
A szerzők rövid életrajza 


ALEXANDER HAMILTON 1757-ben született az Antillákon, egy 
" skót kereskedő házasságon kívüli gyermekeként. Az akkor 
még gyarmatnak számító Amerikában, a King"s College-ban 
(napjaink New York-i Columbia egyetemén) végezte tanul- 
mányait, s kezdettől lelkesen támogatta a forradalom ügyét. A 
függetlenségért vívott forradalmi háborúban George Washing- 
ton hadsegéde lett, majd a Kontinentális Kongresszus tagja. 
Egyik vezető személyisége volt az 1787. évi Alkotmányozó 
Konvenciónak és fő szerzője A föderalista című cikksorozat- 
nak. Pénzügyminiszterként a gyáriparosi érdekeket védelme- 
ző, erős központi kormányzatot és a nemzeti bank létesítését 
szorgalmazó politikát dolgozott ki. A kormányból való kilé- 
pése után ügyvédi gyakorlatot folytatott New Yorkban. Táma- 
dásai akadályt gördítettek az ingatag jellemű Aaron Burr poli- 
tikai karrierjének útjába; Burr 1804-ben kihívta párbajra, lövé- 
se megsebezte Hamiltont, aki belehalt sérülésébe. 


JOHN JAY (1745—1829) konzervatív ügyvédből vált közismert 
hazafivá. 1780-tól 1782-ig Spanyolországban volt követ, majd 
1789-től 1795-ig az Egyesült Államok Legfelsőbb Bírósá- 
gának elnöke. Ő folytatta a tárgyalásokat és kötötte meg az 
Egyesült Államok és Nagy-Britannia közötti 1795-ös egyez- 
ményt. A föderalistá-ban külpolitikai értekezéseket közölt. 


JAMES MADISON 1751-ben született egy virginiai ültetvényes 
fiaként. A Kontinentális Kongresszusban és a virginiai képvi- 
selőházban a forradalom ügyéért munkálkodott. Az Alkot- 
mányozó Konvenció tanácskozásainak egyik vezéralakjaként 
az alkotmány és az 1791. évi alkotmánykiegészítések elfoga- 

dásáért küzdött. Az alkotmány ügyében Hamilton szövet- 
ségese, az agrárpolitikában viszont Jeffersont támogatta. 
1801-től 1809-ig Jefferson külügyminisztere volt, majd 
követte Jeffersont az elnöki székben (1809—1817). Elnökségét 
beárnyékolta az 1812-es népszerűtlen háború. 1836-ban halt 
meg. 


Bevezetés 


HARC NEW YORK ÁLLAMÉRT 


Az Alkotmányozó Konvenció," amely azért ült össze Philadel- 
phiában, hogy módosítsa a Konföderációs Cikkelyeket," előbb 
fellázadt a saját utasításai ellen, majd felszólította az országot, 
hogy lázadjon fel a saját kormányzata ellen. Már az első lépés 
is komoly kockázattal járt, és a megvédéséhez A föderalista 
40. cikkében James Madisonnak minden találékonyságára 
szüksége volt. Még veszélyesebb vállalkozás volt a második. 
Felszólította a Kontinentális Kongresszust, hogy mondjon le a 
Konföderációs Cikkelyekben biztosított ellenőrző szerepéről a 
módosításokat illetően. Az egyes államok törvényhozó testü- 
leteit pedig arra kérte, hogy ruházzák át hatalmukat azokra az 
éppen megválasztott ratifikáló konvenciókra, amelyek egye- 
düli feladata az volt, hogy döntsenek az új kormányzati forma 
jóváhagyásáról vagy elutasításáról, ráadásul azzal a feltétellel, 
hogy az unió megalakításához mindössze kilenc állam szük- 
séges. A ratifikálást elutasító államok — legfeljebb négyen — 
álljanak meg a maguk lábán. Ennyit a Cikkelyeknek arról a 
fogadalmáról, amely szerint , az unió örök időkre szól". 

A tizenharmadik cikkelyben az amerikai állampolgárok 
olyasmire vállaltak kötelezettséget, aminek most a feladására 
szólították fel őket: 


, A Konföderációs Cikkelyeket minden állam köteles 
csorbítatlanul megtartani, és az unió örök időkre szól; 
mostantól fogva egyik cikkelyen sem hajtható végre 
soha semmilyen módosítás, kivéve, ha az Egyesült Álla- 
mok kongresszusa jóváhagyja, és ha utána minden egyes 
állam törvényhozó testülete megerősíti az ilyen módo- 
sítást." 

A philadelphiai javaslat bírálói nyomban rámutattak az 
indítvány forradalmi jellegére. Pennsylvania törvényhozó tes- 
tületében William Findley azzal érvelt, hogy a tervezet nem- 
csak a konföderációs alkotmány tizenharmadik cikkelyét he- 
lyezi hatályon kívül, hanem a hatodik cikkelyét is, amely 
szerint: , Két vagy több állam nem köthet egymással semmi- 
nemű szerződést, egyezményt vagy szövetséget az Egyesült 
Államok kongresszusának beleegyezése nélkül." Findley sze- 
rint az új ratifikáló konvenciók összehívására irányuló felhí- 
vás nem más, mint a társadalmi szerződés felrúgása: vissza- 
süllyeszti az amerikaiakat a , természeti állapot"-ba, melyben 
nincs törvény, holott annak megtartására esküdtek fel. 

A philadelphiai indítvány nem egy híve derűsen fogadta a 
vádat, amely szerint fölforgatják a törvényes rendet. Hugh 
Henry Brackenridge, James Madison évfolyamtársa és jó ba- 
rátja a princetoni időkből, azt válaszolta Findleynek, hogy 
egyetért vele: , Nem szövetségi terepen mozgunk, hanem a 
természet vad és végtelen mezején, ahol nem korlátoz ben- 
nünket semmiféle előzetes szerződés, nem köt semmiféle 
különleges kötelék." 

Az új alkotmány híveit némelyik kiadvány konzervatívnak 
ábrázolja; kortársaik viszont radikálisnak tekintették a lépé- 
seiket. Az , alapítók" az új, váratlan helyzetek következtében 
az országban kialakult új hangulatban bíztak. Vállalták a 
kockázatot, hogy megsértik az államok törvényhozó testüle- 
teit, mivel azok a helyi kiváltságok bástyái voltak, és olyan 
hagyományokat képviseltek, amelyek gátolták a kontinentális 
szemléletet. A philadelphiai javaslat mindent elölről kívánt 
kezdeni, az egész néphez óhajtott szólni. Ha előterjesztői el 
akarták fogadtatni, akkor a fiatal köztársaságban addig sosem 
tapasztalt mértékű demokratikus eljárásmód kockázatát kellett 
vállalniuk. 

Ahhoz viszont, hogy egy ilyen radikális tervet elfogadtas- 
sanak, az előterjesztőknek rengeteg embert kellett meg- 

győzniük. Az új helyzetre adott választ új érvekkel kellett 
alátámasztani. Azok, akik Philadelphiában elkészítették a ter- 
vezetet, korántsem térhettek haza 1787 szeptemberében az 
elvégzett munka jó érzésével: propaganda-hadjáratot kellett 
indítaniuk minden államban, tudván, hogy ellenfeleik ugyan- 
ezt teszik. Philadelphiában Tench Coxe hangolta össze a rati- 
fikálásra irányuló törekvéseket: összeköttetést teremtett, leve- 
lezési hálózatot alakított ki az ország föderalistáival. New 
Yorkban John Lamb az antiföderalistákat szervezte meg 
ugyanígy. James Wilson, aki Madison mellett a tervezet leg- 
felkészültebb védelmezője volt, hosszú beszédet bocsátott 
közre, amely aztán az alkotmány kanonizált védelmévé vált. A 
philadelphiai tervezet aláírását elutasító delegátusok is nyil- 
vánosságra hozták, hogy miért ellenezték a tervezetet: így a 
virginiai George Mason, a marylandi Luther Martin és a New 
York állambeli John Lansing és Robert Yates. Százával pub- 
likáltak röpiratokat és beszédeket, cikkeket és leveleket. 
, Cato" és a , Föderalista Farmer" támadták az alkotmányt, 
, Caesar" pedig válaszolt nekik. A röpiratokat — tévesen — 
George Clintonnak, Richard Henry Lee-nek, illetve Alexander 
Hamiltonnak tulajdonították. A kiemelkedő személyiségek 
nézeteit az emberek ismerték, és könnyen kapcsolatba hozták 
az álneveken folyó polémiákkal. Elvégre George Washington 
és Benjamin Franklin — a két legnagyobb név az akkori 
Amerikában — nyíltan állást foglalt az alkotmány mellett. 
Bármilyen új kormányzat sikere négy állam — Pennsylvania, 
Massachusetts, Virginia és New York — állásfoglalásától füg- 
gött. Közülük valószínűleg New Yorké volt a kulcsszerep — de 
az alkotmány ellenzéke éppen ott volt a legerősebb. Ez az 
állam nem hagyta jóvá a tervezetet Philadelphiában, ugyanis 
három delegátusa közül kettő, Lansing és Yates tiltakozásul 
otthagyta az ülést, szavazat nélkül hagyva földijüket, Ale- 
xander Hamiltont. Az állam nagy befolyású politikusát, 
George Clinton kormányzót a tervezet ellenzőjének tekintet- 

ték. New York állam a Konföderációs Cikkelyek alapján önál- 
ló utat járt, így egyrészt szembekerült néhány szomszéd ál- 
lammal, másrészt különféle kereskedelmi és vámintézkedések 
révén meggazdagodott. Rövid távon talán egyik államnak sem 
volt annyi vesztenivalója, mint éppen annak, amelyiket Ale- 
xander Hamilton választott otthonául szülőföldje, az Antillák 
helyett. 

Hamilton arra a következtetésre jutott, hogy a többitől elté- 
rő, erőteljesebb és átfogóbb propaganda-erőfeszítésre van 
szükség, ha New York állam lakosait álláspontjuk megváltoz- 
tatására akarja bírni. Mestere volt a villámsebességgel létre- 
hozott vitairatoknak — hírnevét egy tizenéves korában írt for- 
radalmi röpirattal alapozta meg —, ez az új terv azonban a 
választópolgárok afféle , szőnyegbombázását" igényelte: leg- 
alább hetenként négyszer az érvek zárótüzét kellett rájuk zúdí- 
tani. Hamiltonnak tehát legalább két munkatársra volt szük- 
sége, akikkel közös írói álnéven — , Publius" — dolgozhat 
együtt. Megnyerte az ügynek a New York állambeli John Jayt, 
akit Amerikába érkezve valóságos hősnek látott. New York 
államban Jay volt az alkotmány legtekintélyesebb támogatója; 
röviddel A föderalista című sorozat megindulása után azonban 
utcai zavargásokban megsebesült, és ezután már csak MRESNT 
állt csatasorba: ő írta a 64. számú esszét. 

Hamilton igyekezett rábeszélni Gouverneur Morrist," hogy 
vegye kezébe Publius tollát, de Morris nem állt kötélnek. 
Lehetőséget kapott William Duer," de nem produkált olyan 
munkát, amilyent Hamilton megkövetelt. Hamilton szeren- 
cséjére (és a miénkre) a kontinentális kongresszus 1787-—88 
telén New Yorkban ülésezett, úgyhogy Hamiltonnak mód- 
jában állt mozgósítani barátjának és szövetségesének, James 
Madison kongresszusi képviselőnek a képességeit. Jóllehet 4 
föderalista , számai" mind a New York állambeliekhez szól- 
tak, az egyik férfiú, aki hozzájuk fordult, valójában virginiai 
volt. A Publius-csapatnak ez a tagja majdnem negyven száza- 

lékát írta az elkészült műnek. Nem lett volna képes rá, úgy- 
mond, ha nem készül fel a philadelphiai ülésszakra és nem 
vesz részt a Konvenció vitáiban. Hamiltonnal együtt Madison 
is tanulmányozta a régebbi és a modernebb ligák, szövetségek 
történetét, hogy bebizonyítsa: a laza konföderáció képtelen 
lenne hatékonyan kiállni a viszontagságos idők próbáját. 
Philadelphiában készített jegyzeteiből megfelelő anyagot 
merített a New York állambeli kampányhoz. 

Figyelemre méltó, hogy milyen rendszeresen jelent meg A 
föderalista, kivált, ha tekintetbe vesszük, hogy három ember 
munkáját ketten végezték. Úgyszólván behálózta New York 
városát: a város öt újságja közül négy közölte a cikkeit, úgy- 
hogy a szerkesztők — például — az alábbi haragos levelet kap- 
ták: 


, A McLean-t azért vásároljuk, hogy Publiust a lehető 
legjobb kivitelben olvassuk, és kettőt kapunk belőle 
egyszerre; a Childs-ot a napihírek és a hirdetések miatt 
vesszük, de — minő csalódás! — nem jut elég hely a szá- 
mukra, mivel ez a lap is közli Publiust, a mi kontónkra. 
A London-t morális álláspontja és vallásos érzülete 
miatt kedveljük, de hasábjain ismét ugyanezt a Publiust 
kényszerítik ránk a pénzünkért; és már torkig vagyunk 
Publiusszal, akit ugyanazon a napon két másik újság is 
feltálal." 


A sorozat nemcsak gyors megjelenése miatt volt figyelemre 
méltó, hanem egész felépítése, szerkezete miatt is. Hamilton 
elgondolása az volt, hogy módszeresen ismerteti a teljes vitát, 
s az I. szám végén közölte a következő számok általános ter- 
vezetét. Ettől az elképzeléstől elsősorban azzal távolodott el, 
hogy nem hasonlította össze pontról pontra a föderalista ter- 
vezetet New York állam alkotmányával — ezt az elgondolást 
Jay kiesése miatt ejtette el; hiszen Jay volt az állam alkot- 

mányának a legfőbb szerzője. A sorozat, a Hamilton és Madison 
szerkesztette végleges formában, két nagyobb részre oszlik: az 
egyik sorra veszi a Konföderációs Cikkelyek hibáit, a másik a 
philadelphiai tervezetet tárgyalja három fő fejezete (a törvény- 
hozó, a végrehajtó és a bírói hatalom) szerint. Az első harminc- 
hat cikk 1788 januárjára készült el, s az írások gyűjteménye 
1788. március 22-én jelent meg, a könyv első köteteként. A 
többi negyvenkilenc cikket — második kötetként — május 28-án 
adták sürgősen nyomdába, vagyis négy héttel azután, hogy New 
York állam ratifikáló konvenciójának delegátusait megválasz- 
tották. (Az egyes számok természetesen 1788 tavaszán folya- 
matosan megjelentek az újságok hasábjain.) 

, Ha a sorozat elsődleges célja az volt, hogy New York állam 
lakosait rábeszélje: az alkotmány híveit küldjék a ratifikáló 
konvencióba — Hamilton bizony kudarcot vallott. A delegáció 
2-1 arányban ellenezte az alkotmányt (jóllehet a korábbi nép- 
szavazás során csupán ötvenhat százalék volt az ellenzők 
aránya). A könyv alakban megjelent Föderalistá-t azonban 
még azután is föl lehetett használni a vitában, hogy a delegá- 
tusok Poughkeepsie-ben összeültek; s Hamilton el is küldött 
sebtében Virginiába jó néhány példányt, amelyeket aztán Ma- 
dison szétosztogatott, hogy befolyásolja a virginiai konven- 
ciót. A hősies propagandaroham azonban - hiába minden logi- 
ka és ékesszólás — a jelek szerint nem sok embert térített el 
eredeti álláspontjától. New York állam konvenciója jórészt 
azért hagyott fel az alkotmány ellenzésével, mert a pough- 
keepsie-i viták alatt egy kilencedik állam, nevezetesen New 
Hampshire is ratifikálta, s New York nem akart önálló 
államként magára maradni. 


A föderalista nem nyerte ugyan meg az embereket az alkot- 
mány híveinek, viszont a már megszavazott alkotmány leg- 
hitelesebb, legmértékadóbb értelmezését szolgáltatta. A phila- 
delphiai tervezet szövege rövid. Nem magyaráz, csupán fel- 

hatalmaz. Nem hirdet doktrínát — nem említ olyan fogalmakat, 
mint fékek és ellensúlyok, nem szól sem a hatalom szétválasz- 
tásáról, sem a bírói felülvizsgálatról. Ráadásul Philadelphiá- 
ban a küldöttek közti viták titkosak voltak; semmiféle hivata- 
los jegyzőkönyv nem indokolta meg, hogy ez vagy az a cik- 
kely miért alakult úgy, ahogyan végül megfogalmazódott. 
Helyenként még Publius is úgy tesz, mint aki nem tudja pon- 
tosan, mi történt Philadelphiában. Az alkotmány magyaráza- 
tára azoknak a tekintélyes embereknek (mindenekelőtt James 
Wilsonnak)" kellett vállalkozniuk, akik valóban részt vettek a 
vitákban, vagy pedig magából a dokumentumból kellett le- 
vonni a következtetéseket. Mérvadó magyarázat hiányában A 
föderalista fejtette ki a legteljesebb módon a madisoni—wil- 
soni álláspontot az alkotmányt illetően, ahogyan az a philadel- 
phiai vitákban elhangzott. Így tehát A föderalista, jóllehet 
létrejöttét és megvalósítását Hamilton energiájának köszön- 
hette, azt a nevelési-oktatási feladatot folytatta, amelyet 
Madison tűzött ki, amikor Philadelphiába vitte a , virginiai 
terv"-et. Az ottani konvención — ahol George Washington 
elnökölt — Madison tulajdonképpen szemináriumot tartott az 
USA első elnökének arról, hogy milyen kormányzatot kell 
létrehoznia. Azután James Wilson értelmezte az alkotmányt 
immár a konvenció helyiségein kívül, és ezt az értelmezést 
fejlesztette tovább A föderalista. Később Virginia állam rati- 
fikáló konvencióján Madison újabb szemináriumot tartott 
delegátustársa, Jóhn Marshall számára arról az alkotmányról, 
amelyet Marshallnak, később mint az Egyesült Államok 
Legfelsőbb Bírósága elnökének kellett értelmeznie. Senkinek 
a gondolatai nem voltak olyan nagy hatással köztársasá- 
gunkra, mint James Madisonéi. 

A föderalista lényege a madisoni elgondolás. Hamilton nem 
mindig értett egyet Madisonnal, amikor az utóbbi — a philadel- 
phiai vitákban — felsorolta érveit egy nagy kiterjedésű köztár- 
saság képviseleti rendszeréről. 4 föderalista hasábjain azon- 

ban — vagy stratégiai okokból, vagy őszintén — éppoly eréllyel 
képviselte a madisoni érvrendszert, mint maga Madison. 
Sokan az alkotmány megszövegezői közül képzett jogászok 
voltak, így Hamilton is. Madison azonban nem volt az. És 
mégis — törvényeink legnagyobb tanítója: Madison. 

Madison tanítása azonban, bár nyilvánvalóan fontos, törté- 
nelmünkre gyakorolt hatását tekintve meglepően változékony, 
illetve vitatott. Madison öröksége korántsem bizonyult 
egyértelműnek, és A föderalista ellentmondó olvasatait ered- 
ményezte. Hosszú évekig a két fő szerző közötti feszültségnek 
tulajdonították a szövegértelmezési hullámzásokat. Ha az 
olvasók eltérő mondanivalókat szűrtek le a szövegekből, az 
abból adódott, hogy vagy inkább az északi, centralizáló Ha- 
milton felé hajlottak, vagy éppenséggel a déli, agrárpárti Ma- 
disonnal szimpatizáltak. Később a két szerző között fölmerült 
nézeteltérések arra ösztönözték a kritikusokat, hogy megvizs- 
gálják, mi volt ellentéteik gyökere abban a korszakban, ami- 
kor Publiusként együttműködtek. Ez azonban gyakorta azzal 
járt, hogy a véleménykülönbségeket belemagyarázták a 
szövegbe. Az úgynevezett hamiltoni álláspontok bizony meg- 
találhatók A föderalista Madison írta cikkeiben — és viszont. 
Hozzájárult a félreértésekhez az anakronizmus, valamint a bi- 
zonytalanság is: A föderalista nem egy írását hol az egyik, hol 
a másik szerzőnek tulajdonították. 4 föderalista változó értel- 
mezésében nagyobb szerepe volt az olvasók történelemszem- 
léletének, mint a szerzők közötti nézeteltéréseknek. Kitűnik 
ez, ha szemügyre vesszük a fő témákat. 

Fő témák 


1. FÖDERALIZMUS 


Propagandistaként Publius eleve rákényszerült némi kétértel- 
műségre. Erősebb kormányzatért kellett síkraszállnia, s 
ugyanakkor el kellett oszlatnia az erős kormányzattól való 
félelmeket. A Konföderációs Cikkelyeket alkalmatlannak 
minősítő Publius a központosítás bajnokaként lépett fel. Arra 
a Publiusra viszont, aki a nyugtalankodó államokat biztosítot- 
ta felőle, hogy a központosítás nem jelentené a kisebb egy- 
ségek eltörlését, úgy lehet hivatkozni, mint aki amellett tört 
lándzsát, hogy a kormányzat alárendelt részeinek is jusson a 
hatalomból. 

A kettősség már magában a , föderalizmus" szóban is benne 
van. Önmagában a kifejezés szerződések (foedera) alapján 
történő szövetkezést jelent. A szó inkább alkalmazható a Kon- 
föderációs Cikkelyekre, mint az alkotmányra, s erre az utóbbi 
dokumentum kritikusai siettek is felhívni a figyelmet. Ám 
azok, akik erősebb kormányzatot óhajtottak egyesített (szövet- 
ségi) szinten, kisajátították a kifejezést, s így a régi rendszer 
szerencsétlen védelmezőire ráragadt az ,antiföderalista" 
címke. A Massachusetts államot képviselő Elbridge Gerry, 
akinek csöppet sem tetszett ez a megbélyegzés, erősködött, 
hogy a helyes terminológia: , Ratifiers", illetve , Anti-Rati- 
fiers" (ratifikálók és ratifikálásellenesek), azaz, mint mondot- 
ta: ,Rats" és , Anti-Rats!"! 

, A kifejezésben rejlő kettősség megmaradt az Egyesült 
Államok későbbi történetében is. , Föderalisták"-on az erős 
központi kormányzat híveit értették, újabban azonban a 


l Szójáték: rat patkányt is jelent, meg árulót, pártütőt is. (A fordító) 

, föderalizmus" azt jelenti, hogy a hatalom sok kormányzati 
egység között oszlik meg. Ezenkívül 4 föderalistá-t mindig 
aszerint olvasták, ahogy az ország közvéleménye változott a 
központi, vagy ellenkezőleg, a helyi kormányzat fontosságát 
illetően. A Jefferson-Jackson-korszakban" A föderalista , ma- 
disoni" olvasata került előtérbe. Később, a polgárháborúban 
az unió (az egység) lett a nemzet fennmaradásának legfőbb 
záloga, és ekkor a , hamiltoni" Publiust idézték a leggyakrab- 
ban. A populista korszakban" azért bírálták a madisoni föde- 
ralizmust, mert nem adott megfelelő hatalmat a kormányzat 
kezébe a bankárok megfékezésére; így aztán Hamilton vált — 
jóllehet ő hozta létre a nemzeti bankot — Theodore Roosevelt 
elnök hősévé. Újabban az erős központi kormányzat elleni 
konzervatív támadás idején a decentralizáció hívei Madisont 
választották a maguk Publiusává. 

A közvéleménynek ezt a hinta-palinta játékát szemlélve, 
vizsgáljuk meg mármost a szerzők eredeti álláspontját. Vés- 
sük emlékezetünkbe, hogy A föderalista teljes első része éle- 
sen támadja a Konföderációs Cikkelyeket. A második törvény- 
cikk szerint , Minden egyes állam megtartja szuverenitását". 
Magánlevelezésükben Madison is, Hamilton is kifejezték 
meggyőződésüket, hogy a helyi szuverenitást el kell törölni, 
jóllehet a nyilvánosság előtt körültekintőbb módon fejezték ki 
véleményüket. Madison , fennmaradó" szuverenitásról be- 
szélt, amelyet az egyes államok az alkotmány ratifikálása után 
is birtokolnak, Hamilton pedig az ország kormánya és az 
egyes államok kormányai hatalmának , egymásmellettiség"-ét 
bizonygatta. Mindkét szerző meg akarta nyugtatni az aggodal- 
maskodókat; sokan ugyanis attól tartottak, hogy az új kor- 
mányzat egyetlen egységbe kívánja forrasztani az államokat, s 
ilyenformán fel akarja számolni az alacsonyabb szintű 
egységeket. Hamilton a felvilágosodásból vett példával szem- 
léltette az általa támogatott folyamatot: az új alkotmány sze- 
rint, mondotta, az egyes államok a Nap körül keringő bolygók 

lennének, vagyis részei az egész rendszernek, de megtartva a 
maguk státusát. (Lásd a 9. számú esszét az egyes államok 
MOZGÁSTERÉNEK NÖVEKEDÉSÉRŐL.) 

Ámde már maga a szemléltetés is az egyetlen szuverenitás 
eszméjét támasztja alá: csak egyetlen gravitációs erő tarthatja 
össze a rendszert. Madison is, Hamilton is azt az ortodox 
álláspontot képviselte, hogy nem lehetséges többszörös szuve- 
renitás, , birodalom a birodalmon belül" (imperium in impe- 
rio). Madison ezt mondta erről: 


, A tapasztalat az igazság orákuluma, s ha a válaszai 
egyértelműek, akkor perdöntő kinyilatkoztatásnak te- 
kintendők. Esetünkben azt a fontos igazságot nyilvánít- 
ja ki egyértelműen, hogy a szuveréneken uralkodó szu- 
verenitás, a kormányokat kormányzó kormány, a közös- 
ségekre — nem pedig egyénekre! — vonatkozó törvény- 
hozás éppoly hibás az elméletben, mint a gyakorlatban, 
aláássa a polgári állam rendjét és céljait, mivel a tör- 
vény helyébe az erőszakot, a hatóság szelíd és üdvös 
kényszere helyébe a kard pusztító kényszerét állítja." 
(20. sz.) 


S lássuk, mit mond Hamilton: 


, IA philadelphiai tervezet bírálói] elismerik ugyan, 
hogy az Egyesült Államok kormánya nem elég energi- 
kus, mégis harcolnak az ellen, hogy felruháztassék az- 
zal a hatalommal, amely a megfelelő energiához juttat- 
ná. A jelek szerint ezek az emberek váltig egymással 
összeegyeztethetetlen és kibékíthetetlen dolgokra töre- 
kednek: a szövetségi hatalom növelésére az egyes álla- 
mok hatalmának csökkentése nélkül; az uni0 szuvere- 
nitására a tagállamok teljes függetlenségével egybe- 


esik 

kötve. Végső fokon úgy látszik: vakbuzgón imádják az 
imperium in imperio nevezetű politikai szörnyet." (15. 
sz.) Vö. Madison fogalmazásával (44. sz.): , szörny... 
melynek fejét a végtagjai irányítják." 


Sem Hamilton, sem Madison nem akarta, hogy az államokat 
teljességgel magába olvassza a nemzeti kormányzat, de ezt nem 
is tartották valószínűnek. Elképzelhetetlennek vélték, hogy va- 
lamely központi hatalom odáig tudna vagy akarna lealacso- 
nyodni, hogy helyi törvények végrehajtásával foglalkozzék. 

Madison világosan leszögezte, hogy a központi és a helyi 
hatalom konfliktusa esetén a szerepüket illető döntés a maga- 
sabb szintű hatalomé: 


, Igaz, hogy a kétfajta fennhatóság közötti határokra 
vonatkozó vitákban a végső döntést hozó bíróságot a 
központi kormányzatnak kell életre hívnia... Ilyen 
bíróságra nyilvánvalóan szükség van, hogy elejét vegye 
az erőszaknak és megakadályozza az egyezség meg- 
szegését; és aligha vitatható, hogy ezt a bíróságot in- 
kább a központi, mintsem a helyi kormányzat fenn- 
hatósága alatt kell megalakítani; pontosabban szólva, 
hogy biztonságosan csakis az előbbi fennhatósága alatt 
hívható életre." (39. sz.) 


Madison később más húrokat pengetett; a kérdéses időszak- 
ban azonban annyira mereven foglalt állást a központi hatalom 
mellett, hogy Philadelphiában azt javasolta: a szövetségi kor- 
mányzat emelhessen vétót az egyes államok törvényei ellen! S 
A föderalista 44. számú értekezésében a szövetségi hatalom 
olyan tág értelmezése mellett érvelt, miszerint legyen meg a 
hatásköre, hogy , meghozza a szükségesnek és megfelelőnek 
ítélt valamennyi törvényt". Ez lett aztán az egyes államok jo- 
gaiért síkraszállók mumusa! Akárhogyan alakultak is később 

Madison nézetei, Publiusként azok ellen küzdött, akik az 
országos gyűléseken felállva kijelentették, hogy , X. szuverén 
állam" így és így szavaz. 

Mit gondoljunk tehát, amikor azt látjuk, hogy Publius nyug- 
tatgatja New York állam aggodalmaskodó lakosait, hogy álla- 
muknak meglesz a , maradék" szuverenitása vagy a szövetsé- 
gi állammal , együttesen gyakorolt" hatalma? Az ilyen beszéd 
nyilván nem más, mint része a ratifikálásra irányuló kam- 
pánynak. A nyelvezet sem nem olyan nyomatékos, sem nem 
olyan szakszerű, mint amikor megosztott szuverenitásról van 
szó. Némi hatalom marad azért az egyes államoknál is — Pub- 
liusnak ez nem volt annyira fontos, csak a hallgatóságának. 
Publius — ez világos — a lehető legenergikusabb kormányzatot 
igyekezett kialakítani az adott körülmények között, mivel 
tudta jól, hogy az adott pillanatban a centrifugális erők sokkal 
hatalmasabbak a centripetális erőknél. És a leghatásosabban 
úgy lehetett érvelni egy erősebb kormányzat mellett, ha foly- 
vást arról biztosította az egyes államokat, hogy az nem lesz 
túlságosan erős. A központi kormányzatnak nem mindenben 
lesz kizárólagos döntési joga, nem minden kormányzási hatal- 
mat fog birtokolni, nem ő lesz az egyetlen kormányzati hata- 
lom. Csak éppen döntő szava lesz a felek közötti vitákban. 
, Hatalmában áll az egészről dönteni" — így határozta meg 
Locke a szuverenitás fogalmát. Marshall, a Legfelsőbb 
Bíróság elnöke hű volt Madison eredeti tanaihoz, amikor így 
értelmezte az alkotmányt. 


2. FÉKEK ÉS ELLENSÚLYOK 


Manapság már amolyan népi bölcsesség az Egyesült Államok- 
ban, hogy az alkotmány arra való, hogy fékekkel és ellensú- 
lyokkal korlátozza a kormányzati hatalmat. Az alkotmányban 
azonban, mint már említettem, egyik kifejezés sem olvasható. 

Az alkotmány, azt mondják, a fékek és ellensúlyok gépezetét 
adja nekünk, de nem szól a gépezet működésének elveiről. Ha 
ezekre az elvekre vagyunk kíváncsiak, A föderalistá-hoz kell 
fordulnunk. Amikor azonban A föderalistá-t fellapozzuk, 
különös dolgot tapasztalunk. A , fékek" és , ellensúlyok" kife- 
jezéseket (,, checks and balances " ) együtt, konjunkcióban csu- 
pán egyetlenegyszer használja Hamilton, mégpedig igen kor- 
látozott értelemben: a 9. számú esszében úgy írja le a kétka- 
marás országgyűlés intézményét, mint , a törvényhozás ellen- 
súlyainak és fékeinek" rendszerét. Más szóval Hamilton nem 
abban az értelemben használja a kifejezést, hogy a törvény- 
hozó hatalom fékez egy másik hatalmi ágat, vagy a törvény- 
hozó hatalmat fékezik, ellenőrzik más hatalmi ágak, hanem a 
törvényhozó hatalmon belüli fékekre utal (vagyis a szenátus 
féken tartja a képviselőházat). És Madison is ebben az érte- 
lemben beszél fékekről vagy , ellenőrzés"-ről a 62. és 63. szá- 
mú értekezésben. Igaz, az 51. számúban megjegyzi, hogy az 
egyik hivatalnak ellenőriznie kell a másikat, de mindjárt hoz- 
záteszi: egy köztársaságban a törvényhozó hatalom túlságosan 
erős ahhoz, hogy a másik két hatalmi ágazat ellenőrzést 
gyakoroljon fölötte. Tehát belülről kell ellenőrizni. 

A , fékek és ellensúlyok" fogalmával A föderalista elsősor- 
ban a kétkamarás rendszer mellett érvel, nem pedig az egész 
alkotmányos rendszer mellett. Ezen nem kellene meglepőd- 
nünk. A , fékek és ellensúlyok" nyelvezete elsősorban a ,,ve- 
gyes kormányzat" filozófiájából származtatható. Ez a klasz- 
szikus elképzelés úgy törekszik társadalmi egyensúlyra, hogy 
a társadalom különféle osztályait — az uralkodót, az arisztok- 
ratákat, a népet — fölfegyverzi egymás féken tartásának eszkö- 
zeivel. Ebben a felfogásban a királyság és az arisztokrácia 
intézményeinek különleges előnyöket kellett kapniuk a nép 
számbeli fölényének ellensúlyozására. Madison is, Hamilton 
is leszögezi azonban, hogy az amerikai nép számára javasolt 
alkotmány , szigorúan republikánus" (39. sz.), , teljességgel és 

tisztán köztársasági" (73. sz.). A demokratikus túlkapásokat 
nem arisztokratikus korlátozásokkal fékezi meg, hanem , re- 
publikánus gyógymódot talál a republikánus kormányzatot 
leginkább sújtó betegségekre" (10. sz.). A philadelphiai ta- 
nácskozáson Hamilton elébe ment a ratifikálást tárgyaló ülé- 
seken fölhozott ellenvetéseknek, amikor kijelentette, hogy az 
új tervezetnek a vegyes kormányzat fogalomrendszerében 
nincs értelme: , A demokratikus képviselőházat demokratikus 
szenátusnak kell korlátoznia, s mindkettőt egy demokratikus 
első tisztviselőnek, azaz az elnöknek." Publiusra hárult a fel- 
adat, hogy cáfolja 2 vegyes kormányzat elméletével kapcso- 
latos feltevéseket, vagyis hogy a különféle hivatalok különféle 
érdekek érvényesítéséért emelnének szót, hogy az elnöki in- 
tézmény monarchikus szellemet tükröz, hogy a szenátus a brit 
arisztokrácia amerikai változatát jelentené (s ennek létrehozá- 
sát bátorítaná). Az amerikai kormányzat valamennyi ága 
ugyanazt az érdeket kell hogy képviselje: a nép érdekét. Így 
tehát nem meglepő, hogy a vegyes kormányzat fogalmához 
kapcsolódó nyelvezetet ritkábban használják A föderalista 
hasábjain, mint némelyek elvárnák. 

De ha az amerikai rendszer egyes részei nem állnak külön- 
böző elkülönült érdekek szolgálatában, akkor miért vannak 
mégis elkülönítve és szétválasztva? Erre a kérdésre a válasz a 
hatalommegosztás publiusi tanításában rejlik, amelyet olykor 
összetévesztenek a vegyes kormányzat doktrinájával. 


z 
3. HATALOMMEGOSZTÁS 


A vegyes kormányzat az érdekek alapján igényli az erők 
megosztását. Az osztályok vertikális tagozódását tartja szem 
előtt, hierarchikus rendben — felülről (az egyetlentől) a közé- 
pen (a keveseken) át, egészen le (a sokaságig). Klasszikus for- 
májában arisztokratikus elgondoláson alapul. 


tt 

A hatalommegosztás a funkciók szempontjából igényli az 
erők megoszlását. Horizontális tagozódást tart szem előtt, a 
különböző feladatokat — a törvényhozást, a törvény végrehaj- 
tását és a végrehajtás megítélését — ellátó munkamegosztást. E " 
felfogás szerint a kormányzati ágazatok nem a társadalom 
különböző részeinek szószólói, hanem a társadalom egészé- 
nek különféle feladatait végzik el. Így tehát amikor Madison — 
a 62. és a 63. számú esszében — azt mondja, hogy a szenátus- 
ra azért van szükség, hogy a kormánynak kellő hitele legyen 
külföldi hatalmak előtt, nem úgy érti a dolgot, hogy a szená- 
tus egy olyan különálló osztályt képvisel majd Amerikában, 
amely külföldön tiszteletet parancsol. Csupán azt akarja mon- 
dani, hogy egy hosszabb ideig ülésező és lépcsőzetes választá- 
sokkal meg-megújított testület biztosítja a szerződések mellet- 
ti elkötelezettséghez és a nemzetközi rendbe illeszkedéshez 
szükséges folyamatosságot. Kétévenként szavazással kibuk- 
tatható az egész képviselőház. Ez azt jelenti, hogy a képvi- 
selőházat a választók felelősségre vonhatják, de nemcsak a 
képviselőházat, hanem az egész kormányzatot, mivel a képvi- 
selőház ellenőrzi a kormányzat pénztárcáját. A szenátus ezzel 
szemben más funkciót tölt be: az állandóságot jelenti, s idegen 
hatalmak szemében a kiszámíthatóságot — és a nemzetközi 
szerződések megkötésével és a nagykövetek kinevezésének 
jóváhagyásával a szenátus pontosan ezeknek szeretne meg- 
felelni. 

A hatalmi ágazatok szétválasztása egyáltalán nem fékező 
hatású, egyáltalán nem a kormány gyengítésére irányul, ha- 
nem (egyebek között) a munka eredményességének növelé- 
sére szolgál. Gondoskodik róla, hogy minden kormányzati 
funkciót arra alkalmas, kinevezett emberek lássanak el. Ha 
valaki azt gondolja, hogy Publius gyenge kormányzatot óhaj- 
tott, hát a lehető legfurcsább módon érti félre az alkotmányért 
folytatott küzdelmet: Publius éppen arra törekedett, hogy a 
Konföderációs Cikkelyek következtében létrejött gyenge kor- 

mányzat helyébe erős kormányzat lépjen. Louis Fisher össze- 
állított egy szöveggyűjteményt, amelyből kiviláglik, hogy 
Madison és szövetségesei azért szorgalmazták a hatalmi ága- 
zatok szétválasztását, hogy fokozzák a kormányzás eredmé- 
nyességét. A szenátus a felelősségre vonhatóság biztosítéka, a 
végrehajtó hatalom a szükséges energiát és az ügyintézés 
gyorsaságát (70. sz.) biztosítja, a bírói testület pedig a füg- 
getlen mérlegelést (79. sz.). Minden egyes működési kört a 
maga feladatának követelményei szerint alakítanak ki. 

Kétségtelen, hogy a szétválasztás kölcsönös féken tartást, 
ellenőrzést (s jelent, ha a kormányzás hatékonysága hatalom- 
bitorlással fenyeget; és Madison szerint ez különösen a tör- 
vényhozás két házára érvényes. Publius szemében azonban az 
ellenőrzés értelmetlen, ha az egyes hivatalokat úgy fogják fel, 
mint amelyek a társadalom különféle rétegeit képviselik. Nem 
— minden ágazat szószólója az ágazat funkcióinak lényegét 
reprezentálja. Vagyis: a szenátus nem a nép fölött uralkodó 
arisztokrácia szószólója, hanem azt a , nemzeti karakter" -t (re- 
putációt) képviseli, melynek védelmére a szenátorok föles- 
küdtek (63. sz.). Ebből fakad a két ház , szellemének külön- 
bözősége" (62. sz.). Az 51. számú esszében Madison azt 
mondja, hogy a tisztségviselő büszkesége és becsvágya össze 
kell olvadjon a hivatali funkciójával: , Az emberi érdeket 
össze kell kapcsolni a helyi alkotmányos jogokkal." Nem kü- 
lönálló osztályok és gazdasági érdekek képviseletéről van 
tehát szó, hanem az egész társadalom számára fontos értékek 
képviseletéről. 


indokolja a hatalommegosztást — jelesül a legitimitással. A 10. 
számú esszében azt mondja, hogy ha minden hatalom egy 
helyen összpontosul, az maga a zsarnokság. Az alkotmány- 
elmélet egyik közhelye volt ez Nagy-Britannia XVII. század- 
beli két forradalma nyomán. Az alkotmányos egyeduralkodó 

újbóli trónra ültetése azzal járt, hogy — az abszolutizmus 
kizárása végett — korlátozni kellett a szuverenitást. A király 
továbbra is szuverén volt, de szem előtt kellett tartania az 
általános szabályt, melynek értelmében , Senki sem lehet bíró 
a saját perében" (10. sz.). A király végrehajtó hatalmát elvá- 
lasztották a törvény bírói alkalmazásától, amelyet pártatlan 
bíróságok voltak hivatva érvényesíteni. 

Madison ezt az alkotmánydoktrínát az amerikai helyzetre 
alkalmazza, amelyben a nép szuverén. Ahogy a király zsar- 
nokságát a végrehajtó és a bírói hatáskörök szétválasztása 
akadályozza meg, ugyanúgy a népi zsarnokság is a hatalom- 
megosztással kerülendő el. De ha Madison egy új helyzetre 
kívánta alkalmazni ezt az elvet, akkor valamilyen újszerű 
értelmezést kellett adnia neki, mégpedig a már említett okból: 
Amerikában nem volt lehetséges (vagy kívánatos) a vegyes 
kormányzat. Angliában maga a király is része volt a társa- 
dalomnak, akárcsak a nemesség és a , közemberek". Ameri- 
kában , a nép egésze" uralkodik, és a hatalom minden ágaza- 
tának közvetítésével a népuralom jut szóhoz — Hamilton fogal- 
mazása szerint — a demokratikus végrehajtó hatalomban, a 
demokratikus törvényhozásban és a demokratikus bírói testü- 
letben. Ha a szuverén nép kinyilvánította akaratát a törvény- 
hozásban, akkor elvben ugyanez a nép jut szóhoz a törvény- 
nek érvényt szerző végrehajtó hatalom és a törvényt alkalma- 
zó bírói testület révén. A társadalom különböző részeit külön- 
böző meghatalmazottjaik révén szóhoz juttató vegyes kor- 
mányzat fogalmai szerint az amerikai rendszernek nincs 
értelme. Hogyan lehetne féken tartani az uralkodót, amikor az 
egész rendszert áthatja a népuralom? 

Mielőtt erre az utóbbi kérdésre válaszolnánk, hasznunkra 
válik egy még alapvetőbb kérdés felvetése. Nevezetesen: ha a 
régi nézetek nem illenek bele a demokratikus politikába, miért 
nem dobjuk félre őket? Ugyan miért kellene — egy demok- 
ratikus elméletben — megakadályozni a szuverén nép akaratá- 
nak érvényesülését? Némelyek, abban a feltevésben, hogy 
nem szabad megakadályozni, azzal érveltek, hogy Madison 
igazából nem adta fel a vegyes kormányzat álláspontját, és 
hogy egy tisztán republikánus alakzat köntösében a kisszámú 
gazdagot oltalmazta a népakarat korlátozásával. Ezt a nézetet 
vallotta például Charles Beard, 1913-ban megjelent, An 
Economic Interpretation of the Constitution (Az Egyesült 
Államok alkotmányának gazdasági értelmezése) című, nagy 
hatású könyvében. Ez a mű először összpontosította a tudo- 
mányos vitát a 10. számú esszé értelmezésére. 

Mások azt gondolják, hogy Madison az egész emberiséget 
sötét színben látta; úgy vélte, Hobbes és Kálvin nyomán, hogy 
az ember a rosszra hajlik, ezért nemcsak a népnek, hanem 
senkinek sem szabad hatalmat adni a kezébe. De hát hogyan 
kormányozzon bárki is hatalom nélkül? Ez volt a Konfö- 
derációs Cikkelyek csapdája, s Madison ezt a csapdát szerette 
volna elkerülni. Népszerű megoldása ennek a kérdésnek az 
egyéni indítékokról vallott borús nézetet a világ működésének 
meglepően rózsás nézetével társítani. Eszerint az egyéni 
érvényesülésért folyó tülekedésnek, ha minden oldalról támo- 
gatják, szerencsés a kimenetele, mégpedig bárki akaratától 
függetlenül. Martin Diamond professzor ezt az elképzelést az 
sonlította, és azt mondotta, hogy Madison , közvetlen érdekeik 
érvényesítésére" kívánta ösztönözni az állampolgárokat, 
mivel szerinte ez szavatolja, hogy az ilyen verseny bonyodal- 
maiban senkinek az egyéni érdeke nem kerekedik a másiké 

fölé. Paradox válasz ez a korlátozott népuralom problémájára, 
mert azt állítja: ha senki sem uralkodik, akkor mindenki ural- 
kodik. E folyamat következtében az egyéni rosszból kelet- 
kezik a közjó. Némelyik kommentátor szerint ennek velejáró- 
ja az az elképzelés, hogy a hatalommegosztás azt jelenti: a 
szuverénnek (az uralkodónak) a kormányzás egyik ágazatában 
sincs szava, s a törvényhozó hatalom nincs uralkodó pozí- 
cióban, hanem teljes az egyenlőség a három ágazat között, 
amelyek szinte teljességgel elszigetelődnek egymástól. 

Madison nézeteinek efféle értelmezése több szempontból 
sem állja meg a helyét: 

— Adam Smith politológiája nagymértékben eltért közgaz- 
dasági nézeteitől, és a pluralisták versenyeszménye sokkal 
inkább a szociáldarwinizmusból" eredeztethető, semmint 
Adam Smithtől. A versenynek ebben a felfogásában nem arról 
van szó, hogy semmilyen érdek nem kerekedik felül, hanem 
arról, hogy a versenyben a legerősebb érvényesül. Madison 
viszont azt mondta, hogy bármilyen részleges nézet felülke- 
rekedése — még a többségi véleményé is — egyenlő a zsarnok- 
sággal. 

— Madison az , érdeket" széthúzásként, pártütésként, 
legyőzendő rosszként jellemezte, nem pedig a , láthatatlan 
kéz" eszközeként, amelynek meg kell adni minden lehe- 
tőséget. Mivel az érdeket nem lehet kiküszöbölni, ellensú- 
lyozni kell, nem pedig bátorítani. 

— Még ha elismerjük is, hogy a társadalmi egyensúly hely- 
reállítható a versennyel, ez a verseny az alkotmányos gépe- 
Zeten kívül, illetve körülötte zajlik, időnként fölhasználja, de 
sosem azonosul vele. , Az érdekek konfliktusa" mellett szóló 
érv nem ad magyarázatot az alkotmányban elkülönített hatal- 
makra (ezek egyike sem képvisel előre meghatározott 
érdekeket). 

— Madison nem az egyes kormányzati ágazatok egyenlősé- 


7 ZA A 


227 


FŐ TÉMÁK. 4. PLURALIZMUS 


, Köztársasági kormányzat esetén szükségképpen a törvény- 
hozó hatalomé a főszerep." (51. sz.) Nem óhajtotta a törvény- 
hozó, a végrehajtó és a bírói hatalom teljes szétválasztását, 
hanem olyan rendszert kívánt, amelyben az egyes ágazatok- 
nak , részleges befolyása" lehet egymás tevékenységére és 
, ellenőrzést gyakorolhatnak egymás tevékenysége fölött" (47. 
sz.). Nem hitt abban, hogy egy , láthatatlan kéz" rendbe hozza 
a dolgokat, ha a három hatalmi ágazatot egyenlőkként engedik 
versenyezni. 

— A föderalista szövege nem támasztja alá azt a véleményt, 
amely szerint akár Madison, akár Hamilton túlnyomóan bo- 
rúlátó nézeteket vallott volna az emberi természetről vagy az 
amerikai népről. Ellenkezőleg: mindkét férfiú szemére vetette 
ellenfeleinek, hogy túlságosan , féltékeny" (azaz gyanakvó) 
szemmel nézik egy hatékonyabban működő kormányzat hatal- 
mát. Ez nem jelenti azt, hogy akár Hamilton, akár Madison 
hozsannát zengett volna az emberi természetről; Madison 
például azt írta (51. sz.), hogy ha mindenki angyal volna, 
akkor nem lenne szükség kormányzatra. És mindketten elis- 
merték, hogy létezhet korrupt nép, ez pedig olyan kormányza- 
tot hozhat létre, amely alkalmazkodik ehhez a jellemgyen- 
geséghez, megalkuszik vele, de létrehozhat olyan zsarnoksá- 
got is, amely csak a félelem erejével kormányoz, vagy olyan 
arisztokráciát, amely a becsületet tartja a legfőbb értéknek. 

Publius ebben Montesguieu tanítását követte, aki azt mond- 
ta: köztársaság csak ott létezhet, ahol a nép erényes." S Hamil- 
ton is, Madison is azt állította, hogy az amerikaiak ebben a 
szerencsés állapotban leledzenek. Madison föltette a kérdést, 
vajon meg lehet-e bízni a népben, hogy erényes vezetőket 
választ, s mindjárt meg is felelt rá: 

, Be kell vallanom, hogy csak akkor tudnék tagadó 
választ adni erre a kérdésre, ha kitörölném emlékeze- 
temből mindazt a benyomást, amelyet eddig az ame- 
rikai nép jelenlegi szellemiségéről szereztem, arról a 
szellemről, amely az egyes államok törvényhozó testü- 
leteit áthatja, és azokról az alapelvekről, amelyek 
mélyen beleivódtak a polgárok minden osztályának 
politikai karakterébe. Nem tudom elképzelni, hogy az 
amerikai nép a mostani beállítottságával vagy a belát- 
ható jövőben bekövetkező bármilyen körülmények 
között hatvanöt vagy száz olyan embert választana, vá- 
lasztását kétévenként megismételve, akik nem átallná- 
nak a zsarnokság vagy az árulás útjára lépni. ...Ha a 
kép, amelyet némelyikünk politikai gyanakvása rajzolt 
meg, hű mása volna az emberi jellemnek, arra a követ- 
keztetésre kellene jutnunk, hogy az emberekben nincs 
elegendő erény az önrendelkezéshez, és csakis a despo- 
tizmus láncai bírják megakadályozni, hogy elpusztítsák 
és fölfalják egymást." (55. sz.) 


Madison csak azért adott hangot a , hobbesi" álláspontnak, 
hogy szembeszegüljön vele 4 föderalistá-ban és a virginiai 
ratifikáló konvención, ahol így beszélt: 


, Abból a magasztos köztársasági alapelvből indulok ki, 
miszerint a népben van annyi erény és értelem, hogy 
erényes és bölcs férfiakat válasszon ki. Vagy belőlünk 
talán hiányzik az erény? Mert ha igen, akkor bizony 
nyomorúságos helyzetben vagyunk. Akkor nincs az a 
teoretikus korlát, nincs az a kormányforma, amely biz- 
tonságot nyújtana nékünk. Merő ábránd azt hinni, hogy 
bárminő kormányforma biztosítja számunkra a szabad- 
ságot vagy a boldogságot a nép erényessége nélkül. Ha 
viszont elegendő erény és értelem lakozik a közösség- 

ben, akkor ez meg fog nyilvánulni az említett férfiak 
kiválasztásában, ennélfogva nem e választott férfiak 
erényességétől függünk, és bizalmunkat nem szabá- 
lyokba helyezzük, hanem a népbe, amely ezeket az em- 
bereket megválasztja." (Elliot: Debates [Viták], 3.537.) 


A ratifikáló konvenciókon nem az alkotmány védelmezői 
nyilvánították ki, hogy félnek a hatalom koncentrációjától, 
hanem az alkotmány ellenzői. Hamilton már korábban ,a 
beteges gyanakvás hagymázos rémképei"-nek bélyegezte ezt 
a félelmet (59. sz.), és kijelentette: 


, A politikai gondolkodásban csaknem ugyanakkora 
hiba azt feltételezni, hogy természettől fogva mindenki 
korrupt, mint azt, hogy mindenki derék ember. Az 
átruházott hatalom intézménye azt is magában foglalja, 
hogy az emberiségben van annyi becsület és tisztesség, 
amely indokolt alapja lehet a bizalomnak." (76. sz.) 


Ez a felvilágosult optimizmus azonban, amely szerint az 
ember képes rá, hogy az ésszerűséget a haladás szolgálatába 
állítsa, annál élesebben veti fel a kérdést: ha a nép erényes, 
akkor ugyan miért vagyunk bizalmatlanok iránta, miért korlá- 
tozzuk a szuverenitását? 


5. KÉPVISELET 


Mivel Madison nem volt bizalmatlan a néppel szemben és 
nem kérdőjelezte meg a szuverenitását, a korlátokra, ame- 
lyeket előírt a számára, nyilván éppen azért volt szükség, mert 
a nép szuverén. A zsarnokkal ellentétben, a törvényes ural- 
kodó nem ítélkezik saját ügyében — ezt az alapelvet Madison 
a 10. számú esszében tárgyalja. De hogyan korlátozzák a 

népet , kívülről", amikor csakis a nép hallatja a szavát egy tisz- 
ta köztársaság minden kormányzati ágazatában? Douglass 
Adair 1942-ben felfedezte, hogy a 10. számú esszében mind- 
untalan David Hume politikai értekezéseinek szóhasználata 
visszhangzik, amely értekezések szerint a képviseleti rendszer 
lehetővé teszi a demokrácia finomítását. Az erényes nép alá- 
veti magát annak a fegyelemnek, amely tanácskozó testületeit 
megtisztítja a klikkérdektől. Madison szemében ez a fegyelem 
két elemből tevődik össze: először, a hatalmat képviselőkre 
ruházzák át (vagyis lemondanak a , saját érdek" közvetlen ki- 
nyilvánításáról), másodszor, az ilyen képviselők nagy kiter- 
jedésű területről gyűlnek össze. Ez utóbbi tényező két szem- 
pontból fontos: a képviselők a helyi érdekektől és a rájuk 
nehezedő nyomástól távoli helyen találkoznak; és minthogy a 
képviselő-testület csak akkor tud hatékonyan működni, ha ki- 
csi, vagyis a választók többsége a képviselők számához képest 
nagyarányú, a választás a legkiválóbb emberekre eshet. 

Madison a , finomítás"-nak a közvéleményre gyakorolt ha- 
tását a következőképpen írja le: 


, Az első különbség [vagyis a közvetlen demokrácia és a 
képviseleten alapuló köztársaság közötti különbség] 
finomítja és fejleszti a közvéleményt, átszűrve egy olyan 
választott testület közegén, amelynek bölcsessége a 
lehető legjobban ítéli meg az ország valódi érdekeit, és 
amelynek hazafisága és igazságszeretete szavatolja, 
hogy azok nem fognak áldozatul esni pillanatnyi és önös 
szempontoknak." (10. sz.) 


A kutatók több nemzedéke tévesztette szem elől, hogy Ma- 
dison a képviseletet mint a demokrácia finomításának 
eszközét állította a középpontba. Kortársai azonban jól látták, 
mit akar, s Patrick Henry" goromba gúnnyal támadta Madison 
érvelését: , Kedves uram, ha a számok csökkenése az érdemek 

növekedését jelenti, akkor a tökély nem áll meg egyig. ...Ha tíz 
ember jobb, mint százhetven, akkor egy szükségképpen jobb, 
mint tíz — a legjava a legkifinomultabb." (Elliot: Debates, 
3.167.) Az újabb idők kutatói felismerték Madison érvelésének 
lényegét. Edmund Morgan például 1981-ben ezt írta: 


, Nagy köztársaság kis törvényhozó testülettel — ez 
elérné a kívánt finomítás célját. (Az első nemzeti kép- 
viselőház [1789] kisebb volt a legtöbb állam képvi- 
selőházánál.) Madison hite szerint a korrupció és az 
intrika a kis választói közösségek sajátossága; s ezt a 
nézetét az alkotmány többi híve is újra meg újra vissz- 
hangozta. Ha a [képviseleti] egységeket nem kevesebb 
mint 30 000 az 1-hez arányúra növelnék, mint ahogyan 
az alkotmány megkövetelte, akkor a szavazók válasz- 
tása tiszteletre méltó emberekre korlátozódna. Nem 
érvényesülnének a helyi érdekek, sem pedig a helyi ori- 
entációjú jelöltek, vagyis olyan tényezők, amelyek szé- 
gyent hoztak az egyes államok kormányaira. A 10. 
számú esszé éppen erről szól." 


Gordon Wood egyetért ezzel az értelmezéssel: 


, Madison nem azt várta, hogy az egymással versengő 
érdekek adok-veszek alkudozásából természetes módon 
kialakul a közérdek vagy a közjó, hanem azt remélte, 
hogy a megnagyobbodott nemzeti köztársaságban a 
vetélkedő csoportok és érdekek semlegesítik egymást, 
akárcsak Amerika sok-sok hitfelekezete. Ez aztán lehe- 
tővé tenné, hogy a felvilágosult és ésszerűen gondol- 
kodó emberek, mint amilyen ő maga is, előmozdítsák a 
közérdeket. Madison nem azt várta, hogy az új nemzeti 
kormányzat integrálni fogja a társadalom eltérő érdekeit 

és összhangot teremt majd közöttük, hanem azt akarta, 
hogy ez a kormányzat vpártatlan és tárgyilagos dön- 
tőbíróx legyen e különböző érdekek és a szembenálló 
felek vitáiban." 


A viták pártatlan eldöntésének eszménye vonzó volt annak a 
forradalmi nemzedéknek a szemében, amely az erény klasszi- 
kus eszményét a közjó iránti elkötelezettségnek tekintette. 
George Washington egy szószóló közbenjárásával szabta meg 
földjeinek az árát; ez a szószóló aztán a vevő szószólójával 
együtt egy harmadik valakit választott, aki döntőbírói szerepet 
vállalt a méltányos ár megállapításában. Washington ebben a 
nemzetközi döntőbíráskodás alapelveit követte. John Jay az 
Angliával 1795-ben megkötött szerződés tervezetében azt 
javasolta, hogy a határvitákban háromtagú bizottság döntsön: 
egy-egy tagot az érdekelt országok delegálnak, a harmadik 
tagot pedig ők ketten választják meg. S a két ország szószó- 
lójának pártatlansági fogadalmat kell tennie, melynek szöve- 
gét Jay a következőképpen fogalmazta meg: I 


, Én, X. Y., akit felhatalmaztak, hogy az Őfelsége Nagy- 
Britannia királya és az Amerikai Egyesült Államok 
közötti Barátsági és Kereskedelmi Szerződés ... Sz. 
cikkelyével kapcsolatos vizsgálatokat elvégezze, ezen- 
nel ünnepélyesen esküszöm (vagy fogadom), hogy nem 
fűződik személyes érdekem e vizsgálatok kimenetelé- 
hez, és hogy az említett vizsgálatokat alaposan és szor- 
galmasan, pártatlanul és gondosan fogom végezni." (A 
bevezető szerzőjének kiemelései.) 


Jay A föderalistá-ban azt javasolja, hogy az indiánokkal 
folytatott vitákat az érintett helyszínektől távol bonyolítsák le 
(3. sz.). Madison oly nagyfokú tárgyilagosságot várt el a kép- 

viselőktől, hogy szerinte a szenátus tagjainak akár egy külföl- 
di hatalom nézeteit is magukévá kell tenniük, ha ezek a néze- 
tek ésszerűbbek az amerikai véleményeknél: 


, Két okból is fontos minden kormányzat számára más 
nemzetek véleményét figyelembe venni. Az egyik: füg- 
getlenül bármely terv vagy intézkedés érdemi részétől, 
különféle okokból kívánatos, hogy a szóban forgó tervet 
vagy intézkedést más nemzetek bölcs és tiszteletre méltó 
politika eredményének tekintsék. A másik: vitás esetek- 
ben, különösen akkor, ha a hazai testületek ítélőképes- 
ségét elhomályosíthatja valamilyen heves érzelem vagy 
pillanatnyi érdek, a pártatlan világ vélt vagy ismert 
véleménye a leginkább mérvadó útmutató." (63. sz.) (A 
bevezető szerzőjének kiemelései.) 


Madison tehát korántsem ösztönözte az érdekek érvényesí- 
tését, sőt: azt akarta, hogy a pártatlan képviselők emelked- 
jenek felül az érdekeken, még akkor is, ha önző nemzeti 
érdekekről van szó! 

Valljuk be, ma már naivnak és anakronisztikusnak látjuk a 
reményt, hogy a nép képviselői képesek volnának efféle hő- 
sies tárgyilagosságra. A felvilágosodás bizakodása az ész 
korának eljövetelében nem volt képes korlátozni az érdekek 
nyílt kifejeződését politikánkban. A pártrendszer, amelyet 
Madison a Publius-korszakában elítélt, hamar kibontakozott, 
és maga Madison segített a megszervezésében (jóllehet sajnál- 
ta, hogy szükség van rá). Divatjamúlttá vagy elavulttá teszi ez 
A föderalistá-t? 

Nem teljesen. Jóllehet Amerikában a pártrendszer a működő 
alkotmány szerves részévé vált, ez a rendszer eltér a legtöbb 
pártrendszertől — és legkivált eltér a legtöbb parlamentáris 
kormányzatú ország pártjaitól. Ezekben az országokban soka- 
sodnak a meghatározott nézeteket valló pártok, mivel mind- 

egyik pártnak lesznek képviselői a parlamentben. Az Egyesült 
Államokban csupán két párt verseng, ,,a nyertes mindent visz" 
alapon, s ez azt jelenti, hogy a mi pártjaink ideológiától 
mentes pártok maradtak. Mindkét párt sok kompromisszumot 
köt, és a választások közeledtével a két párt rendszerint közelít 
egymás álláspontjához, ami megnehezíti vagy lehetetlenné 
teszi a választók tisztán ideológiai szempontú döntését. E 
rendszer alapvető jellegzetessége a kompromisszum, ami azt 
jelenti: feladom az egyéni álláspontomat, hogy életképes 
egyezségre lépjek másokkal. Ennek alapja immár nem az, 
hogy pártatlan embereket választanak ki döntőbíráknak. A 
madisoni idők elitista vonása tehát elhomályosodott, és a sem- 
leges döntőbíráskodás helyébe a kompromisszum kimunká- 
lása lépett. S mégis: a mi gyakorlati eredményeink némileg 
emlékeztetnek Madison elméletének céljaira: elkerüljük a he- 
lyi érdekek szűk látókörű túlhajtását, és országos nézőpontot 
teszünk magunkévá, mégpedig sokkal nagyobb területre 
vonatkozóan, mint amilyenről Madison 1787-ben egyáltalán 
álmodhatott. 

A köz szolgálatának eszménye ma sokkal szerényebb és 
sokkal demokratikusabb, mint volt George Washington idején. 
A politikusok gyakrabban szállnak síkra a kompromisszumok, 
mint az elvek mellett, s ezt a tényt az ideológusok és az 
egyedül üdvözítő megoldások lelkes hívei szívből fájlalják. Ez 
azonban olyan rendszer, amelyet Madison a mai modern 
körülmények között úgy tudna modern érvekkel alátámasz- 
tani, hogy nem kellene megtagadnia Publiusként kifejtett gon- 
dolatmenetét. 

Garry Wills 

AZ OKFEJTÉS VÁZLATA 


1787 októberében a New York-i újságok közölni kezdték egy 
bizonyos azonosítatlan , Publius" leveleit, amelyek arra igye- 
keztek rábírni New York állam választóit, hogy hagyják jóvá az 
Egyesült Államok előterjesztett alkotmányát. A 85 lévélből álló 
sorozat két részre osztható: 36 levél bírálja a Konföderációs 
Cikkelyek által létrehozott kormányzatot, 49 levél pedig sza- 
kaszonként elemzi az új alkotmányt. Íme, az okfejtés menete: 


I. A Konföderációs Cikkelyek nem felelnek meg az unió szük- 
ségleteinek. 

1. sz. Felhívás elfogulatlanságra. A sorozat ismertetése (Ha- 
milton) 

2. sz. A Cikkelyek kudarca miatt hívták össze a Philadel- 
phiai Konvenciót (Jay) 

3—6. sz. A Konföderációs Cikkelyek honvédelmi szempont- 
ból elégtelenek (Jay) 

7-8. sz. Ugyane téma folytatása (Hamilton) 

9. sz. Az unió szükségleteinek csakis egy konföderációs 
köztársaság felel meg (Hamilton) 

10. sz. — Es ennek nagy területű köztársaságnak kell lennie 
(Madison) 

11-13. sz. A Cikkelyek nem felelnek meg a kereskedelem, 
az adózás és az igazgatás szükségleteinek (Hamilton) 

14. sz. További megjegyzések a nagy területű köztársaság 
témájához (Madison) 

15-17. sz. A több párhuzamos szuverenitás megbénítja a 
Konföderációs Cikkelyeket (Hamilton) 

18-20. sz. A Cikkelyek a történelemből ismert szövetségi 
rendszerek kudarcaira emlékeztetnek (Madison) 

21. sz. A Cikkelyekben nincs meg a szükséges felhatal- 
mazás: adózás (Hamilton) 

22-29. sz. Egyéb szükséges felhatalmazások: katonai (Ha- 
milton) 

30-36. sz. Egyéb szükséges felhatalmazások: adózás (Ha- 
milton) 


II. Az alkotmány: az unió igényeinek republikánus megoldása 

A. Az alkotmány szelleme 

37-38. sz. Kompromisszum eredménye (Madison) 

39. sz. Szellemében köztársasági (Madison) 

z 40. sz. Hozzáértő testület fogalmazta meg (Madison) 
"5" B. A hatalom mértéke 

41. sz. Katonai (Madison) 

42. sz. Diplomáciai, államközi (Madison) 

43. sz. Vegyes (Madison) 

44-46. sz. általános hatáskörök és az egyes államok ha- 
táskörei (Madison) 

C. A törvényhozó, a végrehajtó és a bírói hatalom szét- 
választása 

47—8. sz. A szétválasztás nem teljes (Madison) 

49-50. sz. Felügyelőbizottságok nem garantálják a szétvá- 
lasztást (Madison) 

51. sz. A valódi fék, illetve ellenőrzés: a kétkamarás rend- 
szer (Madison) 

D. Képviselőház 

52. sz. A választás módja (Madison) 

53. sz. A megbízatás időtartama (Madison) 

54. sz. A képviselők megoszlása (Madison) 

55—56. sz. A választók és a képviselők aránya (Madison) 

57. sz. A képviselők alkalmassága (Madison) 

58. sz. Arányváltoztatás (Madison) 

59-61. sz. A képviselőház felhatalmazása a választások sza- 
bályozására (Hamilton) 

E. Szenátus 
62. sz. A szenátus összetétele (Madison) 
63. sz. A szenátori megbízatás időtartama (Madison) 
64. sz. Szerződéskötési hatáskör (Jay) 
65—66. sz. Vád alá helyezési hatáskör (Hamilton) 
F. Végrehajtó hatalom 
67-69. sz. Republikánus — nem monarchikus — tisztség 
(Hamilton) 
70—72. sz. A megbízatás időtartama (Hamilton) 
73. sz. A tisztség határai (Hamilton) 
74-TT. sz. Hatáskörök: kegyelmezés, szerződéskötés, kine- 
vezések (Hamilton) 
G. Bírói hatalom 
78. sz. Nincs bírói szupremácia (Hamilton) 
79. sz. A hivatalviselés időtartamának feltételei (Hamilton) 
80. sz. A hivatalviselés korlátai (Hamilton) 
81. sz. A hivatali hatáskör (Hamilton) 
82. sz. Szövetségi és állami bíróságok (Hamilton) 
83. sz. Nincs kizárva a polgári esküdtszéki tárgyalás 
(Hamilton) 
 H.Különféle ellenvetések 
(84. szd Az alkotmány nem tartalmazza a jogok jegyzékét 
(Bill of Rights)" (Hamilton) 
(85. sz. Konklúzió (Hamilton) 

Ez a Jacob Cooke szerkesztette tudományos értékű szöveg 
(The Federalist, Wesleyan University, 1961) első paperback 
kiadása. Mivel Madison és Hamilton kéziratai elvesztek, az 
1—77. értekezés rendelkezésünkre álló legkorábbi szövegei a 
New York-i újságokban megjelent változatok, amelyeket 
XVIII. századbeli helyesírással és központozással jelentetünk 
meg. A 78-85. értekezés először könyv alakban jelent meg, 
ezeket ebből az 1788. évi kiadásból reprodukáljuk. 

A föderalista 1799. évi kiadásának Madison könyvtárában 
föllelt példányában javítások és forrásmegjelölések találhatók; 
némelyik passzus mellé Madison vonalat húzott, mert — saját 
(számunkra ismeretlen) céljaira — hangsúlyozni kívánta őket. 
A Kongresszusi Könyvtárban meglévő eredeti példány alapján 
reprodukálom e marginális vonalakat azok számára, akik 
foglalkozni óhajtanak jelentőségükkel.! 


G. W. 


! Ezeket a vonalakat a magyar kiadásba nem vettük át. (A szerkesztő) 

New York állam népéhez 

Mivelhogy egyértelmű tapasztalatunk szerint a jelenlegi szö- 
vetségi kormányzat rosszul működik, azt indítványozzuk, hogy 
vitassuk meg, milyen legyen az Amerikai Egyesült Államok új 
alkotmánya. A téma fontossága önmagáért beszél; nem kevesebb 
függ tőle, mint az UNIÓ léte, alkotórészeinek biztonsága és jóléte, 
egy olyan birodalom sorsa, amely sok szempontból a leg- 
fontosabb a világon. Gyakran hangzott el a megjegyzés, hogy 
magatartása és példája révén alighanem ennek a népnek jutott 
osztályrészül annak a fontos kérdésnek az eldöntése: vajon az 
emberi társadalom képes-e gondolkodás és választás alapján jó 
kormányzatot létrehozni, vagy pedig örökre arra van ítélve, hogy 
politikai berendezkedése a véletlentől és az erőszaktól függjön. 
Ha van igazság ebben a megjegyzésben, akkor jelenlegi válsá- 
gunk joggal tekinthető olyan időszaknak, amelyben az említett 
kérdést el kell dönteni; és ha rosszul döntünk, akkor döntésünket 
joggal tekintenék az emberiség egyetemes balszerencséjének. 

Ez a gondolat az emberszeretet indítékát is hozzákapcsolja a 
hazafiság motívumához, fokozandó a pártfogó figyelmet, 
amellyel minden megfontolt és jóravaló ember az eseményt 
kíséri. A vállalkozás akkor alakul szerencsésen, ha választá- 
sunkat valódi érdekeink helyes felmérése irányítja, ha nem 
zavarják meg és nem teszik elfogulttá a köz javával össze nem 
függő meggondolások. Ez azonban inkább hő kívánság, sem- 
mint megalapozott remény. A megvitatásra ajánlott tervezet 
több csoportérdeket érint és több helyi intézmény megújí- 
tására törekszik annál, semhogy ne váltson ki olyan vitákat, 
melyek nincsenek érdemi összefüggésben a témával, és ne 
merüljenek fel olyan nézetek, indulatok és előítéletek, ame- 
lyek nemigen kedveznek az igazság kiderítésének. 

A legfélelmetesebb akadályok közül, amelyekkel az új 
alkotmánynak meg kell küzdenie, máris jól felismerhető vala- 
mennyi államban egy bizonyos osztályba tartozó embereknek 
az a nyilvánvaló érdeke, hogy ellene szegüljenek minden 
olyan változásnak, amely csökkentheti az állami tisztségükből 
eredő hatalmat, hasznot vagy egyéb előnyt; továbbá torz becs- 
vágya egy másik embercsoportnak, amely vagy az országban 
eluralkodó zűrzavartól reméli felemelkedését, vagy kedve- 
zőbb kilátásokkal kecsegteti az olyan birodalom, amely több 
korlátozott államszövetségre van felosztva, mint az egyetlen 
kormányzat irányította unió. 

Nem szándékozom azonban hosszasabban elidőzni az effaj- 
ta észrevételeknél. Jól tudom, kicsinyes dolog lenne a bármi- 
lyen csoportba tartozó emberek ellenállását válogatás nélkül, s 
csupán azért, mert helyzetük gyanúba keverheti őket, pusztán 
érdekeiknek vagy becsvágyuknak tulajdonítani. Az elfogulat- 
lanság érdekében el kell ismernem, hogy még az ilyen embe- 
reket is sarkallhatja tisztességes szándék; és nem kétséges, 
hogy az ellenzés, amely eddig megmutatkozott és amely alkal- 
masint a jövőben is meg fog mutatkozni, olykor feddhetetlen, 
sőt tiszteletre méltó forrásokból fakadhat — gyanakvó előíté- 
letektől és félelemtől félrevezetett elmék becsületes tévedé- 
seiből. Az elfogult ítéletekhez vezető okok oly nagy számúak 
és oly nyomósak, hogy bölcs és derék emberek gyakran val- 
lanak homlokegyenest ellenkező nézeteket a társadalom 
szempontjából nagy horderejű kérdésekben. Ez a körülmény, 
ha kellő figyelmet szentelnek neki, önmérsékletre intheti 
azokat, akik bármiféle vitában mindig szilárdan meg vannak 
győződve igazukról. További ok lehet az óvatosságra ebben a 
tekintetben az a megfontolás, hogy az igazság szószólóit nem 
okvetlenül vezérlik mindig tisztább elvek, mint ellenlába- 
saikat. Becsvágy, zsugoriság, személyi ellentét, pártoskodás és 
sok egyéb, az előbbieknél csöppet sem dicséretesebb indíték 

éppúgy irányíthatja az igazság pártolóit, mint ellenfeleit. S ha 
mindez nem így volna, akkor sem lehetne semmi sem okta- 
lanabb, mint az a türelmetlenség, amely a politikai párthar- 
cokat minden időkben jellemezte. A hittérítés tűzzel-vassal 
éppoly kevéssé célravezető a politikában, mint a vallásban. Az 
eretnekséget aligha orvosolhatja az üldözés. 

Bármennyire egyetértsünk is azonban e nézetek helyességét 
illetően, máris épp elegendő jelét tapasztaljuk, hogy ezúttal is 
ugyanaz fog történni, mint mindegyik előző nagy nemzeti 
vitában. Szabadjára engedik a dühös és rosszindulatú szenve- 
délyek áradatát. A szembenálló felek magatartásából arra a 
következtetésre kell jutnunk, hogy mindannyian szónoklataik 
hangerejével és szidalmaik élességével remélik majd érvényre 
juttatni a maguk igazát és növelni párthíveik számát. Az eré- 
lyes és eredményes kormányzat iránti felvilágosult lelkesedést 
azzal fogják megbélyegezni, hogy forrása a zsarnoki hajlam és 
a szabadság alapelvei iránti ellenséges érzület. Ha valaki túl- 
ságosan félti a nép veszélyeztetett jogait — ami többnyire 
inkább az agy botlása, mintsem a szívé —, azt fogják mondani 
róla, hogy magatartása merő póz és mesterkedés, népszerűség- 
hajhászás a közjó rovására. Egyrészt azt felejtik el ilyenkor, 
hogy a féltés a túl heves szeretet velejárója, és hogy a szabad- 
ságért érzett nemes lelkesedést túl gyakran fertőzi meg a 
szűkkeblű és korlátolt bizalmatlanság. Másrészt pedig azt is 
elfelejtik, hogy a kormányzati erély fontos tényezője a szabad- 
ság biztosításának; hogy a józan és körültekintő vélemény 
kialakításában a kettő érdekei nem választhatók el egymástól, 
s hogy a nép jogaiért küzdő buzgalom megtévesztő álarca 
mögött gyakrabban rejtőzik veszedelmes törtetés, mint a kor- 
mányzati határozottságért és eredményességért síkraszálló 
lelkesedés ijesztő külsőségei mögött. A történelem arra tanít, 
hogy az előbbi sokkal biztosabb út a despotizmushoz, mint az 
utóbbi, s hogy a legtöbben azok közül, akik megdöntötték a 
köztársaságok szabadságát, pályafutásukat a nép előtti hajbó- 

kolással kezdték — demagógnak indultak és zsarnokként vé- 
gezték. 

Az iménti megjegyzésekkel az volt a célom, polgártársaim, 
hogy figyelmeztesselek: a sorsotokra nézve módfelett fontos 
kérdésben döntéseteket ne befolyásolja olyan hatás — érkezzék 
bárhonnan —, amelynek forrása nem a nyilvánvaló igazság. 
Gondolatmenetem irányából bizonyára azt is felismertétek, 
hogy megfontolásaim az új alkotmány iránti korántsem barát- 
ságtalan érzületből fakadnak. Igen, honfitársaim, bevallom: 
miután tüzetesen tanulmányoztam az új alkotmányt, az a 
határozott véleményem, hogy érdeketekben áll elfogadni. 
Meggyőződésem, hogy ez a legbiztosabb út a szabadsághoz, a 
méltósághoz, a boldogsághoz. Nem hangoztatok fenntartá- 
sokat, mert nem táplálok magamban ilyeneket. Nem játszom 
el nektek a töprengő fontolgatást, amikor már döntöttem. 
Nyíltan megvallom a meggyőződésemet, és bőségesen föl- 
tárom majd az okokat, amelyekre alapozom. A jó szándék 
tudata nem tűri a kétértelműséget. De elég a vallomásból! In- 
dítékaim maradjanak elzárva kebelemben, érveimet viszont 
mindenki megismerheti és mindenki megítélheti. Igyekszem 
majd úgy előterjeszteni őket, hogy az igazság ügye ne 
szenvedjen csorbát. 

Értekezések sorozatában a következő témákat szeretném 
megtárgyalni: Miért hasznos az UNIÓ politikai boldogulásunk 
szempontjából — Miért elégtelen a jelenlegi konföderáció az 
említett unió fenntartásához — Miért van szükség legalább 
olyan erős kormányzatra, mint amilyent e cél elérése végett 
javasolnak — Miért felel meg a javasolt alkotmány a repub- 
likánus kormányzás valódi alapelveinek — Mennyiben hasonló 
a mi államunk alkotmányához, végül pedig Milyen további 
biztosítékot nyújt az alkotmánytervezet elfogadása a repub- 
likánus kormányzat fenntartására, a szabadság és a jólét elő- 
mozdítására. 

E témák megtárgyalásában arra törekszem, hogy kielégítő 

választ adjak minden esetleg fölmerülő és figyelmet érdemlő 
ellenvetésre. 

Talán szükségtelennek látszik az unió hasznossága mellett 
érvelni, hiszen ez amúgy is mélyen bevésődött minden egyes 
állam népének szívébe, olyannyira, hogy talán nincs is, aki 
kétségbe vonná. Az az igazság azonban, hogy az új alkotmány 
ellenzői egymás közt már azt suttogják, hogy a tizenhárom 
állam túl nagy kiterjedésű bármilyen átfogó rendszerhez, s 
hogy kénytelenek leszünk az egészből kiszakított, külön- 
választott konföderációs egységeket létrehozni. ! 

Ezt a tanítást minden valószínűség szerint addig népszerűsítik 
majd, amíg elegendő híve nem lesz ennek az álláspontnak a nyílt 
vállalásához. Akik képesek a téma távlati mérlegelésére, jól 
tudják, hogy választás előtt állnak: vagy elfogadjuk az új alkot- 
mányt, vagy szétesik az unió. Ajánlatos tehát azzal kezdeni, 
hogy megvizsgáljuk az unió előnyeit, továbbá azokat a biztosra 
vehető bajokat és lehetséges veszélyeket, amelyeknek az egyes 
államok az unió felbomlása miatt ki lesznek téve. Következő írá- 
som ezért ezzel a témával foglalkozik majd. 

PUBLIUS 

1787. október 31. 


New York állam népéhez 
Ha Amerika népe meggondolja, hogy a döntésére váró kérdés, 
következményeit tekintve, bizonyára az egyik legfontosabb 
mindazok között, amelyeknek valaha is figyelmet szentelt, 
akkor magától értetődőnek fogja találni, hogy nagyon ala- 
posan és nagyon komolyan meg kell vizsgálnia ezt a kérdést. 


! Ugyanezt a gondolatot tartalmazza az új alkotmány ellen irányuló több 
újabb publikáció, amelyek levonják ennek az érvelésnek a végkövetkezteté- 
seit is. (Publius) 

Semmi sem bizonyosabb, mint az, hogy kormányzatra elen- 
gedhetetlenül szükség van, s az is éppilyen tagadhatatlan, 
hogy -— bármikor és bármiképpen jön is létre ez a kormányzat 
— a népnek át kell engednie természetes jogai egy részét, hogy 
felruházza a kormányzatot a szükséges hatalommal. Nagyon 
érdemes tehát elgondolkozni azon, hogy vajon mi szolgálja 
jobban Amerika népének érdekeit: az, hogyha gyakorlatilag 
egy nemzetté alakul, egy szövetségi kormányzat alatt, vagy 
pedig az, ha több, különálló konföderációra oszlik, és e kon- 
föderációk vezetőit egyenként olyan hatalommal ruházza fel, 
amilyennel a javaslat szerint egyetlen, nemzeti kormányzatot 
kellene felruháznia. 

Egészen a legutóbbi időkig általánosan elfogadott vélemény 
volt, hogy Amerika népének boldogulása folyamatosan meg- 
őrzött, erős egységétől függ, és legjobb, legbölcsebb pol- 
gáraink kívánságai, imái és erőfeszítései is állhatatosan erre a 
célra irányultak. Most azonban olyan politikusok jelennek 
meg a színen, akik azt bizonygatják, hogy ez a vélemény 
téves, és hogy a biztonságot és a boldogságot nem az egység- 
ben kell keresnünk, hanem abban, hogy az államokat különál- 
ló konföderációkra vagy szuverenitásokra tagoljuk. Bármily 
különösnek tetszik is ez az új tanítás, megvannak a maga 
hívei; és bizonyos személyek, akik azelőtt erélyesen elle- 
nezték ezt a doktrínát, manapság szószólóinak számát gyara- 
pítják. Bárminő érvek vagy indítékok hatására módosultak is 
ezeknek az uraknak a nézetei és nyilatkozatai, bizonyosan 
nem lenne bölcs dolog, ha a nép úgy tenné magáévá ezeket az 
új politikai tételeket, hogy előbb nem győződött meg róla, 
vajon az igazságon és a politikai józanságon alapulnak-e. 

Gyakran töltött el örömmel a gondolat, hogy a független 
Amerika nem egymástól elszigetelt és távoli területek összes- 
sége, s hogy a szabadság nyugati fiainak összefüggő, ter- 
mékeny, nagy kiterjedésű vidékek jutottak osztályrészül. A 
Gondviselés különösen gazdagon ajándékozta meg ezt az 

országot a legkülönfélébb termőföldekkel és termékekkel, és 
számtalan folyóval öntözte meg, a lakosok nagy örömére és 
kényelmére. Hajózható vizek egész láncolata övezi határait, 
mintha az országot akarná egybefűzni, s a világ legpompásabb 
s egymástól épp a kellő távolságban hömpölygő folyamai 
kínálnak utat a baráti segítség eljuttatásához, valamint a kü- 
lönféle áruk és termékek kölcsönös szállításához és cseré- 
jéhez. 

Hasonló örömmel vettem gyakorta tudomásul, hogy a Gond- 
viselés, igen kegyesen, egy egyesült népnek adományozta ezt 
az egybefüggő országot, egyazon ősöktől származó, egyazon 
nyelvet beszélő, egyazon hitet valló embereknek, akik azonos 
kormányzati elveket vallanak, akiknek életmódja és szokásai 
igen hasonlók, s amely nép egyesült szándékkal, fegyverekkel 
és erővel vállvetve megharcolván egy hosszú és véres háborút, 
dicsőn kivívta teljes szabadságát és függetlenségét. 

Úgy tetszik, hogy ez az ország és ez a nép egymásnak 
teremtődött, és mintha a Gondviselés is úgy akarná, hogy a 
lehető legerőteljesebb kötelékkel egybefűzött testvéri közös- 
ségnek ez az oly igen neki való öröksége soha ne osztódjék fel 
egymásra gyanakvó, egymástól elzárkózó és idegen szuvere- 
nitásokra. 

Eddig hasonló érzések uralkodtak minden rendű és rangú, 
minden hitfelekezetű embereink között. Egészében véve 
egyetlen, egységes nép voltunk — minden egyes polgár min- 
denütt ugyanazokat a nemzeti jogokat, kiváltságokat és védel- 
met élvezte. Nemzetként kötöttünk békét és viseltünk háborút, 
nemzetként győztük le a közös ellenséget, nemzetként kötöt- 
tünk szövetségeket és szerződéseket, s kötöttünk megállapo- 
dásokat és egyezményeket külföldi államokkal. 

Az unió értékeinek és áldásainak világos felismerése igen 
hamar arra indította ezt a népet, hogy szövetségi kormányza- 
tot létesítsen az unió megtartására és állandósítására. A nép a 
maga politikai létének úgyszólván már az első perceiben létre- 

hozta ezt a kormányzatot; sőt már akkor, amikor házai még 
lángokban állottak, amikor sokan polgárai közül több sebből 
véreztek, s amikor a harcok és a pusztítás közepette kevés 
lehetőség nyílt arra a higgadt és érett vizsgálódásra és meg- 
fontolásra, amelynek pedig mindig meg kell előznie egy sza- 
bad nép bölcs és kiegyensúlyozott kormányzatának meg- 
teremtését. Nem csoda hát, hogy az ilyen baljós időben létre- 
jött kormányzat a gyakorlatban igen fogyatékosnak bizonyul, 
s korántsem alkalmas a kitűzött célok elérésére. 

Ez az értelmes nép észrevette és fájlalta ezeket a hiányossá- 
gokat. Továbbra is éppúgy ragaszkodott az unióhoz, mint 
ahogyan szerette a szabadságot; észlelte tehát a veszélyt, 
amely azonnali hatállyal fenyegette az előbbit, és hosszabb 
távon az utóbbit; és mivel meggyőződött róla, hogy szilárd 
biztosíték mind az egység, mind a szabadság szempontjából 
csakis egy okosabban megformált nemzeti kormányzatban 
található, egyhangúlag összehívta a legutóbbi philadelphiai 
Konvenciót, hogy ott megvitassák ezt a fontos témát. 

A Konvenció, amely a nép bizalmát bíró emberekből állott, 
olyan emberekből, akik szívet-lelket próbáló időkben bizonyí- 
tották hazafiságukat, erényességüket és bölcsességüket, elvál- 
lalta a nehéz feladatot. Szelíd békeidőben, amidőn más témák 
nem vonták el figyelmüket, jó néhány hónapot töltöttek hig- 
gadt és szakadatlan, mindennapos tanácskozással:- és végül — 
hatalomtól meg nem félemlítve és szenvedélyektől nem befo- 
lyásolva, kivéve a hazaszeretet szenvedélyét — közös és egy- 
hangú döntésük eredményeképpen megfogalmazott terve- 
zetüket a nép elé terjesztették és a nép figyelmébe ajánlották. 

Ismerjük el — mivel ez az igazság —, hogy a tervezet csupán 
javaslat és nem kényszer; de azt se feledjük, hogy nem 
ajánlják sem vak elfogadásra, sem pedig vak elutasításra; ha- 
nem csakis higgadt és elfogulatlan megfontolásra, amit a téma 
hordereje és jelentősége megkövetel és ami kétségkívül 
megilleti. De, miként az ezt megelőző értekezésben megje- 

gyeztük, az ilyen megfontolást és tanulmányozást inkább csak 
kívánni lehet, mintsem remélni. A tapasztalat arra tanít, hogy 
ne tápláljunk vérmes reményeket. Nem felejtettük még el, 
hogy a küszöbönálló veszély megalapozott érzete az 1774. évi 
emlékezetes kongresszus" összehívására ösztönözte az ame- 
rikai népet; ez a testület bizonyos intézkedéseket javasolt a 
választóknak, s az események bebizonyították, hogy milyen 
bölcs intézkedések voltak ezek; de jól emlékszünk arra is, 
hogy a sajtóban hamarosan hemzsegni kezdtek az említett 
intézkedéseket bíráló pamfletek és heti publicisztikák. Nem- 
csak az egyéni érdekeik sugallatára hallgató kormány- 
tisztviselők, állami hivatalnokok igyekeztek fáradhatatlanul 
rábeszélni az embereket, hogy utasítsák el ennek a hazafias 
kongresszusnak a javaslatát, hanem olyanok is, akik tévesen 
mérték fel a következményeket, vagy akiket túlságosan befo- 
lyásoltak régi kapcsolataik, vagy akik a köz javával ellentétes 
célok elérésére törekedtek. Sokan csakugyan megtévedtek 
vagy hagyták magukat megtéveszteni, ám a nép nagy többsé- 
ge helyesen gondolkodott és helyesen határozott, s ma öröm- 
mel emlékezhet e magatartására. 

Ok úgy vélekedtek, hogy a kongresszus sok bölcs és tapasztalt 
férfiúból áll, akik az ország különböző vidékeiről jöttek, így tehát 
hasznos információk egész sorát hozták magukkal és cserélték ki 
egymással. S hogy az együtt töltött időszakban, amikor az ország 
valódi érdekeit vizsgálták és tárgyalták meg, szükségképpen igen 
pontos ismereteket szereztek a szóban forgó témáról. Továbbá, 
hogy személyes érdekük is fűződött a közösség szabadságához és 
felvirágoztatásához, így hát nemcsak kötelességük, hanem haj- 
landóságuk is arra késztette őket, hogy csakis olyan intézkedé- 
seket ajánljanak, amelyeket igen érett megfontolás nyomán való- 
ban eszélyesnek és üdvösnek véltek. 

Az ilyen és az ezekhez hasonló meggondolások arra késztet- 
ték az embereket, hogy nagymértékben megbízzanak a kong- 
resszus ítélőképességében és integritásában; és meg is fogad- 

ták a kongresszus tanácsait, jóllehet különféle ravaszkodá- 
sokkal és mesterkedésekkel sokan igyekeztek eltéríteni és le- 
beszélni őket. De ha akkoriban a népnek megvolt a jó oka, 
hogy bízzék annak a kongresszusnak a tagjaiban, akik között 
még kevés volt a kipróbált és közismert férfiú, mennyivel több 
oka van most, hogy méltányolja a Konvenció nézeteit és 
javaslatait! Hiszen köztudomású, hogy ama kongresszus leg- 
tiszteletreméltóbb tagjai közül néhányan, akiknek hazafiúi 
érzelmei és gyakorlati képességei azóta kiállották az idők 
próbáját és akik politikai ismereteiket gyarapítva öregedtek 
meg, tagjai ennek a Konvenciónak is, ahová nyilván magukkal 
hozták fölhalmozódott tudásukat és tapasztalataikat. 

Érdemes megjegyezni, hogy nemcsak az első, hanem minden 
rá következő kongresszus, éppúgy, mint a legutóbbi Konvenció a 
néppel egyetértésben azt vallotta, hogy Amerika jóléte az uniótól 
függ. A Konvenció egybehívásával éppen ennek az egységnek a 
megőrzése és fenntartása volt a nép nagy célja; és hasonlóképpen 
ez a fő célja annak a tervezetnek, amelyet a Konvenció a népnek 
elfogadásra ajánl. Akkor hát miféle szándék vagy miféle cél az, 
amelynek jegyében némelyek erőnek erejével az unió lebecsü- 
lésére buzdítanak? Vagy miért sugallják azt, hogy három vagy 
négy konföderáció jobb lenne, mint egy? A magam részéről meg 
vagyok győződve róla, hogy a nép mindig helyesen gondolkodott 
erről a kérdésről, s hogy általános és egyöntetű ragaszkodása az 
unióhoz fontos és nyomós okoknak tulajdonítható, amelyeket 
igyekszem megmagyarázni és kifejteni valamelyik elkövetkező 
értekezésemben. Azok, akik a Konvenció tervezete helyett a 
különálló konföderációk eszméje mellett szállnak síkra, a jelek 
szerint világosan látják, hogy a tervezet elutasítása a lehető leg- 
nagyobb veszélybe sodorná az unió további létét. És így is lenne 
valóban, ezért őszintén kívánom, hogy minden jóravaló állam- 
polgár tisztán lássa: ha felbomlik az unió, akkor Amerika okkal 
fogja kiáltani a költővel: , ISTEN VELED ÖRÖKRE, NAGYSÁG!" 


PUBLIUS 

New York állam népéhez 

Tudvalevő, hogy a világ népei (ha olyan értelmesek és tájéko- 
zottak, mint az amerikai nép) ritkán tesznek magukévá az 
érdekeikkel ellentétben álló téves nézeteket, illetve ritkán tar- 
tanak ki mellettük hosszú évekig. Ennek fényében természet- 
szerűleg vívott ki nagy tiszteletet Amerika népének az a 
hosszú ideje és egyöntetűen fenntartott meggyőződése, hogy 
egyetlen, minden általános és nemzeti cél megvalósításához 
kellő hatalommal felruházott szövetségi kormányzat alatt kí- 
ván élni megbonthatatlan egységben. 

Minél nagyobb figyelemmel fontolgatom és vizsgálom az 
okokat, amelyek nyomán ez a vélemény kialakult, annál szi- 
lárdabb a meggyőződésem, hogy nyomós és döntő okokról 
van szó. 

A sok cél közül, amelyeket valamely bölcs és szabad nép 
szükségképpen szem előtt tart, alighanem a biztonság az első. 
A nép biztonsága kétségkívül a legkülönfélébb körülmények- 
kel és meggondolásokkal függ össze, tehát tág mozgástere 
nyílik mindazoknak, akik pontosan és átfogóan óhajtják meg- 
határozni ezt a biztonságot. 

A kérdést most csupán a béke és a nyugalom megőrzésének 
— mind az idegen fegyverek és befolyás veszélye, mind a 
belpolitikai okokból adódható hasonló természetű veszélyek 
elleni védekezés — szempontjából kívánom áttekinteni. Mivel 
ezek közül az első a jelentősebb, indokolt, hogy azt tárgyaljam 
elsőként. Vizsgáljuk meg tehát, hogy nincs-e igazuk az em- 
bereknek, amikor úgy vélekednek, hogy a hatékony nemzeti 
kormányzat alatt működő baráti unió nyújtja a legnagyobb 
biztonságot a külföldről kiinduló ellenséges támadásokkal 
szemben. 

A világon már lezajlott vagy majd zajló háborúk száma, 
mint megállapítható, mindig egyenes arányban áll az okok 
mennyiségével és súlyával, akár valóságos, akár koholt okok- 
ról van szó, amelyek háborút provokálnak vagy idéznek elő. 
Ha igaz ez a megjegyzés, akkor ajánlatos megvizsgálni, vajon 
mi a valószínűbb: egy egységes avagy egy széthúzó Amerika 
ad-e több jogos okot háborúra; mert ha kiderül, hogy való- 
színűleg az egységes Amerika adja a legkevesebb okot a hábo- 
rúra, akkor világos, hogy ebben a tekintetben az unió a leg- 
esélyesebb arra, hogy megőrizze a békét e nép és a többi nem- 
zet között. 

A háború jogos oka rendszerint a szerződésszegés vagy a 
közvetlen erőszak. Amerika eddig nem kevesebb, mint hat 
külföldi országgal kötött szerződést," és Poroszországot kivé- 
ve mindnek van tengere, módjukban áll tehát háborgatni és 
sérteni bennünket. Amerika széles körű kereskedelmet folytat 
Portugáliával, Spanyolországgal és Nagy-Britanniával, és a 
két utóbbi ország esetében még határkérdésekre is figyelem- 
mel kell lenni. 

Amerika békéje szempontjából igen fontos, hogy mind- 
ezekkel a hatalmakkal szemben a nemzetközi jog szellemében 
járjon el, és nyilvánvalónak tartom, hogy ezt egy nemzeti kor- 
mányzat jobban és pontosabban képes megtenni, mint tizen- 
három különálló állam, avagy három vagy négy különálló 
konföderáció. 

Mert amint létrejön egy hatékony nemzeti kormányzat, az 
ország legkiválóbb emberei nemcsak hajlandók lesznek szol- 
gálni e kormányzatot, hanem általában az ilyen embereket is 
jelölik majd ki e kormányzat vezető posztjaira; mert jóllehet 
az egyes államok törvényhozásának alsóházába vagy szená- 
tusába, bírói vagy végrehajtói testületeibe a városhoz vagy a 
vidékhez kapcsolódó, megállapodásszerű összeköttetések 
alapján is kerülhetnek emberek, ahhoz, hogy valakit a nemzeti 
kormányzat hivatalaira jelöljenek, általánosabban elismert 

tehetségre és sok egyéb jó tulajdonságra lesz majd szükség, 
különösen, mivel bőséges választék áll rendelkezésre, és nem 
leszünk szűkében alkalmas jelölteknek, ami némelyik állam 
esetében bizony előfordul. Igy aztán a nemzeti kormányzat 
adminisztrációja, politikai testületei és bírói döntései bölcseb- 
bek, módszeresebbek és megfontoltabbak lesznek, mint az 
egyes államokéi; következésképpen megnyugtatóbbak a más 
nemzetek szempontjából, és biztonságosabbak a mi szempon- 
tunkból. 

Mert nemzeti kormányzat alatt a szerződéseket és a szer- 
ződések egyes cikkelyeit, továbbá a nemzetközi jogot mindig 
egységesen fogják értelmezni s ugyanígy fogják végrehajtani, 
míg ugyane kérdések megítélésében tizenhárom állam avagy 
három-négy konföderáció esetén nem mindig uralkodik össz- 
hang vagy kellő következetesség, mivel a különféle független 
bíróságok és a különböző független kormányzatok kinevezte 
bírák, valamint helyi jellegű törvények és érdekek befolyásol- 
hatják a szóban forgó döntéseket. Nem győzzük eléggé di- 
csérni a Konvenció bölcsességét, amiért ezeket a kérdéseket 
az olyan bíróságok ítéletére és ítélkezésére bízza, amelyeket a 
nemzeti kormányzat nevez ki, és amelyek csakis a nemzeti 
kormányzatnak felelősek. 

Mert a rövid távú hátrány vagy előny kilátása egyik-másik 
állam kormányzó pártját gyakran arra csábíthatja, hogy letér- 
jen a jóhiszeműség és az igazságosság útjáról; de mivel a 
kísértés nem terjed ki más államokra, és így csak kismérték- 
ben vagy egyáltalán nem befolyásolja a nemzeti kormányza- 
tot, a csábítás nem vezet eredményre, a jóhiszeműségen és az 
igazságosságon tehát nem esik csorba. A Nagy-Britanniával 
kötött békeszerződés ügye nyomatékosan alátámasztja ezt az 
érvelést. 

Mert még ha egy állam kormányzó pártja hajlandó is ellen- 
állni az efféle kísértésnek, a kísértés az illető állam különleges 
körülményeiből adódhatik — aminthogy rendszerint ez a hely- 

Zet —, s így jelentős számú lakosra lehet hatással, akkor pedig 
a kormányzó párt bizony, szándéka ellenére, nem mindig 
képes a készülő igazságtalanság megakadályozására vagy az 
agresszorok megbüntetésére. A nemzeti kormányzat viszont, 
amelyet ezek a helyi körülmények nem befolyásolnak, nem 
esik kísértésbe, hogy igazságtalanságot kövessen el, s a hatal- 
ma és a hajlandósága is megvan hozzá, hogy megakadályozza 
vagy megbüntesse, ha mások követik el. 

Amennyiben tehát a szerződések vagy a nemzetközi jog 
szándékos vagy véletlen megsértése jogos alapot szolgáltat a 
háborúra, az ilyen fejleményektől kevésbé kell tartani egy 
közös kormányzat, mint több, szűkebb hatáskörű kormányzat 
fennhatósága alatt, úgyhogy az előbbi sokkal inkább kedvez a 
nép biztonságának. 

Ami a közvetlen és törvénytelen erőszakból fakadó jogos 
háborús okokat illeti, számomra ugyancsak világos, hogy egy 
jó nemzeti kormányzat sokkal nagyobb biztonságot nyújt az 
ilyen veszélyek ellen, mint bármilyen más hatóság. 

Az ilyen erőszaknak ugyanis gyakrabban okozója egy-egy 
rész indulata vagy érdeke, mint az egészé; gyakrabban van a 
háttérben egy-két állam, mint maga az unió. Nem volt még 
olyan indiánellenes háború, amelyet a jelenlegi, bár gyenge 
szövetségi kormányzat agressziója idézett volna elő, arra vi- 
szont több példa is akad, hogy az indiánok ellenséges cse- 
lekedeteit egyes államok helytelen magatartása váltotta ki, 
amely államok vagy képtelenek voltak, vagy nem voltak haj- 
landók rá, hogy megakadályozzák vagy megbüntessék az ag- 
ressziót, s így sok ártatlan lakos lemészárlását okozták. 

Az egyes államokkal határos spanyol és brit területek szom- 
szédsága a konfliktusok okait természetesen inkább a határ 
menti lakosságra korlátozza. Ha valaki, akkor leginkább az 
ilyen határ menti állam biztat háborúra az illető nemzetek 
ellen, pillanatnyi bosszúságból, avagy látszólagos érdekek 
vagy sérelmek hatására; és semmi sem háríthatja el a háborút 

olyan eredményesen, mint egy nemzeti kormányzat, amelynek 
bölcsességét és óvatosságát nem csökkenthetik az olyan szen- 
vedélyek, mint amilyenek a közvetlenül érdekelt feleket fűtik. 

A nemzeti kormányzat nemcsak hogy kevesebb jogos okot 
ad háborúra, de ha a háború mégis kitört, az ilyen kormányzat 
nagyobb hatalommal is bír a kiegyezésre és a viszály barátsá- 
gos elintézésére. Mértékletesebben és higgadtabban viselke- 
dik, és ebben a tekintetben, ahogy más vonatkozásokban is, 
nagyobb lehetősége nyílik a megfontoltságra, mint az agresz- 
sziót elkövető államnak. Az egyes államok büszkesége — és 
ebben az egyes emberekhez hasonlatosak — természetszerűleg 
ösztökéli őket az önigazolásra, s akadályozza őket tévedéseik 
és törvénysértéseik felismerésében, kijavításában és helyre- 
hozatalában. A nemzeti kormányzatot az ilyen esetekben nem 
korlátozza az efféle büszkeség vagy önzérzet; higgadtan és 
nyíltan fogja tehát végiggondolni és eldönteni, milyen eszkö- 
zökkel szabadulhat legalkalmasabban a nehéz helyzetből. 

Köztudomású továbbá, hogy a beismerést, a magyarázatot, a 
jóvátételt gyakorta fogadják el erős, egységes nemzettől, s 
utasítják el ugyanezt, ha kisebb tekintélyű vagy kisebb ha- 
talmú állam vagy konföderáció ajánlja fel. 

1685-ben Genova városállam megsértette XIV. Lajost, aztán 
igyekezett kiengesztelni. A király azt követelte, küldjék el a 
dózsét, vagyis legfőbb tisztviselőjüket négy szenátor kísére- 
tében Franciaországba, hogy királyi bocsánatért esedezzenek 
és meghallgassák a feltételeit. A genovaiak, a béke kedvéért, 
kénytelenek voltak beleegyezni. Vajon Spanyolországtól, 
Nagy-Britanniától vagy más erős, hatalmas nemzettől köve- 
telt vagy kapott volna hasonló megalázkodást a francia király? 


PUBLIUS 

New York állam népéhez 

Legutóbbi értekezésemben több szempontból is kifejtettem, 
hogy miért az unió oltalmazná legjobban a nép biztonságát 
annak a veszélye ellen, ha jogos okot adunk a háborúra más 
nemzeteknek. Kimutattam, hogy egy nemzeti kormányzat 
nemcsak ritkábban szolgáltatna ilyen okokat, hanem nagyobb 
eséllyel is simíthatná el a belőlük adódható konfliktusokat, 
mint akár különálló államok kormányzatai, akár pedig a java- 
solt kisebb konföderációk. 

Amerika népének biztonságát idegen hatalmak részéről fe- 
nyegető veszedelmekkel szemben azonban nemcsak az növeli, 
ha ez a nép nem ad jogos okot más nemzeteknek a háborúra, 
hanem az is, ha folyamatosan olyan helyzetet tart fenn, amely 
nem provokálja az ellenségeskedést vagy az agressziót; mert 
talán mondani sem kell, hogy háborút nemcsak jogos, hanem 
koholt indokkal is ki lehet robbantani. 

Rossz fényt vet ugyan az emberi természetre, de sajnos igaz, 
hogy a nemzetek általában háborút indítanak, valahányszor 
azt remélik, hogy hasznot húznak belőle, sőt: az abszolút 
monarchák gyakran akkor is háborút indítanak, amikor orszá- 
gaiknak semmi hasznuk sincs belőle. Az indíték és a cél ilyen- 
kor merőben személyes: szomjúhozzák a katonai dicsőséget; 
egyéni sérelmeket akarnak megtorolni; becsvágyból vagy ma- 
gánegyezségek folytán rokonaik vagy párthíveik segítségére 
sietnek. Ilyen és ehhez hasonló, csakis az uralkodó fejében 
megforduló motívumok gyakorta olyan háborúk indítására 
késztetik őket, amelyeket sem a jog, sem a nép szava és érdeke 
nem támogat. Függetlenül azonban ezektől a háborús indíté- 
koktól, amelyek gyakoribbak ugyan az abszolút monarchiák- 
ban, de azért nekünk is érdemes figyelnünk rájuk, vannak más 

indítékok is, amelyek a nemzeteket éppúgy befolyásolhatják, 
mint a királyokat; és tanulmányozásukból kiderül, hogy a más 
országokhoz viszonyított helyzetből és körülményekből adód- 
nak. 

Franciaország és Nagy-Britannia vetélytársaink a halászat- 
ban; piacaikat olcsóbban tudjuk ellátni hallal, mint ők maguk, 
annak ellenére, hogy a saját halászatukat szubvencionálják, a 
külföldét pedig vámokkal sújtják. 

A hajózásban és a szállítmányozásban is vetélytársai 
vagyunk az imént említett országoknak, akárcsak a legtöbb 
európai országnak; és öncsalás lenne azt hinni, hogy örülnek 
hajózásunk és szállítmányozásunk virágzásának, hiszen ezek- 
nek az ágazatoknak amerikai fejlődése szükségképpen a 
megfelelő ágazatok némi európai visszafejlődésével jár, úgy- 
hogy ezeknek az országoknak érdekében áll — és része poli- 
tikájuknak —, hogy ne segítsék elő, hanem inkább korlátozzák 
ezt a fejlődést. 

A Kínával és Indiával folytatott kereskedelemben több or- 
szág érdekeit is sértjük: olyan előnyökre teszünk ugyanis 
szert, amelyeket más országok azelőtt úgyszólván monopo- 
lizáltak; olyan árukat vásároltunk közvetlenül Kínától és In- 
diától, amelyeket korábban az említett egyéb országoktól vet- 
tünk meg. 

Saját hajóinkkal lebonyolított kereskedelmünk bővülésének 
nyilván nem örülnek azok az országok, amelyeknek területeik 
vannak ezen a kontinensen vagy a közelében, hiszen termé- 
keink olcsósága és kiválósága, ha hozzáadjuk a közelséget, 
valamint kereskedőink és hajósaink ügyességét, az illető or- 
szágok uralkodóinak kívánságait vagy politikáját messze 
meghaladó hasznot hajt számunkra a szóban forgó térségekkel 
folytatott kereskedésben. 

Az egyik oldalon Spanyolország helyesnek találja, hogy el- 
zárja előlünk a Mississippit, a másik oldalon pedig Nagy- 
Britannia kirekeszt minket a Szent Lőrinc-folyóról; és egyikük 

sem engedi meg, hogy a bennünket velük összekötő többi 
folyó a kölcsönös közlekedés és forgalom eszköze legyen. 

Ezekből és hasonló megfontolásokból kiindulva, amelyeket, 
a kellő óvatosság szem előtt tartásával, még bővíthetnénk és 
részletezhetnénk, könnyű belátni, hogy az irigység és az aggo- 
dalom fokozatosan belopózhat más nemzetek tudatába és kor- 
mányköreibe; és ne várjuk azt, hogy az egység és a hatalom 
terén — s következésképpen a szárazföldön és a tengereken — 
elért haladásunkat mások közönnyel és nyugalommal fogják 
szemlélni. 

Amerika népe tudja, hogy ezek, továbbá egyéb, pillanatnyi- 
lag nem ennyire nyilvánvaló körülmények háborús indítékul 
szolgálhatnak, s ha az ilyen indítékok a cselekvésre alkalmas 
időpontban kerülnek előtérbe, nem fognak hiányozni a kiszí- 
nezésükre és igazolásukra hivatott ürügyek sem. Így tehát igen 
bölcsen azt vallja ez a nép, hogy az unió és a jól működő 
nemzeti kormányzat szükséges olyan helyzet létrehozásához 
és fenntartásához, amely nem provokálja a háborút, hanem 
elutasítja és lehetetlenné teszi. Az ilyen helyzetet pedig a hon- 
védelem lehető legjobb állapota teremti meg, ami szükség- 
képpen az ország kormányzatától, fegyveres erőitől és álta- 
lános erőforrásaitól függ. 

Mivel az egész biztonsága az egész érdeke, s ez a biztonság 
kormányzat nélkül elérhetetlen, akár egy, akár több, akár sok 
kormányzatról van szó, vizsgáljuk meg, vajon egyetlenegy jó 
kormányzat nem alkalmasabb-e a szóban forgó cél elérésére, 
mint bármilyen adott számú kormányzat. 

Ha csupán egy kormányzat van, annak módjában áll össze- 
gyűjteni és felhasználni az unió bármely részén föllelhető leg- 
jobb képességű emberek tehetségét és tapasztalatait. Ez a kor- 
mányzat egységes politikai alapelvek szerint járhat el — össze- 
hangolhatja, egységbe forraszthatja, megvédheti az egyes ré- 
szeket és tagokat, és mindegyik részre vagy tagra kiterjeszt- 
heti az előrelátás és az óvintézkedések előnyeit. A szerződések 

kialakításában az egésznek az érdekeit tartja szem előtt, a 
részérdekeket pedig annyiban, amennyiben azok egybeesnek 
az egész érdekeivel. Az egész erőforrásait és hatalmát bárme- 
lyik rész védelmezésére alkalmazhatja, mégpedig könnyebben 
és gyorsabban, mint az államok kormányai vagy különálló 
konföderációk, mert az utóbbiak rendszerei nincsenek össze- 
hangolva. A milíciát egyetlen, egységes fegyelmi szabályzat 
alapján irányíthatja, s mivel tisztjeit alárendelheti a főhatóság- 
nak, ezzel egyetlen testületbe tömörítheti és eredményesebben 
működtetheti, mintha tizenhárom vagy esetleg három-négy 
különálló, független szervezet funkcionálna. 

Vajon mi lenne Nagy-Britannia haderejéből, ha az angol mi- 
lícia Anglia kormányzatának engedelmeskedne, a skót milícia 
a skót kormányzatnak, a walesi milícia pedig a walesi kor- 
mányzatnak? Vajon invázió esetén ez a három kormányzat — 
ha egyáltalán meg tud egyezni — a maga különálló haderőivel 
képes lenne-e olyan eredményesen szembeszállni az ellen- 
séggel, mint Nagy-Britannia egységes kormányzata? 

Sokat hallottunk Nagy-Britannia flottájáról, és eljöhet az idő 
—- ha okosak vagyunk -—, amikor Amerika flottájára irányul 
majd a közfigyelem. Ámde ha Nagy-Britannia hajózását nem 
egyetlen, központi kormányzat szervezi a tengerészek neve- 
lőintézetévé, ha ez a központi kormányzat nem mozgósítja a 
nemzeti erőforrásokat a flotta kialakítására, akkor sohasem 
ünnepelhették volna ennek a flottának a hőstetteit. Ha Ang- 
liának különálló hajózása és flottája van, ha Skóciának külön- 
álló hajózása és flottája van, ha Walesnek meg Írországnak is 
különálló hajózása és flottája van, ha a Brit Birodalom e négy 
alkotórésze egytől egyig független kormányzatok fennhatósá- 
ga alatt működik — nem nehéz belátni, hogy rövidesen vi- 
szonylagos jelentéktelenségbe süllyed valamennyi. 

Vonatkoztassuk mármost ezeket a körülményeket a mi ese- 
tünkre. Ha Amerikában tizenhárom, vagy — hát jó, legyen! — 
három, vagy négy független kormányzat működik, vajon mi- 

lyen hadsereget toborozhatnának és fizethetnének, vajon mifé- 
le flotta szervezésében reménykedhetnének egyáltalán? Ha az 
egyik ilyen kormányzat erőit megtámadják, vajon segítségére 
siet-e a többi, és áldoz-e vért meg pénzt a megtámadott oltal- 
mazására? Nem állna-e fenn a veszély, hogy a szóban forgó 
kormányzatokat jól hangzó ígéretekkel ráveszik a semleges- 
ségre, vagy túlzott békeszeretetüket kihasználva sikerrel su- 
galmazzák nekik, hogy ne tegyék kockára nyugalmukat és 
jelenlegi biztonságukat a szomszédaik kedvéért, hiszen addig 
talán irigykedtek is rájuk, úgyhogy csak örülhetnek, ha a 
jelentőségük csökken! Bölcs ugyan nem lenne az ilyen maga- 
tartás, de természetesnek természetes. Görögország és más 
országok államainak története bővelkedik az ilyen példákban, 
és korántsem valószínűtlen, hogy ami oly gyakran megtörtént, 
az hasonló körülmények között megtörténik újra. 

De tegyük fel, hogy a szóban forgó kormányzatok hajlandók 
megsegíteni a megtámadott államot vagy konföderációt. Ho- 
gyan, mikor, milyen mértékben bocsátanak embereket és 
pénzt a rendelkezésére? Ki lesz a szövetséges haderők pa- 
rancsnoka, melyik kormányzattól kapja az utasításait? Ki tár- 
gyalja meg a békefeltételeket, s vitás esetekben miféle dön- 
tőbíró határoz és parancsol belenyugvást? Az ilyen helyzet 
szükségképpen nehézségekkel és kényelmetlenségekkel jár; 
ámde ha egyetlen központi kormányzat őrködik az általános és 
közös érdekeken, ha egy ilyen kormányzat tömöríti és irányít- 
ja az egységes egész erőit és erőforrásait, akkor ennek a kor- 
mányzatnak a feladatát nem nehezítik az efféle kellemetlen- 
ségek, és sokkal többet tehet a nép biztonságáért. 

De akármilyen is a helyzetünk, akár szilárd egységben for- 
rottunk össze egy nemzeti kormányzat fennhatósága alatt, 
akár különféle konföderációkra oszlottunk, egy dolog bizo- 
nyos: az idegen országok tudni fogják, mégpedig pontosan, 
hogy miként mérjék fel a dolgok állását, és aszerint fognak 
cselekedni velünk szemben. Ha azt látják, hogy nemzeti kor- 

mányzatunk hatékony és rendezett, hogy kereskedelmünk 
gondosan van szabályozva, hogy katonaságunk jól szervezett 
és fegyelmezett, hogy erőforrásainkat és pénzügyeinket helye- 
sen kezelik, hogy hitelképességünk helyreállt, hogy népünk 
szabad, elégedett és egységes, akkor sokkal inkább hajlamo- 
sak lesznek a barátságunkat keresni, mint neheztelésünket 
kihívni. Ha viszont azt látják, hogy nincs jól működő kor- 
mányzatunk (mindegyik állam úgy cselekszik — helyesen vagy 
helytelenül —, ahogyan irányítóinak tetszik), illetve hogy há- 
rom-négy egymástól független és valószínűleg egymással 
egyet nem értő köztársaságra vagy konföderációra osztódtunk, 
melyek közül az egyik Nagy-Britanniához húz, a másik Fran- 
ciaországhoz, a harmadik Spanyolországhoz, s ezek az orszá- 
gok talán ki is játsszák őket egymás ellen — milyen szánalmas 
kép fog kialakulni bennük Amerikáról! Mennyire megvetésre, 
sőt megbotránkozásra méltó lesz Amerika a szemükben! És 
milyen hamar kiderülne a drágán vásárolt tapasztalatból, hogy 
a megosztott nép avagy család — ellensége önmagának! 


PUBLIUS 


A FÖDERALISTA, 5. SZ.: JAY 
1787. november 10. 


New York állam népéhez 
Anna királynőnek a skót parlamenthez 1706. július 1-jén in- 
tézett levelében néhány figyelmünkre méltó megjegyzés 
olvasható az Anglia és Skócia között akkoriban kialakuló unió 
jelentőségéről." A levél néhány részletét ismertetem az olva- 
sóközönséggel. , Egy teljes és tökéletes unió szilárd alapja lesz 
a tartós békének. Biztosítja a vallásgyakorlást, a szabadságot 
és a tulajdont; kiküszöböli a soraitokban felbukkanó viszály- 

kodást, valamint a két királyságunk közötti gyanakvást és 
nézeteltéréseket. Növeli erőtöket, gazdagságtokat és kereske- 
delmeteket; ennek az uniónak köszönhetően, az egész Sziget, 
amely szeretetben egyesül és amely mentes lesz az eltérő 
érdekek okozta aggodalmaktól, képes lesz szembeszállni min- 
den ellenségével." , Nagy nyomatékkal javasoljuk: higgadtan 
és egyetértésben járjatok el ebben a nagy és fontos ügyben, 
hogy az unióhoz vezető folyamat szerencsésen végződjék; az 
unió ugyanis jelen és jövőbeli boldogulásunk egyetlen ered- 
ményes eszköze, amely csalódást kelt ellenségeink és ellen- 
ségeitek soraiban, akik most kétségkívül minden erejükkel 
törekedni fognak ennek az uniónak a megakadályozására vagy 
késleltetésére." 

Előző értekezésemben említettem, hogy esetleges itthoni 
gyengeségünk és megosztottságunk külföldről fenyegető ve- 
szedelmeket hozna ránk, és hogy egyetlen más eszköz sem 
hárítaná el ezeket a veszélyeket oly eredményesen, mint hazai 
egységünk, erőnk és jól működő kormányzatunk. Bőséges 
téma ez és nem egykönnyen kimeríthető. 

Általában Nagy-Britannia történelmét ismerjük a legjobban, 
és sok hasznos tanulságot vonhatunk le belőle. Hasznot 
húzhatunk a britek tapasztalataiból, mégpedig anélkül, hogy 
megfizetnők a nagy árat, amit ők fizettek. Jóllehet a józan ész 
számára nyilvánvalónak látszik, hogy egy ilyen sziget népe 
egy nemzetet alkot, mégis azt látjuk, hogy több korszakon át 
ez a nép három országra oszlott, és hogy ez a három ország 
állandóan civódott és háborúzott egymással. S bár a kontinens 
országaihoz fűződő valódi érdekeik azonosak voltak, azok 
mesterkedései, politikája és praktikái folyamatosan szították a 
viszálykodást hármuk között, így aztán hosszú évekig sokkal 
több kellemetlenséget és zavart okoztak, mint amennyi hasz- 
not hajtottak és kölcsönös segítséget nyújtottak egymásnak. 

Mármost, ha Amerika népe három vagy négy nemzetre osz- 

tódnék, vajon nem ugyanez történnék-e? Vajon nem törnének-e 
ki hasonló viszályok és nem szítanák-e őket hasonló módon? 
Ahelyett, hogy , szeretetben egyesülnének és mentesek lenné- 
nek az eltérő érdekek okozta aggodalmaktól", az irigykedés és 
a féltékenykedés hamar kioltaná a bizalmat és szeretetet, és 
Amerika általános érdeke helyett az egyes konföderációk rész- 
érdeke volna mindennemű politika és mindenfajta törekvés 
célja. Így aztán, majdnem minden egymással! határos nemzet 
mintájára, ezek a konföderációk állandóan viszályban és 
háborúban élnének, vagy legalábbis a viszályok és a háborúk 
állandó fenyegetésében. 

A három vagy négy konföderáció leglelkesebb szószólói se 
gondolhatják komolyan, hogy hoszabb ideig megmaradhat az 
erőegyensúly ezek között, még ha kezdetben lehetséges volna 
is ilyesmi. Ám tegyük fel, hogy a dolog kezdetben keresztülvi- 
hető — de ugyan miféle emberi lelemény biztosíthatná az 
egyensúly továbbélését? Még ha eltekintünk is a helyi körül- 
ményektől, amelyek az egyik oldalon létrehozzák és növelik a 
hatalmat, a másikon viszont gátolják a kialakulását, fel kell 
hívnunk a figyelmet a jobb politika és a jó közigazgatás hatá- 
saira, amelyek minden valószínűség szerint valamelyik kor- 
mányzatot a többi fölé emelik, következésképpen az erő és a 
tekintély egyensúlya felborul. Nem képzelhető el ugyanis, 
hogy a helyes politikát, az elővigyázatosságot, az előrelátást 
valamennyi konföderáció azonos mértékben gyakorolná az 
évek hosszú során át. 

Bármilyen időpontban és bármilyen okból történik is — de 
megtörténik, az biztos! —, hogy e nemzetek vagy konföderá- 
ciók egyike vagy másika jóval a szomszédai fölé emelkedik a 
politikai fontosság ranglétráján; ha ez bekövetkezik, a szom- 
szédok már az első perctől fogva gyanakvással és félelemmel 
tekintenek rá. Ez a két érzés arra ösztönzi a szomszédokat, 
hogy szentesítsék, sőt előmozdítsák mindazt, ami előidézheti 
e fontosság csökkenését, s visszatartja őket olyan intézkedé- 

sektől vagy lépésektől, amelyek növelnék vagy biztosítanák a 
vetélytárs jólétét. Nem telik bele sok idő, s a vetélytárs észre- 
veszi a barátságtalan viselkedést: nemcsak hamar elveszti bi- 
zalmát a szomszédok iránt, hanem rövidesen ő maga is hason- 
ló kedvezőtlen álláspontra lesz hajlamos. A bizalmatlanság 
természetszerűleg bizalmatlanságot szül, s a jó szándékot és 
az előzékenységet semmi sem fordítja inkább a visszájára, 
mint a bántó irigykedés meg a sanda gyanúsítgatás, akár nyílt, 
akár burkolt. 

Az Észak rendszerint az a terület, ahol erő van, és sok helyi 
körülmény valószínűsíti, hogy a javasolt konföderációk közül 
a legészakabbra fekvő a nem nagyon távoli jövőben kétség- 
kívül hatalmasabb lesz bármelyik másiknál. Mihelyt ez nyil- 
vánvalóvá válik, az Északi Kaptár ugyanolyan gondolatokat 
és érzéseket keltene Amerika délebbre fekvő vidékein, mint 
annak idején Dél-Európában; s az sem látszik elhamarkodott 
jövendölésnek, hogy a kaptár fiatal rajai gyakran esnének kí- 
sértésbe, hogy módosabb és kifinomultabb szomszédjaik vi- 
rágzóbb rétjein és enyhébb éghajlata alatt gyűjtögessék a 
mézet. 

Mindazok, akik átgondolják hasonló megosztások és kon- 
föderációk történetét, bőséges okot találnak arra az aggoda- 
lomra, hogy a kérdéses egységek csakis abban az értelemben 
lesznek szomszédok, hogy területük határos egymással; mert 
bizony nem szívelnék egymást, nem bíznának egymásban, 
ellenkezőleg: hajlamosak lennének a széthúzásra, a gyanak- 
vásra és a kölcsönös sértegetésekre, egyszóval pontosan abba 
a helyzetbe juttatnának bennünket, amilyenben némely orszá- 
gok kétségkívül látni szeretnék Amerika népeit, hogy tudniil- 
lik csak egymás számára legyünk félelmetesek. 

Kitűnik e megfontolásokból, hogy nagyot tévednek azok az 
urak, akik azt hiszik, hogy e konföderációk között véd- és dac- 
szövetségek jöhetnek létre, és hogy e szövetségek az akarat, a 
fegyverzet és az erőforrások olyan egységét hívnák életre, 


63 


A FÖDERALISTA, 5. SZ.: JAY 


amely a külföldi ellenséggel szemben erős, szilárd védelmet 
biztosítana a számukra. 

Azok a független államok, amelyekre azelőtt Nagy-Britan- 
nia és Spanyolország oszlott, vajon mikor tömörültek ilyen 
szövetségekbe, vajon mikor egyesítették erőiket külországi el- 
lenséggel szemben? Az indítványozott konföderációk különál- 
ló nemzetek lesznek. Mindegyikük külkereskedelmét külön 
szerződések. szabályoznák; s mivel termékeik, áruik külön- 
bözők s így különböző piacokra alkalmasak, a szerződések is 
lényegesen különböznek majd. Eltérő kereskedelmi kapcsola- 
tok szükségképpen eltérő érdekeket teremtenek, s természete- 
sen a politikai kötelékek és kapcsolatok eltérő fokozatait hoz- 
zák létre más idegen nemzetekkel. Így aztán megtörténhet, és 
valószínűleg meg is történik, hogy az a külföldi ország, amely 
ellen a déli konföderáció hadat visel, éppen az az ország, 
amellyel az északi konföderáció a leginkább óhajtja a békét és 
a baráti viszonyt. A közvetlen érdekekkel ennyire ellentétes 
szövetség tehát nem egykönnyen alakítható meg, és ha meg- 
alakult, nemigen lehet ragaszkodni hozzá s előírásait jóhisze- 
műen megtartani. 

Sokkal valószínűbb, hogy Amerikában, akárcsak Európá- 
ban, a szomszédos nemzetek — ellentétes érdekekből fakadó 
ellenséges indulatok hatására — gyakorta ellentétes oldalakon 
lennének találhatók. Mivel meglehetős messze vagyunk Euró- 
pától, természetes, hogy ezek a konföderációk inkább egy- 
mástól félnének, nem pedig távoli nemzetektől, és inkább 
egymás ellen óhajtanának védekezni külföldi szövetségesek 
segítségével, semmint a külföldről fenyegető veszedelmek 
ellen egymással kötött szövetségekkel. Es ne feledjük, hogy 
mennyivel könnyebb külföldi flottákat a kikötőinkben fogad- 
ni és külföldi haderőket országunkba hívni, mint rábeszélni 
vagy kényszeríteni őket a távozásra. Mennyi, de mennyi hódí- 
tást vittek véghez a rómaiak és mások a szövetségesek álar- 
cában, és mennyi változtatást hajtottak végre azokban a kor- 

mányzatokban, amelyekről azt állították, hogy oltalmazzák 
őket! 

Ítéljék meg az elfogulatlan emberek, vajon Amerikának 
bármely adott számú szuverenitásra való felosztása megvéde- 
ne-e bennünket idegen nemzetek ellenséges szándékaitól és 
illetéktelen beavatkozásától. 


PUBLIUS 
A FÖDERALISTA, 6. SZ.: HAMILTON 
1787. november 14. 


New York állam népéhez 

Ennek a cikksorozatnak a legutóbbi három száma azon veszé- 
lyek felsorolásának volt szentelve, amelyekkel egységünk 
híján idegen hatalmak fegyverei és mesterkedései fenyeget- 
nének minket. Most más természetű — és talán még riasztóbb , 
— veszedelmeket fogok felvázolni, olyan veszedelmeket, ame- 
lyeket minden valószínűség szerint az egyes államok közötti 
nézeteltérések, valamint a belpolitikai pártütések és felfor- 
dulások idéznének elő. Esett már szó ezekről a veszélyekről is, 
de teljesebb, részletesebb tanulmányozást igényelnek. 

Az utópiák világában él az, aki komolyan kétségbe vonja, 
hogy akár teljesen különválnának ezek az államok, akár rész- 
konföderációkban egyesülnének, az ekként rájuk szakadó 
megosztottság gyakori és heves összeütközésekbe sodorná 
őket. Aki azzal érvel, hogy ilyen konfliktusok nem törhetnek 
ki, mivel az efféle ellentéteknek nincsenek indítékai, meg- 
feledkezik róla, hogy az ember becsvágyó, bosszúálló és 
kapzsi. Folyamatos összhangot keresni több független, egy- 
máshoz nem kötődő, de egymással szomszédos szuverén 
állam között annyi, mint figyelmen kívül hagyni az emberi 

természet állandóságát és dacolni az egymásra következő ko- 
rok fölhalmozódott tapasztalatával. 

A nemzetek közötti ellenségeskedésnek számtalan oka van. 
Vannak okok, amelyek átfogó és majdnem állandó hatással 
vannak a társadalom közös testületeire. Ide tartozik a hatalom- 
imádat vagy a kitűnni és uralkodni vágyás, a hatalmi torzsal- 
kodás vagy az egyenlőségre és biztonságra törekvés. Vannak 
okok, amelyeknek befolyása körülhatároltabb, de amelyek a 
maguk szférájában ugyancsak nagy hatást gyakorolnak. Ilyen 
a kereskedő nemzetek közötti kereskedelmi vetélkedés és ver- 
sengés. S vannak egyéb okok -— az előbb említetteknél nem 
kisebb mennyiségben —, amelyeknek gyökere teljességgel a 
magántermészetű érzületekben keresendő: a közösségek ve- 
zetőinek kötődéseiben, ellenségeskedéseiben, érdekeiben, 
reményeiben és szorongásaiban. Az ebbe a kategóriába tartozó 
emberek, akár a király, akár a nép kedvencei, már túlságosan 
sokszor éltek vissza a bizalommal, és valamiféle közérdekű- 
nek mondott ürüggyel nem haboztak feláldozni a nemzet nyu- 
galmát személyes hasznuk vagy személyes kedvtelésük érde- 
kében. 

A hírneves Periklész egy prostituált! kedvéért, nem keveset 
áldozva honfitársai véréből és vagyonából, megtámadta, le- 
győzte és elpusztította a számnosziak városát. Ugyanő, mivel 
személyes ellenszenvet táplált a megaraiak,? egy másik görög 
nép iránt, vagy pedig azért, mert így akarta elkerülni, hogy a 
szobrász Phaidiásszal együtt perbe fogják egy állítólagos lo- 
pás miatt,? vagy esetleg azért, mert félt, hogy megvádolják: a 
népszerűséget hajhászva elherdálta az állami vagyont,! de 


! Aszpázia; lásd Plutarkhosz Periklész-életrajzát. (Publius) 

2 Uo. (Publius) 

3 Uo. Phaidiász állítólag — Periklész hallgatólagos beleegyezésével — 
aranyat lopott a köztulajdonból egy Pallasz Athéné-szobor felékesítése 
céljából. (Publius) 

4 Uo. (Publius) 


66 


A FÖDERALISTA, 6. SZ.: HAMILTON 


meglehet, mindezen okok együttes hatására, elindítója lett 
annak a hírhedt és végzetes háborúnak, amelyet a görög 
történelem annalesei peloponnészoszi háború néven emleget- 
nek, s amely különféle viszontagságok, megszakítások és 
kiújulások után végül is az athéni államszövetség pusz- 
tulásához vezetett. 

A becsvágyó bíboros, aki VIII. Henrik főminisztere volt és 
akit hiúsága a hármas korona! megszerzésére sarkallt, azt 
remélte, hogy e pompás darabot V. Károly császár közben- 
járására viselheti majd. E vállalkozó kedvű és hatalmas egyed- 
uralkodó kegyeinek és érdeklődésének elnyerésére a bíboros, 
fittyet hányva minden józan körültekintésnek, háborúba vitte 
Angliát Franciaország ellen," kockára téve biztonságot és füg- 
getlenséget, a királyságét, amelynek legfőbb tanácsadója volt, 
éppúgy, mint egész Európáét. Mert ha valaha volt uralkodó, 
aki a siker kilátásával pályázott az egyetemes monarchia meg- 
valósítására, hát V. Károly volt az, s intrikáinak Wolsey kar- 
dinális egyszerre volt előmozdítója és áldozata. 

A szerepről, melyet egy nőszemély vakbuzgósága,? egy 
másik nő szeszélyeskedése? és egy harmadik cselszövései! ját- 
szottak Európa jelentős részének jelenkori politikájában, 
zűrzavaraiban és pacifikálásában, rengeteget írtak már, úgy- 
hogy mindez nagyon is köztudomású és nem szorul bővebb 
kifejtésre. 

Merő időpocsékolás lenne sorolni a példákat, hogy milyen 
óriási hatásuk volt és van a személyes megfontolásoknak 
nagy, országos események előidézésében külföldön és 
belföldön egyaránt. Az idevágó forrásmunkáknak már a 
felületes ismerői is az esetek bő választékát gyűjthetik össze; 
azok pedig, akik csak egy kicsit is ismerik az emberi ter- 


! A pápák viselték. (Publius) 

2 Madame de Maintenon. (Publius) 
3 Marlborough hercegnő. (Publius) 
4 Madame de Pompadour. (Publius) 

mészetet, efféle tájékozódás nélkül is meg tudják ítélni az 
említett hatás realitását vagy mértékét. Talán hivatkozhatom 
mégis — az általános tétel szemléltetése végett — egy olyan 
esetre, amely nemrégen itt történt meg, közöttünk. Ha SHAYS 
nem lett volna kétségbeesett adós, fölöttébb kérdéses, hogy 
vajon polgárháborúba sodródott volna-e Massachusetts." 

A tapasztalatok egybehangzó tanúsága ellenére is vannak 
még álmodozók vagy nagyon is számító egyének, akik haj- 
landók kiállni a megcsonkított és elidegenített államok közöt- 
ti örök béke paradoxona mellett. Azt állítják, hogy a köztár- 
saságok szelleme békés; hogy a kereskedelmi szemlélet az 
emberek modorának csiszolásával jár, és kioltja a tüzét azok- 
nak az indulatoknak, amelyek oly gyakran uszítottak hábo- 
rúra. Azt mondják, hogy a kereskedéssel foglalkozó köztár- 
saságok, mint például a miénk, sose lesznek hajlandók vészt 
hozó versengésben pusztítani egymást. A kölcsönös érdek 
fogja őket kormányozni, s a kölcsönös barátság és egyetértés 
szellemét ápolják majd. 

Hadd kérdezzük meg e politikai tervezgetőktől: vajon nem 
állt-e mindig, minden ország érdekében e jóakaratú és filo- 
zofikus szellem ápolása? Es ha ez volt a valódi érdekük, vajon 
ennek jegyében jártak-e el valójában? Nem az volt-e mindig a 
helyzet, hogy — éppen ellenkezőleg — a pillanatnyi érzelmek és 
a rövid távú érdekek nagyobb hatóerővel és parancsolóbban 
irányították az emberek magatartását, mint a bölcs politika, a 
hasznosság vagy az igazságosság általános vagy hosszabb 
távlatú szempontjai? Vajon a gyakorlatban a köztársaságok 
kevésbé hódoltak-e a háború szenvedélyének, mint a monar- 
chiák? A köztársaságokat vajon nem emberek irányítják-e — 
éppúgy, mint a királyságokat? Vajon ellenszenvek, rokonszen- 
vek, vetélkedések, az igazságtalan szerzésvágy nem befolyá- 
solnak-e egész nemzeteket éppúgy, mint királyokat? Vajon a 
nép gyűléseit nem befolyásolják-e gyakorta a düh, a nehez- 
telés, az irigység, a kapzsiság és egyéb ellenőrizhetetlen és 

erőszakos hajlamok? Nem közismert tény-e, hogy az ilyen 
gyűlések döntéseit gyakran néhány személy határozza meg, 
akikben a résztvevők megbíznak, úgyhogy szükségképpen az 
említett személyek érzelmei és nézetei befolyásolják a több- 
séget? Volt-e eddig bármilyen eredménye a kereskedelemnek 
azon kívül, hogy módosította a háborús célokat? Vajon a 
gazdagodás vágya nem éppoly uralkodó és kockázatvállalásra 
ösztönző szenvedély-e, mint a hatalomé vagy a dicsőségé? 
Nem tört-e ki ugyanannyi háború kereskedelmi indítékokból, 
amióta ez a rendszer van túlsúlyban az országok között, mint 
régebben a területi terjeszkedés vágya vagy az uralkodni 
vágyás miatt? Vajon a kereskedelmi versenyszellem nem 
növelte-e tovább sok esetben mindkét fajta étvágyat? Ha vá- 
laszt akarunk kapni e kérdésekre, forduljunk a tapasztalathoz, 
az emberi vélekedések e legmegbízhatóbb útmutatójához. 

Spárta, Athén, Róma, Karthágó mind köztársaságok voltak; 
ketten közülük, Athén és Karthágó kereskedő köztársaságok. De 
ugyanannyiszor keveredtek támadó vagy védekező háborúba, 
mint ugyanannak a korszaknak a szomszédos királyságai. Spárta 
alig volt különb egy szigorúan szabályozott katonai tábornál, 
Róma pedig sose tudott betelni a mészárlással és a hódítással. 

Karthágó volt, kereskedő köztársaság létére, az agresszor 
abban a háborúban, mely végül a pusztulását okozta. Hannibál 
Itália szívébe és Róma kapujáig vitte a maga haderőit, Scipio 
csak ezután adta vissza a kölcsönt Karthágó területén és dön- 
tötte meg a karthágói birodalmat. 

A későbbi korokban Velence többször is kezdeményezett 
hódító háborút, míg II. Gyula pápa meg nem találta a módját, 
hogy a többi itáliai állam e réme ellen létrehozza a félelmetes 
szövetséget, ! amely végül halálos csapást mért a fennhéjázó 
köztársaság hatalmára és gőgjére. 


] A Cambray-i Liga. A német-római császár, a francia király, Aragónia 
királya vett részt benne, továbbá a legtöbb olasz fejedelem és állam. 
(Publius) 

Hollandia tartományai, mielőtt letaglózták őket az adók és 
az adósságok, igen jelentős és vezető szerepet vállaltak Euró- 
pa háborúiban. Kemény harcokat vívtak Angliával a tengeri 
uralomért, és XIV. Lajos legkitartóbb és legkérlelhetetlenebb 
ellenfelei közé tartoztak. 

Nagy-Britannia kormányzatában a nemzeti törvényhozás 
egyik ága a nép képviselőiből áll. A kereskedelem már év- 
századok óta a fő tevékenység az országban. S mégis: kevés 
nemzet vívott több háborút, mint éppen Nagy-Britannia, és a 
királyság háborúit sok esetben az ország népe követelte. 

Népi háború - ha szabad így mondanom -— csaknem ugyan- 
annyi volt, mint királyi háború. A nemzet harsány követelései 
és a nép képviselőinek erőszakoskodása többször is háborúba 
sodorták az országok uralkodóit, vagy a háborúk folytatására 
kényszerítették őket — hajlandóságuk és nemegyszer az állam 
valódi érdekei ellenére is. Köztudomású, hogy az auszíriai és 
a Bourbon-ház között a szupremáciáért folyó emlékezetes 
harcban," amely oly hosszú ideig borította lángba Európát, az 
angolok franciaellenes érzülete, egy közkedvelt vezér! becs- 
vágyával vagy inkább kapzsiságával párosulva, messze a 
józan politika határain túl elhúzta a háborút, méghozzá jó 
ideig a királyi udvar véleményével ellenkezve. 

Az utóbb említett két nemzet háborúit nagyrészt kereskedel- 
mi meggondolások robbantották ki: a vágy, hogy felülkere- 
kedjenek, vagy a félelem, hogy alulmaradnak, akár a keres- 
kedelmi forgalom egyes ágazataiban, akár pedig a kereske- 
delem és a hajózás általános előnyei tekintetében. Sőt olykor 
az a még csalárdabb törekvés vezérelte a feleket, hogy része- 
sedjenek más országok kereskedelméből, mégpedig amazok 
beleegyezése nélkül. 

Nagy-Britannia és Spanyolország között a legutóbbit ket- 
tővel megelőző háború" azért tört ki, mert a brit kereskedők 


! Marlborough hercege. (Publius) 

megpróbáltak illegális kereskedelmet folytatni spanyol felség- 
vizeken. E megengedhetetlen praktikák hatására a spanyolok 
szigorú intézkedéseket hoztak brit állampolgárok ellen, ám 
ezek a lépések sem voltak méltányosabbak, mivel túllépték a 
jogos megtorlás kereteit, s méltán tekintették őket embertelen- 
nek és kegyetlennek. A spanyol partokon foglyul ejtett an- 
golok közül sokat hurcoltak el Potosi bányáiba," és a bosszú- 
vágy ismert mechanizmusának megfelelően, egy idő múltán 
már megkülönböztetés nélkül büntettek ártatlant és vétkest. A 
kereskedők panaszai futótűzként terjedtek Angliában; az indu- 
latok rövidesen lángba borították a képviselőházat, s onnan a 
tűz átterjedt a minisztériumra. Megtorlást kilátásba helyező 
jegyzékek következtek, majd kitört a háború, amelynek kö- 
vetkeztében felbomlottak az alig húsz esztendővel korábban a 
busás haszon vérmes reményében kötött szövetségek. 

Ha végigtekintünk ezen az összefoglaláson, amely helyzetü- 
ket tekintve a miénkhez leginkább hasonlítható országokban 
történteket veszi sorra, ugyan miképpen bízhatnánk azokban az 
ábrándokban, amelyek arra csábítanának bennünket, hogy békét 
és barátságot reméljünk a jelenlegi konföderáció szétszakított 
tagjai között? Talán nem tapasztaltuk már éppen eléggé, hogy 
milyen hamisak és hóbortosak az üres elméletek, amelyek azzal 
kecsegtetnek, hogy ránk nem vonatkoznak a mindenfajta tár- 
sadalmakat sújtó tökéletlenségek, gyengeségek és gonoszsá- 
gok? Hát nincs itt az ideje, hogy felébredjünk az aranykort ígérő . 
csalóka álomból, és hogy ahhoz a gyakorlati szabályhoz igazít- 
suk politikai magatartásunkat, amely szerint a földkerekség 
többi lakójához hasonlóan mi is messze vagyunk még a töké- 
letes bölcsesség és a tökéletes erény boldog birodalmától? 

Elég, ha meggondoljuk, hogy milyen mélyre süllyedt nem- 
zeti méltóságunk és szavahihetőségünk; hogy milyen kelle- 
metlenségeket okoz mindenütt a gyönge és hanyag közigaz- 
gatás; hogy Észak-Karolina állam egy részében lázadás dúl; 
hogy Pennsylvania közbiztonságát újabban zavargások veszé- 

lyeztetik; és hogy Massachusetts államban zendülések és fel- 
kelések törtek ki. 

Az általános emberi felfogás olyan messze jár azoknak a 
tanaitól, akik el akarják altatni abbeli félelmünket, hogy külön- 
válás esetén nagyok az esélyei a széthúzásnak és az ellen- 
ségeskedésnek az államok között, hogy immár afféle axióma lett 
a politikában, a társadalom fejlődésének hosszas megfigye- 
léséből levont tanulság, miszerint a szomszédság, a földrajzi 
" közelség természetes ellenségekké teszi a nemzeteket. Egy intel- 
ligens szerző ezt a következőképpen mondja: , SZOMSZÉDOS 
ÁLLAMOK. természetszerűleg ELLENSÉGEI egymásnak, kivéve, 
ha közös gyengeségük szövetségbe tömöríti őket egy KON- 
FÖDERÁCIÓS KÖZTÁRSASÁG keretében, és ha alkotmányuk meg- 
akadályozza a szomszédság okozta nézeteltéréseket, és kioltja 
azt a titkos félelmet, amely minden államot arra késztet, hogy 
szomszédai rovására növelje a maga hatalmát."! Ez a mondat 
nemcsak a BAJT határozza meg, hanem egy füst alatt ORVOS- 
SÁGOT is kínál ellene. 

PUBLIUS 


A FÖDERALISTA, 7. SZ.: HAMILTON 
1787. november 17. 


New York állam népéhez 
Olykor diadalmasan fölteszik a kérdést: ugyan mi indíthatná 
arra a különválasztott államokat, hogy hadat üzenjenek 
egymásnak? Felelhetnénk erre sommásan azt: ugyanaz, ami 
időről időre vérözönt zúdított a világ valamennyi nemzetére. 
Van azonban a kérdésre — sajnos! — tüzetesebb válaszunk is. 
Szemünk előtt a viszály okai, és hogy mire vezetnek még egy 
föderatív alkotmány korlátozó keretei között is, arról van 


I LAbbé de Mably: Principes des Négotiations. (Publius) 

annyi tapasztalatunk, hogy megítélhessük, mi várható akkor, 
ha ezeket a korlátokat ledöntik. 

A területi vita minden időkben egyik legbőségesebb forrása 
volt a nemzetek közötti ellenségeskedésnek. A földünket pusz- 
tító háborúk talán a legnagyobb arányban ebből eredeztethe- 
tők. Itt, közöttünk ez a háborús ok a legteljesebb mértékben 
érvényesülne. Van az Egyesült Államok határain belül egy 
hatalmas terület, amelynek hovatartozása nincs szabályozva. 
Egymásnak ellentmondó és egyelőre eldöntetlen követelések 
merülnek fel; és az unió feloszlása alapos okot szolgáltatna a 
minden oldalról felmerülő, hasonló követeléseknek. Köztudo- 
mású, hogy már eddig is komoly és élénk vita folyt azoknak a 
területeknek a jogi helyzetéről, amelyeket a forradalom előtt 
nem adományoztak el, s amelyeket rendszerint koronabir- 
tokként emlegetnek. Azok az államok, amelyeknek a gyarmati 
kormányzata alá tartoztak valaha, saját tulajdonuknak igénylik 
őket; mások szerint a korona jogai a törvény szerint az unióra 
szálltak; ez különösen a nyugati territóriumnak arra a részére 
vonatkozik, amely tényleges birtoklás vagy az indián tulaj- 
donosok behódolása révén Nagy-Britannia királyának fenn- 
hatósága alá került, mielőtt a király a békeszerződésben le- 
mondott róla. Ez, miként elhangzott, mindenesetre a kon- 
föderáció szerzeménye, mégpedig egy külföldi hatalommal 
kötött megegyezés útján. A kongresszus körültekintő politiká- 
ja a vita elsimítására irányult: rábeszélte az egyes államokat, 
hogy hagyományozzák e területeket az Egyesült Államokra, 
az egész közösség javára. Ez a politika eddig eredményesnek 
bizonyult: az unió továbbélése következtében határozottan 
kedvezők voltak a kilátások a vita barátságos elintézésére. A 
konföderáció felbomlása ezzel szemben újjáélesztené ezt a 
vitát, sőt szaporítaná a hasonló vitás kérdéseket. Jelenleg az 
üres nyugati területek jelentős része az unió közös tulajdona, 
ha nem is korábban szerzett jogok alapján, de hagyományozás 
útján. Ha ez az állapot véget ér, akkor az adományozási 

indíték megszűntével a föderális kompromisszum jegyében 
hagyományozó államok az utódlási jog szerint igényelhetnék 
az országrészt. A többi állam, képviseleti alapon, részesedést 
követelne. Azzal érvelnének, hogy az adományozás nem von- 
ható vissza, s hogy a konföderáció közös erőfeszítéseivel 
megszerzett vagy biztosított területben való részesedésük jo- 
gossága nem szenvedhet csorbát. Ha minden valószínűség 
ellenére valamennyi állam elismerné, hogy mindegyiküknek 
jogában áll részesedni ebből a közös vagyonból, még mindig 
fennmaradna egy leküzdendő akadály: a részesedés arányának 
megállapítása. Az egyes államok különböző alapelvekből in- 
dulnának ki, és mivel a felek ellentétes érdekeivel találnák 
szemben magukat, nem egykönnyen hajlanának békés meg- 
egyezésre. 

A nyugati vidékek tágas térségei tehát alkalmas színhelyei 
lennének az egymással szembenálló érdekek összeütközésé- 
nek, s a versengő felek között nemigen dönthetne bíró vagy 
választott ítélkező. A múltból a jövőre következtetve jó okunk 
van feltételezni, hogy a felek olykor bizony a fegyverekre 
bíznák a döntést. A Connecticut és Pennsylvania között 
Wyoming területeinek kérdésében kirobbant vita figyelmeztet 
bennünket: ne tápláljunk vérmes reményeket az ilyen véle- 
ménykülönbségek törvényes elsimítására. A Konföderációs 
Cikkelyek kötelezték a feleket, hogy az ügyet egy szövetségi 
bíróság elé terjesszék. Ez meg is történt, s a bíróság 
Pennsylvania javára döntött. Connecticut azonban nyomaté- 
kosan kinyilvánította, hogy elégedetlen a döntéssel, s a jelek 
szerint nem is nyugodott bele teljesen: arra törekszik, hogy tár- 
gyalás és egyezkedés útján valamiféle egyenértéket kapjon a 
veszteségért, amely — véleménye szerint — érte. A legkevésbé 
sem szándékozunk elítélni itt az említett állam magatartását. 
Kétségkívül őszintén gondolja, hogy a döntés sérelmes a szá- 
mára, és az államok, akárcsak az egyének, igen viszolyogva 
nyugodnak bele a hátrányukra hozott határozatokba. 

Mindazok, akiknek alkalmuk volt betekinteni a New York 
állam és Vermont kerület! közötti viszály alakulása során 
keletkezett jegyzőkönyvekbe, tanúsíthatják, mily nagy 
ellenkezéssel találkoztunk a követelésekben érdekelt és nem 
érdekelt államok részéről egyaránt; és tanúsíthatják, milyen 
veszedelemben forgott volna a konföderáció békéje, ha ez az 
állam netán fegyverrel kívánja érvényesíteni a jogait. Az 
ellenkezésben két indítéknak volt fő szerepe; az egyik az a 
félelem, hogy túl nagy hatalomra fognak szert tenni; a másik: 
a szomszédos államok néhány befolyásos emberének érdeke, 
nekik ugyanis Vermont körzet kormányzata annak idején 
földeket adományozott. Még azok az államok is, amelyek az 
érdekeinkkel ellentétes igényekkel álltak elő, a jelek szerint 
inkább törekedtek államunk megcsonkítására, mint saját 
követeléseik érvényesítésére. New Hampshire, Massachusetts 
és Connecticut államokról van szó. New Jersey és Rhode Is- 
land minden alkalommal buzgón képviselte Vermont függet- 
lenségének ügyét; Maryland pedig, egészen addig, amíg rá 
nem eszmélt, hogy kapcsolat van Kanada és Vermont között, 
teljes mellszélességgel szállt síkra az említett függetlenség 
mellett. Kis államok ezek, és nem nézték jó szemmel a mi 
növekvő nagyságunk perspektíváját. Ha áttekintjük ezeket a 
jegyzőkönyveket, fölfedezhetünk néhány olyan indítékot, 
amelyek összeveszíthetik egymással az államokat, ha szeren- 
csétlenségükre megszűnik köztük az egység. 

Az ellentétek egy másik bőven buzgó forrása a kereskedel- 
mi versengés lenne. A kedvezőtlenebb helyzetű államok 
szívesen menekülnének a helyi körülmények szorításából, és 
szívesen részesednének szerencsésebb szomszédaik előnyei- 
ből. Mindegyik állam vagy mindegyik különálló konföderáció 
saját kereskedelempolitikát folytatna. Ez megkülönbözteté- 
sekkel, kedvezésekkel és kirekesztésekkel járna, ami aztán 


! District — állami jogot még nem kapott közigazgatási egység. (A szerkesztő) 

elégedetlenséget idézne elő. A kedvezmények egyenlőségén 
alapuló érintkezési szokások, amelyekhez az ország első tele- 
peseinek korszaka óta hozzászoktunk, még jobban kiéleznék 
az elégedetlenség amúgy is meglevő okait. Hajlamosak 
lennénk sérelmeknek minősíteni azokat a dolgokat is, amelyek 
valójában sajátos érdekekből kiinduló, szuverén és független 
hatalmak igazolható, indokolt cselekedetei. A kereskedő 
Amerikára jellemző vállalkozó szellem egyetlen alkalmat sem 
mulasztott el, hogy a maga nyers formájában, a maga nyers 
valóságában mutatkozzék meg. Nem valószínű, hogy ez a 
zabolátlan szellem tiszteletben tartaná a kereskedelmi szabá- 
lyokat, amelyeknek alkalmazásával az egyes államok kizáró- 
lagos jogokat kívánnának biztosítani a polgáraik számára. E 
szabályok megszegése az egyik oldalon, az akadályozás és az 
ellenállás a másikon: természetszerűleg sérelmekkel járna, s 
megtorlás és háború lenne a következmény. 

A kereskedelmi szabályozás egyes államokat más államok- 
nak úgyszólván az adófizetőivé tenne, s az ily módon adózó 
államok csak nehezen és türelmetlenül viselnék ezt az állapo- 
tot. New York, Connecticut és New Jersey egymáshoz viszo- 
nyított helyzete alkalmas példa. New York államot a bevételi 
szint fenntartása importvámok kiszabására kényszeríti. E 
vámok nagy részét a két másik állam lakosai kénytelenek 
megfizetni mint az általunk importált áruk fogyasztói. New 
York nem hajlandó — és nem is képes — lemondani erről az 
előnyről. Polgárai nem egyeznének bele, hogy az általuk fi- 
zetett vámot a szomszédos államok polgárai javára elenged- 
jék; és az ilyen vám híján nem tudnánk különbséget tenni a mi 
piacunk fogyasztói és a többiek között. De vajon Connecticut és 
New Jersey sokáig tűrné, hogy New York állam megadóztassa 
őket a maga kizárólagos hasznára? Vajon sokáig tűrnék-e, hogy 
élvezzük annak a metropolisnak az előnyeit, amelynek birtok- 
lásából a szomszédaink szemében oly gyűlöletes és oly el- 
nyomó jellegű hasznot húzunk? Vajon meg tudjuk-e tartani ezt 

a pozíciót Connecticut ránk nehezedő súlyával és New 
Jerseynek ezt kiegészítő nyomásával szemben? Nagy merész- 
ség lenne igennel válaszolni e kérdésekre. 

Egy további ok a különálló államok vagy konföderációk 
konfliktusaira: az unió államadóssága." Előbb a megosztása, 
majd a törlesztése idézne elő kedvetlenséget és ellenérzést. 
Hogyan szabályoznák a megosztást közmegelégedésre? Alig- 
ha van olyan módozat, amely ne provokálna komoly ellen- 
vetéseket. Ezeket aztán még fel is nagyítanák a szemben álló 
felek ellentétes érdekei. Még az államadósság megfizetésének 
alapelve tekintetében is vannak nézeteltérések az egyes álla- 
mok között. Némelyik állam, amely nem tartja nagyon fontos- 
nak az ország hitelképességét, vagy amelynek polgárai köz- 
vetlenül csak kevéssé vagy egyáltalán nem érdekeltek a dolog- 
ban, viszolyognak az államadósság bármilyen mértékű tör- 
lesztésétől, vagy legalábbis közömbösek a kérdés iránt. Ezek 
az államok hajlamosak lennének az elosztás nehézségeinek 
felnagyítására. Más államok, amelyeknek nagyszámú polgára 
hitelez a közösségnek az össznemzeti adósságból való állami 
részesedés mértékén felül, valamiféle igazságos és eredmé- 
nyes intézkedésre törekednének. Az előbbiek halogatásai az 
utóbbiak neheztelését idéznék elő. Közben pedig tovább 
halasztódnék a döntés, részben valódi nézeteltérések, részben 
azonban mesterségesen előidézett késedelmeskedések miatt. 
Az érdekelt államok lakossága lármásan követelné, az idegen 
hatalmak nyomatékosan sürgetnék jogos követeléseik kielé- 
gítését, s az egyes államok békéjét egyaránt veszélyeztetné a 
külső invázió és a belvillongás. 

Tegyük fel mármost, hogy a szabályozás nehézségein felül- 
kerekednek az illetékesek, s az elosztás megtörténik. De akkor 
is fennáll annak a lehetősége, és nem is kis mértékben, hogy a 
megegyezés szerinti szabályozás egyes államok számára a 
gyakorlatban nehezebben viselhető el, mint a többiek számára. 
A szenvedő alanyok természetszerűleg a terhek enyhítésére 

fognak törekedni. A többiek, szintén természetesen, nem lesz- 
nek hajlandók a felülvizsgálatra, amely végül is valószínűleg 
kötelezettségeik megnövekedését eredményezné. Az utóbbi 
államok elutasító magatartása igen kézenfekvő ürügy lenne a 
sérelmezők számára, hogy megtagadják anyagi hozzájárulá- 
sukat, nehogy felfalja őket az ellenfelek mohósága; és ha ezek 
az államok vonakodnak teljesíteni kötelezettségeiket, éles 
ellentét és elkeseredett civódás a következmény. És még ha az 
elfogadott szabályozás a gyakorlatban igazolja is az alapelv 
igazságosságát, akkor is elmaradhat némelyik állam a fizetés- 
sel, mégpedig különféle okokból: például erőforrásainak elég- 
telensége, pénzügyeinek helytelen intézése, a közigazgatás 
véletlenszerű rendellenességei miatt; ott van ráadásul az a 
körülmény, hogy az emberek általában nem szívesen válnak 
meg a pénzüktől olyan célokért, amelyek régen feledésbe 
merült követeléseket teljesítenek, és ha az adósság meg- 
fizetése akadályozza az azonnali szükségletek kielégítését. S 
bármi is az oka a kötelességmulasztásnak, a nyomában mindig 
ott a panasz, a szemrehányás, a veszekedés. Talán semmi sem 
zavarja meg jobban a népek nyugalmát, mint hogyha úgy kell 
kölcsönösen hozzájárulniuk egy-egy közös célhoz, hogy ez a 
cél nem hoz egyenlő és azonnali nyereséget. Mert közhely 
ugyan, de igaz, hogy a nézeteltérések a legkönnyebben pénz- 
összegek megfizetése dolgában alakulnak ki az emberek kö- 
zött. 

Az ellenségeskedés további lehetséges forrásai a magán- 
egyezségek megszegésére kényszerítő törvények, minthogy 
értelemszerűen megsértik annak az államnak a jogait, amely- 
nek polgárai hátrányos helyzetbe kerülnek általuk. Nem 
várhatjuk el, hogy ezentúl valamilyen liberálisabb vagy méltá- 
nyosabb felfogás fogja irányítani az egyes államok törvény- 
hozását, ha nem korlátozzák őket további előírások, amelyek 
— ezt már sok esetben tapasztaltuk — ellentétesek a törvény- 
könyveikben foglaltakkal. Láttuk, hogy Rhode Island törvény- 

hozó testületének elképesztő intézkedései milyen bosszúvá- 
gyat váltottak ki Connecticutban; és kézenfekvő a következ- 
tetés, hogy hasonló esetekben, de más körülmények között 
nem jegyzékháború, hanem valódi háború büntetné az erkölcsi 
kötelesség és a társadalmi igazságosság ilyen vérlázító meg- 
sértését. 

Néhány korábbi értekezésben kellő megvilágítást nyert annak 
valószínűsége, hogy a különféle államok vagy konföderációk és 
különféle idegen nemzetek között összeférhetetlen szövetségek 
jönnének létre, s hogy ez a helyzet milyen kövekezményekkel 
járna az egész térség békéjére nézve. Az ott előadottakból az 
következik, hogy a teljesen szétforgácsolt vagy csupán az 
egyszerű véd- és dacszövetség gyönge kötelékével összekap- 
csolt Amerikát az ilyen ellentmondásos és diszharmonikus 
szövetségek fokozatosan belebonyolítanák az európai politika, 
az európai háborúk ártalmas útvesztőibe; és az egymástól elsza- 
kított részek pusztító torzsalkodásai valószínűleg kiszolgáltat- 
nák e részeket a valamennyiükkel ellenséges hatalmak 
mesterkedéseinek és machinációinak. Divide et impera! — más 
jelszava nem is lehetne az olyan nemzeteknek, amelyek gyűlöl- 
nek minket, vagy félnek tőlünk. 

PUBLIUS 


A FÖDERALISTA, 8. SZ.: HAMILTON 
1787. november 20. 


New York állam népéhez 
Kétségtelen igazságnak tekintve tehát, hogy a különvált álla- 
mok vagy az általános konföderáció romjain esetleg kialakuló 
szövetségeik ki vannak téve egymás közt a béke és háború, 
illetve barátság és ellenségeskedés viszontagságainak — ami 
minden olyan egymással szomszédos nemzet osztályrésze, 


! Oszd meg és uralkodj! (Publius) 


8 


A FÖDERALISTA, 8. SZ.: HAMILTON 


amely nem egyesült egyetlen kormányzat alatt —, vegyük sorra 
e helyzet néhány következményét. 

Önálló létezésük kezdeti szakaszában az egyes államok 
közötti háborúk sokkal nagyobb megpróbáltatásokkal járná- 
nak, mint általában az olyan országok háborúi, ahol a reguláris 
katonaság intézménye hosszabb múltra tekinthet vissza. Az 
európai kontinens állandó hadseregei nem sok jót ígérnek a 
szabadság és a gazdasági élet szempontjából, de van egy fi- 
gyelemre méltó előnyük: lehetetlenné teszik a váratlan területi 
hódítást, és megakadályozzák a gyors pusztítást, amely az 
ilyen hadseregek létesítése előtt jellemezte a háborúk menetét. 
Az erődítések tökéletesedése is hozzájárult ehhez a fejlődés- 
hez. Európa nemzeteit erődítményláncok veszik körül, s ezek 
kölcsönösen megakadályozzák az inváziókat. Hadjáratokat 
kell elpazarolni két-három határ menti helyőrség feldúlására, 
hogy az ellenséges országba a lábukat betehessék. Minden 
további lépés újabb ilyen akadályokba ütközik, próbára téve a 
támadó erejét és késleltetve előrenyomulását. Régebben a tá- 
madó hadsereg, alighogy közeledésének híre ment, már a 
szomszéd ország szívében járt; manapság azonban viszonylag 
kis létszámú, fegyelmezett csapatok, amelyek erődítmények- 
ben foglalják el védőállásukat, képesek feltartóztatni és végül 
meghiúsítani náluknál sokkal erősebb hadak vállalkozásait. 
Földgolyónk említett részén a háborúk története immár nem 
leigázott nemzetek és megdöntött birodalmak története, 
hanem elfoglalt és visszafoglalt városoké, semmit el nem dön- 
tő csatáké, győzelmeknél hasznosabb visszavonulásoké, és 
csekély nyereséget hozó nagy erőfeszítéseké. 

Nálunk ennek fordítottja lenne a helyzet. Mivel a katonai in- 
tézményeket gyanakvás övezi, felállításukat egyre csak halo- 
gatnák. Erődítmények híján a nyitott határokon könnyű lenne 
betörni egyik államból a másikba. A népes államok külö- 
nösebb nehézség nélkül lerohannák kisebb lélekszámú szom- 
szédaikat. Könnyen menne a területszerzés, a hódítás meg- 

tartása viszont annál nehezebben. Hebehurgya rablóháborúk 
folynának tehát. A szabadcsapatok menetelése FOSZTOGATÁS- 
SAL és pusztítással járna. Haditetteinket olyan események 
jellemeznék, amelyekben az egyénekre lesújtó csapások ját- 
szanák a főszerepet. 

A kép, amit rajzoltam, korántsem túlzó, ámbár azt is meg 
kell mondanom, hogy csak átmenetileg lenne élethű. A nem- 
zetek magatartását legerősebben az a törekvés igazgatja, hogy 
a külső veszélytől megóvják magukat. Idő múltán a legforróbb 
szabadságszeretet is meghajlik a biztonság diktátumai előtt. 
Az életnek és a vagyonnak az a tömeges pusztulása, amely a 
háborút kíséri, az állandó fenyegetettséggel járó folyamatos 
erőfeszítés és riadókészültség még a szabadsághoz legjobban 
ragaszkodó nemzeteket is rákényszeríti, hogy a fellélegzés és 
a biztonság érdekében olyan intézményeket létesítsenek, ame- 
lyek semmivé tehetik emberi és politikai jogaikat. A nagyobb 
biztonság érdekében előbb-utóbb megkockáztatják a kevesebb 
szabadságot. 

Az intézmények, amelyekre utalok: az ÁLLANDÓ HADSEREG 
és a hozzá tartozó katonai létesítmények. Azt mondják, hogy 
az új alkotmány nem tartalmaz olyan cikkelyt, amely tiltaná az 
állandó hadsereget, így aztán sokan arra a következtetésre jut- 
nak, hogy megengedi a létezését.! Az állandó hadsereg léte 
azonban, az indítvány természeténél fogva, legalábbis prob- 
lematikus és bizonytalan. A konföderáció felbomlása nyomán 
viszont, felelhetnénk, elkerülhetetlen az állandó hadsereg lét- 
rejötte. Feltétlenül létrehozzák a gyakori háborúk és az állan- 
dó készültséget igénylő állandó félelem. Elsőkként a gyön- 


! A megfelelő helyen alapos vizsgálatnak lesz alávetve ez az ellenvetés, 
és ki fog derülni, hogy az egyetlen ésszerű óvintézkedés, amelyet ebben a 
vonatkozásban meg lehet tenni, meg van téve; és ez az óvintézkedés sokkal 
jobb, mint bármilyen hasonló, amely az Amerikában eddig megfogalmazott 
alkotmányokban olvasható; a legtöbb ilyen alkotmányban semmiféle ezzel 
kapcsolatos korlátozás nem szerepel. (Publius) 

gébb államok és konföderációk törekednének állandó hadse- 
reg szervezésére, hogy egyenlő esélyekkel szállhassanak 
szembe erősebb szomszédaikkal. Csekélyebb lakosságukat és 
erőforrásaikat rendszeresebb és hatásosabb védelmi rendszer- 
rel, reguláris haderővel, továbbá erődítmények létesítésével 
igyekeznének kompenzálni. Ugyanakkor szükségesnek vél- 
nék, hogy erősítsék kormányzatuk végrehajtó hatalmát, ezáltal 
pedig alkotmányuk fokozatosan tolódna a monarchia irányá- 
ba. A háború természetéből eredően a végrehajtó hatalom a 
törvényhozó hatalom rovására növekednék. 

Az említett lépések hatására a szóban forgó államok vagy 
konföderációk szomszédaik fölé kerekednének. Erélyes kor- 
mányzatok irányítása alatt és reguláris haderők segítségével a 
kis vagy természettől fogva kevésbé erős államok gyakorta 
diadalmaskodtak az ilyen előnyökkel nem rendelkező na- 
gyobb államokon. A jelentősebb államok vagy konföderációk 
büszkesége és biztonságigénye nem engedné, hogy hosszabb 
ideig tűrjék ezt a megalázó és nem szükségszerű alávetett- 
ségüket. Hamarosan hasonló eszközökhöz folyamodnának, 
hogy visszaszerezzék elvesztett felsőbbségüket. Így aztán 
országunk minden részében rövidesen viszontlátnók a despo- 
tizmusnak azt a gépezetét, amely az óvilág átka volt. Leg- 
alábbis ez lenne a dolgok természetes menete, és minél inkább 
igazodik ehhez a mintához okfejtésünk, annál valószínűbb, 
hogy beigazolódik. 

Ezek nem egy alkotmány feltételezett vagy elméletileg ki- 
okoskodott hibáiból levont homályos következtetések, amely 
alkotmány egyébiránt minden hatalmat a nép, illetőleg küldöt- 
tei és képviselői kezébe helyez, hanem az emberi dolgok ter- 
mészetes és szükségszerű alakulásából levont érvényes konk- 
lúziók. 

Azt kérdezhetné valaki ellenvetésképpen, hogy vajon miért 
nem keletkeztek állandó hadseregek az ókor görög köztár- 
saságait oly gyakran megosztó torzsalkodások nyomán? Erre 

a kérdésre több, egyaránt kielégítő válasz is adható. A mező- 
gazdaság és a kereskedelem tökéletesítésével foglalkozó, gaz- 
dasági haszonra törekvő mai lakosság szorgoskodása, szoká- 
sai összeegyeztethetetlenek egy katonanemzet életkörülmé- 
nyeivel — mert a görög köztársaságok valójában katonanem- 
zetek voltak. A kincstári bevétel, amelyet megsokszorozott az 
arany- és ezüstállomány növekedése, az ipar meg a pénzügy- 
tan fejlődése, ami a modern idők terméke, a nemzetek szoká- 
saival együtt teljes mértékben forradalmasították a hadviselés 
rendszerét, és a polgároktól független reguláris hadsereget a 
gyakori ellenségeskedések nélkülözhetetlen kellékévé tették. 
Amellett nagy a különbség az ellenség behatolásától hely- 
zetüknél fogva jobbára megkímélt országok katonai intézmé- 
nyei és az olyanokéi között, amelyek ezt gyakran szenvedik el, 
tehát állandóan tartanak is tőle. Az előbbiek uralkodóinak, ha 
netalán volna is hajlandóságuk, nincs alkalmas ürügyük olyan 
nagyszámú haderő állandósítására, mint amilyent a szükség az 
utóbbiakra rákényszerít. Az első esetben csak ritkán vagy s0- 
hasem mozgósítják a haderőt az ország belső védelmére, a nép 
tehát nem forog abban a veszélyben, hogy a katonai aláve- 
tettség helyzetébe szorítsák. A törvényeket nem kell a katonai 
szükségletekhez igazítani — teljes mértékben érvényesül tehát 
a polgári állam, amelyet nem korrumpálnak és nem fertőznek 
meg a másik állam elvei vagy hajlandóságai. A csekély lét- 
számú hadsereg nem versenyképes a közösség természetes 
erejével szemben; az állampolgárok pedig, akik nem szokták 
meg, hogy a katonai hatalomhoz forduljanak oltalomért, vagy 
alávessék magukat a katonai elnyomásnak, nem szeretik a 
katonaságot, és nem is félnek tőle. Ímmel-ámmal belenyug- 
szanak, mint afféle szükséges rosszba, de bármikor készek 
szembeszállni egy olyan hatalommal, amelyről feltehető, 
hogy jogaik korlátozására használható fel. Ilyen körülmények 
között a hadsereg segítségére lehet a hatóságoknak egy kis 
csoport vagy az összeverődött csőcselék, avagy valamilyen 

zendülés leverésében; de képtelen lesz olyan beavatkozásra, 
amely a nagy néptömegek egységes erőfeszítéseinek jogcsor- 
bító letörésére szolgál. 

A második kategóriába tartozó országban mindennek a 
fordítottja történik. Az állandó fenyegetettség állandó készen- 
létre kötelezi a kormányzatot — kellő létszámú haderővel kell 
rendelkeznie a támadás azonnali elhárítására. Folyamatosan 
szükség van a katonák szolgálatára, ez pedig növeli fontos- 
ságukat, s ennek arányában csökkenti a civilekét. A katonai 
státus fölébe kerekedik a civil státusnak. A gyakran hadszín- 
térré váló területek lakosai elkerülhetetlen jogsérelmeket 
szenvednek, s ez csökkenti jogérzéküket; az emberek így fo- 
kozatosan ránevelődnek, hogy a katonaságot ne csak védel- 
mezőjüknek tekintsék, hanem felettes hatóságuknak is. Innen 
már rövid és könnyű az átmenet: nemsokára uralkodó réteg 
lesz a katonaságból! Ilyen körülmények között nehéz a népet 
rábírni, hogy bátor és eredményes ellenállást tanúsítson a 
katonai hatalom támogatta bitorlással szemben. 

Nagy-Britannia királysága az első kategóriába tartozik. 
Szigetország; erős tengeri flottája nagymértékben oltalmazza 
az idegen inváziótól; így hát nincs szüksége jelentős létszámú 
hadseregre a monarchia területén. Megelégedtek azzal, hogy 
annyi haderő legyen a váratlan támadás ellen, amennyi ellen 
tud állni addig, amíg összehívják és megszervezik a milíciát. 
Az államvezetésnek nem volt olyan indítéka, amely megkö- 
vetelné, s a közvélemény sem tűrte volna, hogy nagy létszámú 
hadsereggel terheljék a belső intézményrendszert. Hosszú 
ideje nem merültek fel azok az egyéb okok, amelyek belviszá- 
lyok következtében szoktak működésbe lépni. Ez a szerencsés 
helyzet nagymértékben járult hozzá annak a szabadságnak a 
fenntartásához, amely mind a mai napig osztályrészéül jutott 
az említett országnak, az ott uralkodó züllöttség és korrupció 
ellenére. Ha viszont Nagy-Britannia a kontinensen volna, és 
ha ez a helyzet arra kényszerítette volna — márpedig arra 


84 


A FÖDERALISTA, 8. SZ.: HAMILTON 


kényszerítette volna —, hogy belföldi katonai testületeit a többi 
európai nagyhatalom mintájára fejlessze, akkor ma már való- 
színűleg — hozzájuk hasonlóan — egyetlen ember abszolút 
hatalmának áldozataként emlegetnék. Lehetséges, bár nehezen 
elképzelhető, hogy egyéb okokból e sziget népe szolgaságba 
süllyed, de ebben nem játszhat közre egy olyan jelentéktelen 
hadsereg, amilyent a királyság eddig általában fenntartott. 

Ha elég bölcsek vagyunk, hogy megőrizzük az uniót, akkor 
hosszú-hosszú ideig élvezhetjük az elszigeteltség hasonló elő- 
nyeit. Európa igen messze van tőlünk. Velünk szomszédos 
gyarmatai valószínűleg továbbra sem lesznek elég erősek hoz- 
zá, hogy zaklatásaik veszedelembe döntsenek. Ilyen körül- 
mények között biztonságunk nem igényel kiterjedt katonai 
létesítményeket. Ám ha egységünk felbomlanék, és alkotóré- 
szei magukra maradnának, vagy — ami a legvalószínűbb — két 
vagy három konföderációba verődnének össze, akkor kisvár- 
tatva Európa kontinentális hatalmainak sorsára jutnánk: sza- 
badságjogaink áldozatul esnének az eszközöknek, amelyekkel 
egymás becsvágyai és irigysége ellen védelmezzük magunkat. 

Nem holmi felületes vagy sekélyes ötlet ez, hanem nagyon is 
megalapozott, komoly elgondolás. Megérdemli, hogy minden 
józan és tisztességes ember alaposan fontolóra vegye, bármelyik 
pártnak is legyen a híve. Ha az ilyen emberek komolyan és 
eltökélten magukba szállnak, és higgadtan mérlegelik ennek a 
lényegbevágó ideának a jelentőségét, ha minden oldalról szám- 
ba veszik a szempontjait és végiggondolják minden követ- 
kezményét, akkor habozás nélkül el fogják vetni a jelentéktelen 
kifogásokat egy olyan alkotmánnyal szemben, melynek eluta- 
sítása valószínűleg az unió végét jelentené. A ködös rémképek, 
amelyek az alkotmány egynémely ellenségének megbomlott 

rétabb, valóságos, biztos és félelmetes veszedelmeknek. 

A FÖDERALISTA, 9. sSz.: HAMILTON 
1787. november 21. 


New York állam népéhez 

Egy szilárd unió az egyes államok békéje és szabadsága szem- 
pontjából kiváltképpen azért fontos, mert korlátja a belső 
széthúzásnak és lázongásnak. Lehetetlen úgy olvasni Görög- 
ország és Itália kis köztársaságainak történetét, hogy ne látnók 
elborzadva és viszolyogva, milyen zaklatásoknak voltak 
állandóan kitéve, s milyen gyors ütemben követték egymást a 
forradalmaik, amelyek örökös lengésben tartották őket a 
zsarnokság és az anarchia szélsőségei között. A ritka nyugal- 
mi állapot röpke kontraszt csupán a rá következő dühödt vi- 
harokhoz képest. Ha olykor-olykor derűs időszak köszönt 
rájuk, valami sajnálatfélével szemléljük őket, mert arra gon- 
dolunk, hogy a szemünk előtt kibontakozó kellemes színeket 
rövidesen elborítják a zendülés és a dühödt pártoskodás 
viharos hullámai. Ha a dicsőség röpke sugarai előtörnek a 
homályból, tünékeny csillogásuk elkápráztat, de egyszers- 
mind kesergésre indít amiatt, hogy a kormányzat bűnei rossz 
irányba terelik és elhomályosítják ama fényes tehetségeket és 
fennkölt adottságokat, amelyeknek méltán magasztalt termő- 
talaja ez a szerencsés föld. 

A szóban forgó köztársaságok évkönyveit elcsúfító zűrza- 
varokból a despotizmus szószólói nemcsak a köztársasági kor- 
mányformák ellen merítettek érveket, hanem bizony a polgári 
szabadságjogok alapelvei ellen is. Pocskondiázták a szabad 
kormányzati rendszert, azt állítva, hogy ellentétes a társa- 
dalom rendjével, és rosszindulatú kirohanásokra ragadtatták 
magukat e rendszer barátai és támogatói ellen. Az emberiség 
szerencséjére, a szabadság talaján termett és korszakokon át 
tündöklő, nagyszerű képződmények cáfolták meg, több öröm- 
teli alkalommal is, komor szofizmáikat. Bízom benne, hogy 

Amerika széles és szilárd alapja lesz más, nem kevésbé remek 
építményeknek, amelyek hasonlóképpen és örök érvényűen 
cáfolják majd a sötéten látók téves nézeteit. 

Tagadhatatlan azonban, hogy a köztársasági kormányzatról 
megrajzolt arcképeik nagyon is híven másolták az alapul szol- 
gáló eredetit. Ha nem sikerült volna tökéletesebb szerkezetű 
modelleket létrehozni, akkor bizony a szabadság felvilágosult 
barátai kénytelenek lettek volna — mint védhetetlent — feladni 
ennek a kormányformának az ügyét. A politikai tudomány 
azonban, mint a tudományok legtöbbje, jelentős mértékben 
tökéletesedett. Manapság már fel tudjuk fogni az olyan alap- 
elvek horderejét, amelyeket a régiek egyáltalán nem, vagy 
csak tökéletlenül ismertek. A hatalom felosztása különálló 
ágazatokra, a törvényhozás ellensúlyainak és fékeinek beve- 
zetése, a hivatalukat megfelelő viselkedésüktől függően betöl- 
tő bírákból álló bíróságok intézménye, továbbá a nép képvise- 
lete a törvényhozásban maga választotta képviselők által — 
mindez vagy teljességgel új felfedezés, vagy pedig olyan do- 
log, ami főként a modern időkben tökéletesedett. Olyan esz- 
közök ezek, mégpedig hathatós eszközök, amelyek segít- 
ségével a köztársasági kormányzás erényei megőrizhetők, 
hibái pedig csökkenthetők vagy elkerülhetők. A polgári kor- 
mányzás népi rendszerét javító körülmények e listájához, bár- 
mily szokatlannak vélik majd némelyek, bátorkodom hoz- 
zátenni még egyet, mégpedig egy olyan elvnek az alapján, 
amelyet eddig az új alkotmány ellenzésére használtak fel. E 
rendszer MOZGÁSTERÉNEK NÖVELÉSÉRŐL van szó, akár 
csupán egyetlen állam méreteinek viszonylatában, akár pedig 
úgy, hogy több kisebb állam egyesül egy nagy konföderá- 
cióvá. A tárgyalt témához az utóbbi kapcsolódik közvetlenül. 
Hasznos lesz különben az alapelvnek egyetlen államra való 
alkalmazását is tanulmányozni, erre azonban más helyen kerül 
majd sor. 

Ami azt illeti, nem új ötlet, hogy egy konföderáció meg- 

szüntetheti a széthúzást és megteremtheti az államok belső 
nyugalmát, valamint külpolitikai erejét és biztonságát. Több 
országban és nem egy korszakban valósult meg ez az ötlet a 
gyakorlatban, s a politikai témákkal foglalkozó legsikeresebb 
szerzők is kitűnőnek tartották. A javasolt TERV ellenzői igen 
buzgón idézgették és terjesztették Montesguieu-nek azt a 
megállapítását, hogy egy köztársasági kormányzatnak vi- 
szonylag kis államterületre van szüksége." Az idézgetőknek 
azonban a jelek szerint elkerülte a figyelmét a nagy franciának 
könyve egy másik részében olvasható észrevétele, továbbá 
figyelmen kívül hagyják az általuk oly készségesen helyeselt 
alapelv következményeit. 

Amikor ugyanis Montesguieu kis területű államot javasol a 
köztársaságnak, a mi államainkénál jóval kisebb kiterjedésű 
területekre gondolt. Sem Virginia, sem Massachusetts vagy 
Pennsylvania, New York, Eszak-Karolina vagy Georgia nem 
hasonlítható a modellekhez, amelyeket Montesguieu vett ala- 
pul érveléséhez, és amelyekre ráillik a leírása. Ha tehát ebben 
a vonatkozásban Montesguieu eszméit fogadjuk el az igazság 
kritériumának, a következő alternatívával találjuk magunkat 
szemben: vagy azonnal a monarchia karjaiba menekülünk, 
vagy pedig acsarkodó, zűrzavaros kis közösségek végelátha- 
tatlan sorává szaggatjuk szét magunkat, a szüntelen széthúzás 
gyűlöletes bölcsői és egyetemes szánalom vagy megvetés 
nyomorúságos tárgyai leszünk. Néhány szerző az ellentábor- 
ból a jelek szerint tudatára ébredt a dilemmának, sőt volt 
bátorsága azt pedzeni, hogy kívánatos lenne a nagyobb álla- 
mok részekre osztása. Az ilyen elvakult politika, az ilyen két- 
ségbeesett kibúvó — csip-csup hivatalok megsokszorozódásá- 
val — talán kecsegtető az olyan embereknek, akiknek nincs 
meg a képzettségük hozzá, hogy befolyásuk túlterjedjen a 
személyi intrikák szűk körén, de nem mozdítaná elő Amerika 
népének nagyságát vagy boldogulását. 

Mint már említettem, magát az alapelvet más helyen tanul- 

mányozzuk majd; itt elég arra a megjegyzésre szorítkozni, 
hogy a szerző szerint, akit oly nagy nyomatékkal idéztek ezzel 
kapcsolatban, csupán arra lenne szükség, hogy csökkentsék az 
unió tekintélyesebb TAGÁLLAMAINAK NAGYSÁGÁT, de az 
illető szerző korántsem emelné fel szavát az ellen, hogy ezek 
a tagállamok egy konföderációs kormányzat fennhatósága 
alatt tömörüljenek. Márpedig ez az igazi kérdés, amelynek 
megvitatása jelenleg érdekel bennünket. 

Montesguieu gondolatai annyira nem ellentétesek az álla- 
mok általános uniójával, hogy kifejezetten azt mondja: a KON- 
FÖDERÁCIÓS KÖZTÁRSASÁG jó megoldás a népi kormányzat 
hatókörének tágítására, továbbá a monarchia és a köztársasági 
rendszer előnyeinek összeegyeztetésére. 

, Nagyon lehetséges — mondja —,! hogy az emberek végül is 
kénytelenek volnának mindenkor monarchiában élni, ha nem 
gondoltak volna ki olyan alkotmányformát, amelyben megvan 
a köztársasági kormányzat minden belső jó oldala és a monar- 
chiának minden külső hatalma. A SZÖVETSÉGI KÖZTÁRSA- 
SÁGRA gondolok. 

Ez a kormányforma olyan megállapodáson alapul, amellyel 
több politikai alakulat hozzájárul ahhoz, hogy egy általuk 
alkotandó nagyobb állam tagja legyen. Ez nem más, mint egy 
új társadalmat létrehozó társadalmak társulása, amely hoz- 
zájuk csatlakozó új társak által tovább növekedhetik. 

Az efféle köztársaság, amellett, hogy képes ellenállni a kül- 
ső erőnek, befelé is meg tudja őrizni nagyságát anélkül, hogy 
megromlanék: az ilyen társulási forma minden bajnak elejét 
veszi. 

Ha valaki bitorolni akarná a hatalmat, annak aligha volna 
tekintélye mindegyik szövetségi államban. Ha az egyikben 
túlságos hatalomra tenne szert, ezzel felriasztaná a többieket. 
Ha az állam egyik részét hatalma alá hajtaná, a szabadnak 

maradt rész a leigázott részek független erőivel együtt ellen 
tudna neki állni és legyőzhetné, mielőtt még végleg meg- 
vetette volna a lábát. 

Ha valamelyik szövetséges tag országában lázadás törne ki, 
a többiek lecsillapíthatják. Ha valahol visszaélések ütik fel 
fejüket, az egészséges részek helyre tudják igazítani azokat. 
Az ilyen állam egyik része elpusztulhat anélkül, hogy a másik 
része is elpusztulna; a szövetség feloszolhat és a szövetséges 
államok mégis megtarthatják szuverenitásukat. 

Kis köztársaságokból összeállítva, az ilyen állam élvezheti 
minden egyes tagjának jó belső kormányzatát; kifelé pedig az 
egyesülés erejénél fogva a nagy monarchiák minden előnyével 
bír." 

Helyesnek találtam hosszan idézni ezeket a döntően fontos 
részeket, mivel igen világosan foglalják össze az unió mellett 
szóló fő érveket, és feltétlenül eloszlatják a hamis benyomá- 
sokat, amelyeket — legalábbis némelyek számítása szerint — a 
mű más részeinek helytelen alkalmazása esetleg előidézhet. 
Ugyanakkor szorosan kapcsolódnak a jelen értekezés közeleb- 
bi céljához, vagyis annak megvilágításához, hogy az unió 
mennyire alkalmas a belső zűrzavar és a lázongás elfojtására. 

Fölmerült egy inkább finom, mint szabatos megkülön- 
böztetés az államok konföderációja és egyesülése között. Az 
előbbinek eszerint az a leglényegesebb tulajdonsága, hogy 
fennhatóságát tagjaira mint közösségekre korlátozza, és nem 
terjeszti ki az őket alkotó egyedekre. Elhangzott, hogy az 
országgyűlés ne törődjék a belső igazgatás ügyeivel. Hang- 
súlyozták azt is, hogy a konföderációs kormányzat egyik fő 
jellemzője a tagok teljes szavazati jogegyenlősége. Mindezek 
az állásfoglalások lényegében önkényesek; nem támaszthatók 
alá sem elvileg, sem pedig precedensekkel. Előfordult, hogy 
az ilyen kormányzatok általában olyan módszerekkel dolgoz- 

tak, amelyek az említett megkülönböztetés szerint természe- 
tükből fakadnak; legtöbbjük gyakorlata azonban széles körben 
mutat kivételeket, ami — ha a példákból következtetni lehet — 
azt bizonyítja, hogy abszolút szabály nincs ezen a téren. E 
vizsgálódások során világosan ki fog derülni, hogy amikor az 
említett alapelv érvényesült, helyrehozhatatlan zűrzavart és 
dőreséget eredményezett a kormányzatban. 

A konföderációs köztársaság legjobb meghatározása alig- 
hanem egyszerűen ez: , társadalmak társulása", avagy két 
vagy több állam egyesítése egyetlen államszervezetbe. A 
szövetségi hatalom kiterjedése, közelebbi meghatározása, cél- 
jai — tetszés szerintiek. Amíg a tagállamok különálló szerveit 
nem szűntetik meg, amíg az ilyen testületek — a helyi céloknak 
megfelelő alkotmányos szükségszerűségből — fennmaradnak 
(jóllehet az unió általános, átfogó hatalmának való teljes alá- 
rendeltségben), addig az említett konföderációs köztársaság, 
elméletben és gyakorlatban: államok szövetsége, vagyis kon- 
föderációs A javasolt alkotmány egyáltalán nem jár az állami 
kormányzatok megszüntetésével, sőt: ezeket a kormányza- 
tokat a nemzeti szuverenitás alkotórészeivé avatja, mivel 
közvetlen képviseletet engedélyez számukra a szenátusban, és 
a szuverén hatalom bizonyos kizárólagos és igen jelentős 
alkotóelemeit meghagyja a birtokukban. Márpedig ez tel- 
jességgel megfelel a föderatív kormányzat eszméjének, a kife- 
jezés valamennyi ésszerű értelmében. 

A lükiai konföderációban, amely huszonhárom VÁROSBÓL 
vagy köztársaságból állt, a legnagyobb városoknak vagy köz- 
társaságoknak három szavazatuk volt a KÖZÖS TANÁCSBAN, a 
középnagyságúaknak kettő, a legkisebbeknek pedig egy. Az 
említett VÁROSOKBAN a KÖZÖS TANÁCS nevezte ki a bírákat 
és a közigazgatási tisztviselőket. Ez mindenképpen a legké- 
nyesebb fajta beavatkozás volt belső igazgatásukba, hiszen ha 
van valami, ami csakis a helyi szervek hatáskörébe látszik tar- 
tozni, a saját tisztviselőik kinevezése bizonyára az. S mégis, 

Montesguieu azt mondja erről: , Ha példát kellene felhozni 
egy szép szövetségi köztársaságra, én a lükiai köztársaságot 
választanám."" Látjuk tehát, hogy az oly nagy nyomatékkal 
hangsúlyozott megkülönböztetések nem szerepeltek a magán- 
jog eme felvilágosult tudósának megfontolásai közt, így aztán 
arra a következtetésre jutunk, hogy az ilyen distinkciók egy 
téves elmélet újmódi finomításai. 

PUBLIUS 

New York állam népéhez 
A jól fölépített unió számos várható előnye közül egyiket sem 
érdemesebb alaposan kifejteni, mint azt, hogy kész letörni és 
féken tartani a pártütést. A népi kormányzat sorsa és jó híre 
sosem aggasztja jobban híveit, mint amikor látják, hogy ez a 
veszedelmes bűn milyen könnyen felüti benne a fejét. Nagyra 
becsülnek tehát minden olyan elképzelést, amely — anélkül, 
hogy csorbítaná az alapelveket, amelyekhez ragaszkodnak — 
megfelelően orvosolni képes ezt a bajt. A közületekben elhara- 
pódzó labilitás, igazságtalanság és zűrzavar valóban mind 
olyan halálos betegség, amely már jó néhány népi kormány- 
zatot tönkretett, és továbbra is kedvenc és gyümölcsöző témá- 
ja a szabadság ellenségeinek, belőle merítik legtetszetősebb 
szónoklataik anyagát. Az értékes javításokat, amelyekkel az 
amerikai alkotmányok tökéletesítették az ókori és újkori népi 
kormányzati mintákat, persze nem lehet eléggé csodálni; de 
megengedhetetlen elfogultság volna azt állítani, hogy e javítá- 
sok oly eredményesen küszöbölték ki a veszélyeket, mint 
amennyire óhajtottuk és elvártuk. Mindenfelől azt a panaszt 
hallani legmegfontoltabb és legerényesebb polgárainktól, akik 

egyaránt hívei a köz- és a magánélet tisztességének, a köz és 
az egyén szabadságának, hogy kormányaink túlságosan 
ingatagok; hogy a vetélkedő pártok küzdelmei közepette fele- 
désbe merül a közjó; s hogy az intézkedésekben túlságosan 
gyakran érvényesül az igazságosság szabályaival ellentétben 
és a kisebbség jogaival szemben az elfogult és hatalmaskodó 
többség erőfölénye. Bármennyire szeretnők is, ha ezek a kifo- 
gások alaptalanok volnának, a jól ismert tények nem engedik 
tagadni, hogy van bennük igazság. Ha őszintén mérlegeljük a 
helyzetünket, látnunk kell, hogy nem egy bennünket sújtó bajt 
tévesen tulajdonítottunk kormányzatunk működésének, de rá 
kell eszmélnünk arra is, hogy más, gyakran felhozott okok 
sem adnak kielégítő magyarázatot legsúlyosabb gondjaink 
némelyikére; s különösen nem a közéleti kötelezettségeinkkel 
kapcsolatos, kétségkívül meglévő és egyre növekvő bizalmat- 
lanságra és az egyéni, állampolgári jogokkal összefüggő ria- 
dalmakra, amelyekről országszerte, a kontinens egyik végétől 
a másikig beszélnek. Ezek, ha nem is teljességgel, de jórészt 
az ingatagságnak és jogtalanságnak tulajdoníthatók, amely a 
pártoskodás terjedése nyomán beszennyezte közigazgatá- 
sunkat. 

Pártoskodáson azt értem, hogy bizonyos számú polgár — 
akár többségről, akár kisebbségről van szó —, akiket valami- 
lyen közös érzelem, indulat vagy érdek egyesít és ösztönöz a 
cselekvésre, összefog más polgárok jogai vagy a közösség 
állandó és általános érdekei ellen. 

A pártoskodás orvoslásának kétféle módja van. Az egyik: 
megszüntetni az okait. A másik: úrrá lenni a hatásain. 

Az okok megszüntetésének ismét két módja van. Az egyik: 
megszüntetni a szabadságot, amely nélkül pártoskodás nem 
létezhetik. A másik: úgy intézi a dolgokat, hogy mindegyik 
polgárnak azonos nézetei, érzelmei és érdekei legyenek. 

Az első gyógymódról bízvást el lehet mondani, hogy rosz- 
szabb, mint maga a betegség. A pártoskodásnak a szabadság 

az, ami a tűznek a levegő — levegő nélkül a tűz azonnal kial- 
szik. De nem kisebb ostobaság lenne a politikai élethez nél- 
külözhetetlen szabadságot eltörölni csak azért, mert lehetővé 
teszi a pártoskodást, mint a biológiai élethez nélkülözhetetlen 
levegő megsemmisítését kívánni csak azért, mert lehetővé 
teszi a tűz pusztító működését. 

A második gyógymód éppoly keresztülvihetetlen, mint ami- 
lyen ostoba az első. Amíg csak esendő lesz az emberi ész — és 
ameddig az embernek meglesz a lehetősége, hogy annak alap- 
ján cselekedjék —, addig egymástól eltérő vélemények fognak 
kialakulni. Mindaddig, amíg összefüggés áll fenn az emberi 

ész 6s)az emberi önzés között, az ember nézetei és érzelmei 

kölcsönösen hatni fognak egymásra, és az előbbihez óhatat- 
lanul hozzátapad az utóbbi. Az emberi képességek külön- 
bözősége, amelyből a tulajdonjog származik, leküzdhetetlen 
akadálya az érdekek egyöntetűségének. Ezeknek a képessé- 
geknek a védelme a kormányzat első számú célja. A tulajdon- 
szerzés eltérő és egyenlőtlen képességeiből közvetlenül 
adódik az eltérő mértékű és fajtájú tulajdon birtoklása; s e 
tényezőknek az egyes tulajdonosok érzelmeire és nézeteire 
gyakorolt hatásából adódik a társadalom megoszlása külön- 
böző érdekek és pártok szerint. 

A pártoskodás rejtett okai tehát bele vannak plántálva az 
emberi természetbe, és azt látjuk, hogy a polgári társadalom 
eltérő körülményeinek megfelelően különböző intenzitással, 
de mindenütt működésbe jönnek. A vallásról, a kormányzati 
rendszerről és sok egyéb elméleti és gyakorlati dologról alko- 
tott különféle heves nézetek, a kötődés hírnévért és hatalomért 


elszántan versengő különféle vezetőkhöz vagy sorsukkal az ! 


emberi szenvedélyeket másképpen mozgósító személyiségek- 
hez — mindez pártokra, csoportokra osztja az emberiséget, 
kölcsönösen ellenségeskedő indulatokat szít az emberekben, 
és sokkal inkább ösztönzi őket egymás zaklatására és el- 
nyomására, mint a közös előnyökért küzdő együttműködésre. 

Oly igen hajlamos az emberiség a kölcsönös ellenségeske- 
désre, hogy ahol nem kínálkozik alapos alkalom, ott a legko- 
molytalanabb, legképtelenebb megkülönböztetések is ele- 
gendőnek bizonyulnak barátságtalan érzelmek szítására és a 
leghevesebb összetűzések kirobbantására. A pártoskodás leg- 
gyakoribb. és legtartósabb forrása azonban a tulajdon külön- 
böző és egyenlőtlen elosztása. A társadalomban mindig is 
ellentétes érdekei voltak a tulajdonosoknak és a tulajdon- 
nélkülieknek. Hasonló érdekkülönbségek választják el a hite- 
lezőket az adósoktól. Földbirtokos, gyáripari, kereskedői, 
pénzügyi és egyéb, kisebb súlyú érdekcsoportok szükségszerű 
velejárói a civilizált országoknak, és a nemzeteket különböző 
társadalmi osztályokra tagolják, amelyeket eltérő érzelmek és 
nézetek mozgatnak. A modern törvényhozás fő feladata e 
különféle és egymásba ütköző érdekek szabályozása; ennek 
következtében a kormányzatok mindennapi működésének 
velejárója a pártosság, a pártoskodás szelleme is. 

Senki sem lehet bíró a saját perében, mivel érdekei bizo- 
nyára nem engednék, hogy elfogulatlanul ítéljen; meglehet, 
még becstelenségre is ragadtatnák. Hasonló, sőt még nyomó- 
sabb okból semmilyen testület nem alkalmas rá, hogy egy- 
szerre legyen bíró és peres fél; márpedig mi a törvényhozás 
legfontosabb aktusainak zöme, ha nem jogi döntés, nem egyes 
személyek jogaira, hanem állampolgárok nagy csoportjainak 
jogaira vonatkozólag; és mik a különféle rendű törvényhozók, 
ha nem ügyvédek és peres ügyfelek a döntésükre bízott ügyek- 
ben? Tegyük fel, hogy a magánadósságokról van előterjesztve 
törvényjavaslat. Az egyik oldalon a hitelezők, a másikon az 
adósok állnak. Az igazságnak kellene egyensúlyozni közöttük, 
ámde a szemben álló peres felek maguk a bírák, ez nem is 
lehet másképpen; és bizonyára a létszámban erősebb fél, 
vagyis a legerősebb érdekcsoport fog győzni. Támogassuk a 
hazai ipart? És milyen mértékben? Korlátozzuk-e ennek 
érdekében a külföldi ipar termékeinek behozatalát? Olyan 


95 


A FÖDERALISTA, 10. SZ.: MADISON 


kérdések ezek, amelyeket másképpen ítél meg a birtokos 
osztály, mint a gyáriparosok osztálya, de valószínű, hogy 
egyikük sem kizárólag az igazságosság és a közjó szempont- 
jai alapján fog dönteni. A különféle tulajdonok megadóz- 
tatásában a legszigorúbb pártatlanságnak kellene érvényesül- 
nie, de talán nincs még egy olyan törvényhozási aktus, amely- 
ben a túlsúlyban lévő pártnak vagy csoportnak több alkalma — 
és nagyobb kísértése — lenne az igazság követelményeinek 
lábbal tiprására. Minden fillért, amellyel túlterhelik a kisebb- 
séget, a saját zsebük javára takarítanak meg. 

Üres szólam, hogy felvilágosult államférfiak képesek egyez- 
tetni a szemben álló érdekeket és a köz javának szolgálatába 
állítani valamennyit. A kormányrúdnál nem mindig felvilágo- 
sult államférfiak állnak. És nem minden esetben egyeztethetők 
az érdekek áttételes és hosszú távú meggondolások nélkül, 
amelyek azonban csak ritkán esnek nagyobb súllyal a latba, 
mint valamelyik fél azonnali — a másik érdekeit vagy a köz 
javát figyelmen kívül hagyó — érdekei. 

Mindebből arra a következtetésre jutunk, hogy a pártos- 
kodás okait nem lehet kiküszöbölni, s a nehézségek csak 
akkor mérsékelhetők, ha megtaláljuk az eszközöket, amelyek 
segítségével korlátok közé szoríthatjuk a hatásait. 

Ha az érdekcsoport nem alkot többséget, megoldást kínál a 
köztársasági alapelv, amely lehetővé teszi, hogy a többség 
szabályszerű szavazással mérjen vereséget ártalmas nézeteire. 
Akadályozhatja a közigazgatás működését, felforgathatja a 
társadalmat, de nem gyakorolhatja — és nem álcázhatja — az 
erőszakot alkotmány formájában. Ha az érdekcsoport több- 
ségben van, a demokratikus kormányzat rendszere lehetővé 
teszi a számára, hogy mind a köz javát, mind pedig a mások 
jogait feláldozza szenvedélyei és érdekei oltárán. Vizsgáló- 
dásunknak éppen az a célja, hogy az ilyen veszedelmes érdek- 
csoportokkal szemben megvédjük a köz javát és az egyén 
jogait, s ugyanakkor megőrizzük a demokratikus kormányzat 

szellemét és formáját. Hadd tegyem hozzá: csakis így ment- 
hető meg ez a kormányforma attól a gyalázattól, amelynek ter- 
hét oly hosszú ideig viselte, és csakis így ajánlható jó szívvel 
az emberiségnek megbecsülésre és elfogadásra. 

Hogyan érhető el mármost ez a cél? Nyilvánvaló, hogy 
csupán két megoldás közül választhatunk. Vagy meg kell aka- 
dályozni, hogy egy többségben lévő csoportban egyidejűleg 
egyazon szenvedély vagy érdek váljék uralkodóvá, vagy pedig 
azt kell lehetetlenné tenni, hogy a többség, amelyben együtt 
jelentkezik az ilyen indulat vagy érdek, létszámánál és helyi 
körülményeinél fogva elnyomó praktikákat tudjon összehan- 
golni és véghezvinni. Ha eltűrjük, hogy indíték és alkalom 
egymásra találjon, tudnunk kell, hogy sem az erkölcsi, sem a 
vallási motívumok fékező erejére nem számíthatunk. Az a 
tapasztalat, hogy hatástalanok az egyéni igazságtalansággal és 
erőszakkal szemben; minél többen vannak az egyének, annál 
inkább; vagyis a fékező erő annál kevesebb, minél nagyobb 
szükség lenne rá. 

Ebből a szemszögből nézve megállapíthatjuk, hogy a tiszta 
demokrácia — amin olyan társadalmat értek, amelynek kevés 
állampolgára van, és ezek összegyűlnek, hogy személyesen 
gyakorolják a kormányzást — nem képes orvosolni a cso- 
portérdekek okozta bajokat. Majdnem minden esetben közös 
érzelem vagy érdek mozgatja a többséget; az akadálytalan 
érintkezés és az összehangoltság a kormányzati forma vele- 
járója; és semmi sem áll útjába annak, hogy a gyengébb cso- 
portot vagy könnyen sebezhető személyt feláldozzák. Ezért 
aztán az ilyen demokráciák mindig is a zűrzavar és a torzsal- 
kodás panorámáját nyújtották, mindig is összeegyeztethetet- 
lenek voltak a személyi biztonsággal vagy a szilárd tulajdon- 
joggal, és általában éppoly rövid volt az élettartamuk, mint 
amilyen erőszakos a haláluk. Az ezt a kormányzati formát pár- 
toló elméleti politikusok tévedtek, amikor azt gondolták, hogy 
ha tökéletesen egyenlősítik az emberek politikai jogait, ezzel 


97 
A FÖDERALISTA, 10. SZ.: MADISON 


tökéletesen egyenlősítik a vagyonukat, a nézeteiket és az 
érzelmeiket is. j 

A köztársaság, vagyis a népképviseleten alapuló rendszer 
egészen más perspektívát kínál, s azzal a gyógymóddal ke- 
csegtet, amelynek éppen a felfedezésére törekszünk. Vizs- 
gáljuk meg, miben különbözik a tiszta demokráciától, s meg 
fogjuk érteni mind a gyógymód természetét, mind pedig azt, 
hogy mit nyerhetünk az unióval. 

A két fő különbség a demokrácia és a köztársaság között: 
először, hogy az utóbbiban a kormányzást a nép megválasz- 
totta csekély számú képviselőre bízzák; másodszor, hogy a 
köztársaság polgárainak létszáma és területének kiterjedése 
nagyobb lehet. 

Az első különbség finomítja és fejleszti a közvéleményt, 
átszűrve egy olyan választott testület közegén, amelynek böl- 
csessége a lehető legjobban ítéli meg az ország valódi érde- 
keit, és amelynek hazafisága és igazságszeretete szavatolja, 
hogy azok nem fognak áldozatul esni pillanatnyi és önös 
szempontoknak. Ilyen körülmények között az is előfordulhat, 
hogy a népképviselők ajkán megnyilatkozó közösségi hang 
jobban megfelel a közjónak, mint hogyha az erre a célra 
gyűlésbe hívott nép maga szólalna meg. De történhetik fordít- 
va is. Pártoskodó hajlamú, provinciális előítéletektől vezérelt 
vagy rossz szándékú emberek esetleg intrikával, korrumpálás- 
sal vagy más eszközökkel előbb megszerzik a kellő számú 
szavazatot — aztán a nép érdekei ellen cselekszenek. Mármost 
az a kérdés, hogy vajon a kis vagy nagy kiterjedésű köztár- 
saság alkalmasabb-e a közjólét megbízható őrzőinek kivá- 
lasztására. Két nyilvánvaló megfontolás dönt az utóbbi vál- 
tozat mellett. 

Először is: akármilyen kicsi a köztársaság, bizonyos számú 
képviselőre szükség van, csak így lehet ugyanis védekezni 
egynéhány összeszövetkezett ember ármánykodásai ellen; és 
bármily nagy a köztársaság, a képviselők száma nem léphet 

túl egy bizonyos határt, mert csak ekként lehet kiküszöbölni a 
sokaság okozta zűrzavart. A képviselők száma egyik esetben 
sem arányos a választók számával, de viszonylagosan a kis 
köztársaságban a legnagyobb; ha tehát az alkalmas emberek 
aránya egy nagy köztársaságban nem kisebb, mint egy kicsi- 
ben, az előbbi esetben nagyobb a választék, s így nagyobb a jó 
választás valószínűsége. 

Azután: minden egyes képviselőt nagyobb számú állampol- 
gár választ meg a nagy, mint a kis köztársaságban; az érdemte- 
len jelölteknek tehát kisebb esélyük van azokra a mesterke- 
désekre, amelyek túlságosan gyakran döntik el a választási 
küzdelmeket; az emberek szabadabban adják a voksaikat, na- 
gyobb tehát az esély, hogy azokra, akikben legvonzóbb az 
érdem, és akiknek a tekintélye a legszélesebb körű és a leg- 
megalapozottabb. 

Lássuk be viszont, hogy ebben az esetben is — mint a legtöbb 
ilyen esetben — van egy olyan átlag vagy középarányos, 
amelytől eltérni, akár erre, akár arra, hátrányos lehet. Ha túl- 
ságosan sok a választó, akkor a képviselő nehezebben tud 
megismerkedni a helyi körülményekkel és a kisebb érdekcso- 
portokkal; ha ellenben túlságosan kis számú választóval van 
dolga, akkor túlontúl kötődik hozzájuk, és kevésbé lesz alkal- 
mas átfogóbb, nemzeti célok megértésére és megvalósítására. 
A szövetségi alkotmány szerencsés ötvözet ebből a szempont- 
ból: a nagy horderejű, közös érdekekkel a nemzeti törvény- 
hozás foglalkozik, a helyi és részérdekekkel pedig az egyes 
államok törvényhozása. 

A másik különbség: a köztársasági kormányzat hatóköre 
nagyobb számú polgárra és nagyobb területre terjed ki, mint a 
demokratikus kormányzatoké; s főként emiatt kisebb az esély 
a pártoskodásra és a klikkharcra az előbbiben, mint az utób- 
biban. Minél kisebb a társadalom, annál kevesebb benne a párt- 
és a csoportérdek; s minél kevesebb a párt- és a csoportérdek, 
annál nagyobb az esély, hogy a többség ugyanabba a pártba 


99 


A FÖDERALISTA, 10. SZ.: MADISON 


tömörül; s minél kisebb a többséget alkotó egyének száma és 
a tevékenységük hatóköre, annál könnyebben hangolhatják 
össze és vihetik véghez elnyomásra irányuló térveiket. A ható- 
kör tágításával szélesebb a pártok és az érdekek skálája; ke- 
vésbé valószínű, hogy a többségnek közös indítéka lehet a 
többi polgár jogainak csorbítására; de ha van is ilyen közös 
indíték, azok, akiket sarkall, nehezebben ébrednek tudatára 
önnön erejüknek, nehezebben képesek egyetértésben csele- 
kedni. Egyéb akadályok mellett ott, ahol igazságtalan vagy 
tisztességtelen célok tudatában cselekszenek, az egymás közti 
érintkezést mindig gátolja a bizalmatlanság, mégpedig a szük- 
séges közreműködők számának arányában. 

Mindebből világos: ahogyan a köztársaság eredménye- 
sebben képes elhárítani a pártoskodás következményeit, mint 
a demokrácia, úgy egy nagyobb köztársaság hatékonyabb 
ezen a téren, mint egy kisebb, és az unió hatékonyabb, mint az 
uniót alkotó egyes államok. Vajon azért van ez így, mert a 
képviselettel megbízott embereket erényes szemléletük és 
felvilágosult nézeteik a provinciális előítéletek és a törvény- 
szegő fondorlatok fölébe emelik? Nem kétséges, hogy az unió 
képviselő-testületében valószínűleg meglesznek ezek az 
adottságok. Vagy talán az volna az ok, hogy a pártok nagyobb 
száma nagyobb biztonságot ad, és egyetlen párt sem nőhet a 
többi fölé és nem nyomhatja el őket? Nos, amennyivel több 
párt létezik az unióban, annál nagyobb az ilyenfajta biztonság. 
Vagy pedig - s ezzel zárjuk a lehetséges okok sorát — a na- 
gyobb egységekben nagyobb akadályok tornyosulnak annak 
útjába, hogy egy igazságtalan és önző többség a titkos kíván- 
ságait összehangolja és valóra váltsa? Ebben a tekintetben is 
az unió méretei kínálják a legkézzelfoghatóbb előnyt. 

A pártütő vezetők befolyása szíthatja ugyan a tüzet a saját 
államaikban, de nem képes gyújtogatásra a többi állam 
területén; valamelyik vallási szekta politikai csoporttá fajulhat 
a konföderáció egyik részén, de a konföderációszerte elszórt, 

különféle szekták biztosítékul szolgálnak az országos testü- 
leteknek minden effajta veszély ellen; a papírpénzmánia," az 
adósságok eltörlésének és a tulajdon, a vagyon, a birtok 
egyenlősítésének követelése vagy más efféle tisztességtelen és 
gonosz terv kevésbé tudja behálózni az egész uniót, mint egy- 
egy tagállamát, ugyanúgy, ahogy az ilyen betegség jobban 
megfertőzhet egy-egy megyét vagy körzetet, mint egy egész 
államot. 

Az unió kiterjedésében és megfelelő szerkezetében tehát 
republikánus gyógymódot találunk a republikánus kormány- 
zatot leginkább sújtó betegségekre. És amennyire örülünk és 
büszkék vagyunk republikánusokként, annyira szívügyünknek 
kell tekintenünk, hogy a föderalista szellemiséget és szerve- 
zetet tápláljuk és támogassuk. 

PUBLIUS 


A FÖDERALISTA, 11. sz.: HAMILTON 
1787. november 24. 


New York állam népéhez 
Az unió jelentősége kereskedelmi szempontból egyike azok- 
nak a kérdéseknek, amelyekkel kapcsolatban a legkevesebb a 
nézeteltérés. Ebben a tekintetben legáltalánosabb. az egyet- 
értés azok között, akik valamennyire is ismerik a témát. Ez 
egyaránt vonatkozik a külföldi országokkal folytatott és az 
egymás közötti kereskedelmi érintkezésünkre. 

Számos jele van annak, hogy az Amerika kereskedőit jel- 
lemző vállalkozó kedv kényelmetlen érzéseket keltett Európa 
nem egy tengeri hatalmában. Úgy látszik, szorongással tölti el 
őket túlságosan fontos szerepünk a szállítóiparban, amely 
hajózásuk oszlopa és tengeri hatalmuk alapja. Közülük azok, 
amelyeknek gyarmataik vannak Amerikában, gyötrelmes iz- 
galommal várják, vajon mire lesz képes a mi országunk. Előre 

látják a veszedelmeket, amelyek amerikai birtokaikat fenye- 
getik azoknak a szövetségi államoknak a részéről, amelyekben 
megvannak a képességek és az eszközök egy erős tengerészet 
megteremtésére. Az ilyenfajta benyomások természetesen arra 
ösztönzik az említett tengeri hatalmakat, hogy éket verjenek 
közénk, és hogy lehetőleg meghiúsítsák, hogy AKTÍV KERES- 
KEDELMET folytassunk a saját lobogónk alatt. Ez hármas cél- 
nak felelne meg: megakadályozná beavatkozásunkat a hajózá- 
sukba; kisajátítaná a mi kereskedelmünk profitját; és lenye- 
segetné a szárnyakat, amelyekkel veszedelmes magasságokba 
emelkedhetnénk. Ha az óvatosság nem gátolna bennünket a 
részletezésben, nem lenne nehéz e politika gyakorlati keresz- 
tülvitelét egészen az egyes kormányok minisztereiig nyomon 
követni. 

Ha egységünk nem bomlik meg, akkor különféle módokon 
ellene szegülhetünk ennek a jólétünket fenyegető politikának. 
Az államainkra egyidejűleg kiterjesztendő tiltó rendelke- 
zésekkel arra kényszeríthetjük a külföldi országokat, hogy 
egymásra licitáljanak a piacainkon megszerezhető kiváltsá- 
gokért. Azok, akik fel tudják mérni, milyen fontos egy három- 
milliós piac bármelyik ipari országnak, nem fogják képtelen- 
nek minősíteni ezt az állítást; kivált, hogy az említett piac 
lakossága gyorsan növekszik, nagyrészt mezőgazdasággal 
foglalkozik, és ez a helyi viszonyok következtében vélhetőleg 
így is marad. Es milyen óriási különbség egy ilyen ország 
kereskedelme és hajózása szempontjából, ha a saját hajóit 
használja szállításra, vagy pedig ha termékeit és az ellenté- 
teleket Amerikába és Amerikából más ország hajói viszik és 
hozzák! Tegyük fel például, hogy olyan kormányunk van 
Amerikában, amelynek módjában áll valamennyi kikötőnkből 
kizárni Nagy-Britanniát (amellyel jelenleg nincs kereskedelmi 
szerződésünk); vajon mi lenne egy ilyen lépés hatása a brit 
politikára? Vajon nem adna-e módot arra, hogy a siker igen 
nagy reményével tárgyalhatnánk meg: miként juthatunk a 

legértékesebb és legátfogóbb kiváltságokhoz az említett 
királyság birtokain? Amikor más alkalmakkor felvetődtek e 
kérdések, a válasz tetszetős volt, de korántsem alapos és ki- 
elégítő. A mi tilalmaink, mondották, nem hoznának változást 
a brit kereskedelem rendszerében, mivel kereskedelmét hol- 
land közvetítéssel folytathatná velünk; a hollandok lennének a 
piacunk ellátásához szükséges áruk vevői és számvivői. De 
vajon nem látná-e ennek kárát a brit hajózás, mivel elveszti azt 
a fontos előnyt, hogy maga szállítja az áruit? Vajon nem a hol- 
landok fölöznék-e le a haszon nagy részét, ügyködésük és 
kockázatvállalásuk jutalmaként? Vajon a szállítmányozás 
puszta ténye nem jár-e tetemes haszoncsökkenéssel? Vajon az 
ilyen körülményes kereskedés nem könnyíti-e meg más orszá- 
gok versenyhelyzetét azzal, hogy a brit árucikkek árai 
emelkednek az amerikai piacokon, és a brit kereskedelem e 
jelentős ágazatának igazgatása más kezekbe kerül? 

Ezeknek a kérdéseknek az alapos megfontolása igazolja azt 
a véleményt, hogy a valóságos hátrányok, amelyek Nagy- 
Britanniát a helyzet ilyetén alakulása következtében érnék, 
kiegészülve azzal, hogy a nemzet jelentős része elfogult az 
amerikai kereskedelem javára, továbbá a nyugat-indiai 
szigetvilág sürgető igényeivel, lazulást idéznének elő Nagy- 
Britannia jelenlegi rendszerében, s mi is élvezhetnénk kivált- 
ságokat az említett szigetvilág piacain és másutt, márpedig 
ebből kereskedelmünk tekintélyes hasznot húzna. Ha ezt a 
csatát megnyerjük a brit kormányzattal szemben -— az ellenté- 
tel persze bizonyos kivételezettség és mentesség a mi pia- 
cainkon -—, akkor változás állna be más országok maga- 
tartásában is, nem akarhatják ugyanis, hogy kiszoruljanak a 
velünk folytatott kereskedelemből. 

További eszközzel befolyásolhatnók az európai országok 
velünk szemben tanúsított magatartását, ha szövetségi flottát 
létesítenénk. Nem kétséges: ha az unió fennmarad, mégpedig 
jól működő kormányzattal, akkor a nem túlságosan távoli 

jövőben módunkban állna haditengerészetet létrehozni, amely 
— még ha nem vetekedhetnék is a tengeri nagyhatalmakéival — 
nem elhanyagolható súllyal esnék a latba a két egymással 
versengő hatalom egyike vagy másika mellett." Ez különösen a 
nyugat-indiai szigetvilágban folytatott hadműveletekre lenne 
érvényes. Ha alkalmas időpontban néhány sorhajót küldenénk 
az egyik vagy a másik fél erősítésére, ez sok esetben eldöntené 
egy-egy hadjárat sorsát, s ilyenkor igen fontos érdekek forog- 
nak kockán. Kiemelkedően jó a pozíciónk ebben a tekintetben. 
Ha ehhez még hozzáadjuk, hogy a nyugat-indiai hadviselő 
feleknek mennyire kapóra jönnének az országunkból szár- 
mazó szállítmányok, nem nehéz belátni, hogy e kedvező hely- 
zet révén eredményesen tudnánk alkudozni kereskedelmi 
kiváltságokért. Nemcsak barátságunknak kérhetnénk meg az 
árát, hanem még a semlegességünknek is. Ha szilárdan kitar- 
tunk az unió mellett, rövid időn belül Európa döntőbírái 
lehetünk Amerikában, és érdekeinknek megfelelően alakít- 
hatjuk az európai vetélkedések sorsát a világnak ezen a részén. 

Ha viszont helyzetünk éppen az ellenkezője az imént vázolt, 
kívánatos pozíciónak, akkor a szemben álló felek kiegyezhet- 
nek és így a semmibe vesznének a kecsegtető előnyök, ame- 
lyek a természet kegyei következtében karnyújtásnyira kerül- 
tek hozzánk. Ha államunk jelentéktelen, akkor kereskedel- 
münk zsákmányává lehet az egymással háborúzó nemzetek 
önkényes beavatkozásainak; mivel nincs tőlünk félnivalójuk, 
skrupulus vagy lelkifurdalás nélkül elégítenék ki szükség- 
leteiket a mi tulajdonunk megdézsmálásával, ahányszor csak a 
kezük ügyébe kerül. A semlegesség jogait csak akkor tartják 
tiszteletben, ha megfelelő hatalom védi őket. A megvetésre 
méltón gyönge nemzetnek még az a kiváltság sem adatik meg, 
hogy semleges lehessen. 

Erélyes nemzeti kormányzat vezetésével az ország közös 
érdekek szolgálatába állított hatalma és erőforrásai meghiúsí- 
tanának minden olyan szervezkedést, amellyel az irigy Európa 

korlátozni akarná növekedésünket. Még az indítékai is hiá- 
nyoznának az efféle szervezkedésnek, mivel mindenki látná, 
hogy eleve kudarcra van ítélve. Az aktív kereskedelem, a 
fejlett hajózás, a virágzó tengerészet erkölcsi és fizikai szük- 
ségszerűségből fakadna, és eredményesen szállhatnánk szem- 
be kisszerű politikusok kisszerű mesterkedéseivel, amelyekkel 
a természet ellenállhatatlan és rendíthetetlen folyamatait 
igyekeznek irányítani vagy megváltoztatni. 

De ha egységünk felbomlik, akkor létrejöhetnek és sikere- 
sen folyhatnak az ilyen szervezkedések. A tengerésznemzetek, 
kiaknázva általános tehetetlenségünket, megszabhatnák poli- 
tikai létünk feltételeit, és mivel közös érdekük, hogy szállító- 
ink legyenek — és még inkább közös érdekük annak megaka- 

. dályozása, hogy mi legyünk az ő szállítóik —, minden valószí- 

nűség szerint összefognának hajózásunk megzavarására, sőt, 
végső fokon, megsemmisítésére, és PASSZÍV KERESKEDELEM 
folytatására kárhoztatnának bennünket. Be kellene tehát 
érnünk az első árral, amit árucikkeinkért kínálnak, kereske- 
delmünk hasznát ellenségeink és üldözőink fölöznék le. A 
páratlan vállalkozókedv, amely az amerikai kereskedők és 
hajósok géniuszát jellemzi, és amely önmagában véve is a 
nemzeti vagyon kimeríthetetlen erőforrása, megbénulna és 
megsemmisülne; szegénység és gyalázat telepedne az ország- 
ra, amely pedig bölcs magatartással a világ csodálatát és irigy- 
kedését vívhatná ki. 

Amerika kereskedelmének olyan fontos jogok vannak a bir- 
tokában, amelyek voltaképpen az unió jogai. A halászatra gon- 
dolok, meg a nyugati tavak és a Mississippi hajózására. A kon- 
föderáció feloszlása kényes kérdéseket vetne fel e jogok jövő- 
je tekintetében, s e kérdéseket minden bizonnyal a hátrá- 
nyunkra oldanák meg a nagyon is érdekelt erősebb partnerek. 
Ami Spanyolország Mississippi-terveit illeti, ehhez nem is 
kell kommentár. A halászati jogainkban Franciaország és 
Nagy-Britannia érdekelt, és hajózásuk szempontjából rend- 

kívüli jelentőséget tulajdonítanak a kérdésnek. Természetesen 
nem sokáig maradnának közömbösek azzal a nyilvánvalóan 
uralkodó szereppel szemben, amelyet a tapasztalat szerint 
ebben az igen értékes ágazatban betöltünk, és amelynek révén 
az említett országok piacain is olcsóbbak lehetünk. Mi sem 
természetesebb, mint hogy szívesen rekesztenék ki a vesze- 
delmes konkurenciát. 

Ez a kereskedelmi ágazat nem tekintendő valamiféle kivált- 
ságnak. Különböző mértékben minden hajózó állam kiveheti 
belőle a részét, mégpedig előnyösen, és a kereskedelmi tőke 
növekedése esetén valószínűleg így is fog cselekedni. Általá- 
nos erőforrásnak minősíthető máris ez a tevékenység mint a 
tengerészek és matrózok kiképző terepe, s idő múltán ez a 
szerep még növekedni fog, mivel sok államban egyre jobban 
el fogják sajátítani a hajózás alapelveit. Hadiflotta szerve- 
zéséhez ez nélkülözhetetlen. 

A FLOTTA, a hajóhad: nagy nemzeti cél, és megszerve- 
zéséhez az unió különféle módokon fog hozzájárulni. Minden 
intézmény a megalakítására és támogatására összpontosított 
anyagi eszközök arányában fejlődik és virágzik. Az Egyesült 
Allamok hajóhada minden erőforrást igénybe vehetne, sokkal 
hamarabb megvalósítható cél tehát, mint akármelyik állam 
vagy részleges konföderáció hadiflottája, amely csupán rész- 
leges erőforrásokra tarthatna igényt. A dolog úgy áll, hogy a 
konföderációs Amerika különféle részeinek megvannak a 
sajátos előnyei ennek a fontos intézménynek a megszervezése 
szempontjából. A délebbre fekvő szövetségi államok jelentős 
mértékben birtokolnak a hajóépítéshez szükséges némely kel- 
léket, mint amilyen például a kátrány, a szurok, a terpentin. 
Szilárdabb és tartósabb a fa is, amelyet a hajóépítéshez szállí- 
tani képesek. Igy aztán a főként déli faanyagból megépített 
hajók tartós volta nagy súllyal eshet a latba akár a flotta ereje, 
akár a nemzetgazdaság szempontjából. Néhány déli és néme- 
lyik központi fekvésű szövetségi állam a többinél nagyobb 

mennyiségű és jobb minőségű vasat szállíthat. A tengerészeket 
elsősorban északról kell toborozni. Nem szorul bővebb ma- 
gyarázatra, hogy mennyire szükséges a külkereskedelem vagy 
a tengeri kereskedelem védelméhez a hadiflotta, valamint az 
sem, hogy az említett kereskedelmi ágazat hasznossága mily 
nagy mértékben járul hozzá a hajóhad fejlődéséhez. A kedvező 
kölcsönhatások révén az egyik fejlődése elősegíti a másikét. 

A szövetségi államok közötti korlátozásmentes érintkezés 
mindegyik fél kereskedelmét fejleszti, mégpedig termékeik 
cseréjével, ami nemcsak a hazai szükségletek kielégítésére 
szolgál, hanem az exportot is elősegíti. A kereskedelem csa- 
tornáin mindenütt élénkül a forgalom, s az áruk szabad forgal- 
ma fokozza e mozgás intenzitását. A különféle államok ter- 
melésének változatossága bővíti a kereskedelmi vállalkozás 
lehetőségeit ezekben az államokban. Ha az egyik államnak a 
rossz termés vagy a föld terméketlensége miatt hiányosak a 
készletei, akkor a másik állam a segítségére siethet a maga 
készleteivel. Az exportra szánt termékek választéka éppúgy 
hozzájárul a külkereskedelem hatékonyságához, mint az 
értékük. Az ilyen tevékenység sokkal kedvezőbb feltételekkel 
folytatható, ha egy adott értékű árukészlet sokféle termékből 
áll, mintha ugyanolyan értékben kevesebb fajta termékből; ez 
a verseny körülményeiből és a piaci árak ingadozásából 
adódik. Bizonyos cikkek iránt bizonyos időszakokban nagy a 
kereslet, más időszakokban ugyanezek a cikkek eladhatat- 
lanok; de az árucikkek nagy választéka esetén aligha történhet 
meg, hogy valamennyi árucikk ugyanabban az időszakban 
bizonyul eladhatatlannak; a nagy választék következtében 
kevesebb a fennakadás vagy a stagnálás a kereskedők tevé- 
kenységében. Az a kereskedő, aki gondolkozik, hamar belát- 
hatja, mennyire helytállóak e megjegyzések, és igazolhatja, 
hogy az Egyesült Államok kereskedelmi mérlege sokkal ked- 
vezőbben alakulhat, mint a tizenhárom államé unió nélkül 
vagy részleges uniókkal. 

Azt mondhatná erre valaki, hogy akár egyesülnek az álla- 
mok, akár nem, szoros kereskedelmi érintkezés alakulhat ki 
közöttük, amelynek a végcélja ugyanaz. De ezt az érintkezést 
gátolná, meg-megszakítaná és beszűkítené az a sokféle ok, 
amelyekről bőven esett már szó ezekben az értekezésekben. 
Csakis a kormányzati egység hozhatja meg a kereskedelmi és 
a politikai érdekazonosságot. 

Vizsgálhatnánk ezt a témát más, izgalmas és érdekfeszítő 
szempontokból is. De ez túl messzire ragadna minket a jöven- 
dő régióiba, és olyan tárgyköröket érintene, amelyeknek a 
taglalása nem újságba való. Itt csak annyit jegyzek meg, hogy 
helyzetünk és érdekeink egyaránt azt a célt sürgetik, hogy 
Amerika csillaga emelkedjék. Politikailag és földrajzilag a 
világ négy részre osztható, s mindegyik résznek megvannak a 
maga sajátos érdekei. A többi három szerencsétlenségére 
Európa — fegyverrel és diplomáciával, erőszakkal és csalással 
— különböző mértékben uralma alá vetette mindnyájukat. 
Afrika, Ázsia, Amerika egymás után szenvedte meg Európa 
uralmát. Tartós fölénye arra biztatta Európát, hogy a világ 
úrnőjének szerepében tetszelegjen, s az emberiség többi részét 
úgy tekintse, mint amelyet az ő kizárólagos hasznára teremtet- 
tek. Mélyenszántó gondolkodásukért megcsodált bölcselők 
mondták ki kereken, hogy Európa lakosai testileg felsőbb- 
rendűek, és komoly képpel állították, hogy Amerikában az 
élőlények, köztük az emberek, degenerálódnak; s hogy még a 
kutyák is felhagynak az ugatással, miután beszívták Amerika 
levegőjét." Néhány körülmény túl hosszú ideig támasztotta alá 
Európának ezt az arrogáns beképzeltségét. A mi feladatunk, 
hogy helyreállítsuk az emberi faj becsületét, és mérsékletre 
tanítsuk az elbizakodott testvért. Az unió alkalmassá tesz rá. A 
szétválás viszont növelné diadala áldozatainak számát. Ne 
legyenek az amerikaiak az európai nagyság eszközei! Szoros 
és megbonthatatlan egységbe tömörülve működjék együtt a 

tizenhárom állam egy nagy amerikai rendszer megterem- 
tésében, amely felülkerekedik minden tengeren túli erőn vagy 
befolyáson, s amely diktálni tudja majd az Ó- és az Újvilág 
kapcsolatának feltételeit! 

PUBLIUS 


A FÖDERALISTA, 12. sz.: HAMILTON 
1787. november 27. 


New York állam népéhez 
Elég alaposan elemeztük már, milyen hatással van az unió az 
államok kereskedelmi fellendülésére. A jelen tanulmánynak az 
a témája, hogy az uniótól az államkincstár bevételeinek 
növekedése várható. 

Ma már minden tájékozott államférfi vallja, hogy a virágzó 
kereskedelem a nemzeti vagyon leghasznosabb és legproduk- 
tívabb forrása; ennek megfelelően a kereskedelem az említett 
államférfiak politikai elképzeléseinek középpontjába került. 
Az élvezeti cikkek megsokszorozásával, a nemesfémek — az 
emberi mohóság és vállalkozás e kedvelt céljai — bevezeté- 
sének szorgalmazásával és forgalmának növelésével a keres- 
kedelem élénkíti az ipar vérkeringését, növeli aktivitását és 
szélesíti skáláját. A szorgalmas kereskedő, a dolgos gazdál- 
kodó, az igyekvő műszerész, a fáradhatatlan gyáros és a többi, 
minden rendű és rangú ember nagy várakozással és növekvő " 
érdeklődéssel várja kemény munkájának e kellemetes jutal- 
mát. A sokat hánytorgatott kérdést, hogy vajon a mezőgaz- 
daság vagy a kereskedelem előbbre való-e, eldöntötte már a 
kétségbevonhatatlan tapasztalat; ez megszüntette az egykor 
oly éles versengést a két ágazat között, és — híveik nagy meg- 
elégedésére — bebizonyította, hogy a mezőgazdaság és a ke- 
reskedelem érdekei szorosan összefüggenek és összefonódtak. 

Különféle országok adatai azt mutatják, hogy a kereskedelem 
fellendülésének arányában megnőtt a föld értéke. Hogyan is 
lehetne másképp? Hiszen a kereskedelem tágítja a föld ter- 
mékeinek piacát, és ezzel további ösztönzést ad a földműves- 
nek; a kereskedelem a legalkalmasabb eszköz az állam pénz- 
forgalmának növelésére; a kereskedelem végeredményben 
minden néven nevezendő munka és iparkodás hűséges szol- 
gálója; hogyan is ne növelné tehát annak az árunak az értékét, 
amely termékeny forrása ama dolgok nagy többségének, ame- 
lyekért az emberek fáradoznak? Megdöbbentő, hogy ennek az 
egyszerű igazságnak egyáltalán voltak cáfolói; egyike ez a 
jelenség a sok-sok bizonyítéknak, hogy a tájékozatlan gyanak- 
vás vagy a túlzott elvontság és szőrszálhasogatás mennyire 
eltérítheti az embereket az ésszerűség és a meggyőződés leg- 
simább ösvényeiről. 

Egy-egy ország adófizetési képessége nagymértékben ará- 
nyos a forgalomban lévő pénzmennyiséggel és a pénzforgás 
gyorsaságával. A kereskedelem, amely előmozdítja mindkét 
célt, szükségképpen megkönnyíti az adófizetést és azt, hogy 
kellő mennyiségű pénzkészlet kerüljön a kincstárba. A német 
császár örökletes birtokai között sok a termékeny, jól meg- 
művelt és sűrűn lakott terület, s jó részüknek kedvező és enyhe 
az éghajlata. E terület egyes részein találhatók Európa legjobb 
arany- és ezüstbányái. Es mégis: a kereskedelem fellendülést 
hozó befolyása híján az említett egyeduralkodó bevétele igen 
mérsékelt. Nem egy alkalommal szorult más országok pénz- 
ügyi segítségére, hogy legfontosabb érdekeit megoltalmazhas- 
sa, és csupán saját erőforrásaira támaszkodva képtelen hosszú 
vagy folyamatos háborút viselni. 

De nem ez az egyetlen figyelembe veendő szempont, ami- 
kor az unió és az állami bevétel összefüggéseit vizsgáljuk. 
Másfelől nézve még közvetlenebb és meghatározóbb az unió 
befolyása. Az ország állapotából, az emberek szokásaiból, a 
megtapasztalt körülményekből nyilvánvaló, hogy a közvetlen 

adózásból lehetetlen tekintélyes bevételekre szert tenni. Hiába 
szaporították az adótörvények számát, hiába próbáltak ki új 
adószedési módszereket, egyöntetűen csalatkoztak remé- 
nyeikben, és az államkincstárak üresek maradtak. A demok- 
ratikus kormányzat velejárója, a demokratikus közigazgatás, 
társulva a kereskedelem lanyhaságából és bénultságából adó- 
dó pénzhiánnyal, eddig minden átfogó adószedési kísérletet 
meghiúsított, és a törvényhozó testületek számára nyilván- 
valóvá tette e törekvések hiábavalóságát. 

A külföldi tapasztalatok ismerői mindezt nem találják meg- 
lepőnek. Olyan gazdag országban, mint Nagy-Britannia, ahol 
a nagyobb bőség folytán a közvetlen adózás rendszere nyilván 
sokkal elviselhetőbb, s ahol az erélyesebb kormányzat sokkal 
járhatóbbá teszi ezt az utat, mint Amerikában, az állami bevé- 
telek túlnyomó része közvetett adókból származik: illetékek- 
ből és fogyasztási adókból. Az utóbbi kategóriába tartoznak az 
importált árucikkekre kivetett vámok is. 

Nyilvánvaló, hogy Amerikában az államkincstár még 
hosszú ideig főleg az ilyen bevételekre lesz utalva. Az ország 
nagy részén azonban szűk határok közé szorítandó a fogyasz- 
tási adó. A nép lelkülete nehezen viseli el a fogyasztási adók- 
kal járó tolakodó kíváncsiságot és önkényeskedést. Másfelől 
viszont a farmerek zsebéből nehezen húzható ki az a kevéske 
pénz is, amit házadó és földadó címén kirónak rájuk. A szemé- 
lyi tulajdon pedig túlságosan törékeny és nehezen megfogható 
alap ahhoz, hogy más eszközökkel volna adóztatható, mint az 
úgyszólván láthatatlan fogyasztási adókkal. 

Ha nem alaptalanok ezek a megjegyzések, akkor a körül- 
ményeknek, amelyek közt a leginkább jobbíthatjuk és bővít- 
hetjük ezt az értékes erőforrást, a lehető legnagyobb mérték- 
ben alkalmazkodniuk kell politikai közérzetünkhöz. És nem 
kétséges, hogy e körülményeknek nem lehet más alapjuk, mint 
az általános egység, az unió. Ha az megfelelne a kereskedelem 
érdekeinek, akkor nyilvánvalóan növelné az ebből a forrásból 


414 
A FÖDERALISTA, 12. SZ.: HAMILTON 


merítendő állami bevételeket. Ha hozzájárulna olyan szabály- 
rendszer létrehozásához, amellyel a vámok egyszerűbben s 
eredményesebben gyűjthetők be, akkor nyilvánvalóan azt a 
célt is szolgálná, hogy a változatlan vámtételeket produktí- 
vabbá tegyék, és hogy a kormányzat úgy növelhesse a vámté- 
teleket, hogy ezzel ne ártson a kereskedelemnek. 

Államaink egymáshoz viszonyított helyzete, a földjeiket át- 
szelő folyók és a partjaikat mosó tengeröblök száma, a minden 
irányú közlekedés nagy lehetőségei, a nyelvi és szokásokbeli 
rokonság, a megszokott érintkezési módok — mindez nagyon 
is megkönnyítené az egymás közötti illegális kereskedést, ami 
elkerülhetetlenné tenné egymás kereskedelmi előírásainak 
gyakori megszegését. A különálló államokat vagy konföderá- 
ciókat a kölcsönös gyanakvás arra késztetné, hogy alacsony 
vámokkal tompítsák az ilyenfajta kereskedés kísértéseit. Kor- 
mányaink szemlélete még hosszú ideig nem tenné lehetővé az 
olyan szigorú óvintézkedéseket, mint amilyenekkel az európai 
országok őrzik a földjükre vezető útvonalakat szárazon és ví- 
zen, és amelyek egyébként ott sem bizonyulnak elégségesnek 
a mohóság, a haszonlesés és a pénzéhség kalandor mester- 
kedéseinek kivédésére. 

Franciaországban úgynevezett őrjáratok egész hadseregét 
alkalmazzák, hogy érvényt szerezzenek a csempészkereske- 
delem leszerelésére irányuló pénzügyi előírásoknak. Monsieur 
Necker" ez őrjáratok számát több mint húszezerre becsüli. 
Bizonyítja ez, mily rendkívül nehéz meggátolni a csempé- 
szetet a fejlett szárazföldi közlekedéssel bíró országokban, és 
megvilágítja, milyen akadályokba ütköznék nálunk a vámok 
beszedése, ha a szövetség felbomlása körülbelül olyan hely- 
zetbe hozná az államokat egymás viszonylatában, mint ami- 
lyenben Franciaország van a szomszédos országokkal. Egy 
szabad országban tűrhetetlen lenne az úgynevezett őrjáratok 
szükségképpen önkényes és az állampolgárokat zaklató fel- 
lépése. 

Ha viszont egyetlen kormányzat van idehaza, amelynek ha- 
tásköre minden egyes államra kiterjed, akkor kereskedelmünk 
fő vonulatát illetően csak EGYETLEN övezet szorul védelemre: 
az ATLANTI PARTVIDÉK. Az egyenesen külföldről érkező, érté- 
kes rakományt ideszállító vízi járművek nemigen tennék ki 
magukat olyan bonyodalmaknak és veszedelmeknek, ami- 
lyenek az árunak a kikötőbe érkezés előtti kirakásával járnak. 
Tartaniuk kellene a part menti hajózással járó veszélyektől, de 
a felfedeztetéstől is, akár az úti célhoz érkezés előtt, akár utá- 
na. Átlagos éberséggel is meg lehetne akadályozni az állami 
bevételek csökkentésére irányuló minden jelentősebb illegális 
kísérletet. Néhány felfegyverzett hajó, megfelelően elhe- 
lyezve a kikötőink bejárata közelében, csekély ráfordítással is 
sikeres őre lehetne a törvénynek. A kormányzat érdeke min- 
denütt ugyanaz: gátat vetni a törvényszegésnek; így aztán az 
egyes államokban megtett intézkedések összehangolása 
erőteljesen érvényt szerezne a törvénynek. Az unió jóvoltából 
az az előnyünk is megmaradna, amelyet a természet kínál ne- 
künk, és amelyet az államok elkülönülésével kiengednénk a 
kezünkből. Az Egyesült Államok messze van Európától, és 
tekintélyes távolságra minden más olyan övezettől, amellyel 
élénk kereskedelmi kapcsolatai lennének. A francia és a brit 
partok vagy szomszédos országok között néhány óra vagy 
egyetlen éjszaka alatt megtehető a távolság; ugyanez köztük 
és köztünk lehetetlen. Jelentős biztonsági tényező ez idegen 
országgal létrejöhető közvetlen csempészforgalom elhárításá- 
ban; de a közvetett csempészet valamelyik amerikai államba 
egy másikon keresztül könnyű lenne és biztonságos. Akinek 
van ítélőképessége, könnyen beláthatja, mekkora a különbség 
a külföldről jövő közvetlen behozatal és egy szomszédos 
állam közvetítésével létrejövő, indirekt, idő és alkalom szerint 
apránként történő, a belföldi közlekedés előnyeit is kihasználó 
behozatal között. 

Nyilvánvaló tehát, hogy egy nemzeti kormányzat kisebb 

ráfordítással képes kivetni a behozatali vámokat, s összeha- 
sonlíthatatlanul eredményesebben, mint az egyes államok 
vagy a részleges konföderációk külön-külön. Azt hiszem, 
bízvást megállapíthatjuk, hogy az ilyen vámok átlaga mind ez 
ideig egyik államunkban sem haladja meg a három százalékot. 
Franciaországban ez az átlag, becslések szerint, körülbelül 
tizenöt százalék, Nagy-Britanniában pedig még ennél is több. 
A jelek szerint semmi akadálya, hogy nálunk a jelenlegi 
átlagnak legalább a háromszorosára emelkedjék. Szövetségi 
szabályozással csupán a tömény szeszes italok behozatali 
vámja jelentős többletbevételhez juttathatná az országot. Az 
ebbe az államba irányuló behozatalból ítélve az Egyesült 
Államok teljes importja négymillió gallonra tehető; gallonon- 
ként egy shillinget számítva kétszázezer font jön ki. Az 
említett árucikk elviselné ezt a vámtételt; ha pedig a megvá- 
molás következtében a fogyasztása csökkenne, a földművelés 
és általában a gazdaság jól járna, a társadalom erkölcse és 
egészsége pedig javulna. Nincs talán a nemzeti költekezésnek 
még egy olyan kirívó tétele, mint éppen a pálinkafélék. 

Mi lesz, ha nem tudjuk teljes mértékben kiaknázni a szóban 
forgó erőforrás lehetőségeit? Bevételek nélkül nem létezhet 
sokáig egy ország. E fontos támasz híján kénytelen feladni 
függetlenségét, és belesüppedni egy tartomány szegényes stá- 
tusába. Ez olyan szélsőség, amelybe egyetlen kormányzat sem 
egyezik bele önként. Bevételre tehát mindenképpen szükség 
van. Nálunk, Amerikában, ha a bevétel túlnyomó részét nem a 
kereskedelemből tudjuk megszerezni, akkor súlyos teher ne- 
hezedik a mezőgazdaságra. Mint már utaltam rá, a fogyasztási 
adók igazából nem nyerik meg eléggé a nép helyeslését ahhoz, 
hogy az országnak nagy hasznára lenne az adózásnak ez a for- 
mája; azokban az államokban pedig, ahol a lakosság majdnem 
kizárólag mezőgazdasági, nincs elég ilyenfajta adóztatásra 
alkalmas termék vagy árucikk, úgyhogy innen aligha lehet bő- 
séges bevételre szert tenni. S mint már megjegyeztem, a 


114 


A FÖDERALISTA, 13. SZ.: HAMILTON 


személyi tulajdon nehezen megfogható, úgyhogy jelentős 
adózásra csakis fogyasztási adókkal késztethető. Népes 
városokban csak találgatható a megfelelő mérték, ez pedig a 
lakosság zaklatásával jár, anélkül hogy az állam elégséges 
mértékben profitálna; e körön kívülre pedig nem ér el az 
adószedő keze, de még a tekintete sem. Mivel azonban az 
állam szükségletei így vagy úgy kielégítendők, az egyéb for- 
rások elégtelensége miatt a közteher fő része szükségképpen a 
földbirtokosokra hárul. Es mivel a kormányzat szükségletei 
csak akkor elégíthetők ki megfelelően, ha minden bevételi for- 
rás a rendelkezésére áll, a közösség pénzügyei ilyen nehéz 
körülmények között nem hozhatók összhangba sem a közös- 
ség tekintélyével, sem pedig a biztonságával. Így tehát még 
csak azzal sem vigasztalhatjuk majd magunkat, hogy a föld- 
művelők értékes rétegének elnyomásáért a teli kincstár kárpó- 
tol. Ellenben köz- és magánnyomorúság szomorú egyetértés- 
ben fogja kárhoztatni ama tanácskozó testületek elvakultságát, 
amelyek az egység felbomlását előidézték. 

PUBLIUS 

New York állam népéhez 
Az állami bevétel témájával szorosan összefügg a gazdaság 
helyzete, indokolt tehát a megtárgyalása. Az egyik ágazatban 
megtakarított pénz haszonnal forgatható egy másikban, és így 
nem kell a szükséges pénzeket a polgárok zsebéből kihúzni. 
Ha az államok egyetlen kormányzat fennhatósága alatt egye- 
sülnek, akkor csupán egyetlen országos civillistára van szük- 
ség; ha viszont több konföderációba csoportosulunk, akkor 
több civillistáról kell gondoskodni, és mindegyik konföderá- 
ciónak ugyanannyi fő tevékenységi ágazata lenne, mint annak 

a bizonyos egyetlen kormányzatnak. Tizenhárom, egymástól 
teljességgel elkülönült, szuverén állam legyen? Ennek a pa- 
zarláson alapuló és sok veszélyt hordozó elgondolásnak nem 
lehet sok híve. Az ország szétbomlasztására spekuláló em- 
berek általában három konföderációt szeretnének: az elsőt a 
négy északi, a másodikat a négy középső, a harmadikat az öt 
déli állam alkotná. Háromnál több konföderációnak csekély a 
valószínűsége. A fenti hármas tagolódás esetében mindegyik 
konföderációnak nagyobb területe lenne, mint az egész brit 
királyságnak. Tájékozott ember nem hiheti, hogy egy-egy 
ilyen konföderáció ügyeit jól intézheti egy olyan kormányzat, 
amelynek szervei és intézményei kevésbé átfogóak, mint a 
Konvenció által javasolt kormányzatéi. Amikor az állam elér 
egy bizonyos kiterjedést, ugyanannyi kormányzati energiát és 
ugyanolyan közigazgatási formákat igényel, mint egy sokkal 
nagyobb egység. Ez nem mutatható ki pontosan, mivel nincs 
szabály, amelynek alapján felmérhető volna, mekkora polgári 
hatalom szükséges egy adott lélekszám elkormányzásához; 
ám ha elgondoljuk, hogy a brit szigetországban, amely körül- 
belül akkora, mint az említett három konföderáció közül egy, 
körülbelül nyolcmillió ember lakik, és ha megfontoljuk, hogy 
mekkora hatalmat igényel egy ilyen nagyságú társadalom 
szenvedélyeinek korlátok közé szorítása a közjó érdekében, 
akkor beláthatjuk: nincs okunk kétségbe vonni, hogy hasonló 
méretű hatalom elegendő e feladat ellátásához egy jóval na- 
gyobb lélekszámú társadalomban is. A jól megszervezett és 
helyesen gyakorolt polgári hatalom igen nagy mértékben ké- 
pes kiterjeszteni a befolyását, s bizonyos módon — alárendelt 
intézmények gondos elrendezése révén — képes reprodukálni 
önmagát egy hatalmas ország minden részében. 

A feltevést, amely szerint minden egyes konföderáció, 
amelybe az államok valószínűleg szét lennének osztva, a java- 
soltnál nem kevésbé átfogó kormányzatot igényelne, igazolja 
egy másik feltevés. Ennek valószínűsége nagyobb, mint azé a 

feltételezésé, hogy az általános uniónak a három konföderáció 
az alternatívája. Ha a különféle amerikai államokban uralkodó 
szokások és előítéletek kapcsán gondosan mérlegeljük a föld- 
rajzi és kereskedelmi tényezőket, arra a következtetésre ju- 
tunk, hogy az egység megbomlása esetén — természetes folya- 
matként — két kormányzat fennhatósága alatt fogunk tömörül- 
ni. Bízvást elvárható, hogy a négy keleti állam egyesülni fog 
— gondoljunk csak a nemzeti rokonszenvek és kapcsolatok 
összefüggéseire. New York állam, helyzeténél fogva, nem lesz 
olyan ostoba, hogy a maga fedezetlen, védtelen mivoltában 
szembeszálljon ennek a konföderációnak a túlsúlyával. Nyil- 
vánvaló okokból csatlakozik hozzá. New Jersey túlságosan 
kicsi ahhoz, hogy a határállam szerepét betöltse e még hatal- 
masabb tömörüléssel szemben - s nem lenne akadálya a csat- 
lakozásának. Még Pennsylvaniának is jó okai lennének az 
északi szövetségbe való belépésre. Igazán jó politikája a hajó- 
zására alapozott külkereskedelem, és ez összhangban van 
lakosainak véleményével és hajlandóságával is. Különféle 
okokból a délebbre fekvő államoknak nemigen áll érdekükben 
ösztönözni a hajózást. Olyan rendszert részesítenének előny- 
ben, melynek keretében minden nemzet a maga termékeinek 
szállítója és egyszersmind vásárlója lenne. Pennsylvania való- 
színűleg nem kapcsolná érdekeit egy, a politikájával ily szöges 
ellentétben álló közösséghez. Mindenképpen határállam lé- 
vén, biztonsága érdekében a védtelenebb oldalával inkább a 
gyöngébb — a déli — hatalom felé fordulna, mint az erősebb — az 
északi — konföderáció felé. Ez adja ugyanis az egyetlen esélyt 
neki, hogy ne legyen Amerika FLANDRIÁJÁVÁ." Bármit ha- 
tároz is Pennsylvania, ha az északi konföderáció magában 
foglalja New Jerseyt, akkor New Jerseytől délre nemigen ala- 
kulhat egy konföderációnál több. 

Mi sem nyilvánvalóbb, mint hogy tizenhárom állam inkább 
képes egy országos kormányzat támogatására, mint a tizen- 
háromnak a fele, a harmada, avagy csupán egy töredéke vagy 

hányada. Ez súlyos érv azzal a kifogással szemben, hogy a 
javasolt terv túlságosan költséges. Behatóbban megvizsgálva 
a dolgot, be fog bizonyosodni, hogy ez az ellenvetés minden 
szempontból téves feltevéseken alapul. 

Ha az adminisztrációk megsokszorozódásán kívül számítás- 
ba vesszük, hogy hány emberre van szükség a belföldi, kon- 
föderációközi forgalomban az illegális kereskedés kikü- 
szöbölésére — márpedig az állami bevételek fenntartása végett 
ez elkerülhetetlen —, s ha ráadásul tekintetbe vesszük a katonai 
intézményeket, amelyeket az egyes államok acsarkodásai és 
konfliktusai tennének nélkülözhetetlenné, ráeszmélünk, hogy 
a szétválasztás mennyit ártana minden egyes rész gazdaságá- 
nak éppúgy, mint nyugalmának, kereskedelmének, állam- 
kincstárának és szabadságának. 

PUBLIUS 

New York állam népéhez 
Láttuk, hogy az unióra szükség van, mert ez a mi bástyánk a 
külföldről jövő fenyegetéssel szemben; megvédi egymás közti 
békénket, oltalmazza kereskedelmünket és egyéb közös érde- 
keinket, vagyis egyetlen lehetőségünk az olyan katonai 
intézmények pótlására, amelyek az Óvilágban aláaknázták a 
szabadságjogokat. Láttuk azt is, hogy orvosság a széthúzás 
nyavalyája ellen, amely nem egy demokratikus kormányzat 
pusztulását okozta, s amelynek riasztó tünetei a magunk kor- 
mányzatán is észlelhetők voltak. Csupán egyetlenegy ellen- 
vetéssel kell még foglakoznunk vizsgálódásainknak ebben a 
fejezetében: némelyek azt állítják, hogy az unió túlságosan 
nagy területre terjed ki. Annál indokoltabb néhány észrevételt 
tenni ebben a kérdéskörben, mivel jól észlelhető: az új alkot- 

mány ellenfelei kiaknázzák a köztársasági közigazgatás meg- 
valósíthatóságának korlátaival kapcsolatos előítéleteket. 
Vagyis képzelt akadályokkal igyekeznek pótolni azokat az 
indokolt ellenvetéseket, amelyeket sehogyan sem sikerül 
fölfedezniük. 

A téves felfogást, amely a köztársasági kormányzást csupán 
egy szűk területen véli megvalósíthatónak, korábbi értekezé- 
sekben már felvázoltuk és megcáfoltuk. Itt csak annyit 
jegyzek meg, hogy ez a felfogás főként annak köszönheti létét 
és elterjedését, hogy sokan összetévesztik a köztársaságot a 
demokráciával, és az előbbire alkalmazzák az utóbbi ter- 
mészetéből levont következtetéseket. Azt is kifejtettük már 
korábban, hogy mi az igazi különbség a két forma között. A 
demokráciában a nép összegyűlik, és személyesen gyakorolja 
a hatalmat; a köztársaságban a nép gyűlése képviselők és meg- 
bízottak útján teszi ugyanezt. A demokrácia tehát kis területre 
korlátozódik, a köztársaság viszont nagy területre is kiterjed- 
het. 

A tévedés e véletlen forrásaihoz hozzáadandó némely híres 
szerző találékonysága; írásaiknak nagy szerepük volt a poli- 
tikai gondolkodás modern kánonjának kialakításában. Vagy 
abszolút, vagy korlátozott monarchiák alattvalói lévén, igye- 
keztek ezeknek az államformáknak az előnyeit hangsúlyozni 
és hátrányaikat tompítani; hasonlítgatásaik során előhozakod- 
tak a köztársasági kormányzatok bűneivel és fogyatékossá- 
gaival, és a köztársaság példáiként az ókori Görögország és a 
mai Itália zavaros állapotát idézték fel. A nevek összecserélése 
megkönnyítette, hogy a köztársaságra alkalmazzák azokat az 
észrevételeket, amelyek csupán a demokráciára vonatkoznak, 
így egyebek között azt a megjegyzést, hogy csak kevés számú 
és kis területen lakó ember valósíthatja meg. 

Ez a hamisítás azért maradhatott viszonylag észrevétlen, 
mert az ókori kormányzatok legtöbbje demokratikus volt; és 
még a modern Európában is, amelynek a képviselet értékes 

elvét köszönhetjük, alig akad példája a teljességgel népi kor- 
mányzatnak, amely egyszersmind teljes egészében az említett 
elven alapulna. Ha Európa érdeme, hogy felfedezte ezt a nagy- 
szerű kormányzati gépezetet, amelynek működtetésével a 
lehető legnagyobb politikai közösség akarata összpontosítható 
és irányítható a közjó igényelte célokra, akkor Amerika azt az 
érdemet mondhatja magáénak, hogy ezt a felfedezést a vegy- 
tiszta és kiterjedt köztársaságok alapjává tette. Csak sajnálni 
lehet, hogy némelyik polgára meg akarja fosztani Amerikát 
attól a további érdemtől, hogy a találmány maximális teljesít- 
ményét kiaknázza a most tanulmányozott átfogó rendszer 
létesítésében. 

A demokrácia természetes határa a középponttól számítva az 
a távolság, amely lehetővé teszi, hogy a legtávolabb lakó pol- 
gárok is annyiszor gyűljenek össze, ahányszor közéleti szere- 
pük megkívánja; és nem zár magába többet, mint ahányan 
részt is tudnak venni ezeken a gyűléseken. A köztársaság ter- 
mészetes határa viszont a középponttól számítva az a távolság, 
amely pusztán azt teszi lehetővé, hogy a nép képviselői annyi- 
szor találkozzanak, ahányszor a közügyek intézése megkö- 
veteli. Elmondható-e, hogy az Egyesült Államok határai meg- 
haladják ezt a távolságot? Nem, mondják ezt azok, akik figye- 
lembe veszik, hogy az atlanti partvidék az unió leghosszabb 
oldala; hogy tizenhárom évig az államok képviselői majdnem 
folyamatosan üléseztek;" s hogy a legtávolabbi államok képvi- 
selői sem vádolhatók gyakoribb hiányzással, mint a kong- 
resszus szomszédságában fekvő államokéi. 

Ennek a fontos kérdésnek a helyes megítélése végett vegyük 
szemügyre az unió valóságos kiterjedését. A békeszerződés" a 
határokat a következőképpen szabja meg: keleten az Atlanti- 
óceán, délen a harmincegyedik szélességi fok, nyugaton a 
Mississippi, északon az egyes szakaszokon a negyvenedik- 
ötvenedik szélességi fokot túlhaladó, szabálytalan vonal, 
amely más területeken a negyvenkettedik fok alá is elmegy. 

Az Erie-tó déli partja ez alatt a szélességi fok alatt van. Ha 
összeszámoljuk a harmincegyedik és a negyvenötödik fok 
közötti távolságot, kilencszázhetvenhárom mérföldet kapunk; 
s ha összeadjuk a harmincegyediktől a negyvenkettedik fokig 
terjedő távolságot, az eredmény hétszázhatvannégy és fél mér- 
föld. A középarányos: nyolcszázhatvannyolc és háromnegyed 
mérföld. Az Atlanti-óceántól a Mississippiig terjedő távolság 
középarányosa valószínűleg nem több hétszázötven mérföld- 
nél. Több európai országgal összehasonlítva ezt a kiterjedést, 
minden jel szerint bebizonyítható a rendszerünk működőké- 
pessége. A mi országunk nem sokkal nagyobb Németország- 
nál, ahol folyamatosan ülésezik az egész birodalom lakosságát 
képviselő országgyűlés, és nem sokkal nagyobb a legutóbbi 
felosztás előtti Lengyelországnál sem, ahol szintén az ország- 
gyűlés volt a legfőbb hatalom letéteményese. Francia- és Spa- 
nyolországot ezúttal figyelmen kívül hagyva, állapodjunk meg 
Nagy-Britanniánál: jóllehet kisebb kiterjedésű, mint a mi 
országunk, a szigetország legészakibb csücskéből a képvise- 
lőknek éppen annyit kell utazniuk, hogy eljussanak az ország- 
gyűlésbe, mint az unió legtávolabbi vidékein lakó képvise- 
lőinknek. 

E megállapításaink máris elég kedvezőek, de van néhány 
megjegyzésünk, amely még jobb megvilágításba helyezi a 
dolgokat. 

Először is emlékeztetünk arra, hogy nem minden törvény- 
hozási és végrehajtási feladat hárul a központi kormányzatra. 
A kormányzat jogköre bizonyos, tételesen felsorolt célokra 
korlátozódik, amelyekben a köztársaság minden tagja érde- 
kelt, de amelyek nem érhetők el az egyes tagok külön-külön 
intézkedéseivel. Az alárendelt kormányzatoknak, amelyek a 
külön-külön előírásokkal szabályozható egyéb célok megva- 
lósításáról igyekeznek gondoskodni, megmaradna a maguk 
jogköre és tevékenysége. Ha a Konvenció meg akarná szün- 
tetni az egyes államok kormányzatait, indokoltak lennének az 

ellenvélemények: bár nem lenne nehéz kimutatni, hogy ha 
megszüntetnék őket, akkor a központi kormányzat már csak 
az önfenntartás végett is kénytelen lenne visszaállítani őket, 
mégpedig teljes jogkörükben. 

Másodszor, a szövetségi alkotmány közvetlen célja: meg- 
teremteni a kezdeti tizenhárom állam unióját — tudjuk, hogy ez 
működőképes -, és hozzácsatolni azokat az államokat, ame- 
lyek az eddigieken belül vagy szomszédságukban keletkezhet- 
nek — nem kétséges, hogy ez is keresztülvihető. Az északnyu- 
gati határvidékünkön fekvő területrészek vonatkozásában 
esetleg szükséges intézkedéseket azokra kell bíznunk, akiket 
újabb felfedezéseik és tapasztalataik alkalmasabbá tesznek a 
feladatra. 

Harmadszor: az állapotok javulása napról napra könnyebbé 
teszi a közlekedést uniószerte. Az utak mindenütt megrövidül- 
nek, és egyre jobban karbantartják őket; az utazók szálláshe- 
lyei egyre szaporodnak és javulnak; a keleti részeken a belföl- 
di hajózás a tizenhárom állam egész területén — vagy majdnem 
az egész területén — meg fog indulni. A közlekedés a nyugati 
és az atlanti országrész között — és az említett országrész 
különféle szektorai között — egyre könnyebb lesz, hiszen a ter- 
mészet bőségesen ellátta országunkat vízi utakkal, és ezeket a 
mérnöki művészet gond nélkül összekapcsolja és kiegészíti. 

Egy negyedik és az előbbieknél is fontosabb észrevétel: 
majdnem mindegyik állam egyik vagy másik oldalán határvi- 
dék lesz, úgyhogy a biztonság szempontjai arra ösztönzik 
őket, hogy áldozatokat hozzanak az általános honvédelem 
érdekében; így aztán az unió szívétől legtávolabbra fekvő 
államok, amelyek persze a viszonylag legkevesebb hasznot 
húzzák a napi előnyökből, ugyanakkor pedig közvetlenül 
határosak a külfölddel, alkalomadtán igencsak rászorulhatnak 
az unió erejére és erőforrásaira. Georgia állam vagy a nyugati 
vagy északkeleti határainkat alkotó államok számára kényel- 
metlen lehet képviselőiket a kormányszékhelyre küldeni, de 

sokkal kényelmetlenebb lenne egyedül felvenni a harcot a 
támadó ellenséggel, vagy akár csupán az is, ha egyedül kel- 
lene állniuk a folyamatos veszély elleni óvintézkedések összes 
költségeit. Ha tehát bizonyos vonatkozásokban kevesebb 
hasznot húznak is ezek az államok az unióból, mint a kevésbé 
távoli államok, más vonatkozásokban viszont több hasznuk 
lesz belőle, úgyhogy az egyensúly végig megmarad. 

Teljes bizalommal bocsátom közre e gondolataimat, pol- 
gártársaim. Abban bízom, hogy a józan ész, amely már oly 
sokszor jellemezte döntéseiteket, lehetővé teszi, hogy ezek a 
gondolatok megfelelő súllyal és hatással érvényesüljenek; és 
hogy nem fogjátok eltűrni, hogy az akadályok — bármily félel- 
metesnek látszódjanak is, és bármily divatos is a tévedés, 
amelyre épültek — abba a komor és veszedelmes helyzetbe 
sodorjanak, amelybe a széthúzás hirdetői irányítanának 
titeket. Ne hallgassatok arra az embertelen hangra, amely el 
akarja hitetni veletek, hogy Amerika népe, amelyet a szeretet 
oly sok köteléke fűz össze, többé nem képes úgy élni, mint- 
hogyha egy és ugyanazon családhoz tartoznék; hogy többé 
nem lehet közös őrzője közös boldogságának; hogy többé nem 
lehet ugyanannak a nagy, tiszteletre méltó és virágzó ország- 
nak az állampolgári közössége. Ne hallgassatok a hangra, 
amely zsémbelődve mondogatja, hogy a kormányforma, ame- 
lyet elfogadásra ajánlunk, újdonság a politika világában; hogy 
még a legeszelősebb tervezgetők elméleteiben sem kapott he- 
lyet; hogy hebehurgyán rugaszkodik neki az elérhetetlennek. 
Nem, honfitársaim, ne hallgassatok ezekre a profán igékre. Ne 
engedjétek, hogy a belőlük áradó méreg megfertőzze szíve- 
teket; az Amerika polgárainak ereiben folyó rokon vér, a vér, 
amelyet szent jogaik megvédéséért ontottak, szentesíti unióju- 
kat, s rettegéssel tölti el őket a gondolat, hogy idegenek, ve- 
télytársak, ellenségek legyenek egymás számára. Es ha félni 
kell az újdonságoktól, higgyetek nekem, a legriasztóbb újdon- 
ság, a legeszelősebb terv, a leghebehurgyább nekirugasz- 

kodás: darabokra szaggatni bennünket — állítólag azért, hogy 
megvédjük szabadságunkat és elősegítsük boldogulásunkat. 
De hát miért utasítanók el egy nagy kiterjedésű köztársaság 
gondolatát pusztán azért, mert netalán újszerű? Nem válik-e 
Amerika népének dicsőségére, hogy — miközben tiszteletben 
tartja régi idők és más nemzetek nézeteit — nem tiszteli elva- 
kultan azt, ami elavult, nem engedi, hogy a régi szokások és 
régi nevek iránti elfogult tisztelet úrrá legyen a józan esze dik- 
tálta megfontolásokon, a helyzetismeretén, a saját tapasztalat- 
ból leszűrt tanulságokon? Az utókor becsülni fogja ezt a fér- 
fias gondolkodásmódot, s a világ tisztelettel fog adózni az 
amerikai színtéren az egyén jogaiért és a közösség boldogu- 
lásáért bevezetett számos újítás példájának. Ha az amerikai 
forradalom vezetői nem tették volna meg azt a lépést, amelyre 
nem volt precedens, ha nem létesítettek volna olyan kormány- 
zatot, amelynek pontos modellje nem volt ismeretes, akkor az 
Egyesült Államok népét ma a rossz tanácsok szomorú áldo- 
zatai közé sorolnák, s azon kormányformák egyikének terhét 
nyögné, amelyek elpusztították az emberiség többi részének 
szabadságát. Amerika szerencséjére, s reméljük, az egész Vvi- 
lág szerencséjére, ők új és méltóbb utat választottak. Olyan 
forradalmat hajtottak végre, amely páratlan az emberi tár- 
sadalom évkönyveiben. Olyan kormányzatok építményeinek 
tégláit rakták le, amelyeknek nem voltak mintái széles e vilá- 
gon. Egy nagy konföderáció tervét vázolták fel, és utódaikra 
vár a feladat, hogy ezt a konföderációt tökéletesítsék és fenn- 
tartsák. Ha elődeink munkájában vannak is hibák, csak a hibák 
csekély számán csodálkozhatunk. Ha az unió szerkezetében 
tévedtek a legtöbbet, azt kell mondanunk, hogy ez volt a mun- 
formált, és ez az a forma, amelyről most gondolkodnotok, 
döntenetek kell. 

PUBLIUS 

New York állam népéhez 

Polgártársaim, az előző értekezésekben igyekeztem világosan 
és meggyőzően feltárni előttetek, milyen fontos az unió poli- 
tikai biztonságotok és boldogulásotok szempontjából. Feltár- 
tam azt is, mily bonyodalmas veszélyekkel kellene szem- 
benéznetek, ha megengednétek, hogy a szent köteléket, mely 
egybefűzi Amerika népét, szétszaggassa a becsvágy vagy a 
pénzéhség, a gyanakvás vagy a csalárdság. A további vizs- 
gálódás során, amelynek útján kísérőtökül ajánlkozom, az 
elmétekbe vésendő igazságokat eddig homályban maradt té- 
nyekkel és érvekkel igyekszem majd alátámasztani. Ha a még 
megteendő utat unalmasnak vagy fárasztónak találjátok néme- 
lyik szakaszán, akkor jusson eszetekbe, hogy olyan témáról 
tájékozódtok, amely a legfontosabb egy szabad nép számára; 
hogy a bejárandó térség önmagában is hatalmas, és hogy az 
utazás nehézségeit szükségtelenül megnövelték az álokosko- 
dás útvesztői. Célom, hogy elhárítsam az előrehaladás aka- 
dályait, mégpedig a dolgok lehető legtömörebb összefog- 
lalásával, anélkül azonban, hogy a hasznosság áldozatul esnék 
a sietségnek. 

A téma kifejtéséhez készített tervem szerint most az a kité- 
tel vizsgálandó meg, hogy ,a jelenlegi konföderáció nem 
elégséges az unió fenntartásához". Kérdezhetné valaki: ugyan 
mi szükség van egy olyan helyzet taglalására vagy bizonyí- 
tására, amelyet senki sem vitat vagy von kétségbe, amelyet a 
lakosság minden rétege megért és átérez, és amelynek fennál- 
lását az új alkotmány hívei és ellenfelei lényegében egyaránt 
elismerik? Valóban: meg kell állapítani, hogy bármennyire 
eltérők is a nézetek más kérdésekben, abban legalább egyet- 
értés uralkodik, hogy kormányzati rendszerünkben vannak 

lényeges hiányosságok, és hogy tenni kell valamit a fenyegető 
anarchia ellen. Ezt a véleményt immár vitathatatlan tények 
támasztják alá. A lakosság széles rétegei érzékenyen reagálnak 
rájuk, és ennek nyomán azok, akiknek politikája legfőképpen 
hibáztatható azért, hogy a szakadék szélére sodródtunk, végre 
nagy nehezen elismerték: szövetségi kormányzatunknak 
valóban megvannak azok a szerkezeti fogyatékosságai, ame- 
lyeket az unió értelmes hívei már régen kimutattak és zokon 
vettek. 

Bízvást elmondhatjuk, hogy szinte az utolsó stádiumához 
értünk nemzeti megaláztatásunknak. Ami csak sebet üthet egy 
nép büszkeségén vagy lealacsonyíthat egy nemzetet, azt mi 
jóformán mind megtapasztaltuk. Vállaltunk-e kötelezettsé- 
geket, amelyeknek a tisztesség elemi követelményei szerint 
eleget kell tennünk? Nos, ezeket állandóan és szemérmetlenül 
elmulasztjuk. Tartozunk-e külföldieknek és tulajdon állampol- 
gárainknak olyan pénzekkel, amelyeket végveszélyben vet- 
tünk kölcsön, politikai létünk fenntartása végett? Eddig nem 
tettünk helyénvaló vagy kielégítő intézkedéseket a vissza- 
fizetésükre. Birtokolja-e idegen hatalom egyik-másik értékes 
területünket vagy fontos őrhelyünket, amelyeket egyértelmű 
megállapodás szerint már régen vissza kellett volna juttatnia? 
Nos, ezek a területek még mindig az idegen hatalom bir- 
tokában vannak, érdekeink és jogaink sérelmére. Vajon olyan 
helyzetben vagyunk-e, hogy felháborodhatunk az agresszió 
miatt vagy visszaverhetjük? Nem: nincs hozzá se hadsere- 
günk, se elég pénzünk, se megfelelő kormányunk.! Egyáltalán: 
olyan helyzetben vagyunk-e, hogy méltóképpen protestál- 
hatunk? Ehhez előbb meg kellene cáfolnunk a szóban forgó 
szerződéssel kapcsolatban a jóhiszeműségünket kétségbe 
vonó — indokolt — gyanúsítgatásokat. Följogosít-e minket a 
természet és a megállapodás a Mississippi hajózásában való 

részvételre? Spanyolország kirekeszt minket belőle. Nélkü- 
lözhetetlen erőforrás-e az állami hitel akkor, amikor veszély- 
ben van a közösség? Reménytelennek és visszafizethetetlennek 
tartjuk, tehát elhanyagoltuk az egészet. Fontos tényezője-e a 
kereskedelem a nemzeti vagyonnak? A mi kereskedelmünk a 
mélyponton van. Idegen hatalmak szemében egy nemzet te- 
kintélye kellő biztosíték-e az idegen beavatkozás ellen? Igen, 
de a mi kormányunk olyan ostoba, hogy idegen hatalmak 
szóba sem állnak vele. Követeink csupán valami álszuverén 
államalakulat nevében parádéznak külföldön. A föld értékének 
drasztikus és természetellenes csökkenése vajon nem a nem- 
zeti nyomorúság tünete-e? A följavított földek ára a legtöbb 
országrészben jóval alacsonyabb, mint az áruba bocsátott, par- 
lagon hagyott földek mennyisége indokolná. E jelenség csu- 
pán a magán- és közbizalom hiányával magyarázható, ami oly 
riasztóan nyilvánvaló a lakosság minden rétegében, és aminek 
közvetlen következménye: mindenfajta tulajdon leértékelődé- 
se. A magánhitel nem fontos tényező-e az iparfejlesztésben? 
Nos, a kölcsönműveletek rendkívül szűk keretek között bo- 
nyolódnak le, s ebben nagyobb szerepe van a bizonytalanság- 
nak, mint a pénzszűkének. Hogy ne folytassam a részletezést 
— hiszen sem örömére, sem okulására nem szolgál olvasóim- 
nak —, hadd tegyem fel az általános kérdést: van-e az országos 
zűrzavarnak, szegénységnek és kisszerűségnek olyan tünete, 
amely ne szerepelne közszerencsétlenségeink komor kataló- 
gusában? Pedig közösségünket különleges előnyökkel áldotta 
meg a természet. 

Ez hát a szomorú helyzet, amelybe éppen azok a tanítások és 
tanácsok hoztak bennünket, amelyek el akarnak téríteni min- 
ket az indítványozott alkotmány elfogadásától. Nem elég, úgy 
látszik, hogy a szakadék szélére sodortak, még le is akarnak 
taszítani a tátongó mélységbe! Nos, honfitársaim, minden 
olyan indíték tudatában, amelynek befolyásolnia kell felvilá- 
gosult embereket, bátran szálljatok sikra a biztonságunkért, a 

nyugalmunkért, a méltóságunkért, a tekintélyünkért! Törjük 
meg végre a rossz varázst, amely túl sokáig térített le a bol- 
dogulás és a fellendülés útjáról. 

Igaz, s ezt már mondottuk, a túlságosan is makacs — tehát 
kétségbevonhatatlan — tények valamiféle közmegegyezést 
idéztek elő arról az elvont tételről, amely szerint nemzeti rend- 
szerünknek jelentős fogyatékosságai vannak; ám a szövetségi 
intézkedések régi ellenfelei részéről tett engedmények hasz- 
nosságát csökkentik az orvoslás buzgó ellenzői: éppen azok- 
kal az elvekkel szállnak szembe, amelyek alkalmazása egye- 
dül hozhat sikert. Elismerik ugyan, hogy az Egyesült Államok 
kormánya nem elég energikus, mégis harcolnak az ellen, hogy 
felruháztassék azzal a hatalommal, amely a megfelelő ener- 
giához juttatná. A jelek szerint ezek az emberek váltig egy- 
mással összeegyeztethetetlen és kibékíthetetlen dolgokra 
törekednek: a szövetségi hatalom növelésére az egyes államok 
hatalmának csökkentése nélkül; az unió szuverenitására a 
tagállamok teljes függetlenségével egybekötve. Végső fokon 
úgy látszik: vakbuzgón imádják az imperium in imperio" 
nevezetű politikai szörnyet. Azért van szükség a konföderáció 
fő fogyatékosságainak teljes feltárására, hogy megmutassuk: a 
rossz, amelyet megtapasztalunk, nem lényegtelen vagy rész- 
leges hiányosságokból származik, hanem az építménynek 
olyan alapvető szerkezeti hibáiból, amelyek csakis a struktúra 
alapelveinek és tartópilléreinek módosításával javíthatók ki. 

A létező konföderáció építményének nagy és gyökeres hibá- 
ja abban az elvben van, miszerint a TÖRVÉNYEK az ÁLLA- 
MOKRA vagy KORMÁNYZATOKRA TESTÜLETI vagy KOLLEKTÍV 
MINŐSÉGÜKBEN. vonatkoznak, nem pedig az őket alkotó 
EGYÉNEKRE. Jóllehet, ez az elv nem érvényes az unióra ruhá- 
zott valamennyi hatalomra, de mindazokat áthatja és irányítja, 
amelyektől a többi eredményessége függ. Az elosztási sza- 
bálytól eltekintve az Egyesült Államok belátása szerint 
igényelhet embert és pénzt, de arra nincs felhatalmazása, hogy 

akár embert, akár pénzt igénybe vegyen az amerikai állam- 
polgárokra mint egyénekre vonatkozó jogszabályok alapján. 
Következésképpen: jóllehet elméletben az Egyesült Államok 
ilyen vonatkozású határozatai törvényerejűek, tehát alkot- 
mányjogilag kötelezők az unió tagjaira nézve, a gyakorlatban 
csupán ajánlások, amelyeket az államok vagy elfogadnak, 
vagy figyelmen kívül hagynak, belátásuk szerint. 

Feltűnő példája az emberi elme hóbortosságának, hogy 
hiába szól ellene minden idevágó tapasztalat, akadnak em- 
berek, akik azt kifogásolják az új alkotmányban, hogy eltér 
attól az alapelvtől, amely a régi alkotmány rákfenéjének 
bizonyult, s amely önmagában véve nyilvánvalóan össze- 
egyeztethetetlen a KORMÁNYZAT eszméjével; egyszóval azt az 
alapelvet hiányolják, amely, ha egyáltalán valóra váltható, a 
kard erőszakos és véres eszközével helyettesítené a hatóság 
szelíd befolyását. 

Nincs semmi abszurd vagy kivihetetlen abban az elgondo- 
lásban, hogy független országok szövetségre lépjenek egy- 
mással, szerződésben pontosan megállapított célok érdekében, 
megegyezve idő, hely, körülmények és mennyiség minden 
részletében, semmit sem bízva utólagos megítélésre és a vég- 
rehajtást a felek jóhiszeműségére alapozva. Ilyen megállapo- 
dások minden civilizált ország között fennállnak, jóllehet 
függnek a háború és béke, a megtartás vagy megszegés ismert 
viszontagságaitól — ahogyan a szerződő felek érdekei vagy 
érzelmei diktálják. Századunk elején Európában valóságos 
járványa dühöngött az ilyen szerződések megkötésének; a 
korszak politikusai olyan előnyöket reméltek tőle, amelyek 
aztán sose valósultak meg. Minden tárgyalási lehetőséget 
kiaknáztak, hogy megteremtsék a hatalmi egyensúlyt és a bé- 
két a világnak azon a részén; hármas és négyes szövetségeket 
kötöttek; de alig száradt meg a szerződéseken a tinta, máris 
megszegték őket, tanulságos, de lesújtó leckét adva az embe- 
riségnek, hogy mily kevéssé lehet bízni a kizárólag 

jóhiszeműségre alapozott egyezségekben, amelyek a béke és 
az igazságosság általános szempontjait helyezik szembe a pil- 
lanatnyi érdekek és indulatok késztetésével. 

Ha ebben az országban az egyes államok hajlamosak rá, 
hogy hasonló kapcsolatban álljanak egymással, és elejtsék az 
általános, BELÁTÁSRA BÍZOTT ELLENŐRZÉS tervét, akkor 
igencsak veszélyes fordulatot venne a dolog, és az elsőkként 
fölsorolt bajokat zúdítanák a nyakunkba; de legalább megvol- 
na az egésznek az az előnye, hogy következetes és kivihető. 
Feladván a konföderációs kormányzat céljait, az egyszerű 
véd- és dacszövetség elgondolásánál kötnénk ki; olyan hely- 
zetbe kerülnénk tehát, hogy hol barátai, hol pedig ellenségei 
lennénk egymásnak, ahogy éppen a külországok cselszövései 
szította kölcsönös gyanakvásaink és rivalizálásaink diktálnák. 

De ha nem akarunk ebbe a vészterhes helyzetbe kerülni, ha 
kitartunk a nemzeti kormányzat terve mellett, vagy — ami 
ugyanaz — egy ellenőrzési hatalommal felruházott közös 
tanács mellett, bele kell foglalnunk tervünkbe azokat az 
alkatelemeket, amelyek megkülönböztetik egymástól a szö- 
vetséget és a kormányzatot; ki kell terjesztenünk az unió 
fennhatóságát az állampolgárok személyére, a kormányzat 
egyedüli valódi alanyaira. 

A kormányzatba a törvényhozás is beletartozik. És a törvény 
fogalmának velejárója: a szankció. Vagyis, ha valaki nem 
engedelmeskedik a törvénynek: megbüntetendő. Ha az enge- 
detlenségnek nincs büntetése, akkor a törvénynek szánt hatá- 
rozat vagy parancs valójában nem több, mint tanács vagy 
ajánlás. Akármi is a büntetés, csupán kétféle módon róható ki: 
vagy a bíróságok és az igazságszolgáltatásra hivatott szemé- 
lyek, vagy a katonai hatalom közreműködésével; azaz vagy 
hatósági, vagy katonai KÉNYSZERREL. Az előbbi nyilvánva- 
lóan csakis személyekre vonatkozhat, az utóbbi szükségkép- 
pen politikai szervezetekre, közösségekre vagy államokra. 
Nyilvánvaló, hogy nincs az a bírósági eljárás, amely ki tudná 

erőszakolni az ilyen szervezetektől, közösségektől vagy 
államoktól a törvények érvényesítését. Kimondhatók ellenük 
ítéletek kötelességmulasztásért, de az ítéleteknek csupán fegy- 
verrel lehet érvényt szerezni. Az olyan társulásban, amelyben 
a közhatalom a társulást alkotó közösségek kollektív testüle- 
teire korlátozódik, minden törvényszegés szükségszerűen 
hadiállapotot von maga után, s a polgári engedelmesség érvé- 
nyesítésének egyetlen eszköze a katonai intézkedés. Az ilyen 
helyzet nem méltó rá, hogy kormányzásnak nevezzék, és nincs 
okos ember, aki ilyen államberendezkedéshez kötné boldogu- 
lását. 

Volt időszak, amikor azt mondták nekünk, hogy az egyes 
államok aligha szegik meg a szövetségi hatalom rendelkezé- 
seit, mivel a szövetség tagjainak magatartását a közös érdek 
határozza meg, következésképpen mindenki teljes mértékben 
igazodik az unió alkotmányos előírásaihoz. Manapság az ilyen 
beszéd merő zagyvaságként hatna, mint ahogyan azt is, amit 
most hallunk ugyanazokból a körökből, nagyrészt annak 
fogjuk tartani, ha majd megtanít rá a bölcsesség legjobb kút- 
fője, a tapasztalat. Az ilyen nézetek mindig is az emberi ma- 
gatartás valódi rugóinak nem ismeréséből fakadtak, és ellen- 
tétesek a polgári hatalom megszervezésének eredeti indíté- 
kaival. Miért volt szükség egyáltalán kormányzatra? Azért, 
mert az emberi indulatok nem igazodnak az ésszerűség és az 
igazságosság követelményeihez. Tapasztaltuk-e valaha, hogy 
az emberek testületei tisztességesebben vagy önzetlenebbül 
cselekednek, mint az egyének? Az emberi magatartás alapos 
megfigyelői éppen az ellenkezőjére következtetnek, és követ- 
keztetésük nyilvánvaló tényeken alapszik. A jó hírnév min- 
denkit kevésbé érdekel, amikor a gyalázatos cselekedetért 
nem egyetlen emberre hárul az ódium, hanem a sokaság tagjai 
között osztható meg a felelősség. A pártoskodás szelleme, 
amely úgyszólván minden testület tanácskozásait megfertőzi, 
gyakorta olyan tisztességtelen cselekedetekbe és túlkapásokba 

sodorja a testületet alkotó egyéneket, amelyekért az illetők 
magánemberi minőségükben bizony pirulnának. 

Ráadásul a szuverén hatalom természeténél fogva rosszul 
tűri az ellenőrzést, és ez hajlamossá teszi a hatalom birtoko- 
sait, hogy rossz szemmel nézzék a működésüket korlátozni 
vagy szabályozni óhajtó külső próbálkozásokat. Ebből a 
szellemből fakad, hogy minden politikai társulásban, amely a 
csekélyebb szuverenitások érdekközösségbe tömörítésének 
elvén alapul, a kisebb vagy alacsonyabb rangú bolygókat 
valamiféle centrifugális erő örökösen arra ösztökéli, hogy el 
akarjanak szakadni a közös központtól. Nem nehéz magya- 
rázatot találni erre a hajlandóságra. A hatalomvágyban gyöke- 
rezik. A korlátozott hatalom majdnem mindig vetélytársa és 
ellensége az őt korlátozó hatalomnak. Ez az egyszerű tétel arra 
tanít bennünket: ne nagyon reméljük, hogy egy konföderá- 
cióban az egyes tagok ügyeinek intézésével megbízott szemé- 
lyek minden esetben szívvel-lélekkel, a közérdek elfogulatlan 
szem előtt tartásával készen állnak a központi hatalom dönté- 
seinek vagy rendeleteinek végrehajtására. Az emberi termé- 
szetből ennek éppen az ellenkezője adódik. 

Ha tehát a konföderáció intézkedései nem hajthatók végre az 
adminisztratív testületek közreműködése nélkül, akkor cse- 
kély a kilátás, hogy egyáltalán végrehajthatók. A konföderáció 
érintett tagjainak urai maguk ítélik meg, mennyire helyesek a 
szóban forgó intézkedések, akár van hozzá alkotmányos jo- 
guk, akár nincs. Azt nézik, hogy mennyire van összhangban a 
javasolt vagy igényelt intézkedés az ő közvetlen érdekeikkel 
vagy céljaikkal, s hogy az intézkedés végrehajtása pillanatnyi- 
lag kényelmes-e nekik vagy kényelmetlen. S teszik mindezt 
elfogult és gyanakvó szőrszálhasogatás közepette, mit sem 
tudva az országos körülményekről és az államrezonról (holott 
ezek ismerete nélkülözhetetlen a helyes ítéletalkotáshoz), a 
helyi jellegű célok iránti erős részrehajlással, aminek jegyében 
persze aligha keletkezhet jó döntés. Ugyanez a folyamat megy 

végbe a testületet alkotó minden egyes részlegben; így az 
egész testület tanácskozásai nyomán létrejött tervek végrehaj- 
tása teljes mértékben bizonytalan, mivel az egyes részek tájé- 
kozatlan és elfogult véleményének lesz kiszolgáltatva. Azok, 
akik jártasak a népi tanácskozások procedúráiban, akik látták, 
hogy - ha a körülmények külső kényszere nem sürgeti — sok- 
szor milyen nehezen jutnak egybehangzó döntésre fontos kér- 
désekben, könnyen beláthatják, hogy mennyire lehetetlen több 
ilyen egymástól távol, különböző időpontokban és különböző 
benyomások hatása alatt tanácskozó testületet azonos nézetek 
és célok jegyében huzamosan együttműködésre bírni. 
Esetünkben, a konföderáció körülményei között, tizenhárom 
különálló szuverén akarat egybeesése szükséges minden olyan 
jelentős intézkedés teljes végrehajtásához, amelyet az unió 
kezdeményez. Ami eddig történt, előre látható volt. Az unió 
intézkedéseit nem hajtották végre; az államok kötelességsze- 
gése fokozatosan a végletekig fajult, úgyhogy aztán a nemzeti 
kormányzat kerekei csikorogni kezdtek, majd — elrettentő 
módon - teljesen megálltak. A kongresszusnak ez idő szerint 
alig van olyan eszköz a kezében, amellyel fenntarthatná az 
ügyintézés formáit addig, amíg az egyes államok időt szakí- 
tanak, hogy a jelenlegi szövetségi árnyékkormányzat helyébe 
valódit ültessenek. Ez a nyomorúságos állapot nem egyik nap- 
ról a másikra keletkezett. Az imént részletezett okok eleinte 
csupán azzal a következménnyel jártak, hogy az unió igényeit 
egyenetlenül és egyenlőtlenül elégítették ki. Némelyik állam 
nagyobb mértékű mulasztása ürügy volt és vonzó kísértés az 
addig jól teljesítő vagy kevéssé vétkes államok számára. 
Ugyan miért tennénk mi többet, mint azok, akik velünk együtt 
indultak el ugyanarra a politikai utazásra? Miért egyeznénk 
bele, hogy az arányos részünkön felül hordozzuk a közös ter- 
het? Az efféle sugalmazásoknak az emberi önzés nem képes 
ellenállni, és ingadozás nélkül még azok a gondolkodó em- 
berek sem voltak képesek felvenni ellenük a harcot, akik 

pedig szem előtt tartották a távolabbi célokat. Az egyes álla- 
mok, amelyek hallgattak az azonnali érdek és a kényelem 
behízelgő szavára, egymás után vonták meg támogatásukat az 
uniótól, úgyhogy ma már fennáll a veszély, hogy a törékeny és 
roskadozó építmény a fejünkre zuhan, és romjai alá temet ben- 
nünket. 

PUBLIUS 


A FÖDERALISTA, 16. sz.: HAMILTON 

New York állam népéhez 

Hogy mire vezet az az elv, amelynek értelmében az államok 
vagy közösségek politikai minőségükben esnek a törvények 
hatálya alá, azt nemcsak az általunk elvégzett kísérlet szem- 
lélteti, hanem bizonyítják azok az események is, amelyek min- 
den olyan konföderációs jellegű kormányzattal megtörténtek, 
amelyről tudomásunk van, pontosan abban az arányban, aho- 
gyan ez az elv azokban a rendszerekben érvényre jutott. 
Erdemes lesz majd külön és részletesen megvizsgálni, meny- 
nyire igazolható ez a tétel. Jómagam pillanatnyilag arra az 
észrevételre szorítkozom, hogy az ókor konföderációi közül — 
a fennmaradt történelmi adatok tanúsága szerint — leginkább a 
lükiai és az akhaiai szövetség" volt mentes ettől a gúzsba kötő, 
téves alapelvtől; ezért hát a leginkább megérdemelték — és 
bőségesen meg is kapták — a politikai írók dicséretét. 

Ez a kifogásolható elv méltán és hangsúlyosan minősíthető 
az anarchia előidézőjének. Mint láttuk, az unió tagjainak mu- 
lasztásai ennek az elvnek a természetes és szükségszerű követ- 
kezményei, s amikor megtörténnek, az egyedüli alkotmányos 
gyógymód az erőszak s alkalmazásának azonnali hatása, a 
polgárháború. 

Meg kell még vizsgálnunk, hogy az ilyen gyűlöletes kor- 

mányzati gépezet mennyire volna képes legalább a céljának 
megfelelni a mi esetünkben. Ha a nemzeti kormányzat nem 
rendelkezik állandó erős hadsereggel, akkor vagy egyáltalán 
nem képes erőszakhoz folyamodni, vagy — ha ezt mégis meg 
tudja tenni — a következmény: háború a konföderáció részei 
között a szövetségi szerződés megszegése miatt; ebben a 
háborúban valószínűleg a legerősebb társulás kerekednék 
felül, akár a központi hatalom támogatóiból, akár az ellen- 
feleiből állna. A helyrehozandó mulasztás ritkán korlátozód- 
nék egyetlen tagállamra, s ha egynél több ilyen kötelesség- 
szegő állam van, akkor a helyzetük hasonló volta egységes 
fellépésre késztetné őket, a közös védelem érdekében. Ettől a 
rokonszenvi indítéktól függetlenül, ha történetesen egy nagy 
és befolyásos állam lenne az agresszor, rendszerint elég jelen- 
tős hatást gyakorolna a szomszédokra, és egyiket-másikat 
megnyerné ügyének. Könnyedén fabrikálhatók hamis érvek, 
például hogy a közös szabadságot veszély fenyegeti; könnyen 
találhatók tetszetős mentségek a mulasztásokra, hogy szoron- 
gást idézzenek elő, szenvedélyeket szítsanak és mozgósítsák a 
jóindulatot még azokban az államokban is, amelyek nem 
vádolhatók szerződésszegéssel vagy kötelességmulasztással. 
Az ilyesmi annál valószínűbb, mivel a nagyobb államok mu- 
lasztásai olykor várhatóan vezetőik előre megfontolt, becsvá- 
gyó szándékából származhatnak: ezek az urak: szabadulni 
akarnának az olyan külső ellenőrzéstől, amely fékezhetné 
személyes hatalomgyarapításra irányuló terveik megvalósí- 
tását, s feltehető, hogy céljuk érdekében előzőleg manipulál- 
nák a szomszédos államok vezető embereit. Ha odahaza nem 
találnak társat, akkor idegen hatalmakhoz fordulnak segít- 
ségért, s e hatalmak csak ritkán szalasztják el az alkalmat, 
hogy a konföderációt az általuk annyira rettegett szilárd unió 
bomlasztására biztassák. És ha már egyszer a kard ki van 
húzva a hüvelyéből, akkor az emberi szenvedélyek nem is- 
mernek féket. Az ingerült neheztelés szítása, a sértett 

büszkeség sugallatai azokat a tagállamokat, amelyek ellen az 
unió fegyverei irányulnak, szélsőségekbe sodorhatják; bármi- 
lyen szélsőségbe, amely alkalmas a sérelem megbosszulására 
vagy a megaláztatás gyalázatának elkerülésére. S már az első 
ilyen háború valószínűleg az unió felbomlásával végződnék. 

Ez tekinthető a konföderáció erőszakos halálának. Termé- 
szetesebb halálát a jelek szerint mostanság fogjuk megélni, ha 
a szövetségi rendszert nem újítjuk meg sürgősen és jelentős 
mértékben. A mi országunk szellemiségének ismeretében nem 
tartjuk valószínűnek, hogy az engedelmes államok gyakran 
lennének hajlandók az unió hatalmát azzal támogatni, hogy 
háborút viseljenek az engedetlen államok ellen. Inkább vá- 
lasztanák a könnyebb megoldást: egy húron pendülnének a 
kötelességmulasztó államokkal. S akkor mindannyiuk vétkes- 
sége mindannyiuk biztonságát eredményezné. Tapasztaltuk a 
múltban, hogyan működik ez a szellemiség a gyakorlatban. Az 
az igazság, hogy roppant nehéz lenne megállapítani, mikor 
jogos az erőszak alkalmazása. A pénzügyi hozzájárulást sza- 
bályozó törvénycikk alapján — márpedig ez lenne a köte- 
lességmulasztás leggyakoribb forrása — sokszor lehetetlen 
lenne eldönteni, hogy egy-egy állam csupán nem hajlandó tel- 
jesíteni kötelességét, vagy pedig képtelen rá. Az utóbbi vál- 
tozatra magyarázatul mindig lenne kéznél valamilyen ürügy. 
És csak nagyon kirívó esetekben lehetne teljes bizonyossággal 
kimutatni, hogy indokolt a nyers kényszerítő eszközök alkal- 
mazása. Nem nehéz belátni, hogy ez a probléma, valahányszor 
felmerülne, egymagában is tág teret nyitna a pártoskodás, a 
részrehajlás és a hatalommal való visszaélés érvényesülésének 
az országgyűlés éppen felülkerekedő többségében. 

Aligha kell különösebben bizonygatni, hogy az unió államai 
nem részesíthetnek előnyben egy olyan alkotmányt, amelynek 
érvényt szerezni csak hatalmas hadsereggel lehet, amely állan- 
dóan fegyverben áll, hogy behajtsa a kormányzat mindenna- 
pos követeléseit, vagy rendeleteit betartassa. Márpedig ez az 

alternatíva áll nyitva azok előtt, akik meg akarják tagadni tőle, 
hogy érvényességét egyénekre is kiterjessze. Ha egyáltalán 
végrehajtható ilyen terv, akkor is nyomban katonai despotiz- 
mussá fajulna; de hát minden szempontból keresztülvihetet- 
len. Az unió erőforrásai nem lennének elegendők az olyan lét- 
számú hadsereg fenntartására, amely a nagyobb államokat a 
kötelességeik korlátai közé szorítaná; és különben is: nem 
lennének meg az ilyen hadsereg létesítéséhez szükséges anya- 
gi eszközök. Ha szemügyre vesszük egy-egy ilyen állam 
jelenlegi erőviszonyait és népességének számát, és felmérjük, 
hogy hová fejlődhetnek akár egy fél évszázadon belül, nyom- 
ban elvethetjük azt a meddő és hóbortos tervet, hogy tevé- 
kenységüket olyan törvények szabályozzák, amelyek közössé- 
gi minőségükben vonatkoznak rájuk, és hogy e törvényeknek 
a velük szemben ugyane minőségükben alkalmazott kényszer 
szerezzen érvényt. Az efféle tervezgetés alig valamivel kevés- 
bé romantikus, mint az ókor mesebeli hőseinek és féliste- 
neinek tulajdonított szörnyszelídítő képesség. 

A szuverén államokra alkalmazott, katonai kényszerrel érvé- 
nyesítendő törvénykezés elve még azokban a konföderációk- 
ban sem bizonyult eredményesnek, amelyeknek a tagjai kiseb- 
bek voltak, mint nálunk nem egy megye. Ritkán próbálkoztak 
ilyesmivel, és akkor is csak a gyengébb tagokkal szemben. Es 
a legtöbb esetben a szófogadatlanok ráncba szedését célzó 
próbálkozás jeladás volt a véres háborúra: a konföderáció 
egyik fele kivont karddal rontott neki a másik felének. 

Minden értelmes ember szükségképpen azt a következtetést 
vonja le az elmondottakból, hogy ha egyáltalán létrehozható 
olyan szövetségi kormányzat, amely gondoskodni képes a 
közösség érdekeiről és meg tudja óvni a köznyugalmat, akkor 
nem alapulhat más elven, mint az ellenkezőjén annak, ame- 
lyért a javasolt alkotmány ellenfelei síkraszállnak. Hatóerejé- 
nek el kell jutnia közvetlenül az állampolgárok személyéhez; 
nem lehet szüksége közvetett törvényhozásra; legyen felhatal- 

mazva rá, hogy a rendes hatóság eszközeivel végrehajtassa a 
maga határozatait. Az országos hatalom méltóságának a 
bíróságok révén kell megnyilvánulnia. Az unió kormányzatá- 
nak — akárcsak az egyes tagállamokéinak — közvetlenül kell 
apellálnia az egyének reményeire és félelmeire, és támo- 
gatására mozgósítania kell azokat az érzelmeket, amelyek 
leginkább hatnak az emberi szívre. Vagyis, röviden, rendel- 
kezzék minden eszközzel, és legyen joga igénybe venni min- 
den módszert annak a hatalomnak a gyakorlásához, amelyet 
ráruháztak, és amelyet az egyes államok kormányzata birtokol 
és gyakorol. 

Ellenérvként talán felhozható, hogy ha valamelyik állam 
ellenérzéssel viseltetnék az unió hatalmával szemben, bár- 
mikor akadályozhatná a törvények érvényesítését, és ugyan- 
úgy az erőszakra bízhatná egy-egy ügy megoldását, mint az 
emiatt kárhoztatott ellenkező rendszerben. 

Az ellenérv helytelensége nyomban kitetszik, ha rámutatunk 
a lényeges különbségre, amely a puszta ENGEDETLENSÉG és a 
KÖZVETLEN AKTÍV ELLENÁLLÁS között forog fenn. Ha az 
egyes államok törvényhozó testületeinek közreműködése 
szükséges az unió egy-egy intézkedésének végrehajtásához, 
akkor az intézkedés eredménytelenségéhez elég a CSELEKVÉS 
MELLŐZÉSE vagy MEGKERÜLÉSE. A kötelességmulasztásnak 
ez a formája leplezhető lényegtelen álintézkedésekkel, hogy 
ne támadjon riadalom, a nép ne érezze, hogy az alkotmány 
veszélyben forog. Az egyes államok vezetői esetleg még 
érdemként is tüntethetik fel az alkotmány ellen irányuló, jól 
leplezett támadásokat, valamilyen átmeneti előnyre vagy 
kivételes körülményre hivatkozva. 

Ha azonban a nemzeti kormányzat törvényeinek végrehaj- 
tása nem igényelné az államok törvényhozó testületeinek be- 
avatkozását, ha a törvények hatálya közvetlenül vonatkoznék 
magukra az állampolgárokra, akkor az egyes kormányzatok 
csak egy alkotmányellenes hatalom nyílt és erőszakos fel- 

lépésével akadályozhatnák meg érvényesülésüket. Mulasztás- 
sal, halogatással nem érnének célt. Cselekedniük kellene, 
mégpedig úgy, hogy nem lehet kétséges: megsértik a nemzet 
jogait. Az efféle kísérlet mindig kockázatos lenne egy olyan 
alkotmánnyal szemben, amelynek bármilyen mértékben mód- 
jában áll megvédeni önmagát, s egy olyan néppel szemben, 
amely felvilágosultabb annál, semhogy ne tudná megkülön- 
böztetni a hatalom törvényes gyakorlását a hatalom bitor- 
lásától. A próbálkozás csak akkor járna sikerrel, ha a törvény- 
hozó testületben lenne egy pártütő többség, amelynek ráadásul 
a bíróságok is segítenének, és amely népi támogatásra is 
számíthat. Ha a bírák nem játszanak össze a törvényhozókkal, 
akkor kimondják, hogy az ilyen többség határozatai ellentéte- 
sek az ország alaptörvényével, alkotmányellenesek, tehát ér- 
vénytelenek. Ha a népet nem fertőzte meg állami képviselői- 
nek szelleme, akkor az alkotmányosság természetes őrző- 
jeként teljes súlyát latba veti, és a törvényesség javára billenti 
a mérleget. A szóban forgó próbálkozást nemigen kapkodnák 
el, mivel csak ritkán veszélytelen a kezdeményezőkre nézve. 
Kivétel az az eset, amikor a szövetségi hatalom zsarnoki 
gyakorlásáról van szó. 

Ha a nemzeti kormányzattal való szembehelyezkedés reni- 
tens, önfejű egyének rendbontása, akkor ugyanazokkal az 
eszközökkel szerelhető le, mint amelyeket az egyes államok 
kormányzata naponta alkalmaz az effélék ellen. A hatóságok, 
lévén a törvényes rend őrei, bármi légyen is a törvények for- 
rása, kétségkívül éppúgy készen állnának az országos, mint a 
helyi rendelkezések védelmére magánszemélyek törvénysze- 
gő, szabados agresszióival szemben. Ami azokat a részleges 
zavargásokat és zendüléseket illeti, amelyek egy-egy viszony- 
lag jelentéktelen klikk intrikái vagy a közösség nagy részét 
nem érintő hirtelen vagy alkalmi felzúdulás következtében 
időről időre nyugtalanítják a társadalmat, az országos kor- 
mányzat jelentékenyebb erőforrásokat képes mozgósítani az 

ilyen zavargások elfojtására, mint a tagállamok bármelyike. 
Ami pedig azokat a végzetes viszályokat illeti, amelyek bizo- 
nyos körülmények között az egész országot vagy annak jelen- 
tős részét lángba borítják, és amelyek vagy a kormányintéz- 
kedések okozta súlyos elégedetlenségből, vagy valamiféle 
heveny népi dühkitörés továbbterjedéséből adódnak — nos, 
ezek kívül esnek a reális számítások köznapi szabályain. 
Ilyenkor rendszerint forradalom és a birodalom feldarabolása 
a következmény. Nincs olyan kormányzati forma, amely min- 
den esetben képes elkerülni vagy irányítani az ilyen fejlemé- 
nyeket. Hiú remény, hogy védekezni lehet az emberi előrelátás 
és óvintézkedések hatókörét túllépő, túlságosan nagy hord- 
erejű események ellen, és értelmetlenség volna azért szembe- 
helyezkedni egy kormányzattal, mert képtelen véghezvinni a 
lehetetlent. 

PUBLIUS 


A FÖDERALISTA, 17. sz.: HAMILTON 
1787. december 5. 


New York állam népéhez 
A legutóbbi cikkemben meghatározott és megcáfolt ellen- 
vetéstől eltérő természetű ellenérv is felhozható talán az ame- 
rikai állampolgárokat személyükben érintő törvényhozás 
elvével szemben. Azt mondhatná valaki, hogy túlságosan 
erőssé tenné az unió kormányzatát, amely így magába tudná 
olvasztani a maradék hatóságokat, holott azokat helyénvaló 
lenne — lokális célokra — meghagyni az egyes államoknak. 
Mármost elismerem, hogy még a józan embereket is rabul 
ejtheti a szinte határtalan hatalomvágy; de bevallom, seho- 
gyan sem tudom elképzelni, vajon mi csábíthatná a központi 
kormányzat igazgatásával megbízott embereket arra, hogy a 

tagállamokat megfosszák az ilyen jellegű hatóságoktól. Egy 
tagállam helyi rendfenntartásának szabályozása nézetem sze- 
rint nem nagyon vonzó perspektíva egy becsvágyó férfiú szá- 
delem, a pénzügy, a diplomácia és a hadügy ragadja meg; és 
ami hatalom ezekhez szükséges, annak a nemzeti kormányzat 
a letéteményese. Egy tagállam hatáskörében a magánjogi 
konfliktusok elsimítása, a mezőgazdaság és hasonló ágazatok 
felügyelete, egyszóval a helyi igazságszolgáltatás körébe tar- 
tozó ügyek nem olyan célok, amelyeket az országos tör- 
vénykezés közegei kívánatosnak vélhetnek. Valószínűtlen te- 
hát, hogy szövetségi hivatalok bitorolni akarnák az említett 
ügyekkel kapcsolatos hatalmat; amelynek a gyakorlását meg- 
kísérelni bonyodalmakkal járna és csekély jelentőséggel bír- 
na; éppen ezért az efféle hatalom birtoklása nem növelné a 
nemzeti kormányzat méltóságát, fontosságát vagy dicsfényét. 

De tegyük fel — a vita kedvéért —, hogy merő szertelenség- 
ből és hatalomvágyból lábra kapnának ilyenféle törekvések; 
ebben az esetben is biztosra vehető, hogy az országos képvi- 
selő-testület választóközösségének, más szóval a tagállamok 
népének józan esze eredményesen mérsékelné az ilyen fene- 
ketlen étvágyat. Az államok kormányzatai mindig sokkal köny- 
nyebben avatkozhatnak az országos hatóságok dolgaiba, mint 
az országos kormányzat az egyes államok ügyeibe. E tételt 
bizonyítja, hogy a tagállamok kormányai, ha ügyeiket tisz- 
tességesen és körültekintően intézik, nagyobb mértékben 
befolyásolhatják az embereket, mint a szövetségi kormányzat. 
Ez a körülmény egyszersmind arra tanít, hogy minden föde- 
ratív alkotmánynak megvan a természetéből adódó, úgyszól- 
ván veleszületett gyengesége, és hogy megszerkesztésekor 
minden erővel arra kell törekedni, hogy minden olyan hata- 
lommal felruházzuk, ami a szabadság alapelveivel össze- 
egyeztethető. 

Az egyes állami kormányzatok nagyobb befolyása egyrészt 

a nemzeti kormányzat szövevényes szerkezetéből adódnék, 
másrészt — és főként — azokból a tárgykörökből, amelyekre 
egy-egy állam közigazgatásának figyelme irányulna. 

Köztudomású, hogy az emberi szeretet rendszerint annál 
kevésbé intenzív, minél távolabbi vagy területileg minél szét- 
szórtabb a tárgya. Így aztán az ember jobban ragaszkodik a 
családjához, mint a szomszédaihoz; a szomszédaihoz jobban, 
mint a nagyobb közösséghez; minden állam népe tehát inkább 
lenne elfogult a helyi kormányzat, mint az unió kormányzatá- 
nak javára, kivéve, ha az utóbbi a maga sokkal eredményesebb 
működésével semmissé tenné az említett alapelvet. 

A tagállamok rendszabályai jól szolgálnák az emberi 
léleknek ezt az erős hajlandóságát. 

A változatos részérdekek, amelyek szükségképpen a helyi 
kormányzatok fennhatósága alá tartoznak, és amelyeknek be- 
folyáshálózata át- meg átszövi az egész társadalmat, fárasztó 
és unalmas, aprólékos eljárásokat igényelnek, s az sem vigasz, 
hogy ezek az eljárások esetleg igen tanulságosak. 

Van azonban a tagállamok hatáskörében egy igen jelentős 
dolog, ami egymagában más — és kedvező — megvilágításba 
helyezi az egész ügyet. Ez pedig a büntetőjog és a polgári 
jogszolgáltatás. A nép engedelmességének és ragaszkodásának 
legjelentősebb, legegyetemesebb és legvonzóbb forrása ez. 
Minden másnál jobban kiváltja a népnek a kormányzat iránti 
szeretetét, tiszteletét és megbecsülését, mivel az élet és a tulaj- 
don legközvetlenebb, szinte szemmel látható oltalmazásáról 
van szó; mivel a közösség figyelemmel kísérheti az oltalmazó 
előnyös vagy hátrányos működését, s minden embert köz- 
vetlenül és érzékenyen érint személyes és jól ismert problé- 
máinak kezelése. A társadalomnak ez a kötőanyaga, amely 
szétáramlik az állami kormányzatok csatornáin, minden más 
tényezőtől függetlenül oly nagy hatalmat adna a tagállamoknak 
állampolgáraik felett, mely bármikor tökéletesen ellensúlyozná 
az unió hatalmát, s nemritkán veszedelmes riválisa lenne. 

A nemzeti kormányzat tevékenységét viszont a polgárok 
tömegei kevésbé közvetlenül kísérik majd figyelemmel, úgy- 
hogy a belőle húzott hasznot jobbára csak a gondolkodó em- 
berek veszik észre és értékelik. Ami az általánosabb ügyeket 
illeti, ezek még kevésbé fognak utat találni az emberek érzel- 
meihez, és ennek megfelelően nemigen váltanak ki köteles- 
ségérzetet és aktív kötődést. 

Ennek az érvnek az igazát bőségesen bizonyítják a föderatív 
alkotmányokkal kapcsolatos tapasztalatok, vonatkozzanak bár 
az általunk jól ismert szövetségi alkotmányokra vagy azokra, 
amelyek úgyszólván csupán távoli rokonaik. 

Jóllehet a hajdani feudális rendszerek nem voltak a szó 
szoros értelmében konföderációk, sok volt bennük a társulás e 
fajtájának természetéből. Volt egy közös vezér, törzsfő vagy 
uralkodó, akinek hatalma az egész nemzetre kiterjedt, és sok 
alárendelt vazallus: hűbéresek, akik között nagy kiterjedésű 
földeket osztottak szét, s akiknek egész sor alacsonyabb 
rangú vazallusa vagy csatlósa volt; ezek vették birtokba és 
művelték a földeket, de hűbéresküt tettek, és engedelmes- 
séggel tartoztak annak, akitől kapták. Mindegyik fő vazallus 
amolyan uralkodóféle volt a maga nemesi birtokán. Ennek 
következtében a hűbérurak folyamatos konfliktusban állottak 
az uralkodóval, és maguk a hatalmas bárók, vagyis legfőbb 
hűbérurak gyakorta háborúztak egymással. Az uralkodó hatal- 
ma rendszerint túlságosan csekély volt a közös béke megóvá- 
sához, vagy ahhoz, hogy megvédje a népet közvetlen urainak 
elnyomásától. Az európai fejleményeknek ezt az időszakát a 
történészek igen nyomatékosan a feudális anarchia korának 
minősítik. 

Ha az uralkodó történetesen energikus és harcos férfiú volt, 
s ráadásul jó képességű, akkor olyan személyes jelentőségre 
tett szert, amely abban az időben egyenértékű volt a rend- 
szeresen gyakorolt hatalommal. Általánosságban azonban a 
bárók hatalma diadalmaskodott az uralkodó fejedelem hatal- 

ma fölött; sok esetben a hűbérurak teljességgel lerázták a 
fejedelem igáját, és a nagy hűbérbirtokok független fejede- 
lemségekké vagy államokká alakultak. Azokban az esetekben, 
amelyekben az uralkodó végül fölülkerekedett a vazallusain, 
főként annak köszönhette sikerét, hogy ezek a vazallusok 
zsarnoki módon elnyomták a tőlük függőket. A bárók vagy 
nemesek ellenségei voltak az uralkodónak és elnyomói a 
köznépnek; következésképpen mind az uralkodó, mind a köz- 
nép rettegett tőlük és gyűlölte őket; majd a közös veszedelem 
és a közös érdek hatására szövetkeztek egymással, s ez végze- 
tesnek bizonyult az arisztokrácia hatalmára nézve. Ha a neme- 
sek irgalmasabban és igazságosabban viselkedtek volna, ak- 
kor megtarthatták volna a csatlósaik hűségét és odaadását, s 
akkor az uralkodó fejedelemmel vívott küzdelmük majdnem 
mindig az ő győzelmüket és a királyi hatalom megnyirbálását 
vagy megdöntését eredményezte volna. , 

Ez nem merő spekuláció vagy találgatás. Ervényességének 
szemléltetésére — az egyéb idézhető esetek mellett — Skóciáé 
igen meggyőző példa. A klánszellem, amely már nagyon 
korán érvényesült az említett királyságban, és amely egységbe 
kovácsolta a nemeseket és hűbéreseiket, és szinte rokoni köte- 
lékeket hozott létre közöttük, olyan hatalommal ruházta fel az 
arisztokráciát, amely állandóan az uralkodóé fölé kerekedett. 
Ez egészen addig tartott, amíg az Angliával való egyesülés el 
nem nyomta ezt az ádáz és kormányozhatatlan szellemet; 
ekkor a skót arisztokrácia az alárendeltség korlátai közé 
szorult, amelyeket a polgári közigazgatásnak egy ésszerűbb és 
erélyesebb rendszere már korábban intézményesített az angol 
királyságban. 

A konföderáción belüli különálló kormányzatok joggal 
hasonlíthatók a feudális báróságokhoz. A különbség — az előb- 
biek javára — az, hogy a konföderáción belüli kormányzatok, a 
már ismertetett okokból, magukénak mondhatják a nép bi- 
zalmát és jóindulatát, s e fontos támogatás birtokában ered- 

ményesebben szállhatnak szembe a nemzeti kormányzat bár- 
minő illetéktelen beavatkozásával. Nem képesek azonban 
szembehelyezkedni törvényes és szükségszerű hatalmával, s 
ez Jól van így. A hasonlóság a hatalmi rivalizálásban van, s ez 
mindkét félre egyaránt vonatkozik; továbbá abban, hogy a 
közösségi erők jelentékeny alkotóelemei LETÉTEMÉNYESEK 
kezében ÖSSZPONTOSULNAK -— az egyik esetben egyének, a 
másikban politikai testületek élhetnek vele. 

A konföderációs kormányzatokkal történtek rövid össze- 
foglalása meg fogja erősíteni ezt a fontos tételt, amelynek 
figyelmen kívül hagyása politikai hibáink egyik fő forrása 
volt, és helytelen irányba terelte félelmeinket. Ez az össze- 
foglalás valamelyik következő értekezés témája lesz. 


PUBLIUS 

(ALEXANDER HAMILTON KÖZREMŰKÖDÉSÉVEL) 
1787. december 7. 


New York állam népéhez 
Az ókor konföderációi közül az amphiktüóniákba" tömörült 
görög köztársaságoké volt a legjelentősebb. E -híres intéz- 
ményről ránk maradt beszámolókból tanulságos analógiákat 
szűrhetünk le az amerikai államok jelenlegi konföderációjára 
vonatkozólag. 

A tagállamok megtartották függetlenségüket és szuverenitá- 
sukat, s egyenlő szavazati joguk volt a szövetségi tanácsban. 
A tanácsnak átfogó hatalma volt olyan javaslatokat tenni és 
döntéseket hozni, amelyeket szükségesnek tartott Görögor- 
szág közjólétéhez: hadat üzenhetett, avagy háború folytatá- 
sáról határozhatott; eldönthette a tagállamok között felmerült 
vitákat; megbüntethette az agresszort; bevethette a konföderá- 

ció teljes haderejét az engedetlen féllel szemben; s új tagokat 
vehetett fel. Ez a tanács volt a vallás őrzője és oltalmazója, és 
a delphoi szentélyhez tartozó óriási vagyoné is;" Delphoiban 
ítélkezett a honi lakosok és a jósdához zarándoklók között fel- 
vetődő vitás kérdésekben. A szövetségi hatalom eredményes 
működése érdekében a szövetség tagjai esküt tettek, hogy köl- 
csönösen megvédik és megoltalmazzák az egyesült városokat, 
hogy megbüntetik ennek az eskünek a megszegőit, és hogy 
bosszút állnak a szentély szentségtörő beszennyezőin. 

Elméletben és papíron az ilyen hatalmi apparátus bőven ele- 
gendő az általános célok megvalósításához. Némely konkrét 
ügyben túl is lép a konföderáció törvénycikkeiben felsorolt 
jogkörökön. Az amphiktüóniák manipuláltak a korszak babo- 
náival, e babonák mechanizmusa volt ugyanis az idő tájt a kor- 
mányzás egyik fő eszköze; felhatalmazásuk volt, hogy a reni- 
tens városokkal szemben kényszert alkalmazzanak, és eskü 
kötelezte őket, hogy szükség esetén alkalmazzák is ezt a kény- 
szert. 

A tapasztalat azonban nagymértékben eltért az elmélettől. A 
hatalmat, akárcsak a mi jelenlegi kongresszusunkban, kép- 
viselők gyakorolták, mindannyiukat a városok nevezték ki 
mint politikai testületek, és ugyanebben a minőségükben irá- 
nyították őket. Innen a konföderáció gyengesége, zavargásai 
és végül pusztulása. A legerősebb tagállamokat nem sikerült 
megfélemlíteni és féken tartani, sőt: ők zsarnokoskodtak a 
többiek felett. Démoszthenésztől tudjuk, hogy Athén hetven- 
három esztendeig döntőbírája volt Görögországnak. Aztán a 
spártaiak következtek huszonkilenc éven át, majd — a követ- 
kező periódusban, a leuktrai csata után" — a thébaiak kerültek 
uralomra. 

Plutarkhosz szerint túlságosan gyakran fordult elő, hogy a 
legerősebb városok képviselői megfélemlítették és kor- 
rumpálták a gyengébb városokéit, és a végső döntés mindig a 
legerősebb fél mellett szólt. 

A tagállamok tevékenysége még a Perzsia és Makedónia 
ellen vívott — védekező jellegű és szerfölött veszedelmes — 
háborúkban sem hangolódott össze, és egyiküket-másikukat 
mindig lépre csalta vagy lepénzelte a közös ellenség. A kül- 
föld elleni háborúk szüneteit hazai viszálykodások, forrongá- 
sok és öldöklések töltötték ki. 

A Xerxész elleni háború befejezése után a spártaiak a jelek 
szerint azt követelték, hogy némelyik várost, hűtlen maga- 
tartása miatt, zárják ki a konföderációból. Az athéniak úgy 
gondolták, hogy a spártaiak kevesebb támogatót fognak ily 
módon elveszteni, mint ők maguk, vagyis uralkodó pozícióba 
jutnak a tanácsban; erélyesen ellenezték tehát a spártai tervet, 
és sikerült is meghiúsítaniuk. Ez a történelmi példa bizonyítja 
az ilyenfajta egyesülés csekély hatékonyságát: vagyis a leg- 
erősebb tagállamok uralomra vágynak, féltékenykednek, s a 
többiek alárendelt, alantas szerepet játszanak. A kisebb tagál- 
lamok elméletben ugyanolyan büszkén és méltóságteljesen 
keringhettek a közös központ körül, a gyakorlatban azonban 
csupán mellékbolygói voltak a nagyobb égitesteknek. 

Milot abbé" szerint, ha a görögök oly bölcsek lettek volna, 
mint amilyen bátrak voltak, a tapasztalat meggyőzte volna 
őket róla, hogy szorosabb unióra van szükség, s ilyen reform 
végrehajtására használták volna fel a perzsa hadak elleni sikert 
követő békét. E kézenfekvő politika helyett azonban Athén és 
Spárta, a diadal okozta felfuvalkodottságukban, előbb vetély- 
társakká lettek, azután pedig ellenségekké, és sokkal, de sok- 
kal nagyobb károkat okoztak egymásnak, mint amilyeneket 
Xerxész kezétől elszenvedtek. Acsarkodásuk, félelmeik, 
gyűlölködésük, marakodásaik a híres-nevezetes peloponné- 
szoszi háborúba torkolltak, s e háború a harcot kezdeményező 
athéniak pusztulását, rabszolgasorba süllyedését hozta magá- 
val. 

A gyönge kormány, amikor éppen nem visel háborút, belvil- 
longások terhét nyögi, s a belviszályok újabb külföldi eredetű 

szerencsétlenségeket zúdítanak rá. Phókisz lakói fölszántottak 
egy Apollón templomához tartozó, megszentelt földdarabot, 
mire az amphiktüónia tanácsa, a korszak babonás hitével 
összhangban, büntetéspénzt szabott ki a szentségtörőkre. 
Phókisz lakói, Athén és Spárta bujtogatásának hatására, nem 
voltak hajlandók kifizetni az összeget. Théba, más városokkal 
karöltve, elhatározta, hogy síkraszáll a szövetség tekintélyéért, 
és megbosszulja az istenség sérelmét. Théba, a gyöngébbik fél 
lévén, a konfliktust titokban szító Makedóniai Fülöphöz fordult 
segítségért. Fülöp örömmel kapott az alkalmon, hiszen már 
régóta tervezgette a görög szabadságjogok elfojtását. Intrikával, 
vesztegetéssel sikerült megnyernie jó néhány város népszerű 
vezetőjét; közbenjárásuk és szavazataik segítségével beléphetett 
a delphoi szövetségbe, ahol aztán mesterkedéseivel és fegyveres 
fenyegetéseivel rövidesen uralkodó pozícióra tett szert. 

Ilyen következménnyel járt hát a hamis elv, amelyen ez a 
különben fontos intézmény alapult. Mint a görög események 
egyik józan ítéletű megfigyelője mondotta, ha Görögország 
részei szorosabb konföderációba tömörülnek, s ha kitartóan 
védelmezik az ország egységét, akkor az ország sose kerül a 
makedónok igájába, és még Róma nagyszabású terveinek is 
képes lett volna útját állni. 

Az akhaiai szövetség a görög köztársaságok egy másik 
olyan társulása volt, amelynek sorsából hasznos tanulságokat 
meríthetünk. 

Sokkal szorosabb unióról volt itt szó, s okosabban szerve- 
zettről, mint az előző esetben. Mint látni fogjuk, hasonló ka- 
tasztrófa érte ugyan, de semmiképpen sem érdemelte meg 
sorsát annyira, mint a delphoi szövetség. 

A szövetséget alkotó városok megtartották helyhatósági ön- 
állóságukat; tisztségviselőiket maguk nevezték ki, s teljes 
egyenlőséget élveztek. A szenátusnak, amelyben képviseletük 
volt, kizárólagos joga volt a békekötés és a hadüzenet, a 
követküldés és a követek fogadása, a szerződések és szövet- 

ségek megkötése, a hadsereget parancsnokló elöljáró — praetor 
— kinevezése; ez a praetor egyébiránt — tíz szenátor beleegye- 
zésével és tanácsainak igénybevételével — a szenátus üléssza- 
kai közötti időszakokban nemcsak a kormányzati teendőket 
látta el, hanem fontos részt vállalt a szenátus tanácskozásaiban 
is. Az alkotmány eredeti formájában az igazgatást két praetor- 
nak kellett volna vállalnia; a gyakorlatban azonban előnyö- 
sebbnek bizonyult egyetlen praetor alkalmazása. 

Az egyes városoknak minden jel szerint egyformák voltak a 
törvényei és a szokásai, a súly- és mértékegységei, s egyforma 
volt a pénz is. De teljességgel bizonytalan, hogy ez az egyfor- 
maság milyen mértékben volt a szövetségi tanács hatalmának 
következménye. Csak annyit sejtünk, hogy az egyes városok — 
így vagy úgy — kénytelenek voltak ugyanolyan törvények és 
szokások szerint élni. Amikor Philopoimén" a szövetség tag- 
jává tette Spártát, a szövetség eltörölte Lükurgosz törvényeit 
és intézményeit, s az akhájok törvényeivel és intézményeivel 
helyettesítette őket. A delphoi szövetség tagjai, melyek egyike 
Spárta volt, meghagyták kormányzatának és törvényhozó 
testületének teljes jogkörét. Már ez is bizonyítja, hogy a két 
rendszer szelleme lényegesen eltért egymástól. 

Nagy kár, hogy olyan kevés emlék maradt fenn erről a 
különleges politikai képződményről. Ha többet tudnánk szer- 
kezetéről és működéséről, ismereteink valószínűleg jobban 
megvilágítanák a szövetségi kormányzatok funkcionálásának 
tudományát, mint bármelyik általunk ismert hasonló kísérlet. 

Az akhaiaiakkal foglalkozó valamennyi történész rámutat 
egy fontos tényre. Ez pedig a következő: mind azután, hogy 
Aratosz" megújította a szövetséget, mind pedig azelőtt, hogy a 
makedón mesterkedések felbomlasztották, sokkal, de sokkal 
több mértékletesség és igazságosság érvényesült a kormány- 
zásában és jóval kevesebb erőszak és lázadás volt észlelhető a 
nép részéről, mint az olyan városok esetében, amelyek egyedül 
ültették át a gyakorlatba a szuverenitás kiváltságait. Görög- 

országról írva Mably abbé megjegyzi, hogy a népuralom, 
amely másutt annyi viharral és viszállyal járt, az akhaiai köz- 
társaság tagjainál nem okozott rendbontást, mivel a helyi kor- 
mányzást a konföderáció átfogó hatalma és törvénykezése kor- 
látok közé szorította. 

Nem akarunk azonban elhamarkodottan arra a következtetésre 
jutni, hogy semmiféle széthúzás nem borzolta az egyes városok 
kedélyét; még kevésbé arra, hogy az egész rendszer jellemzője 
az alárendeltség és az általános összhang volt. A köztársaság vi- 
szontagságai és egész sorsa az ellenkezőjére utalnak. 

Az amphiktüónia jelentősége sokáig kisugárzott; az akhaiaiak 
konföderációja viszont, amelynek csupán a kevésbé fontos váro- 
sok voltak a tagjai, nem játszottak valami nagy szerepet a görög 
színtéren. Amikor az előbbi áldozatul esett a makedón hódítás- 
nak, az utóbbit megkímélte Fülöp és Nagy Sándor politikája. E 
fejedelmek utódainak uralkodása alatt azonban másfajta politika 
érvényesült. Sikerült megosztani az akhaiaiakat. Mindegyik 
várost más és más érdekszférába csábították, és az unió felbom- 
lott. Némelyik várost a makedón megszálló csapatok kerítették 
zsarnoki hatalmukba; más városok a belvillongásokban hata- 
lomra jutott bitorlók markába kerültek. A szégyen és az elnyo- 
más azonban rövidesen fölébresztette a szabadságvágyat. 
Néhány város újraegyesült. Más városok követték a példát, 
mihelyt alkalmuk nyílt elszakadni zsarnokaiktól. A szövetség 
nemsokára majdnem az egész peloponnészoszi félszigetre kiter- 
jedt. Makedónia felfigyelt erre, de belviszályai miatt nem tudta 
megállítani a folyamatot. A lelkesedés egész Görögországra átra- 
gadt, s a városállamok minden jel szerint készen álltak, hogy egy 
konföderációba egyesüljenek; ekkor azonban Spárta és Athén, 
megirigyelvén az akhaiaiak dicsőségét, végzetes módon elfojtot- 
ta a mozgalmat. A szövetség, a makedón hatalomtól való félel- 
mében, az egyiptomi és a szíriai király" pártfogását kereste — e 
királyok ugyanis, Nagy Sándor utódai lévén, vetélytársai voltak 
Makedónia királyának. Erre a politikára Kleomenész" spártai 

király mért vereséget: indokolatlan támadást intézett akhaiai 
szomszédai ellen, és mint Makedónia ellenségének, érdekében 
állt rábírni Egyiptom és Szíria uralkodóit, hogy szegjék meg 
szövetségi kötelezettségeiket az akhaiaiakkal szemben. Az akha- 
iaiak nagy dilemmában voltak: vagy megadják magukat Kleo- 
menésznek, vagy kérik egykori elnyomóik, a makedónok segít- 
ségét. Az utóbbi megoldást választották. A görögországi viszá- 
lyok mindig kapóra jöttek a hatalmas szomszédnak: alkalmat 
szolgáltattak a beavatkozásra. A makedón hadsereg csakhamar 
megjelent a színen, s legyőzte Kleomenészt. Az akhaiaiak aztán, 
ahogy már lenni szokott, hamar megtapasztalták, hogy a diadal- 
mas és erős szövetséges lesz az úr a háznál. Hiába alázkodtak 
meg, a legtöbb, amit el tudtak érni, az volt, hogy a makedónok 
eltűrték az akhaiai törvények gyakorlását. A makedón trónon ülő 
Fülöp" zsarnokoskodása rövidesen újabb szövetkezésre indította 
a görögöket. Az akhaiaiakat ugyan belviszályok gyengítették, a 
konföderáció egyik tagja, Messzénia pedig fellázadt; az aitóliai- 
ak és az athéniak viszont csatlakoztak, úgyhogy a szövetség 
kibontotta a felkelés zászlaját. Hiába támogatták őket, mégis túl 
gyengének bizonyultak, ezért ismét a veszedelmes eszközhöz 
folyamodtak: külföldről kértek fegyveres segítséget. Mégpedig a 
rómaiaktól, akik kapva kaptak az alkalmon. Fülöpöt legyőzték, 
Makedóniát térdre kényszerítették. A szövetséget újabb válság 
sújtotta. Tagjai között nézeteltérések támadtak. Ezeket a rómaiak 
persze szították. Kallikratész és más népvezérek pénzért haj- 
landók voltak elárulni honfitársaikat. A széthúzás és a pártütés 
fokozása végett a rómaiak — nagy megdöbbenésére az őszin- 
teségükben bízóknak — meghirdették az egész Görögországot 
felölelő, egyetemes szabadságot.! Ugyanezzel az álnok célzattal 
ezután arra csábították a tagállamokat, büszkeségükre hivatkoz- 
va, hogy lépjenek ki a szövetségből, mert az, úgymond, megsér- 


! Ezzel a tetszetősebb elnevezéssel illették a szövetség tagjainak függet- 
lenségét. (Publius) 

ti a szuverenitásukat. Ezekkel a mesterkedésekkel darabokra tép- 
ték az uniót, Görögország utolsó reménységét, az ősi szabad- 
ságjogok utolsó mentsvárát. Az ostobaság és a téboly ekként 
keletkezett légkörében a rómaiaknak nem volt nehéz föltenni a 
pontot az i-re, s befejezni a pusztítást, amelyet fondorlataikkal 
elkezdtek. Az akhaiai szövetséget földarabolták, az akhaiaiakat 
rabságba vetették, s ez a görög népesség mind a mai napig nyögi 
a rabság igáját. 

Úgy érzem, nem volt szükségtelen felvázolni a történelem e 
jelentős szakaszát; nemcsak azért, mert nem egy tanulsággal 
szolgál, hanem azért is, mert — az akhaiaiak alkotmányának 
vázlatos ismertetését kiegészítve — jól szemlélteti, hogy a 
föderatív testületeket inkább a tagjaik közötti anarchia veszé- 
lye kísérti, mintsem a vezetés zsarnoksága. 

PUBLIUS 

(ALEXANDER HAMILTON KÖZREMŰKÖDÉSÉVEL) 
1787. december 8. 


New York állam népéhez 
Az ókori konföderációk legutóbbi cikkemben idézett példái 
korántsem merítik ki a téma tapasztalati tanulságainak for- 
rását. Jelenleg 15 vannak hasonló alapelvekre épült intézmé- 
nyek, amelyek figyelmet érdemelnek. Elsősorban a német 
államalakulat. 

A kereszténység korai szakaszában Németország területén 
hét nemzet lakott," s e különböző nemzeteknek nem volt közös 
vezérük. A hetek egyike, a frank, leigázta a gallokat, s meg- 
alapította a királyságot, melyet azután a frankokról neveztek 
el. A IX. században Nagy Károly, e harcias egyeduralkodó 
győzedelmes seregei sokfelé eljutottak, és így Germánia is 
része lett a hatalmas birodalomnak. Amikor Nagy Károly fiai 

fölosztották a birodalmat egymás között," ez a rész különálló, 
független impérium lett. Nagy Károly és közvetlen leszárma- 
zottai a konkrét birodalmi hatalom mellett e hatalom jel- 
vényeit és méltóságát is birtokolták. A fő vazallusok azonban, 
akiknek hűbérbirtokai örökletessé váltak és akik a birodalmi 
gyűlést alkották — Nagy Károly ugyanis nem törölte el a tes- 
tületet —, fokozatosan megszabadultak a járomtól, szuverén 
jogszolgáltatást hoztak létre, és kivívták függetlenségüket. A 
birodalmi felségjog nem bizonyult elég erősnek az ilyen hatal- 
mas alárendeltek megfékezésére, valamint arra sem, hogy 
megőrizze a birodalom egységét és nyugalmát. A különféle 
fejedelmek és államok számos véres és sok-sok vészt hozó 
háborút viseltek egymás ellen. A birodalmi hatalom képtelen 
volt fenntartani a közrendet, és fokról fokra hanyatlott, végül 
majdnem belefulladt a sváb dinasztia utolsó császárának 
halálától egészen az ausztriai dinasztia első császárának trón- 
ra lépéséig dúló anarchiába." A XI. században a császárok tel- 
jes szuverenitást élvezhettek, a XV. században viszont már 
szinte csupán a hatalom jelképeit és díszeit mondhatták ma- 
gukénak. 

Ebből a feudális rendszerből, amelyben a konföderáció több 
fontos vonása észlelhető, fejlődött ki aztán a német birodalmat 
alkotó szövetségi rendszer. Hatalmának egyik letéteményese a 
konföderáció tagjait képviselő birodalmi gyűlés; letétemé- 
nyese továbbá a császár, vagyis a legfőbb végrehajtó hatalom, 
aki megvétózhatja a birodalmi gyűlés határozatait; letétemé- 
nyese végül a birodalmi kamara és az udvari tanács, vagyis két 
olyan törvényszék, amely végső fokon ítélkezett a birodalmat 
érintő vitás kérdésekben vagy a birodalom részei között fel- 
merülő ellentétekben. 

A birodalmi gyűlésnek általános felhatalmazása van, hogy 
az egész birodalomra érvényes törvényeket hozzon, hogy ha- 
dat üzenjen vagy békét kössön, hogy szövetségeket kössön, 
hogy csapatokat állítson és pénzt veressen, erődöket épít- 

tessen, szabályozza a pénzforgalmat, s új tagok felvételéről 
döntsön. Jogában áll továbbá, hogy az engedetlen tagokat 
kirekessze a birodalomból; az ilyeneket megfosztják felségjo- 
gaiktól és elkobozzák birtokaikat. A konföderáció tagjainak 
tilos a birodalomra ártalmas egyezségekre lépni, a császár és a 
birodalmi gyűlés beleegyezése nélkül a kölcsönös áruforga- 
lomra vámot vagy illetéket kiszabni, a pénz értékét megvál- 
toztatni, egymás rovására igazságtalanul cselekedni, vagy a 
közösségi béke megzavaróinak segítséget vagy menedéket 
nyújtani. Kiközösítés sújtja az előírások bármelyikének 
megszegőit. A birodalmi gyűlés tagjai mint közéleti emberek 
fölött minden esetben a császár és a birodalmi gyűlés ítél- 
kezik, mint magánemberek fölött pedig az udvari tanács és a 
birodalmi kamara. 

A császár nagyszámú kiváltságot élvez. A legfontosabbak: 
kizárólagos joga a birodalmi gyűlésnek javaslatokat tenni, a 
határozatait megvétózni, követeket kinevezni, címeket és ran- 
gokat adományozni, megüresedett választófejedelmi helyeket 
betölteni, egyetemeket alapítani, a birodalom államait nem 
sértő kiváltságokat osztogatni, a közjövedelmeket behajtani és 
felhasználni, s a közbiztonság fölött őrködni. Bizonyos ese- 
tekben a választófejedelmekből a császár mellett működő 
tanács alakul. Aki egyébiránt császári minőségében nem bir- 
tokol területet az országban, s nincs közvetlen jövedelme vagy 
bevétele. Másfajta minőségében élvezett jövedelmei és ura- 
dalmai azonban Európa egyik legnagyobb hatalmú fejedel- 
mévé avatják. 

Abból ítélve, hogy az alkotmányos jogkörök milyen töm- 
kelege illeti meg e konföderáció képviselőit és fejét, azt vél- 
hetnők, hogy ebben a formációban kivételesen nem érvénye- 
sültek a hasonló rendszerek általános sajátosságai. Mekkorát 
tévednénk! Az egész rendszer azon az elven alapul, hogy a 
birodalom uralkodók közössége; a birodalmi gyűlés uralko- 
dók képviselete, s a törvények uralkodókra vonatkoznak; és 

ennek az alapelvnek a következtében a birodalom idegek 
nélküli test, amely képtelen a tagjai szabályozására, nemigen 
tud védekezni külső veszély ellen, és bensőjében folytonos 
erjedés megy végbe. 

Németország története a császár és az egyes fejedelmek és 
államok közötti háborúk története; továbbá a fejedelmek és az 
államok egymás közötti háborúinak története; az erősek zabo- 
látlanságának, a gyengék elnyomásának, a külföld beavatko- 
zásainak és fondorlatainak a története; annak a története, hogy 
katonai célra embert és pénzt követelnek, de nem kapnak, 
vagy csak részben; hogy megpróbálják erőszakkal kicsikarni, 
általában hiába, vagy pusztítás közepette, halomra gyilkolva 
ártatlant-bűnöst egyaránt. Továbbá az egyetemes ostobaság, 
zűrzavar és nyomorúság története. 

A XVI. században a császár — oldalán a birodalom egy 
részével — harcot vívott a többi fejedelem és állam ellen. Az 
egyik csatában a császárnak menekülnie kellett, és Szász- 
ország választófejedelme majdnem foglyul ejtette. A volt po- 
rosz király gyakran szállt szembe császári urával, és rendsze- 
rint felülkerekedett. A birodalom tagjai maguk is annyit vi- 
szálykodtak és háborúztak egymással, hogy a német krónikák 
véres lapokkal vannak tele. A vesztfáliai béke előtt Német- 
országot harminc esztendeig tartó háború pusztította, egyik 
oldalon a császár harcolt, mellette állt a birodalom egyik fele; 
a mások oldalon Svédország, mellette a birodalom másik 
fele." A békefeltételeket azután külföldi hatalmak tárgyalták és 
diktálták; és a békefeltételek egyes cikkelyei — amelyek tehát 
idegen hatalmaktól származnak — fontos részei a német alkot- 
mánynak. 

Lehet, hogy a nemzet egységét vészhelyzetben erősíti az 
önvédelem kényszere, a helyzete azonban továbbra is sanyarú. 
A katonai előkészületeket annyi kimerítő tárgyalásnak kell 
megelőznie a szuverén testületek féltékenysége, gőgje, nézet- 
eltérései és egymásnak ellentmondó követelései miatt, hogy 

mielőtt a birodalmi gyűlés intézkedni tudna, az ellenség már 
mozgósított; és mielőtt a szövetségi csapatok támadni tudná- 
nak, az ellenség már visszavonult téli kvártélyaiba. 

A békeidőkben szükségesnek ítélt, kis létszámú nemzeti 
hadsereg felszerelése fogyatékos, fizetése rossz, szelleme pro- 
vinciális; és a kincstárnak rendszertelenül és aránytalanul 
folyósított hozzájárulásokból tartják el. 

Mivel lehetetlennek bizonyult a szuverén felek között a ren- 
det fenntartani és igazságot szolgáltatni, azzal kísérleteztek, 
hogy kilenc vagy tíz körzetre osztották a birodalmat. Ezekre a 
körzetekre bízták a belső szervezést, s azt, hogy katonai esz- 
közökkel szerezzenek érvényt a törvénynek a szövetség vétkes 
vagy csökönyös tagjaival szemben. A kísérlet azonban még 
hangsúlyosabban mutatta meg az alkotmány gyökeres hibáját. 
Mindegyik körzet miniatűr ábrázolata volt e politikai szörny- 
szülött torzulásainak. A körzetek vagy nem teljesítik megbízá- 
sukat, vagy pedig polgárháborús pusztítással és mészárlással 
végzik feladatukat. Olykor egész körzetek vétkesek köteles- 
ségszegésben, és növelik a bajt, melynek orvoslása végett hoz- 
ták létre őket. 

Egy Thuanusnál" olvasható példából fogalmat alkothatunk 
magunknak a katonai kényszer jellegéről. Donawerthben, 
Svábföld körzetének egyik szabad városában, St. Croix abbé 
néhány kiváltságot élvezett. Amikor valamelyik közszereplése 
alkalmából gyakorolta e kiváltságokat, a város lakossága atro- 
citásokra ragadtatta magát vele szemben. Következményként 
a birodalom kiközösítette a várost, s Bajorország hercegét — 
aki pedig egy másik körzet vezetője volt — bízták meg a 
kiközösítés érvényesítésével. A bajor herceg, tízezer főnyi 
sereg élén, csakhamar megjelent a városkapunál, s kitűnő al- 
kalomnak vélte az akciót titokban régen dédelgetett szándéká- 
nak megvalósítására: újjáéleszteni egy elévült követelést, 
azzal az ürüggyel, hogy Donawerth városát annak idején ősei 

földjétől szakították el.! Nos, a bajor herceg elfoglalta a vá- 
rost, mégpedig a maga nevében; lefegyverezte és megbüntette 
lakosait, és ismét a saját birtokaihoz csatolta a helységet. 

Föltehetné valaki a kérdést, hogy vajon mi tarthatta össze 
mégis ezt a már szinte darabjaira szétesett szerkezetet? Ké- 
zenfekvő a válasz: a szövetség legtöbb tagjának gyengesége; 
nem akarták ugyanis kiszolgáltatni magukat idegen hatalmak 
kényére-kedvére; azután: a szövetség főbb tagjainak gyenge- 
sége, szemben a környező hatalmak félelmetes erejével; to- 
vábbá: a nagy tekintély és befolyás, melyet a császár különál- 
ló és örökletes birtokaiból szerzett; végül: az érdek, amely arra 
ösztökéli a császárt, hogy fenntartson egy családi büszke- 
ségével összefüggő rendszert, amely Európa legnagyobb feje- 
delmévé teszi. Ezek a tényezők tartják össze a gyenge és 
ingatag uniót; ráadásul a szuverenitás természetéből fakadó 
taszító — és az idő haladtával egyre hangsúlyosabb — sajá- 
tosságok megakadályoznak bármiféle, valódi konszolidáción 
alapuló reformot. De ha ez az akadály ledőlne is, ne gondolja 
senki, hogy a szomszéd hatalmak eltűrnének olyan gyökeres 
megújulást, amely a hozzá méltó hatalomhoz és ranghoz jut- 
tatná a birodalmat. A külföldi országok hosszú idő óta érdekel- 
teknek tekintik magukat a birodalmi alkotmány fordulataiban, 
és nem egy alkalommal tanúsították politikájukkal, hogy ál- 
landósítani akarják a birodalomban az anarchiát és a gyen- 
geséget. 

Ha még nyilvánvalóbb példát akarunk, érdemes szemügyre 
venni Lengyelországot, ahol helyi kiskirályokat kell kormá- 
nyozni. Szembetűnő, mennyi szerencsétlenség oka ez az 
intézményrendszer. Lengyelország, egyaránt alkalmatlan 
lévén az önkormányzatra és az önvédelemre, régóta ki van 


! Pfeffel" (Nouvel abreg. chronol. de I hist. etc. d"Allemagne) szerint a 
herceg azzal indokolta lépését, hogy így akarta magát kárpótolni az expedí- 
ció költségeiért. (Publius) 

szolgáltatva szomszédai kényének-kedvének, s a szomszédok- 
nak nemrég kedve támadt, hogy megszabadítsák az országot 
lakosságának és területének harmadrészétől. 

A svájci kantonok egymás közötti kapcsolata nemigen éri el 
a konföderáció szintjét, jóllehet gyakran példálóznak velük az 
ilyen intézményrendszer stabilitásának, szilárdságának bizo- 
nyítására. 

Nincsenek közös pénzügyeik; nincsen közös hadseregük, 
még háborúban sem; nincs közös jogszolgáltatásuk — nincsen 
semmiféle közös szuverenitásra utaló jellegzetességük. 

Különleges földrajzi helyzetük tartja össze őket, továbbá az 
a körülmény, hogy egyenként gyöngék és jelentéktelenek; 
hogy tartanak hatalmas szomszédaiktól, hiszen egyiküknek 
azelőtt az alattvalói voltak; meg az, hogy az ilyen egyszerű és 
egyforma életmódot folytató emberek között kevés az ok a 
nézeteltérésre; továbbá közös érdekeltségük birtokaik meg- 
tartásában. Összetartja a kantonokat, hogy lázadások és felke- 
lések elnyomása végett szükségük van egymás segítségére, az 
ilyen kölcsönös segítségnyújtást megállapodások szabályoz- 
zák, igénybevételére sor is kerül; végül összetartja őket az, 
hogy szükség van szabályozott és állandó jellegű intézmény- 
rendszerre a kantonok közötti disputák elintézése céljából. En- 
nek az intézményrendszernek a lényege: a szemben álló felek 
négy-négy ítélőbírót választanak a semleges kantonokból; ha 
ők nyolcan nem tudnak megegyezni, akkor döntőbírót válasz- 
tanak. Ez a pártatlanságra felesküdött bíróság jogerős ítéletet 
hirdet, amelynek minden kanton köteles érvényt szerezni. 
Ennek az intézményrendszernek a hatásköre megítélhető egy 
1683-ban, a savoyai Victor Amadeusszal kötött szerződés 
záradékából: ennek értelmében Victor Amadeus kötelezett- 
séget vállal, hogy közvetít a kantonok között fölmerülő vitás 
ügyekben, és szükség esetén erőszakot alkalmaz a renitens fél- 
lel szemben. 

A svájci kantonok helyzete különleges ugyan, de ha mégis 

összehasonlítható az Egyesült Államokéval, akkor a párhuzam 
igazolja azt az elvet, amelynek érvényessége bizonyítandó. 
Bármilyen jól működik ez az unió a köznapi esetekben, mi- 
helyt az erejét próbára tévő nézeteltérés adódik, csődöt mond. 
Svájcban a vallási ellentétek három esetben is véres össze- 
ütközéseket robbantottak ki, s bízvást elmondható, hogy szét- 
bomlasztották a szövetséget. A protestáns és a katolikus kanto- 
noknak azóta külön-külön diétáik vannak, itt intézik legfonto- 
sabb ügyeiket; a közös országgyűlésnek nemigen maradt 
egyéb dolga, mint a közös bérletek intézése. 

A szétválásnak volt egy további figyelemre méltó követ- 
kezménye: a felek ellentétes érdekű külföldi szövetségeket kö- 
töttek. A protestáns társulást vezető Bern az Egyesült Tarto- 
mányokkal" lépett szövetségre, a katolikus tömörülés feje, 
Luzern viszont Franciaországgal. 

PUBLIUS 


A FÖDERALISTA, 20. sz.: MADISON 
(ALEXANDER HAMILTON KÖZREMŰKÖDÉSÉVEL) 


1787. december 11. 


New York állam népéhez 
Az Egyesült Németalföld igen figyelemreméltó. szerkezetű 
köztársaságok — vagy inkább arisztokratikus államalakulatok 
— konföderációja, amely azonban igazolja a konföderációk 
elemzéséből eddig levont tanulságainkat. 

Ezt az uniót hét egyenlő és szuverén állam alkotja;"? minden 
egyes állam vagy tartomány pedig egyenlő és független vá- 
rosokat tömörít. A fontos ügyekben nemcsak a tartományok, 
hanem a városok egyhangú döntésére is szükség van. 

Az unió szuverenitását a rendi gyűlés képviseli, ez általában 
a tartományok kinevezte ötven képviselőből áll. Némelyik 
képviselő élete végéig megtartja megbízatását; mások csupán 

hat, három vagy egy év tartamára. Két tartomány képviselői 
meghatározatlan ideig maradnak a testületben. 

A rendi gyűlésnek joga van szerződéseket és szövetségeket 
kötni, hadat üzenni és békét kötni, hadsereget állítani és 
hajóhadat fölszerelni, hozzájárulási kvótákat és adókat megál- 
lapítani. De minden ilyen esetben egyhangú döntés és a 
választók jóváhagyása szükséges. A rendi gyűlés jogkörébe 
tartozik követek kinevezése és fogadása; továbbá az, hogy 
érvényt szerezzen már megkötött szerződéseknek és szövet- 
ségeknek; hogy kiviteli és behozatali vámokat vessen ki és 
szedjen be; hogy pénzt veressen (a tartományi jogok figyelem- 
bevételével); s hogy kormányozza az alárendelt területeket. A 
tartományoknak tilos jóváhagyás nélkül szerződéseket kötni, 
másokra sérelmes adókat vagy illetékeket kiszabni, avagy 
szomszédaikra nagyobb vámokat kivetni, mint a saját pol- 
gáraikra. A szövetségi közigazgatást államtanács, számve- 
vőszék és öt tengerészeti kollégium erősíti és támogatja. 

Az unió legfőbb végrehajtó tisztségviselője a helytartó, aki 
ez idő szerint örökös fejedelem. Súlyát, befolyását a köztár- 
saságban függetlensége határozza meg, továbbá nagy hitbi- 
zományi birtokai, családi kapcsolatai nem egy európai hatal- 
massággal, és meghatározza talán legfőképpen az, hogy nem- 
csak az unió helytartója, hanem a többi tartományoké is, és ez 
utóbbi minőségében — bizonyos keretek között — városi 
hatóságokat nevez ki, tartományi rendeleteket hajt végre, tet- 
szése szerint elnökölhet a tartományi törvényszék ülésein, és 
közkegyelmet gyakorolhat. 

Az unió helytartójaként jelentős előjogokat élvez. 

Politikai minőségében jogában áll dönteni a tartományok 
közötti vitákban, ha ez más módszerekkel nem sikerült; jelen 
lehet a rendi gyűlés tanácskozásain, vagy a tartományok 
egyéb értekezletein; audiencián fogadhatja idegen államok 
követeit; külföldi udvaroknál különleges ügyvivőket tarthat. 

Katonai minőségében a szövetségi hadsereg főparancsnoka; 

gondoskodik helyőrségek szervezéséről, és általában rendel- 
kezik katonai ügyekben; dönt a katonai kinevezésekben, még- 
pedig az ezredesi rangtól a zászlós rangig; kinevezi a kato- 
nailag megerősített városok kormányzatát. 

Mint tengerészeti méltóság, ő a főadmirális; felügyelője és 
irányítója a hajóhaddal és általában a tengerészettel kapcsolatos 
minden ügynek; személyesen vagy megbízottja révén elnököl a 
tengerészeti hivatalok ülésein; helyettes admirálisokat és más 
főtiszteket nevez ki; továbbá haditanácsokat hoz létre, ame- 
lyeknek döntései csak az ő jóváhagyásával hajthatók végre. 

Jövedelme — s ebben nincsenek benne a privát bevételek — 
háromszázezer forintot tesz ki. Az állandó hadsereg, amelynek 
főparancsnoka, körülbelül negyvenezer főnyi. 

Ilyen hát a híres németalföldi konföderáció felépítése — pa- 
píron. Milyen jellemző vonásokkal ruházta fel mármost a 
gyakorlat? Nos: kormányzata erélytelen; a tartományok között 
napirenden vannak a nézeteltérések; külföldi befolyás alatt áll, 
és megalázó bánásmódban van része; a konföderáció élete 
békeidőben kiegyensúlyozatlan, háborúi pedig katasztrofális 
következményekkel járnak. 

Mint Grotius" már régebben megjegyezte, az alkotmány fo- 
gyatékosságai csak azért nem döntik romba az országot, mivel 
honfitársait összetartja az osztrák uralkodóház iránt érzett 
gyűlölet. 

Egy másik tekintélyes szerző" szerint az utrechti unió" hatal- 
mi központja, a rendi gyűlés, látszatra elegendő az összhang 
megteremtésére, a tartományok marakodásai miatt azonban a 
gyakorlat nagyon is eltér az elmélettől. 

Egy másik szerző" szerint a rendi gyűlés előírja, hogy min- 
den tartomány anyagi hozzájárulást folyósítson; de ez az elő- 
írás eddig nem volt és valószínűleg sosem lesz végrehajtható, 
mivel az ország belsejében lévő tartományok — csekély keres- 
kedelmi forgalmuk miatt — nem képesek a többiekével egyen- 
lő hozzájárulást fizetni. 

Ami egyébként az anyagi hozzájárulást illeti, az alkotmány 
előírásainak kijátszása köznapi gyakorlattá vált. A késedelem- 
mel járó veszély a hozzájárulással egyetértő tartományokat 
arra készteti, hogy a többieket meg se várva fizessék be a rájuk 
eső hányadot, s aztán deputációk útján — gyakori eset! — vagy 
más módokon igyekeznek visszatérítést kieszközölni a töb- 
biektől. Holland tartományát gazdagsága és befolyása képessé 
teszi mindkét cél elérésére. 

Nemegyszer megtörtént, hogy a hátralékot végül is szuro- 
nyok segítségével hajtották be, ami borzasztó ugyan, de végre- 
hajtható az olyan konföderációban, amelynek egyik tagja jó- 
val erősebb a többinél, s amelyben a többiek oly gyengék, 
hogy eszükbe sem jut ellenállni. Nem valósítható meg azon- 
ban az ilyesmi egy olyan konföderációban, amelynek több 
tagja egyenlő katonai erejű és egyenlő gazdasági erőforrá- 
sokkal rendelkezik, és egyenként is képesek energikus és 
kitartó ellenállásra. 

A külügyminiszterek, mondja Sir William Temple — maga is 
volt külügyminiszter —, úgy kerülik meg a rájuk bízott ügyek- 
ben a döntést, hogy manipulálják a tartományokat és a 
városokat. 1726-ban például a hannoveri szerződés végrehaj- 
tását egy teljes évvel sikerült késleltetni. Gyakoriak és közis- 
mertek a hasonló esetek. 

Szükséghelyzetben a rendi gyűlés gyakran kényszerül az 
alkotmányos keretek túllépésére. 1688-ban például a saját sza- 
kállára kötött szerződést." Az 1648. évi vesztfáliai békét, 
amely formálisan és véglegesen elismerte Hollandia függet- 
lenségét, Zeeland beleegyezése nélkül kötötték meg. Még a 
legutóbb Nagy-Britanniával megkötött békeszerződésben is 
eltértek az egyhangú döntés alkotmányos alapelvétől! A gyön- 
ge alkotmány szükségszerű következménye a szétesés, mert 
hiányzik a biztonság megőrzéséhez szükséges hatalom — vagy 
kisajátítják. Hogy ez a kisajátítás megáll-e ott, ahol még 
egészségesnek tekinthető, vagy pedig elmegy a veszedelmes 

szélsőségekig, az a pillanatnyi körülményektől függ. Fogya- 
tékos alkotmány esetében a rendkívüli hatalom gyakorlását 
olykor a pillanatnyi, sürgős igények követelik, s ez gyakrab- 
ban szül zsarnokságot, mint akár a legszélesebb körű alkot- 
mányos hatalom teljes kihasználása. 

A helytartói intézmény előidézte katasztrófák ellenére is 
igen elterjedt az a feltevés, hogy a helytartónak az egyes tar- 
tományokra gyakorolt befolyása nélkül a konföderációban 
megnyilvánuló anarchia már régen felbomlasztotta volna ma- 
gát a konföderációt. Mably abbé azt mondja: , Ilyen kor- 
mányzattal az unió nem maradhatott volna fenn, ha a tartomá- 
nyoknak nincs egy belső ösztökéjük, amely lomhaságukat 
nógatja, és gondolkodásukat egy irányba tereli. Ez az ösztöke: 
a helytartó." Sir William Temple pedig megjegyzi: , Amikor a 
helytartóság intézménye szünetelt, Holland, a maga gazdag- 
ságával és hatalmával, amely valamiféle függőségbe kény- 
szerítette a többieket, kellőképpen pótolta a hiányt." 

Nemcsak ezek a körülmények fékezik azonban az anarchiá- 
ba és a felbomlásba zuhanás folyamatát. A környező hatalmak 
bizonyos mértékben kikényszerítik az uniót, ugyanakkor 
azonban intrikáikkal hangsúlyosabbá teszik az alkotmány fo- 
gyatékosságait, amelyek révén a köztársaságot bizonyos fokig 
a markukban tartják. 

Az igazi hazafiak régóta panaszolták, hogy e fogyatékossá- 
gok súlyos következményekkel járnak, és nem kevesebb, mint 
négy szabályszerű kísérletet tettek a bajok orvoslására: rend- 
kívüli gyűléseket hívtak össze ebből a célból, de a dicséretes 
törekvés mindannyiszor kudarcba fulladt; nem sikerült egy- 
ségbe forrasztani a tanácskozó testületet az érvényben lévő 
alkotmány ismert és elismert, végzetes következményekkel já- 
ró hibáinak kijavítására. Álljunk meg egy pillanatra, honfitár- 
saim, ennél a szomorú és figyelmeztető történelmi leckénél; s 
amikor panaszoljuk a szerencsétlenségeket, amelyeket az egy- 
mással ütköző nézetek és az önzés indulatai zúdítanak az 

emberiségre, egyszersmind adjunk hálát az égnek, hogy a mi 
tanácskozásaink, amelyeket politikai boldogulásunk érdeké- 
ben folytattunk, üdvös egyetértést hoztak. 

Az előbb említett országban általános adózást terveztek, 
amelyet a szövetségi hatóság adminisztrált volna. De a tervet 
sokan ellenezték, és nem lett belőle semmi. 

A szerencsétlen nép pedig most minden jel szerint súlyosan 
megszenvedi a zavargásokat, a tagállamok közötti nézeteltéré- 
seket és a külföldi hadak invázióit, vagyis a sorsából fakadó 
válságot. S a többi ország aggódva függeszti szemét a szörnyű 
látványra. Az emberiesség mindenekelőtt azt kívánná, hogy ez 
a súlyos megpróbáltatás olyan kormányzati reformra vezes- 
sen, amelynek nyomán létrejön az unió, és megszületik a nyu- 
galom, a szabadság és a boldogság. A második kívánság az 
volna, hogy a menedék, amelynek oltalmában reményeink 
szerint ezek az áldások országunkban hamarosan élvezhetők 
lesznek, vigaszt nyújtson nekik a maguk szerencsétlenségéért. 

Nem kérek elnézést, amiért ily hosszan elidőztem a szövet- 
ségi államalakulatok precedenseinél. A tapasztalat az igazság 
orákuluma, s ha a válaszai egyértelműek, akkor perdöntő ki- 
nyilatkoztatásnak tekintendők. Esetünkben azt a fontos igaz- 
ságot nyilvánítja ki egyértelműen, hogy a szuveréneken 
uralkodó szuverenitás, a kormányokat kormányzó kormány, a 
közösségekre — nem pedig az egyénekre! — vonatkozó tör- 
vényhozás éppoly hibás az elméletben, mint a gyakorlatban, 
aláássa a polgári állam rendjét és céljait, mivel a törvény 
helyébe az erőszakot, a hatóság szelíd és üdvös kényszere 
helyébe a kard pusztító kényszerét állítja. 

PUBLIUS 

New York állam népéhez 

A legutóbbi három számban összefoglaltuk a legfőbb 
körülményeket és eseményeket, amelyek meghatározták más 
konföderációs kormányzatok szellemét és sorsát. Most sorra 
veszem a legfőbb fogyatékosságokat, amelyek eleddig meg- 
hiúsították a nálunk meghonosított rendszerhez fűzött remé- 
nyeinket. Az orvoslás módjának biztos és kielégítő megál- 
lapításához feltétlenül szükséges, hogy megismerjük, milyen 
mérvű és milyen súlyos a baj. 

A meglévő konföderáció legnyilvánvalóbb hiányossága, 
hogy törvényeinek egyáltalán nincsenek SZANKCIÓI. Mai álla- 
jotában az Egyesült Államok nem képes elérni, hogy enge- 
delmeskedjenek a döntéseinek, vagy hogy pénzbüntetéssel, 
előjogok felfüggesztésével vagy eltörlésével, esetleg bármi- 
lyen más alkotmányos módon megtorolja a döntéseivel szem- 
ben megnyilvánuló engedetlenséget. Semmiféle hatalmat nem 
ruháztak rá, hogy erőszakot alkalmazzon a szövetség köte- 
lességszegő tagjaival szemben, és ha a szövetség vezető szer- 
vének — az egyes államok között létrejött megállapodás ter- 
mészetéből kifolyólag — mégis tulajdonítanak ilyen jogot, hát 
csupán következtetés útján, úgyszólván mesterségesen tehetik 
meg, ellentétben a második cikkellyel, amely szerint , minden 
egyes államot megillet az a hatalom, hatáskör és jogkör, ame- 
lyet nem ruháztak át kifejezetten a Kongresszusban ülésező 
Egyesült Államokra". Kétségkívül szembetűnő abszurditás 
feltételezni, hogy ilyenfajta jog nem létezik, de kénytelenek 
vagyunk szembenézni a dilemmával: vagy magunkévá 
tesszük e feltevést — bármilyen esztelennek látszik is —, vagy 
megszegünk, illetve kiigazítunk egy olyan rendelkezést, 
amelynek az új alkotmány ellenzői újabban a dicséretét 

zengik, és amelyet oly hevesen méltatlankodva hiányolnak az 
alkotmánytervezetből. Ha nem vagyunk hajlandók csökken- 
teni ennek az agyondicsért rendelkezésnek a hatóerejét, akkor 
kénytelenek vagyunk arra a következtetésre jutni, hogy az 
Egyesült Államok kormányzata különös látványt nyújt: egy 
szemernyi alkotmányos hatalma sincs arra, hogy érvényt sze- 
rezzen saját törvényeinek. Az idézett példák mutatják, hogy 
ebben a tekintetben az amerikai konföderáció eltér minden 
más hasonló intézménytől, és példa nélkül álló, vadonatúj 
jelensége a politika világának. 

Másik főbenjáró fogyatékossága a szövetségi plénumnak, 
hogy hiányzik belőle az államok kormányzatainak kölcsönös 
jótállása. A cikkelyekben nincs kinyilvánítva semmi efféle; és 
ha hasznossági okokból holmi hallgatólagos jótállást magya- 
rázunk bele, akkor még kirívóbban térünk el az említett cik- 
kelytől, mint hogyha — szintén a hasznosság okán — úgy 
értelmezzük a dolgot, hogy a cikkely hallgatólagosan elismeri 
az erőszak alkalmazásának lehetőségét. A kölcsönös jótállás 
hiánya, jóllehet következményeiben veszélyeztetheti, mégsem 
jelent olyan közvetlen életveszélyt az unióra, mint a tör- 
vényszegés szankcióinak hiánya. 

Kölcsönös jótállás nélkül le kell mondani az unió segítsé- 
géről az olyan belső veszélyek elhárításában, amelyek olykor 
az állami alkotmányok létét fenyegetik. Az egyes államokban 
bekövetkezhet a hatalombitorlás, mely lábbal tiporja a nép 
szabadságjogait, miközben a nemzeti kormányzat törvényesen 
nem tehet mást, mint hogy méltatlankodva és sajnálkozva 
szemléli a törvénysértéseket. Valamely klikk zsarnokuralomra 
juthat a törvényes rend romjain, az uniónak pedig nem áll 
módjában alkotmányos segítséget nyújtani a kormány bará- 
tainak és támogatóinak. A vihar, amelyet Massachusetts állam 
csak az imént vészelt át," bizonyítja, hogy itt nem holmi el- 
méleti veszedelmekről van szó. Ugyan ki a megmondhatója, 
hogyan végződnek a legutóbbi zavargások, ha az elégedet- 

lenkedőknek egy Caesar vagy egy Cromwell áll az élére? Ki 
jósolhatná meg, hogy egy Massachusettsben létrejött despo- 
tauralom milyen hatást gyakorolna a szabadságjogokra New 
Hampshire vagy Rhode Island, Connecticut vagy New York 
államban? 

Némelyek oly szertelenül büszkék államuk jelentőségére, 
hogy ellenzik a szövetségi kormányzat jótállásának elvét is; 
azt állítják, hogy az ilyesmi nem más, mint fontoskodó beavat- 
kozás a tagállamok belügyeibe. Az efféle aggályoskodás meg- 
fosztana bennünket az unió egyik várható előnyétől, és csak 
abból adódhat, hogy némelyek félreértik a rendelkezés jel- 
legét. Ez a klauzula ugyanis semmiképpen sem akadályozhat- 
ja meg az egyes államok alkotmányának reformját, ha a nép 
többsége az ilyen reformot törvényes és békés úton támogatja. 
Ez a jog mindenképpen érintetlen maradna. Az említett jótál- 
lás csak az erőszakos változtatásoknak állná útját. Túl sok kor- 
látozó tényező egyébiránt nem alkalmazható az efféle vészes 
eshetőségek ellen. A társadalmi béke, a kormányzati stabilitás 
teljességgel attól függ, hogy mennyire eredményesek az ilyen 
vonatkozású óvintézkedések. Ahol a teljes kormányzati hata- 
lom a nép kezében van, ott az állam részleges vagy alkalmi 
politikai zűrzavarai esetén kisebb az igény a bajok erőszakos 
orvoslására. Népi vagy képviseleti alkotmány esetében a rossz 
kormányzás természetes gyógymódja a személyi -változás. A 
központi hatalom jótállása éppen annyira irányulhat a hata- 
lombitorlás ellen, mint a közösséget veszélyeztető pártütő 
zavargások vagy zendülések ellen. 

A konföderáció egy másik alapvető hibája, hogy az egyes 
államok KVÓTÁK alapján folyósítják hozzájárulásukat a közös 
kincstárhoz. Elméletileg már bizonyítást nyert, hogy az orszá- 
gos igények ilyen eszközökkel nem elégíthetők ki, és ezt a 
gyakorlat próbája is bőségesen igazolta. Most csupán az álla- 
mok közötti egyenlőség szempontjából beszélek a kérdésről. 
Akik azt szokták vizsgálni, hogyan jön létre egy ország ter- 

mészet adta gazdagsága és melyek e gazdagság alkotóelemei, 
kénytelenek belenyugodni, hogy pontos meghatározásra nincs 
közös mértékegység vagy mérőműszer. Előbb a földek értékét, 
majd a lakosság számát javasolták a hozzájárulási arány 
alapjául, de sem ez, sem az nem tekinthető igazságosnak. Ha 
összehasonlítjuk az Egyesült Hollandia nemzeti vagyonát 
Oroszországéval, Németországéval vagy akár Franciaországé- 
val, s ha ugyanakkor összevetjük az elsőnek említett kis 
ország földjeinek értékét és lakosságának számát a három 
utóbbi, hatalmas kiterjedésű ország egyikének vagy másiká- 
nak lélekszámával vagy földjeik értékével, azonnal látni 
fogjuk, hogy sem a lélekszám, sem a földérték nem áll arány- 
ban az említett országok nemzeti vagyonával. Hasonló ered- 
ményre jutunk, ha ugyanilyen párhuzamot vonunk az egyes 
amerikai államok között. Hasonlítsuk csak össze Virginiát 
Észak-Karolinával, Pennsylvaniát Connecticuttal, vagy Mary- 
landet New Jerseyvel, és meggyőződhetünk róla, hogy az 
egyes államok vagyona, illetve földjeik értéke és népességük 
száma között nincs összefüggés. Ugyanerre a megállapításra 
juthatunk, ha egy-egy említett amerikai állam egyes megyéit 
vizsgáljuk. Aki ismeri New York államot, nem vitathatja, hogy 
King" s County és Montgomery County aktív vagyona között 
jóval nagyobb a különbség, mint e két megye földjeinek össz- 
értéke vagy lélekszáma alapján hinné az ember. 

A nemzeti vagyon nagysága a tényezők egész sorától függ. 
A földrajzi helyzet, az éghajlati és talajviszonyok, a termékek 
jellege, a kormányzat milyensége, a polgárok szellemisége, 
tájékozottságuk mértéke, a kereskedelem, a művészetek, az 
ipar állapota — nos, mindezek a körülmények és sok egyéb, itt 
nem részletezhető, túlságosan összetett, apró vagy mellékes 
tény szinte elképzelhetetlen eltérések forrása, ami a különféle 
országok egymáshoz viszonyított jólétét vagy gazdagságát 
illeti. A következtetés nyilvánvaló: a nemzeti vagyonnak nincs 
közös mércéje, és persze nincs olyan általános vagy állandó 

szabály sem, amely meghatározhatná az egyes államok adó- 
fizetési képességét. Így tehát minden arra irányuló kísérlet, 
hogy egy konföderáció tagjai efféle szabályok alapján fizes- 
senek anyagi hozzájárulást, csakis kirívó egyenlőtlenséget és 
szélsőséges elnyomást idézhet elő. 

Amerikában már maga az ilyen egyenlőtlenség is az unió 
szétesésével járna, ha módot találnának az efféle követelések 
kényszerítő érvényesítésére. A hátrányosan érintett államok 
nem sokáig viselnék el, hogy olyan elvek alapján tartozzanak 
össze, amelyek ily egyenlőtlenül osztanák el a köztehervi- 
selést, és amelyek arra is irányulnak, hogy elszegényítsék és 
elnyomják némelyik állam polgárait, miközben más államok 
polgárai alig érzik meg kötelezettségeik súlyát. Márpedig ez a 
visszásság együtt jár a kvóták és rekvirálások elvével. 

Ez a hátrány csakis akkor kerülhető el, ha a nemzeti kor- 
mányzatot felhatalmazzák, hogy a maga módján gyűjtse össze 
a bevételeit. A vámok, illetékek és általában a fogyasztásra 
kivetett adók folyadékhoz hasonlíthatók, amely idővel azonos 
szintre kerül teljesítésük lehetőségeivel. Az egyes polgárok 
hozzájárulása bizonyos fokig tetszésük szerint alakul, és erő- 
forrásaik figyelembevételével szabályozható. A gazdagok 
nagyvonalúak lehetnek, a szegények takarékosak. A magánjel- 
legű elnyomás elkerülhető a megadóztatandó tárgyak helyes 
kiválasztásával. Ha némelyik államban bizonyos tárgyakra 
kivetett vámok következtében egyenlőtlenségek keletkeznek, 
kiegyenlítik őket a más államokban keletkezett, más tárgyakra 
kivetett vámok okozta aránytalanságok. Az idők folyamán és 
a dolgok alakulásával mindenütt helyreáll az egyensúly — 
amennyire ilyen bonyolult ügyekben ez lehetséges. Es ha 
fennmaradna is némi egyenlőtlenség, az sem lenne oly nagy- 
mérvű, oly egyöntetű és oly gyűlöletes, mint az, amely bármi- 
lyen mértékű kvótarendszer következtében szükségképpen 
kialakul. 

A fogyasztási cikkekre kivetett adók jelentős előnye, hogy 

természetüknél fogva nem vihetők túlzásba. Megszabják a 
. Saját határaikat, s ezek a határok csak akkor léphetők át, ha 
lemondunk a kitűzött célról, vagyis a bevételek növeléséről. 
Itt csakugyan érvényes az a szellemes mondás, amely szerint 
, a politikai számtanban kettő meg kettő nem mindig négy". A 
túl magas vámok csökkentik a fogyasztást, és aki csak teheti, 
kijátssza a rendelkezéseket; a kincstárnak nagyobb a bevétele, 
ha a vámok mérsékeltek és korlátok közé szorítják őket. Ez 
meggátolja, hogy az állampolgárokat ilyen típusú adókkal 
anyagilag elnyomják: önmagában természetes határt szab a 
kivetésük lehetőségeinek. 

Az ilyen adók az úgynevezett közvetett adók fajtájába tar- 
toznak, és szükségképpen az állami bevételek legfőbb részei 
országunkban. A közvetlen adók, amelyek elsősorban a föl- 
dekre és a házakra vonatkoznak, az arányos adókivetés elvén 
alapulhatnak. Mércéül a föld értéke vagy a lakosság száma 
szolgálhat. A mezőgazdaság helyzetét és a lakosság számát 
mindig is egymással szorosan összefüggő tényezőknek tekin- 
tették. Az egyszerűség és a biztonság kedvéért rendszerint 
valóban helyesebb számadatokkal operálni a vázolt cél 
érdekében. De hát minden országban gigászi feladat megál- 
lapítani a földek valódi értékét; csekély népsűrűségű és fej- 
letlen országokban majdnem megvalósíthatatlan. A pontos 
értékmegállapítás költségei minden esetben óriási akadályt 
jelentenek. Egy olyan adózási ágban, amelyben a kormányzat 
cselekvési lehetőségeit nem korlátozza a dolgok természete, 
valamiféle, a céllal összhangban lévő szabály rögzítése keve- 
sebb bajjal jár, mint hogyha az említett lehetőségeket akadály- 
talanul hagyjuk érvényesülni. 

PUBLIUS 

New York állam népéhez 

Az érvényben lévő szövetségi rendszer már felsorolt hiányos- 
ságain kívül vannak még egyéb, nem kisebb jelentőségű fo- 
gyatékosságok, amelyek mind hozzájárulnak ahhoz, hogy ez a 
rendszer teljességgel alkalmatlan az unió ügyeinek intézésére. 

Minden érdekelt egyetért abban, hogy a kereskedelem 
szabályozására vonatkozó felhatalmazás hiánya közéjük tar- 
tozik. Az ilyen felhatalmazás hasznos voltáról már szóltunk 
vizsgálódásaink elején; úgyhogy egyrészt ezért, másrészt 
pedig az ebben a témában észlelhető közmegegyezés okán 
most nem érdemes sokat beszélni a dologról. Már első pillan- 
tásra is nyilvánvaló, hogy sem áruforgalmi, sem pénzügyi 
szempontból nincs még egy olyan ágazat, amely jobban meg- 
követelné a szövetségi ellenőrzést. Ennek az ellenőrzésnek a 
hiánya már eddig is megakadályozta, hogy kedvező egyez- 
ményeket kössünk idegen hatalmakkal, és sok elégedetlenség- 
re adott okot az unió államainak egymás közötti kapcsolatában 
is. A politikai viszonyainkkal ismerős kormányzatok egyike 
sem lesz olyan ostoba, hogy az Egyesült Államokkal kötött 
megállapodások révén szerezzen előjogokat, amikor jól tud- 
ják, hogy az unió vállalta kötelezettségeket az unió tagállamai 
bármelyik pillanatban megszeghetik, és amikor a tapasztalat 
arra tanítja őket, hogy a piacainkon élvezett minden tetszésük 
szerinti előnyt csak akkor kell viszonozniuk, amikor éppen 
kedvük tartja. Nem meglepő tehát, hogy amikor Mr. Jen- 
kinson" a brit képviselőházban törvényjavaslatot terjesztett be 
a két ország közötti kereskedelmi forgalom ideiglenes szabá- 
lyozására, azzal a kijelentéssel kezdte beszédét, hogy az előző 
törvények hasonló előírásai megfeleltek Nagy-Britannia ke- 
reskedelmi céljainak, és hogy helyes volna eltekinteni a továb- 

bi lépésektől, amíg ki nem derül, hogy az amerikai kor- 
mányzat megszilárdul-e vagy sem..! 

Több amerikai állam igyekezett — külön tilalmak, korlátozá- 
sok és megszorítások útján — befolyásolni a brit királyság 
magatartását ebben a vonatkozásban; de az összhang hiánya — 
amely a központi hatalom hiányának, továbbá az egyes álla- 
mok nézeteltéréseinek tulajdonítható — eleddig kudarcra ítélt 
minden ilyen kísérletet; és ez lesz a helyzet mindaddig, amíg 
az egységes intézkedés útjában hasonló akadályok tornyosul- 
nak. 

Némelyik tagállam illetéktelenül beavatkozó és jószomszé- 
dinak korántsem mondható, az unió valódi szellemével ellen- 
tétes lépései nem egy esetben adtak alapos okot más államok 
neheztelésére és panaszaira; és félő, hogy az ilyen esetek — ha 
előfordulásukat nem gátolja meg a központi irányítás — meg- 
sokszorozódnak és terjednek, s az ellenségeskedés és szét- 
húzás nem kevésbé jelentős forrásaivá lesznek, mint a konfö- 
deráció különféle részei közötti érintkezés sérelmes akadályai. 
, A német birodalom? kereskedelmében folyamatos zavart 
okoz az a rengeteg vám, amellyel több fejedelem és állam sújt- 
ja a területükön átszállított árucikkeket, és amelyek szinte 
használhatatlanná teszik azokat a pompás folyamokat és 
hajózható folyókat, amelyek oly bőségben szelik át Németor- 
szágot." A mi országunk népének lelkülete sose fogja ugyan 
megengedni, hogy ez a leírás szó szerint vonatkozzék ránk is, 
mégis: az egyes államok egyre inkább egymásnak ellent- 
mondó rendelkezései emberi számítás szerint oda vezethet- 
nek, hogy egy állam polgárait a többi állam nem fogja ked- 
vezőbb elbánásban részesíteni, mint a külföldieket vagy az 
idegeneket. 

A Konföderációs Cikkelyek kézenfekvő értelmezése szerint 


! Amennyire emlékszem, ez volt beszédének lényege, amikor legutóbbi 
törvényjavaslatát beterjesztette. (Publius) 
? Encyclopaedia, , Empire" címszó. (Publius) 

a haderőállításra irányuló felhatalmazás nem más, mint 
bizonyos katonai létszám állításának követelése az egyes álla- 
moktól. Az elmúlt háború folyamán" ez a módszer nagyon is 
gátolta az eredményes és gazdaságos honvédelem megszer- 
vezését. A szisztéma az államok közötti versengésre ösztön- 
zött, és így valami árverésféle alakult ki — az árverés tárgyai 
emberek voltak. A tőlük megkövetelt kvóták teljesítése cél- 
jából az államok egymásra licitáltak, s végül a pénzbeli jut- 
tatások óriási — és folyósíthatatlan — összegekre rúgtak. A to- 
vábbi haszon reménye arra indította a katonai szolgálatra haj- 
landókat, hogy halasztgassák a jelentkezésüket, s elvette a 
kedvüket attól, hogy hosszabb időre felcsapjanak katonának. 
Ezért aztán vészhelyzetekben is lassú és hiányos volt a soro- 
zás, a szolgálatot pedig csak rövid időre vállalták az emberek 
és példátlanul sok pénzért. A csapatok létszáma állandóan 
ingadozott, ez rontotta a fegyelmet, a szélnek eresztett kato- 
naság pedig gyakorta veszélyeztette a közbiztonságot. Mind- 
ennek következtében jó néhányszor kényszer alkalmazására is 
sor került a haderőszervezésben, amit csakis a szabadságért 
való lelkesedés képes elviseltetni az emberekkel. 

Ez a toborzási módszer nemcsak a gazdaságosság és az 
eredményesség rovására megy, hanem a terhek egyenlő meg- 
osztásának sem kedvez. A hadszíntérhez közeli államok, ön- 
fenntartási indokokból, mindent elkövettek az erejükön felüli 
kvóták teljesítésére, azok az államok viszont, amelyek távol 
voltak a veszélyes helyektől, a legtöbb esetben éppoly lagy- 
matagon viselkedtek, mint amilyen buzgón az előbbiek. En- 
nek az egyenlőtlenségnek a közvetlen hatását nem enyhítette 
az a remény, ami a pénzbeli hozzájárulás esetében vigaszul 
szolgált, tudniillik hogy egyszer majdcsak kifizetik a teljes 
tartozásukat. A pénzbeliekkel hátralékban lévő államok tar- 
tozásait a terhükre írhatják; de emberanyag-hátralékukat nem 
lehet csupán könyveléssel elintézni. E remény hiányán azon- 
ban nincs mit sajnálni, hiszen beláthatjuk, hogy a köte- 

lezettségeiket leghanyagabbul teljesítő államok aligha tudják 
valaha is helyrehozni pénzügyi lemaradásukat. A kvóták és a 
rekvirálások rendszere — akár emberanyag, akár pénz , behaj- 
tásáról" van szó — minden tekintetben gyöngesége az uniónak, 
a tagállamok szempontjából pedig egyenlőtlenség és igazság- 
talanság forrása. 

Az államok szavazategyenlősége további fogyatékossága a 
konföderációnak. Az elemi arányérzék követelménye, 
valamint a megfelelő képviselet minden szabálya egyaránt 
ellentmond egy olyan alapelvnek, amely Rhode Islandnek 
ugyanakkora hatalmi befolyást juttat, mint Massachusettsnek, 
Connecticutnak vagy New Yorknak; és amely szerint Dela- 
ware szava az országos tanácskozásokban éppen annyit nyom 
a latban, mint Pennsylvaniáé, Virginiáé vagy Eszak-Karolináé. 
Ennek az elvnek a gyakorlati megvalósítása ellentmond a 
köztársasági kormányzás alaptételének, amely a többség 
akaratának érvényesülését követeli. Álokoskodással azt vála- 
szolhatnók, hogy a szuverenitások értéke egyenlő, és hogy az 
államok szavazatainak többsége egyenlő a konföderációba 
tömörült Amerika többségi véleményével. Ez a logikai bű- 
vészkedés azonban semmiképpen sem érvénytelenítheti az 
igazságosság és a józan ész követelményeit. Előfordulhat 
ugyanis, hogy az államok ekként elért többsége Amerika né- 
pének törpe kisebbsége csupán;! és Amerika népének kéthar- 
mada nem engedheti meg pusztán művi megkülönböztetések 
és szillogisztikus szőrszálhasogatások alapján, hogy érdekeit 
tartósan a nép egyharmada képviselje és irányítsa. Bizonyos 
idő múlva a nagyobb államok fellázadnának a gondolat ellen, 
hogy a kisebbek hozzanak nekik törvényt. Hogy belenyugod- 
janak politikai fontosságuk ilyen mérvű csökkentésébe, ahhoz 


! New Hampshire, Rhode Island, New Jersey, Delaware, Georgia, Dél- 
Karolina és Maryland: az államok szám szerinti többsége — de együtt nem 
teszik ki a népesség egyharmadát. (Publius) 

nemcsak a hatalomvággyal szemben kellene érzéketlenné vál- 
niuk, hanem fel kellene áldozniuk az egyenlőség vágyát is. 
Elvárni az előbbit nem valami ésszerű, igényelni az utóbbit 
pedig korántsem igazságos. A kisebb államoknak be kell lát- 
niuk, hogy biztonságuk és boldogulásuk az uniótól függ, és 
készségesen le kell mondaniuk az említett , többségi" elv 
érvényesüléséről, máskülönben magatartásuk végzetesen 
megrövidítheti az unió életét. 

Erre meg azt mondhatná valaki, hogy a legfontosabb hatá- 
rozatok meghozatalához nem hét, hanem kilenc állam — vagy- 
is a teljes létszám kétharmada — szükséges, ez pedig azt jelen- 
ti, hogy kilenc állam mindenképpen az unió lakosságának 
többségét teszi ki. Ez azonban nem érvényteleníti a tételt, 
amely szerint a területben és lakosságban rendkívül egyen- 
lőtlen államok közötti szavazategyenlőség teljességgel helyte- 
len; amellett ez a következtetés nem is helytálló, mivel fel- 
sorolhatunk kilenc olyan államot, amelyek összlakossága nem 
teszi ki a nép többségét;! márpedig az alkotmány szerint ennek 
a kilencnek a szavazata elegendő. Ráadásul vannak jelenté- 
keny ügyek, amelyekben dönthet az egyszerű többség is; és 
vannak más ügyek, amelyekben kétségek merültek fel, és ha a 
vita az egyszerű többség javára dől el, akkor hét állam szava- 
zata elsőrendű fontosságú érdekek tekintetében is érvényesül- 
het. Azonkívül meg kell jegyezni, hogy az államok száma 
növekedhet, de a szavazatarány megfelelő növelésére ez idő 
szerint nincs szabály. 

De ez még nem minden. Ami első pillantásra orvosságnak 
látszhat, az a valóságban méreg. Ha vétójogot adunk a kisebb- 
ségnek (márpedig ez a helyzet, valahányszor a többség véle- 
ménye nem elég a döntéshez), az végső fokon azzal jár, hogy 
a nagyobb számot alárendeljük a kisebbnek. Néhány állam 


! Adjuk hozzá New York és Connecticut államokat a fenti héthez, és ők 
kilencen még akkor sem képviselik a többséget. (Publius) 

képviselőinek távolmaradása gyakorta olyan helyzetbe hozta a 
kongresszust, mint a lengyel országgyűlést, amelyet akár 
egyetlenegy vétó cselekvőképtelenné tett. Az unió egyhatva- 
nad része — körülbelül Delaware és Rhode Island együtt — 
többször is meggátolta az unió intézkedését. Egyike ez azok- 
nak a finomításoknak, amelyek gyakorlatilag az elméletben 
elképzelt hatás ellenkezőjével járnak. A közélet testületeiben 
megkövetelt egyhangú vagy majdnem egyhangú döntés azon 
a feltevésen alapult, hogy növeli a biztonságot. Valójában 
azonban az ilyesmi zavarja a közigazgatást, bénítja a kor- 
mányzat energiáit, s a tiszteletre méltó többség szabályszerű 
tanácskozásait és döntéseit egy jelentéktelen, izgága vagy kor- 
rupt klikk szeszélyeivel és mesterkedéseivel helyettesíti. 
Azokban az országos vészhelyzetekben, amikor rendkívül 
fontos, hogy jó-e a kormányzat vagy rossz, gyönge-e vagy 
erős, általában gyors cselekvésre van szükség. Valahogyan 
folytatódnia kell a közéleti tevékenységnek. Mármost ha vala- 
milyen csökönyös kisebbség korlátozhatja a többséget abban, 
hogy ezt a tevékenységet a legjobb képességei szerint folytas- 
sa, akkor a többségnek — hogy egyáltalán tehessen valamit — 
alkalmazkodnia kell a kisebbség nézeteihez; így aztán a 
kevesek véleménye többet nyom a latban, mint a többségé, s 
meghatározza az országos cselekvés irányát. A következmény: 
bosszantó késedelmeskedés, állandó alkudozás és cselszövés, 
méltatlan közéleti kompromisszumok. Es egy ilyen rendszer- 
ben még az is jó, ha egyáltalán létrejöhetnek az efféle komp- 
romisszumok. Van ugyanis olyan helyzet, amikor a dolgok 
nem intézhetők el ily módon - ilyenkor azután a kormányzat 
intézkedéseit fel kell függeszteni (ami káros), vagy a kor- 
mányzatnak vereséget kell elkönyvelnie (ami végzetes). És 
gyakran előfordul, hogy a kormányzat cselekvésképtelen, mi- 
vel nem tudja megszerezni a szükséges szavazatszámot. Min- 
dig érezni rajta a gyengeségét — ami néha már az anarchiával 
határos. 

Nem nehéz belátni, hogy az ilyen vétójog tágabb teret ad 
mind a külföldi eredetű korrumpálásnak, mind a belföldi pár- 
toskodásnak, mint az egyszerű többségi döntés alapelve, jólle- 
het az elgondolás éppen az ellenkező feltevésből indult ki. A 
hiba abból ered, hogy nem gondoltak rá, milyen bajt okozhat 
válságos helyzetekben a kormányzat munkájának akadályo- 
zása. Amikor egy-egy országos fontosságú intézkedéshez az 
alkotmány szerint a nagy többség hozzájárulása szükséges, 
hajlamosak vagyunk azt hinni, hogy minden rendben van, 
hiszen nem valószínű, hogy valaki valami helytelen dolgot kö- 
vessen el; elfelejtjük azonban, hogy mennyi jót lehet meg- 
akadályozni és mennyi bajt lehet előidézni szükséges lépések 
meggátlásával, vagy azzal, hogy az ügyeket abban az állapot- 
ban hagyják, amelyben egy bizonyos időszakban voltak. 

Tegyük fel például, hogy valamelyik idegen nemzet szövet- 
ségeseként háborút viselünk egy másik idegen nemzet ellen. 
Tegyük fel továbbá, hogy helyzetünk megköveteli a békekö- 
tést, szövetségesünk becsvágya vagy érdekei viszont a háború 
folytatását igénylik, s szándékai esetleg indokolják, hogy mi 
különbékét kössünk. Ilyen körülmények között szövetsége- 
sünk nyilvánvalóan könnyebben tartja vissza — vesztegetéssel, 
intrikával — a kormányzatot a békekötéstől, ha a szavazatok 
kétharmada szükséges a döntéshez, mint hogyha az egyszerű 
többség is megteszi. Az első esetben kevesebb. ember kor- 
rumpálása elegendő, mint a másodikban. Hasonlóképpen: egy 
idegen hatalom, amely ellen hadat viselünk, az első esetben 
könnyebben idézhet elő zűrzavart tanácskozásainkban és erő- 
feszítéseinkben, mint a másodikban. Hasonló kellemetlen- 
ségeknek lehetünk kitéve kereskedelmi szempontból. Az az 
ország, amellyel kereskedelmi egyezményünk van, az első 
esetben sokkal könnyebben akadályozhatja meg, hogy kap- 
csolatra lépjünk kereskedelmi vetélytársával, bármily kedvező 
lenne is számunkra az új kereskedelmi kapcsolat. 

Az ilyen bajok és nehézségek korántsem tekinthetők pusztán 

a képzelet szüleményeinek. A köztársaságok egyik gyenge- 
sége — sok előnyük mellett — az, hogy alkalmas támadási felü- 
letet nyújtanak külföldi eredetű korrumpálásra. Az örökös 
uralkodó gyakran hajlandó ugyan becsvágyának feláldozni az 
alattvalóit, de oly nagy személyes érdeke fűződik az ország- 
láshoz és országának külpolitikai sikereihez, hogy a külföldi 
hatalmak nem egykönnyen tudnának ellenértéket nyújtani 
azért, amit az uralkodó a hazaárulással elveszítene. Így aztán 
a világ nemigen volt még tanúja a királyi prostitúció efféle 
példájának, jóllehet minden másfajta prostitúciót bőségben 
láthatott. 

A köztársaságokban azok a személyek, akiket polgártársaik 
szavazatai a közösség nagy tömegeiből a méltóság és a hata- 
lom pozícióiba emeltek, olyan ellenszolgáltatást kaphatnak a 
bennük bízók elárulásáért, amely mindazok számára, akiket 
nem a magasabb rendű erény éltet és vezérel, értékesebb, mint 
a közjóhoz fűződő érdekük, s amely a kötelességtudatnál töb- 
bet nyom a latban. Ezért aztán a történelemben igen sok két- 
ségbeejtő példát találunk arra, hogy a köztársasági kor- 
mányzatokat külföldről korrumpálják. Már elmondtuk, hogy 
ez a jelenség mily nagymértékben járult hozzá az ókori biro- 
dalmak bomlásához. Közismert, hogy az Egyesült Tartomá- 
nyok" képviselőit több alkalommal is megvesztegették a 
szomszédos királyságok megbízottai. Ha jól emlékszem, 
Chesterfield grófja" az udvarhoz intézett egyik levelében arra 
utal, hogy egyik fontos tárgyalásának eredményessége attól 
függ, sikerül-e őrnagyi rangot kieszközölnie az egyik kép- 
viselő számára. Svédországban a pártokat felváltva vásárolta 
meg Franciaország és Anglia, mégpedig olyan arcátlan és 
ízléstelen módon, hogy a dolog általános undort keltett 
országszerte; egyébként ez a korrupció volt egyik legfőbb oka 
annak, hogy Európa legkorlátozottabb hatalmú királya egyet- 
len nap alatt az egyik legkorlátlanabb egyeduralkodóvá lett, 
mégpedig minden zűrzavar, erőszak vagy ellenállás nélkül. 

Nem említettük még azt a körülményt, amely úgyszólván 
megkoronázza a konföderáció fogyatékosságait: ez pedig a 
bírói hatalom hiánya. A törvény csupán írott malaszt, ha való- 
di jelentését és funkcióját nem értelmezik és nem határozzák 
meg a bíróságok. Ahhoz, hogy az Egyesült Államok szerződé- 
sei egyáltalán hatályosak legyenek, az ország törvényei közé 
tartozónak tekintendők. Az egyénekre nézve e szerződések 
valódi horderejét, akárcsak a többi törvényét, bírói dönté- 
seknek kell megvilágítaniuk. Az egységes értelmezés céljából 
minden bírói döntés végső fokon egyetlen LEGFELSŐBB 
TÖRVÉNYSZÉK. elé terjesztendő. Ezt a törvényszéket pedig 
annak a hatóságnak vagy hatalomnak kell alárendelni, amely 
magukat a szerződéseket létrehozta. Mind a két feltétel nél- 
külözhetetlen. Ha minden egyes államnak van végleges jogi 
döntéseket hozó törvényszéke, akkor egy ügyben annyi kü- 
lönböző értelmezés lehetséges, amennyi bíróság van. Az em- 
berek nézetei végtelenül sokfélék. Nemcsak a bíróságok kü- 
lönböznek, hanem egy és ugyanazon bíróság tagjainak a 
véleményei is eltérhetnek egymástól. A sok független bíróság 
egymásnak ellentmondó döntéseiből óhatatlanul zűrzavar 
támadna, ezért aztán valamennyi ország szükségesnek látta, 
hogy egy, a többiek fölé rendelt bíróságot hozzon létre, álta- 
lános felügyeleti joggal — ennek a bíróságnak van felhatal- 
mazása arra, hogy az egységes polgári jogszolgáltatás 
szabályait megállapítsa és kinyilatkoztassa. 

Kivált nagy szükség van erre ott, ahol a kormányzat szerke- 
zete oly bonyolult, hogy az egész törvényei ellentmondhatnak 
a részek törvényeinek. Ha az ilyen esetekben az egyes tör- 
vényszékeknek joguk van a végső ítélkezéshez, akkor — a 
véleményeltérésekből származó ellentmondások mellett — 
fennáll a provinciális nézetek és előítéletek, továbbá a helyi 
jellegű jogszabályok okozta bonyodalmak és zűrzavar veszé- 
Ive. Az ilyen bonyodalmak esetén joggal tarthatunk attól, hogy 
a helyi törvénykezés előírásai többet nyomnak a latban, mint 

az országos törvényekéi; mi sem természetesebb ugyanis, 
mint hogy a hivatalban lévők ahhoz a hatalomhoz alkal- 
mazkodnak, amelynek tisztségüket köszönhetik. 

Az érvényben lévő alkotmány szerint az Egyesült Államok 
szerződéseire tizenhárom különböző törvényhozó testület 
gyakorolhat befolyást, és tizenhárom különböző, az említett 
testületektől függő bíróság mondhatja ki ügyükben a végső 
döntést. Ily módon az egész unió hitelére, tekintélyére, béké- 
jére állandó hatással vannak minden egyes tagállamának elő- 
ítéletei, érzelmei és érdekei. Vajon tisztelhetik-e idegen 
nemzetek az ilyen kormányzatot, és bízhatnak-e benne? Vajon 
Amerika népe hosszabb ideig rábízhatja-e becsületét, boldo- 
gulását, biztonságát ilyen gyenge lábakon álló testületre? 

A konföderáció elemzésében csakis a legjelentősebb fogya- 
tékosságainak feltárására szorítkoztam, mellőzvén azokat a 
részletekben megmutatkozó tökéletlenségeket, amelyek még a 
ráruházni szándékozott hatalom nagy részét is eleve hatásta- 
lanították. Most már minden, előítéleteitől megszabadulni 
képes, gondolkodó embernek látnia kell, hogy a konföderáció 
olyan hibás és egészségtelen struktúra, amelyen javítani nem 
lehet, hanem amelynek teljességgel meg kell változtatni a fő 
vonásait és jellegét. 

Magának a kongresszusnak a szerkezete is tökéletesen alkal- 
matlan annak a hatalomnak a gyakorlására, amelynek az unió 
szükségképpen a letéteményese. Egy parlament egymagában 
esetleg alkalmas gyűjtőmedencéje annak a korlátozott, helye- 
sebben gúzsba kötött hatalomnak, amelyet eleddig a szövetsé- 
gi központra ruháztak; de ellentétes lenne a jó kormányzás 
minden alapelvével, ha olyan többlethatáskört bíznának rá, 
amely még a javasolt alkotmány mérsékelt és racionálisabb 
ellenfelei szerint is megilleti az Egyesült Államokat. Ha a ter- 
vezetet elutasítanák, de az unió, mivelhogy szükség van rá, 
képes lenne ellenállni azon személyek törekvéseinek, akik ép- 
pen az unió szétesésére alapozzák egyéni karrierjük nagyvo- 

nalú terveit, akkor nagy valószínűséggel kénytelenek lennénk 
a jelenlegi struktúrának megfelelő többlethatáskört ruházni a 
kongresszusra; és ebben az esetben a gépezet, éppen a szerke- 
zet eredendő gyöngesége következtében és a mi ügyetlen 
megtámogatási kísérleteink ellenére is darabokra esnék szét; 
de az is lehetséges, hogy fokozatosan addig növelnénk a 
testület erejét és hatalmát, amíg végül, kényszerűen, egyetlen 
szervezetbe összpontosítanók a szuverenitás legfontosabb elő- 
jogait, és így olyan kormányzati formát hagyományoznánk 
utódainkra, amelynél gyalázatosabbat az emberi elvakultság 
még nem sokat talált ki. Tehát éppen azt a zsarnokságot terem- 
tenők meg, amelyet az új alkotmány ellenfelei — valóban vagy 
színleg — elhárítani igyekeznek. 

Jelentékeny módon hozzájárult a létező szövetségi rendszer 
gyengeségéhez, hogy a NÉP sohasem szentesítette. A törvény- 
nozó testületek jóváhagyásán kívül más alapja nem volt, így 
többször is felvetődött legitimitásának kényes kérdése, né- 
mely esetben pedig előtérbe került törvényes hatálytalanításá- 
nak szélsőséges doktrínája is. Ratifikálása egy állam tör- 
vényén alapult, némelyek azt állították tehát, hogy a törvényt 
szentesítő hatalomnak jogában áll hatálytalanítani magát a 
törvényt. Jóllehet égbekiáltó eretnekségnek látszik azt állítani, 
hogy az egyik szerződő félnek joga van visszavonni a szerző- 
désben adott szavát, e tanításnak tekintélyes szószólói vannak. 
Az ilyen kérdésnek a felvetődése bizonyítja: nemzeti kor- 
mányzatunknak erősebb alapokon kellene nyugodnia, mint a 
ráruházott jogkörök puszta törvénybe iktatásán. Az amerikai 
birodalom építményének a NÉPI JÓVÁHAGYÁS szilárd alapjára 
kell épülnie. A nemzeti hatalom folyamának minden legitim 
hatalom e tiszta, eredeti forrásából kell áramlania. 

PUBLIUS 

New York állam népéhez 
Elérkeztünk annak a pontnak a vizsgálatához, miszerint az 
unió fennmaradásához legalább olyan hatékony alkotmányra 
van szükség, mint amilyent a Konvenció indítványoz. 

Ez a vizsgálódás természetszerűleg három ágra oszlik: 1. 
melyek a szövetségi kormányzat céljai; 2. milyen mértékű ha- 
talom szükséges e célok megvalósításához; 3. kik a hatalom 
gyakorlásának alanyai? Ezek után tudjuk majd megfelelően 
tanulmányozni a hatalom megoszlását és megszervezését. 

Az unió a következő céloknak kell hogy megfeleljen: a tag- 
államok közös védelme; a béke megóvása mind a belviszá- 
lyoktól, mind a külső támadásoktól; a más országokkal folyta- 
tott és a tagállamok közötti kereskedelem szabályozása; a 
külfölddel való politikai és kereskedelmi érintkezésünk ellen- 
őrzése. 

A honvédelemről való gondoskodás legfontosabb hatáskö- 
rei: haderő állítása; flotta építése és felszerelése; mindkettő 
vezetésére vonatkozó szabályok megállapítása; hadműveletek 
irányítása; az anyagi fedezet előteremtése. E hatásköröket kor- 
látozni nem szabad, mivel az országos szükségletek terje- 
delmét és skáláját éppoly lehetetlen előre felmérni vagy meg- 
határozni, mint a kielégítésükhöz szükséges eszközök kiter- 
jedését vagy skáláját. Végtelen sok körülmény adódhat, amely 
veszélyezteti a nemzetbiztonságot; éppen ezért nem okos do- 
log alkotmányos béklyókkal korlátozni a nemzetbiztonságról 
gondoskodni hivatott hatalmat. Az ilyen hatalomnak együtt 
kell fejlődnie a körülmények minden lehetséges alakulásával, 
ugyanazoknak a testületeknek az irányításával, amelyekre a 
közös védelem ügyét bízták. 

Egyike ez azoknak az igazságoknak, amelyek a helyesen és 

előítélet-mentesen gondolkodók számára magától értetődnek; 
érvelés vagy okoskodás nem világíthatja meg a kérdést, leg- 
följebb ködösítheti. Az erre vonatkozó alaptételek éppen olyan 
egyszerűek, mint amilyen egyetemesek. Az eszközök a célok- 
kal arányosítandók; a személyeknek, akiktől a cél megvaló- 
sítását elvárják, rendelkezniük kell a cél elérésére szolgáló 
eszközökkel. 

Szükség van-e szövetségi kormányzatra, amelynek gondos- 
kodnia kell a közös védelemről? Megvitatandó kérdés; mi- 
helyt azonban igenlő válasszal döntötték el, a kormányzatot 
fel kell ruházni minden hatalommal, amely a megbízatás 
hiánytalan teljesítéséhez szükséges. Es ha csak nem bizonyít- 
ható, hogy a nemzetbiztonságot befolyásoló körülmények 
pontosan megszabott határok közé szoríthatók, továbbá ha 
méltányos és ésszerű érvekkel nem mutatható ki a fentiekkel 
ellentétes álláspont jogossága, akkor szükségszerű a következ- 
tetés, hogy a közösség megvédésére és megoltalmazására 
hivatott hatalom nem korlátozható semmi olyan dologban, 
amely lényeges a hatékonysága szempontjából; vagyis amely 
a NEMZETI HADERŐ megszervezése, irányítása vagy fenn- 
tartása tekintetében jelentőséggel bír. 

Bármilyen fogyatékosnak bizonyult is a jelenlegi alkot- 
mány, megalkotói a jelek szerint teljességgel tisztában voltak 
ezzel az alapkövetelménnyel, jóllehet nem gondoskodtak 
megfelelő előírásokról a gyakorlati érvényesítésére. A kong- 
resszusnak korlátlan joga van emberek és pénz igénybevéte- 
léhez, a hadsereg és a hajóhad, valamint hadműveleteik irá- 
nyításához. Az igénybevétel alkotmányosan kötelezi az egyes 
államokat, amelyeknek tehát szent kötelességük eleget tenni a 
szóban forgó követeléseknek; a szándék nyilván az volt, hogy 
az Egyesült Államok mindazokkal az erőforrásokkal rendel- 
kezzék, amelyek szükségesek , a közös védelem és a közjólét" 
szempontjából. Az elgondolás szerint a valódi érdekek felis- 
merése és a jóhiszeműség követelményei kellőképpen garan- 

tálják, hogy a szövetség tagjai pontosan teljesítik köte- 
lességüket. 

A tapasztalat viszont azt mutatta, hogy ez a remény meg- 
alapozatlan volt és csalóka; és az iménti észrevételek, azt hi- 
szem, meggyőzték az elfogulatlan és józan ítéletű embereket, 
hogy feltétlenül szükség van a rendszer alapelveinek teljes 
módosítására. Vagyis ha komolyan gondoljuk, hogy hatalom- 
mal ruházzuk fel és tartóssá tesszük az uniót, akkor fel kell 
hagynunk a hiábavaló próbálkozással, hogy az államok mint 
közösségek számára hozzuk a törvényeket. Ki kell terjesz- 
tenünk a szövetségi kormányzat törvényeit Amerika minden 
egyes polgárára, egyénenként; meg kell szüntetnünk a kvóták 
és rekvirálások balsikeres rendszerét, mivel megvalósíthatat- 
lan és egyszersmind igazságtalan. Mindebből következőleg az 
uniónak teljhatalmat kell biztosítani a sorozásra, a hajóhad 
megszervezésére és fölszerelésére, továbbá olyan jövedelmek 
előteremtésére, amelyek lehetővé teszik a hadsereg és a hajó- 
had megszervezését és fenntartását, a más kormányzatok 
esetében általánosan szokásos módon. 

Ha országunk körülményei egyszerű kormányzás helyett 
bonyolultabbat, központi helyett konföderációs kormányzatot 
igényelnek, akkor lényeges követelmény, hogy a lehetőséghez 
képest meghatározzuk a hatalom egyes hatásköreinek és 
ágazatainak CÉLJAIT, a legjobb esélyt adván a szóban forgó 
ágazatoknak a rájuk bízott célok megvalósítására. Az unió lesz 
a közbiztonság őre? Szükséges erre a célra hajóhad, hadsereg 
és pénz? Az unió kormányzatát fel kell hatalmazni az erre 
vonatkozó törvények és rendelkezések meghozatalára. Ugyan- 
így kell eljárni a kereskedelemben és minden egyéb olyan ügy- 
ben, amelyre az unió kormányzatának illetékességét kiter- 
jesztjük. Az ugyanazon állam polgárai közötti ügyekben a 
jogszolgáltatást a helyi kormányzat erre illetékes ágazata gya- 
korolja? Fel kell ruházni a helyi kormányzatokat minden olyan 
hatalommal, amely ehhez szükséges és minden egyébhez, ami 

az ő külön hatáskörükbe és irányításuk alá tartozik. Ha nem 
részesítjük őket minden esetben a célnak megfelelő hatalom- 
ban, akkor a megfontoltság és a körültekintés legnyilvánvalóbb 
szabályait szegjük meg, és könnyelműen olyanokra bízzuk a 
nemzet legfőbb érdekeit, akik képtelenek erélyesen és ered- 
ményesen ellátni feladatukat. 

Vajon ki fog megfelelő védelmi intézkedéseket tenni, ha 
nem az a testület, amelyre a közbiztonság megőrzését bízták; 
amely információs központként a leginkább képes felfogni a 
fenyegető veszedelmek nagyságát és égető voltát; mint az 
EGÉSZNEK a reprezentánsa, a legérdekeltebb valamennyi rész 
megoltalmazásában; amely a rábízott kötelezettséggel járó 
felelősség folytán leginkább érzi át a kellő erőfeszítések szük- 
séges voltát; és amely — hatáskörének minden államra való 
kiterjesztésével — egyedül képes egységesíteni és összehan- 
golni a közösség biztonságát megoltalmazni hivatott terveket 
és intézkedéseket? Nincs-e nyilvánvaló következetlenség 
abban, ha az általános védelemről való gondoskodás feladata 
a szövetségi kormányzatra hárul, miközben a tényleges hata- 
lom, amelynek révén a feladat teljesíthető, az egyes államok 
kezében marad? Vajon nem elkerülhetetlen velejárója az ilyen 
rendszernek az együttműködés hiánya? Vajon nem óhatatlanul 
és természetszerűleg következik-e belőle a gyöngeség, a ká- 
osz, továbbá a háborúval járó terhek és bajok egyenlőtlen 
elosztása, a költségek elviselhetetlen növekedése? Vajon nem 
egyértelműen tapasztaltuk-e mindannyian ennek hatásait an- 
nak a forradalomnak a során," amelyet az imént vittünk vég- 
hez? 

Akármilyen szemszögből tekintjük is a dolgokat elfogulat- 
lan igazságkeresőkként, mindenképpen kialakul bennünk a 
meggyőződés, hogy oktalan és veszedelmes a szövetségi kor- 
mányzattól megtagadni a rábízott feladatok megoldásához 
szükséges korlátlan hatalmat. A népnek épp azon kell őrköd- 
nie árgus szemekkel, hogy ez a kormányzat a kialakítása során 

feltétlenül megkapjon minden kellő felhatalmazást. Ha bármi- 
lyen elénk terjesztett vagy terjesztendő tervezet tárgyilagos 
tanulmányozás nyomán nem felel meg ennek a követelmény- 
nek, el kell utasítani. Az a kormányzat, amelyet alkotmánya 
nem tesz rá alkalmassá, hogy birtokolja mindazt a hatalmat, 
amelyet egy szabad népnek szükségképpen rá kell ruháznia 
bármely kormányzatra, korántsem biztonságos és illetékes 
letéteményese a NEMZETI ÉRDEKEKNEK; ha EZEKET helyén- 
való átruházni, akkor a megfelelő hatáskör is bízvást társulhat 
hozzájuk. Ez az igazi végkövetkeztetése a téma becsületes 
végiggondolásának. A Konvenció által közzétett tervezet el- 
lenfeleinek annak bizonyítására kellett volna szorítkozniuk, 
hogy a javasolt kormányzatot a belső struktúrája teszi méltat- 
lanná a nép bizalmára. Nem lett volna szabad gyújtó szónok- 
latokra ragadtatni magukat, sem pedig a hatáskörök kiter- 
jesztésére vonatkozó értelmetlen szőrszálhasogatásba bonyo- 
lódniuk. A HATÁSKÖRÖK nem túlságosan átfogóak a szövetsé- 
gi kormányzás CÉLJAIHOZ, más szóval NEMZETI ÉRDEKEINK 
érvényesítéséhez képest; s nem hozható fel semmilyen meg- 
győző érv annak bizonyítására, hogy e hatáskörök túllépnék 
az elfogadható kereteket. Ha igaz volna — mint néhány 
ellenkező pártállású szerző sejteti —, hogy a nehézség a dolog 
természetéből adódik, s hogy az ország kiterjedése nem teszi 
lehetővé olyan kormányzat kialakítását, amely megbízható 
letéteményese volna az ilyen átfogó hatásköröknek, ez való- 
ban azt bizonyítaná, hogy szerényebb álláspontot kell elfoglal- 
nunk, s hogy a különálló konföderációk könnyebben kivi- 
telezhető megoldásához kell nyúlnunk. Mert az kirívó képte- 
lenség, hogy olyan kormányzatra bízzuk legjelentősebb nem- 
zeti érdekeink igazgatását, amelynek nem merünk megfelelő 
hatáskört adni e feladat tisztességes és eredményes ellátá- 
sához. Ne kísérletezzünk az ellentétek kibékítésével, hanem 
válasszuk határozottan az ésszerű lehetőséget. 

A magam részéről meg vagyok róla győződve, hogy az 
egyetlen átfogó rendszer kivihetetlensége nem bizonyítható. 
Nagyot tévednék, ha szólna mellette valamilyen nyomós érv, 
s szeretném azt hinni, hogy az értekezéseimben olvasható 
észrevételek olyan jól megvilágították az ellenkezőjét, ameny- 
nyire csak megvilágítható valami, ami még az idő és a tapasz- 
talat méhében szunnyad. Az mindenesetre nyilvánvaló, hogy 
éppen az ország nagy kiterjedéséből eredő nehézség a legfőbb 
érv egy erélyes kormányzat mellett, mivel csakis az ilyen kor- 
mányzat képes megóvni egy ekkora birodalom egységét. Ha 
azoknak az álláspontját fogadnók el és tennők politikai hitval- 
lásunk alaptételévé, akik ellenzik a javasolt alkotmányter- 
vezetet, akkor végső fokon azokat a lesújtó doktríinákat iga- 
zolnánk, amelyek a jelenlegi konföderáció korlátain túllépő 
nemzeti rendszer kivihetetlenségét jövendölik. 


PUBLIUS 
A FÖDERALISTA, 24. sz.: HAMILTON 
1787. december 19. 


New York állam népéhez 

A nemzeti haderő felállítása és irányítása tekintetében a 
szövetségi kormányzatra ruházandó jogkört illetően egyetlen 
konkrét kifogással találkoztam; ha jól értem, akkor ez a kö- 
vetkező: a javaslat nem tartalmaz olyan intézkedést, amely 
kizárná az állandó hadsereg létezését békeidőben. Igyekszem 
kimutatni, hogy ez a kifogás gyönge lábakon áll és alaptalan. 

Voltaképpen igen homályos és általános megfogalmazásban 
hozakodtak vele elő; nagyhangú állításokkal helyettesítve az 
érvelést, még az elméleti megfontolások támasztékát is mel- 
lőzve, ellentétben más szabad országok gyakorlatával és a leg- 
több hatályos alkotmányban kifejeződő általános amerikai 

felfogással. Hogy mennyire indokolt ez a megjegyzés, az 
nyomban nyilvánvaló lesz, ha emlékezetbe idézzük, hogy a 
szóban forgó kifogás az országos TÖRVÉNYHOZÁS korlátozá- 
sának állítólagos szükségességét firtatja a katonai intézmé- 
nyekről szóló cikkelyben — egy olyan elvet, amely mindössze 
egy-két államunk alkotmányában fordul elő, a többié nem is 
foglalkozik vele. 

Aki nem ismeri politikai viszonyainkat, és a mostani kritikus 
helyzetben újságjaink olvasására adta a fejét, de előzőleg nem 
tanulmányozta a Konvenció alkotmánytervezetét, az termé- 
szetszerűleg csakis kétféle következtetésre juthat: vagy arra, 
hogy a tervezet határozott rendelkezése szerint az Egyesült Álla- 
mok békeidőben is tartson fenn állandó hadsereget, vagy pedig 
arra, hogy a haderőállítás kizárólag a VÉGREHAJTÓ HATALOM 
hatáskörébe tartozik, s ez a hatalom semmiféle formában nem 
köteles a törvényhozás elé terjeszteni döntéseit ellenőrzés végett. 

Ha ezután figyelmesen átnézi a tervezetet, meglepődve fog- 
ja tapasztalni, hogy egyik következtetés se helyes, s hogy a 
haderőszervezés a törvényhozó hatalom kizárólagos jogkö- 
rébe tartozik, nem pedig a végrehajtó hataloméba, s hogy ez a 
törvényhozó hatalom a nép szabályos időközökben megvá- 
lasztott képviselőiből álló, népi testület; továbbá, hogy az 
állandó hadsereg fenntartásának kedvező előírás helyett, 
amire számított, azt találja, hogy egy fontos vonatkozásban 
még a törvényhozói mérlegelést is korlátozza az a paragrafus, 
amely megtiltja, hogy a költségvetésbe hadsereg fenntartására 
kétévesnél hosszabb időtartamra szóló tételt állítsanak be. Ez 
az óvintézkedés közelebbről szemügyre véve alapos és reális 
biztosítéknak mutatkozik az ellen, hogy az országban csapa- 
tokat lehessen állomásoztatni, ha nem feltétlenül szükséges. 

Képzeletbeli emberünk emígy csalódván első feltevésében, 
bizonyára megpróbálna mélyebbre hatolni. Természetszerűleg 
azt gondolná magában: lehetetlen, hogy ennek a heves és 
szenvedélyes szónoklásnak ne volna valami elfogadható oka! 

Nyilvánvaló, hogy ez a szabadságát féltékenyen őrző nép a 
korábban megszerkesztett alkotmánymodellekbe a lehető leg- 
pontosabb és legszigorúbb óvintézkedéseket építette be e te- 
kintetben, s ezek az új tervezetből kimaradtak — ezért a botrán- 
kozás és a csatazaj! 

Ha mármost emberünk ennek a feltevésnek a jegyében ta- 
nulmányozza a tagállamok alkotmányait, nagy csalódás fogja 
érni: közülük csupán kettő! tartalmazza, hogy tilos békeidőben 
hadsereget fenntartani; a többi tizenegy állam alkotmánya 
vagy mélyen hallgat a dologról, vagy pedig kifejezetten elis- 
meri a törvényhozó hatalom jogát ilyen hadsereg létesíté- 
séhez. 

Mégis kell hogy valami alapos oka legyen ennek a nagy hűhó- 
nak!, mondaná magában emberünk. S amíg nem vizsgált meg 
minden forrásmunkát, el sem tudná képzelni, hogy az egész csu- 
pán a közvélemény hiszékenységén alapul, s vagy a szándékos 
becsapás a célja, vagy őszintétlen túlbuzgalomból fakad. 

Valószínűleg eszébe ötlenék, hogy a keresett előírásokat az 
egyes államok közötti kezdeti egyezményekben találhatja 
meg. Bizonyára itt van a rejtély megoldása. Nyilván — gondol- 


! Lásd az államok alkotmányainak nyomtatásban megjelent gyűjtemé- 
nyét. Pennsylvania és Észak-Karolina alkotmánya e tiltó szavakat tartal- 
mazza: , Mivel békeidőben az állandó hadsereg veszélyezteti a szabadságot, 
nem szükséges a fenntartása." Ez valójában nem is annyira tiltás, mint in- 
kább intelem. New Hampshire, Massachusetts, Delaware és Maryland állam 
alaptörvényeiben az erre vonatkozó záradék így hangzik: , Az állandó had- 
seregek veszélyeztetik a szabadságot, tehát nem állíthatók és nem tarthatók 
fenn a törvényhozás beleegyezése nélkül"; ez pedig nem más, mint formális 
elismerése a törvényhozó hatalom erre vonatkozó jogkörének. NEW YORK 
államnak nincsenek rögzítve a jogai, és alkotmánya egy szót sem szól erről 
a kérdésről. A többi állam alkotmányához sincs csatolva — az említettek ki- 
vételével — a jogok jegyzéke (Bill of Rights), és alkotmányaikban szintén 
nem esik szó a dologról. Értesüléseim szerint azonban egy-két államban az 
alapvető jogok rögzítve vannak, csak nem szerepelnek az említett gyűj- 
teményben, de ezek is elismerik a törvényhozó hatalom hatáskörét ebben a 
kérdésben. (Publius) 

ná magában -— a létező konföderációs okmányban találhatók a 
katonai intézményeket békeidőben tiltó, félreérthetetlen ren- 
delkezések, és a szóban forgó politikai harcosok elégedetlen- 
ségét az a körülmény idézte elő, hogy nem egy állam valami- 
lyen lényeges dologban eltért a modelltől. 

Ha mármost emberünk rászánja magát, hogy alaposan és 
kritikus szemmel tanulmányozza a Konföderációs Cikkelye- 
ket, nemcsak a megdöbbenése fog növekedni, hanem megle- 
petéséhez némi méltatlankodás is járul: arra a váratlan fölfe- 
dezésre jut ugyanis, hogy ezek a cikkelyek nemcsak hogy nem 
tartalmazzák a kérdéses tiltást, hanem — jóllehet a bizalmat- 
lanságot súroló körültekintéssel korlátozzák ezen a téren az 
államok törvényhozói jogkörét — egyetlenegy megszorítást 
sem alkalmaznak az Egyesült Államok kongresszusával szem- 
ben. Ha emberünk különlegesen érzékeny és heves vérmér- 
sékletű, immár óhatatlanul fölvetődik benne a gondolat, hogy 
mindez az éktelen lárma egy sötét és elvtelen ellenzék mes- 
terkedése egy olyan tervezettel szemben, amely legalábbis 
méltányos és elfogulatlan tanulmányozást érdemel minden 
őszinte hazafi részéről. Máskülönben — mondaná — hogyan 
kritizálhatnák ezek a férfiak olyan zajosan a tervezetet, még- 
pedig egy olyan ponton, amely a jelek szerint megfelel az 
amerikaiak általános — és a kormányzás különféle formáiban 
is megnyilvánuló — érzületének, s amely pontot egy eleddig 
példa nélkül álló, új és erélyes óvintézkedéssel toldottak meg? 
Ha viszont emberünk nyugodtabb és szenvtelenebb, akkor 
sóhajtva gondolja, hogy mily gyarló is az emberi természet, és 
magában panaszolja, hogy a milliók boldogulása szempont- 
jából ily fontos ügyben a dolog érdemi részét elhomályosítják 
és összebonyolítják a pártatlan és tárgyilagos döntéstől tel- 
jességgel idegen mesterkedések. De még az ilyen higgadt 
egyén sem fojthatná magába azt az észrevételt, hogy az ilyen 
viselkedés bizony fölöttébb úgy fest, mintha félre akarná ve- 

zetni a népet szenvedélyeinek felkorbácsolásával, ahelyett, 
hogy az értelméhez szóló érvekkel kívánná meggyőzni. 

De bármilyen kevéssé lehet is a szóban forgó kifogást prece- 
densekkel alátámasztani, nem árt, ha közelebbről megvizs- 
gáljuk a dolog érdemi részét. Alapos tanulmányozás nyomán 
úgy tetszik, hogy nem helyes, ha a törvényhozás jogkörét kor- 
látozzák a békeidőben fenntartott katonai intézmények tekin- 
tetében; vagy ha mégis, akkor a társadalom szükségletei gá- 
tolják a korlátozó intézkedések érvényesülését. 

Jóllehet az Egyesült Államokat széles óceán választja el 
Európától, van jó néhány meggondolás, amely óva int ben- 
nünket a túlzott önbizalomtól vagy biztonságérzettől. Egyik 
határunkon — és úgyszólván a hátunkban — messzire ter- 
peszkednek a brit fennhatóság alatt álló, kiterjedt települések. 
A másik határon, egészen a brit településekig, spanyol 
fennhatóság alatt álló gyarmatok terülnek el. E helyzet és a két 
említett hatalom birtokában lévő nyugat-indiai szigetek szom- 
szédsága következtében közös az érdeke a két hatalomnak 
amerikai birtokaik és a hozzánk fűződő kapcsolatuk tekin- 
tetében. A nyugati határainkon élő vad törzsek természetes 
ellenségeink és az ő természetes szövetségeseik, mivel tőlünk 
félnek leginkább és tőlük remélik a legtöbbet. Ami a köny- 
nyebb közlekedési lehetőségeket illeti, a hajózás fejlődése 
szinte szomszédokká tett egymástól távol fekvő országokat. 
Nagy-Britannia és Spanyolország Európa legnagyobb tengeri 
hatalmai közé tartoznak. Nem lehetetlen, hogy ez a két ország 
a jövőben összehangolja nézeteit. A francia-spanyol családi 
összetartás erejét napról napra csökkenti a rokoni szálak 
fokozódó gyengülése. És a politikusok amúgy is jó okkal mi- 
nősítették mindig a vérségi kötelékeket a politikai kapcsolatok 
gyöngécske és törékeny láncszemeinek. Mindezeknek a körül- 
ményeknek az összejátszása arra int bennünket, hogy ne le- 
gyünk túlzottan derűlátóak, és ne higgyük, hogy teljesen kívül 
esünk a veszélyzónán. 

A forradalom előtt és a békekötés óta állandóan kis 
helyőrségekkel kellett őriztetnünk nyugati határainkat. Senki 
előtt sem lehet kétséges, hogy ezeket a helyőrségeket továbbra 
sem nélkülözhetjük — már csak azért sem, mert az indiánok 
pusztító és fosztogató betörései ellen védekezni kell. Ezeket a 
helyőrségeket vagy a milícia osztagaiból kell kialakítani, vagy 
pedig a kormányzat zsoldjában álló hadtestekből. Az első 
megoldás kivihetetlen, vagy ha mégis megvalósítható, káros 
következményekkel járhat. A milícia tagjai ugyanis nem so- 
káig tűrnék — ha ugyan egyáltalán eltűrnék —, hogy békeidő- 
ben elvonják őket hivatásuktól és családjuktól e rendkívül 
kellemetlen feladat ellátására. Es ha meggyőzés vagy kény- 
szer hatására mégis vállalnák a dolgot, a gyakori szolgálati 
váltások és a munkaerő-veszteség fokozódó költségei, az 
emberek mindennapi munkájában okozott zavarok -— mind 
döntő ellenérvek. Ez a megoldás veszteséges és sérelmes len- 
ne a közösségre, és romlásba taszítana nem egy állampolgárt 
mint magánembert. A másik változat, a kormányzat zsoldján 
folyamatosan fenntartott alakulat azt jelentené, hogy állandó 
hadseregünk van békeidőben — kis létszámú hadsereg ugyan, 
de valóságos. Az alábbi rövid összefoglalás nemcsak azt 
mutatja meg, hogy az ilyen intézmények alkotmányos tiltása 
helytelen, hanem azt is, hogy az ügyet ajánlatos a törvényhozó 
hatalom megítélésére és belátására bízni. 

Valószínű, sőt bizonyos, hogy a mi erőnk növekedésének 
arányában Nagy-Britannia és Spanyolország növelni fogja a 
szomszédságunkban lévő katonai létesítmények számát. Ha 
nem akarjuk védtelenül és kiszolgáltatva eltűrni e hatalmak 
sértő intézkedéseit és beavatkozását, mi is növelni kénysze- 
rülünk határ menti helyőrségeink számát, mégpedig a nyugati 
településeinket fenyegető veszéllyel arányosan. Vannak és 
lesznek olyan helyőrségek, amelyek birtoklása nagy területek 
védelmét biztosítja, és megkönnyíti a többi terület elleni 
támadást. Tegyük hozzá, hogy a helyőrségek egyike-másika 

úgyszólván kulcspozíciót foglal el az indián törzsekkel folytatott 
kereskedelemben. Vajon okos dolog volna-e az ilyen helyőrsé- 
geket magukra hagyni, hogy a két szomszédos, fenyegető nagy- 
hatalom egyike vagy másika bármely pillanatban lecsaphasson 
rájuk? Igy cselekedni annyit jelentene, mint sutba dobni az elővi- 
gyázatosság és a politikai bölcsesség alapkövetelményeit. 

Ha kereskedő nemzet kívánunk maradni, vagy ha — egész 
egyszerűen — biztonságban óhajtjuk tudni atlanti partvidékünket, 
mihamarabb föl kell építenünk a flottánkat. Ehhez hajójavító 
műhelyekre és fegyverraktárakra van szükség, ezek megvédé- 
séhez pedig erődítményekre és — minden bizonnyal — helyőrsé- 
gekre. Ha egy ország oly számottevő tengeri hatalommá 
fejlődött, hogy hajógyárait hadiflottájával védheti, akkor a hajó- 
had fontosabb, mint a helyőrségek; de ahol a haditengerészet 
éppen csak alakul, ott a közepes létszámú helyőrségek minden 
valószínűség szerint nélkülözhetetlen biztonsági tényezők a 
fegyverraktárak és a hajójavító műhelyek ellen — vagy éppen- 
séggel a flotta ellen — intézett támadások kivédéséhez. 


PUBLIUS 
A FÖDERALISTA, 25. Ssz.: HAMILTON 
1787. december 21. 


New York állam népéhez 

Azt mondhatná valaki, hogy az előző számban felsorolt 
feladatok ellátásáról az egyes államok kormányainak kellene 
gondoskodniuk, az unió irányítása alatt. Ám valójában ez 
szöges ellentétben állna politikai társulásunk alapelvével: a 
közös védelem kötelezettségét a szövetségi központról az 
egyes tagállamokra hárítaná. Ez nem egy tagállamra nézve 
hátrányos, minden tagállamra nézve veszélyes, a konföderá- 
cióra nézve pedig végzetes lenne. 

Nagy-Britannia, Spanyolország és szomszédságunk indián 
törzseinek területei nem egy-egy államunkkal határosak, ha- 
nem — MAINE-től GEORGIÁ-ig — úgyszólván bekerítik az uni- 
ót. A veszély tehát különböző mértékben bár, de közös. Es a 
védekezés módját ennek megfelelően közös tanácskozásokon 
kellene kialakítani, költségeit közös kasszából kellene fe- 
dezni. Némelyik állam, földrajzi helyzeténél fogva, a többinél 
nagyobb veszélynek van kitéve. NEW YORK állam is ebbe a 
kategóriába tartozik. Ami a különleges szabályozást illeti, 
New Yorknak kellene viselni nemcsak a közvetlen védelmé- 
hez szükséges intézmények terhét, hanem a szomszédai köz- 
vetett és közvetlen védelméhez szükséges intézményekét is. 
Márpedig ez nem lenne igazságos, ami New Yorkot, s bizton- 
ságos, ami a többi államot illeti. Egy ilyen rendszer különféle 
hátrányokkal járna. Az államok, amelyeknek el kellene tarta- 
niuk a szükséges intézményeket, még jó ideig sem képesek, 
sem hajlandók nem lennének viselni a megfelelő intézkedések 
terhét. Az egésznek a biztonságát tehát egy-egy rész fukarsá- 
ga, gondatlansága vagy tehetetlensége veszélyeztetné. Ha vi- 
szont egy ilyen rész erőforrásai jelentősen növekednének, ak- 
kor — hatókörének arányos növekedése nyomán — a többi 
állam riadtan észlelné, hogy az unió egész katonai ereje két 
vagy három tagállam kezében — mégpedig valószínűleg a leg- 
erősebb tagállamokéban — összpontosul. A többi állam tehát 
igyekeznék valamiféle ellensúlyról gondoskodni; nem lenne 
nehéz megfelelő ürügyeket találni hozzá. Ebben a helyzetben 
a kölcsönös gyanakvás talaján épült katonai létesítmények 
valószínűleg természetellenesen és aránytalanul bővülnének, s 
mivel a tagállamok rendelkezésére állnának, az országos ha- 
talom csökkentésének vagy lerombolásának eszközeivé fajul- 
hatnak. 

Megindokoltuk már a feltevést, amely szerint az államok 
kormányzatai túlságosan is hajlamosak az unióéval folytatott 
versengésre, mégpedig merő hatalomvágyból, s hogy a szövet- 


194 


A FÖDERALISTA, 25. SZ.: HAMILTON 


ségi központ és valamelyik tagállam közötti vetélkedésben a 
nép rendszerint a helyi kormányzat mellett foglalna állást. Ez 
önmagában is óriási előny, s ha ráadásul a tagállamok becsvá- 
gyát növelné a különálló és független katonai erő birtoklása, 
akkor túlságosan nagy lenne a kísértés az unió alkotmányos 
hatalmának megtámadására és megdöntésére. (S a végrehajtás 
nem is lenne nehéz.) A nép szabadsága viszont ilyen körül- 
mények között kevésbé volna biztonságban, mint hogyha az 
országos haderőt meghagynák az országos kormányzat felügye- 
lete alatt. Ha a hadsereg a hatalom veszedelmes fegyverének 
tekinthető, akkor jobb, ha azoknak a kezében van, akikkel 
szemben a nép feltehetően bizalmatlan, mint ha azokéban, akik- 
kel szemben a legkevésbé valószínű a bizalmatlansága. Réges- 
régi tapasztalat ugyanis, hogy a nép mindig akkor forog a leg- 
nagyobb veszélyben, ha jogai megsértésének eszköze azok 
kezében van, akikre a legkevésbé gyanakszik. 

A jelenlegi konföderáció megtervezői jól tudták, milyen 
veszedelmes az unióra nézve, ha az államok külön-külön had- 
seregekkel rendelkeznek; úgyhogy félreérthetetlenül megtil- 
tották, hogy kongresszusi jóváhagyás nélkül csapataik vagy 
hadihajóik legyenek. Az az igazság, hogy egy szövetségi kor- 
mányzat létezése és az egyes államok fennhatósága alatt álló 
katonai intézményrendszer éppoly összeférhetetlen, mint ami- 
lyen összeegyeztethetetlen a szövetségi kincstár szabályszerű 
ellátása a kvóták és rekvirálások rendszerével. 

A már tanulmányozottak mellett más nézőpontokból is meg 
lehet világítani, hogy az országos törvényhozó testület jog- 
körének korlátozása helytelen. A korábban említett kifogás 
arra irányul, hogy eleve kizárja állandó hadsereg létezését bé- 
keidőben, jóllehet arról sosem tájékoztattak bennünket, hogy 
milyen mértékű legyen ez a tilalom: a hadsereg felállítására 
ugyanúgy vonatkozzék-e, mint a fenntartására fegyver- 
nyugvás idején? Ha a tiltás az utóbbira korlátozódik, bizony- 
talan lesz az értelme, és nem fog megfelelni a kívánt célnak. 


195 


A FÖDERALISTA, 25. SZ.: HAMILTON 


Ha a hadsereget már felállították, mit jelent az alkotmányel- 
lenes fenntartása? Mennyi idő elteltével következik be az 
alkotmánysértés? Egy hét, egy hónap vagy egy év elteltével? 
Avagy addig maradhat meg a hadsereg, amíg fennáll a ve- 
szély, amely a felállítását indokolta? Ez annak elismerése, 
hogy a hadsereg békeidőben is fenntartható — fenyegető vagy 
küszöbönálló veszély ellen; ez viszont eltérést jelent a tiltás 
szó szerinti jelentésétől, és tág teret ad az értelmezésnek. 
Vajon ki ítéli meg, hogy a szóban forgó veszély továbbra is 
fennáll-e? Erről kétségkívül az országos kormányzatnak kell 
döntenie — s akkor az a helyzet áll elő, hogy az országos kor- 
mányzat a fenyegető veszedelem elhárítására először hadse- 
reget állít, majd pedig fenntartja egészen addig, amíg meg- 
ítélése szerint a közösség békéje vagy biztonsága bármilyen 
mértékben kockán forog. Könnyű belátni, hogy az ennyire 
laza értelmezés tág lehetőséget ad a rendelkezés kijátszására. 

Vajon miért feltételezik, hogy az ilyen rendelkezés hasznos? 
Nos, a feltevés minden bizonnyal annak a feltételezett való- 
színűségén vagy legalábbis lehetőségén alapszik, hogy a vég- 
rehajtó hatalom és a törvényhozás egy húron pendül valami- 
féle hatalombitorló cselszövésben. Ha így volna, a fenyegető 
veszedelem látszatát kelteni igazán nem lenne nehéz. Mindig 
kéznél volna az érv, hogy a spanyolok vagy a britek ellenséges 
akciókra uszítják az indiánokat. Még akár azt is előidézhetnék, 
hogy valamelyik idegen hatalom fenyegetően lépjen fel — az- 
tán persze idejében tett engedményekkel kibékítenék. Ha jó 
okunk van az ilyen összejátszás feltételezésére, és ha a vál- 
lalkozás sikerrel kecsegtet, akkor a hadsereg — ha valamilyen 
okból vagy valamilyen ürüggyel már megszervezték — be is 
vethető a terv megvalósítása céljából. 

Ha e következményt elhárítandó úgy döntenénk, hogy a 
tilalom a hadsereg békeidőkben való felállítására is kiterjed- 
jen, akkor az Egyesült Államok olyan látványt nyújtana, ami- 
lyent még nem látott a világ: az első olyan ország lenne, 

amelynek alkotmánya csak akkor engedi meg, hogy felké- 
szüljön a védelemre, ha már megtámadták. Mivel a formális 
hadüzenet szertartása újabban kiment a divatból, meg kellene 
várni, amíg az ellenség megjelenik az országban, minthogy a 
kormányzat csak akkor állíthat törvényesen csapatokat az 
állam megvédésére! Vagyis: előbb meg kell kapnunk a pofont, 
s csak azután kezdhetünk felkészülni rá, hogy viszonozzuk. 
Tartózkodnunk kell tehát attól a gyakorlatias bölcsességtől, 
amely minden szabad kormányzat vezérelve, hogy tudniillik 
jó előre fel kell készülni a mégoly távolinak látszó vesze- 
delem, a fenyegető vihar elhárítására is. Tulajdonunkat, sza- 
badságunkat ki kell szolgáltatnunk külföldi támadók kényé- 
nek-kedvének, s szinte fel kell hívnunk őket gyöngeségünk- 
kel, hogy vigyék csak a védtelen zsákmányt! S miért? Mert 
félünk, hogy a magunk választotta és a mi akaratunktól függő 
vezetők veszélyeztetnék eme szabadságot — visszaélve a 
megoltalmazásához szükséges eszközökkel. 

Számítok itt arra az ellenvetésre, hogy a milícia az ország 
természetes védőbástyája, s bármikor képes ellátni a védelem 
feladatát. E miatt a doktrína miatt egyszer már kis híján elve- 
szett a függetlenségünk. Milliókba került az Egyesült Álla- 
moknak, pedig ezt a pénzt meg lehetett volna takarítani. Túl 
frissek még a tapasztalataink ahhoz, hogy ismét áldozatul 
essünk az efféle sugallatoknak. Folyamatos hadműveletekbe 
csakis állandó és fegyelmezett hadsereg bocsátkozhat hasonló 
külföldi haderők ellen. A takarékosság, a stabilitás és az erővi- 
szonyok szempontjai egyaránt igazolják ezt az álláspontot. A 
legutóbbi háborúban az amerikai nemzetőrség nem egy alka- 
lommal örök emléket állított hírnevének a maga vitézségével; 
de a milícia legbátrabbjai érzik és tudják, hogy egyedül az ő 
mégoly hatalmas és dicséretes erőfeszítésük nem hozhatta 
volna meg hazájuk szabadságát. A hadviselés, akárcsak a leg- 
több más szakma, tudomány, amely csakis szorgalommal, 
kitartással, gyakorlattal és idővel sajátítható el. 

Az emberi fejlődés természetes és kitaposott útjáról letérő, 
erőszakos politika mindig önpusztító. Pennsylvania jelenlegi 
helyzete alkalmas példa e megjegyzés igazságának bizonyítá- 
sára. Ennek az államnak az alaptörvénye kinyilvánítja, hogy 
az állandó hadsereg veszélyezteti a szabadságot, és így béke- 
időben nem szabad fenntartani. S mégis: Pennsylvania — a 
legteljesebb békeidőben — az egy-két megyéjében kitört, elszi- 
getelt zavargások miatt sorozást határozott el, és az így szerve- 
zett haderőt valószínűleg addig fogja fenntartani, amíg fennáll 
a közösségi béke fenyegetettségének látszata. Massachusetts 
magatartása is tanulságos ebből a szempontból, bár más 
módon. Ez az állam — a Konföderációs Cikkelyek előírásaival 
ellentétben meg sem várva a kongresszus jóváhagyását — 
kénytelen volt haderőt állítani belső zavargások elfojtására, és 
még mindig fenntartja a zsoldos hadsereget, hogy a lázadó 
szellem újjáéledését megakadályozza. Massachusetts alkot- 
mánya nem gátolja az ilyen intézkedést, a példa mégis tanul- 
ságos: adódhatnak helyzetek — a mi kormányzati rendsze- 
rünkben éppúgy, mint más országokéiban —, amikor a béke- 
időben fenntartott katonaság nélkülözhetetlen a társadalom 
biztonságához, és amikor helytelen a törvényhozó testület jog- 
körének korlátozása ebben a tekintetben. Arra is tanít ez a 
példa, ami az Egyesült Államokat illeti, hogy egy gyönge kor- 
mányzat jogait még a saját választói sem igen tartják tisztelet- 
ben. Ezenkívül még arra tanít bennünket, hogy szükséghely- 
zetben a törvény betűje nem mindig elegendő. 

A spártai állam egyik alaptétele volt, hogy a tengernagyi 
posztra kétszer egymás után nem nevezhető ki ugyanaz a 
személy. A peloponnészoszi szövetség tagjai, miután súlyos 
vereséget szenvedtek a tengeren Athéntól, felkérték LÜSZAND- 
ROSZT," aki már régebben is eredményesen tevékenykedett 
ezen a poszton, hogy vállalja el a közös haditengerészet 
parancsnokságát. A spártaiak, hogy szövetségeseik kedvében 
járjanak, de ugyanakkor fenntartsák a régi intézményekhez 

való ragaszkodás látszatát, olcsó kibúvót találtak: LÜSZAND- 
ROSZT valójában tengernagyi hatalommal ruházták fel, de 
névleg csupán altengernagyi rangot adományoztak neki. Ezt a 
példát sok-sok olyan eset közül emeltük ki, amelyek meg- 
erősítik az itthoni történésekkel már ábrázolt és szemléltetett 
igazságot, hogy tudniillik az egyes országok nemigen veszik 
figyelembe a társadalmi szükségletekkel már eleve szemben 
álló szabályokat és alapelveket. Az okos politikus viszolyog 
attól, hogy a gyakorlatban kivihetetlen korlátozásokkal kösse 
meg a kormányzat kezét, mivel tudja, hogy az alaptörvények 
megszegése, jóllehet a szükség diktálja, csökkenti a szakrális 
tiszteletet, amellyel a vezetőknek viseltetniük kellene az or- 
szág alkotmánya iránt, és példájával törvényszegésre bátorít 
olyankor is, amikor a szükséghelyzet nem áll fenn, vagy leg- 
alábbis nem nyilvánvaló. 

PUBLIUS 


A FÖDERALISTA, 26. Ssz.: HAMILTON 
1787. december 22. 


New York állam népéhez 

Nemigen volt elvárható, hogy egy népi forradalomban az 
emberek gondolkodása megáll annál az arany középútnál, 
amely a HATALOM és a KIVÁLTSÁG közötti helyes határvonalat 
jelzi, és amely a kormányzat erélyességének és a személyi 
jogok biztonságának helyes arányához vezet. E kényes és fon- 
tos kérdés megoldásának hiánya a jelenleg is tapasztalt kelle- 
metlenségek legfőbb forrása; és ha nem vagyunk elővigyáza- 
tosak és megismételjük ezt a hibát, akkor a rendszerünk meg- 
javítását célzó törekvéseinkben csak délibábot kergetünk; újít- 
hatunk nyakra-főre, nemigen fogunk jelentős javulást elérni. 

A törvényhozó hatalom korlátozása a nemzeti védelem 
megteremtésének eszközeit illetően azok közé az elképzelések 

közé tartozik, amelyek a szabadság iránti — inkább tüzes, 
mintsem felvilágosult — lelkesedésből fakadnak. Azt tapasz- 
taljuk azonban, hogy ez az elképzelés eddig nem érvényesült 
széleskörűen, és hogy még országunkban is, ahol először vető- 
dött fel, csupán Pennsylvania és Észak-Karolina tette ma- 
gáévá, s csupán bizonyos fokig. A többi állam a legcsekélyebb 
mértékben sem vette figyelembe, mivel bölcsen úgy véle- 
kedtek, hogy bizalomra óhatatlanul szükség van — a hatalom 
átruházása ezt eleve feltételezi —, s még mindig jobb meg- 
kockáztatni, hogy a bizalommal visszaélnek, mint a törvény- 
hozó hatalom oktalan korlátozásával akadályozni a kor- 
mányzatot és veszélyeztetni a közbiztonságot. Az indítvá- 
nyozott alkotmány ellenzői ebben a tekintetben Amerika 
általános elhatározásával szállnak szembe; a tapasztalat nem 
tanította meg őket, hogy helyénvaló kiküszöbölni a szélsősé- 
geket, amelyekbe eddigelé netalán beletévedtünk, sőt úgy tet- 
szik, hajlamosak rá, hogy még veszélyesebb és még túlzóbb 
szélsőségekbe hajszoljanak bennünket. Mintha a kormányzat 
hangneme túlságosan harsánynak vagy túlságosan ridegnek 
találtatott volna, olyan doktrínákat hirdetnek, amelyeknek a 
szellemében egyébként kárhoztatott vagy legalábbis mellőzött 
eszközökkel kellene tompítanunk vagy lágyítanunk ezt a tó- 
nust. Minden sértő szándék nélkül állíthatjuk, hogy ha bizo- 
nyos ügyekben vallott alapelveiket az ország magáévá tenné, 
akkor hazánk népe teljességgel alkalmatlanná válnék bármi- 
féle kormányzásra. Ilyen veszedelemtől azonban nem kell tar- 
tani. Amerika állampolgárai tisztábban látnak annál, semhogy 
anarchiára lehessen rábeszélni őket. És nem hiszem, hogy 
tévednék, ha azt mondom: a tapasztalat alaposan belevéste a 
közgondolkodásba azt a mélységes és komoly meggyőződést, 
hogy a közösség jóléte és felvirágzása erélyesebb kormányza- 
tot igényel. 

Talán helyénvaló itt röviden ismertetni annak az elgondolás- 
nak az eredetét és fejlődését, amelynek célja a katonai 

intézmények tiltása békeidőben. Elmélkedésre hajlamos 
emberek leszűrhetik ezt a tanulságot az ilyen intézmények jel- 
legéből és fejlődésük irányából más korszakok és más orszá- 
gok történései alapján is, a nemzet érzületében azonban az 
elképzelés eredete annak a népnek a gondolkodásmódjában 
keresendő, amelyből országunk lakosságának nagy többsége 
származik. 

Angliában a normann hódítást" követően hosszú ideig majd- 
nem korlátlan volt az egyeduralkodó hatalma. Fokozatosan 
csökkentették a kiváltságait a nagyobb szabadság érdekében — 
előbb a főurak, aztán a nép; míg végül nagyrészt eltűntek a 
legfélelmetesebb előjogok. Az angol szabadság azonban tel- 
jességgel csak az 1688-as forradalomban diadalmaskodott, 
amely az orániai herceget" emelte Nagy-Britannia trónjára. A 
korona kiváltságai közé tartozott a hadüzenet, de ez a kivált- 
ság pontosan nem volt meghatározva, s mintegy járulékos 
előjogként II. Károly ötezer főnyi állandó hadsereget tartott 
fenn — önkényesen — békeidőben. II. Jakab harmincezerre 
növelte a számot, a költségeket a civillista fedezte. A for- 
radalom eltörölte a királynak ezt a veszedelmes jogkörét, és az 
akkor megfogalmazott alaptörvénybe bekerült a passzus, 
amely szerint , a királyságban állandó hadsereg állítása és 
fenntartása béke idején a törvénybe ütközik, kivéve, ha a par- 
lament beleegyezésével történik" . 

Amikor az említett királyságban csúcspontjára ért a szabad- 
ság, úgy gondolták, semmiféle biztosítékra nincs szükség az 
állandó hadsereg veszélye ellen, csak éppen azt tiltották, hogy 
a végrehajtó hatalom, a maga puszta tekintélyével, állítson 
vagy fenntartson ilyen haderőt. Az emlékezetes forradalmat 
kiharcoló hazafiak józanabbak és tájékozottabbak voltak an- 
nál, semhogy a törvényhozó hatalmat bármi módon korlátoz- 
zák. Tudták, hogy a védelem és a helyőrségek céljaira nélkü- 
lözhetetlen bizonyos létszámú katonaság; hogy az ilyen nem- 
zeti szükséglet határvonalai nem húzhatók meg pontosan; 

hogy a kormányzatnak megfelelő hatalommal kell rendel- 
keznie, hogy készen álljon minden eshetőségre; s hogy amikor 
e hatalom gyakorlását a törvényhozás jogkörébe utalták, akkor 
megtették a végső óvintézkedést, amely még összeegyeztet- 
hető a közösség biztonságával. 

Bízvást megállapítható, hogy Amerika népe ebből a forrás- 
ból merít, amikor — úgyszólván örökségként — úgy érzi, hogy 
a békeidőben fenntartott állandó hadsereg veszélyezteti a 
szabadságot. A forradalom körülményei fokozták a közösség 
érzékenységét a nép jogainak biztonságával összefüggő min- 
den kérdésben, és bizonyos esetekben buzgalmunk hőfoka túl- 
lépte az államtest még elviselhető hőmérsékletének határait. 
Ilyen eset például két állam arra irányuló kísérlete, hogy a 
katonai intézményekre vonatkozólag korlátozza a törvény- 
hozó hatalmat. Az alapelveket, amelyek arra tanítottak ben- 
nünket, hogy éberen figyeljük az örökös egyeduralkodó 
esetleges hatalmi túlkapásait, meggondolatlan túlzással kiter- 
jesztették a népi testületekben tanácskozó népi küldöttekre. 
Még olyan államokban is, ahol nem került sor ilyen hibás 
intézkedésre, szükségtelen nyilatkozatok hangzottak el arról, 
hogy békeidőben nem tartható fenn állandó hadsereg a TÖR- 
VÉNYHOZÁS BELEEGYEZÉSE NÉLKÜL; azért beszélek szük- 
ségtelen nyilatkozatokról, mert az ok, amiért egy hasonló elő- 
írás került be az angol alaptörvénybe, nem érvényes egyik 
amerikai állam alkotmányára sem. A haderőállításra való fel- 
hatalmazás, az említett alkotmányok szerint, csakis a törvény- 
hozó hatalomtól származhat, akárhogy forgatjuk is a dolgot; és 
fölösleges, sőt abszurd, kinyilatkoztatni, hogy ez a lépés nem 
tehető meg annak a testületnek a jóváhagyása nélkül, amely 
egyedül hivatott a lépés megtételére. Ennek megfelelően né- 
melyik ilyen alkotmányban, egyebek között New York álla- 
méban, amelyet Európában is, Amerikában is joggal ünnepel- 
tek az országunkban létrejött legjobb kormányformák egyike- 
ként, egyetlen szó sem esik erről a témáról. 

Érdekes, hogy még abban a két államban is, ahol felmerült a 
katonai intézmények békeidőbeli tiltásának lehetősége, a kife- 
jezésmód inkább figyelmeztető, semmint tiltó. Nem azt mond- 
ja a megfelelő passzus, hogy békében állandó hadsereget nem 
szabad fenntartani, hanem azt, hogy nem szükséges fenntar- 
tani. Ez a kétértelműség a jelek szerint a gyanakvás és a meg- 
győződés közötti konfliktus következménye; egyrészt min- 
denképpen meg akarták akadályozni az ilyen intézmények 
létesítését, másrészt meg voltak róla győződve, hogy a lehe- 
tőség abszolút kizárása sem nem okos, sem nem biztonságos. 

Kétségbe vonható-e, hogy az ilyen rendelkezést — valahány- 
szor a politikai helyzet megkívánja a tőle való eltérést — a 
törvényhozó hatalom puszta figyelmeztetéseként fogja értel- 
mezni, és az állam vélt vagy valószínű szükségleteinek meg- 
felelően fog cselekedni? A kérdésre már megadta a választ 
Pennsylvania említett esete. Akkor hát — kérdezhetné valaki — 
mi az ilyen rendelkezés haszna, ha érvényessége abban a pil- 
lanatban megszűnik, mihelyt hajlandóság mutatkozik a figyel- 
men kívül hagyására? 

Vizsgáljuk meg mármost, van-e párhuzam az eredmé- 
nyesség szempontjából az említett előírás és az új alkotmány- 
ban szereplő rendelkezés között, mely utóbbi a katonai cé- 
lokra fordított költségek két évre szóló felhasználására vonat- 
kozik. Az előbbi túl sokat markol és — szándékoltan — keveset 
vagy éppen semmit sem fog; az utóbbi, óvatosan kerülve a 
szélsőségeket és tökéletesen megfelelve a nemzet szükség- 
leteinek, jó hatásfokkal, eredményesen működtethető a gya- 
korlatban. 

Az Egyesült Államok törvényhozását ez a rendelkezés kö- 
telezi, hogy minden két évben legalább egyszer vitassa meg, 
vajon helyes-e haderő fenntartása; hogy minden ilyen alka- 
lommal hozzon új döntést a kérdésben; és hogy állásfoglalását 
a választók előtt formális szavazással juttassa kifejezésre. 
Nem áll jogában a törvényhozásnak, hogy folyamatosan ellás- 

sa a végrehajtó hatalmat a hadsereg fenntartását szolgáló 
anyagi alapokkal, ha elég óvatlan lenne ahhoz, hogy ilyen 
indokolatlan bizalommal viseltessék a végrehajtó hatalom 
iránt. Mivel a pártoskodás szelleme, ha különböző mértékben 
is, de elkerülhetetlenül megfertőzi a politikai testületeket, két- 
ségkívül akadnak majd olyanok az országos törvényhozó 
testületben, akik nagyon is készségesen fogják hibáztatni a 
többség intézkedéseit és sérelmezni nézeteit. A haderő költ- 
ségeinek szabályozása mindig is kedvenc témája lesz a szó- 
noklatoknak. Valahányszor szóba kerül a kérdés, az ellenzék 
ráirányítja a közfigyelmet. S ha a többség valóban hajlamos a 
tisztességes határok átlépésére, a közösség felfigyel a veszély- 
re, és lehetősége nyílik az elhárítására. Valahányszor elérkezik 
a megvitatás ideje, a szövetségi törvényhozás pártjaitól 
függetlenül a tagállamok törvényhozó testületei, amelyek 
nemcsak éber, hanem gyanakvó és féltékeny őrzői az állam- 
polgárok jogainak a szövetségi kormányzat beavatkozásai 
ellen, folyamatosan figyelemmel fogják kísérni az ország ve- 
zetőinek magatartását, s ha valami helytelenséget észlelnek, 
azonnal riadót fújnak, és nemcsak HANGOT adnak a nép elé- 
gedetlenségének, hanem, ha kell, TETTLEG is érvényre jut- 
tatják. 

Egy nagy közösség szabadságának aláaknázása időigényes, 
a végrehajtásnak érlelődnie kell. A szabadságjogok veszélyez- 
tetéséhez szükséges, nagyobb létszámú hadsereg csak foko- 
zatosan hozható létre; kialakításához nem elég a törvényhozó 
és a végrehajtó hatalom időleges összejátszása; folyamatos, 
hosszú ideig tartó összeesküvésre van szükség. Lehetséges az 
ilyen összejátszás? Lehetséges, hogy kitartanak mellette, hogy 
végigviszik a képviselőház egymásra következő, a kétéven- 
kénti választásokkal természetszerűleg megújított testületei- 
vel? Feltehető-e, hogy mindenki, mihelyt elfoglalja helyét a 
szenátusban vagy a képviselőházban, azon nyomban választói 
és hazája árulójává lesz? Feltehető-e, hogy egyetlen józan 

ítéletű ember sem akad, aki leleplezi az ilyen szörnyű össze- 
esküvést? Egyetlen olyan bátor és tisztességes ember sem, aki 
figyelmezteti választóit az őket fenyegető veszedelemre? Ha 
az ilyen feltevések megalapozottak, akkor bizony befellegzett 
az átruházott hatalom rendszerének. Akkor az embereknek el 
kell dönteniük, hogy ismét kezükbe veszik mindazokat a 
jogköröket, amelyeket korábban átadtak, és hogy annyi állam- 
ra osztják fel az országot, ahány megye van, mivel csak így 
tudnak személyesen gondoskodni az érdekeikről. 

Ha az említett feltevéseknek volna is alapjuk, a tervezett 
konspirációt huzamosabb ideig akkor sem lehetne titokban 
tartani. Napvilágra kerülne már csak azért is, mert a haderőt 
békeidőben jelentős mértékben növelnék, s ez nem titkolható. 
Ugyan miképpen indokolnák, hogy a mi földrajzi helyzetünk- 
ben lévő országban óriási méretekben fokozzák a katonaság 
létszámát? Lehetetlen a népet tartósan becsapni; s a leleplezést 
hamarosan követné a bukás: a terv és a tervezgetők bukása. 

Elhangzott, hogy a rendelkezés, amely két év tartamára kor- 
látozza a haderő fenntartására előirányzott pénzösszeget, nem 
ér semmit, mivel a végrehajtó hatalom, mihelyt elegendő 
erővel rendelkezik, hogy a népet megadásra kényszerítse, 
hozó hatalom engedélyezte összegeket. De ismét felvetődik a 
kérdés: milyen indokolással tehetne szert a végrehajtó hatalom 
ilyen nagyságú haderőre békeidőben? Ha feltételezzük, hogy 
valamilyen hazai felkelés vagy külföldi háború miatt szer- 
vezték meg a hadsereget, akkor elvi ellenvetés nem hozható 
fel, mivel az ellenvetés csakis a békeidőben fenntartott had- 
erőre vonatkozhat. Kevés az olyan álmodozó ember, aki ko- 
molyan gondolná, hogy nem szabad haderőt toborozni egy 
lázadás elfojtása vagy egy invázió elhárítása végett; s ha ilyen 
körülmények között valamely közösség védelme megköveteli, 
hogy olyan létszámú hadsereget állítsanak, amely már veszé- 
lyezteti a szabadságot, ez egyike azoknak a bajoknak, ame- 


205 


A FÖDERALISTA, 27. SZ.: HAMILTON 


lyeket sem megelőzni, sem gyógyítani nem lehet. Nincs az a 
kormányforma, amely orvosolhatná. Még holmi egyszerű 
véd- és dacszövetség is előidézheti, ha valamely konföderáció 
vagy szövetség tagjai szükségesnek vélik, hogy hadsereget 
szervezzenek a közös védelem érdekében. 

De az efféle baj sokkal nagyobb valószínűséggel szakadhat 
ránk, ha részekre bomlunk, mint ha egységesek maradunk; sőt 
bízvást elmondható, hogy a kedvezőbb helyzetben nemigen 
érhet bennünket ilyen csapás. Nehéz elképzelni, hogy az egész 
unió olyan óriási veszedelemben forogjon, amely csakis a 
szabadságunkat a legkevésbé is veszélyeztető létszámú had- 
erővel hárítható el. Kiváltképpen így van ez, ha tekintetbe 
vesszük, mily nagy segítségünkre lehet a milícia, amelynek 
erőteljes és értékes támogatására mindig számíthatunk. De a 
felbomlás állapotában — amint ezt máshol már igen részletesen 
kifejtettük — e feltevés ellenkezőjének megvalósulása nem- 
csak valószínű, hanem szinte elkerülhetetlen. 

PUBLIUS 

New York állam népéhez 
Különféle formákban bizonygatták már, hogy az a fajta alkot- 
mány, amilyet a Konvenció javasol, a gyakorlatban nem 
működhet a törvényei végrehajtására hivatott katonai erő nél- 
kül. Ez azonban, mint az arról az oldalról hangoztatott legtöbb 
kijelentés, csak puszta általánosság: nem támasztja alá az 
okok vagy indokok pontos és érthető kifejtése. Amennyire ki 
tudtam hüvelyezni, hogy mi rejlik az ellenzők lelke mélyén, 
azt hiszem, ellenkezésük gyökere az a feltevés, hogy az 
emberek nehezen fogják elviselni belső ügyekben a szövetsé- 
gi hatalom érvényesülését. Ne vitassuk most — bár lehetne —, 

hogy mennyire pontos és világos a különbségtétel a , belső" és 
a , külső" között, inkább vizsgáljuk meg, milyen alapon lehet 
feltételezni az emberek emez idegenkedését. Ha nem vélel- 
mezzük egyszersmind azt is, hogy a szövetségi kormányzat 
eleve rosszabbul fogja intézni az ügyeket, mint az egyes 
államok kormányzatai, akkor aligha van ok feltételezni a nép 
részéről a rosszindulatot, közönyt vagy ellenséges érzületet. 
Hitem szerint általános szabályként megállapítható, hogy a 
népnek a kormányzatba vetett bizalma és a kormányzat iránt 
tanúsított engedelmessége rendszerint a kormányzat jó vagy 
rossz működésével arányos. Elismerem: vannak kivételek e 
szabály alól, de ezek a kivételek oly nagy mértékben ki van- 
nak szolgáltatva a véletlennek, hogy nem hozhatók kapcsolat- 
ba valamely alkotmány lényeges erényeivel vagy hibáival. 
Ezek kizárólag általános alapelvekből és irányelvekből kiin- 
dulva ítélhetők meg. 

Ezekben az értekezésekben több okot is felhoztunk annak 
alátámasztására, hogy a központi kormányzat valószínűleg 
jobban fog működni, mint a helyi kormányzatok. A főbb okok 
közé tartozik, hogy a választás szférájának kiterjesztése na- 
gyobb választékot, szabadabb lehetőségeket kínál a népnek; 
hogy az országos szenátus tagjait az egyes államok törvény- 
hozó testületei nevezik ki, amelyek maguk is válogatott embe- 
rekből állnak, ezért okkal feltételezhető, hogy. a szenátus 
összetételében nagyfokú gondosság és ítélőképesség fog ér- 
vényesülni; továbbá, hogy e körülményektől nagyobb tudás és 
szélesebb körű tájékozottság remélhető az országos tanács- 
kozó testületekben; s hogy kevésbé fogja megfertőzni őket a 
pártütés szelleme, és kevésbé lesznek kitéve azoknak a múló 
rossz hangulatoknak, átmeneti előítéleteknek és elfogultsá- 
goknak, amelyek kisebb társadalmakban gyakorta megfer- 
tőzik a nyilvános tanácskozó testületeket, a közösség egy ré- 
szének igazságtalan elnyomását okozzák, és olyan elgondolá- 
sokat segítenek világra, amelyek megfelelnek ugyan pillanat- 

nyi hajlandóságoknak és kívánalmaknak, de általános nyo- 
morúságban, csömörben és háborgásban végződnek. A fentiek 
mellett szóló további nyomós okok bukkannak majd fel, 
mikor tüzetesebben szemügyre vesszük annak az építménynek 
a szerkezetét, amelynek létesítésére felszólítottak bennünket. 
Ezúttal beérhetjük azzal a megjegyzéssel, hogy amíg nem tud- 
ják elégséges okát adni annak a nézetnek, miszerint a szövet- 
ségi kormányzat valószínűleg úgy fog működni, hogy gyű- 
löletessé vagy megvetésre méltóvá válik a nép szemében, ad- 
dig nincs ésszerű alapja annak a feltevésnek, hogy az unió 
törvényei nagyobb ellenállásba fognak ütközni, vagy más 
módszerekkel érvényesítendők, mint a tagállamok törvényei. 

A büntetlenség reménye erősen ösztönzi a zendülést, a bün- 
tetéstől való félelem viszont ugyanilyen mértékű visszatartó 
erő. Vajon az unió kormányzata, ha megfelelő hatalommal bír 
s az egész konföderáció kollektív erőforrásaira támaszkod- 
hatik, nincs-e kedvezőbb helyzetben az előbbi érzés elfoj- 
tására és az utóbbi ösztönzésére, mint egyetlen állam kor- 
mányzata, amely csakis a maga erőforrásaival rendelkezik? 
Az egyes államokban a garázda pártütők könnyen gondol- 
hatják, hogy megbirkóznak a helyi kormányzat híveivel; de 
aligha olyan elvakultak, hogy azt képzeljék: eséllyel szállhat- 
nak szembe az unió együttes erejével. Ha ez az észrevétel 
helytálló, akkor magánemberek rendszertelen szövetkezései 
kevésbé veszélyeztetik a konföderáció hatalmát, mint az egyes 
tagállamokét. 

Megkockáztatok itt egy megjegyzést, amely némelyekre 
talán az újdonság erejével hat, de ettől nem kevésbé helytálló: 
minél jobban összeolvadnak a központi hatalom intézkedései 
a mindennapos kormányzati gyakorlattal, minél inkább hoz- 
zászoknak a polgárok, hogy a politikai élet hétköznapi törté- 
nései során találkoznak a kormányzattal, minél jobban meg- 
barátkozik vele a szem és a szív, minél jobban összekap- 
csolódik azokkal a dolgokkal, amelyek a legérzékenyebb 

húrokat érintik és az emberi lélek legaktívabb rugóit hozzák 
mozgásba, annál valószínűbb, hogy a kormányzat kivívja a 
közösség tiszteletét és szeretetét. Az ember nagymértékben a 
szokások rabja. Az érzéseit csak ritkán érintő mozzanatok 
nemigen befolyásolják a gondolkodását. A mindig távolság- 
tartó, láthatatlan kormányzat aligha számíthat a népérzület 
részvételére. Ebből következően az unió tekintélyét, az 
emberek iránta megnyilvánuló szeretetét inkább erősíti, sem- 
mint gyengíti, ha figyelme kiterjed az emberek legközvetle- 
nebb gondjaira; és minél áttekinthetőbb és átfogóbb a tevé- 
kenysége, annál kevésbé lesz kénytelen erőszakhoz folyamod- 
ni. Minél gyakrabban közlekedik azokon a csatornákon és 
folyamokon, amelyeken az emberi szenvedélyek természetes 
módon áramlanak, annál kevésbé van szüksége a kényszer 
erőszakos és veszedelmes segédeszközeire. 

Egyvalami mindenesetre nyilvánvaló: az olyan kormányzat- 
nak, amilyent a Konvenció indítványoz, sokkal nagyobb az 
esélye az erőszak használatának elkerülésére, mint annak a 
szövetségfélének, amelyet az ellenzők legtöbbje szorgalmaz, s 
amelynek hatalma az államokra csupán politikai vagy 
közösségi minőségükben érvényesül. Mint már kimutattuk, az 
ilyen konföderációban a törvényeknek csakis erőszakkal lehet 
érvényt szerezni; a tagállamok mulasztásai a kormányzat ter- 
mészetéből fakadnak, s valahányszor ilyen mulasztás történik, 
kizárólag háborúval és erőszakkal hozható helyre, ha ugyan 
egyáltalán helyrehozható. 

A Konvenció tervezete a szövetségi vezetés hatáskörét min- 
den állam minden egyes polgárára kiterjeszti, ez pedig lehe- 
tővé teszi a kormányzat számára, hogy törvényeinek végrehaj- 
tását az egyes államok megszokott hatóságaira bízza. Nem 
nehéz belátni, hogy ennek a közös megtapasztalása előbb- 
utóbb el fogja tüntetni a különbséget a törvények forrásai kö- 
zött, és a szövetségi kormányzatnak ugyanolyan lehetőségeket 
kínál ahhoz, hogy autoritásának érvényt szerezzen, mint ami- 

lyenek az egyes államok kormányzatai előtt nyílnak; ehhez 
jön még a közvéleményre gyakorolt befolyás, ami abból a 
fontos tényezőből következik, hogy módjában áll igénybe 
venni az egész unió erőforrásait. Különösen figyelemreméltó 
ebben az összefüggésben, hogy a konföderáció törvényei, ami 
jogkörének tételesen felsorolt és alaposan indokolt tárgyait 
illeti, az ország LEGMAGASABB RANGÚ törvényeivé lesznek, 
amelyek megtartására szent eskü kötelezi minden egyes állam 
törvényhozásának, végrehajtó hatalmának és igazságszolgál- 
tatásának tisztségviselőit. Így aztán a tagállamok törvényhozó 
testületei, bíróságai és hatóságai szervesen beilleszkednek a 
nemzeti kormányzat működésébe, e kormányzat jogszerű és 
alkotmányos hatókörén belül; és partnerei lesznek törvényei- 
nek érvényesítésében.! Mindazok, akik végiggondolják e 
helyzet következményeit, arra a konklúzióra jutnak, hogy jog- 
gal számíthatnak az unió törvényeinek szabályszerű és békés 
végrehajtására, ha hatalmát mindenki kellő mértékletességgel 
gyakorolja. Ha viszont önkényesen az ellenkező feltevésből 
indulunk ki, akkor tetszés szerinti következtetésekre jutha- 
tunk, mivel a legeslegjobb kormányzat hatalmának meggon- 
dolatlan gyakorlása is a legvadabb túlkapásokra ingerelheti 
vagy ragadtathatja a népet. S jóllehet a javasolt alkotmány 
ellenfeleinek feltevése szerint az ország vezetői érzéketlenek 
lennének a közjó vagy a kötelességteljesítés iránt, mégis föl- 
teszem nekik a kérdést, hogy az ilyen vezetés vajon miképpen 
adhat tápot a becsvágyó érdekeknek vagy a jogtipró szán- 
dékoknak. 

PUBLIUS 


! Az álokoskodást, amely szerint ez az egyes államok kormányzatainak 
elsorvadásával jár, a maga helyén teljes mértékben megcáfoljuk majd. 
(Publius) 

New York állam népéhez 

Tagadhatatlanul előfordulnak helyzetek, amikor a nemzeti 
kormányzat kénytelen erőszakot alkalmazni. Saját tapaszta- 
latunk igazolja a más nemzetek példáiból tanultakat, s igazol- 
Ja azt is, hogy mindenfajta társadalomban adódhat ilyen szük- 
séghelyzet; hogy a zendülés vagy a felkelés a politikai testtől 
sajnos éppen olyan elválaszthatatlan betegségek, mint az em- 
beri testtől a daganat és a kiütés; hogy az az elképzelés, amely 
szerint minden időkben a törvény erejével lehet kormányozni 
(némelyek azt mondják, hogy a köztársasági rendszerben 
csakis ez az alapelv érvényesülhet), nem egyéb, mint azoknak 
a politikai doktoroknak az ábrándja, akik úgynevezett éleslátá- 
sukkal félresöprik a tapasztalat figyelmeztető tanulságait. 

Ha a nemzeti kormányzat bármikor ilyen szükséghelyzettel 
találja magát szemben, akkor csakis az erőszak gyógymódját 
veheti igénybe. Az alkalmazandó eszközöket a baj méreteihez 
kell igazítani. A valamelyik állam egy kis részében kitört 
jelentéktelen zavargás elfojtásához a helyi milícia is elegendő, 
és vélelmezhető, hogy a milícia kész teljesíteni kötelességét. 
Egy felkelés — bármi is a közvetlen oka — végső soron az egész 
kormányzatot veszélyezteti. Ha nem az unió jogai, hát a kö- 
zösség békéjének szempontjai a felkelőkkel való szembeszál- 
lásra serkenthetik azokat a polgárokat, akik nem estek áldoza- 
tul semmiféle rossz befolyásnak. És ha azt tapasztalják, hogy 
a központi kormányzat a nép felvirágzását és boldogulását 
segíti elő, akkor miért is ne támogatnák e kormányzatot? 

Ha ellenben a felkelés egy egész államra vagy annak nagy 
részére terjed ki, akkor elkerülhetetlen lehet másfajta erőszak 
alkalmazása. A jelek szerint Massachusetts szükségesnek lát- 
ta, hogy csapatokat szervezzen az államban kitört zavargások 

elfojtására; s Pennsylvania is ehhez az eszközhöz folyamo- 
dott, pusztán mert zavargásoktól tartott polgárai egy részének 
soraiban. Tegyük fel, hogy New York állam helyre akarta vol- 
na állítani a Vermont lakosai feletti elvesztett fennhatóságát; 
sikerre számíthatott volna az ilyen vállalkozás, ha csakis a 
milícia támogatja? Nem kényszerült volna New York állam 
regulárisabb haderő mozgósítására tervének végrehajtásához? 
Ha pedig elismerjük, hogy az ilyen rendkívüli esetekben az 
egyes államok kormányzatai a milíciától eltérő jellegű haderőt 
kénytelenek igénybe venni, akkor ugyan miért szólna a nem- 
zeti kormányzat létezése ellen, hogy hasonló szélsőséges hely- 
zetben ugyanerre kényszerülhet? Nem meglepő-e, hogy azok, 
akik kijelentik, hogy elvben ragaszkodnak az unióhoz, olyas- 
mit kifogásolnak a javasolt alkotmányban, ami az általuk 
támogatott tervre tízszeresen érvényes, és ami — ha van valódi 
alapja — elkerülhetetlen következménye a nagyobb kiterjedésű 
polgári társadalmak berendezkedésének. Ugyan ki az, aki nem 
ezt a lehetőséget részesíti előnyben a folytonos lázongásokkal 
és gyakori forradalmakkal, az aprócska köztársaságok e hor- 
dalékaival szemben? 

Vizsgáljuk tovább a dolgot más szemszögből. Tegyük fel, 
hogy egy átfogó kormányzati rendszer helyett két, három, 
esetleg négy konföderáció alakulna. Vajon nem ugyanilyen 
jellegű akadályok tornyosulnának bármelyik ilyen konföderá- 
ció működésének az útjában? Nem leselkednék-e minden 
egyes konföderációra ilyenféle veszedelem? S ha megtörténik 
a baj, vajon nem lenne-e kénytelen a konföderáció — hatalma 
megőrzése érdekében — ugyanazokhoz az eszközökhöz folya- 
modni, mint amelyeket az összes államokra kiterjedő kor- 
mányzattól rossz néven vesznek? S az ilyen esetekben a milí- 
cia készségesebben vagy eredményesebben támogatná-e a 
szövetségi hatalmat, mint egy átfogó unió esetében? Kellő 
gondolkodás után minden őszinte és értelmes embernek el kell 
ismernie, hogy a kifogás elvileg mindkét esetre egyformán 

alkalmazható; s hogy akár egyetlen kormányzat igazgatja 
valamennyi államot, akár több kormányzat az államok külön- 
féle csoportjait, sőt akkor is, ha az államok teljes különállása 
érvényesül, bizony előfordulhat, hogy a közösség békéjének 
fenntartásához a milíciáétól eltérő jellegű erőszakszervezetet 
kell igénybe venni, s hogy a törvények jogszerű hatalmát fenn 
kell tartani az ellenük irányuló olyan erőszakos támadásokkal 
szemben, amelyek felkelésekké és lázadásokká fajulhatnak. 

Függetlenül attól, hogy e tárgy kapcsán még mi jöhet szóba, 
a békeidőben fenntartott katonai intézmények ellen határozot- 
tabb rendelkezést követelőknek elég annyi, hogy a javasolt 
kormányformában a teljes hatalom a nép képviselőinek a 
kezében van. Ez a lényeges és végső fokon egyetlen hathatós 
biztosíték, ami a népnek a polgári társadalomban kivívható 
jogait és előjogait illeti. ! 

Ha a nép képviselői elárulják választóikat, akkor nincs más 
hátra, mint az önvédelem természetes jogának gyakorlása, ami 
minden jó kormányforma legfontosabb tartozéka, és ami a 
siker sokkal nagyobb reményével valósítható meg az ország 
vezetőinek jogbitorlása ellenében, mint egy-egy állam jog- 
bitorló vezetőivel szemben. Ha a legfőbb hatalom gyakorlásá- 
val megbízott személyek egy állam keretén belül válnak jog- 
bitorlókká, akkor az állam egyes részei, járásai vagy kerületei 
nem tehetnek szabályszerű önvédelmi intézkedéseket, mivel 
nincs külön kormányzatuk. Ilyenkor a polgárok kénytelenek 
fejvesztetten fegyverekért futkosni, rendszertelenül és össze- 
hangolatlanul, nem lévén erőforrásuk a tulajdon bátorságukon 
és elkeseredettségükön kívül. A törvényes hatalommal felru- 
házott bitorlók viszont igen gyakran már csírájában elfojthat- 
nak minden ellenállást. Minél kisebb a terület, annál nehe- 
zebben alakíthat ki a nép valamilyen szabályszerű vagy rend- 


! E biztosíték hathatós voltát a későbbiek folyamán részletesen tanul- 
mányozzuk majd. (Publius) 

szeres ellenállási tervet; s annál könnyebb letörni már a kezde- 
ti megmozdulásait is. A hatalom birtokosai igen hamar értesül- 
hetnek az előkészületekről, a mozgolódásokról, s a bitorlók 
kezében lévő katonai erő hamarabb irányítható az államnak 
abba a szektorába, ahol az ellenállás elkezdődött. Ebben a 
helyzetben a népi ellenállás csak a körülmények kivételes 
összejátszása esetén lehet sikeres. 

A bitorlás akadályai és az ellenállás lehetőségei az állam 
területének nagyságával arányosan növekednek, feltéve hogy 
az állampolgárok tudatában vannak jogaiknak, és készen áll- 
nak e jogok megvédésére. Nagyobb közösségekben a nép ter- 
mészetes hatalma a kormányzat mesterséges hatalmához vi- 
szonyítva nagyobb, mint kisebb közösségekben, és persze a 
nép ilyenkor eredményesebben tud küzdeni a kormányzat 
zsarnoki uralomra törő kísérletei ellen. A konföderációban ez- 
zel szemben a nép - s ez túlzás nélkül állítható — teljes mérték- 
ben ura a maga sorsának. A hatalom majdnem mindig egy 
másik hatalom vetélytársa; a központi kormányzat mindig 
készen áll az egyes államok kormányai hatalombitorló törek- 
véseinek megfékezésére, és az államok kormányzatai ugyan- 
ilyen magatartást tanúsítanak a központi kormányzattal szem- 
ben. A nép azzal, hogy az egyik vagy a másik fél mellé áll, a 
mérleg nyelvének szerepét tölti be. Ha az egyik fél megsérti a 
Jogait, a nép a másikhoz fordulhat jogorvoslatért. Bölcsen 
teszi hát, ha óvja és becsüli az uniót, hogy megmaradjon neki 
ez a felbecsülhetetlen előny. 

Politikai rendszerünk egyik alaptételének tekinthető, hogy 
az egyes államok kormányzatai minden körülmények között 
megvédik a közszabadságot az országos hatalom esetleges 
támadásaitól. A hatalombitorlási terveket álcázó fondorlatok 
könnyen elkerülhetik a nép figyelmét — nem úgy a válogatott 
testületekét. A törvényhozó testületeknek jobbak a tájékozó- 
dási lehetőségei. Már messziről is fölfedezhetik a veszélyt, és 
mivel birtokában vannak a polgári hatalom szerveinek és a 

nép bizalmának, hamar kialakíthatják az ellenállásnak a kö- 
zösség valamennyi erőforrását összefogó, átgondolt tervét. Az 
egyes államok törvényhozó testületei könnyen érintkezhetnek 
egymással, és egyesíthetik erőiket a közös szabadság védel- 
mére. 

További biztonsági tényező az ország nagy kiterjedése. Már 
megtapasztaltuk, hogy milyen előnyös ez idegen hatalom tá- 
madása esetében. S pontosan ugyanilyen hasznát vehetnők a 
hazai országos testületek túlságosan becsvágyó vezetőinek 
akcióival szemben. Ha a szövetségi haderő elfojtaná is egyik 
vagy másik állam ellenállását, a távolabb eső államok friss 
haderőkkel avatkozhatnának be. Az egyik helyen elért elő- 
nyökről le kellene mondani a másik helyen kibontakozó 
ellenállás elfojtása végett, s mihelyt az elnyomott országrészt 
az elnyomók elhagynák, megújulnának az erőfeszítések, 
újjáéledne az ellenállás. 

Emlékezzünk rá, hogy a haderő létszámát mindig az ország 
erőforrásai szabják meg. Még jó ideig nem lesz lehetséges 
nagy létszámú hadsereg fenntartása; és ahogy ennek a lehe- 
tősége növekszik, vele arányosan úgy nő a közösség népes- 
sége és természetes ereje. Mikor tud a szövetségi kormányzat 
akkora hadsereget állítani és fenntartani, amely egy óriási 
birodalom hatalmas népességét zsarnokságba dönthetné? 
Amely népesség - állami kormányzatain keresztül — lépéseket 
tehet a védelme érdekében, mégpedig független nemzetekhez 
illő gyorsasággal és módszerességgel. Ez a szorongató gond 
méltán minősíthető betegségnek, amely érveléssel és okos- 
kodással nem gyógyítható. 

PUBLIUS 

New York állam népéhez 
A milícia irányítása, valamint parancsnoklása felkelés és invá- 
zió idején a közös honvédelem ellenőrzésének és a konföderá- 
ció belső békéje megőrzésének kötelességével természet- 
szerűleg együtt járó hatáskör. 

Nem szükséges különleges jártasság a haditudományokban 
annak belátásához, hogy a milícia szervezése és fegyelme 
szempontjából az egységesség igen jó eredményeket hozna, 
valahányszor a milíciát a közösség védelmére mozgósítják. Ily 
módon a milícia értelmes és összehangolt módon teljesítené 
feladatait a táborban és a terepen egyaránt, ami nagy előny a 
hadműveletekben; s igen hamar elérné a katonai szakértelem- 
nek azt a fokát, amely használhatóságának nélkülözhetetlen 
kelléke. Ez a nagyon is kívánatos egységesség csak akkor 
érhető el, ha a központi hatalmat bízzák meg a milícia irányí- 
tásával. Messzemenően helyénvaló tehát, hogy a Konvenció 
tervezete felhatalmazná az uniót ,a milícia szervezetére, 
fegyverzetére és kiképzésére vonatkozó rendelkezések kibo- 
csátására és a milícia ama részének irányítására, amely az 
Egyesült Államok szolgálatában áll, fenntartva az egyes álla- 
mok jogát a tisztek kinevezésére és a kongresszus által megál- 
lapítottakkal összhangban a milícia kiképzésének irányítá- 
sára". 

A Konvenció tervezetét a legkülönbözőbb okokból ellenzik, 
de egyik ok sem meghökkentőbb és önmagában tarthatatla- 
nabb, mint az, amelynek alapján az imént említett szabályo- 
zást támadni szokták. Ha a jól irányított milícia egy szabad 
ország legtermészetesebb honvédelmi eszköze, akkor nyilván- 
való, hogy a nemzetbiztonság őrzésére hivatott testületnek 
kell irányítania és rendelkeznie fölötte. Ha az állandó had- 

sereg veszélyezteti a szabadságot, akkor az állam védelmével 
megbízott testületnek a milícia fölött gyakorolt erőteljes hatal- 
ma arra való, hogy amennyire csak lehet, kiküszöbölje az indí- 
tékot vagy az ürügyet e barátságtalan intézmény igénybe- 
vételére. Ha a veszélyhelyzetekben, amelyek haderő bevetését 
igénylik a polgári hatalom védelmében, a szövetségi kor- 
mányzatnak módjában áll a milíciát segítségül hívni, akkor 
könnyebben lemondhat másfajta erő alkalmazásáról. Ha vi- 
szont nem veheti igénybe az előbbit, kénytelen az utóbbihoz 
folyamodni. Szükségtelenné tenni a hadsereget — jobb mód- 
szer ez a létrejöttének meggátlására, mint ezernyi papirosti- 
lalom. 

Hogy rossz színben tüntessék föl a felhatalmazást, amelynek 
értelmében az unió törvényeinek végrehajtására igénybe ve- 
hető a milícia, többen megjegyezték: nincs a javasolt alkot- 
mányban egyetlen olyan rendelkezés sem, amely előírná, hogy 
a POSSE COMITATUS" támogassa a hatóságot feladata elvégzé- 
sében; ebből aztán azt a következtetést vonták le, hogy a 
hatóság egyetlen segítő ereje a katonaság. Feltűnő az ellen- 
vetések következetlensége: néha ugyanazokból a körökből 
hangzanak el egymásnak ellentmondó kifogások, ami nem 
állít ki valami jó bizonyítványt szerzőik őszinteségéről és 
igazságérzetéről. Ugyanazok, akik azt állítják, hogy a szövet- 
ségi kormányzat korlátlan, zsarnoki hatalomra fog szert tenni, 
következő mondatukban már azt nehezményezik, hogy hatal- 
ma még a POSSE COMITATUS kihívásához sem elegendő. Az 
utóbbi állítás szerencsére éppen annyira elmarad az igaz- 
ságtól, mint amennyire az előbbi túljár rajta. Éppoly képtelen- 
ség kétségbe vonni, hogy a kinyilvánított felhatalmazások ér- 
vényesítéséhez szükséges és megfelelő törvények elfogadásá- 
nak joga azt a jogot is magában foglalja, hogy a törvények 
végrehajtásával megbízott tisztviselők a polgárok támogatá- 
sáért folyamodjanak, mint amilyen képtelenség azt hinni, 
hogy az adók kivetéséhez és begyűjtéséhez szükséges és 

megfelelő törvények becikkelyezésének joga magában foglal- 
ja a földtulajdon öröklési és elidegenítési szabályainak 
módosítását vagy az esküdtbíráskodás tilalmát az ilyen ügyek- 
kel kapcsolatban. Mivel tehát nyilvánvaló, hogy a feltevés, 
amely szerint hiányzik a megfelelő felhatalmazás a POSSE 
COMITATUS igényléséhez, minden alapot nélkülöz, az ebből 
levont konklúzió — a szövetségi kormányzatnak a milícia fö- 
lötti fennhatósága vonatkozásában - tisztességtelen és logikát- 
lan. Miért kell arra a következtetésre jutni, hogy a hatalom 
érvényesítésének egyetlen eszközéül az erőszakot szánják, 
csak azért, mert a felhatalmazás szerint szükség esetén igény- 
be vehető? Vajon mit gondoljunk az ekként érvelő — különben 
józan eszű — emberek indítékai felől? Jóhiszeműségünk óha- 
tatlanul összeütközésbe kerül az ítélőképességünkkel. 

A republikánus éberséget a végsőkig csigázva még azt is el 
akarnák hitetni velünk, hogy a szövetségi kormányzat kezében 
lévő milíciától rettegnünk kell. Elhangzik az észrevétel, hogy 
az önkényeskedő hatalom nézeteinek kiszolgálására nevelhető 
fiatal és lelkes emberekből elitcsapat formálható. Lehetetlen 
megjósolni persze, hogy a nemzeti kormányzat milyen rend- 
tartást fog előírni a milíciának. Ám ha ugyanabból a szem- 
szögből nézem a dolgokat, mint azok, akik az elitcsapat veszé- 
lyével riogatnak, akkor az alkotmány ratifikálása esetén lénye- 
gében a következőket mondanám a milícia intézményéről, ha 
New York állam nevében kellene szólnom a szövetségi 
törvényhozás valamelyik tagjához: 

, Katonailag kiképezni az Egyesült Államok egész milíciá- 
ját: ez a terv éppoly hiábavaló, mint amilyen kártékony — ha 
ugyan egyáltalán megvalósítható. A hadműveletek végrehaj- 
tásához szükséges szakértelem elsajátítása hosszú időt és sok 
gyakorlatot igényel. Egy nap vagy akár egy hét korántsem ele- 
gendő ehhez. Kötelezni a szabad kisbirtokosság és más tár- 
sadalmi osztályok tagjainak nagy tömegeit, hogy addig tel- 
jesítsenek katonai szolgálatot, amíg el nem érik a tökélynek 

azt a fokát, amely egy jól szervezett milíciától elvárható — nos, 
ez sérelmes lenne a népre nézve; komoly kényelmetlenséget 
és veszteséget okozna mindenkinek. Az ország termelőmun- 
kájának hozamát évente akkora összeggel csökkentené, amen- 
nyi — a lakosság jelenlegi lélekszámát tekintve — nem sokkal 
maradna el valamennyi állam polgári intézményeinek össz- 
költségétől. Nem lenne okos dolog olyasmivel kísérletezni, 
ami jelentős mértékben csökkentené a munkaerőt és az ipari 
termelést; és az ilyen kísérlet amúgy is kudarcba fulladna, 
mert a lakosság nem sokáig tűrné. Az egész népet illetően nem 
volna ésszerű sokkal nagyobb célt kitűzni, mint hogy kapjon 
mindenki kellő fegyvert és felszerelést; ennek az ellenőrzése 
végett pedig elég lesz évente egy vagy két alkalommal össze- 
hívni az embereket. 

Jóllehet az egész nemzet katonai kiképzésének célja elve- 
tendő, mivel káros és kivihetetlen, egy jól átgondolt tervet 
azonban roppant fontos lenne minél hamarabb elfogadni a 
milícia helyes kialakítását illetően. A kormányzatnak közepes 
létszámú elitcsapat megszervezésére kellene összpontosítania 
a figyelmét; a szervezés alapelveit pedig úgy kellene kialakí- 
tani, hogy ez a csapat szükség esetén valóban bevetésre alkal- 
mas legyen. Ilyen körülhatárolt terv alapján létrejöhet egy 
olyan kitűnően képzett milícia, amely mozgósítható, vala- 
hányszor az állam védelme megköveteli. Ez nemcsak a kato- 
nai intézmények iránti igényt csökkentené; ha a körülmények 
belekényszerítik a kormányzatot, hogy számottevő létszámú 
haderőt szervezzen, nem veszélyeztetheti a nép szabadságát, 
amíg van a lakosságnak egy olyan, e haderőnél nem vagy alig 
kevésbé fegyelmezett és fegyverforgatásban jártas rétege, 
amely kész megvédeni a maga és polgártársai jogait. Sze- 
rintem semmi sincs, ami jobban pótolhatná az állandó had- 
sereget, ha pedig van állandó hadsereg, akkor ez a réteg sem- 
legesítheti leginkább." 

A javasolt alkotmány ellenfeleitől eltérően érvelnék tehát, 

ha szóba kerülne ez a téma. Ők a veszély és a pusztulás ténye- 
zőinek tekintenek némely dolgot, jómagam éppen e ténye- 
zőket vélem a stabilitás biztosítékainak. Hogy azonban az 
országos törvényhozó testület miként vélekedik minderről — 
bizony, nem tudhatjuk, sem ők, sem én. 

Annyira erőltetett és mértéktelen az aggodalom, amely 
szerint a milícia fenyegeti a szabadságot, hogy az ember nem 
tudja, komolyan vagy gunyorosan kommentálja-e; hogy csak 
amolyan sziporkának tekintse-e, miként a szónoki parado- 
xonokat, avagy előítélet-keltésre hivatott, őszintétlen mester- 
kedésnek, vagy esetleg a politikai fanatizmus nagyon is 
komolyan veendő termékének. A józan ész nevében kérdem: 
hová vezet a szorongásunk, ha nem bízunk fiainkban, 
testvéreinkben, szomszédainkban, polgártársainkban? Fenye- 
gethet-e bennünket akár egy fikarcnyi veszedelem azoknak az 
embereknek a részéről, akik nap nap után érintkeznek hon- 
fitársaikkal, akik osztoznak érzéseikben, szokásaikban, érdek- 
lődésükben? Lehet-e félni józan ésszel az uniónak adott fel- 
hatalmazástól, amelynek értelmében rendelkezhet a milíciáról 
és szükség esetén igénybe veheti szolgálatait, ha a tisztek kine- 
vezése az egyes államok kizárólagos joga? Még ha komolyan 
gyanúba keverhető volna is a szövetségi kormányzat bárme- 
lyik intézménye a milícia miatt, az államok tisztkinevezési 
jogköre nyomban el kellene hogy fojtsa ezt a gyanút. Nem két- 
séges, hogy ez a körülmény mindig is garantálni fogja az 
egyes államok túlsúlyát a milíciával szemben. 

Az alkotmány ellen írt kiadványok olvastán az embernek 
sokszor az a benyomása, hogy valami kezdetlegesen össze- 
fércelt rege vagy románc került a szeme elé; az efféle iromá- 
nyok természetes és kellemes képek helyett csakis ijesztő és 
torz figurákat tárnak elénk — gorgókat, hidrákat, kimérákat —, 
elcsúfítanak és szörnnyé változtatnak mindent, amihez csak 
nyúlnak. 

Példa erre az a sok-sok túlzott és lehetetlen kombináció, 

amelyekkel a milícia mozgósítására adott felhatalmazás kap- 
csán traktálnak bennünket némelyek. Hogy a New Hamp- 
shire-i milíciát Georgia államba masíroztatják, Georgiáét New 
Hampshire-be vezénylik, New York államét Kentuckyba, 
Kentuckyét Lake Champlainbe. Sőt: a franciáknak és a hol- 
landoknak nem Lajos-aranyakban és dukátokban fizetjük a 
tartozásainkat, állítják, hanem milicistákban! Az egyik perc- 
ben valami nagy hadsereg tiporja el a nép szabadságát, a má- 
sikban viszont már Virginia állam milíciáját hurcolják öt-hat- 
száz mérföldnyire az otthonától, hogy elfojtsa a massachusettsi 
republikánus lázadást, Massachusetts milíciáját pedig ugyan- 
ilyen távolságra vezénylik el, hogy letörje az arisztokratikus 
virginiaiak konok fennhéjázását. Vajon az ilyen híreszte- 
lésekkel handabandázó személyek valóban azt képzelik, hogy 
mesterkedéseikkel és ékesszólásukkal az amerikai népnek 
csalhatatlan igazságokként sikerül eladniuk elmés és képtelen 
ötleteiket? 

Ha kell lenni hadseregnek, hogy a zsarnokság eszközeként 
bevethessék, akkor ugyan minek a milícia? Ha meg nem kell 
ilyen hadsereg, akkor a milícia — amelyet felingerel, hogy 
távoli és reménytelen expedícióra mozgósítják, csak azért, 
hogy a szolgaság jármába hajtsa honfitársai egy részét —, szó- 
val ez a milícia mi egyebet tenne, mint hogy azoknak a 
zsarnokoknak a fellegvára ellen fordul, akik ezt az őrült és 
gonosz tervet kidolgozták, hogy behatoljon a hatalom 
képzeletbeli sáncai mögé, s leverje a despotákat, példát mutat- 
va egy megbecstelenített és feltüzelt nép igazságos bosszú- 
jára? Vajon a bitorlók valóban így látnak hozzá, hogy kezükbe 
kaparintsák az uralmat egy nagy létszámú és felvilágosult 
nemzet fölött? Azzal kezdik, hogy meggyűlöltetik magukat 
tervezett bitorlásuk eszközeivel? Féktelen és visszataszító 
hatalmaskodással látnak munkához, ami nem szolgál semmi- 
lyen célt, csak utálatot és irtózatot zúdít a fejükre? Vajon az 
effajta feltételezések józan ítéletű hazafiak megfontolt 

intelmei egy józan ítéletű néphez? Vagy inkább sértődött buj- 
togatók vagy háborodott rajongók uszító handabandái? Még 
ha feltételeznők is, hogy a nemzet vezetőit a legfékezhetet- 
lenebb becsvágy vezérli, akkor sem hihetjük, hogy ilyen alan- 
tas eszközöket vennének igénybe céljaik elérésére. 

Felkelés vagy invázió esetén magától értetődő, hogy az 
egyik állam milíciáját a másikba vezénylik abból a célból, 
hogy felvegye a harcot a közös ellenséggel, vagy oltalmazza a 
köztársaságot a pártütés vagy lázadás okozta erőszaktól. Az 
elsőnek említett cél érdekében gyakran mozgósították a milí- 
ciát az elmúlt háborúban; és ez a kölcsönös segítség a mi poli- 
tikai társulásunk egyik fő célja. Ha megvalósításának lehe- 
tősége az unió hatáskörébe fog tartozni, akkor nem kell majd 
attól félni, hogy a szomszédot fenyegető veszélyt fásult, ha- 
nyag közöny kíséri mindaddig, amíg a veszedelem közeled- 
tével a kötelességteljesítés és a rokonszenv túlságosan gyenge 
indítékaihoz hozzá nem társul az önfenntartási ösztön serken- 
tő tényezője Is. 

PUBLIUS 


A FÖDERALISTA, 30. sz.: HAMILTON 
1787. december 28. 


New York állam népéhez 
Mint már említettük, a szövetségi kormányzatnak megfelelő 
hatáskörrel kell rendelkeznie a nemzeti haderők fenntar- 
tásához; ebben benne foglaltatnak a hadseregszervezésnek, a 
flotta építésének és fölszerelésének a költségei és mindazok a 
kiadások, amelyek bármi módon összefüggenek a katonai in- 
tézményekkel és a hadműveletekkel. Az unió jogkörének 
azonban nemcsak ezekre a tételekre kell kiterjednie, ami a 
kiadásokat illeti. Fel kell ölelnie az országos civillista költ- 
ségeit; a meglévő és jövőbeli nemzeti adósság vissza- 

fizetésének költségeit, és általában mindazokat a kiadásokat, 
amelyeket a nemzeti kincstárból kell folyósítani. Mindebből 
következően a kormányzatnak - ilyen vagy olyan formában — 
adókivetési jogkörrel kell rendelkeznie. 

A pénzt joggal tekintik az államtest éltető elemének; a pénz 
tartja életben és mozgásban, a pénz teszi képessé legfontosabb 
feladatainak elvégzésére. Rendszeresen szert tenni megfelelő 
pénzalapokra, a közösség erőforrásai megszabta kereteken 
belül: az erre irányuló teljes felhatalmazás méltán tekinthető 
minden alkotmány nélkülözhetetlen alkotóelemének. Ennek 
híján két rossz közül az egyik biztosan bekövetkezik: vagy 
folyamatosan kizsákmányolják a népet, hogy ekként pótolják 
a közszükségletekről való gondoskodás kívánatosabb módját; 
vagy pedig végzetes sorvadásnak indul és rövidesen elenyé- 
szik maga a kormányzat. 

A török birodalomban az uralkodónak, aki más tekintetben 
teljhatalommal bír alattvalói élete és vagyona felett, új adó 
kivetéséhez nincs joga. A következmény: a pasáknak (vagyis 
a tartományi kormányzóknak) az uralkodó megengedi a nép 
könyörtelen kifosztását, aztán ő maga facsarja ki mindazt a 
pénzt a pasákból, amire a maga és az állam szükségleteinek 
fedezéséhez igényt tart. Ami Amerikát illeti, az unió kormány- 
zata hasonló okokból a hanyatlás olyan állapotába került, 
amely közel jár a megsemmisüléshez. Ki vonhatná kétségbe, 
hogy a nép boldogulását mindkét országban előmozdítaná, ha 
volna a megfelelő emberek kezében hatalom előteremteni az 
állami bevételeket a közösség szükségleteinek kielégítésére? 

Bármilyen gyenge is a jelenlegi konföderáció, elhatározta: 
korlátlan hatalommal ruházza fel az Egyesült Államokat, hogy 
gondoskodjék az unió pénzbeli szükségleteinek fedezéséről. 
Ámde hibás alapelvből indult ki, és az elhatározás végrehaj- 
tásának módja teljességgel zátonyra futtatta a szándékot. Az 
idevágó cikkelyek, mint már említettük, felhatalmazzák a kong- 
resszust, hogy határozza meg és igényelje a pénzösszeget, 


223 


A FÖDERALISTA, 30. SZ.: HAMILTON 


amely nézete szerint szükséges az Egyesült Államok meg- 
felelő ellátásához, és az így megjelölt igények, ha egyébként 
megegyeznek a szétosztás alapelveivel, alkotmányos értelem- 
ben kötelező érvényűek az egyes államokra. Az államoknak 
nem áll módjukban kétségbe vonni az igény jogosultságát, 
jogkörük csupán az igényelt pénzösszeg előteremtésének út- 
jára-módjára terjed ki. Szigorú értelmezés szerint ez tehát a 
helyzet, és jóllehet az igényjogosultság kétségbe vonása az 
unió törvényeinek megszegését jelentené, s jóllehet ritkán 
ismertek be ilyesmit — vagy éppen sosem -, a gyakorlatban az 
egyes államok állandóan kétségbe vonják az igényjogosultsá- 
got, és ez a gyakorlat egészen addig fog folytatódni, amíg a 
konföderáció jövedelmei a tagállamok közvetítői tevékenysé- 
gének függvényei nem lesznek. Hogy melyek e rendszer 
következményei, azzal mindenki, aki csak egy kicsit is jártas 
a közügyeinkben, tisztában van, s e következményeket bősé- 
gesen taglaltuk vizsgálódásaink különböző fázisaiban. Főként 
ezek a következmények hoztak bennünket olyan helyzetbe, 
amely bennünk kínos érzéseket, ellenségeinkben viszont dia- 
dalérzetet kelt. 

Mi más lehet a gyógymód, mint a helyzetet előidéző rend- 
szernek a megváltoztatása? A kvóták és az igénylések elhibá- 
zott és csalóka rendszeréé. Elképzelhető-e más alternatíva 
pénzügyeink e délibábjának eltüntetésére, mint az, ha lehe- 
tőséget adunk a nemzeti kormányzatnak, hogy a megszokott 
adóztatási módszerekkel gondoskodjék a bevételeiről, amire 
minden jól berendezett polgári kormányzat fel van hatalmaz- 
va? Találékony emberek bármiről szónokolhatnak tetszetősen; 
de nincs az az emberi találékonyság, amely másfajta meg- 
oldással hozakodhatnék elő, hogy megmentsen bennünket a 
közkincstár hiányos ellátásából eredő bajoktól és kellemetlen- 
ségektől. 

Az új alkotmány értelmesebb ellenfelei elismerik ennek az 
érvelésnek a helyességét, de azzal a megszorítással, hogy 


224 


A FÖDERALISTA, 30. sz.: HAMILTON 


különbséget tesznek — amint nevezik — belső és külső adózás 
között. Az előbbi szerintük az egyes államok kormányzatainak 
ügye; az utóbbit, amely értelmezésük szerint kereskedelmi 
illeték vagy inkább az importált árucikkekre kivetett vám, 
szívesen utalják a szövetségi kormányzat jogkörébe. Ez a 
megkülönböztetés azonban csorbítaná a józan észnek és az 
egészséges politikának azt az alaptételét, amely előírja, hogy a 
HATALOM álljon arányban a CÉLJÁVAL, és a központi kor- 
mányzatot bizonyos mértékben mégiscsak az egyes államok 
kormányzatainak gyámságára bízná, ami természetesen ellent- 
mond az energikus és eredményes munka követelményeinek. 
Ki állíthatná, hogy a kereskedelmi illeték egymagában 
kielégítené az unió jelenlegi és jövőbeli szükségleteit? Ha te- 
kintetbe vesszük a kül- és belföldi adósságot, valamint tör- 
lesztésének azt a mértékét, amelyet az államok közötti mél- 
tányosság és hitel kérdéseiben valamennyire is jártas emberek 
még helyeselhetnek, továbbá ha mérlegeljük, hogy milyen 
intézményeket tartanak szükségesnek az érdekelt felek, nem 
áltathatjuk magunkat azzal, hogy ennek az erőforrásnak a 
kizárólagos — akár legelőnyösebb — igénybevétele kielégíthet- 
né a jelenlegi szükségleteket. A jövőbeli szükségleteket sem 
előre kiszámítani, sem korlátozni nem lehet; és a már többször 
említett alapelv értelmében a felhatalmazásnak, hogy a kor- 
mányzat aszerint gondoskodjék róluk, ahogyan fölmerülnek, 
szintén korlátlannak kellene lennie. Azt hiszem, bízvást ki- 
mondhatjuk — bizonyíték rá az emberiség egész története —, 
hogy egy-egy ország szükségletei rendszerint létének minden 
szakaszában legalábbis egyenlők az erőforrásaival. 

Ha azt mondjuk, hogy a deficit kezelhető a tagállamokra 
kirótt igénylésekkel, ezzel egyrészt beismerjük, hogy nem bíz- 
hatjuk rá magunkat erre a rendszerre, másrészt egy bizonyos 
határon túl minden tekintetben rábízzuk magunkat. Azok, akik 
megtapasztalták és figyelemmel kísérték e rendszernek ezek- 
ben az értekezésekben is ábrázolt hátrányait és torzulásait, 

szükségképpen lebírhatatlanul viszolyognak attól, hogy funk- 
cionálására bízzák az ország érdekeit. Valahányszor ezt a 
rendszert működésbe hozzák, elkerülhetetlenül gyengíti az 
uniót, s elveti a széthúzás és civódás magvait a szövetség kor- 
mányzata és tagjai, illetve az egyes tagállamok között. Vajon 
elvárható-e, hogy a hiányok pótlásáról ilyen módon jobban 
lehet gondoskodni, mint ahogyan az unió teljes szükségleteit 
ugyanilyen módon kielégítették? Hadd emlékeztessünk rá: 
minél kevesebbet igényelnek az egyes államoktól, annál ke- 
vésbé áll módjukban az igénynek megfelelni. Ha igazságként 
fogadnók el azoknak a véleményét, akik a fent említett meg- 
különböztetés mellett szállnak síkra, arra a következtetésre 
kellene jutnunk, hogy a nemzetgazdaságban van egy ismert 
pont, ahol ajánlatos megállni, és azt mondani: a kormányzat 
szükségleteinek kielégítése eddig elősegíti a közjólétet, ami 
viszont ezen túlmegy, azzal nem érdemes törődni. Hogyan 
képes egy hiányosan ellátott és anyagiakban mindig szű- 
kölködő kormányzat megfelelni a rendeltetésének, gondos- 
fenntartásáról? Hogyan lehet birtokában megfelelő energiá- 
nak, szilárdságnak, méltóságnak és szavahihetőségnek, 
valamint bizalomnak odahaza és tekintélynek külföldön? Le- 
het-e egy ilyen kormányzatnak az ügyintézése más, mint halo- 
gató, erőtlen és szégyenletes szükségmegoldások sorozata? 
Hogyan tudná elkerülni, hogy a sürgető szükségletek érde- 
kében lépten-nyomon el ne hanyagolja a kötelezettségeit? 
Hogyan lenne képes nagyvonalú terveket magáévá tenni és 
megvalósítani a közjó érdekében? 

Nézzük meg, milyen következményekkel járna ez a helyzet 
már a legelső háborúban, amelyet kénytelenek lennénk 
megvívni. A vita kedvéért tételezzük fel, hogy az illetékekből 
és adókból származó bevételek fedezik az unió államadós- 
ságának törlesztését és a békeidők gazdálkodását. Nos, ilyen 

körülmények között — mondjuk — háború tör ki. Vajon hogyan 
fog viselkedni a kormányzat egy ilyen szükséghelyzetben? 
Tapasztalatból tudja, hogy nem bízhat a rekvirálás sikerében 
és nem áll hatalmában új erőforrásokat igénybe venni; az 
országot viszont veszély fenyegeti. Vajon nem folyamodik-e a 
kormányzat ahhoz a szükségmegoldáshoz, hogy a más célokra 
előirányzott pénzalapokat védelmi kiadásokra fordítja? Nehéz 
belátni, hogy miként lenne elkerülhető az ilyen lépés; s nyil- 
vánvaló, hogy ha megteszi, egy olyan pillanatban vész el az 
ország hitele, amikor a legjobban megkövetelné az ország biz- 
tonsága. Szélsőséges elvakultság volna azt hinni, hogy az 
ilyen válságban a hitel nélkülözhető. A modern háború körül- 
ményei között még a leggazdagabb országok is nagy összegű 
kölcsönökre szorulnak. Az olyan kevéssé jómódú ország, mint 
a mienk, még fokozottabban kell hogy érezze ennek szük- 
ségességét. De ugyan ki folyósítana kölcsönt egy olyan kor- 
mányzatnak, amely épp az imént bizonyította, hogy nem lehet 
megbízni állandó törlesztési készségében? A megszerezhető 
kölcsönök összege tehát éppoly korlátozott lenne, mint ami- 
lyen kedvezőtlenek a feltételeik. Ugyanolyan elveken alapul- 
na az ilyen kölcsön, mint amilyeneket uzsorások alkalmaznak 
a hamis csődöt jelentő adósokkal szemben. Szűken mérnék és 
igen-igen drágán. 

Elképzelhető talán, hogy az ország erőforrásainak szűkös 
volta miatt a feltételezett esetben a meglévő pénzalapokat 
akkor is el kellene téríteni eredeti rendeltetésüktől, ha a köz- 
ponti kormányzat korlátlan adókivetési hatalommal bír. Két 
meggondolásnak azonban minden ilyen vonatkozású aggodal- 
mat el kell oszlatnia. Az egyik: meggyőződésünk, hogy a 
közösség erőforrásai teljes mértékben mozgósíthatók az unió 
javára. A másik: ami hiány keletkezhet, könnyen pótolható 
kölcsönökből. 

Ha a központi kormányzat saját hatáskörében új pénzala- 
pokat létesítene új adók kivetésével, szükségleteinek határáig 

kölcsönöket is felvehetne. Ebben az esetben mind a 
külföldiek, mind Amerika állampolgárai joggal bízhatnának 
abban, hogy ez a kormányzat teljesíti a kötelezettségeit; de 
megbízni egy olyan kormányzatban, amely a teljesítés esz- 
közeinek dolgában tizenhárom másik kormányzattól függ, 
ehhez, ha egyszer tisztába jöttek a helyzetével, már egy adag 
hiszékenységre is szükség volna, azzal pedig nemigen talál- 
kozni az emberek pénzügyi tranzakcióiban, mivel nehezen 
egyeztethető össze a pénzéhség szokásos kísérőjelenségével, 
az éleslátással. 

Aki arra számít, hogy Amerikában hamarosan beköszönt a 
mesés aranykor, az talán nem is hederít az efféle meggondolá- 
sokra; de aki elhiszi, hogy alighanem mi is meg fogjuk kapni 
az átlagos adagot azokból a viszontagságokból és szeren- 
csétlenségekből, melyek más nemzeteknek osztályrészül ju- 
tottak, az érdemesnek fogja találni őket a komoly figyelemre. 
Az ilyen ember bizonyára féltő gonddal szemléli hazája álla- 
potát, és zokon veszi azokat a bajokat, amelyeket nagyon is 
könnyen rázúdíthat az országra a becsvágy vagy a bosszúállás. 


PUBLIUS 
A FÖDERALISTA, 31. Sz.: HAMILTON 
1788. január 1. 


New York állam népéhez 
Mindenfajta vizsgálódásnak megvannak a sarkigazságai vagy 
alapelvei: minden érvelésnek belőlük kell kiindulnia. Belső 
evidenciájuk minden észrevételt és egybevetést megelőzve 
kivívja az elme beleegyezését. Ha ez a hatás elmarad, annak 
vagy az érzékelő szervek rendellenessége, vagy valamilyen 
elsöprő erejű érdek, szenvedély vagy előítélet érvényesülése 
az oka. Ilyenfajta sarkigazságok a geometria alaptételei, 

melyek szerint , az egész nagyobb a résznél; az ugyanazzal a 
dologgal egyenlő dolgok egymással is egyenlők; két egyenes 
nem zárhat körül teret; minden derékszög egyenlő egymás- 
sal". Ilyen természetűek az etikának és a politikának azok az 
alaptételei is, amelyek szerint ok nélkül nem keletkezhetik 
okozat; az eszközöknek arányban kell állniuk a céllal; minden 
hatalmat a feladatához kell mérni; nem szabad határt szabni az 
olyan hatáskörnek, amelynek a célja sem korlátozott. És mind 
az etikában, mind a politikában vannak olyan igazságok, ame- 
lyek ha nem is minősíthetők alaptételeknek, mégis levonhatók 
belőlük nyilvánvaló következtetések, s oly természetes és egy- 
szerű diktátumai a józan észnek, hogy kivívják az egészséges 
és elfogulatlan elme jóváhagyását, mégpedig a meggyőzés 
szinte ellenállhatatlan erejével. 

A geometriai kutatás tárgyai annyira el vannak vonatkoztat- 
va azoktól a tevékenységektől, amelyek fel szokták szítani az 
emberi szív zabolátlan szenvedélyeit, hogy az emberek nem- 
csak a tudomány egyszerűbb tantételeit fogadják el könnyű- 
szerrel, de azokat a nehezen érthető paradoxonokat is, ame- 
lyek, bár lehetségesnek látszik a bizonyításuk, ellentétben áll- 
nak a filozófia segítsége nélkül felfogható természetes fogal- 
makkal. Az anyag VÉGTELEN OSZTHATÓSÁGÁNAK, más szó- 
val egy VÉGES dolog VÉGTELEN és a legapróbb atomra kiter- 
jedő oszthatóságának kérdésében egyetértenek a geometria 
tudósai, jóllehet a dolog nem kevésbé felfoghatatlan a józan 
ész számára, mint a vallás ama misztériumai, amelyek ellen 
oly nagy hévvel vetették be a hitetlenség ütegeit. 

Bezzeg nem ily készségesek az emberek az erkölcs és a poli- 
tika tudományában. Bizonyos mértékben ez helyes és hasznos 
is. Az óvatosság és a körültekintő vizsgálódás szükséges véde- 
kezés a tévedések és a visszaélések ellen. De a készségesség 
hiánya túlzásba is vihető: egészen a makacsságig, a torz gon- 
dolkodásmódig vagy a kicsinyességig fajulhat. Nem állítható 
ugyan, hogy az etikai és a politikai tudomány alapelvei 

általánosságban éppoly szilárdak, mint a matematika axiómái, 
de azért sokkal nagyobb megbecsülésre tarthatnak igényt, 
mint amekkorára — abból ítélve, hogyan viselkednek bizonyos 
helyzetekben az emberek — hajlamosak vagyunk. A homály 
sokkal gyakrabban ered az érvelő szenvedélyeiből és előítéle- 
teiből, mint a vita tárgyából. Túlságosan gyakran fordul elő, 
hogy az emberek nem adják meg a fair play lehetőségét a saját 
belátásuknak, hanem — engedve valami megátalkodott elfo- 
gultságnak — belebonyolódnak a szavakba és elvesznek a szőr- 
szálhasogatásban. 

Mert különben hogyan is történhetnék meg (ha feltételezzük 
az ellenzők jóhiszeműségét), hogy az olyan világos álláspont, 
amely szerint az unió kormányzatának általános adókivetési 
felhatalmazással kell bírnia, egyáltalán ellenzőkre talál értel- 
mes emberek körében? Más helyen ugyan részletesen foglal- 
koztunk már ezzel az állásponttal, de talán nem lesz hiábavaló, 
ha itt ismét összegezzük, mintegy bevezetőként az ellenkező 
vélemények tárgyalásához. Az említett álláspont tehát lénye- 
gében a következő: 

Egy kormányzat rendelkezzék mindazzal a felhatalmazás- 
sal, amely a gondjaira bízott célok teljes megvalósításához, 
továbbá mindazon feladatok teljesítéséhez szükséges, ame- 
lyekért felelős; és ebben ne legyen tekintettel más fensőbb- 
ségre, csakis a közjóra és a nép ítélőképességére. 

Mivel a honvédelem és a belső béke biztosítása honi vagy 
idegen erőszak ellen a kormányzat kötelessége, és ez olyan 
veszteségek és veszedelmek elleni óvintézkedésekkel jár, 
amelyeknek eleve nem lehet határt szabni, az ilyen intézke- 
dések meghozatalának jogkörét csakis az ország szükségletei 
és a közösség erőforrásai korlátozhatják. 

Mivel az országos szükségletek kielégítésének eszközeit 
döntően az állami bevételekből kell előteremteni, az eme 
szükségletekről való gondoskodásba természetszerűleg bele- 

értendő a mondott bevételek előteremtésére való teljes körű 
felhatalmazás. 

Mivel elmélet és gyakorlat egyaránt bizonyítják, hogy a 
bevételszerzési felhatalmazás eredménytelen, ha az egyes 
államokkal mint közösségekkel szemben óhajtják érvényesí- 
teni, a szövetségi kormányzatnak szükségképpen korlátlan fel- 
hatalmazással kell rendelkeznie, hogy adókat vethessen ki a 
szokásos módszerek igénybevételével. 

Ha a tapasztalat nem bizonyítaná az ellenkezőjét, termé- 
szetes volna a következtetés, hogy a központi kormányzat 
általános adókivetési felhatalmazásának szilárd alapja az 
imént felsorolt tételek nyilvánvaló volta, s további érvelésre 
vagy szemléltetésre nincs szükség. De a gyakorlatban azt ta- 
pasztaljuk, hogy az alkotmánytervezet ellenzői egyáltalán 
nem ismerik el e tételek helyes vagy igazságos voltát, sőt: a 
tervezetnek erre a részére összpontosítják legélesebb és leg- 
hevesebb támadásaikat. Helyénvaló tehát elemezni az érve- 
lésüket. 

A tervezet ellen felhozott legfőbb érvük lényegében a követ- 
kező: , Nem igaz, hogy mivel az unió szükségleteinek esetleg 
nem szabható határ, adókivetési felhatalmazásának korlát- 
lannak kell lennie. Az állami bevétel éppoly nélkülözhetetlen 
kelléke a helyi közigazgatásnak, mint az unió közigazgatásá- 
nak; és a nép boldogulásához az előbbi legalább oly szük- 
séges, mint az utóbbi. Ezért hát az egyes államok kormány- 
zatainak éppen olyan lehetőségekkel kell rendelkezniük szük- 
ségleteik kielégítésére, mint az országos kormányzatnak az 
unió szükségletei tekintetében. De ha az utóbbinak korlátlan 
adókivetési felhatalmazást adunk, ez előbb-utóbb megfoszt- 
hatná, sőt valószínűleg meg is fosztaná az előbbieket a saját 
szükségleteik kielégítésének lehetőségétől, és teljességgel 
kiszolgáltatná őket az országos törvényhozó hatalomnak. Mi- 
vel az unió törvényeiből az egész országra érvényes törvények 
lesznek, és mivel jogában áll majd jóváhagyni minden olyan 

törvényt, amely SZÜKSÉGES lehet ahhoz, hogy a terv szerint 
ráruházandó hatalmat gyakorolni tudja, az országos kormány- 
zat bármikor eltörölheti az egyes államok feladatainak ellátá- 
sát elősegítő adókat azzal az ürüggyel, hogy megzavarják a 
saját adózási rendszerét. Indokolásul felhozhatja az országos 
bevételek eredményesebb felhasználását. [gy aztán az adófor- 
rások fokozatosan a szövetség monopolisztikus tulajdonába 
mennek át, ami az egyes államok kormányzatainak elsorvasz- 
tását és teljes megsemmisítését vonja maga után." 

Ez az érvelési mód néha — a jelek szerint — azon a feltevésen 
alapul, hogy a központi kormányzat hatalombitorló; olykor 
viszont a központi kormányzatnak szánt hatáskör alkotmá- 
nyos funkciójával összefüggő deduktív okoskodásnak látszik. 
Az érvelés csakis az utóbbi esetben minősíthető jóhisze- 
műnek. Mihelyt találgatásokba bocsátkozunk a szövetségi 
kormányzat bitorló törekvéseiről, feneketlen szakadékba zu- 
hanunk, s kívül kerülünk mindenfajta érvrendszer határain. 
Ilyenkor aztán tobzódhat a képzelet, mígnem eltéved az elva- 
rázsolt kastély útvesztőiben, és azt sem tudja, hová-merre for- 
duljon, hogy kimásszék a bonyodalmakból, amelyekbe önma- 
. gát juttatta. Bármilyenek legyenek is az unió hatásköreinek 
korlátai vagy körülírásai, nem nehéz elképzelni fenyegető 
veszélyek végtelen láncolatát; s ha átadjuk magunkat a túlzott 
gyanakvásnak és félénkségnek, könnyen a teljes kétkedés és 
döntésképtelenség állapotába kerülhetünk. Megismétlem itt, 
amit lényegében már más helyen elmondtam: a hatalombitor- 
lás veszélyén alapuló feltevések csak a kormányzat összeté- 
telével és szerkezetével függhetnek össze, nem pedig hatáskö- 
rének a természetével és kiterjedésével. Az egyes államok 
kormányzatai — eredeti alkotmányaik szerint — teljesen 
szuverének. Mi a biztosítékunk, hogy erről az oldalról nem 
fenyeget a hatalombitorlás veszélye? Kétségtelenül e kor- 
mányzatok kialakításának módja és irányítóiknak a néptől 
való függése. Ha a szövetségi kormányzat szerkezetét a tárgyi- 

lagos vizsgálat ugyanilyen biztonságosnak mutatja, akkor a 
hatalombitorlástól való félelem fölösleges és elvetendő. 

Ne feledjük, hogy az egyes államok kormányzatai éppany- 
nyira hajlamosak lehetnek az unió jogainak csorbítására, mint 
amennyire az unió hajlamos lehet az egyes államok jogkörébe 
avatkozni. Melyik fél kerekednék felül az ilyen konfliktus- 
ban? Ez attól függ, hogy milyen eszközöket használnának a 
szemben álló felek a siker érdekében. A köztársaságokban az 
erő mindig a nép oldalán van; s mivel nyomós okok szólnak 
amellett, hogy a népet az államok kormányzatai befolyásolják 
a legeredményesebben, természetes a következtetés: az ilyen 
konfliktusok rendszerint az unió hátrányára dőlnének el, s na- 
gyobb a valószínűsége annak, hogy a tagállamok avatkoznak 
be az unió ügyeibe, mint megfordítva. Nyilvánvaló azonban, 
hogy az efféle találgatások szükségképpen határozatlanok és 
törékenyek, és sokkal biztonságosabb, ha egyáltalán nem fog- 
lalkozunk velük, s figyelmünket teljességgel az alkotmányban 
körvonalazott hatáskörök természetére és kiterjedésére irá- 
nyítjuk. Minden továbbit bízzunk a nép körültekintésére és 
állhatatosságára; mivel pedig a mérleg nyelve maga a nép, 
remélhető, hogy mindig ügyelni fog rá, hogy a központi kor- 
mányzat és az egyes államok kormányzatai között megmarad- 
jon az egyensúly. Ennek alapján — s nyilvánvaló, hogy ez a 
megfelelő alap — nem nehéz leszerelni az ellenvetéseket, ame- 
lyeket az Egyesült Államok korlátozatlan adóztatási jogköre 
ellen szoktak felhozni. 

PUBLIUS 

New York állam népéhez 

Noha véleményem szerint a tagállamok kormányzatainak 
nincs miért tartaniuk az unió ama jogkörétől, hogy ellenőrizze 
őket az adószedésben, mivel biztosra veszem, hogy e jogkör 
elnyomó célokra való felhasználásának lehetőségét kellőkép- 
pen korlátozná a nép ítélőképessége, továbbá annak a rend- 
kívüli veszélye, hogy kihívják az állami kormányzatok ellen- 
szenvét, végül pedig a meggyőződés, hogy helyi célokra a 
helyi közigazgatás igen hasznos és szükséges, mégis hajlandó 
vagyok teljességgel elfogadni annak az érvelésnek a jogos- 
ságát, amely szerint az egyes államoknak független és korlát- 
lan hatáskörrel kell rendelkezniük, hogy a saját szükségleteik 
kielégítése végett behajtsák a bevételeiket. S amikor ezt az 
engedményt teszem, egyben leszögezem, hogy a Konvenció 
tervezete szerint az egyes államok — kivéve a kiviteli és be- 
hozatali vámokat — teljességgel és korlátozatlanul megtarta- 
nák e hatáskörüket, és hogy a központi kormányzat részéről 
minden korlátozási kísérlet olyan erőszakos hatalmi beavat- 
kozásnak minősülne, amelyet az alkotmány semelyik cikkelye 
vagy bekezdése nem engedélyez. 

Ha az államok teljesen beleolvadnának egyetlen nemzeti 
szuverenitásba, az az egyes részek teljes alárendeltségével 
járna, s ami hatalom megmaradna a hatáskörükben, az is az 
általános akaratnak lenne alárendelve. Mivel azonban a Kon- 
venció csupán részleges uniót, részleges egyesülést tűzött cél- 
ként maga elé, az állami kormányzatok nyilvánvalóan megtar- 
tanák a szuverenitással járó mindazon jogköröket, amelyekkel 
korábban rendelkeztek és amelyeket a törvény nem ruházott át 
kizárólag az Egyesült Államokra. Az állami szuverenitásnak 
ilyen kizárólagos átruházása, illetve elidegenítése csak három 

esetben valósulna meg: 1. ha az alkotmány valamilyen tekin- 
tetben kizárólagos hatalommal ruházza fel az uniót; 2. ha egy 
rendelkezéssel valamilyen felhatalmazást ad az uniónak, s egy 
másik rendelkezéssel megvonja az egyes államoktól ugyanezt 
a felhatalmazást; 3. ha olyan hatáskört ad az uniónak, amellyel 
az egyes államok hasonló hatásköre teljesen és tökéletesen 
ellentétes és összeegyeztethetetlen lenne. E kifejezéseket azért 
használom, hogy különbséget tegyek ez utóbbi eset és egy 
hozzá látszólag hasonló, de ténylegesen és lényegében tőle 
mégis eltérő eset között, amely utóbbiban egy párhuzamos 
hatáskör gyakorlása előidézhet olykor beavatkozást valame- 
lyik kormányzati ág politikájába, de alkotmányjogi szempont- 
ból nem jelentene közvetlen ellentmondást vagy összeegyez- 
tethetetlenséget. A szövetségi kormányzat kizárólagos jogkö- 
rének ezt a három esetét a következő példák szemléltetik: Az 
I. cikkely 8. szakaszának utolsó előtti bekezdése leszögezi, 
hogy a kongresszus ,, kizárólagos törvényalkotásra" jogosult 
a kormányszékhelynek kijelölt körzetben. Ennyit az első 
esetről. Ugyanannak a szakasznak az 1. bekezdése felhatal- 
mazza a kongresszust ,, az adók, a vámok, az illetékek és járu- 
lékok kivetésére és behajtására ", ugyanannak a cikkelynek a 
10. szakasza a 2. bekezdésben pedig kimondja, hogy ,, az álla- 
mok csak a Kongresszus hozzájárulásával vethetnek ki kiviteli 
vagy behozatali illetéket és vámot, kivéve azokat, amelyek fel- 
tétlenül szükségesek felügyeleti törvényeik végrehajtásához". 
Ebből adódnék az unió kizárólagos felhatalmazása kiviteli 
vagy behozatali vámok kiszabására, a már említett különleges 
esetet kivéve; ezt a jogkört azonban korlátozza egy másik 
bekezdés, amely kimondja, hogy tagállamból exportált áru- 
cikkekre nem vethető ki adó és nem szabható ki vám; e 
megszorítás következtében az előírás csakis a behozatali vá- 
mokra érvényes. Ennyit a második esetről. A harmadikra vo- 
natkozólag lásd azt a bekezdést, amely kimondja, hogy a 
kongresszus hatáskörébe tartozik ,az Egyesült Allamok 

területén az állampolgárság megszerzésének EGYSÉGES 
SZABÁLYOZÁSA". Ez szükségképpen kizárólagos jog, mivel 
ha mindegyik államnak joga lenne a KÜLÖN SZABÁLYOZÁSRA, 
nem lehetne szó EGYSÉGES SZABÁLYOZÁSRÓL. 

Egy olyan eset, amelyet az utóbb említetthez hasonlónak 
vélhetnénk, de amely valójában teljességgel eltérő, közvetle- 
nül összefügg a tárgyalt kérdéssel. A nem export-import cik- 
kekre kivetett adókkal kapcsolatos hatáskörről van szó. Ez, 
nézetem szerint, nyilvánvalóan párhuzamos és egyenrangú 
hatáskör az Egyesült Államokban és az egyes államokban. A 
felhatalmazást tartalmazó bekezdésben nyilvánvalóan nincs 
olyan kifejezés, amely az unió kizárólagos jogkörét állapítja 
meg ebben a tekintetben. Nincs olyan külön bekezdés vagy 
mondat sem, amely eltiltaná az egyes államokat e hatalom 
gyakorlásától. Annyira nincs, hogy éppen az ellenkezője kö- 
vetkeztethető ki abból a megszorításból, amely a kiviteli és 
behozatali vámokra vonatkozik az egyes államokkal kapcso- 
latban. Ez a megszorítás egyúttal annak elismerése, hogy 
nélküle az egyes államok gyakorolhatnák a jogkört, amelyet 
kizár; továbbá annak elismerése, hogy az összes többi adó te- 
kintetében az államok jogköre nem csökken. Minden más 
szempontból szükségtelen és veszélyes volna ez a megszorí- 
tás; szükségtelen, mert ha az uniónak az ilyen vámok kisza- 
bására adott felhatalmazás magában foglalná az egyes államok 
kirekesztését vagy akár csupán alárendeltségüket ebben a vo- 
natkozásban, akkor az ilyen megszorítás közönséges szósza- 
porítás volna; és veszélyes, mivel levonható belőle a már 
említett következtetés, márpedig ha igazuk van az ellenzők- 
nek, akkor ez nem állt szándékában az alkotmánytervezet 
készítőinek: az tudniillik, hogy az egyes államok minden 
olyan esetben, amelyre a korlátozás nem vonatkozik, pár- 
huzamos adókivetési hatáskörrel rendelkezzenek az unióban. 
A szóban forgó megszorításnak — ahogy a jogászok mondják 
— NEGATÍV HORDEREJE van, vagyis az egyik dolog tagadása 


236 


A FÖDERALISTA, 32. SZ.: HAMILTON 


egyszersmind a másik állítása; azaz: tagadja, hogy az egyes 
államoknak jogukban állna behozatali és kiviteli vámokat ki- 
szabni, de állítja, hogy más árucikkekre ez a korlátozás nem 
vonatkozik. Merő álokoskodás lenne azzal érvelni, hogy a 
szándék: teljesen megfosztani a tagállamokat az előbb említett 
adók kivetésétől, és hagyni, hogy szabadon vessenek ki 
másokat az országos törvényhozás fennhatósága alatt. A kor- 
látozó vagy tiltó bekezdés csupán azt mondja, hogy a kong- 
resszus jóváhagyása nélkül nem szabhatók ki ilyen vámok; és 
ha ezt az utóbb említett módon értelmeznénk, akkor az alkot- 
mányba egy képtelen végkövetkeztetés kedvéért erőltetnénk 
bele egy formális előírást, nevezetesen, hogy az egyes államok 
az országos törvényhozás jóváhagyásával kiviteli és 
behozatali vámokat vethetnek ki, és megadóztathatnak min- 
den más árucikket is, amelyik nem tartozik ugyane testület 
fennhatósága alá. Ha ez volt a szándék, akkor ugyan miért 
nem hagyatkoztak az első bekezdésre, amely állítólag így 
funkcionál, általános adókivetési hatáskört ruházva az unióra? 
Nyilvánvaló, hogy ez nem lehetett a szándék, és hogy efféle 
értelmezés szóba se jöhet. 

A tagállamok és az unió adókivetési hatáskörei között nem 
lehet összeférhetetlenséget feltételezni azon az alapon, hogy 
az egyik kizárja a másikat. Lehetséges ugyan, hogy az egyik 
állam megadóztat egy árucikket és így nem ajánlatos, hogy 
ugyanazt az árucikket az unió is megadóztassa, de ez nem 
jelenti az ilyen további adókivetés alkotmányos lehetetlen- 
ségét. A kivetett adó mennyisége, az adónövekedés ajánlatos 
vagy nem ajánlatos volta az egyik vagy másik részről köl- 
csönös megfontolás kérdése, de közvetlen hatalmi vagy 
hatásköri ellentét esete nem foroghat fenn. Előfordulhat, hogy 
az országos pénzügyi rendszer és az egyes államok pénzügyi 
rendszereinek politikája olykor-olykor nem egészen egyezik, 
ilyenkor aztán kölcsönös toleranciára van szükség. A szuve- 
renitás meglévő jogának elidegenülése vagy megsemmisülése 

azonban nem annak a közvetett következménye, hogy a ha- 
táskör érvényesítése esetleg akadályokba ütközik vagy nehéz- 
ségekkel jár, hanem egyenes következménye az alkotmányos 
összeférhetetlenségnek. 

A párhuzamos hatáskör szükségessége némely esetben a 
szuverén hatalom megosztásának folyománya; és a szabály, 
amely szerint minden olyan hatáskör, amelytől az egyes álla- 
mokat nem fosztották meg az unió javára, továbbra is teljes 
mértékben az államok birtokában marad, nos, ez a szabály 
nemcsak elméleti következménye ennek a megosztásnak, ha- 
nem szemlátomást a javasolt alkotmány cikkelyeit tartalmazó 
dokumentum jellegéből is fakad. Megállapítható ugyanis, 
hogy az általános felhatalmazások odaítélése mellett igen 
nagy gondot fordítottak arra, hogy az olyan esetekben, amikor 
helytelennek találtatott, hogy az egyes államok ugyanilyen 
hatásköröket kapjanak, megfelelő bekezdések tiltsák meg 
gyakorlásukat a tagállamoknak. Az 1. cikkely 10. szakasza tel- 
jes egészében ilyen előírásokból áll. Ez a körülmény világosan 
jelzi a Konvenció szándékait, és kellő támpontot nyújt a 
törvényjavaslat értelmezéséhez, igazolva az én álláspontomat 
és megcáfolva minden azzal ellentétes feltevést. 

PUBLIUS 

New York állam népéhez 
Az adózásra vonatkozó alkotmányos szabályozás elleni 
érvelés üledéke a következő klauzulákon gyűlik meg: a ter- 
vezet első cikkelye nyolcadik szakaszának utolsó bekezdése 
felhatalmazza az országos törvényhozó testületet , az összes 
olyan törvény megalkotására, amely az Egyesült államok kor- 
mányzatára, annak bármelyik minisztériumára vagy tiszt- 

ségviselőjére jelen alkotmány által ráruházott hatáskör 
érvényesítése érdekében szükséges és megfelelő"; a hatodik 
cikkely második bekezdése pedig kimondja, hogy ,,a jelen 
alkotmány és az annak alapján alkotott törvények, valamint 
az Egyesült Államok hatáskörében kötött és kötendő nemzet- 
közi szerződések az ország legfőbb törvényei; tekintet nélkül 
az egyes államok alkotmányában vagy törvényeiben foglalt 
ellenkező rendelkezésekre". 

Ez a két bekezdés a javasolt alkotmánnyal szemben elhang- 
zott erőteljes szidalmak és ingerült szónoklatok forrása volt; 
rikítóan kiszínezve és eltorzítva úgy mutatták fel a népnek, 
mint azokat a gonosz eszközöket, amelyekkel elpusztítják a 
nép helyi önkormányzatait és megsemmisítik szabadságjogait 
— mint a rettentő szörnyeteget, amelynek falánk torka irgal- 
matlanul elnyel nőt, férfit, öreget és fiatalt, kicsit és nagyot, 
szentet és profánt. E lármás hírverés után különösnek tűnhetik 
fel, legalábbis azok szemében, akik más megvilágításban 
szemlélték a dolgokat, hogy bízvást állíthatjuk: a létrehozandó 
kormányzat alkotmányos működése pontosan ugyanúgy 
alakulna, akár eltörölnék ezt a két bekezdést, akár az alkot- 
mány minden egyes cikkelyébe beiktatnák. Csupán olyan 
igazságot deklarálnak ugyanis, amely szükségszerűen és elke- 
rülhetetlenül következik a szövetségi kormányzat megala- 
kításának és bizonyos hatáskörökkel való felruházásának 
tényéből. Ez olyan világos, hogy a leghiggadtabb ember is 
kijön a sodrából, ha meghallja a szidalmakat, amelyeket oly 
nagy bőségben szórtak a tervezetnek erre a részére. 

Mi a hatalom, ha nem valaminek a végrehajtására való 
képesség vagy képesítés? S miből áll a képesség valaminek a 
végrehajtására, ha nem abból, hogy módunkban áll igénybe 
venni a végrehajtáshoz szükséges eszközöket? Mi a TÖRVÉNY- 
HOZÓ hatalom, ha nem a TÖRVÉNYEK megalkotására szolgáló 
felhatalmazás? Mi az adókivetési és adóbehajtási hatalom, ha 
nem törvényhozó hatalom, vagyis az adók kivetésére és behaj- 

tására irányuló törvények megalkotását lehetővé tevő hata- 
lom? Minek minősíthetők az ilyen hatalom gyakorlásának a 
megfelelő eszközei, ha nem szükséges és megfelelő törvények- 
nek? 

Ez az egyszerű kérdéssor olyan próbakövet ad a kezünkbe, 
amelynek segítségével megítélhetjük a sokat kárhoztatott be- 
kezdés valódi jellegét. Nos, ahhoz a nagyon is kézzelfogható 
igazsághoz jutunk el, hogy az adókivetésre és adóbehajtásra 
szóló felhatalmazás nem lehet más, mint e felhatalmazás 
érvényesítéséhez szükséges és megfelelő törvények megalko- 
tására szóló felhatalmazás; és vajon mi egyéb a szóban forgó 
szerencsétlen és sokat rágalmazott rendelkezés, mint ennek az 
igazságnak a kimondása, azaz, hogy az országos törvény- 
hozás, amelyet előzőleg felhatalmaztak adókivetésre és 
adóbehajtásra, a felhatalmazás érvényesítése során megalkot- 
ja és életbe lépteti az ehhez szükséges és megfelelő törvénye- 
ket? Ezeket a megjegyzéseket az adóztatás hatáskörére 
vonatkoztattam, mivel ez most a vizsgálódás tárgya, s mivel 
ez a felhatalmazás a legfontosabb azok közül, amelyekkel fel- 
ruházni szándékoznak az uniót. De ugyanez az eljárás ugyan- 
ezekkel az eredményekkel jár az alkotmányban felsorolt vala- 
mennyi többi felhatalmazás tekintetében. Es kifejezetten e fel- 
hatalmazások érvényesítésére szolgál az a vakmerő bekezdés 
— ahogyan kényeskedve emlegetik —, amely a szükséges és 
megfelelő törvények megalkotására jogosítja fel az országos 
törvényhozást. Ha van kifogásolnivaló, hát azokban a külön- 
leges hatáskörökben keresendő, amelyekre ez az általános 
deklaráció esetleg irányulhat. Maga a deklaráció vádolható 
esetleg szószaporítással vagy dagályossággal, de különben tel- 
jességgel ártalmatlan. 

De felmerülhet a GYANÚ, hogy akkor miért szerepel egyál- 
talán a tervezetben? A válasz: elővigyázatosságból; azoknak a 
gáncsoskodó szőrszálhasogatását leszerelendő, akik hajlan- 
dóságot éreznének rá, hogy az unió törvényes hatalmát meg- 

nyirbálják vagy kijátsszák. A Konvenció valószínűleg előre látta 
azt, aminek emlékezetbe vésése a jelen értekezések fő célja: 
vagyis hogy politikai jólétünket leginkább az a veszély fenyegeti, 
hogy a tagállamok kormányzatai végső fokon alááshatják az unió 
alapjait, ezért azt gondolhatta: ilyen lényeges dologban semmit 
sem bíz az értelmezésre. Bármi volt is az indíték, az elővi- 
gyázatosság bölcsessége a rá szórt szitkokból is nyilvánvaló; a 
nagy lárma elárulja, mennyire megvan a hajlandóság annak a 
jelentős és lényegbevágó igazságnak a kétségbe vonására, amely- 
nek kinyilvánítása a rendelkezés kifejezett célja. 

Ám ismét fölvetődhet a kérdés: ki ítélheti meg, hogy szük- 
ségesek-e és megfelelők-e az unió hatásköreinek érvényesíté- 
sét elősegítő törvények? Erre először is azt felelem, hogy ez a 
kérdés ugyanúgy és ugyanannyi joggal vonatkozhatik a fel- 
hatalmazások puszta megadására, mint a deklarációt tartal- 
mazó bekezdésre. Másodszor pedig azt válaszolom, hogy a 
nemzeti kormányzatot, mint minden más kormányzatot, 
sokkal inkább jogköreinek megfelelő gyakorlása, mintsem 
alkotóelemei alapján kell megítélni. Ha a szövetségi kor- 
mányzat túllépi a hatáskörét, és hatalmát zsarnoki módon 
érvényesíti, akkor a kormányzatot életre hívó népnek alkal- 
maznia kell a maga megszabta mércét, és olyan intézkedé- 
seket kell tennie az alkotmánysértés helyrehozatalára, ami- 
lyeneket megkövetelnek a körülmények és igazol a körülte- 
kintés. Alkotmányos szemszögből valamely törvény helyessé- 
gét mindig az alapjául szolgáló felhatalmazás jellege határoz- 
za meg. Tegyük fel, hogy jogkörének valamilyen (egyébiránt 
nehezen elképzelhető) erőltetett értelmezése folytán a szövet- 
ségi törvényhozás megpróbálja módosítani valamelyik tagál- 
lam örökösödési törvényét. Nem volna-e nyilvánvaló, hogy az 
ilyen kísérlettel túllépte jogkörét, és jogtalan beavatkozást 
követett el a kérdéses államban? Tegyük fel továbbá, hogy a 
pénzügyeibe való beavatkozás ürügyén a szövetségi törvény- 
hozás kezdeményezné az egyik tagállam jogkörébe tartozó 

földadó eltörlését. Nem volna-e ugyancsak nyilvánvaló, hogy 
ez hatásköri túllépés a szóban forgó adó tekintetében, amely 
adófajta az alkotmány szerint félreérthetetlenül a tagállamok 
illetékességébe tartozik? Ha valaha is kétség merülne fel eb- 
ben a vonatkozásban, a vétkesek teljes mértékben azok az 
érvelők, akik — a Konvenció tervezetével szemben érzett vak 
elfogultságukban — mindent elkövettek, hogy elködösítsék a 
legegyszerűbb és a legkézenfekvőbb igazságokat. 

De azt mondják: az unió törvényei lennének az ország 
legfőbb törvényei. De mi következik ebből, és mire volnának 
jók, ha nem a legfőbb törvények lennének? Nyilvánvaló, hogy 
nem volnának jók semmire. A TÖRVÉNY szó jelentése ma- 
gában foglalja a felsőbbség fogalmát. Olyan szabály, amely- 
nek engedelmeskedni tartoznak mindazok, akikre vonatkozik. 
Ez minden politikai társulás velejárója. Ha az egyének részt 
vesznek valamilyen társadalomban, annak a társadalomnak a 
törvényei szükségképpen a legfőbb szabályozói a magatartá- 
suknak. Ha bizonyos számú politikai társulás egy nagyobb, 
szélesebb körű politikai társulást alkot, akkor az utóbbinak az 
alkotmánya által ráruházott hatáskörök értelmében megalko- 
tott törvényei szükségképpen a legfőbb törvényei a nagyobb 
társulás kisebb tagtársulásainak és a társulásokat alkotó 
személyeknek. Ellenkező esetben nem is kormányzatról volna 
szó, hanem csupán a felek jóhiszeműségén alapuló szerződés- 
ről; márpedig a kormányzat más szavakkal: POLITIKAI HATA- 
LOM ÉS SZUPREMÁCIA. Ám ebből a tantételből nem az követ- 
kezik, hogy a szélesebb körű társulásnak azok a határozatai 
lesznek az ország legfőbb törvényei, amelyek nem felelnek 
meg alkotmányos felhatalmazásainak, és beleavatkoznak a 
kisebb társulások maradék jogköreibe. Ezek hatalombitorló 
aktusok, és így is kezelendők. Ebből következően az alkot- 
mánytervezetnek az a bekezdése, amely kinyilvánítja az unió 
törvényeinek legfőbb voltát — éppen az imént volt egy ilyenről 
szó —, csupán egy olyan igazságot állapít meg, amely a szövet- 

ségi kormányzat intézményének közvetlen és szükségszerű 
velejárója. Feltehetőleg nem kerülte el az olvasó figyelmét, 
hogy a felsőbbség itt kifejezetten az alkotmány alapján hozott 
törvényekre korlátozódik; ezt csak a Konvenció elővigyá- 
zatosságának példájaképpen említem, mivel a megszorítást 
akkor is tudomásul kellene vennie mindenkinek, ha nem volna 
megfogalmazva. 

Az olyan törvény tehát, amely szabályozza az Egyesült 
Államok jogát egy bizonyos adó kivetésére, természeténél 
fogva legfőbb, s törvényesen nem ellenezhető és nem korlá- 
tozható; ezzel szemben az egyik tagállam illetékesei által 
kivetett adó behajtását tiltó vagy akadályozó törvény — kivéve 
ha kivitelre vagy behozatalra vonatkozik — nem tekintendő az 
ország legfőbb törvényének, hanem egyszerűen hatalombitor- 
lásnak, amelyre az alkotmány nem ad felhatalmazást. Ha az 
ugyanarra a dologra kivetett adók túlzott felhalmozódása meg- 
nehezítené vagy bizonytalanná tenné az adóbehajtást, ez olyan 
közös kellemetlenség lenne, amely egyik részről sem a hatáskör 
túlságos vagy fogyatékos voltából származnék, hanem abból, 
hogy az egyik vagy a másik fél helytelenül érvényesítette a 
jogkörét, mindkét félre nézve hátrányos módon. Remélhetőleg 
és feltehetőleg azonban a közös érdek egyetértést diktálna 
ebben a tekintetben, és minden jelentős kellemetlenség elkerül- 
hető lesz. Mindebből az következik, hogy a javasolt alkotmány 
szerint a tagállamoknak megmaradna a független és korlátlan 
jogkörük bárminő nagyságú olyan bevétel megszerzésére, ami- 
lyenre szükségük van, bármilyen adó kivetésével, kivéve a 
behozatali és kiviteli vámokat. A következő értekezésben ki 
fogjuk mutatni, hogy az adózásra vonatkozó cikkelyben 
kizárólag ez a PÁRHUZAMOS JOGKÖR helyettesíthette azt a 
megoldást, hogy ebben a hatalmi ágban az egyes államok 
jogkörét teljes mértékben alárendeljék az unió jogkörének. 


PUBLIUS 

New York állam népéhez 

Azt hiszem, a legutóbbi számban sikerült bebizonyítanom, 
hogy az alkotmánytervezet szerint a tagállamok az unióéval 
EGYENRANGÚ jogkörrel bírnak a bevételek tekintetében, a 
behozatali vámok kivételével. Mivel ez a közösségi erőforrá- 
sok nagy részét hozzáférhetővé teszi a tagállamok számára, 
nem indokolható az az állítás, amely szerint szükségleteik 
kielégítésére nem lesznek majd bőséges anyagi eszközeik, 
minden külső ellenőrzéstől mentesen. Hogy milyen nagyok a 
lehetőségek ebben a tekintetben, az még nyilvánvalóbb, ha 
arra utalunk, hogy a tagállamok kormányzatai csupán kis- 
mértékben járulnak hozzá a közköltségekhez. 

Elvont érvekkel, elvek alapján bizonygatni, hogy az ilyen 
párhuzamos, összehangolt hatáskör nem létezhet, annyi, mint 
feltevéseket és elméleteket szembeállítani tényekkel és rea- 
litásokkal. Bármily helytállóak lehetnek az efféle érvek annak 
kimutatására, hogy ennek vagy amannak a dolognak nem 
volna szabad léteznie, mégsem vehetők komolyan, amikor a 
dolog nem létezését a nyilvánvaló ténnyel szemben akarják 
velük bizonyítani. Köztudomású, hogy a római köztársaság- 
ban a törvényhozó hatalom letéteményese hosszú korszako- 
kon át végső fokon két politikai testület volt, mégpedig nem 
ugyanannak a törvényhozó testületnek a két ágaként, hanem 
különálló és független törvényhozó testületekként, amelyek- 
ben ellentétes érdekek érvényesültek — az egyikben a patrí- 
cius, a másikban a plebejus érdekek. Sok érvet lehetett volna 
felhozni két, szemlátomást ennyire ellentétes testület alkal- 
matlansága mellett, hiszen az egyik törvényét a másik eltöröl- 
hette vagy elutasíthatta. Ámde az akkori Rómában őrültnek 
tekintették volna azt, aki megkísérli kétségbe vonni a két 

testület létjogosultságát. Mint tudják, a COMITIA CENTURIATÁ- 
ra és a COMITIA TRIBUTÁ-ra utalok. Az előbbiben a szavazás 
centuriákként" történt, s a dolog természeténél fogva a patrí- 
ciusok érdekei érvényesültek; az utóbbiban a mennyiség szá- 
mított, úgyhogy a plebejus érdekek kerekedtek felül. S mégis: 
a két törvényhozó testület korszakokon keresztül élt egymás 
mellett, s a római köztársaság az emberi nagyság végső magas- 
lataira jutott el. 

Ami az éppen vizsgált esetet illeti, ez nem tartalmaz olyan 
ellentmondást, mint az idézett példa; nincs az egyik oldalon 
olyan hatalom, amely semmissé tenné a másik oldal cseleke- 
deteit. S a gyakorlatban sincs ok semmiféle kényelmetlen 
érzésre, mivel rövid időn belül a tagállamok szükségletei igen 
szűk térre fognak korlátozódni, közben pedig az Egyesült 
Allamok valószínűleg teljes tartózkodást fog tanúsítani azok- 
van a témákban, amelyekben a tagállamok leginkább illetéke- 
sek. 

A kérdés érdemi megítélése végett ajánlatos megvizsgálni, 
hogy a bevételek milyen arányban igényelnek szövetségi sza- 
bályozást, s milyen arányban igénylik a tagállamok intézkedé- 
seit. Ki fog derülni, hogy az előbbi kategória szinte korlátlan, 
s az utóbbi igen szűk határok között mozog. A vizsgálódás 
során szem előtt kell tartani, hogy nem szorítkozhatunk a 
mostani időszakra, tekintetünket a távolabbi jövőre kell irá- 
nyítanunk. A polgári kormányzat alkotmányát nem szabad 
csupán a létező követelményekhez igazítani; ezeket a köve- 
telményeket a következő időszakok valószínű követelményei- 
vel kell összeegyeztetni, az emberi viszonylatok természetével 
és megtapasztalt fejlődésével összhangban. Nagyobb hibát 
nem követhetnénk el, mint hogyha az országos kormányzatra 
ruházandó hatáskörök mértékét csupán az azonnali szükség- 
letek alapján becsülnénk fel. KÉPESSÉ kell tenni a kormány- 
zatot a jövőbeli előre nem látható történések megfelelő 
kezelésére, s mivel az ilyen események természetszerűleg 

meghatározhatatlan számban fordulhatnak elő, ezt a képes- 
séget lehetetlen biztonságosan körülhatárolni. Talán megle- 
hetős pontossággal ki lehetne számítani annak a jövedelemnek 
a mennyiségét, amelynek segítségével az unió eleget tehet a 
kötelezettségeinek és fenntarthatja a békeidőben elégséges 
intézményeket. De vajon bölcs dolog lenne-e, s nem lenne-e a 
legnagyobb esztelenség itt megállni és a kormányzatra olyan 
körülmények között rábízni a honvédelmet, hogy teljességgel 
képtelen legyen megoltalmazni a közösséget a béke ellen 
külföldről indított vagy belvillongásokból eredő támadások- 
tól? Ám ha átlépjük ezt a határvonalat, vajon hol tudunk 
megállni? Félő, hogy a felmerülhető vészhelyzetek kezelésére 
korlátlan hatalommal ruházzuk fel a kormányzatot. Könnyű 
amúgy általánosságban kijelenteni, hogy ésszerűen megfogal- 
mazhatók a lehetséges veszélyek elleni intézkedések; de szó- 
lítsuk csak fel azokat, akik ezt állítják, hogy álljanak elő a 
részletes javaslataikkal; meglátjuk majd, hogy éppoly homá- 
lyosan és bizonytalanul fognak válaszolni, mintha arra a kér- 
désre kellene felelniük, hogy mikor jön el a világ vége. A bel- 
ső támadások esélye nem nyom túl sokat a latban, jóllehet 
ezekre sem lehet megbízható előzetes kalkulációt végezni. De 
ha kereskedő ország akarunk lenni, akkor nem maradhat ki a 
politikánkból, hogy ezt a kereskedelmet egyszer majd meg is 
kell védeni. Haditengerészet fenntartása, tengeri háború meg- 
vívása keresztülhúzná a politikai aritmetika körébe tartozó 
számításainkat, úgyhogy el kell ismernünk: újszerű és abszurd 
politikai kísérletbe vagyunk kénytelenek bocsátkozni: meg 
kell akadályozni, hogy kormányzatunk, államrezonból, táma- 
dó háborút indítson; ugyanakkor persze nem szabad képtelen- 
né tenni arra, hogy a közösséget megvédje más országok 
ambícióival és ellenséges törekvéseivel szemben. Európa fö- 
lött már huzamosabb idő óta felhők tornyosulnak. Ha vihar 
támad belőlük, ugyan mi a biztosíték, hogy a szeléből nem jut 
nekünk is? Józan ember nem mondhatja, hogy teljességgel 

kívül esünk a hatókörén! És ha a mostanság felgyülemleni lát- 
szó gyúanyag minden további következmény nélkül eloszol- 
nék is, vagy ha a lángot felszítanák, de minket nem érne el: 
ugyan mi a biztosíték, hogy nyugalmunkat hosszú ideig nem 
zavarják meg más okból vagy más oldalról? Jegyezzük meg 
jól, hogy a béke vagy a háború nem mindig rajtunk múlik, s 
hogy bármily nagy mértékletességet és szerénységet tanúsí- 
tunk is, nem számíthatunk mások mértékletességére, és nem 
lohaszthatjuk le mások túlzott becsvágyát. A legutóbbi háború 
befejezésekor ugyan ki gondolta volna, hogy a megviselt és 
kimerült Franciaország és Nagy-Britannia rövidesen ismét 
ellenségesen méregeti egymást? Az emberiség történetéből 
ítélve kénytelenek vagyunk megállapítani, hogy a háború he- 
ves és pusztító szenvedélye sokkal hatalmasabb az emberi 
szívben, mint a béke szelíd és jótékony érzése; és hogy ha a 
tartós nyugalom elképzeléseire akarnók alapozni politikai 
rendszerünket, akkor bizony az emberi jellem gyöngébb indí- 
tékait vennők számításba... 

Melyek minden kormányzat legfőbb kiadásai? Mi idézte elő 
azt az iszonyatos adóssághalmazt, amely sok európai ország 
átka manapság? Határozott válasz adható a kérdésre: a háború, 
a lázadás — helyesebben azoknak az intézményeknek a fenn- 
tartása, amelyek hivatottak megvédelmezni az államrendet a 
társadalom e két leghalálosabb veszélyétől. A tagállamok bel- 
ügyeivel összefüggő intézmények költségei (a törvényhozó, a 
végrehajtó és a bírói hatalom fenntartása különféle toldalé- 
kaikkal együtt, valamint a mezőgazdaság és a gyáripar belső 
támogatása, vagyis mindaz, ami az állami költségvetés nagy 
részét felöleli) jelentéktelenek a honvédelmi kiadásokhoz ké- 
pest. 

A brit királyságban, ahol a monarchia hivalkodó appará- 
tusáról is gondoskodni kell, az évi nemzeti jövedelemnek alig 
több mint tizenötöd részét fordítják az utóbb említett költ- 
ségekre; a többi 14/15-öt azon adósságok kamatainak 

kiegyenlítése emészti föl, amelyek az ország hadviseléséből, 
flottájának és hadseregének fenntartásából keletkeztek. Ha 
most valaki azt mondja, hogy egy köztársaság nem tekintheti 
mérvadónak egy monarchia becsvágyó és öntelt vállalkozá- 
sainak és tevékenységeinek költségeit, akkor azt is meg kell 
állapítani, hogy egy gazdag királyság fényűző és tékozló köz- 
igazgatása és egy köztársasági kormányzat mértékletes, taka- 
rékos egyszerűsége között szükségszerűen nagy az arányta- 
lanság. Ha mindkét oldalon levonjuk a levonandókat, az arány 
továbbra is fennáll. 

Nézzük mármost azt a hatalmas adósságot, amelyet egyetlen 
háború folyamán halmoztunk fel, és számítsuk ki hozzávető- 
leg, mennyi jut ránk az országok békéjét megzavaró közös ba- 
jokból, s nyomban látni fogjuk — mindenféle bonyodalmas 
szemléltetés nélkül is —, hogy a szövetségi és a tagállami ki- 
adások között szükségszerűen jelentős aránytalanság áll fenn. 
Igaz, egyes államokat külön-külön is tetemes adósság terhel 
még a legutóbbi háború következményeképpen. De ha ezeket 
az adósságokat kifizetik, akkor a továbbiakban a tagállamok 
kormányzatainak csak a civillisták fenntartása végett lesz 
szükségük jelentősebb bevételre; s ez a szükséglet az összes 
váratlan kiadás hozzáadásával sem haladhatja meg államon- 
ként a kétszázezer fontot. 

Ha nemcsak a magunk, hanem az utókor számára is stabil 
kormányzati rendszert akarunk kialakítani, akkor az állandó- 
nak tervezett ráfordításokba nemcsak a költségek átmeneti, 
hanem állandó okait is bele kell számítanunk. Ha ez az alapelv 
helytálló, akkor körülbelül évi kétszázezer fontot kell egy-egy 
állam költségvetésére előirányoznunk; az unió igényei viszont 
még képzeletben sem korlátozhatók. Ha így nézzük a dolgot, 
akkor ugyan miféle logikával állíthatnók, hogy egy helyi kor- 
mányzatnak az idők végezetéig KIZÁRÓLAGOS jövedelmi for- 
rással kell rendelkeznie minden kétszázezer fonton felüli ösz- 
szegre vonatkozólag? Ha az ilyen helyi kormányzat hatáskörét 

az unió jogkörének kizárásával terjesztenők ki, akkor a kö- 
zösség erőforrásait kivennők azok kezéből, akiknek a közjólét 
megteremtéséhez szükségük van rájuk, és olyan kezekbe ad- 
nánk, amelyek képtelenek lennének helyesen és igazságosan 
felhasználni ezeket az erőforrásokat. 

Tegyük fel tehát, hogy a Konvenció hajlandó lett volna azt 
az alapelvet szem előtt tartani, hogy a bevételi forrásokat az 
unió és a tagállamok között a szükségleteik arányában osztja 
fel. Ebben az esetben az egyes államoknak kiutalt anyagi ala- 
pok vagy túlságosan bőségesek, vagy túlságosan szűkösek let- 
tek volna; túlságosan szűkösek a jelenlegi, túlságosan bősége- 
sek a jövőbeli szükségleteket tekintve. A külső és a belső adók 
közötti választóvonalat nézve, hozzávetőleges számítások 
szerint az egyes államok a közösségi erőforrások kétharmadá- 
val rendelkeznének, a költségek egytizedtől egyhuszadig ter- 
jedő részének megtérítésével; az unió pedig a közösségi erő- 
források egyharmadával, a költségek kilenctizedtől tizenki- 
lenc-huszadig terjedő részének fedezésével. Ha figyelmen kí- 
vül hagyjuk ezt a választóvonalat, és megelégszünk azzal, 
hogy meghagyjuk az egyes államok kizárólagos jogkörében a 
ház- és a földadót, még mindig nagy lenne az aránytalanság az 
eszközök és a cél között; a közösségi erőforrások egyharmadá- 
nak birtoklása a szükségleteknek legföljebb egytizedét elé- 
gítené ki. Ha a célnak megfelelő — és nem nagyobb — összegű 
anyagi alapot teremtenénk, ez nem lenne elegendő a tagálla- 
mok adósságainak a törlesztésére, s a tagállamok e tekintetben 
függőségben maradnának az unióval szemben. 

Ez a gondolatmenet igazolja a más helyen már leírt állás- 
foglalást, amely szerint , az adózásra vonatkozó cikkelyben 
kizárólag a PÁRHUZAMOS JOGKÖR helyettesíthette azt a meg- 
oldást, hogy ebben a hatalmi ágban az egyes államok jogkörét 
teljes mértékben alárendeljék az unió jogkörének". Az állami 
bevételek céljainak bárminő szétválasztása azt jelentette 
volna, hogy az unió magasabb ÉRDEKEIT feláldozzuk a tagál- 

lamok HATALMA javára. A Konvenció szerint a párhuzamos 
jogkör előnyben részesítendő az ilyen alárendeléssel szemben; 
és nyilvánvaló, hogy legalább megvan az az érdeme, hogy 
összebékíti a szövetségi kormányzat meghatározatlan alkot- 
mányos adózási hatáskörét az egyes tagállamoknak azzal a 
megfelelő mértékű és önálló jogkörével, hogy gondoskod- 
janak a saját szükségleteikről. Van még néhány szempont, 
amely szerint meg kell majd vizsgálni az adózás igen fontos 
kérdését. 

PUBLIUS 

New York állam népéhez 

Mielőtt megvizsgálnók az ellenvetéseket, amelyeket az unió 
korlátlan adókivetési jogkörével szemben szoktak felhozni, 
hadd tegyek egy általános érvényű megjegyzést: ha a bevé- 
telekre vonatkozó cikkelyben bizonyos tételekre korlátoznák a 
nemzeti kormányzat jogkörét, akkor szükségképpen a közter- 
hek aránytalanul jelentős része jutna ezekre a tételekre. Két 
rossz dolog származnék ebből: Il. egyes iparágakat háttérbe 
szorítanának; 2. az adók egyenlőtlenül oszlanának meg mind 
az egyes államok, mind pedig egy-egy állam polgárai között. 

Tegyük fel, hogy a szövetségi kormányzat adókivetési jog- 
körét — ahogyan némelyek követelték — a behozatali vámokra 
korlátoznák. Nyilvánvaló, hogy a kormányzat gyakran esnék 
kísértésbe, hogy jogsértő mértékben növelje ezeket a vámokat, 
mivel más erőforrások nem állnak a rendelkezésére. Vannak, 
akik úgy vélik, hogy az ilyesmit nem lehet túlzásba vinni, mert 
minél magasabbak a behozatali vámok, annál inkább csökken 
— így mondják — a hivalkodó fogyasztás, annál kedvezőbben 
alakul a kereskedelmi mérleg, annál inkább fellendül a hazai 

ipar. De a szélsőségek különféle veszélyes következmények- 
kel járnak. A túlzottan magas behozatali vámok csempészésre 
ösztönöznének; az pedig hátrányos a tisztességes kereske- 
dőkre, s végső fokon csökkenti a kincstár bevételeit. Az lehet 
a hatásuk, hogy a közösség egyéb osztályai a túl korán piaci 
monopóliumhoz juttatott gyáriparosok adófizetőivé válnak. 
Olykor az ipart a természetes csatornáiból olyanokba terelik, 
ahol kevesebb haszonnal folyik. Végül pedig sújtják az ilyen 
vámok a kereskedőt, aki gyakran kénytelen úgy megfizetni 
őket, hogy nem háríthatja át a terhet a fogyasztóra. Ha a 
kereslet egyenlő a piacon forgalomban lévő árumennyiséggel, 
akkor rendszerint a fogyasztó fizeti meg a vámot; de ha a piac 
történetesen túltelített, akkor nagy teher nehezedik a keres- 
kedőre; ami néha nemcsak a hasznát teszi semmissé, hanem 
még a tőkéjét is kikezdi. Hajlamos vagyok azt hinni, hogy a 
vám gyakrabban oszlik meg az eladó és a vevő között, mint 
általában képzelik. Nem mindig lehet egy cikk árát pontosan 
annyival emelni, amennyi többletvámot vetnek ki rá. Kivált 
olyan országban, ahol kevés a kereskedelmi tőke, a kereskedő 
gyakran kénytelen az árakat alacsony szinten tartani a köny- 
nyebb eladás érdekében. 

A tétel, miszerint , fizessen a fogyasztó", a gyakorlatban 
jóval többször valósul meg, mint az ellenkezője, vagyis jogos 
igény, hogy a behozatali vámok a közös kasszát gyarapítsák, s 
ne kizárólag az importáló tagállam bevételeit növeljék. De 
nem olyan általános érvényű ez a tétel, hogy a behozatali vá- 
mokból álljon az ország egyetlen pénzügyi alapja. Ha a vá- 
mokat a kereskedő fizeti, akkor az importáló tagállamot a 
vámok adótöbbletként terhelik, polgárai pedig fogyasztókként 
vesznek részt a többlet megfizetésében. Igy aztán a vámok 
egyenlőtlenséget hoznak létre a tagállamok között, s ez az 
egyenlőtlenség a vámok növekedésének arányában fokozód- 
nék. Ha az ország bevételeit erre az adófajtára korlátoznák, 
akkor — más okból — egyenlőtlenség keletkeznék az ipari és a 

nem ipari államok között. Azok az államok, amelyek jobban ki 
tudják elégíteni a maguk szükségleteit az ipari termékeik ré- 
vén, lélekszámuknak vagy gazdagságuknak megfelelően nem 
fogyasztanak olyan sok importált árucikket, mint a kevésbé 
kedvező helyzetben lévő államok; így aztán nem járulnának 
hozzá az országos kincstár gyarapításához lehetőségeik ará- 
nyában. Hozzájárulásuk növelése végett fogyasztási adót kel- 
lene kivetni rájuk, azazhogy bizonyos ipari termékeikre. New 
York államot közelebbről érinti mindez, mint azok a polgárai 
gondolnák, akik az unió jogkörét ún. külső adók kivetésére 
szeretnék korlátozni. New York ugyanis importáló állam, és 
nem valószínű, hogy hamarosan jelentékenyebb ipari állammá 
fejlődik. Duplán megszenvedné, ha az unió jogkörét a keres- 
kedelmi adók kivetésére korlátoznák. 

Ha most ezek a megjegyzések a behozatali vámok túlságos 
növelésének a veszélyére figyelmeztetnek, valaki felidézheti 
azt az észrevételt emez értekezések egy másik helyéről, hogy 
a kincstár bevételeihez fűződő érdek maga is elegendő védel- 
met nyújt az ilyen túlzások ellen. Készséggel elismerem, hogy 
ez lenne a helyzet, ha más erőforrások is hozzáférhetők len- 
nének; de ha lezárnák a hozzájuk vezető utat, akkor a szükség 
gerjesztette REMÉNY szigorú óvintézkedésekkel és bírságok- 
kal körülbástyázott kísérletekre ösztönözne; ezek az intézke- 
dések egy bizonyos ideig meghoznák a kívánt eredményt, 
idővel viszont sokan megtalálnák a kiskapukat az óvintézke- 
dések kijátszására. A kezdeti sikerek valószínűleg hamis illú- 
ziókat keltenének, s az ilyen nézetek eloszlatása vagy helyre- 
igazítása csak hosszabb időszak tapasztalatai alapján követ- 
keznék be. A szükség, kivált a politikában, gyakorta kelt csa- 
lóka reményeket, gyakran von maga után hamis érvelést és 
ennek megfelelően téves eszközrendszert. De ha a szövetség 
adókivetési hatáskörének korlátozása nem járna is a feltétele- 
zett mértéktelenséggel, a mondott egyenlőtlenségek mégis 

említett okokból. Térjünk vissza mármost az ellenvetések 
elemzéséhez. 

Az ismétlés gyakoriságából következtetve a legalaposabb- 
nak látszó ellenvetés a következő: a képviselőház nem elég 
nagy létszámú ahhoz, hogy az állampolgárok valamennyi 
osztálya helyet kapjon benne, és így nem tudja egyesíteni a 
közösség minden részének érdekeit és érzéseit; nem tudja 
megteremteni a kellő összhangot a képviselőtestület és vá- 
lasztói között. Ez az érv igen tetszetős és megejtő formában 
jelentkezik, és ügyesen épít címzettjeinek előítéleteire. De ha 
gondosan ízekre szedjük, legott kitetszik, hogy szépen hangzó 
szavakon kívül nincs benne semmi. Először is: a cél, melyet 
látszólag maga elé tűz, megvalósíthatatlan, és abban az érte- 
lemben, amelyben szorgalmazzák, szükségtelen is. A képvi- 
selő-testület létszámának elégséges vagy elégtelen voltát 
másutt fogom taglalni; most annak elemzésére szorítkozom, 
hogy vizsgálódásunk közvetlen tárgyát illetően az ellenkező 
feltevés milyen hasznosnak bizonyult. 

Merőben utópisztikus az elképzelés, hogy valamennyi tár- 
sadalmi osztályt az osztályok tagjai személy szerint kép- 
viseljék. Ha az alkotmány nem írja elő kifejezetten, hogy min- 
den egyes foglalkozási ág küldje el egy vagy több reprezen- 
tánsát a testületbe, a gyakorlatban sosem valósul meg a dolog. 
Kézművesek, gyárosok kevés kivétellel inkább kereskedőkre 
bízzák a képviseletüket, mint a saját hivatás- vagy szakma- 
beliekre. Ezek az értelmes polgárok jól tudják, hogy a kéz- 
művesek és a gyárosok állítják elő az anyagot a kereskedelmi 
és ipari vállalkozásokhoz. Sokan közülük közvetlenül is kap- 
csolódnak kereskedelmi műveletekhez. Tudják, hogy a keres- 
kedő természetes oltalmazójuk és jó barátjuk; és tudják azt is, 
hogy bármennyire megbíznak is a tulajdon józan eszükben, 
érdekeiket a kereskedő jobban képes érvényre juttatni, mint ők 
maguk. Erzik, hogy életmódjuk nem alakította ki bennük 
azokat a szerzett képességeket, amelyek nélkül egy tanácsko- 

zó testületben a legkitűnőbb természetes adottságok is nagy- 
részt haszontalanok, és hogy a kereskedők súlya, befolyása, 
jobb képzettsége alkalmasabbá teszi őket arra, hogy szem- 
beszálljanak azzal a szellemmel, amely esetleg beszivároghat 
a gyáriparosi és kereskedelmi érdekekkel ellenséges tanács- 
kozó testületekbe. Ezek a meggondolások — és megannyi más 
— bizonyítják, s a tapasztalatok megerősítik, hogy az iparosok 
és a gyárosok általában szívesen adják szavazatukat a ke- 
reskedőkre és azokra, akiket a kereskedők ajánlanak. Így tehát 
a kereskedőket bízvást tekinthetjük úgy, mint a közösség 
mindezen osztályainak természetes képviselőit. 

Ami a lateiner pályákat illeti, nincs sok mondanivalónk, 
mivel nem képviselnek különálló érdekeket a társadalomban; 
a lateinerek helyzetüknek és tehetségüknek megfelelően, 
különösebb válogatás nélkül lehetnek egymás és a közösség 
más részei bizalmának letéteményesei. 

Hátravan még a földbirtokosság; politikai és különösen adó- 
zási szempontból egésznek tekintem ezt a kategóriát, a leg- 
gazdagabb földbirtokosoktól egészen a legszegényebb bér- 
lőig. Olyan adó nem vethető ki földre, amely ne érintené a sok 
tízezer hektár tulajdonosát éppúgy, mint az egyetlenegy hek- 
tárét. Minden földbirtokosnak közös érdeke tehát, hogy a föld- 
adó a lehető legalacsonyabb legyen, és a közös érdekre mindig 
mint a rokonszenv legbiztosabb kötelékére lehet számítani. De 
még ha abból a feltevésből indulunk is ki, hogy egészen más 
érdekek vezérlik a jómódú földbirtokost és az átlagos gaz- 
dálkodót, ugyan mi szól amellett, hogy az előbbi jobb eséllyel 
kerülhet be az országos törvényhozó testületbe, mint az utób- 
bi? Ha a tényeket nézzük, és egy pillantást vetünk saját szená- 
tusunkra és alsóházunkra, akkor azt látjuk, hogy ebben is, 
abban is a középnagyságú földek birtokosai vannak túlsúly- 
ban; a kisebb létszámú szenátusban éppúgy, mint a nagyobb 
létszámú alsóházban. Ahol a választók képzettsége nemigen 
tér el egymástól, ott akár sok, akár kevés képviselőt kell vá- 

lasztaniuk, azt választják, akiben a legjobban megbíznak, 
legyen az dúsgazdag, közepesen jómódú vagy éppen teljesen 
vagyontalan. 

Azt állítják: az állampolgárok minden osztályának bizonyos 
számú küldöttel kell rendelkeznie a képviselő-testületben, 
hogy érzései és érdekei kellő megértésben és törődésben 
részesüljenek. De mint már láttuk, ez soha nem következik be 
egy olyan rendszerben, amelyben a nép szabadon szavazhat. 
Ilyenkor a képviselő-testület földbirtokosokból, kereskedők- 
ből és lateinerekből áll. (A néhány kivétel nem elég a kor- 
mányzat szellemiségének befolyásolásához.) De hát ugyan 
miért fenyegetne a veszély, hogy az ebbe a három kategóriába 
tartozó emberek nem értik meg az állampolgárok különböző 
osztályainak érzéseit és érdekeit, és nem törődnek velük? 
Vajon a földbirtokos nem tudja, hogy mi használ és mi árt az 
agrárérdekeknek? és a maga érdekeiből kiindulva nem 
hajlamos-e ellenállni minden olyan kísérletnek, amely sértené 
vagy gátolná ezeket az érdekeket? És vajon a kereskedő nem 
érti-e meg és nem hajlandó-e támogatni tisztességes mérték- 
ben a kézművesek és a gyárosok érdekeit, amelyekhez a saját 
szakmáját oly szoros kapcsolatok fűzik? És a lateiner, aki tel- 
jességgel semleges az iparágak vetélkedésében, nem fog-e 
pártatlan bírónak bizonyulni az iparágak között? nem azt 
fogja-e támogatni, amely legjobb meggyőződése szerint a 
leginkább megfelel a társadalom érdekeinek? 

Ha számításba vesszük a pillanatnyi hangulatokat vagy haj- 
landóságokat, amelyek időnként eluralkodnak a társadalom 
egyes részeiben, s amelyeket egy bölcs kormányzat sosem 
hagy figyelmen kívül, akkor vajon az az ember, aki hely- 
zeténél fogva széleskörűen vizsgálódik és tájékozódik, kevés- 
bé alkalmas-e e hangulatok és hajlandóságok természetének, 
horderejének és alapjainak megítélésére, mint az, akinek lá- 
tóköre nem terjed túl szomszédai és ismerősei körén? Vajon 
nem természetes-e, hogy az olyan ember, aki azért jelölteti 

magát, mivel bírja a nép jóindulatát, és aki polgártársai szava- 
zatától függően tarthatja csak meg közéleti tisztségét, gondot 
fordít arra, hogy tájékozódjék a hangulatokról, a hajlandósá- 
gokról, és engedi, hogy ezek megfelelő mértékben befolyá- 
solják a magatartását? Kétségbevonhatatlan a függésnek ez a 
fajtája, és az sem kétséges, hogy az ilyen embert — és utódait 
— kötik a törvények, amelyeket jóváhagyott, és hogy mindezek 
a tényezők a rokonszenv erős szálai a képviselők és a válasz- 
tóik között. 

Nincs a kormányzatnak olyan ága, amely szélesebb körű 
tájékozottságot és a politikai gazdaságtan alapelveinek olyan 
alapos ismeretét igényelné, mint az adózás ügye. Az az ember, 
aki a legjobban megérti ezeket az alapelveket, másoknál sok- 
kal kevésbé hajlamos arra, hogy elnyomó szükségintézke- 
désekhez folyamodjék, vagy hogy az állampolgárok bárme- 
lyik osztályát feláldozza az állami jövedelemszerzés oltárán. 
Kimutatható, hogy a legproduktívabb finanszírozási rendszer 
egyben a legelviselhetőbb. Nem kétséges: az adókivetés jog- 
körének megfontolt gyakorlásához az szükséges, hogy a sze- 
mély, akire rábízzák, jól ismerje a nép lelkületét, szokásait, 
gondolkodásmódját, valamint az ország erőforrásait. És csakis 
ez az ésszerű értelme annak, hogy , ismerni a nép érzéseit és 
érdekeit". Bármely más értelemben véve ez a kívánalom vagy 
semmit sem jelent, vagy valami képtelenséget. S ebben az 
értelemben minden gondolkodó állampolgár maga döntse el, 
hogy az igényelt tulajdonság hol található a legvalószínűbben. 

New York állam népéhez 

Annak a vizsgálódásnak az eredményeképpen, amely előző 
számunk fő témája volt, láttuk, hogy a közösség különböző 
érdekeinek és nézeteinek természetes működése folytán a nép- 
képviselet, akár kis, akár nagy létszámú, majdnem teljes egé- 
szében földbirtokosokból, kereskedőkből és lateinerekből áll, 
s híven tükrözi az említett érdekeket és nézeteket. Ha valaki 
azzal az ellenvetéssel élne, hogy a helyi törvényhozó testü- 
letekben másfajta emberekkel is találkozunk, azt válaszolnám 
neki, hogy elismerem, van kivétel a szabály alól, de túlsá- 
gosan csekély számú a kormányzat általános jellegének a be- 
folyásolásához. Az élet minden területén vannak erős jelle- 
mek, akik képesek felülemelkedni a hátrányos helyzeteken, és 
akik nemcsak a saját osztályuktól kapják meg az érdemük 
szerinti dicséretet, hanem a társadalomtól általában. Az ajtó 
mindenki előtt nyitva tartandó; és bízom annyira az emberi 
természetben, hogy reméljem: a szövetségi és tagállami tör- 
vényhozás talaján egyaránt szárba szökken majd egynéhány 
ilyen életerős palánta; egy-két példa azonban nem változtat 
lényegesen a dolgok általános alakulására alapozott érvelésen. 

Más szemszögekből is megvilágíthatjuk a dolgokat, de az 
eredmény nem lesz más; és joggal tehető fel a kérdés, hogy 
ugyan miért állna fenn közelebbi rokonság vagy szorosabb 
érdekviszony, példának okáért, az ács és a patkolókovács, a 
textilgyáros és a harisnyakészítő, mint a kereskedő és a fel- 
sorolt foglalkozásbeliek között? Köztudomású, hogy gyakorta 
ugyanolyan erős a rivalizálás különféle kézműipari vagy gyár- 
ipari ágazatok, mint a munka és az ipar bármilyen más területei 
között; így hát lehetetlen, hogy a szóban forgó ellenvetésnek 
valaha is bármilyen gyakorlati következménye lenne — kivéve, 

ha a képviselő-testület sokkal nagyobb létszámú, mint amennyi 
a tanácskozások rendszerességével és komolyságával még 
összeegyeztethető. De nem is időzöm tovább ennél a kérdés- 
nél, amelyet oly felületes módon dobtak be a köztudatba, hogy 
valódi formájának vagy tendenciájának pontos tanulmányo- 
zása nem is lehetséges. 

Figyelmet érdemel egy másik, némileg pontosabban megfo- 
galmazott ellenvetés. Azt mondják, hogy az országos törvény- 
hozó testületben sohasem gyakorolható előnyösen az ún. belső 
adók kivetésének jogköre, mivel egyrészt senki sem ismeri 
elég alaposan a helyi körülményeket, másrészt az uniónak és 
tagállamainak a bevételekre vonatkozó törvényei összeütkö- 
zésbe kerülnek egymással. Ami a hiányos ismereteket illeti, ez 
a feltevés alighanem teljességgel megalapozatlan. Ha valame- 
lyik állam törvényhozó testületében valamelyik megyére 
vonatkozólag olyan kérdés vetődik fel, amely helyi jellegű 
részletek ismeretét igényli, vajon hogyan szerezhető meg az 
ismeret? Kétségkívül a megye képviselői adta tájékoztatásból! 
Vajon az országos törvényhozó testületben nem szerezhető 
meg az ilyen információ az egyes tagállamok képviselőitől? S 
nem feltételezhető-e, hogy a képviselő-testületbe delegált kül- 
döttek általában rendelkeznek olyan tájékozottsággal, hogy 
képesek a kívánt információ közlésére? Vajon az adókivetés 
vonatkozásában a helyismeret az egyes államok minden hegy- 
ségének, folyamának, vízi utainak, országutainak és mellék- 
utainak aprólékos topográfiai ismeretét jelenti-e, s nem inkább 
az illető állam helyzetének, erőforrásainak ismeretét, mező- 
gazdasága és kereskedelme, valamint gyáripara állapotának 
ismeretét, termelési és fogyasztási szokásainak ismeretét, jó- 
léti és tulajdonviszonyainak s különféle iparágainak isme- 
retét? 

A nemzetek — még népi kormányzatok fennhatósága alatt is 
— rendszerint egyes emberekre vagy kis létszámú testületekre 
bízzák pénzügyeik igazgatását; ők dolgozzák fel és készítik 

elő alsó szinten az adózási törvénytervezeteket, s ezeket 
alakítja azután törvényekké az uralkodói hatalom vagy a 
törvényhozó testület. 

Mindenütt a vizsgálódó és felvilágosult államférfiakat tartják 
a legméltóbbnak a bevételi források helyes kiválasztására; ez 
világosan jelzi, hogy a helyi körülmények milyenfajta ismerete 
szükséges az adókivetés mérlegeléséhez. Már amennyire a 
Józan észnek súlya lehet a kérdésben. 

Az ún. belső adók az elképzelések szerint a közvetlen és a 
közvetett adók kategóriáiba csoportosíthatók. Bár mindkettőt 
támadják, érvekkel a jelek szerint csupán az első kategóriát 
veszik célba. Valóban: ami az utóbbit illeti — ide a fogyasztási 
cikkekre kivetett vámok és illetékek tartoznak — nemigen 
érthető, hogy miféle nehézségektől félnek. Az árucikkekre vo- 
natkozó ismeretek nyilván vagy szorosan összefüggnek 
maguknak a cikkeknek a jellegével, vagy pedig könnyen meg- 
szerezhetők bármelyik tájékozott embertől, kivált ha a keres- 
kedők osztályába tartozik az illető. A körülmények, amelyek 
az egyik államban kialakult helyzetet megkülönböztetik a 
másikban előállott helyzettől, nem nagyszámúak, igen egysze- 
rűek és könnyen érthetők. Elsősorban arra kell ügyelni, hogy 
mellőzzék azokat az árucikkeket, amelyeket előzőleg már 
kijelöltek valamelyik állam használatára, s akkor könnyen 
körvonalazható mindegyiknek a jövedelemszerzési rendszere. 
A megfelelő ismeretek mindig megszerezhetők a törvény- 
könyvekből, továbbá a tagállamok képviselőitől kapott infor- 
mációkból. 

Első pillantásra megalapozottabbak az ingatlanokkal — ház- 
zal, földdel — kapcsolatos ellenvetések; de ezek sem állják ki 
az elmélyültebb vizsgálódás próbáját. A földadót általánosság- 
ban kétféle módon vetik ki: vagy állandó, esetleg időszaki 
tényleges felértékelés, vagy pedig alkalmankénti becslés 
alapján, olyan tisztviselők megítélése szerint, akiknek hivatali 
kötelessége az ilyen eljárás. A helyismeretet igénylő eljárást 

olyan körültekintő személyeknek — megbízottaknak vagy 
adóbiztosoknak — kell VÉGREHAJTANIUK, akiket vagy a nép 
választ meg, vagy a kormányzat nevez ki. A törvény feladata 
itt arra korlátozódik, hogy megnevezi az illetőket, vagy előír- 
ja megválasztásuk, esetleg kinevezésük módját, s megszabja 
létszámukat, valamint meghatározza képesítésüket, körvona- 
lazza hatáskörüket és kötelességeiket. Mármost: mindebből 
mi az, amit ne tehetne meg az országos törvényhozó testület 
éppúgy, mint az egyes államok törvényhozó testületei? Mind- 
kettőnek a figyelme csakis az általános alapelvekre terjedhet 
ki; a helyi jellegű részletkérdések, mint már említettük, a ter- 
vezet végrehajtásával megbízott személyekre tartoznak. 

Van egy egyszerű szempont, amelynek alapján a kérdés 
kielégítően rendezhető. Az országos törvényhozás használhat- 
ja minden államban az illető állam szisztémáját. A szövetségi 
kormányzat teljes egészében átveheti és alkalmazhatja bárme- 
lyik államban emez adófajta kivetésének és behajtásának otta- 
ni módszerét. 

Hadd emlékeztessünk rá, hogy ezeknek az adóknak a mér- 
tékét nem az országos törvényhozó testület állapítja meg, 
hanem az egyes államok közötti létszámarányok határozzák 
meg, amint ez az első cikkely második szakaszában olvasható. 
A szabályozás a népszámlálás alapján történik, ami eleve 
kizárja a részrehajlást vagy az elnyomást. Az ezzel az adóki- 
vetési jogkörrel való visszaélést minden jel szerint igen körül- 
tekintően akadályozzák meg. Az imént említett óvintézke- 
désen kívül van egy olyan rendelkezés, amely szerint a , vá- 
mok, az illetékek és a járulékok az Egyesült Államok egész 
területén EGYSÉGESEK". 

Több alkotmánypárti szónok és szerző helyesen jegyezte 
meg: ha a gyakorlatban kiderülne, hogy az unió belső adó- 
kivetési jogköre kedvezőtlen eredményeket hoz, akkor a szö- 
vetségi kormány mellőzheti alkalmazását, és inkább a rek- 
virálás eszközéhez folyamodhat. Mintegy válaszul erre, töb- 

ben diadalmaskodva tették fel a kérdést: ugyan miért élnek 
egyáltalán e kétes értékű jogkörrel, miért nem alkalmazzák 
mindjárt az utóbb említett módszert? Két alapos viszonvá- 
lasszal is szolgálhatok. Először is: a szóban forgó jogkör alkal- 
mazása, ha sikeresnek bizonyul, jobb, mert hatékonyabb; s 
elméletben bebizonyíthatatlan, csak a gyakorlat igazolhatja, 
hogy a jogkör nem alkalmazható eredményesen. Ami azt illeti, 
az ellenkezője valószínűbbnek látszik. Másodszor pedig: ha az 
alkotmány tartalmazza az említett jogkört, akkor ez a körül- 
mény az esetleg szükségessé váló rekvirálás eredményességét 
is kedvezőn befolyásolhatja. Ha a tagállamok tudják, hogy az 
unió az ő közreműködésük nélkül is boldogul, ez nagyobb 
erőfeszítésekre ösztönözheti őket. 

Ami az unió, illetve a tagállamok adótörvényeit illeti, mint 
már láttuk, itt nem lehet szó hatásköri összeütközésről. Jogi 
értelemben tehát a törvények nem mondanak ellent egymás- 
nak; de még a különböző módszerek politikájában sem 
lehetetlen elkerülni az efféle ellentmondásokat. Eredménye- 
sen úgy lehet küzdeni az ilyesmi ellen, ha kölcsönösen tartóz- 
kodnak olyan célok kitűzésétől, amelyek megvalósításához a 
másik fél már hozzáfogott. Mivel egyik félnek sem áll mód- 
jában a másikat ellenőrizni, mindegyiknek nyilvánvaló és 
ésszerű érdeke fűződik a kölcsönös türelemhez. Ahol pedig 
közvetlen a közös érdek, ott bizton számíthatunk az érvé- 
nyesülésére. Amikor az egyes államok kifizették a külön adós- 
ságaikat, és kiadásaik a természetes határokon belül marad- 
nak, akkor szinte megszűnik az ütközés lehetősége. Mérsékelt 
földadó megfelel majd a tagállamok céljainak, s ez lesz a leg- 
egyszerűbb és legalkalmasabb bevételi forrásuk. 

A belső adókivetés jogköre kapcsán sokféle rémhír kelt 
szárnyra: két adótisztviselői garnitúrát szerveznek; megket- 
tőződik az adóteher (kettős adózás); fejadót fognak kivetni, a 
lehető leggyűlöletesebb és legszigorúbb módon... A lakosság 

megfélemlítésére a politikai szemfényvesztés minden lelemé- 
nyét latba vetették. 

Ami az első rémhírt illeti: két olyan eset van, amikor szó 
sem lehet két adótiszti garnitúráról: 1. amikor az adókivetés az 
unió kizárólagos joga (ez a behozatali vámok esete); 2. amikor 
az adózás tárgyát nem szabja meg semmiféle állami szabályo- 
zás vagy intézkedés (ez különféle tárgyakra lehet érvényes). 
Más esetekben igen valószínű, hogy az Egyesült Államok 
vagy teljesen lemond a helyi célokra már lefoglalt adótár- 
gyakról, vagy pedig az egyes államok adótisztjeire bízza a 
többletadók behajtását, a tagállamok szabályai szerint. Ez felel 
meg leginkább a bevételi szempontoknak is, mivel így meg- 
takarítják a behajtás költségeit, és az alkalmat is kerülik az 
állami kormányzatok és a nép ellenérzéseinek felszítására. 
Mindenképpen elkerülendők az efféle kellemetlenségek, és 
semmi sem fontosabb, mint bebizonyítani: a tervezet nem jár 
szükségképpen a beharangozott kedvezőtlen hatásokkal. 

Ami az olyan érveket illeti, amelyek egy befolyásolási szisz- 
téma feltételezésén alapulnak, ezekre voltaképpen elég lenne 
azt felelni, hogy efféle gyanakvásra semmi ok; de adható erre 
a feltételezésre pontosabb válasz is. Ha a csalárd befolyásolás 
szelleme fertőzné meg az unió testületeit, akkor az unió cél- 
jainak eléréséhez az lenne a legbiztosabb eszköz, ha a lehető 
legtöbb munkával látják el a tagállamok tisztviselőit és a nagy 
jövedelemszerzés lehetőségeivel az unióhoz kapcsolják őket. 
Ez csökkentené az egyes államok befolyását, s a központi kor- 
mányzat malmára hajtaná a vizet ahelyett, hogy a szövetségi 
befolyást terelné ellenkező és kedvezőtlen irányba. De hát 
minden ilyen feltevés bántó és kirekesztendő azoknak a nagy 
kérdéseknek a sorából, amelyeket a népnek meg kell oldania. 
Az ilyen feltételezéseknek csakis az igazság elködösítése a 
célja. 

Kettős adózás? Erre egyszerű a felelet. Az unió szükségletei 
ilyen vagy olyan módon mindenképpen kielégítendők; vagy a 

szövetségi kormányzat fennhatósága alatt elégítik ki őket, 
vagy a tagállamok közvetítésével. A közösség mindkét eset- 
ben ugyanannyi adót fizet. Ha az unió hajtja be az adót, annak 
az az előnye, hogy a legkényelmesebb bevételi forrás, a 
kereskedelmi illetékek körültekintő emelése szövetségi szabá- 
lyozás mellett sokkal nagyobb mértékben lehetséges, mint 
állami szabályozás útján, és ily módon természetesen kevésbé 
szükséges a kellemetlenebb módszerekhez folyamodni. To- 
vábbi előny — amennyiben csakugyan járna valami nehéz- 
séggel a belső adókivetési jogkör gyakorlása —, hogy fokozott 
gondosságra serkent az eszközök megválasztásában és cso- 
portosításában; és természetes módon érvényesíti azt az 
irányzatot, amely az országos kormányzat politikájának fix 
pontjává teszi, hogy a gazdagok — amennyire ez megvaló- 
sítható — luxusadót fizessenek a közkincstárba, mégpedig 
azért, hogy lehetőség szerint szükségtelenné váljanak azok az 
adók, amelyek elégedetlenséget idézhetnének elő a társadalom 
szegényebb és legnépesebb osztályaiban. Szerencsés helyzet, 
amikor a kormányzatnak a hatalom megtartásához fűződő ér- 
deke egybeesik a közterhek méltányos megoszlásával, és óvja 
a közösség legkevésbé jómódú részét az elnyomástól! 

Ami a fejadót illeti, kertelés nélkül kijelentem, hogy nem 
helyeslem; és jóllehet már korán érvényesült azokban az álla- 
mokban,! amelyek egységesen és a lehető legállhatatosabban 
ragaszkodtak a jogaikhoz, sajnálnám, ha a nemzeti kormány- 
zat bevezetné ezt az adófajtát. De vajon maga az ilyen adó 
kivetésének joga azt jelenti-e, hogy valóban bevezetik? Az 
unió minden tagállamának joga van az ilyen adó kivetéséhez; 
sok tagállam gyakorlatában mégis ismeretlen ez az adófajta. 
Vajon zsarnokinak minősíthetők-e a tagállamok kormányzatai, 
mivel kivethetnek ilyen adót? Ha nem, akkor tisztességes 


! Új-Anglia államaiban. (Publius) 

dolog-e az említett jogkör alapján zsarnokinak mondani a 
szövetségi kormányzatot, sőt elfogadhatatlannak kikiáltani? 
Nem kedvelem ugyan ezt az adófajtát, mégis szilárd meg- 
győződésem, hogy az ilyen adó kivetésének jogköre igenis 
megilleti a szövetségi kormányzatot. Vannak szükséghely- 
zetek egy ország életében, amikor olyan megoldások, amelyek 
normális körülmények között nem javallottak, nélkülöz- 
hetetlenek a közjó szempontjából. Es mivel az ilyen vészhely- 
zetek lehetősége mindig fennáll, a kormányzatnak is meg kell 
adni az esélyt az említett megoldás alkalmazására. Csekély 
ebben az országban a produktív bevételi források száma, s ez 
eggyel több ok arra, hogy ne korlátozzuk az országos testüle- 
tek cselekvési lehetőségeit ebben a tekintetben. Lehetnek az 
államok életében olyan kritikus és viharos eseménysorozatok, 
amikor a fejadó felbecsülhetetlen értékű erőforrásnak szá- 
míthat. Es mivel nem ismerek olyan tényezőt, amely a föld- 
gömbnek ezzel a részével kivételt tenne a más földrészeket 
sújtó katasztrófákat illetően, készséggel elismerem, hogy 
ellenszenvvel viseltetem minden olyan terv iránt, amely vész- 
helyzetekben a honvédelem és a biztonság érdekében haszon- 
nal alkalmazható fegyvertől fosztja meg a kormányzatot. 
Ezzel végére értem a szövetségi kormányzatra ruházandó 
azon jogkörök tanulmányozásának, amelyek szorosan össze- 
függenek az unió nagy és legfőbb céljai megvalósításához 
szükséges eredményességgel és hatékonysággal. Vannak más 
jogkörök is, amelyekkel most nem foglalkoztam, de ame- 
lyekre — a teljesség kedvéért — vizsgálódásunk következő 
részében majd sort kerítek. Hiszem, hogy már az eddig elmon- 
dottakkal is sikerült meggyőznöm a közösség nyílt eszű és jó 
ítélőképességű részét, hogy az alkotmánnyal szemben oly 
nagy dérrel-dúrral felhozott, látszatra nagy horderejű ellen- 
vetések némelyike nemcsak hogy minden alapot nélkülöz, 
hanem — ha a tervezet kialakításában tényleges szerephez 
jutott volna — alkalmatlanná tenné azt a közjó és a nemzeti fel- 

lendülés nagy céljainak megvalósítására. Hiszem azt is, hogy 
a rendszer további és kritikusabb tanulmányozása arra fog 
szolgálni, hogy még nagyobb nyomatékkal ajánlja figyelmébe 
a tervezetet a jó kormányzás minden őszinte és önzetlen hívé- 
nek, és nem hagy kétséget bennük afelől, hogy elfogadása he- 
lyes és hasznos. Boldognak mondhatjuk magunkat és dicső- 
ségünkre válik, ha lesz bennünk elég bölcsesség és bátorság, 
hogy ilyen magasztos példával szolgáljunk az emberiségnek! 


PUBLIUS 
A FÖDERALISTA, 37. SZ.: MADISON 
1788. január 11. 


New York állam népéhez 
Amikor sorra vettük a létező konföderáció hibáit, és rámutat- 
tunk, hogy a hibák kijavításához legalább olyan erélyes kor- 
mányzás szükséges, mint amilyennel a közösségnek most 
dolga van, természetesen áttekintettük a kormányzás több igen 
fontos alapelvét. Mivel azonban ezeknek az értekezéseknek 
végső célja a szóban forgó alkotmány előnyeinek világos és 
teljes meghatározása, továbbá az elfogadásával járó előnyök 
felsorakoztatása, eljárásunk nem lehet teljes a Konvenció 
munkájának kritikusabb és alaposabb szemrevétele nélkül, s 
anélkül, hogy minden oldalról meg ne vizsgálnók, minden ré- 
szét egybe ne vetnők és fel ne mérnők a valószínű hatásait. 
Ahhoz, hogy ezt a feladatot igazságos és méltányos eredmény- 
nyel valósíthassuk meg, engedtessék meg — az őszinteség ked- 
véért — néhány reflexió. Az emberi viszonylatokkal együtt járó 
baj, hogy a közéleti intézkedéseket csak ritkán vizsgálják az- 
zal az önmérséklettel, amely nélkülözhetetlen annak igazságos 
mérlegeléséhez, hogy vajon elősegítik vagy hátráltatják-e a 
köz javát. Azokban a rendkívüli esetekben, amikor az ilyen 

vizsgálódásra a legnagyobb szükség van, a mértékletesség 
szelleme nemigen érvényesül, sőt inkább háttérbe szorul. 
Azok, akiket a tapasztalatok erre a következtetésre vezettek, 
nem találják meglepőnek, hogy a Konvenciónak az a lépése, 
amely oly sok jelentős változtatást és újítást javasol, s amely 
oly sok szenvedély és érdek rugóit érinti, olyan indulatokat 
szít mindkét oldalon, amelyek nem előnyösek a tervezet érde- 
meinek méltányos megvitatása és pontos megítélése szem- 
pontjából. Némelyek — és ez jól kiolvasható a publikációkból 
— nemcsak a megbírálás feltett szándékával tanulmányozták a 
javasolt alkotmányt, hanem azt is előre elhatározták, hogy 
elítélik; mások írásainak nyelvezete pedig ellenkező előjellel 
árulkodik olyan elfogultságokról, amelyek eleve jelentékte- 
lenné fokozzák le a kérdésről kifejtett véleményüket. Ha most 
a nézeteik súlyának szempontjából egy szintre helyezem is 
ezeket a különböző embereket, ezzel nem azt akarom mon- 
dani, hogy a szándékaik tisztaságát illetően nincs közöttük 
lényeges különbség. Az utóbbi típus javára ide kívánkozik a 
megjegyzés, hogy mivel helyzetünk — mint általánosan elis- 
merik - rendkívül kritikus és jobbra fordulása feltétlenül tet- 
teket követel, a véghezvitt tettek eltökélt pártfogóinak elfo- 
gultsága éppúgy eredhet abból, hogy átérzik a helyzet súlyos- 
ságát, mint valamilyen alantas számításból. Az eleve kritikus 
ellenfelet azonban nem vezérelhették bocsánatos indítékok. 
Az előbbi szándékai lehetnek becsületesek, de lehetnek bű- 
nösek is. Az utóbbi céljai nem lehetnek becsületesek, tehát 
mindenképpen bűnösek. De az az igazság, hogy ezek az érte- 
kezések sem az egyik, sem a másik kategóriába tartozókhoz 
nem szólnak. Csakis azokhoz szólnak, akik őszintén buzgól- 
kodnak hazájuk boldogulásáért, s képesek helyesen megítélni 
az eszközöket, melyek azt előmozdítják. 

Az ilyen emberek a Konvenció előterjesztette tervezetet 
nem azzal a céllal tanulmányozzák, hogy hibákat találjanak 
benne, vagy felnagyítsák a benne található hibákat, hanem 

abból a korrekt meggondolásból indulnak ki, hogy hibátlan 
tervezet nem is volt elvárható. S nemcsak azokat a tévedéseket 
veszik számításba, amelyek a Konvenciónak mint esendő 
emberek együttesének tulajdoníthatók, hanem azt is észben 
tartják, hogy ők maguk is csak emberek, és így nem gondol- 
ják, hogy csalhatatlanul képesek megítélni mások gyarló néze- 
teit. 

Ugyanilyen készségesen fel fogják ismerni, hogy az őszin- 
teségen kívül szükség van nem kevés megértésre is ama ne- 
hézségek iránt, amelyek a Konvencióra háruló feladat termé- 
szetéből adódtak. 

Szembetűnő ennek a vállalkozásnak az újszerűsége. Ezek- 
ben az értekezésekben kimutattuk, hogy a létező konföderáció 
téves alapelvekre épül — következésképpen meg kell változtat- 
ni az alapokat is, a felépítményt is. Kimutattuk, hogy az előz- 
ményeknek és példáknak tekinthető más konföderációkat 
szintén korrumpálták ezek a téves alapelvek, így hát jelzőtü- 
zekként csak az elkerülendő irányra figyelmeztetnek, de a kö- 
vetendő utat nem jelölik ki. A Konvenció ebben a helyzetben 
nem akarhatott többet, mint elkerülni a más országokban és a 
mi országunkban is elkövetett tévedéseket, továbbá módot 
találni a saját tévedéseinek korrigálhatóságára a jövő tapasz- 
talatai alapján. 

A Konvenció előtt halmozódó nehézségek között igen nagy 
jelentőségű volt az a kérdés, hogy miként hangolható össze a 
kormányzattól megkövetelt stabilitás és erély a szabadság és a 
köztársasági kormányforma feltétlen szem előtt tartásával. Ha 
a Konvenció lényegében nem oldotta volna meg feladatának ezt 
a részét, akkor igen tökéletlenül tett volna eleget megbízatásá- 
nak és a közvélemény várakozásának. Hogy nem volt könnyű 
dolga, azt senki sem tagadja, hacsak nem akarja elárulni teljes 
tudatlanságát ebben a tárgykörben. Az erélyesség nélkülöz- 
hetetlen a külső és belső veszélyek elleni biztonságos véde- 
lemhez, továbbá a törvények zökkenőmentes és eredményes 

végrehajtásához, ami a jó kormányzat meghatározó sajátossá- 
ga. A kormányzat stabilitása nélkülözhetetlen a nemzeti karak- 
ter és a vele járó előnyök szempontjából, valamint az emberek 
lelki nyugalmához és bizalmához, vagyis a polgári társadalom 
egyik legfőbb áldásához. Egy kiszámíthatatlan, ingadozó tör- 
vényhozó testület nemcsak önmagában rossz dolog, hanem rá- 
adásul gyűlöletes a nép szemében; és bízvást állítható, hogy 
országunk felvilágosult népe, amelynek — vagy legalábbis 
nagy részének - érdeke fűződik a jó kormányzás eredményei- 
hez, csak akkor lesz nyugodt, ha megszűnik a tagállamok kor- 
mányzatait jellemző zűrzavar és bizonytalanság. Ha össze- 
vetjük ezeket az értékes alkotóelemeket a szabadság létfon- 
tosságú alapelveivel, nyomban ráeszmélünk, hogy milyen ne- ! 
héz a két tényező helyes arányú vegyítése. A republikánus 
szabadság szelleme nemcsak azt követeli meg, hogy minden 
hatalom forrása a nép legyen, hanem azt is, hogy azok, akikre 
a hatalmat bízták, a néptől függjenek, vagyis hogy megbízatá- 
suk viszonylag rövid ideig tartson, s hogy még e rövid idő alatt 
se csupán egy-két ember legyen a hatalom letéteményese. A 
stabilitás ezzel szemben azt igényli, hogy a hatalom hosszabb 
ideig legyen ugyanazokban a kezekben. A kormányzásban 
részt vevő emberek gyakori cseréje maga után vonja a rendel- 
kezések gyakori változtatását; ugyanakkor a kormányzati ha- 
tározottság nemcsak azt igényli, hogy a hatalmon lévők bizo- 
nyos ideig posztjukon maradjanak, de azt is, hogy a végrehaj- 
tás egy kézben összpontosuljon. Hogy a Konvenció munkája 
mennyire volt sikeres ebben a vonatkozásban, az csak alapos 
vizsgálódás nyomán derülhet ki. Az azonban első pillantásra is 
jól látszik, hogy nehéz munka volt. 

Nem lehetett könnyebb feladat helyesen meghúzni a válasz- 
tóvonalat az országos kormányzat és a tagállamok kormány- 
zatainak jogkörei között. Mindenki annyira érzékelheti ezt a 
nehézséget, amekkora a gyakorlata különféle szerteágazó és 
bonyolult tárgykörök tanulmányozásában és elkülönítésében. 

Még a legélesebb ítéletű metafizikus bölcselőknek sem sike- 
rült eddig kellő pontossággal különválasztaniuk és meghatá- 
rozniuk a szellemi képességeket. Érzék, felfogóképesség, 
ítélőképesség, kívánság, akarat, memória, képzelőerő — mind- 
ezeket csupán olyan finom árnyalatok és apró fokozatok 
választják el egymástól, hogy a határvonalakat még a legala- 
posabb nyomozással sem sikerült megtalálni, úgyhogy kime- 
ríthetetlen forrásai bonyolult kutatásoknak és vitáknak. A ter- 
mészet nagy birodalmai és különféle tartományai, valamint 
kisebb részterületei közötti határvonalak kérdése is jól szem- 
lélteti az előbb említett igazságot. A legtapasztaltabb és leg- 
szorgalmasabb természettudósoknak sem sikerült még ponto- 
san meghúzniuk a vonalat, amely a növényi életet a szervetlen 
anyagok szomszédos régiójától elválasztja, vagy amely az 
előbbi végét és az állatvilág kezdetét jelzi. Még sűrűbb a ho- 
mály abban a tekintetben, hogy milyen alapelvek szerint cso- 
portosítsák és sorolják be a természet e kiterjedt szektorainak 
tárgyait. Ha a természetnek azokról a jelenségeiről, amelyek 
teljes pontossággal ábrázolhatók, és ha mégis másképpen lát- 
juk őket, akkor ez csak a szemünk tökéletlenségének tulaj- 
donítható — tehát ha e jelenségekről az emberi intézmények 
felé fordítjuk tekintetünket, amelyek esetében a homály ere- 
dete nemcsak az intézményeket szemlélő érzékszervben kere- 
sendő, hanem magukban a tárgyakban is, akkor rá kell ébred- 
nünk, hogy az emberi bölcsességhez fűzött reményeinket és 
várakozásainkat az eddiginél is jobban kell mérsékelnünk. A 
tapasztalat megtanított rá, hogy eddig a kormányzás tudomá- 
nyának semmilyen gyakorlati alkalmazása nem volt képes 
kellő biztonsággal megkülönböztetni és meghatározni a kor- 
mányzás három nagy tartományát, úgymint a törvényhozó, a 
végrehajtó és a bírói hatalmi ágat, de még a törvényhozás 
különböző ágainak előjogait és jogköreit sem. A gyakorlatban 
nap nap után vetődnek föl olyan kérdések, amelyek bizonyít- 
ják, hogy milyen homály uralkodik még ezeken a területeken; 

olyan kérdések, amelyek még a politikai tudományok legki- 
válóbb művelőinek is nagy fejtörést okoznak. Egymást követő 
korszakok tapasztalatai, de még a legtájékozottabb törvény- 
hozók és jogászok folyamatos és együttes erőfeszítései sem 
Jártak sikerrel a különféle törvénykönyvek és törvényszékek 
tárgyköreinek és határvonalainak a definiálásában. A common 
law,! a tételes jog, a tengerészeti jog, az egyházjog, a társasá- 
gi jog és egyéb jogok és szokások pontos területe világos és 
végleges meghatározásra vár még Nagy-Britanniában is, ahol 
pedig sokkal szorgosabban törekedtek pontosságra ezekben a 
tárgykörökben, mint a világ bármely más részén. Az ország 
megannyi — országos és helyi — törvényszékének, méltányos- 
sági (eguity),? haditengerészeti stb. bíróságának hatásköre ott 
is gyakori és érdekfeszítő vitatárgy, ami kellőképpen bizonyít- 
ja a körvonalak elmosódottságát. Minden új törvényt, jóllehet 
igen nagy szaktudással fogalmazták őket, és sokoldalú, érett 
megfontolás és tanácskozás után döntöttek róluk, többé-ke- 
vésbé homályosnak és félreérthetőnek minősítenek mindad- 
dig, amíg jelentésüket újabb sorozatos viták és ítéletek nem 
tisztázták. Nemcsak az egyes tárgykörök bonyolultsága és az 
emberi képességek tökéletlensége idézi elő a homályt — növeli 
a zűrzavart a közeg, amely az emberi nézeteket közvetíti. A 
szavak a gondolatok kifejezésére valók. A körültekintés ezért 
nemcsak azt követeli, hogy a gondolatokat világosan fogal- 
mazzák meg, hanem azt is, hogy kizárólagosan odaillő sza- 
vakkal. De nincs olyan bőséges szókincsű nyelv, amely min- 
den bonyolult gondolatra megfelelő szavakat és mondatokat 
találna, és nincs olyan pontos nyelv, amelyben ne volnának 


! Speciális angolszász szokásjogrendszer; kialakulásában a tételes joggal 
(statutory law) szemben a bírói joggyakorlat, a precedensek játszanak döntő 
szerepet. (A szerkesztő) 

2 A common law mellett és kiegészítéseként kialakult angolszász jogrend- 
szer, olyan esetekre, amelyekben pusztán a jogszabályok alapján nem hoz- 
ható igazságos döntés. (A szerkesztő) 

olyan egyforma hangzású szavak, amelyek teljességgel eltérő 
gondolatokat fejeznek ki. Bármilyen pontosan különítenek is el 
egy-egy tárgyat önmagában, bármilyen pontosan gondolják is 
végig ezt az elkülönítést, a meghatározását mégis pontatlanná 
tehetik a pontatlan kifejezések, amelyekkel megfogalmazzák. Ez 
az elkerülhetetlen pontatlanság kisebb vagy nagyobb mértékű, a 
meghatározott tárgyak bonyolultságától vagy újszerűségétől füg- 
gően. Amikor maga a Mindenható ereszkedik le, hogy a maguk 
nyelvén szóljon az emberekhez, szavainak értelmét, bármily vilá- 
gos is, homályossá és kétségessé teszi a felhős közeg, amelyen a 
szavak áthatolnak. A homályos és pontatlan definíciók három for- 
rása tehát a következő: a tárgy elmosódott körvonalai; a felfogó 
érzékszerv tökéletlensége; a gondolatot közvetítő eszköz elégte- 
len volta. E tényezők bármelyike szükségszerűen némi zavart 
okoz. Márpedig a Konvenció nyilván mindháromnak a hatását 
elszenvedte, amikor megpróbálta meghúzni a határvonalat a 
föderáció és a tagállamok jogkörei között. 

A már említett nehézségekhez hozzáadódhatnak a kisebb és 
nagyobb tagállamok egymással ütköző igényei. Aligha téve- 
dünk, ha feltételezzük, hogy a nagyobbak a maguk kiemel- 
kedő gazdagságának és jelentőségének teljes arányában akar- 
nak részt venni a kormányzásban, a kisebbek pedig nem ke- 
vésbé makacsul ragaszkodnak eddig élvezett egyenjogúsá- 
gukhoz. Azt is joggal feltételezhetjük, hogy egyik fél sem fog 
teljességgel engedni a másiknak, s így a küzdelem csakis 
kompromisszummal végződhetik. Igen valószínű továbbá, 
hogy a képviseleti arány megállapítása után maga a kompro- 
misszum újabb küzdelmet idéz elő ugyanazok között a részt- 
vevők között, ez pedig úgy alakítja a kormányzat szerkezetét 
és jogköreinek megoszlását, hogy fokozódik azoknak a kor- 
mányzati ágaknak a jelentősége, amelyekben az egyes részt- 
vevők a legnagyobb befolyást vívták ki maguknak. Vannak az 
alkotmánynak e feltevések mindegyikét alátámasztó vonásai; 
s ha bármelyik feltevés megalapozottnak bizonyul, az arra 

vall, hogy a Konvenció kénytelen volt feláldozni az elméleti 
helyességet egyéb meggondolások javára. 

De nem csak a nagyobb és a kisebb államok sorakozhattak fel 
kényszerűen egymás ellen a különféle vitás kérdésekben. Más, 
helyi és politikai eltérések nyomán összeállt együttesek bizonyára 
további nehézségeket idéztek elő. Minden állam kerületekre (dis- 
cricts) oszlik, polgárai pedig különféle osztályok tagjai; így aztán 
egymással versengő érdekek és helyi viszálykodások ütik fel a 
fejüket; ennek megfelelően az Egyesült Államok egyes részeit is 
megkülönböztetik egymástól különféle körülmények, amelyek 
magasabb szinten és szélesebb skálán termelik az efféle konflik- 
tusokat. És jóllehet az érdekeknek ez a különbözősége — egyik 
korábbi értekezésünkben részletesen ismertetett okokból — üdvös 
hatással lehet a megalakított kormányzat működésére, senkinek 
sem szabad megfeledkeznie az ellenkező irányú befolyásról, 
amely a kormányzat kialakítása közben feltétlenül jelentkezett. 

Csoda lenne-e, ha mindezeknek a nehézségeknek a hatására 
a Konvenciónak el kellett volna térnie attól a mesterséges 
szerkezettől és szabályos szimmetriától, amellyel a téma el- 
vont felfogásából kiinduló találékony teoretikus esetleg felru- 
házná a maga világtól elzárt szobájában vagy csupán a képze- 
letvilágában megtervezett alkotmányt? Csodának az a csoda, 
hogy annyi sok nehézséget sikerült leküzdeni, mégpedig olyan 
egyöntet, séggel, amely majdnem olyan példa nélküli, mint 
amilyen váratlan. Elfogulatlan embernek lehetetlen csodálko- 
zás nélkül szemlélni ezeket a körülményeket. Lehetetlen, hogy 
a jámbor gondolkodásúak észre ne vegyék ebben annak a min- 
denható kéznek az ujját, amelynek gondoskodását oly gyakor- 
ta és oly feltűnő módon érezhettük a forradalom kritikus sza- 
kaszaiban, nagy megkönnyebbülésünkre. Egyik korábbi érte- 
kezésünkben alkalmunk volt áttekinteni az ismételt próbál- 
kozásokat, amelyeket az Egyesült Hollandiában tettek — siker- 
telenül — az ottani alkotmány vészes és szinte hírhedt hibáinak 
kijavítására. Az emberek eltérő véleményeinek összehango- 

lása, a kölcsönös bizalmatlanság enyhítése és az érdekek össze- 
egyeztetése céljából összehívott majdnem minden nagy tanács- 
kozás és értekezlet története a pártütés, a veszekedés és a csa- 
lódások története, és legsötétebb és legszégyenletesebb képét 
mutatja az emberi jellem fogyatékosságainak, gyengeségeinek 
és elfajulásainak. Ha néhány ritka alkalommal a dolgok derű- 
sebb oldala észlelhető, ezek csupán az általános igazságra emlé- 
keztető kivételek, és ragyogásuk kontrasztja még sötétebbnek 
tünteti fel az ellentétes látvány komorságát. Ha átgondoljuk e 
kivételek eredetének okait és a szóban forgó példára alkalmaz- 
zuk őket, két fontos következtetésre jutunk. Az első: a Kon- 
venció, igen nagy szerencséjére, úgy tetszik, mentes volt a pár- 
tos ellenségeskedések mételyező hatásaitól; márpedig az ilyen 
viszályok a tanácskozó testületeket leginkább sújtó nyavalyák, 
amelyek igen alkalmasak a tanácskozási folyamat megfertő- 
zésére és tönkretételére. A második konklúzió: a Konvenciót 
alkotó küldöttségeket vagy teljesen kielégítette a végeredmény, 
vagy pedig abban a mély meggyőződésben járultak hozzá, hogy 
magánvéleményüket és részérdekeiket fel kell áldozniuk a közjó 
oltárán, és attól féltek, hogy minden késedelem és újabb kísér- 
letezés ezt az elszántságot gyengíti. 

PUBLIUS 

New York állam népéhez 
Nem kevéssé figyelemre méltó, hogy az ókori történelem min- 
den olyan ismert esetében, amikor a kormányzat tanácskozás 
és közmegegyezés nyomán jött létre, megalakításának felada- 
ta nem valamilyen gyülekezetre hárult, hanem néhány 
kiemelkedően bölcs és közismerten becsületes egyén műve 
volt. Mint tudjuk, Kréta kormányzatának eredeti megalakítója 
Minósz volt, Lokriában pedig Zaleukosz végezte el ezt a mun- 


273 


A FÖDERALISTA, 38. SZ.: MADISON 


kát. Athén kormányzatát Thészeusz hozta létre, majd Drakón 
és Szolón tökéletesítette. Spárta törvényeit Lükurgosz alkotta 
meg. Róma első kormányzatának alapjait Romulus rakta le, s 
két választott utódja, Numa Pompilius és Tullus Hostilius 
fejezte be a művet. A királyság megszüntetésekor Brutus hozta 
létre a konzuli kormányzás intézményét, ő lépett színre ezzel 
a reformtervvel, amelyről azt állította, hogy Servius Tullius 
készítette és amelyet — felszólalása nyomán — a szenátus és a 
nép jóváhagyott és törvénybe iktatott. Ez az észrevétel a kon- 
föderációs kormányzatra is vonatkoztatható. Amphiktüón, úgy 
tudjuk, a róla elnevezett alkotmány szülőatyja volt. Az akhaiai 
szövetség első alapítója Akhaiosz volt, a második Aratosz. 
Pontosan nem állapítható meg minden esetben, hogy mennyi 
része volt e tekintélyes törvényalkotóknak az említett intéz- 
mények létrehozásában, vagy hogy milyen mértékű legitim 
hatalommal ruházta fel őket a nép. Némelyik esetben azonban 
teljességgel szabályos volt az eljárás. Drakónnak Athén népe 
minden jel szerint teljhatalmat adott a kormányzat és a törvé- 
nyek megreformálására. Plutarkhosz szerint Szolónt polgár- 
társai egyhangú szavazata úgyszólván kényszerítette, hogy 
elvállalja a teljhatalmat az alkotmány újjáalakítására. Lükur- 
gosz esetében az eljárás nem volt ennyire szabályszerű, de 
amikor a rendezett reform hívei kerekedtek felül, ők a pol- 
gárok tanácskozó testületének beavatkozása helyett ennek a 
hírneves bölcsnek és hazafinak a magányos erőfeszítéseitől 
várták a tervek valóra váltását. Hogyan történhetett, hogy a 
szabadságát oly féltékenyen őrző görög nép annyira elha- 
nyagolta az elővigyázatosság szabályait, hogy egyetlenegy 
emberre bízta a maga sorsát? Hogyan eshetett meg, hogy az 
athéniak, akik csak olyan hadsereget tűrtek meg, amelyet leg- 
alább tíz tábornok" parancsnokolt, és akik veszélyeztetve lát- 
ták szabadságukat, ha egy-egy polgártársuk feltűnő érdemeket 
szerzett, egy másik érdemdús polgártársat sorsuk és jövőjük 
alkalmasabb formálójának tekintették, mint a polgárok egy 

válogatott testületét, amelynek tanácskozásaitól mégiscsak 
nagyobb bölcsesség és nagyobb biztonság lett volna várható? 
Nem lehet kielégítő választ adni e kérdésekre, ha nem vetünk 
számot azzal, hogy az athéniak jobban féltek a vezetők közöt- 
ti széthúzástól és pártoskodástól, mint attól, hogy a vezetésre 
kiszemelt egyetlenegy személy esetleg áruló lesz vagy képte- 
len feladatának elvégzésére. A történelem tájékoztat bennün- 
ket a nehézségekről, amelyekkel e hírneves reformereknek 
meg kellett küzdeniük, s azokról a megoldásokról, amelyek- 
hez kénytelenek voltak folyamodni, ha meg akarták valósítani 
a reformjaikat. Szolón, aki a jelek szerint inkább megalkuvó 
politikát folytatott, beismerte, hogy honfitársainak nem olyan 
kormányzatot adott, amelytől a legtöbb jót remélhették, hanem 
olyant, amelyet előítéleteik a leginkább megtűrtek. Lükurgosz 
pedig, aki hívebben ragaszkodott a céljaihoz, kénytelen volt a 
babona hatalmát némi erőszakkal vegyíteni; végső sikerét 
lemondással érte el: előbb a hazájának mondott önként búcsút, 
azután életének. Ezek a leckék egyrészt arra tanítanak bennün- 
ket, hogy csodáljuk Amerikát, amiért tökéletesítette a kor- 
mányzati szerkezet kialakításának egykori módozatait, másrészt 
viszont arra figyelmeztetnek, hogy mennyi nehézséggel és 
veszéllyel jár az ilyen kísérlet, és hogy mennyire nem okos dolog 
e nehézségeket és veszélyeket szükségtelenül megsokszorozni. 
Vajon nem ésszerű-e a feltevés, hogy a Konvenció terve- 
zetében található hibák és tévedések inkább tapasztalathiány- 
ból fakadnak (hiszen bonyolult, nehéz témáról van szó), 
mintsem a vizsgálódás pontatlanságából vagy kevéssé alapos 
voltából? És hogy a hibák csak akkor lesznek felismerhetők, 
ha a tapasztalat nyomán kibukkannak? E feltevés helyességét 
nem csupán egy sor általános meggondolás igazolja, hanem a 
Konföderációs Cikkelyek példája is. Amikor e cikkelyeket ra- 
tifikálásra terjesztették elő, akkor az egyes államok által tett 
ellenvetések és javasolt módosítások egyike sem vette célba 
azt a nagy és gyökeres hibát, amelyet azután a tapasztalat 

nyomán fedeztek fel. És ha számításba vesszük az észrevételeket, 
amelyeket New Jersey államban fogalmaztak meg — nem annyi- 
ra előrelátásból, mint inkább az állam különleges helyzetéből 
kifolyólag -—, joggal tehető fel a kérdés, hogy vajon egyetlen 
javaslat elég nagy súllyal esik-e a latba ahhoz, hogy igazolja a 
rendszer revízióját. Jó okkal feltételezhetjük azonban, hogy bár- 
mily lényegtelenek voltak is ezek az észrevételek, néhány állam- 
ban igen veszedelmes hajthatatlansággal tették volna magukévá 
őket némelyek, ha a túlbuzgóságot és a vélt érdekeket nem szorít- 
ja háttérbe a mégiscsak hatalmasabb önfenntartási ösztön. Mint 
emlékszünk, az egyik állam évekig elutasította az együttmű- 
ködést," jóllehet az ellenség az egész idő alatt ott volt a kapunk 
előtt, sőt inkább az ország legbelsejében. A végén csak azért 
hajlott a jó szóra a szóban forgó állam, mert attól tartott, hogy a 
közös szerencsétlenség meghosszabbításával és a harc kimene- 
telének veszélyeztetésével lesz vádolható. E fontos tényekből 
minden elfogulatlan olvasó levonhatja a maga következtetéseit. 
A beteg, aki érzi, hogy állapota napról napra súlyosbodik, és 
hogy a hathatós gyógymód hiánya végveszélybe sodorhatja, 
helyzetének és a különféle orvosok képességeinek megfontolt 
mérlegelése nyomán azoknak a doktoroknak a közremű- 
ködését veszi igénybe, akik szerinte a legalkalmasabbak a 
gyógyításra és a legméltóbbak a bizalmára. Az orvosok mun- 
kához látnak: alaposan megvizsgálják az esetet, majd konzíli- 
umra kerül sor. A doktorok megegyeznek abban, hogy a 
tünetek kritikusak ugyan, de megfelelő és idejében alkalma- 
zott gyógymód esetén a helyzet korántsem reménytelen, sőt jó 
esély van a gyógyulásra. Abban is megegyeznek, hogy milyen 
orvosságtól várható ez a kedvező eredmény. De alighogy 
kitudódik, milyen gyógymódot kívánnak alkalmazni, több kí- 
vülálló beavatkozik, és bár nem tagadják, hogy a betegség 
valódi és veszélyes, azt bizonygatják a betegnek, hogy a java- 
solt orvosság méreg, s alkalmazásának következménye a biz- 
tos halál. Vajon nem követeli-e joggal a beteg, mielőtt ez utób- 

bi tanácsot követné, hogy a tanácsadók legalább állapodjanak 
meg egymás között egy másik orvosságban? És ha úgy talál- 
ja, hogy nézeteik épp annyira eltérnek egymástól, mint az ere- 
deti tanácsadók nézeteitől, vajon nem akkor cselekszik-e 
helyesen, ha az eredeti tanácsokat fogadja meg, s nem azokéit, 
akik sem cáfolni nem tudják, hogy orvosságra sürgős szükség 
van, sem megegyezni benne, hogy melyiket javasolják? 
Amerika ilyen beteg, és jelenleg ilyen helyzetben van. 
Tudatában van betegségének. Rendszeres és egybehangzó 
tanácsokat kapott az általa tudatosan kiválasztott emberektől. 
Más emberek viszont azt mondják, ne kövesse ezeket a taná- 
csokat, mert megfogadásuk végzetes következményekkel jár. 
Tagadják a vészmadarak, hogy a veszedelem valódi? Nem. 
Tagadják a gyors és hatásos gyógymód szükségességét? Nem. 
Megegyeznek-e egymással — akár csak ketten is — a javasolt 
gyógymód elleni érvekben vagy abban, hogy helyette melyik 
lenne jó? Hadd beszéljenek erről ők maguk! Az egyik azt 
mondja, hogy a javasolt alkotmány elutasítandó, mivel nem az 
államok konföderációja, hanem pusztán az egyéneket kor- 
mányzó regula. A másik azt mondja, hogy éppen ilyen kor- 
mányzatnak kell lennie, csak nem az indítványozott mérték- 
ben. A harmadik nem ellenzi sem az ilyen kormányzást, sem 
annak mértékét, de hiányolja az alkotmányból a jogok jegy- 
zékét (Bill of Rights). A negyedik szerint ilyen jegyzékre 
feltétlenül szükség van, de ne az egyének jogaival foglalkoz- 
zék, hanem azt nyilatkoztassa ki, hogy milyen jogaik vannak 
az államoknak mint politikai testületeknek. Az ötödik szerint 
bármiféle jogok jegyzéke fölösleges és helytelen, és a tervezet 
kifogástalan, kivéve a választások időpontjainak és helyszí- 
neinek sorsdöntő szabályozási jogát. Az alkotmány nagyál- 
lambeli ellenzője hangosan tiltakozik a szenátusbeli — szerinte 
ésszerűtlen — egyenlő képviselet ellen. Az alkotmány kisál- 
lambeli ellenzője viszont ugyanolyan harsányan tiltakozik a 
képviselőházbeli — szerinte veszedelmes — egyenlőtlenség 

ellen. Ezekből a körökből azzal riogatnak bennünket, hogy az 
új kormányzat igazgatásával megbízott személyek döbbenete- 
sen sokan vannak és sokba kerülnek. Más körökben — de 
gyakran ugyanazokban! — azt kiabálják, hogy a kongresszus 
árnyéka csupán az igazi képviseletnek, s a kormányzat sokkal 
kevésbé volna kifogásolható, ha a létszám és a kiadások 
megkettőződnének. A nem importáló vagy nem exportáló 
államban lakó hazafi cáfolhatatlan ellenvetéseket hoz fel a 
közvetlen adó kivetésének jogkörével szemben. A nagy 
export-import forgalmú államban honos — szintén hazafias — 
ellenfele azért elégedetlen, mert a teljes adóteher a fogyasztást 
sújtja. Az egyik politikus közvetlen és ellenállhatatlan monar- 
chista tendenciát lát az alkotmányban. Egy másik biztos ben- 
ne, hogy az arisztokrácia uralma lesz a végkifejlet. Egy har- 
madik politikus nem tudja teljes biztonsággal megmondani, 
monarchia vagy arisztokrata uralom lesz-e a dolog vége, de 
hogy egyik a kettő közül, az szerinte bizonyos. Akad egy 
negyedik is, aki nem kisebb önbizalommal jelenti ki, hogy az 
alkotmányban semmi biztosíték sincs e veszélyek ellen, s 
hogy az egyik oldal súlya nem elégséges az egyensúlyban 
tartáshoz a másik oldal ellenkező tendenciáival szemben. Az 
alkotmány ellenzőinek egy másik része azt bizonygatja, hogy 
a törvényhozó, a végrehajtó és a bírói hatalmi ágak annyira 
összekeveredtek, hogy ellentmondanak a szabályszerű kor- 
mányzás minden követelményének és a szabadság érdekében 
hozott minden intézkedésnek. Jóllehet ez az ellenvetés homá- 
lyos és általánosító frázisokban fejeződik ki, mégis jó 
néhányan helyeslik. Ha az ellenzők egyenként hozakodnak elő 
érveikkel, bizony kettő sem igen akad közöttük, aki azonos 
véleményt vallana a témáról. Némelyek szerint az államgépe- 
zet rákfenéje az, hogy a szenátus az elnökkel együtt felelős a 
hivatali kinevezésekért ahelyett, hogy csakis a végrehajtó ha- 
talomra bíznák ezt a hatáskört. Mások szerint ártalmas dolog 
kirekeszteni ebből a képviselőházat, amelynek már a létszáma 

is biztosíték a korrupció és a részrehajlás ellen a hatalom gya- 
korlásában. Ismét mások azt mondják: akik az elnöknek 
engedélyezik, hogy részt vegyen a hatalom gyakorlásában, 
megbocsáthatatlan bűnt követnek el a köztársasági éberség 
szabálya ellen, mivel ez a jogkör veszedelmes eszköz a vég- 
rehajtó hatalom legfőbb tisztviselőjének a kezében. Vannak, 
akik megengedhetetlennek tartják a szenátus közjogi bírás- 
kodását, mivel a szenátus hol törvényhozó, hol végrehajtó 
hatalmi ágként működik, pedig hát az efféle vádemelés nyil- 
vánvalóan a bírói hatalom feladata. Az alkotmánytervezet 
ellenzőivel teljesen egyetértünk ebben a tekintetben, válaszol- 
ják erre többen, de sose fogunk egyetérteni azzal a nézettel, 
amely szerint a vádemelésnek a bírói hatalom jogkörébe uta- 
lása korrigálná a hibát; nekünk főleg azért nem tetszik a ter- 
vezet, mert tovább bővíti a bírói hatalmi ág már amúgy is 
meglehetősen tág jogkörét. Még az államtanács leglelkesebb 
hívei között is kibékíthetetlen ellentétek vannak a tanács 
összetétele tekintetében. Az egyik úriember szerint a tanács 
kicsiny létszámú testület legyen, amelynek tagjait a törvény- 
hozó hatalom legnagyobb létszámú testülete nevezze ki. Egy 
másik úriember szerint nagyobb létszámú államtanácsra lenne 
szükség, és alapfeltételnek tekinti, hogy kinevezése magának 
az elnöknek a hatáskörébe tartozzék. 

Mivel itt következő feltevéseink nem sérthetik azokat, akik 
a szövetségi alkotmány tervezete ellen ragadnak tollat, tegyük 
fel, hogy ezek az urak nemcsak a legbuzgóbbak, hanem 
ugyanakkor a legbölcsebbek is azok közül, akik azt gondolják: 
a Konvenció nem állt feladata magaslatán, és jobb, okosabb 
alkotmánytervezetre van szükség. Tegyük fel továbbá, hogy 
az ország kedvező véleményt formál fent említett erényeikről 
és az övékéhez hasonló kedvezőtlen véleményt a Konvenció- 
ról, s ennek megfelelően egy második Konvenciót alakít ezek- 
ből az urakból, teljhatalommal ruházza fel őket azzal a kife- 
jezett céllal, hogy vizsgálják felül és formálják újjá az első 

Konvenció művét. Ha komolyan véghezvisszük a kísérletet 
(bár csak nagy erőfeszítéssel vehető komolyan akár csak re- 
gényformában is), döntse el az olvasó az imént felsorakozta- 
tott vélemények alapján, hogy az elődökkel szemben elfoglalt 
ellenséges álláspontjuk ellenére vajon az említett urak 
egyetlen más dologban is annyira eltávolodnának-e az elődök- 
től, mint a tanácskozásaik során megnyilvánuló széthúzás és 
forrongás tekintetében; és döntse el az olvasó, hogy vajon a 
most közrebocsátott alkotmánynak nem lenne-e éppen olyan 
esélye a halhatatlanságra, mint annak, amelyet Lükurgosz 
adott Spártának, megváltoztatását a száműzetésből való visz- 
szatéréséhez és halálához kötve; úgy értem, ha ezt az alkot- 
mányt most rögtön megszavaznák, és addig maradna érvény- 
ben, amíg nem egy JOBBAT: egy MÁSIKAT szavazna meg a 
törvényalkotóknak ez az új gyülekezete. 

Csodálkozni és sajnálkozni egyaránt lehet rajta, hogy azok, 
akik annyi ellenvetéssel élnek az új alkotmánnyal szemben, 
sosem idézik emlékezetükbe annak az alkotmánynak a fogya- 
tékosságait, amelynek az új a helyébe lépne. Nem szükséges, 
hogy a régi tökéletes legyen, elég, hogy az új tökéletlenebb. 
Senki se fogja megtagadni, hogy rezet adjon ezüstért vagy 
aranyért, pusztán mert az utóbbiakban van némi ötvözet. Sen- 
ki sem fog tiltakozni, amiért el kell hagynia egy romos, 
düledező házat egy szilárdan álló, kényelmes épület kedvéért, 
még akkor sem, ha az utóbbinak nincs verandája, ha egy-két 
szobája túl nagy vagy túl kicsi, ha a mennyezete magasabb 
vagy alacsonyabb, mint ahogy az új lakó elképzelte. De ha 
mellőzzük is az effajta párhuzamokat: nem nyilvánvaló-e, 
hogy az új rendszerrel szemben felhozott fő ellenvetések 
legtöbbje tízszer annyira érvényes a létező konföderációval 

. szemben? Vajon veszedelmes-e a pénzalapok megteremtésé- 
nek korlátlan hatalma egy szövetségi kormányzat kezében? A 
jelenlegi kongresszus annyi pénzt rekvirálhat, amennyit akar, 
s a tagállamok -— az alkotmány alapján — kötelesek átadni az 

igényelt összeget; kibocsáthatnak pénzt, ha megfizetik a papír 
árát; kölcsönt vehetnek föl akár itthon, akár külföldön, ha 
akad, aki hajlandó kölcsönadni nekik. Veszedelmes-e a had- 
erőállítás korlátlan hatalma? A konföderáció is felhatalmazza 
erre a kongresszust, és a kongresszus már élni is kezdett a 
lehetőséggel. Tisztességtelen és kockázatos-e a különféle kor- 
mányzati jogköröket ugyanannak a testületnek a kezébe adni? 
A kongresszus, egyedüli testületként, minden szövetségi hata- 
lom letéteményese. Különlegesen veszélyes dolog-e a kincstár 
kulcsát és a hadsereg parancsnoklását ugyanazon kézbe adni? 
A konföderáció mindkettőt a kongresszus kezébe adja. Nélkü- 
lözhetetlen tartozéka-e a szabadságnak a jogok jegyzéke? A 
Konföderációs Cikkelyekben nem szerepel. Indokolt ellen- 
vetés-e az új alkotmánnyal szemben, hogy a szenátust — a 
végrehajtó hatalom közreműködésével — felhatalmazza orszá- 
gos érvényű, törvényerejű szerződések megkötésére? A jelen- 
legi kongresszus minden ilyen ellenőrzés nélkül köthet szer- 
ződéseket, amelyeket országosan törvényerejűnek nyilvánít- 
hat és amelyeket a tagállamok legtöbbje országosan törvény- 
erejűnek ismer el. Az új alkotmány húsz évre engedélyezi a 
rabszolga-behozatalt? A régi örökre engedélyezte. 
Mondhatják, hogy bármily veszedelmes is elméletben ez a 
hatás-körkeveredés, ártalmatlanná teszi az a körülmény, hogy 
a kongresszus a gyakorlati végrehajtás eszközei tekintetében a 
tagállamoktól függ. Hogy bármily nagy is a jogkörök tömege, 
valójában élettelen massza. Erre azt válaszolom, hogy először 
is: a konföderáció azzal a még a fentinél is nagyobb őrült- 
séggel vádolható, hogy míg feltétlenül szükségesnek nyilvá- 
nítja, hogy a szövetségi kormányzat fel legyen ruházva bizo- 
nyos jogkörökkel, egyszersmind az abszolút jelentéktelen- 
ségig fokozza le ezeket a jogköröket. Másodszor pedig: ha az 
uniót fenn akarjuk tartani és nem foglalja el jobb kormányzat 
a régi helyét, akkor a tényleges jogköröket vagy át kell ruházni 
a meglévő kongresszusra, vagy a kongresszusnak kell 

" magához ragadnia őket, s mindkét esetben érvényes az imént 
megállapított ellentmondás. De ez még nem minden. Az élet- 
telen masszából máris kinőtt az a kórosan nagyra duzzadt 
hatalom, amely mindinkább felismeri az unió legfelsőbb kor- 
mányzatának fogyatékos szerkezetéből adódható veszélyeket. 
Ma már nem puszta spekuláció és nem csupán reménység, 
hogy a nyugati területek az Egyesült Államok valóságos kin- 
csesbányái, s jóllehet nem olyan jellegűek, hogy azonnal vagy 
rövid időn belül ki tudnák rántani az Egyesült Államok szeke- 
rét a kátyúból és rendszeresen tudnák támogatni a költség- 
vetést, mégis e területek megfelelő kiaknázásával fokozatosan 
csökkenthető a költségvetési hiány és bizonyos időre bősége- 
sen feltölthető a szövetségi kincstár. Ennek az anyagi alapnak 
máris jelentős részét átadták a tagállamok, és joggal elvárható, 
hogy a többi tagállam sem fogja megtagadni a közösségtől a 
méltányosság és nagyvonalúság ilyen konkrét bizonyítékát. 
Számíthatunk tehát arra, hogy az Egyesült Államok jelenleg 
lakott területével egyenlő nagyságú, gazdag és termékeny or- 
szágrész fog nemsokára a nemzeti vagyonhoz tartozni. A 
kongresszus magához ragadta ennek az állománynak az igaz- 
gatását. Termővé tétele már meg is kezdődött. A kongresszus 
azonban többre is vállalkozik: új államok megalakításába 
kezdett; ideiglenes kormányokat állít, kinevezi tisztviselőiket, 
és előírja a feltételeket, amelyek teljesítése esetén új államok 
csatlakozhatnak a konföderációhoz. Mindez végbement, még- 
pedig az alkotmányos felhatalmazás legcsekélyebb nyoma 
nélkül. Semmiféle szemrehányás nem hangzott el ezért, és 
semmiféle vészharangot nem kongattak meg. NAGY ÖSSZEGŰ 
és FÜGGETLEN anyagi alap kerül EGYETLEN TESTÜLET kezébe, 
amely KORLÁTOZATLAN LÉTSZÁMÚ HADERŐT ÁLLÍTHAT FEL, 
és MEGHATÁROZATLAN IDŐTARTAMRA utalhat ki pénzt e 
haderő fenntartására. És mégis akadnak emberek, akik nem- 
csak hallgatólagos beleegyezéssel szemlélték mindezt, hanem 
nyíltan támogatták is a rendszert, amely e látványt elébük 

tárta, ugyanakkor azonban felhozzák a felsorolt ellenvetéseket 
az új rendszerrel szemben. Nem lenne-e következetesebb a 
részükről, ha az új rendszer bevezetése mellett szállnának 
síkra, mivel éppoly szükséges megvédeni az uniót egy, a jelen- 
legi kongresszushoz hasonló testület jövendő hatalmától és 
erőforrásaitól, mint megóvni az ugyane testület jelenlegi 
tehetetlenségéből fakadó veszélyektől? 

Az itt elmondottak nem jelentik azt, hogy elítélném a kong- 
resszus intézkedéseit. Tudom, hogy nem cselekedhetett más- 
képpen. A közérdek, a szükségszerűség azt diktálta a kong- 
resszusnak, hogy lépjen túl az alkotmány megszabta korlátain. 
De vajon nem riasztó bizonyíték-e az ilyesmi arra, hogy ve- 
szélyes az olyan kormányzat, amely nem rendelkezik a cél- 
jainak megfelelő jogkörökkel? Szétesés vagy hatalombitorlás 
— ez a szörnyű dilemma, amellyel folyámatosan szembe kell 
néznie. 

PUBLIUS 

New York állam népéhez 
Miután legutóbbi értekezésünk lezárta azoknak az észre- 
vételeknek a sorát, amelyek bevezetőül szolgáltak a Konven- 
ció kormányzattervezetének tárgyilagos áttekintéséhez, most 
belefogunk vállalkozásunknak ez utóbbi részébe. Az első 
kérdés, amely nyilván felvetődik: szigorúan köztársasági-e a 
kormányzat formája? Magától értetődik, hogy más kormány- 
forma nem egyeztethető össze az amerikai nép szellemiségé- 
vel, a forradalom alapelveivel s azzal a szabadság minden 
hívét átható tiszteletre méltó eltökéltséggel, hogy politikai 
kísérleteinket az emberek önkormányzási képességére alapoz- 
zuk. Ha tehát a Konvenció terve eltér a republikánus jellegtől, 

akkor híveinek fel kell adniuk, egyszerűen azért, mert meg- 
védhetetlen. 

Melyek a köztársasági kormányforma megkülönböztető je- 
gyei? Ha e kérdésre a választ nem elvi alapon keresnénk, 
hanem annak alapján, hogy a politikai szerzők az egyes álla- 
mok alkotmányaira miként alkalmazzák a kifejezést, akkor 
sose találnánk kielégítő feleletet. Hollandiát, ahol a főhata- 
lomnak egy szemernyi részét sem származtatják a néptől, 
majdnem mindenütt köztársaságnak mondják. Ugyanezzel az 
elnevezéssel illetik Velencét, ahol a nép nagy része fölött 
abszolút hatalmat gyakorol — mégpedig a legabszolutisztiku- 
sabb módon - az örökletes nemesség kis csoportja. Lengyel- 
országot, a legrosszabbfajta arisztokrácia és monarchia ke- 
verékét ugyanezzel a címmel illetik. Angliát is, ahol a kor- 
mányzatnak van egy, az örökletes arisztokráciával és monar- 
chiával kombinált republikánus ága, ugyancsak helytelenül 
gyakran a köztársaságok közé sorolják. Ezek a példák, ame- 
lyek majdnem olyan mértékben eltérnek egymástól, mint a 
valódi köztársaságoktól, megmutatják, hogy mily rendkívüli 
pontatlansággal használják a , köztársasági" kifejezést poli- 
tikai eszmefuttatásokban. 

Ha az ismérvet a kormányformákat megalapozó elvekben 
keressük, akkor a köztársaság olyan kormányzat — vagy leg- 
alábbis az a kormányzat illethető ezzel az elnevezéssel -—, 
amely valamennyi hatalmát közvetlenül a nép jelentős részétől 
kapja, s amelyet olyan emberek irányítanak, akiknek a hivata- 
la meghatározott időre szól és bármikor felmondható, vagy 
addig tart, amíg megfelelően látják el. Szükséges az ilyen kor- 
mányzat esetében, hogy hatalmát a társadalom nagy részétől 
kapja, s ne egy jelentéktelen részétől vagy kiváltságos osztá- 
lyától; ellenkező esetben nemesi zsarnokok egy maroknyi cso- 
portja, amely a hatalom átruházása útján gyakorolja az elnyo- 
mást, igényt tarthat a , republikánus" rangra és bejelentheti 
kormányzata igényét a , köztársaság" megtisztelő címére. 

Elégséges az ilyen kormányzat esetében, hogy a kormányzó 
személyeket közvetlenül vagy közvetve a nép nevezze ki, és 
hogy hivatali idejük az imént jellemzett módok egyike szerint 
legyen megszabva; ellenkező esetben az Egyesült Államok 
kormányzatai vagy bármely más ország jól megszervezett 
vagy jól megszervezhető és megfelelően megalakítható kor- 
mányzata méltatlan lesz a , köztársasági" jelzőre. Az unió 
mindegyik tagállamának alkotmánya szerint a kormány- 
tisztviselők egyikét-másikát kizárólag a nép nevezi ki, köz- 
vetett módon. A legtöbb ilyen alkotmány szerint a legfőbb 
vezető tisztviselőt is ily módon nevezik ki. És az egyik ilyen 
alkotmány szerint a kinevezésnek ezt a módját a törvényhozás 
egyenrangú ágainak egyikére is kiterjesztik. Valamennyi 
alkotmány szerint a legfőbb hivatalokat csak meghatározott 
ideig lehet betölteni, sok esetben — mind a törvényhozó, mind 
a végrehajtó ágban — néhány év tartamára. A legtöbb alkot- 
mány előírásai szerint, továbbá a témával kapcsolatban 
elfoglalt, leginkább tiszteletben tartott és legáltalánosabban 
elfogadott álláspontok szerint a bírói testület tisztviselői mind- 
addig megtartják hivatalukat, amíg megfelelően látják el. 

Ha az imént rögzített szabványok alapján mérlegeljük a 
Konvenció alkotmánytervezetét, nyomban megállapíthatjuk, 
hogy a legszigorúbb mértékkel mérve is teljességgel meg- 
felelő. A képviselőházat, akárcsak az állami törvényhozó tes- 
tületnek legalább az egyik ágát, a nép jelentős része közvet- 
lenül választja meg. A szenátust, akárcsak a jelenlegi kong- 
resszust és Maryland állam szenátusát, a nép nevezi ki közve- 
tett módon. Az elnököt — a legtöbb állam példájának megfe- 
lelően — a nép választja meg, szintén közvetett úton. Az unió 
többi tisztviselőjével együtt még a bírákat is maga a nép 
választja meg, noha közvetett módon, mint egyébként a leg- 
több tagállamban. A kinevezések időtartama egyaránt meg- 
felel a republikánus követelményeknek és a tagállamok alkot- 
mánymodelljének. A képviselőházat időszakonként újravá- 

lasztják, mint minden egyes államban, és két évre választják 
meg, miként Dél-Karolina államban. A szenátust hat évre 
választják meg; ez csupán egy évvel több, mint Maryland 
szenátusának időtartama, és csak két évvel több New York és 
Virginia államok szenátusának időtartamánál. Az elnök négy 
évig van hivatalban; New York és Delaware államokban a 
legfőbb tisztviselőt három évre választják, Dél-Karolinában 
két esztendőre. A többi államban a választás egy évre szól. 
Több állam alkotmánya azonban nem tartalmaz intézkedést a 
legfőbb tisztviselő esetleges közjogi felelősségre vonásáról, 
Delaware és Virginia államban pedig csak akkor helyezhető 
vád alá az elnök, ha már nincs hivatalban. Az Egyesült Álla- 
mok elnöke egész hivatalviselési ideje alatt közjogilag 
felelősségre vonható. A bírák addig maradhatnak hivatalban, 
ameddig magatartásuk megfelelő, s ez megkérdőjelezhetet- 
lenül helyes szabály. A miniszteriális tisztviselők hivatal- 
viselési idejét törvény szabályozza az ésszerűség követelmé- 
nyei, továbbá a tagállamok alkotmányai szerint. 

Ha további bizonyítékra van szükség e rendszer köztársasá- 
gi jellegéről, a legnyomósabb bizonyíték a nemesi címek és 
rangok abszolút tilalma mind a szövetségi kormányzat, mind 
a tagállamok fennhatósága alatt, s ilyen döntő bizonyíték az is, 
hogy minden egyes tagállam alkotmánya egyértelműen garan- 
tálja a köztársasági kormányformát. 

Az alkotmánytervezet ellenzői azonban azt mondják: nem 
elég, hogy a Konvenció letette a garast a republikánus forma 
mellett. Ugyanilyen fontos lenne a szövetségi forma megőr- 
tekinti; ezzel szemben a Konvenció nemzeti kormányzatot 
alkotott meg, amely az uniót a tagállamok egyesülésének 
minősíti. S felvetik a kérdést, hogy vajon miféle felhatalmazás 
alapján vállalkozott a Konvenció erre a merész és radikális 
lépésre. Ebből az ellenvetésből fegyvert kovácsoltak, úgyhogy 
részletesebb vizsgálódást igényel. 

Anélkül, hogy megvizsgálnók annak a megkülönböztetés- 
nek a pontosságát, amelyre az ellenvetést alapozták, fel kell 
mérnünk, milyen erős maga az érv; először azért, hogy szem- 
ügyre vegyük a szóban forgó kormányzat valódi jellegét; má- 
sodszor azért, hogy megtudjuk, milyen felhatalmazást kapott a 
Konvenció ilyen kormányzat indítványozására; s harmadszor, 
hogy felmérjük: a haza iránti kötelességérzet mennyire pótol- 
hatja a szabályos felhatalmazás hiányát. 

Először. A kormányzat valódi jellegét több összefüggésben 
kell megvizsgálnunk: meg kell néznünk az alapot, amelyre 
épül; a forrásokat, amelyekből rendes hatásköreit meríti; e 
jogkörök funkcionálását, és azt, hogy milyen felhatalmazások 
alapján vihetők keresztül a jövőben a kormányforma módo- 
sításai. 

Ami az alapot illeti: a jelek szerint az alkotmány egyrészt az 
amerikai nép jóváhagyásán és ratifikálásán alapszik, amelyet 
az erre a célra megválasztott képviselők fognak elvégezni, 
másrészt azon, hogy a jóváhagyást és a ratifikálást a nép nem 
úgy hajtja végre, mint nemzetet alkotó egyének közössége, 
hanem mint ama különálló és független államokat alkotó 
egyének, amely államoknak polgárai. Tehát szükségképpen 
minden egyes állam jóváhagyásáról és ratifikálásáról van szó, 
s ennek forrása minden egyes államban a legfőbb autoritás, 
magának a népnek az autoritása. Az alkotmány elfogadása 
tehát nem nemzeti, hanem szövetségi aktus lesz. 

Hogy szövetségi és nem nemzeti aktusról van szó — olyan 
értelemben, ahogyan az ellenzők e szavakat használják -, 
hogy a népnek mint megannyi független államot formáló 
közösségnek, s nem egy egységes nemzetet alkotó közösség- 
nek aktusáról, az már abból is nyilvánvaló, hogy az aktus sem 
nem az unió népe többségének döntéséből ered majd, sem 
pedig a tagállamok többségének döntéséből. Szükségképpen a 
benne részt vevő minden egyes állam egyhangú döntésének 
eredménye, s abban különbözik minden más, köznapi 

jóváhagyástól, hogy nem a törvényhozó testület nyilvánítja ki, 
hanem maga a nép. Ha a népet ebben az ügyletben egy nem- 
zetet formáló egésznek tekintenők, akkor az Egyesült Álla- 
mok egész népe többségének akarata kötelező érvényű volna 
a kisebbségre; éppúgy, ahogyan minden egyes tagállamban a 
többség akarata a kisebbségre nézve kötelező; a többségi aka- 
ratot pedig vagy az egyéni szavazatok összesítése határozná 
meg, vagy pedig az államok többségének akaratát tekintenénk 
úgy, mint az Egyesült Államok népe többségi akaratának kife- 
jezőjét. Nos, a Konvenció egyik ilyen tételt sem tette ma- 
gáévá. Az alkotmány becikkelyezésekor minden állam a töb- 
biektől független, szuverén testületnek tekintendő, amelyet 
csupán önként vállalt cselekedete kötelez. Ebben az összefüg- 
gésben tehát az alkotmány, ha megszavazzák, szövetségi, nem 
pedig nemzeti alkotmány. 

A következő összefüggés: a források, amelyekből a kor- 
mányzat rendes jogkörei fakadnak. A képviselőház Amerika 
népétől fogja származtatni a jogköreit, s benne a nép olyan 
arányban és olyan alapelvek szerint jut majd képviselethez, 
mint egy-egy állam törvényhozó testületében. Ennyiben tehát 
a kormányzat nemzeti, nem pedig szövetségi. A szenátus vi- 
szont az egyes államoktól fogja eredeztetni a jogköreit, mint 
politikai és egymással egyenrangú társadalmaktól; s ezek az 
államok az egyenlőség elve alapján jutnak majd képviselethez 
a szenátusban, miként most a jelenlegi kongresszusban. Ebből 
a szempontból tehát a kormányzat szövetségi, nem pedig 
nemzeti. A végrehajtó hatalom leendő forrása igen vegyes 
összetételű. Az elnököt közvetlenül az államok választanák 
mint politikai testületek. A nekik juttatott szavazatok aránya is 
vegyes: az államok egyrészt különálló és egyenrangú társadal- 
maknak tekintendők ebben az összefüggésben, másrészt egy- 
azon társadalom egyenlőtlen tagjainak. Magát a választást a 
törvényhozásnak a nemzet képviselőiből álló ága végezné el; 
de ebben az aktusban a képviselők megannyi különálló és 

egyenrangú politikai testület delegációinak formáját öltenék. 
Ebből a szemszögből nézve a kormányzat vegyes jellegűnek 
látszik — legalább annyi szövetségi vonása van, mint nemzeti. 

Azt tartják, hogy a szövetségi és a nemzeti kormányzat kö- 
zött a különbség — a kormányzat működését tekintve — abban 
áll, hogy a szövetségi kormányzat hatásköre a konföderációt 
alkotó politikai testületekre politikai minőségükben vonatko- 
zik; az utóbbié pedig a nemzetet alkotó egyes állampol- 
gárokra, személyi, állampolgári minőségükben. Ha az alkot- 
mányt e szerint a kritérium szerint vizsgáljuk, akkor nemzeti, 
nem pedig szövetségi jellegűnek látjuk, jóllehet talán nem az 
eredeti elgondolásnak megfelelő, teljes mértékben. Több eset- 
ben és különösen az államok közötti esetleges vitákat eldöntő 
tárgyalásokon az államok csupán kollektív és politikai szem- 
szögből ítélhetők meg. Ennyiben a kormányzat nemzeti arcu- 
latát alighanem néhány szövetségi vonás csúfítja. De ez a 
fogyatékosság talán semmilyen tervezetben nem kerülhető el; 
és a kormányzatot az emberekre mint egyénekre gyakorolt 
befolyása a mindennapos és legfontosabb intézkedéseiben 
nagyjában-egészében nemzeti kormányzatnak mutatja. 

Ám ha a kormányzat jogköreinek gyakorlását tekintve nem- 
zetinek mondható is, megváltozik az aspektusa, ha a jogkörök 
kiterjedésének szemszögéből nézzük a dolgot. A nemzeti kor- 
mányzat eszméje nemcsak az egyes polgárok fölötti hatalmat 
foglalja magában, hanem korlátlan fennhatóságot is minden 
személy és dolog fölött, amennyiben törvényes kormányzás 
tárgyai. Az egy nemzetben egyesült nép esetében ez utóbbi 
fennhatóság letéteményese teljes mértékben a nemzeti tör- 
vényhozás. A meghatározott célokra egyesült közösségekben 
a letéteményes részben a nemzeti, részben a helyi törvény- 
hozás. Az előbbi esetben valamennyi helyi hatóság a főha- 
talom alárendeltje, és az utóbbi tetszése szerint ellenőrizheti, 
irányíthatja vagy akár el is törölheti az előbbieket. Az utóbbi 
esetben a helyi vagy municipális hatóságok a főhatalom 

különálló és független részei; a maguk befolyási körzetében 
nem függnek jobban az országos hatóságtól, mint amaz tőlük 
a saját befolyási övezetében. Ebben az összefüggésben tehát 
az indítványozott kormányzat nem tekinthető nemzetinek, 
mivel fennhatósága csupán néhány felsorolt tárgykörre terjed 
ki, minden más tárgykör esetében reziduális és sérthetetlen 
szuverenitást enged át a tagállamoknak. Igaz, hogy a kétfajta 
fennhatóság közötti határokra vonatkozó vitákban a végső 
döntést hozó bíróságot a központi kormányzatnak kell életre 
hívnia. De ez mit sem változtat az ügy alapelvein. A döntést 
pártatlanul kell meghozni, az alkotmány előírásai szerint; és e 
pártatlanság biztosítására minden szokásos — és szerfölött 
eredményes — intézkedést meghoznak. Ilyen bíróságra nyil- 
vánvalóan szükség van, hogy elejét vegye az erőszaknak és 
megakadályozza az egyezség megszegését; és aligha vitat- 
ható, hogy ezt a bíróságot inkább a központi, mintsem a helyi 
kormányzat fennhatósága alatt kell megalakítani; pontosabban 
szólva, hogy biztonságosan csakis az előbbi fennhatósága alatt 
hívható életre. 

Ha az alkotmányt az utolsónak említett összefüggésben 
vizsgáljuk, vagyis annak a felhatalmazásnak a szempontjából, 
amelynek alapján alkotmánymódosítások hajthatók végre, ak- 
kor megállapíthatjuk, hogy az alkotmány sem nem egészen 
nemzeti, sem nem egészen szövetségi. Ha teljességgel nemzeti 
volna, akkor a legfőbb és végső hatalom letéteményese az 
unió népének többsége volna; és ez a hatalom, mint minden 
nemzeti társadalomban, mindenkor illetékes volna az éppen 
működő kormányzat módosítására vagy megszüntetésére. Ha 
viszont teljességgel szövetségi volna az alkotmány, akkor az 
unió minden egyes tagállamának beleegyezése nélkülözhe- 
tetlen volna a mindenkire kötelező módosításokhoz. A Kon- 
venció tervezetében szereplő módosítási előírás a felsorolt 
alapelvek egyikének sem felel meg. Mivel többet igényel a 
többségnél, és mivel az arány kiszámításának alapja nem az 

egyes polgár, hanem az államok, a nemzeti jellegtől eltávo- 
lodik a szövetségi jelleg felé. Azzal viszont, hogy nem követeli 
meg minden egyes állam jóváhagyását, veszít szövetségi jel- 
legéből, s a nemzeti jelleghez közelít. 

Igy tehát a javasolt alkotmány szigorúan véve sem nem 
nemzeti, sem nem szövetségi alkotmány, hanem a kettő keve- 
réke. Alapjaiban szövetségi, nem pedig nemzeti; ami a forrá- 
sokat illeti, amelyekből a kormányzat mindennapi jogkörei 
eredeztethetők, részben szövetségi, részben nemzeti; e jogkö- 
rök működését tekintve nemzeti és nem szövetségi. Kiterje- 
désüket tekintve viszont szövetségi, nem pedig nemzeti. 
Végül: az alkotmánymódosításokhoz szükséges felhatalmazás 
módját tekintve sem nem egészen szövetségi, sem nem 
egészen nemzeti. 

PUBLIUS 


A FÖDERALISTA, 40. sz.: MADISON 
1788. január 18. 


New York állam népéhez 
A második megvizsgálandó dolog: fel volt-e hatalmazva a 
Konvenció e vegyes alkotmány megfogalmazására és előter- 
jesztésére? 

Ha szigorúan vesszük, akkor a Konvenció hatáskörét annak 
alapján kell meghatározni, hogy tagjai milyen megbízásokat 
kaptak a választóiktól. Mivel mindezek a megbízások vagy az 
Annapolisban, 1786 szeptemberében megtartott ülésnek, vagy 
a kongresszus 1787. februári ülésének ajánlásaival kapcso- 
latosak, elegendő szemügyre venni a szóban forgó határoza- 
tokat. 

Az annapolisi határozat azt ajánlja, hogy , nevezzenek ki 
megbízottakat az Egyesült Államok helyzetének áttekintésére, 
és gondoskodjanak olyan további rendelkezésekről, amelyeket 

alkalmasnak találnak arra, hogy a Szövetségi Kormányzat 
Alkotmányát az unió követelményeinek megfelelővé tegyék; 
továbbá, hogy ebből a célból terjesszenek egy ilyen határoza- 
tot a kongresszusba tömörült Egyesült Allamok elé, amely 
határozat végrehajtásáról, ha elfogadják és ha minden egyes 
állam törvényhozó testülete jóváhagyja, a kongresszus gon- 
doskodik." 

A kongresszus ajánló határozata a következőképpen hang- 
zik: , Mivel a konföderáció és az állandó unió cikkelyeiben 
olyan előírás foglaltatik, amely szerint az Egyesült Államok 
kongresszusa és az összes tagállam jóváhagyásával változtatá- 
sok hajthatók végre bennük, és mivel a tapasztalat bebizonyí- 
totta, hogy a jelenlegi konföderációnak fogyatékosságai van- 
nak, amelyeknek orvoslása végett több állam, és kivált New 
York állam, a kongresszusi küldötteiknek adott kifejezett uta- 
sításai útján konvenció összehívását javasolták az itt követ- 
kező határozatban foglalt célokra, s mivel az ilyen gyűlés lát- 
szik a legalkalmasabb eszköznek szilárd nemzeti kormányzat 
megalakítására ezekben az államokban, elhatároztatik a 
következő: a kongresszus véleménye szerint tanácsos, hogy a 
most következő május második napján, hétfőn, Philadelphiá- 
ban megtartassék a tagállamok kinevezte küldöttek gyűlése 
azzal a kizárólagos és kifejezett céllal, hogy vizsgálják felül a 
konföderáció cikkelyeit, és hogy jelentsék a kongresszusnak a 
javasolt módosításokat és rendelkezéseket, amelyek — ha a 
kongresszus jóváhagyja és az államok megerősítik őket — a 
szövetségi alkotmányt a kormányzás követelményeinek és az 
unió fenntartása követelményeinek megfelelővé teszik." 

Ebből a két határozatból kitűnik, hogy 1. a Konvenció célja: 
szilárd nemzeti kormányzat megalakítása ezekben az államok- 
ban; hogy 2. ez a kormányzat olyan lesz, amely megfelel a 
kormányzás követelményeinek és az unió fenntartása követel- 
ményeinek; hogy 3. ezek a célok a Konföderációs Cikkelyek 
módosításai és előírásai révén valósítandók meg, miként azt a 

kongresszusi határozat kimondja, vagy olyan további ren- 
delkezések útján, amelyek az annapolisi ajánló határozat alap- 
ján szükségesnek látszanak; hogy 4. a módosítások és ren- 
delkezések a kongresszus elé s az egyes államok elé terjesz- 
tendők abból a célból, hogy az előbbi jóváhagyja s az utóbbi- 
ak megerősítsék őket. 

E különféle kifejezésmódok méltányos összevetéséből és 
értelmezéséből következik, hogy a Konvenció milyen jogkö- 
rök alapján funkcionált. Feladata olyan nemzeti kormányzat 
megalakítása volt, amely megfelelt a kormányzás és az unió 
követelményeinek; továbbá az, hogy a Konföderációs Cikke- 
lyeket e célok megvalósítása érdekében alakítsa át. 

Két értelmezési szabály van, amelyeket egyrészt maga a jó- 
zan ész diktál, másrészt néhány jogi axióma. Az egyik: egy- 
egy kitétel minden egyes részének lehetőleg legyen értelme, 
másrészt irányuljanak valamilyen közös célra. A másik: ott, 
ahol több rész nem egyeztethető össze, a kevésbé fontos a fon- 
tosabb javára mellőzendő; tehát az eszközt kell feláldozni a 
cél érdekében, nem pedig a célt az eszköz érdekében. 

Tegyük fel tehát, hogy a Konvenció jogkörét meghatározó 
kitételek kibékíthetetlen ellentétben vannak egymással; hogy 
a Konvenció megítélése szerint nemzeti és alkalmas kormány- 
zat semmiképpen sem hozható létre a Konföderációs Cikke- 
lyekbe iktatott módosításokkal és rendelkezésekkel. Ebben az 
esetben vajon a meghatározásnak melyik részét fogadjuk el, s 
melyik részét utasítsuk el? Melyik a fontosabb és melyik a 
kevésbé fontos rész? Melyik a cél, s melyik az eszköz? Nos, 
feleljenek e kérdésekre az átruházott jogkörök legaggályos- 
kodóbb értelmezői, a Konvenció gyakorolta jogkörök leg- 
megrögzöttebb ellenzői! Nyilatkozzanak: az-e a legfontosabb 
az amerikai nép boldogulása szempontjából, hogy a Konfö- 
derációs Cikkelyek figyelmen kívül hagyassanak, hogy alkal- 
mas, megfelelő kormányzat jusson hatalomra, hogy az unió 

megőriztessék? vagy pedig az, hogy ne legyen megfelelő kor- 
mányzat, csak a Konföderációs Cikkelyek megmaradjanak? 
Nyilatkozzanak: e cikkelyek megtartása cél-e, amelynek meg- 
valósításához a kormányzat reformja eszköz csupán; vagy 
pedig a nemzet boldogulását elősegítő kormányzat kialakítása 
olyan cél, amelynek eléréséhez az említett cikkelyek eredeti- 
leg eszközül szolgáltak, de mivel nem bizonyultak elégséges 
eszközöknek, föl kell áldozni őket? 

De szükséges-e feltételezni, hogy e kitételek teljességgel 
összeegyeztethetetlenek? hogy a Konföderációs Cikkelyekbe 
iktatott semmiféle módosítás vagy rendelkezés nyomán sem 
ötvözhetők össze ezek a kitételek nemzeti és alkalmas kor- 
mányzattá, vagyis olyan kormányzattá, amilyet a Konvenció 
javasolt? 

Vélelmezhető, hogy ebben az esetben nem az elnevezésre 
helyezendő a hangsúly; annak a megváltoztatása még nem 
tekinthető meg nem adott jogkör gyakorlásának. Az eszközök- 
ben végrehajtott változtatásokra viszont kifejezetten van fel- 
hatalmazás, miként új rendelkezések beiktatására is. Van tehát 
felhatalmazás az elnevezés megváltoztatására, új cikkelyek 
beiktatására, régi cikkelyek módosítására. Feltétlenül el kell-e 
ismerni, hogy ez a jogkör sérelmet szenved, akkor is, ha a régi 
cikkelyek részben megmaradnak? Akik erre igennel válaszol- 
nak, legalább jelöljék meg a határt a jogkörből eredő és a jog- 
talan újítások között. Jelöljék meg a határvonalat a változtatás 
fokozatai között, a módosítások és a további rendelkezések 
keretein belül. Es jelöljék meg azt a határvonalat, amelynek 
átlépése már kormányforma-változást jelent. Vajon azt fogják-e 
mondani némelyek, hogy a változtatásoknak nem lett volna 
szabad érinteniük a konföderáció lényegét? Az államok sose 
neveztek volna ki oly ünnepélyesen egy konvenciót, és nem 
engedélyeztek volna akkora mozgásteret a céljait illetően, ha 
nem lebegett volna előttük a lényegbevágó reform gondolata. 
Vajon azt fogják-e mondani erre némelyek, hogy a konföderá- 

ció alapelveire nem terjedt ki a Konvenció hatásköre, és eze- 
ket az alapelveket nem lett volna szabad módosítani? Föl- 
teszem a kérdést: mik ezek az alapelvek? Azt kívánják, hogy 
az alkotmány különálló és szuverén alakulatoknak tekintse az 
egyes államokat? Nos, a javasolt alkotmány így tekinti őket. 
Azt kívánják, hogy a kormányzat tagjait a törvényhozó 
testület nevezze ki, és ne az állam népe? Nos, a javaslat szerint 
az új kormányzat egyik ágazatát a törvényhozás nevezné ki; a 
konföderációban pedig a kongresszusi küldötteket mind a nép 
nevezheti ki közvetlenül, s két államban! ez így is történik. 
Azt kívánják, hogy a kormányzat az államok felett gyakorolja 
a hatalmát, s ne közvetlenül az egyének felett? Nos, egyes 
esetekben, mint már bebizonyítottuk, az új kormányzat hatal- 
ma az államokra mint közösségekre fog vonatkozni. Néhány 
esetben viszont a meglévő kormányzat is közvetlenül az egyé- 
nek fölött gyakorolja a hatalmat. Bűnözők elfogása, kalózko- 
dás, posta, pénz, súlyok és mértékek, az indiánokkal folytatott 
kereskedelem, a különböző államok által juttatott földekkel 
kapcsolatos igények s főként a hadseregben és a haditengeré- 
szetben lefolytatott haditörvényszéki tárgyalások, amelyek 
során esküdtszék vagy akár polgári elöljáró közreműködése 
nélkül halálbüntetés szabható ki — mindezekben az esetekben 
a konföderáció jogkörei közvetlenül az egyes polgárok szemé- 
lyével és érdekeivel összefüggésben gyakoroltatnak. Kifeje- 
zetten megkövetelik-e ezek az alapelvek, hogy adókat csakis 
az egyes államok közvetítésével vessenek ki? Maga a kon- 
föderáció közvetlen adó kivetését engedélyezi — bizonyos 
mértékig — a postahivatal terhére. A pénzérmék kibocsátásá- 
nak jogát a kongresszus úgy határozta meg, hogy hozzájárulás 
követelhető közvetlenül ebből a forrásból. De ha eltekintünk 
ezektől az esetektől — nem az volt-e a Konvenció bevallott 
célja, valamint a nép egyetemes óhaja, hogy a kereskedelmet 

a központi kormányzat úgy szabályozza, hogy az a központi 
bevétel közvetlen forrása legyen? Vajon a kongresszus nem 
így ajánlotta-e többször is ezt az eljárást, mint amely nem 
ellentétes a konföderáció alapelveivel? Vajon az államok 
(egyetlenegy kivételével), vajon maga New York állam, nem 
Jártak-e el eddig a kongresszus tervének megfelelően, s nem 
tették-e magukévá az újítás alapelvét? Azt követelik végül a 
szóban forgó alapelvek, hogy a központi kormányzat jogköre- 
it korlátozzák, s hogy e korlátozás határain túl hagyják meg az 
egyes államok függetlenségét és szuverenitását? Láthattuk, 
hogy az új kormányzatban, akárcsak a régiben, korlátozva 
vannak az általános jogkörök, s hogy az államok, valamennyi 
fel nem sorolt esetben, önállóan és szuverén módon érvénye- 
síthetik jogköreiket. 

Az az igazság, hogy a Konvenció alkotmánytervezetének 
legfőbb alapelvei nem vadonatújak, hanem sokkal inkább a 
Konföderációs Cikkelyekbe foglalt alapelvek kibővített vál- 
tozatai. A konföderációs rendszer szerencsétlen sajátossága, 
hogy ezek az alapelvek oly határozatlan és korlátozott módon 
jutottak kifejezésre, hogy indokoltnak látszottak a vádak, ame- 
lyek szerint a rendszer eredménytelenül működött, s hogy 
ennek következtében olyan mértékű kibővítés vált szüksé- 
gessé, amely azt a benyomást kelti, hogy az új rendszer a régi 
teljes átalakítása. 

Elismerjük, hogy egyvalamiben a Konvenció eltért eredeti 
megbízásától. Ahelyett, hogy olyan tervezetet terjesztett volna 
elő, amely valamennyi állam törvényhozó testületének 
jóváhagyását igényelte volna, olyan tervezettel állt elő, ame- 
lyet a népnek kell jóváhagynia, s amely akkor is hatályba lép- 
het, ha csupán kilenc állam fogadja el. Meg kell jegyezni, 
hogy ezzel az ellenvetéssel — jóllehet ez a legkézenfekvőbb — 
viszonylag ritkán találkozunk a Konvenciót támadó rengeteg 
publikációban. Ennek oka csakis az a cáfolhatatlan meg- 
győződés lehet, hogy képtelenség tizenkét állam sorsát egy 

tizenharmadik torzulásaitól vagy korruptságától függővé 
tenni; továbbá az az eset, amikor az amerikai nép egyhatvanad 
részének hajlíthatatlan ellenkezése többséginek minősült egy 
olyan intézkedéssel szemben, amelyet tizenkét állam lakossá- 
ga, vagyis a nép ötvenkilenc-hatvanad része hagyott jóvá és 
igényelt; mert ez az eset és a nyomában keletkezett felhábo- 
rodás még nagyon élénken él minden olyan polgár emléke- 
zetében, akit sértett, hogy semmibe veszik hazája becsületét és 
jólétét. Mivel ezt az ellenvetést ily módon mellőzték azok, 
akik kritizálták a Konvencióra ruházott jogkört, én sem vesz- 
tegetek rá több szót. 

A harmadik megvizsgálandó dolog a következő: a szabály- 
szerű felhatalmazás hiányosságait mennyire pótolhatták az 
ügyből fakadó kötelességet illető meggondolások? 

Az eddigi vizsgálódások során a Konvenció jogköreit olyan 
szigorral és olyan szabályoknak a figyelembevételével ele- 
meztük, mintha az Egyesült Allamok alkotmányának létreho- 
zása céljából megadott tényleges és végleges jogkörökről lett 
volna szó. Láttuk, miként állották ki az elemzés próbáját, még 
az említett feltevéssel tetézve is. Ideje emlékeztetni rá, hogy e 
jogkörök csupán tanácsadó és ajánló jellegűek voltak; hogy az 
egyes államok ekként fogták fel, a Konvenció ekként értel- 
mezte őket, és hogy az utóbbi olyan alkotmányt vázolt fel és 
indítványozott, amelynek nincs nagyobb jelentősége, mint a 
papírnak, melyre íródott, ha azok, akiknek szól, nem látják el 
a jóváhagyás pecsétjével. Ez a meggondolás egészen más 
megvilágításba helyezi a dolgokat, és lehetővé teszi a szá- 
munkra, hogy megítéljük, jó úton járt-e a Konvenció. 

Nézzük, milyen indítékok vezérelték. Eljárásmódjából kikö- 
vetkeztethető, hogy tagjaiban mélységes és egyöntetű benyo- 
mást keltett a válság, amely az országot arra ösztökélte — 
szinte egyetlen hang ellenvetés nélkül —, hogy különleges és 
ünnepélyes kísérletet tegyen a rendszer ama hibáinak kijaví- 
tására, amelyek a válságot előidézték; s hogy a Konvenció 

tagjai nem kevésbé mélységesen és egyöntetűen meg voltak 
győződve arról, hogy javasolt reformjuk feltétlenül szükséges 
kinevezésük céljainak megvalósításához. Nem kerülhette el a 
figyelmüket, hogy e nagy birodalom egész területén a pol- 
gárok nagy többsége reménységgel és várakozással, de ugyan- 
akkor igen feszülten figyeli a tanácskozások kimenetelét. 
Minden okuk megvolt a feltevésre, hogy az Egyesült Államok 
szabadságának és felvirágzásának minden külső és belső 
ellensége éppen ellenkező érzéseket táplál szívében. Koráb- 
ban, a kísérlet kezdeti stádiumában látták, hogy egyetlenegy 
állam (Virginia) javaslata, amely a konföderáció részleges 
módosítására irányult, figyelmet keltett és támogatásban ré- 
szesült. Tapasztalták Annapolisban, hogy noha igen kevés 
állam igen kevés képviselője merészkedett a megbízatásuktól 
teljességgel elütő, nagy és kockázatos cél megvalósítását java- 
solni, törekvésüket nemcsak támogatta a közvélemény, hanem 
tizenhárom állam közül tizenkettő a gyakorlatban is meg- 
valósította. Különböző esetekben megtapasztalták, hogy a 
kongresszus a közvélemény nyomására nemcsak ajánló jel- 
legű, hanem operatív jogköröket is magáévá tett, sokkal ke- 
vésbé fontos alkalmakból és célokkal, mint azok, amelyeknek 
a Konvenció tagjainak magatartását irányítaniuk kellett. 
Nyilván gondoltak arra is, hogy a létező kormányzatok nagy- 
szabású módosításakor a formának háttérbe kell szorulnia a 
tartalom javára; hogy ilyen esetekben a formához való merev 
ragaszkodás névlegessé és jelentéktelenné alacsonyítaná a 
népnek azt a magasrendű és becses jogát, hogy , megszüntet- 
hesse vagy megváltoztathassa kormányzatát, ha biztonságát és 
boldogulását ettől bízvást remélheti";! s mivel lehetetlen, 
hogy a nép önkéntelenül és egyöntet, en, teljes összhangban 
törjön a cél felé, ezért elengedhetetlen, hogy az ilyen változ- 
tatásokat néhány hazaszerető és tiszteletre méltó polgár infor- 

mális és mindenféle jogkört nélkülöző javaslata alapján hajtsák 
végre. Emlékezniük kellett, hogy az államok éppen e szabály- 
talan és kicsikart kiváltság jegyében — vagyis hogy terveket 
indítványozhatnak a népnek a biztonság és a boldogulás érde- 
kében -, tehát hogy az államok első ízben éppen ennek jegyé- 
ben fogtak össze a veszély ellen, amely a régi kormányzat 
részéről fenyegette őket; emlékezniük kellett, hogy bizottsá- 
gokat és kongresszusokat hívtak életre erőfeszítéseik összpon- 
tosítása és jogaik megoltalmazása végett; és hogy konven- 
ciókat választattak az egyes államokban, hogy megalkossák 
az alkotmányokat, amelyek alapján a lakosságot jelenleg kor- 
mányozzák; és az sem merülhetett feledésbe, hogy időszerűt- 
len fenntartások, a köznapi formákhoz való túlzott ragasz- 
kodás csakis azok részéről nyilvánultak meg, akik azért öltöt- 
ték fel ezt az álarcot, hogy leplezzék a kitűzött nagy célért 
folytatott harccal szemben táplált ellenérzéseiket. Bizonyára 
számoltak azzal, hogy mivel a megalkotott és indítványozott 
tervezetet a nép elé kell terjeszteni, ennek a legfőbb hatalom- 
nak a helytelenítő véleménye a tervet örökre megsemmisíti, 
jóváhagyása viszont semmissé tesz minden előző tévedést és 
szabálytalanságot. Még az is eszükbe juthatott, hogy ha a 
gáncsoskodásra való hajlandóság kerekedik felül, akkor épp- 
annyi kárhoztatást zúdíthat a fejükre az, ha nem élnek a rájuk 
ruházott hatalommal, s még inkább ha nem olyan intéz- 
kedéseket javasolnak, amilyeneket a megbízatásuk igényel, 
mint az, ha mindjárt olyan lépést ajánlanak, amely teljes mér- 
tékben megfelel a nemzet szükségleteinek. 

Ha a Konvenció e benyomások hatására és ilyen meggondo- 
lások súlya alatt nem viseltetik eltökélt bizalommal az ország 
iránt, melynek bizalmából jutott megtisztelő megbízatásához, 
és nem talál ki olyan rendszert, amely megítélése szerint biz- 
tosítja az ország boldogulását, hanem ehelyett fagyosan és 
mogorván úgy dönt, hogy nem váltja be a lelkes reményeket 
és feláldozza a tartalmat a forma kedvéért, hogy hazája leg- 

drágább érdekeit kiteszi a halogatás okozta bizonytalanságnak 
és a véletlen események szeszélyének — akkor hadd kérdez- 
zem meg azt az embert, aki lélekben fel tud emelkedni egy 
magasztos eszme szintjére, aki hazafias felbuzdulást képes 
ébreszteni önnön lelkében, hogy vajon milyen véleményt kel- 
lett volna nyilvánítania a világnak, az emberiség barátainak s 
minden erényes állampolgárnak e gyűlés magatartásáról és 
jelleméről; vagy ha akad ember, aki a rosszallásban nem ismer 
határt, ugyan mondja meg, milyen ítélet van a tarsolyában ama 
tizenkét állam számára, amelyek bitorolták a jogkört ahhoz, 
hogy képviselőket küldjenek a Konvencióba, abba a testü- 
letbe, amelyet alkotmányaik hírből sem ismernek; a kong- 
resszus számára, amely e testület kinevezését ajánlotta (holott 
az ilyen testület a konföderációban is ismeretlen); s kiváltkép- 
pen New York állam számára, amely elsőként követelte, majd 
követte el ezt a jogosulatlan beavatkozást? 

De hogy az alkotmánytervezet ellenzőinek minden kifogását 
ártalmatlanná tegyük, tételezzük fel egy pillanatra, hogy a 
Konvenciót nem bízták meg az ország alkotmányának kidol- 
gozásával, s hogy ezt a körülmények sem indokolják. Vajon az 
következik-e ebből, hogy emiatt az alkotmányt el kell utasí- 
tani? Ha a nemes szabály szerint méltányos elfogadni még az 
ellenség jó tanácsát is, vajon éppen mi szolgáljunk-e nemtelen 
példával arra, hogy elutasítjuk a jó barát jó tanácsát? A böl- 
csesség mindenkor azt diktálja, hogy ne azt nézzük, kitől szár- 
mazik a tanács, hanem azt vizsgáljuk, hogy jó-e! 

Mindannak összefoglalásaként, amit itt előadtunk és bizo- 
nyítottunk, megállapítható, hogy a Konvenció ellen fölhozott 
vád, amely szerint túllépte hatáskörét, alaptalan. (Egyetlenegy 
mozzanat kivételével, melynek viszont a tervezet ellenzői nem 
tulajdonítanak fontosságot.) Megállapítható továbbá, hogy ha 
túllépték volna is a hatáskörüket, nemcsak indokolt volt, ha- 
nem szükséges is, hogy hazájuk hű szolgáiként az adott körül- 
mények között éljenek a magukra vállalt szabadsággal. 

Megállapítható végül, hogy ha mind hatáskörük, mind köte- 
lességeik határait túllépték volna azzal, hogy alkotmányt in- 
dítványoztak, az alkotmányt akkor is el kell fogadni, ha az 
amerikai nép nézeteit tükrözi és boldogulását segíti elő. Hogy 
az alkotmány mennyire felel meg ennek az igénynek — éppen 
ez a vizsgálódásaink tárgya. 

PUBLIUS 


A FÖDERALISTA, 41. sz.: MADISON 
1788. január 19. 


New York állam népéhez 
A Konvenció alkotmánytervezete két általános szempontból 
vizsgálható. Az ELSŐ: milyen jogkörökkel, mennyi hatalom- 
mal ruházza fel a kormányzatot, s ebbe az egyes államok ha- 
talmának korlátozása is beleértendő. A MÁSODIK: a kormány- 
zat szerkezete s a hatalom megosztása az egyes hatalmi ágak 
között. 

Ami az első szempontot illeti, két fontos kérdés vetődik fel: 
1. Van-e olyan hatalom, amelyet szükségtelenül vagy helyte- 
lenül ruháztak át az országos kormányzatra? 2. E jogkörök 
összessége veszélyezteti-e az egyes államoknál meghagyott 
hatásköröket? 

Az első kérdés így is fogalmazható: a központi kormányzat- 
ra ruházott összhatalom nagyobb-e a szükségesnél? 

Azoknak a figyelmét, akik előítéletektől mentesen mérle- 
gelték a kormányzat kiterjedt hatalma ellen fölhozott érveket, 
nyilván nem kerülte el, hogy az érvek felsorakoztatói azzal 
nemigen törődtek, hogy mennyire szükséges eszközei ezek a 
jogkörök egy szükséges cél megvalósításának. Inkább azokat 
a kényelmetlenségeket hangsúlyozták az említett érvelők, 
amelyek elkerülhetetlen velejárói minden politikai előnynek; 
és azokon a lehetséges visszaéléseken lovagoltak, amelyek 

feltétlenül előfordulnak minden hasznosan alkalmazható 
jogkör vagy megbízás esetében. A téma ilyetén kezelése azon- 
ban nem kerekedhet felül az amerikai népre jellemző józan 
észen! Meglehet, bizonyítja ez a módszer a szerzők elmeélét; 
meglehet, igen-igen tág teret nyújt a retorikának és a szavalás- 
nak; és lángra lobbanthatja a gondolkodásra kevéssé hajlamo- 
sak szenvedélyeit, megerősítheti a helytelenül gondolkodók 
előítéleteit. Ám a hűvös fejjel gondolkodó, őszinte embereknek 
nyomban eszükbe jut, hogy még a legnagyobb áldásnak is 
szükségképpen megvannak a kedvezőtlen mellékhatásai, s 
hogyha választani kell, ne a kisebbik rosszat válasszuk, hanem 
a NAGYOBBIK jót, ha már a TÖKÉLETES jót nem áll módunkban 
választani; továbbá, hogy minden politikai intézményben, 
amelyben a közjó előmozdításáról van szó, fölmerül a lehe- 
tőség, hogy a jó szándékot rossz vágányra terelhetik vagy 
visszaélhetnek vele. Aki tehát gondolkodik, láthatja, hogy 
amikor valakit vagy valamit hatalommal ruháznak fel, először 
azt kell eldönteni, hogy szükséges-e a szóban forgó hatalom a 
közjó szempontjából; ha pedig igen, akkor a következő lépés: 
minél hatásosabb óvintézkedéseket tenni a közösségre ked- 
vezőtlen hatalmi torzulások ellen. 

A tárgykör helyes megítélése céljából ajánlatos áttekinteni az 
unió kormányzatára ruházott jogköröket. A könnyebbség ked- 
véért osszuk fel a jogköröket aszerint, hogy milyen célok meg- 
valósítására szolgálnak. 1. Védelem a külföldről fenyegető 
veszélyekkel szemben; 2. az idegen országokkal való érintkezés 
szabályozása; 3. a tagállamok közötti összhang és érintkezés 
fenntartása; 4. különfajta közhasznú célok; 5. visszatartani az 
egyes államokat bizonyos sérelmes lépésektől; 6. e jogkörök 
minél nagyobb hatékonyságát szolgáló rendelkezések. 

Az 1. kategóriába tartozó jogkörök a következők: hadüze- 
net; ellenséges hajók lefoglalására feljogosító okmányok kiál- 
lítása; hadsereg és hajóhad szervezése; a milícia megszer- 
vezése és igénybevétele; pénzverés és kölcsönök felvétele. 

Védelem a külföldről fenyegető veszélyekkel szemben — ez 
a polgári társadalom egyik alapvető szükséglete. Bevallott és 
lényeges célja ez az amerikai uniónak. A cél elérésére szolgáló 
jogköröket a szövetségi testületekre kell bízni, mégpedig úgy, 
hogy e testületek eredményesen működhessenek. 

Szükség van-e a hadüzenet jogkörére? Nincs olyan ember, 
aki tagadó választ adna erre a kérdésre. Fölösleges volna tehát 
bizonyítani az igenlő felelet érvényességét. És a meglévő kon- 
föderáció a lehető legvilágosabban határozza meg ezt a jog- 
kört. 

Szükséges-e a hadsereg felállításának, a hajóhad fölszerelé- 
sének a jogköre? Része ez az elsőként említett jogkörnek, 
velejárója az önvédelem jogkörének. 

De hát szükséges volt-e KORLÁTLAN FELHATALMAZÁST 
adni HADSEREG és flotta megszervezésére? Es szükséges-e 
őket nemcsak HÁBORÚBAN, hanem BÉKÉBEN is fenntartani? 

Az ezekre a kérdésekre adott válaszokkal már korábban, 
más helyen foglalkoztunk, úgyhogy most nem volna célszerű 
részletesen megvitatni a dolgot. Meg aztán oly nyilvánvalónak 
és végérvényesnek látszanak a válaszok, hogy a vita jogossá- 
ga aligha indokolható. Ugyan miféle helytálló indokot hozhat- 
nának fel a védelmi erők korlátozására azok, akiknek nem áll 
módjukban korlátozni a támadó erőket? Ha a szövetségi alkot- 
mány féken tarthatná minden más ország becsvágyát vagy 
korlátozhatná erőkifejtésüket, akkor — de csakis akkor — lát- 
hatna hozzá nagy óvatosan a saját kormányzata korlátozá- 
sához, és akkor fékezhetné a saját biztonsága érdekében tett 
erőfeszítéseket. 

Hogyan tilthatnók a háborús készülődést békeidőben, ha 
nem tilthatjuk hasonló módon minden ellenséges ország 
készülődését, és nem tilthatjuk be megfelelő intézményeit? A 
védelmi eszközök csupán a támadás eszközeivel és veszélyé- 
vel teremthetők meg. Csakis ennek az alapelvnek a figyelem- 
bevételével képzelhető el a dolog, más alapelv itt nem 

érvényesülhet. Alkotmányosan korlátozni az önfenntartási 
ösztönt — hiábavaló próbálkozás. Sőt, rosszabb, mint hiába- 
való, mivel ilyen esetben szükségképpen a hatalombitorlás 
lehetőségét plántálná az alkotmányba, márpedig az efféle pre- 
cedens további szükségtelen és hatványozott következmé- 
nyekkel jár. Ha valamelyik ország reguláris hadsereget tart 
fenn becsvágyának vagy revansvágyának kielégítésére, a vál- 
lakozásai hatókörén belüli legbékésebb országokat is 
megfelelő óvintézkedésekre készteti. A katonai intézmények 
békeidőbeli virágzásának szerencsétlen korszaka a XV. század 
volt. VII. Károly" kezdeményezte Franciaországban, és egész 
Európa követte, illetve kényszerült követni a példát. Ha 
ugyanis a többi ország nem követi a példát, akkor egész 
Európa már régóta egy egyetemes egyeduralkodó rabláncait 
hordja. Ha mostanság minden ország, kivéve Franciaországot, 
feloszlatná ezeket a békebeli katonai szervezeteket, talán 
ugyanaz lenne a következmény. Róma harcedzett légiói fö- 
lényben voltak a többi nemzet katonáinak fegyelmezetlen 
vitézkedésével szemben, s ennek következtében Róma a világ 
ura lett. 

Nem kevésbé igaz, hogy Róma katonai győzelmeinek végül 
áldozatul estek Róma szabadságjogai, s hogy Európa — néhány 
ország kivételével — a katonai intézményekért szabadságjo- 
gaival fizetett, már amennyire egyáltalán voltak szabadságjo- 
gai. Az állandó hadsereg tehát veszélyes, egyszersmind azon- 
ban — elővigyázatból — szükséges lehet. Kis méretekben meg- 
vannak a maga hátrányai. Nagy méretekben végzetes követ- 
kezményekkel járhat. De bármilyen a méret — a körültekintés 
és az elővigyázatosság mindenképpen ajánlatos. Bölcs nem- 
zetek mindezeket a meggondolásokat tekintetbe veszik; nem 
zárkóznak el a biztonság szempontjából lényeges erőforrások 
igénybevételétől, ugyanakkor azonban elővigyázatosságot 
gyakorolva igyekeznek csökkenteni a szabadságukat fenye- 
gető erőforrások szükségességét és veszélyességét. 

A javasolt alkotmányban igen világos jelei láthatók ennek az 
elővigyázatosságnak. Az unió maga, amelyet az alkotmány 
egybeforraszt és biztosít, kiküszöböl minden ürügyet egy 
veszélyessé válható katonai apparátus létesítésére. Az egy- 
séges Amerika, még ha csupán maroknyi hadserege van is, 
vagy esetleg egyetlen katonája sincs, nagyobb eséllyel szállhat 
szembe az idegen ambíciókkal, mint a szétdarabolt, pár- 
toskodó Amerika, még ha az százezer harcra kész veteránnal 
rendelkezik is. Mint korábban már megjegyeztük, a veszély 
ürügyének hiánya megmentette egy európai ország szabad- 
ságát: Nagy-Britanniát szigetországi helyzete és tengeri erő- 
forrásai sebezhetetlenné tették a szomszédos haderőkkel 
szemben; így aztán uralkodóinak sosem sikerült — akár valódi, 
akár légből kapott veszélyek emlegetésével — számottevő 
békebeli haderő felállítására rávenni a népet. Az Egyesült 
Államokat is nagy földrajzi távolság választja el a nagyhatal- 
maktól, ezért ugyanilyen boldog biztonságérzet töltheti el. Ha 
a nép egységes, akkor nem érezheti szükségesnek vagy elfo- 
gadhatónak a veszedelmes katonai apparátust. De egy pilla- 
natra se feledjük: ez az előny egyes-egyedül az uniónak 
köszönhető. Mihelyt az unió felbomlik, új rend kezdődik. Ak- 
kor aztán a gyengébb államok vagy konföderációk aggodal- 
mai, az erősebb államok vagy konföderációk ambíciói ugyan- 
olyan példát fognak statuálni az Újvilágban, mint VII. Károly 
a régiben. A példát ugyanazokból az indítékokból fogják 
követni, mint amelyek odaát gerjesztették az általános utánzás 
hullámait. Ahelyett, hogy ugyanolyan értékes előnyöket sze- 
reznénk a magunk helyzetéből, mint amilyeneket Nagy- 
Britannia szerzett a magáéból, Amerika csupán másolata lesz 
az európai kontinensnek. Szabadságát agyon fogják nyomni 
az egyik oldalról az állandó hadseregek, a másik oldalról az 
állandó adók. A szétdarabolt Amerikára még szomorúbb sors 
vár, mint Európára. Európában a gonosz forrásai csupán e 
földrész határain belül érvényesülnek. Rivalizáló országai 

között nem szítanak viszályt a világ más részének nagyhatal- 
mai, s ilyen hatalmak nem tüzelik a kölcsönös ellenérzéseket, 
nem teszik ezeket az országokat idegen törekvések eszkö- 
zetvé, a torzsalkodások, a bosszú instrumentumaivá. Ameriká- 
ban viszont a balsorsnak csupán egy részét jelentenék a 
belviszályokból, civódásokból, belháborúkból fakadó nyomo- 
rúságos viszonyok. Hozzáadódnék mindehhez az a sok nya- 
valya, amely a mi földrészünk és Európa közötti viszonyból 
származik, egy olyan kapcsolatból tehát, amelyhez a világ 
egyetlen más részének Európához fűződő kapcsolata sem 
hasonlítható. A széttagoltság következményeinek képét nem 
lehet elég erős színekkel festeni és elégszer közszemlére ten- 
ni! Ott kell hogy lebegjen mindenkinek a szeme előtt, aki 
szereti a békét, szereti hazáját, szereti a szabadságot — hogy 
igaz vonzalmat tápláljon szívében az amerikai unió iránt, s 
hogy kellőképpen értékelje a megtartására szolgáló eszkö- 
zöket! 

Az unió hatékony megszervezése mellett a lehető legjobb 
óvintézkedés az állandó hadsereg okozta veszedelmek ellen- 
súlyozására a hadsereg fenntartására szolgáló hitelkeretek fel- 
használásának időbeli korlátozása. Az alkotmányban — igen 
bölcsen — megvan ez a korlátozás. Nem ismétlem meg itt az 
észrevételeket, amelyek hitem szerint helyes és kielégítő 
megvilágításba helyezték ezt a témát. De talán nem árt meg- 
említeni egy olyan érvet az alkotmány e része ellen, amelyet 
Nagy-Britannia politikája és gyakorlata sugall. Azt mondják, 
hogy a brit királyságban a törvényhozó testületnek évente meg 
kell szavaznia a hadsereg további fenntartását, míg az 
amerikai alkotmány két évre hosszabbította meg ezt a kritikus 
időszakot. Az összehasonlítást általában ebben a formában tár- 
ják a közvélemény elé. De vajon igazságos-e ez a forma? És 
méltányos-e az ilyen összehasonlítás? Vajon a brit alkotmány 
egy évre szűkíti-e a parlament e jogkörét? Es az amerikai 
alkotmány arra kötelezi-e a kongresszust, hogy kétévenként 

hagyja jóvá a hitelkeretet? Nem! E hamis beállítás propagálói 
nyilván maguk is tudják, hogy a brit alkotmány nem korlátoz- 
za a törvényhozást ebben a tekintetben, s hogy az amerikai 
alkotmány maximálisan két évben állapítja meg a törvény- 
hozás számára a hitelkeret időtartamát. 

A brit példával való érvelés jogos és méltányos megfogal- 
mazása a következő: jóllehet a brit alkotmány nem korlátozza 
a haderő-apparátusnak nyújtható hitelkeret időtartamát, a par- 
lamenti gyakorlat ezt az időtartamot egy évre korlátozza. Nos, 
ha Nagy-Britanniában, ahol az alsóházat hét esztendőre vá- 
lasztják, ahol legtöbb tagját a lakosság egy töredéke választja, 
ahol a választókat oly nagy mértékben korrumpálják a kép- 
viselők és a képviselőket az uralkodóház, a képviselői testület, 
noha hatalmában áll meghatározatlan időtartamra hitelt nyúj- 
tani a hadseregnek, az egyéves időtartamot nem akarja — vagy 
nem meri — hosszabbítani, akkor nem kellene-e magának a 
gyanúnak elpirulnia, amidőn azt a látszatot kelti, hogy az 
Egyesült Államok SZABADON, az EGÉSZ NÉP által, minden 
MÁSODIK ÉVBEN megválasztott képviselőire nem lehetne nyu- 
godtan rábízni egy olyan hitelkeret odaítélését, amely eleve 
KÉT ÉV rövid időtartamára van korlátozva? 

A rossz ügy rendszerint elárulja magát. A szövetségi kor- 
mányzat ellenzőinek eljárása rendre ezt az igazságot példázza. 
De az elkövetett ballépések közül is a legkirívóbb az a pró- 
bálkozás, amelynek során igyekeztek felhasználni a népnek az 
állandó hadsereg intézményével szemben táplált csöndes 
rosszallását. A kísérlet teljes mértékben erre a fontos témára 
irányította a közfigyelmet, és olyan vizsgálódáshoz vezetett, 
amely szükségképpen azt a megalapozott és általános meg- 
győződést eredményezte, hogy az alkotmány nemcsak haté- 
kony védelmet nyújt az ebből az irányból fenyegető veszély 
ellen, hanem ráadásul csakis a nemzetvédelem szempont- 
jainak teljességgel megfelelő és az unió megőrzését teljes 
mértékben szem előtt tartó alkotmány mentheti meg Amerikát 

attól, hogy annyi állandó hadsereg legyen a területén, ahány 
államra vagy konföderációra oszlik, s hogy ezen testületek 
számának folytonos növekedése súlyos teherként nehezedjék 
az emberek vagyonára és veszélyeztesse szabadságjogaikat. 
Mert az egységes és jól működő kormányzat védőszárnyai 
alatt az ilyen — egyébként szükséges — apparátusnak anyagilag 
elviselhetőnek és a szabadságjogok szempontjából biztonsá- 
gosnak kell lennie. 

A hajóhad felszerelésének és fenntartásának jogkörére oly 
nyilvánvalóan szükség van, hogy a majdnem minden más vo- 
natkozásban kíméletlen kritika ebben a tekintetben megkí- 
mélte az alkotmányt. Valóban: Amerika legnagyobb áldásai 
közé sorolható, hogy miként az unió az egyedüli forrása 
tengerészeti erejének, úgy a hadiflotta a külföldről fenyegető 
veszély elleni védekezés fő ereje. Helyzetünk ebben a tekin- 
tetben is hasonlít Nagy-Britannia előnyös — mert szigetorszá- 
gi — helyzetére. A biztonságunkat külföldről fenyegető vál- 
lalkozások visszaverésére legalkalmasabb ütegeinket szeren- 
csére sohasem fordíthatja szabadságjogaink ellen valamilyen 
alattomos, szószegő kormányzat. 

Az atlanti határhoz közeli lakosság nagyon is érdekelt a ha- 
jóhad nyújtotta védelemben; s ha az emberek eddig nyugodtan 
alhattak, ha tulajdonuk nem volt kitéve gátlástalan kalandorok 
zsákmányoló ösztöneinek, ha tengermelléki városaik eddig 
nem kényszerültek arra, hogy a vakmerő támadók rajtaütései 
nyomán támasztott követeléseket teljesítve váltságdíjat 
fizessenek a még nagyobb vész elkerülése fejében — nos, a jó 
szerencsének e megnyilvánulásai nem annak köszönhetők, 
hogy a hivatalban lévő kormányzat meg tudja védeni azokat, 
akiktől lojalitást vár, hanem múlékony és csalóka okoknak. Ha 
eltekintünk Marylandtől és Virginiától, amelyeknek keleti ha- 
tára különösen sebezhető, nincs még egy olyan része az unió- 
nak, amelyet érzékenyebben érintene ez a kérdés, mint éppen 
New York államot. Tengerpartja igen kiterjedt. A legjelen- 

tősebb körzete sziget. Az állam területét több mint ötven ten- 
geri mérföldön nagy, hajózható folyó szeli át." Hatalmas áru- 
piacát, gazdagság-rezervoárját úgyszólván minden pillanatban 
befolyásolja az események alakulása. Szinte túsznak tekint- 
hető: esetleg kénytelen gyalázatosan engedni a külországi 
ellenség diktátumának, sőt talán kalózok és egyéb barbárok 
rabló követeléseinek is. Ha a kényes európai helyzet háborút 
okoz, és a helyzetből adódó szenvedélyek rászabadulnak az 
óceánra, akkor a csodával lesz határos, ha — nemcsak a ten- 
geren, hanem a vele határos részeken is — megmenekülünk az 
inzultusoktól, az atrocitásoktól és a rombolástól. Amerika 
jelenlegi helyzetében a katasztrófa veszélyének leginkább 
kitett államoknak nincs mit remélniük a mostani központi fan- 
tomkormánytól; s ha saját erőforrásaik elegendők volnának is 
ahhoz, hogy felkészüljenek a veszélyre, a védekezés költségei 
jórészt felemésztenék mindazt, amit meg kellene védeni. 

A milícia megszervezésének és igénybevételének jogkörét 
már kellőképpen megindokoltuk és megvilágítottuk. 

A pénzalapok megteremtésének és kölcsönök felvételének 
ügye — ez a honvédelmi erőfeszítés mozgatóereje — ugyanebbe 
a kategóriába tartozik. Ezt a jogkört is alaposan tanulmányoz- 
tuk már, és remélem, sikerült bebizonyítanunk, hogy az alkot- 
mány kellő figyelmet szentel mind a jogkör kiterjedésének, 
mind a formájának. Egyetlen megjegyzést hadd fűzzek ehhez 
azok számára, akik azt állítják, hogy a jogkört a külső adó- 
kivetésre kellett volna korlátozni, vagyis a behozatali vá- 
mokra. Nem kétséges, ez mindig értékes bevételi forrás lesz, 
sőt meglehetősen hosszú ideig az egyik legfőbb ilyen forrás, 
és jelenleg nélkülözhetetlen. De nagyot tévednénk, ha szá- 
mításon kívül hagynók, hogy a külkereskedelemből szerzett 
bevétel nagysága szükségképpen az import mennyisége és 
fajtája szerint változik, s hogy e változások nem felelnek meg 
a lakosság növekedésének, amely mégiscsak a közszükség- 
letek általános mércéje. Mindaddig, amíg a mezőgazdaság az 

egyetlen termelési ág, az iparcikkek behozatalának növeked- 
nie kell, mivel nő a fogyasztók száma. Mihelyt azonban a 
mezőgazdaság munkaerő-szükséglete telítve van, megindul a 
hazai gyáripar fejlődése, s akkor a népesség növekedésével a 
behozatal csökken. Távolabbra tekintve, a behozatal jelentős 
része nyersanyag lesz, amelyet exportcikkekké dolgoznak fel; 
így aztán inkább jutalmakkal kell majd bátorítani, semmint 
elbátortalanító vámokkal megterhelni. Egy tartósnak szánt 
kormányzati rendszernek tekintetbe kell vennie az ilyen for- 
dulatokat, s tudnia kell alkalmazkodni hozzájuk. 

Némelyek, akik különben nem tagadták az adókivetési jog- 
kör szükségességét, az alkotmány nyelvezete ellen intéztek 
heves kirohanást. Azt hajtogatták és visszhangozták, hogy , az 
adók, a vámok, az illetékek és a járulékok kivetése és behaj- 
tása, adósságok kifizetése, valamint az Egyesült Államok kö- 
zös védelmére és általános jólétére vonatkozó rendelkezések 
meghozatalá"-t" illető hatáskör nem más, mint korlátlan meg- 
bízás minden olyan hatalom gyakorlására, amelyre rá lehet 
fogni, hogy a honvédelem vagy a közjó nélkülözhetetlen kel- 
léke. Az a tény, hogy e szerzők a félreértelmezésnek erre a 
szintjére alacsonyodnak le, minden másnál világosabban 
bizonyítja szorongatott helyzetüket. 

Ha az alkotmány nem tartalmazná a kongresszus jogkö- 
reinek más felsorolását vagy meghatározását, mint az imént 
idézett, általánosságban mozgó passzus, akkor az említett 
ellenvetésre legalább valami ürügy volna; bár nehéz lenne 
okát adni, hogy miért ilyen ügyetlenül van megfogalmazva a 
minden lehetséges esetre kiterjedő törvénykezési jogkör. A 
felhatalmazás a sajtószabadság elpusztítására, az esküdtbí- 
róságok eltörlésére, sőt az örökösödés és az átruházás önké- 
nyes szabályozására fölöttébb különös módon fejeződik ki 
abban a kitételben, hogy , pénzt előteremteni a közjólétre". 

De ugyan mi indokolhatja az ellenvetéseket, ha a tárgy- 
köröket, amelyekre ezek az általános kifejezések utalnak, 

azonnal, csupán egy pontosvesszőnyi szünet után, föl is s0- 
rolják? Ha ugyanannak az okiratnak a különféle részei úgy 
értelmezendők, hogy minden egyes résznek meghatározott je- 
lentést kell tulajdonítani, vajon ugyanannak a mondatnak 
valamelyik része kizárható-e a jelentés összetevői közül? Va- 
jon a kétesebb és homályosabb értelmű kifejezések teljes ter- 
jedelmükben megtarthatók-e, miközben a világos és pontos 
kifejezésektől eleve megtagadtatik mindenfajta jelentés? 
Ugyan mi végre sorolnák fel külön-külön az egyes jogköröket, 
ha az volna az elgondolás, hogy ezek — és egyéb jogkörök — 
amúgy is bennfoglaltatnak a már előbb megemlített általános 
jogkörben? Mi sem természetesebb vagy közkeletűbb, mint 
először valami általános megállapítást tenni, aztán — a rész- 
letek felsorolásával — kifejteni és megmagyarázni. De olyan 
részleteket felsorolni, amelyek nem fejtik ki és nem magya- 
rázzák meg az általános jelentést, és csak összezavarnak és 
félrevezetnek — engedtessék meg, hogy ezt a képtelen elgon- 
dolást — ha az alkotmány ellenzői, illetve megfogalmazói 
között kell választani, semmi esetre se varrjuk az utóbbiak 
nyakába. 

Annál különösebb a dolog, mivel a Konvenció fogalmazása 
e helyt voltaképpen a Konföderációs Cikkelyek másolata. A 3. 
cikkely szerint az államok uniójának célja: , közös védelmük, 
szabadságjogaik, közös és általános jólétük biztosítása". Még 
szembeötlőbb a 8. cikkely kifejezéseinek azonossága: ,,a hon- 
védelemre vagy a közjólétre fordított minden olyan hadi és 
egyéb költség, amelyet az Egyesült Államok kongresszusa 
jóváhagyott, egy közös kincstárból folyósítandó" stb. Hasonló 
fogalmazás olvasható a 9. cikkelyben. Magyarázzuk e cikke- 
lyek bármelyikét olyan módon, ahogy az új alkotmányt pró- 
bálják értelmezni, és a meglévő kongresszusra máris olyan 
jogköröket ruházunk, amelyek alapján mindenféle ügyben 
törvényt hozhat. De vajon mit gondoltunk volna. erről a tes- 
tületről, ha kizárólag az általánosságokat veszi tekintetbe, és 

figyelmen kívül hagyva a részleteket, amelyek meghatározzák 
és korlátozzák az általánosságok horderejét, korlátlan hatal- 
mat gyakorol a honvédelem és a közjólét biztosítása tekin- 
tetében? Maguktól az ellenzőktől kérdezem: vajon akkor 
ugyanahhoz az érvrendszerhez folyamodtak volna a kong- 
resszus igazolására, amelyet most a Konvenció ellen alkal- 
maznak? Bizony könnyen megeshetik, hogy a balítélet önnön- 
magát ítéli el! 

PUBLIUS 


A FÖDERALISTA, 42. Sz.: MADISON 
1788. január 22. 


New York állam népéhez 

A központi kormányzatra ruházott jogkörök második kate- 
góriája a külföldi országokkal folytatott kapcsolatokra 
vonatkozik, vagyis: nemzetközi szerződések kötése; nagy- 
követek, más diplomáciai vezetők és konzulok küldése és fo- 
gadása; nyílt tengeren elkövetett kalózkodás és egyéb bűncse- 
lekmények, valamint a nemzetközi jog megsértésének meg- 
torlása: a külkereskedelem szabályozása (ebbe beletartozik az 
a jogkör, amely 1808 után megtiltja a rabszolga-behozatalt és 
addig is tízdollárnyi vámot vet ki fejenként az ilyen import 
letörése végett). 

A jogköröknek ez a kategóriája nyilvánvaló és jelentős ága 
a szövetségi adminisztrációnak. Ha bármilyen tekintetben 
egységes nemzet akarunk lenni, akkor mindenekelőtt a más 
nemzetekhez fűződő kapcsolatainkban kell annak lennünk. 

A nemzetközi szerződéskötés, valamint a követküldés és kö- 
vetfogadás jogköréhez nincs mit hozzátenni. Mindkét jogkört 
tartalmazzák a Konföderációs Cikkelyek, a különbség csupán 
annyi, hogy a Konvenció tervezete megszabadítja az előbbit 
attól a kitételtől, amelynek értelmében az egyes államok rend- 

szabályai jelentősen hátráltathatnák a szerződéskötést; továb- 
bá: a nagykövetekre vonatkozó előíráshoz — kifejezetten és 
igen helyesen — hozzáadódott a , más diplomáciai vezetők és 
konzulok" kinevezésének jogköre. A nagykövet kifejezésen, 
ha szigorúan értelmezzük, amint ezt a 2. konföderációs cik- 
kely minden jel szerint megköveteli, a követek legmagasabb 
kategóriája értendő; nem foglalja viszont magában ez a kife- 
jezés azokat a rangokat, amelyeket az Egyesült Államok való- 
színűleg előnyben fog részesíteni ott, ahol külföldi nagykövet- 
ségek felállítása bizonyul szükségesnek. És bármily tágan 
értelmezzük is a dolgot, a kifejezés a konzul fogalmát nem tar- 
talmazza. De indokoltnak találták — és a kongresszus gyakor- 
lata is ez volt —, hogy a követek alacsonyabb rangját vegyék 
figyelembe, és hogy konzulokat küldjenek és fogadjanak. 
Igaz, ott, ahol a kereskedelmi szerződések a kereskedelem 
lebonyolításában közreműködő konzulok kölcsönös kineve- 
zéséről beszélnek, a külföldi konzulok fogadása beletartozhat 
a kereskedelmi szerződések jogkörébe; és ahol nincs ilyen 
szerződés, ott amerikai konzuloknak külföldre küldése esetleg 
bennfoglaltatik a 9. konföderációs cikkelyben megállapított 
jogkörben, amely olyan polgári tisztviselők kinevezésére ha- 
talmaz fel, akikre az Egyesült Államok ügyeinek intézéséhez 
szükség van. De konzuloknak az Egyesült Államokba való 
befogadásáról a jelek szerint megfeledkeztek, mármint ott, 
ahol korábban megkötött szerződések nem gondoskodtak 
erről. A mulasztás pótlása egyike a kisebb jelentőségű esetek- 
nek, amelyekben a Konvenció javított az előtte levő mintán. 
De a legapróbb rendelkezések is fontosságra tesznek szert, 
amikor arra irányulnak, hogy kiküszöböljék a fokozatos és 
észrevétlen hatalombitorlás kényszerűségét vagy ürügyeit; 
azoknak az eseteknek a listája, amelyekben a kongresszust fél- 
revezették vagy a megadott jogkörök túllépésére kényszerítet- 
ték a konföderáció fogyatékosságai, megdöbbentené mind- 
azokat, akik nem kísérték figyelemmel az ilyen ügyeket. Elég 

jelentős érv lehetne ez a lista az új alkotmány mellett, amely 
úgy látszik, éppoly gondosan igyekezett helyrehozni a régi 
alkotmány kisebb hibáit, mint a nyilvánvalóbbakat és szem- 
beötlőbbeket. 

A nyílt tengeren elkövetett kalózkodás és egyéb bűntettek 
meghatározásának és megtorlásának jogköre, valamint a nem- 
zetközi jogon esett sérelmek megtorlásának jogköre — szintén 
helyesen — a központi kormányzaté, és ez a Konföderációs 
Cikkelyeknek még az előbbinél is jelentősebb tökéletesítése. 
E cikkelyek nem tartalmaznak intézkedéseket a nemzetközi 
jog megsértésének esetére, és következésképpen bármely fele- 
lőtlen tagállam összeveszítheti a konföderációt külföldi orszá- 
gokkal. A kalózkodásra és egyéb bűntettekre vonatkozó szö- 
vetségi alkotmánycikkelyek sem mennek messzebbre, mint 
hogy előírják: bíróságok állítandók fel e cselekmények tár- 
gyalására. A kalózkodás meghatározását talán hátrányos 
következmények nélkül a nemzetközi jogra lehet bízni, jólle- 
het törvénykezési definíciója a legtöbb helyi törvénykönyvben 
megtalálható. Nyilvánvalóan szükség van azonban a nyílt ten- 
geren elkövetett bűntettek meghatározására. A bűntett (felony) 
meghatározatlan jelentésű kifejezés az angol szokásjogban 
(common law), és különféle horderejű az angol királyság 
kodifikált jogában is. De egyetlen külföldi ország szokásjoga 
vagy írott joga sem lehet kötelező érvényű a mi országunkra, 
kivéve ha már korábban beillesztettük a saját jogrendsze- 
rünkbe. A kifejezésnek a tagállamok törvénykönyveiben fel- 
lelhető meghatározása éppoly kevéssé alkalmazható, mint 
amilyen becstelen és jogtalan volna a külföldi példa önkényes 
átvétele. Amellett ahány tagállam, annyiféle a definíció, és a 
büntető törvénykönyvek minden egyes felülvizsgálatával azok 
is változnak. A bizonyosság és az egyöntetűség kedvéért tehát 
ebben az esetben minden tekintetben szükséges és helyénvaló 
volt a bűntettek és bűncselekmények meghatározásának jogát 
a központi hatalomra bízni. 

A külkereskedelem szabályozását már sok szemszögből 
megvilágítottuk és teljes terjedelmében tanulmányoztuk, így 
nincs szükség annak további bizonyítására, hogy az ügy a 
szövetségi kormányzat hatáskörébe tartozik. 

Kétségkívül kívánatos lett volna, ha a rabszolga-behozatal 
tiltásának jogkörével nem várunk 1808-ig, vagyis inkább az 
lett volna jó, ha ez a jogkör azonnal hatályba lép. De nem 
nehéz megmagyarázni, hogy miért írták elő e korlátozást a 
központi kormányzat számára, mint ahogyan könnyű meg- 
magyarázni e bekezdés fogalmazását is. Nagy nyereségnek 
tekintendő az emberiesség szempontjából, hogy egy húszéves 
periódus örök időkre véget vethet az Egyesült Allamokban 
egy kereskedelmi ágnak, amely oly sokáig és oly harsányan 
hirdette a modern politika alapvető barbárságát; s hogy ebben 
az időszakban a szövetségi kormányzat nagyon is helyte- 
leníteni fogja ezt a kereskedelmi ágat, amely teljesen eltöröl- 
hető lesz annak a néhány államnak a beleegyezésével, amely 
ma még folytatja ezt a természetellenes kereskedést, de az 
unió államai nagy többségének tiltó példája nyomán változtat 
majd az álláspontján. Mily boldogok lennének a szerencsétlen 
afrikaiak, ha ugyanilyen kedvező kilátásokkal várhatnák, 
hogy kiszabadulnak európai testvéreik igájából! Kísérletek 
történtek, hogy ezt a bekezdést alkotmányellenesnek állítsák 
be: egyfelől törvénytelen tevékenység bűnös megtűrésének 
bélyegezték, másfelől viszont olyan törekvésnek, amely aka- 
dályozza az európaiak önkéntes és hasznos amerikai emigrá- 
cióját. Nem azért említem e méltatlan félreértelmezéseket, 
hogy megfeleljek rájuk, hanem azért, hogy érzékeltessem, 
milyen módon és milyen szellemben gyakorolják némelyek 
ellenzékiségüket a megalakítandó kormánnyal szemben. 

A harmadik kategóriába azok a jogkörök tartoznak, amelyek 
az egyes államok közötti összhangot és zavartalan érintkezést 
segítik elő. 

Idetartoznak az egyes államok hatalmát korlátozó intéz- 

kedések, továbbá a bírói hatalom egyes jogkörei; de az előb- 
biek egészen külön fejezetet alkotnak, az utóbbiakat viszont 
akkor tanulmányozzuk majd részletesen, amikor a kormányzat 
szerkezetét és szervezeti felépítését vizsgáljuk. Most arra 
szorítkozom, hogy futólag áttekintsem a harmadik kategóriá- 
ba tartozó maradék jogköröket, vagyis: az egyes államok és az 
indián törzsek közötti kereskedelem szabályozását; a pénzér- 
mék kibocsátásának jogát; a pénz értékének és az idegen 
pénzérmék hozzá viszonyított értékének szabályozását; az 
Egyesült Államok pénzérméi és értékpapírjai hamisításának 
büntetését; a szabványsúlyok és -mértékek rögzítését; az egy- 
séges honosítási és csődtörvények meghozatalát; annak a 
módszernek a szabályozását, amellyel a bármely államban 
végrehajtott állami aktusok, kiadott okmányok és bírói eljárá- 
sok valódiságát bizonyítják, továbbá annak szabályozását, 
hogy milyen jogkövetkezményekkel járnak ezek más álla- 
mokban; végül postahivatalok létesítését és postautak építését. 

A meglévő konföderáció tagállamai közötti kereskedelem 
szabályozására vonatkozó jogkör fogyatékossága a tapasztala- 
tok alapján világosan megállapítható. A korábbi értekezések- 
ben a témával összefüggő bizonyítékokhoz és észrevételekhez 
bízvást hozzáfűzhetjük, hogy a pótlólagos intézkedés nélkül 
hiányos és hatástalan lett volna a külkereskedelem szabályo- 
zásának jogköre. E jogkör egyik lényeges célja az volt, hogy 
az egyes államok más államokon keresztül lebonyolított ex- 
portját és importját az utóbbiak ne adóztathassák meg. Ha a 
közvetítő államok kényükre-kedvükre szabályozhatnák az 
államok közötti kereskedelmet, megtalálnák a módját, hogy az 
export-import cikkeket a területükön való átszállítás fejében 
olyan vámokkal sújtsák, amelyek az exportcikkek előállítóit 
és az importcikkek fogyasztóit terhelnék. A tapasztalat arra 
tanít, hogy különféle mesterkedések elősegítenék az ilyen 
gyakorlatot, és mind az efféle tapasztalatokból, mind pedig az 
emberi viszonylatok általános ismerete alapján tudhatjuk, 

hogy az ilyesmi végeérhetetlen ellenségeskedésbe torkollik, és 
valószínű, hogy súlyosan megzavarja a köz nyugalmát. Azok 
szemében, akik szenvedélyektől és érdekektől mentesen 
szemlélik a dolgokat, a kereskedőállamoknak az a törekvése, 
hogy — bárminő formában — közvetett bevételeket préseljenek 
ki nem kereskedő szomszédaikból, nemcsak kevéssé eszélyes, 
hanem méltánytalan eljárás is, amely a sértett felet — részben 
neheztelésből, részben pedig érdekből — arra ösztönözheti, 
hogy külkereskedelmét kényelmetlenebb úton-módon bonyo- 
lítsa le. Ámde az értelem szelíd hangját, amely magasabb és 
tartósabb érdekek mellett érvel, túlságosan gyakran fojtja el a 
testületekben, de a személyes érintkezésben is az azonnali és 
túlzott haszonszerzés türelmetlen mohóságának lármája. 

A konföderációba tömörült államok egymással folytatott 
kereskedelmét ellenőriznie kell valamilyen testületnek — en- 
nek szükségességét nemcsak a saját példánk illusztrálja, ha- 
nem más országoké is. Svájcban, ahol igen laza az unió, mind- 
egyik kanton köteles a más kantonokba irányuló áruszállít- 
mányokat átengedni a területén, mégpedig a vámok növelése 
nélkül. Németországban birodalmi törvény írja elő, hogy a 
fejedelmek és az államok nem sújthatják illetékekkel vagy 
híd-, út- és folyami vámokkal a területükön áthaladó szállít- 
mányokat a császár vagy a birodalmi gyűlés jóváhagyása nél- 
kül, jóllehet az egyik korábbi értekezésben közölt idézetből 
kitűnik, hogy a szóban forgó konföderációban sok esetben 
nem érvényesült ez a gyakorlat, ami aztán persze az előbb em- 
lített bajokkal járt. A Holland Unióban a tagállamokkal szem- 
ben érvényesül a megszorítás, hogy központi jóváhagyás 
nélkül nem szabad a szomszédokra hátrányos adót kivetniük. 

Az indián törzsekkel folytatott kereskedelem szabályo- 
zásából — igen helyesen — hiányzik a Konföderációs Cikke- 
lyeknek az a két korlátozása, amely az előírásokat homályossá 
és ellentmondásossá teszi. A jogkör e cikkelyekben azokra az 
indiánokra korlátozódik, akik nem tekinthetők egy tagállam 

polgárainak sem, és előírja, hogy az egyes államok e jogköre 
— saját határaikon belül, saját fennhatóságuk alatt — nem sért- 
hető meg és nem korlátozható. Hogy miféle indiánok tekin- 
tendők egy-egy állam polgárainak, nincs meghatározva, és a 
kérdés sokszor volt már tanácstalanság és civódás tárgya a 
szövetségi testületekben. Az pedig teljességgel érthetetlen, 
hogy miként szabályozhatja egy külső hatóság a belső 
törvényhozás hatásköreinek megsértése nélkül a kereskedelmi 
forgalmat azokkal az indiánokkal, akik nem polgárai ugyan 
egy-egy államnak, de mégiscsak egy állam törvényhozói fenn- 
hatósága alatt élnek. Nem az egyetlen olyan eset ez, amikor a 
konföderáció — meggondolatlanul — lehetetlenre vállalkozott: 
összeegyeztetni kívánta az unióban érvényesülő részleges szu- 
verenitást az egyes államokban előírt teljes szuverenitással; 
eredménytelen támadási kísérlet ez egy matematikai alaptétel 
ellen, ha ugyanis valamiből elveszünk egy részt, akkor az 
egész nem maradhat meg épségben. 

Ami a pénzérmék kibocsátásának jogát és a pénzérmék 
értéke megállapításának jogkörét illeti — beleértve az utóbbiba 
a külföldi pénznemekhez viszonyított értéket is —, csak annyit 
jegyzek meg, hogy az értékmegállapítás dolgában az alkot- 
mány pótolta a Konföderációs Cikkelyek egyik hiányát. A 
jelenlegi kongresszus jogköre a saját fennhatósága, nem pedig 
az egyes államok fennhatósága alatt vert pénz értékének sza- 
bályozására korlátozódik. Nyilvánvaló, hogy a használatban 
lévő pénz értékének javasolt egyöntetűségét semmivé teheti, 
ha a külföldi pénzérmék viszonyított értékének megállapítását 
a különféle államok eltérő szabályozására bízzuk. 

Az állami értékpapírok és a pénzérmék hamisításának meg- 
büntetése természetszerűleg annak a hatóságnak a jogköre, 
amely mind az értékpapírok, mind a pénz értékének biz- 
tosítására hivatott. 

A szabványsúlyok és -mértékek rögzítése kikerült a Konfö- 

derációs Cikkelyek hatálya alól, s hasonló meggondolások 
érvényesek rá, mint a pénz és a pénzérték szabályozására. 

A honosítási szabályokban tapasztalható eltéréseket régóta 
emlegetik rendszerünk egyik hibájaként, s azt mondják, hogy 
bonyolult és kényes kérdések előidézője. Mint a konföderáció 
4. cikkelyében olvasható, ,az államok szabad lakosai — 
ínségesek, csavargók és szökésben lévő bűnözők kivételével — 
minden államban jogosultak a szabad polgárok kiváltságaira 
és mentességeire, és minden egyes állam népe minden más 
államban jogosult a kereskedelmi kiváltságok és előnyök élve- 
zésére" stb. Figyelemre méltó nyelvi zűrzavar észlelhető itt. 
Nem fejthető meg egykönnyen, miért olvasható a cikkely 
egyik részében a szabad lakosai kifejezés, a másikban a 
szabad polgárok meghatározás, majd pedig a nép szó, vagy 
hogy miért kellett a , kiváltságokat és mentességeket" a 
, kereskedelmi kiváltságok"-kal és , előnyök"-kel megtetézni. 
Aligha kerülhető el az az értelmezés, amely szerint azok, 
akiket egy állam szabad lakosaiként emlegetünk, jóllehet nem 
polgárai ennek az államnak, minden más államban jogosultak 
az utóbbiakban a szabad polgárokat megillető kiváltságok — 
vagyis a saját államukban nekik biztosítottaknál nagyobb ki- 
váltságok — élvezésére; úgyhogy bármelyik államnak jogában 
áll, sőt bármelyik állam kötelezhető nemcsak más államokban 
polgárjogokat adni azoknak, akiknek a saját fennhatósága alatt 
adna ilyen jogokat, hanem azoknak is, akiket lakosokként 
befogad. De ha a , lakos" szót úgy értelmezzük, hogy az em- 
lített előnyök és kiváltságok csakis az állam polgáraira vonat- 
koztathatók, akkor csupán csökkentjük, de nem küszöböljük 
ki a nehézséget. Mert ebben az esetben mindegyik állam meg- 
tartaná azt a nagyon is helyteleníthető jogkörét, hogy minden 
más államban honosítsa az idegeneket. Akkor pedig az egyik 
államban már a rövid ott-lakás is polgárjogokkal ruházná fel a 
lakost, a másik állam viszont szigorúbb feltételekhez kötné a 
polgárjogok megszerzését. Tehát az idegen, aki bizonyos 

jogokat nem kaphatna meg az utóbbi kategóriába tartozó 
állam törvényei alapján, kijátszhatná a rendelkezéseket pusz- 
tán azzal, hogy egy ideig az előbbi kategóriába tartozó állam- 
ban lakik; így aztán az egyik állam törvényei — abszurd módon 
— a másik állam területén és fennhatósága alatt hatálytalani- 
tanák az utóbbi, a , másik" törvényeit. Pusztán a véletlennek 
köszönhetjük, hogy eddig nem következett be valamilyen 
súlyos zűrzavar ebben a vonatkozásban. Több állam törvényei 
szerint a bizonyos kategóriákba tartozó idegenek ártalmas 
személyeknek minősülnek, és olyan tilalmak vonatkoznak rá- 
juk, amelyek kirekesztik őket nemcsak a polgárjogok élve- 
zéséből, hanem még az ott-tartózkodás előnyeiből is. Mi lenne 
mármost a következmény, ha az ilyen személyek — ott-tartóz- 
kodás révén vagy egyébként — egy másik állam törvényei 
alapján polgároknak minősülnének, és ekként érvényesítenék 
ott-tartózkodási és polgári jogaikat abban az államban, amely 
proskribálta, vagyis törvényen kívül helyezte őket? Bár- 
milyenek lettek volna is a törvényes következmények, az 
egyéb lehetséges következmények túlságosan súlyosak ahhoz, 
hogy ne igényelnének intézkedést. Az új alkotmány tehát — 
igen helyesen — kiküszöböli ezt a visszásságot és a konföderá- 
ció fogyatékosságaiból adódó egyéb ilyen jellegű visszássá- 
gokat; felhatalmazza ugyanis a központi kormányzatot, hogy 
az Egyesült Államok egész területére érvényes, egységes ho- 
nosítási törvényt vezessen be. 

Az egységes csődtörvény megalkotásának jogköre oly szo- 
rosan kapcsolódik a kereskedelem szabályozásához, és oly 
sok csalást akadályoz meg azokban az esetekben, amikor a 
felek vagy a tulajdonuk ennek vagy amannak az államnak a 
fennhatósága alatt vannak ugyan, de ide-oda költöztethetők, 
hogy célirányossága nem is kérdéses. 

Az a jogkör, hogy átfogó törvényekkel határozzák meg a 
törvények, okmányok és bírósági eljárások érvényességének 
módját minden egyes államban, továbbá a szomszédos álla- 

mokban érvényes hitelességüket és hatályukat, nyilvánvaló és 
üdvös fejlődés a Konföderációs Cikkelyek ilyen vonatkozású 
bekezdéséhez képest. E bekezdés jelentése ugyanis szerfölött 
homályos, és bármilyen értelmezés szerint is nagyon csekély 
jelentőségű. Az itt megállapított jogkör viszont az igazság- 
szolgáltatás igen eredményes eszközévé lehet, és kivált az 
egymással szomszédos államok határain alkalmazható elő- 
nyösen, ahol is az igazságszolgáltatás következményei jelen- 
leg az eljárás bármely szakaszában hirtelen és titokban idegen 
fennhatóság függőségébe kerülhetnek. 

A postautak építése jogkörének minden szempontból ártal- 
matlan jogkörnek kell lennie; s ha helyesen kezelik, nagy 
előnye származhatik belőle a köznek. Ami az államok közötti 
érintkezés megkönnyítésére szolgál, az mindig közérdekű. 


PUBLIUS 
A FÖDERALISTA, 43. SZ.: MADISON 
1788. január 23. 


New York állam népéhez 
A negyedik kategória a következő jogköröket foglalja magá- 
ban. 

1. , A tudomány és a hasznos művészetek haladásának támo- 
gatásá"-ra vonatkozó jogkör, , azzal, hogy a szerzők és a fel- 
találók számára meghatározott időre kizárólagos jogot biztosít 
írásműveikhez és felfedezéseikhez"." 

Aligha lehet kérdéses e jogkör hasznos volta. Nagy-Britan- 
niában a szerzői jogról ünnepélyesen kinyilvánították, hogy 
része a polgári jognak. Ugyanilyen helyénvalónak látszik, 
hogy a hasznos találmányok jogával a feltaláló rendelkezzék. 
Mindkét esetben teljes mértékben egybeesik a közjó és az 
egyéni érdek. Az állam nem hozhat külön-külön hatékony ren- 

delkezéseket egyik esetben sem, és a legtöbb állam elébe ment 
a döntésnek akkor, amikor a kongresszus szorgalmazására 
törvényeket hozott ezen a téren. 

2. , Kizárólagos törvényalkotás bármely ügyben, azon kerü- 
let tekintetében (tíz négyzetmérföldön belül), amely az egyes 
államok által történt átengedés és a Kongresszus hozzájárulása 
alapján az Egyesült Államok kormányzatának székhelyéül 
szolgál, és hasonló jogkör gyakorlása minden olyan terület 
tekintetében, amelyet az érintett állam törvényhozó testületé- 
nek hozzájárulása alapján erődítmények, raktárak, hadiszer- 
tárak, dokkok és egyéb szükséges épületek létesítésének céljá- 
ból megvásároltak." 

A kormányszékhelyen gyakorolt teljes hatalom magától ér- 
tetődő. Az unió — de úgy is mondhatnám: a világ — minden 
törvényhozó testülete gyakorolja ezt a jogkört, mivel szerves 
tartozéka a főhatalomnak. Enélkül büntetlenül megsérthető 
lenne a közhatalom, és megszakítható a működése; ráadásul a 
központi kormányzat tagjai kötelességük teljesítésében annak 
az államnak a védelmére szorulnának, amelynek területén a 
kormányzat székhelye van, és ez a függőség az országos testü- 
leteket abba a gyanúba keverhetné, hogy félnek vagy befolyás 
alatt állnak, ami éppoly megszégyenítő lenne a kormányzat, 
mint amilyen elfogadhatatlan a konföderáció többi tagja szá- 
mára. Ez a meggondolás annál többet nyom a latban, mivel a 
kormányzat székhelyén végrehajtott, közhasznú fejlesztések 
fokozatos felhalmozódása túlságosan nagy közkötelezettséget 
jelentene ahhoz, hogy minden egyetlen állam kezében marad- 
jon, és annyi akadályt gördítene a kormányzat áttelepítésének 
útjába, hogy még inkább csökkentené az utóbbi — feltétlenül 
szükséges — függetlenségét. Ennek a szövetségi kerületnek a 
kiterjedését kellőképpen meghatározták ahhoz, hogy elejét 
vegyék mindenféle gyanakvásnak. Mivel pedig a szövetségi 
kerület céljaira való használat az átengedő állam beleegye- 

zésével történik; mivel az érdekelt állam nyilván szerződésben 
fogja biztosítani az ott lakó polgárok jogait és beleegyezését; 
mivel a lakosok megfelelő ösztönzést kapnak és kellő érde- 
keltséggel bírnak majd a terület átengedését illetően; mivel 
hallathatják szavukat a kormányzat megválasztásában, amely 
fennhatóságot gyakorol felettük; mivel szavazataik alapján 
természetszerűleg működtethetik helyi célokra a helyi tör- 
vényhozást; és mivel az állam törvényhozó testületének és az 
átengedett terület lakosságának jogköre, illetve az átengedés- 
ben vállalt szerepe az állam egész népétől, valamint az alkot- 
mánynak a nép általi elfogadásából származtatható — a jelek 
szerint minden elképzelhető ellenvetés elháríttatott és kikü- 
szöböltetett. 

A központi kormányzat létesítette erődítmények, fegyver- 
raktárak stb. fölött gyakorolt fennhatóság szükségessége nem 
kevésbé nyilvánvaló. Az ilyen célokra elköltött közpénzek, az 
ilyen célokra befektetett köztulajdon megköveteli, hogy a 
szóban forgó létesítmények kivétessenek az illető állam ille- 
tékessége alól. Nem volna helyes továbbá, ha olyan létesít- 
mények, amelyektől esetleg az egész unió biztonsága függ, 
valamennyire is függőségbe kerülnének valamelyik tagállam- 
tól. Itt is elhárítható minden ellenvetés és kétely, ha az egyes 
államok jóváhagyását kérik minden ilyen létesítményhez. 

3. , Az árulás büntetésének megállapítása, de az.árulás miat- 
ti elítélés nem jelentheti az örökösök kizárását az öröklésből, 
és a vagyonelkobzás is csak az elítélt személy életére terjedhet 
ki." 

Mivel az Egyesült Államok ellen hazaárulás követhető el, az 
Egyesült Államok felhatalmazandó ennek a megbüntetésére. 
Mivel azonban a kiagyalt és koholt , hazaárulás" igen alkal- 
mas eszköz lehet arra, hogy erőszakos klikkek és csoportok — 
a szabad kormányzatok e természetes hordalékai — érvényesít- 
sék egymással szemben a rosszindulatukat, a Konvenció, ki- 
váló ítélőképességgel, korlátot állított e különleges veszéllyel 

szemben: alkotmányjogilag meghatározta a szóban forgó bűn- 
cselekményt, definiálva az elítéléshez szükséges bizonyíté- 
kokat, és még a büntetés végrehajtása esetére is előírta a kong- 
resszusnak, hogy a bűnösség következményeit az elkövető 
személyére korlátozza. 

4. , A Kongresszus új államokat vehet fel az Unióba, de nem 
lehet új államot kialakítani vagy létesíteni egy másik állam 
fennhatósága alá tartozó területen; nem lehet új államot alakí- 
tani két vagy több állam, illetve államok részeinek egyesítése 
útján az érintett államok törvényhozó testülete és a Kong- 
resszus hozzájárulása nélkül."" 

A Konföderációs Cikkelyekben nem található előírás e 
fontos tárgykörről. Kanadát azon az alapon kívánták volna fel- 
venni, hogy magáévá teszi az Egyesült Államok jogszabályait; 
a kolóniákat pedig — ezen a kifejezésen nyilván a többi brit 
gyarmat értendő — kilenc állam jóváhagyásától függően. A 
konföderációs okirat szerkesztői a jelek szerint figyelmen 
kívül hagyták új államok létesítésének lehetőségét. Láttuk 
már, milyen hátrányokkal járt ez a mulasztás és milyen 
jogkörök szálltak át ennek következtében a kongresszusra. Az 
új rendszer — igen helyesen — helyrehozta ezt a mulasztást. Az 
általános óvintézkedés, amely szerint a szövetségi hatalom és 
az érintett államok beleegyezése nélkül új állam nem hozható 
létre, megfelel az ilyen aktusok esetére szükségképpen érvé- 
nyes alapelveknek. Az a különleges óvintézkedés, amely 
szerint egy állam felosztása útján nem hozhatók létre új álla- 
mok az érintett állam jóváhagyása nélkül, a nagyobb államok 
megnyugtatására szolgál; mint ahogyan a kisebb államokat 
viszont az a rendelkezés nyugtatja meg, amely szerint nem 
egyesülhetnek államok az ő beleegyezésük nélkül. 

5. , A Kongresszus hatáskörébe tartozik az Egyesült Álla- 
mokhoz tartozó területekre és egyéb tulajdonra vonatkozó 
minden szükséges rendelkezés és szabály megállapítása. A 
jelen Alkotmány rendelkezéseit nem lehet úgy értelmezni, 

hogy azok az Egyesült Államok vagy bármelyik állam igé- 
nyeit csorbítják."" 

Igen fontos jogkör ez; az előbbi jogkör indokoltságát alátá- 
masztó meggondolásokhoz hasonló okok teszik szükségessé. 
A hozzácsatolt előírás is helyénvaló, és valószínűleg a nyugati 
határvidékkel kapcsolatos," meglehetősen közismert acsarko- 
dások, áskálódások és problémák miatt vált szükségessé. 

6. , (Az Egyesült Államok] az Unió minden állama számára 
biztosítja a köztársasági kormányformát, minden államot 
védelmez ellenséges támadással szemben, és az állam tör- 
vényhozó testületének, illetve (ha a törvényhozó testület 
összehívása nem lehetséges) az állam végrehajtó szervének 
kérelmére védelmet nyújt a belső erőszak ellen."" 

Egy köztársasági elveken alapuló és köztársasági tagálla- 
mokból álló konföderációban a felügyeletet gyakorló kor- 
mányzatnak elég tekintélyesnek kell lennie ahhoz, hogy meg- 
védje a rendszert az arisztokratikus vagy monarchikus túlka- 
pásoktól. Minél szorosabb az ilyen unió, annál jobban érdek- 
lődnek a tagjai egymás politikai intézményei iránt és annál 
több joguk van megkövetelni, hogy az egyezségük szerinti 
kormányzati rendszer lényegében fenntartassék. Ez a jog ma- 
gában foglalja az orvoslás lehetőségét; és vajon lehet-e ennek 
az orvoslásnak az alkotmánynál alkalmasabb eszköze? Az 
egymástól eltérő elveken és formákon alapuló kormányzatok 
kevésbé bizonyultak alkalmasnak bármilyen szövetségi koalí- 
cióra, mint az egymással rokon jellegűek. Montesguieu szerint 
, [mivel] Németország szabad városokból és fejedelmeknek 
alávetett kis államokból áll, a tapasztalat azt mutatja, hogy 
tökéletlenebb, mint Hollandia és Svájc". Es hozzáteszi: , Gö- 
rögországban minden elveszett, mikor Makedónia királyai 
helyet kaptak az amphiktüónok között."" Ez utóbbi esetben 
kétségkívül befolyásolta az eseményeket a konföderáció új 
tagjának aránytalanul nagy hatalma és monarchikus volta. 
Fölmerülhet a kérdés, hogy vajon mi szükség van az előbb 

említett óvintézkedésre és vajon nem szolgálhat-e ürügyként 
arra, hogy maguknak az államoknak a beleegyezése nélkül 
változtatásokat hajtsanak végre az államok kormányzatán? E 
kérdésekre kézenfekvő a felelet. Ha nincs szükség a központi 
kormányzat beavatkozására, akkor az ilyen eseményre vonat- 
kozó előírás pusztán ártalmatlan fölösleg az alkotmányban. 
De ugyan ki tudná megmondani, hogy milyen következmé- 
nyekkel járhatnak az egyes tagállamok szeszélyei, vállalkozó 
szellemű vezetők becsvágya vagy idegen hatalmak áskálódá- 
sai, intrikái és befolyása? A második kérdésre az lehetne a 
válasz, hogy ha a központi kormányzat az alkotmányos fel- 
hatalmazás következtében beavatkoznék, természetszerűleg 
teljes mértékben élnie kellene a felhatalmazással. Maga a fel- 
hatalmazás viszont nem terjed ki többre, mint hogy garantálja 
a köztársasági kormányformát, aminek előfeltétele, hogy már 
létezzék egy kormányzat, amelynek formája garantálható. 
Amíg tehát az egyes államokat továbbra is republikánus kor- 
mányzatok irányítják, ezeket a kormányzatokat a szövetségi 
alkotmány garantálja. Ha az államok esetleg úgy döntenek, 
hogy más köztársasági kormányformát választanak, ez joguk- 
ban áll, s akkor elvárhatják, hogy a szövetség kezeskedjék 
erről az új formáról. Az egyedüli korlátozás: nem válthatják 
fel a köztársasági alkotmányt antirepublikánus alkotmánnyal; 
ez olyan megszorítás, amelyet aligha minősít sérelmesnek 
bárki is. 

Védelem az ellenséges támadással szemben — ezt joggal 
várhatják el a társadalomtól az alkotórészei. Az itt alkalmazott 
kifejezés a jelek szerint nemcsak azt foglalja magában, hogy 
minden államnak védelmet nyújtanak a külföldről jövő táma- 
dás ellen, hanem azt is, hogy megoltalmazzák őket az erősebb 
szomszéd államok becsvágyó vagy bosszúálló vállalkozásai- 
tól. Az ókori és az újabb konföderációk története egyaránt azt 
mutatja, hogy az unió gyöngébb tagállamainak nem lehet kö- 
zömbös e törvénycikk bölcs előrelátása. 

Hozzáadódik ehhez — szintén helyesen — a belső erőszak 
elleni védelem. Láttuk, hogy a svájci kantonok esetében is 
történik ilyen intézkedés, jóllehet e kantonok voltaképpen 
nem is egyetlen kormányzat fennhatósága alá tartoznak; és 
ennek a szövetségnek — a svájcinak — a története arról tájékoz- 
tat, hogy a tagok gyakran folyamodnak kölcsönös segítségért 
és meg is kapják; ez a legdemokratikusabb kantonokra éppen- 
úgy vonatkozik, mint a többiekre. Egy nem régi és jól ismert 
hazai eset" arra figyelmeztet bennünket, hogy fel kell készülni 
az ilyen szükséghelyzetekre. 

Első látásra talán sem az a feltevés nem egyezik a repub- 
likánus elmélettel, hogy a többségnek nincs joga, sem az, 
hogy a kisebbségnek lehet elég ereje a kormányzat megdön- 
tésére, szövetségi beavatkozást kérni tehát mindenképpen 
helytelennek látszik. De az elméleti érvelést ebben az esetben, 
mint egyébiránt a legtöbb esetben, erősen árnyalják a gyakor- 
lat tanulságai. Ugyan miért ne alakíthatna törvényellenes szö- 
vetségeket erőszakos célokra akár egy állam lakosságának a 
többsége, kivált ha az állam nem nagy, akár pedig ugyanazon 
állam egy megyéjének vagy járásának többsége? És ha az 
utóbbi esetben az állam hatalmának a helyi hatóságokat kell 
támogatnia, vajon az előbbi esetben a szövetségi hatalomnak 
nem kell-e az állam hatóságait támogatnia? Mellesleg vannak 
a tagállami alkotmányoknak részei, amelyek annyira össze- 
fonódtak a szövetségi alkotmánnyal, hogy az egyikre nem 
lehet a másik megsebzése nélkül csapást mérni. Egy államban 
a felkelés csak ritkán vált ki szövetségi beavatkozást; a kivé- 
tel, ha a felkelésben részt vevők száma körülbelül megfelel a 
kormányt támogató erők számának. Sokkal kedvezőbb, ha 
ilyen esetekben a felügyelő hatalom nyomja el az erőszakot, 
mint hogyha a többségnek kellene véres és úgyszólván vé- 
geérhetetlen harcokban megvédeni a maga ügyét. A beavat- 
kozás joga általában a létezésével eléri, hogy nem kell élni 
vele. 

Vajon igaz-e, hogy köztársasági kormányzatokban az erő és 
az igazság szükségszerűen mindig azonos oldalon van? Vajon 
nem fordulhat elő, hogy a kisebbik akkora fölényben van 
pénzügyi erőforrások, katonai tehetség és tapasztalat vagy a 
külföldi hatalmaktól kapott titkos segítség terén, hogy végül 
fegyveres összecsapásban is diadalmaskodik? Vajon a kiseb- 
bik fél, összefogottsága és előnyösebb pozíciója révén, nem 
kerekedhetik-e a nagyobbik fölé, mely utóbbi képtelen erői- 
nek gyors és koncentrált összegyűjtésére? Nincs hamisabb 
annál az elképzelésnél, hogy egy valóságos erőpróbában a 
győzelem ugyanolyan szabályok alapján számítható ki, mint 
amilyenek a népszámlálásban vagy akár a választások során 
érvényesülnek! Mert hát nem történhetik-e meg végül is, hogy 
az ÁLLAMPOLGÁROK kisebbsége SZEMÉLYEK többségévé 
válik, ha a létszámhoz külföldi származású lakosok adódnak 
hozzá, ha kalandorok ügyeskedése növeli az esélyeket, vagy 
pedig olyan embereké, akiknek az érdekelt állam alkotmánya 
nem adott szavazati jogot? Nem is szólva arról a szerencsétlen 
emberfajtáról, amely nagy számban van jelen némelyik állam- 
ban, és a mindennapos kormányzás csöndes napjaiban el sem 
éri az emberi szintet, de amely a polgári erőszak viharos je- 
leneteiben esetleg emberré magasodik, és annak a félnek a 
javára billenti a mérleget, amelyhez csatlakozott. 

Az olyan esetekben, amikor kétséges, hogy melyik oldalon 
az igazság, ugyan kik lehetnek alkalmasabb döntőbírák két 
erőszakos, állig felfegyverzett és az államot darabokra tépni 
készülő csoport között, mint a konföderációba tömörült álla- 
mok képviselői, akiket nem hevít semmiféle lokális indulat? 
Náluk a bírói pártatlanság baráti szeretettel vegyül. Szerencsés 
dolog volna, ha minden szabad kormányzat ilyen gyógymód- 
dal orvosolhatná a maga nyavalyáit, s ha ugyanilyen ered- 
ményes módszer lenne alkalmazható a világbéke érdekében. 

Ha most azt kérdezi valaki, hogy mit lehet tenni egy olyan, 
minden államra kiterjedő felkelés ellen, amely óriási erő- 

fölény bevetésével, de alkotmányjogilag indokolatlanul megy 
végbe, a válasz csakis az lehet, hogy az ilyesmi kívül esik 
ugyan az emberi orvoslás határain, de szerencsére a való- 
színűség határain is. Továbbá, hogy éppen elég jó ajánlólevél 
a szövetségi alkotmány számára, hogy csökkenti egy olyan 
katasztrófa lehetőségeit, amelynek elhárítására vagy helyre- 
hozására semmiféle alkotmány nem képes. 

A konföderációs köztársaság Montesguieu fölsorolta elő- 
nyei közül az egyik legfontosabb a következő: , Ha valamelyik 
szövetséges tag országában lázadás törne ki, a többiek lecsil- 
lapíthatják. Ha valahol visszaélések ütik fel fejüket, az egész- 
séges részek helyre tudják igazítani azokat." 

7. , A jelen Alkotmány elfogadása előtt fennálló tartozások 
és kötelezettségek az Egyesült Államokra nézve, a jelen Al- 
kotmány értelmében, ugyanúgy érvényesek, mint a Konfö- 
deráció értelmében." 

Ez csupán deklaratív tételnek tekintendő; és egyéb okok 
mellett esetleg az Egyesült Államok külföldi hitelezőinek ked- 
véért iktatták be, akiktől talán nem idegen az az úgynevezett 
tantétel, amely szerint a polgári társadalomban bekövetkezett 
politikai változásnak megvan az a sajátossága, hogy úgyszól- 
ván varázsütésre szertefoszlatja a rendszer erkölcsi kötele- 
zettségeit. 

Az alkotmánnyal szembeni kevésbé fontos bírálatok között 
az 15 szerepel, hogy a kötelezettségek érvényességét egyaránt 
kellett volna hangsúlyozni az Egyesült Államok javára és ter- 
hére; és abban a szellemben, amely a kicsinyes bírálókat 
általában jellemzi, ezt a mulasztást a nemzeti jogok elleni 
összeesküvéssé torzították el és nagyították fel. Hadd közöljük 
e nagy felfedezőkkel, amiről különben kevés ember szorul 
tájékoztatásra, hogy mivel a kötelezettségvállalások termé- 
szetszerűleg kölcsönösek, érvényességük megerősítése az 
egyik részről az érvényesség megerősítését jelenti a másik 
részről is; és mivel ez a cikkely merőben deklaratív, az alapelv 

egyszeri megállapítása a többi esetre 15 érvényes. Közölhető 
továbbá ezekkel az emberekkel, hogy minden alkotmánynak 
olyan veszélyekre kell korlátoznia az óvintézkedéseit, ame- 
lyek nem pusztán képzeletbeliek; s hogy nem forog fenn az a 
veszély, hogy valamely kormányzat, akár az alkotmányos 
deklarációval, akár anélkül MERÉSZELNÉ a közösséget jog- 
szerűen megillető tartozásait az itt elítélt ürüggyel áthárítani. 

8. , Intézkedni az államok háromnegyede által ratifikálandó 
alkotmánymódosításokról, két kivétellel." 

Előre látható, hogy a tapasztalat hasznos változtatásokat fog 
sugallni. Szükséges volt tehát módot találni a megvalósítá- 
sukra. A Konvenció javasolta módozat minden jel szerint 
helyes. Kizárja a túlzott könnyedséget, amely ingataggá tenné 
az alkotmányt, de ugyanakkor kizárja a túlzott nehézkességet 
is, amely nem engedné az időközben fölfedezett hibák kija- 
vítását. Ezenkívül mind a központi kormányzat, mind az álla- 
mi kormányzatok számára lehetővé teszi, hogy kezdeményez- 
zék a módosításokat a hibák nyomán, amelyekre a tapasztalat 
mutat rá az egyik vagy a másik oldalon. A szenátusi szavaza- 
tok egyenlőségére vonatkozó kivétel valószínűleg az államok 
fennmaradó szuverenitását védi, s a törvényhozás egyik ágá- 
ban biztosítja a képviselet alapelvét; minden valószínűség 
szerint az egyenlőséghez különösen ragaszkodó államok nyo- 
mására került be a szövegbe. A másik kivétel is nyilván annak 
a meggondolásnak tulajdonítható, amely az általa megvédett 
kiváltság alapja. 

9. , A jelen Alkotmány hatálybalépéséhez elegendő, ha ki- 
lenc állam konvenciója megerősíti, s emez államok vonatko- 
zásában válik hatályossá." 

Ez a cikkely önmagáért beszél. Csakis a nép kinyilvánított 
felhatalmazása léptetheti hatályba az alkotmányt. Ha az volna 
a követelmény, hogy a tizenhárom állam egyhangúlag rati- 
fikálja az alkotmányt, akkor az egész közösség alapvető érde- 
keit kiszolgáltatnák egyetlen tagállam szeszélyének vagy kor- 

ruptságának. Ez arra vallana, hogy a Konvencióból hiányzott 
az előrelátás, ami pedig tapasztalataink szerint megbocsát- 
hatatlan. 

Két kényes kérdés vetődik fel ezzel kapcsolatban. 1. Az 
államok közötti ünnepélyes konföderációs szerződés milyen 
elv alapján hatálytalanítható a felek egyhangú jóváhagyása 
nélkül? 2. Milyen a viszony az alkotmányt ratifikáló kilenc 
vagy több állam és a nem ratifikáló néhány állam között? 

Az első kérdés nyomban megválaszolható, ha a feltétlen 
szükségszerűségre hivatkozunk: az önfenntartás uralkodó 
alapelvére; a természet és a természet istenének transzcenden- 
tális, felsőbbrendű törvényére, amely kinyilvánítja, hogy min- 
den politikai intézmény célja a társadalom biztonsága és 
boldogulása, és minden ilyen intézményt ennek kell alávetni. 
MEGLEHET, található válasz a kérdésre akkor is, ha nem lé- 
pünk túl magának a megállapodásnak az alapelvein. Már 
korábban említettük a konföderációnak azt a fogyatékosságát, 
hogy sok államban a puszta törvényhozási ratifikációnál ma- 
gasabb rendű szentesítésre nincs szükség. Márpedig a viszo- 
nosság elve alighanem megköveteli, hogy a megállapodásnak 
a többi államra kisugárzó kötelező ereje is ezen a szabályon 
alapuljon. A független szuverenitások közötti és a törvény- 
hozó hatalom rendes aktusain alapuló megállapodás nem 
tarthat igényt nyomósabb érvényességre, mint a felek között 
kötött szövetség vagy szerződés. A szerződésekre vonatkozó 
egyik sarkalatos tantétel szerint a cikkelyek mindegyike köl- 
csönös feltétele a másiknak; ha bármelyik cikkelyt megszegik, 
az egész szerződést szegik meg; és ha bármelyik fél megszegi 
a szerződést, lépése felmenti az összes többit, és feljogosítja 
őket, hogy — ha úgy tetszik — megszegettnek és semmisnek 
nyilvánítsák a szerződést. Ha sajnálatos módon e kényes igaz- 
ságokra kellene hivatkozni annak igazolására, hogy miért nem 
nélkülözhetetlen egyes államok beleegyezése egy szövetségi 
szerződés fölbontásához, vajon a panaszos felek nem fogják-e 

nehéz feladatnak találni, hogy számot adjanak azokról a SOK- 
SZOROS és JELENTŐS törvényszegésekről, amelyekkel esetleg 
szembekerülnek? Volt idő, amikor leplezni kényszerültünk 
azokat az eszméket, amelyeket ez a paragrafus nyíltan ki- 
mond. Megváltozott a helyzet, és ugyanazok az indítékok ma 
más feladatot rónak ránk. 

Nem kevésbé kényes a második kérdés; és az a kecsegtető 
kilátás, hogy a kérdés csupán hipotetikus, tiltja, hogy túlsá- 
gosan firtassuk. Egyike ez azoknak az eseteknek, amelyeknél 
meg kell várni a dolgok alakulását. Általánosságban megje- 
gyezhető, hogy jóllehet nem állhat fenn politikai kapcsolat a 
nemet és az igent mondó államok között, a morális kapcsola- 
tok megmaradnak. Mindkét oldalon fenntartják majd, hogy 
nekik van igazuk; az emberiesség szabályait minden esetben 
megfelelően és kölcsönösen érvényesíteni kell; és reményked- 
jünk, hogy a közös érdek szem előtt tartása s elsősorban az 
elmúlt kedves epizódok emléke, valamint az a várakozás, 
hogy az újraegyesülés útjából hamarosan elhárulnak az akadá- 
lyok, eredményesen ösztönöz majd MÉRSÉKLETRE az egyik 
oldalon, ÓVATOSSÁGRA a másikon. 

PUBLIUS 


A FÖDERALISTA, 44. sz.: MADISON 
1788. január 25. 


New York állam népéhez 
A rendelkezések ötödik kategóriája a következőképpen korlá- 
tozza az egyes államok hatáskörét a szövetségi hatalom ja- 
vára: 

1. , Az egyes államok nem lehetnek szerződés, külföldi 
szövetség vagy konföderáció részesei; nem bocsáthatnak ki 
hajók felfegyverzését és ellenséges kereskedelmi hajók le- 
foglalását engedélyező okiratot; nem verhetnek pénzérméket; 

nem bocsáthatnak ki hitelleveleket; adósságok visszafizetése 
céljából csak arany és ezüst pénzérméket ajánlhatnak fel; az 
államok nem fogadhatnak el visszaható hatályú, valamint bí- 
rói eljárás nélkül az összes polgári jogoktól megfosztó vagy a 
szerződéskötést hátrányosan befolyásoló törvényt, és nem 
adományozhatnak nemesi címeket." 

A szerződést, szövetséget, konföderációt tiltó rendelkezés 
szerves része az unió létező cikkelyeinek; és magyarázatra 
nem szoruló okokból belemásolták az új alkotmányba. A ha- 
jók felfegyverzését és lefoglalását engedélyező okiratra vonat- 
kozó tilalom szintén része a régi szisztémának, de kissé kibő- 
vített formában került be az újba. A régi rend szerint az ilyen 
okiratokat az egyes államok hadüzenet után bocsáthatták ki. 
Az új rend szerint az ilyen okiratokat akár a háborúban, akár a 
hadüzenet előtt csakis az Egyesült Államok kormányzata bo- 
csáthatja ki. A módosítást a külföldi hatalmakkal kapcsolatos 
előírások egyöntetűségének előnye teljes mértékben indokol- 
ja; és az is indokolt, hogy mindazokban az ügyekben, ame- 
lyeknek intézése az egész ország felelőssége, az országgal 
szemben valakinek közvetlen felelősséget kell vállalnia. 

A pénzérmék kibocsátásának jogát az új alkotmány kiveszi 
a tagállamok kezéből; a konföderáció meghagyta nekik a 
pénzverés jogkörét a kongresszuséval párhuzamos jogkörként 
azzal a kikötéssel, hogy az ötvözet és az érték megszabása a 
kongresszus kizárólagos joga. Az új rendelkezés ebben az 
esetben is jobb a réginél. Amikor az ötvözetet és az értéket a 
központi hatalom állapította meg, az egyes államok pénzve- 
rési joga csakis azt eredményezhette, hogy megsokszorozó- 
dott a költséges pénzverdék száma, és nagy volt az eltérés a 
forgalmazott érmék formájában és súlyában. Az utóbbi 
visszásság meghiúsítja azt a törekvést, amiért az érmekibo- 
csátás jogát eredetileg a szövetségi központra ruházták. A 
korábbi előírás megakadályozta ugyan, hogy a központi pénz- 
verdének nehézkes módon aranyat és ezüstöt utaljanak át 

újraverés végett, a cél viszont úgy is megvalósítható, hogy 
helyi pénzverdéket létesítenek központi irányítás alatt. 

A tilalmaknak a hitellevelek kibocsátására való kiterjesztése 
bizonyára örömmel tölti el mindazokat, akik szeretik az igaz- 
ságot és ismerik a közjólét valódi rugóit. A békekötés óta 
Amerika megszenvedte a papírpénz pusztító hatását; a papír- 
pénz megingatta a bizalmat az emberek között, de a közélet 
testületeibe vetett igen szükséges bizalmat is; kedvezőtlen 
hatással volt az emberek szorgalmára és moráljára, meg a köz- 
társasági kormányzat tekintélyére; hatalmas adóssága ez az 
oktalan intézkedéssel megvádolható államoknak, amely adós- 
ságot még sokáig nem lesznek képesek visszafizetni; vagy 
nevezzük inkább akkora bűnhalmazatnak, amelyért csakis úgy 
lehet vezekelni, ha az igazság oltárán föláldozzák a jogkört, 
amely az elkövetést lehetővé tette. E meggyőző érveken kívül 
hadd emlékeztessünk arra is, hogy az okok, amelyek szüksé- 
gessé teszik, hogy az egyes államoktól megtagadják a pénz- 
érték szabályozásának jogát, ugyanolyan nyomósak, mint a 
pénzérméknek papírpénzzel való helyettesítését tiltó érvek. 
Ha minden állam szabadon szabályozhatná pénze értékét, 
annyiféle fizetőeszköz volna forgalomban, amennyi az álla- 
mok száma; ez alaposan megnehezítené az érintkezést az 
egyes államok között; lehetséges volna a pénzérték visszaható 
hatályú módosítása, ami kárt okozna más államok polgárai- 
nak, ez pedig természetesen szítaná az államközi ellenérzé- 
seket. Ugyanez okból károsodhatnának a külföldi hatalmak 
állampolgárai is, úgyhogy az uniót akár egyetlenegy tagjának 
meggondolatlansága diszkreditálhatja és nehéz helyzetbe 
hozhatja. Mindezek a bajok éppúgy együtt járnak a tagálla- 
moknak azzal a jogkörével, hogy papírpénzt bocsássanak ki, 
mint azzal, hogy arany- vagy ezüstpénzt veressenek. Az új 
alkotmány megfosztja a tagállamokat attól a joguktól is, hogy 
adósságaikat arany vagy ezüst helyett egyéb fizetőeszközök- 

ben folyósítsák. Teszi ezt ugyanazon alapelv értelmében, mint 
amely tiltja a papírpénzforgalmat. 

A vagyontól és polgári jogoktól való bírósági tárgyalás 
nélküli megfosztás, a visszamenő hatályú törvények, a szer- 
ződésekben vállalt kötelezettségek teljesítését megnehezítő 
törvények: mind ellentétesek a társadalmi szerződés és az 
egészséges törvényhozás alapelveivel. Némely állam alkot- 
mányát bevezető deklarációk az első kettőt kifejezetten tiltják, 
s valamennyit kizárja az említett alapokmányok szelleme és 
szándéka. Saját tapasztalatunk azonban arra tanít, hogy e 
veszélyek ellen egyéb korlátokra is szükség van. A Konvenció 
tehát igen helyesen tette, hogy a személyes biztonság és a 
személyi jogok védelmét ezzel a védőbástyával is megerősí- 
tette, és nagyot tévednék, ha ez a cselekedet nem egyeznék a 
választók valódi érzületeivel és vitathatatlan érdekeivel. A 
józan amerikai nép belefáradt a közélet testületeit irányító in- 
gadozó politikába. Szomorúan és felháborodva tapasztalta ez 
a nép, hogy a személyi jogokat érintő esetekben minden hirte- 
len változás és törvényhozói beavatkozás bizony nagyon is 
alkalmas eszköz a vakmerő és befolyásos spekulánsok kezé- 
ben, és megannyi csapda a közösség szorgalmasabb, de kevés- 
bé tájékozott részének. Megtapasztalta ez a nép azt is, hogy a 
törvényhozói beavatkozás csak az első láncszem bizonyos 
ismétlődő cselekmények hosszú láncolatában, és hogy minden 
rá következő beavatkozás természetszerűleg következik az 
előző hatásaiból. Igen helyes tehát a következtetés, hogy 
mélyreható reformra van szükség, amely lehetetlenné teszi, 
hogy közérdekű intézkedések mindenféle spekulációk céljait 
szolgálják; amely a körültekintő és szorgalmas gazdálkodást 
segíti elő, valamint a társadalom szabályszerű működését. A 
nemesi címek adományozását tiltó rendelkezés a Konföde- 
rációs Cikkelyekből került az új alkotmányba, s nem igényel 
további kommentárt. 

2. , Az államok csak a Kongresszus hozzájárulásával vethet- 

nek ki kiviteli vagy behozatali illetéket és vámot, kivéve azo- 
kat, amelyek feltétlenül szükségesek felügyeleti törvényeik 
végrehajtásához. Az államok által a kivitelre és behozatalra 
megállapított vámok és illetékek tiszta jövedelmét az Egyesült 
Államok kincstára használja fel, és az ezekre vonatkozó tör- 
vények felett a Kongresszus felülvizsgálati és ellenőrzési jo- 
got gyakorol. Az államok a Kongresszus hozzájárulása nélkül 
nem vethetnek ki vámot tonna-tartalom után, békeidőben nem 
tarthatnak fenn csapatokat és hadihajókat, másik állammal 
vagy külföldi hatalommal nem létesíthetnek megállapodást 
vagy szerződést, nem folytathatnak háborút, kivéve a tényle- 
ges megtámadtatás vagy olyan fenyegető veszély esetét, 
amely nem tűri a késlekedést." 

Az államok behozatali és kiviteli jogkörének korlátozását 
indokolják mindazok az érvek, amelyek bizonyítják, hogy a 
kereskedelem szabályozása a szövetségi testületek feladata. 
Ehhez tehát elég egyetlenegy megjegyzést hozzáfűzni, neve- 
zetesen, hogy a korlátozás megfogalmazása alkalmasnak lát- 
szik egyrészt arra, hogy az államok tetszésük szerint gondos- 
kodhassanak import-export szükségleteikről, másrészt arra, 
hogy az Egyesült Allamok megakadályozhassa az egyes álla- 
mok esetleges visszaéléseit. Ennek a bekezdésnek a többi 
részével kapcsolatban egyrészt oly nyilvánvalók az érvek, 
másrészt már olyan alaposan megtárgyaltuk őket, hogy min- 
den további megjegyzés szükségtelen. 

A hatodik — utolsó — kategória azokból a jogkörökből és ren- 
delkezésekből áll, amelyek az összes többinek a hatékony- 
ságát biztosítják. 

1. Első közülük a hatáskör , az összes olyan törvény meg- 
alkotására, amely a fenti hatáskörök, valamint az Egyesült 
Allamok Kormányára jelen alkotmány által ráruházott összes 
többi hatáskör érvényesítése érdekében szükséges és meg- 
felelő"." 

Kevés olyan része van az alkotmánynak, amelyet féktele- 

nebbül támadtak volna, mint éppen ezt; pedig ha tárgyilagosan 
nézzük a dolgot, egyik része sem olyan sebezhetetlen, mint 
éppen ez. E jogkör tartalma nélkül az egész alkotmány csak 
írott malaszt volna. Azok tehát, akik ellenzik, hogy ez a rész 
bekerüljön az alkotmányba, csak a rendelkezés formáját kifo- 
gásolhatják. De gondolkoztak-e már azon, hogy milyen alkal- 
masabb formulával lehetne helyettesíteni? 

Négy más lehetséges módszerhez folyamodhatott volna a 
Konvenció. Lemásolhatta volna a második konföderációs cik- 
kelyt, amely megtiltja a nem ,, kifejezetten" megadott jog- 
körök gyakorlását; megkísérelhette volna fölsorolni a , szük- 
séges és megfelelő" általános kategóriában említhető jog- 
köröket; negatív felsorolással is próbálkozhatott volna, ha 
részletezi az általános meghatározás alá nem eső kivételeket, 
végül pedig teljes hallgatásba burkolózhatott volna, és az 
értelmezésre és a következtetésre bízhatta volna, hogy melyek 
a szükséges és megfelelő jogkörök. 

Ha a Konvenció az első módszerhez, vagyis a második kon- 
föderációs cikkely alkalmazásához folyamodik, akkor nyil- 
vánvaló, hogy az új kongresszus, akárcsak az elődei, a követ- 
kező dilemma előtt áll: vagy olyan szigorúan veszi a ,, kife- 
jezetten" szót, hogy minden autoritástól megfosztja a kor- 
mányzatot, vagy pedig olyan tágan értelmezi, hogy voltakép- 
pen hatástalanítja a korlátozást. Szükség esetén könnyű lenne 
kimutatni, hogy a kongresszus a Konföderációs Cikkelyekben 
ráruházott egyetlen fontos jogkört sem gyakorolt vagy tudna 
gyakorolni az értelmezés vagy a következtetés kisebb-nagyobb 
mérvű igénybevétele nélkül. Mivel az új szisztéma szerint 
ráruházott jogkörök nagyobb kiterjedésűek, a gyakorlásukra 
hivatott kormányzat még nehezebben tudná megoldani a di- 
lemmát: vagy nem csinál semmit, s ezzel árt a közérdeknek, 
vagy pedig megszegi az alkotmányt azzal, hogy gyakorolja a 
szükséges és megfelelő jogköröket, amelyek azonban nem 
illetik meg kifejezetten. 

Ha a Konvenció tételesen próbálta volna fölsorolni azokat a 
szükséges és megfelelő jogköröket, amelyek nélkülözhetet- 
lenek az egyéb jogkörök hathatós gyakorlásához, tömören 
össze kellett volna foglalnia mindazokra a témakörökre vonat- 
kozó törvényeket, amelyekkel az alkotmány foglalkozik; még- 
pedig nem csupán a dolgok jelenlegi állását, hanem a jövőben 
előadódható valamennyi változást is figyelembe véve. Mert 
valamely általános jogkör minden újabb érvényesítésével az 
általános jogkör céljának elérésére hivatott különös jogkö- 
röknek óhatatlanul módosulniuk kell a szóban forgó cél sze- 
rint; gyakran pedig megfelelőképpen változtatni kell rajtuk, 
miközben a cél változatlan marad. 

Ha a Konvenció megpróbálta volna felsorolni azokat a rész- 
leges jogköröket és eszközöket, amelyek nem szükségesek 
vagy nem megfelelőek az általános jogkörök érvényesíté- 
séhez, akkor nem kevésbé illuzórikus feladattal találta volna 
magát szemben; ráadásul egy további ellenvetéssel is, neve- 
zetesen: ami véletlenül kimarad a felsorolásból, úgy értelmez- 
hető, mintha azt a bizonyos jogkört megadták volna. Ha vi- 
szont - el akarván kerülni e következményt — a kivételek rész- 
leges felsorolásával próbálkozott volna a Konvenció, és a 
fennmaradó jogkörökre csak általánosságban utal, mint ame- 
lyek nem szükségesek vagy nem alkalmasak, akkor bizonyára 
az történt volna, hogy a felsorolás az elutasított jogkörök 
közül csupán néhányat tartalmaz, és hogy ezek a jogkörök a 
legkevésbé elfogadott vagy a legkevésbé tolerált jogkörök, 
mivel a felsorolás természetesen a legkevésbé szükséges és 
legkevésbé megfelelő jogköröket választotta volna ki, s a 
fennmaradó — szükségtelen és nem megfelelő — jogkörök 
kisebb nyomatékkal vétettek volna figyelembe, mint ha rész- 
leges felsorolásra nem kerül sor. 

Ha az alkotmány teljességgel hallgat erről, nem kétséges, 
hogy az általános jogkörök érvényesítéséhez szükséges külö- 
nös jogkörök hallgatólagosan elkerülhetetlenül a kormányzat- 

ra szállnak. Nincs vitathatatlanabb alaptétele a jognak, vagy 
akár a józan észnek, mint az, hogy ha a cél szükséges, akkor 
az eszközök engedélyezve vannak; ha adva van az általános 
jogkör megtenni valamit, abba beletartozik minden különös 
jogkör, ami szükséges, hogy valóban meg legyen téve. Ha 
tehát a Konvenció ez utóbbi módszert alkalmazta volna, akkor 
a tervezetével szemben hangoztatott valamennyi ellenvetés 
érvényesnek tetszenék; és igen hátrányos volna nem kikü- 
szöbölni egy olyan ürügyet, amelyet kritikus alkalmakkor az 
unió lényegbevágó jogköreinek kétségbevonására használhat- 
nának fel. 

Fölvetődhet a kérdés: vajon miféle következménnyel jár, ha 
a kongresszus, félreértelmezve az alkotmánynak ezt a részét, 
olyan jogköröket gyakorol, amelyeket az alkotmány valódi 
jelentése szerint nem gyakorolhat? Ugyanazt válaszolnám erre 
a kérdésre, mint abban az esetben, ha a kongresszus rosszul 
vagy túlontúl tágan értelmezné bármelyik egyéb jogkört; s 
mint abban az esetben, ha az általános jogkört a részeire bont- 
juk és ha a részjogkörök valamelyikét megszegnék; vagyis, 
röviden, azt válaszolnám, amit abban az esetben mondanék, 
ha az egyes államok törvényhozó testületei túllépnék a maguk 
alkotmányos jogköreit. Az első esetben a jogkörbitorlás követ- 
kezménye a törvényhozói aktust értelmező és érvényesítő 
végrehajtó és bírói hatalmi ágazattól függ. Végső fokon pedig 
a néphez kell folyamodni orvoslásért, mert a nép, lelkiisme- 
retesebb képviselők megválasztásával, képes a bitorlók cse- 
lekedeteinek érvénytelenítésére. Az az igazság, hogy e végső 
jóvátételben inkább lehet bízni a szövetségi törvényhozás 
alkotmányellenes lépéseinek, mint a tagállami törvényhozó 
testületek hasonló intézkedéseinek esetében, azon egyszerű 
oknál fogva, hogy az előbbi minden ilyan aktus az utóbbiak 
jogainak megsértése, ezek tehát riadóztatni fogják a népet, s 
érvényesítik helyi befolyásukat az új szövetségi képviselők 
megválasztása érdekében. A tagállamok törvényhozása és a 

nép között nincs olyan közvetítő testület, amely érdekelt az 
előbbi magatartásának figyelésében, így hát nagyobb az esély, 
hogy az állami alkotmányok megsértése észrevétlen és orvo- 
solatlan marad. 

2. , A jelen Alkotmány és az alapján alkotott törvények, 
valamint az Egyesült Államok hatáskörében kötött és kötendő 
nemzetközi szerződések az ország legfőbb törvényei. E törvé- 
nyek minden államban minden bíró számára kötelezőek, te- 
kintet nélkül az egyes államok alkotmányában vagy törvényei- 
ben foglalt ellenkező rendelkezésekre." 

Az alkotmány ellenzőit odáig ragadta a túlbuzgalom, hogy a 
tervezetnek ezt a pontját is megtámadják, holott nélküle az 
alkotmány nyilvánvalóan és gyökeresen fogyatékos volna. 
Hogy egészen világosan lássuk ezt: képzeljük el egy pillanat- 
ra, hogy egy megszorító záradék kimondja a tagállamok alkot- 
mányainak felsőbbségét. 

Először is: mivel ezek az alkotmányok - a létező konföderá- 
ciós cikkelyekben olvasható eseteket kivéve — abszolút szuve- 
renitással ruházzák fel az államok törvényhozó testületeit, a 
javasolt alkotmányban foglalt valamennyi jogkör — ha túllépik 
a Konföderációs Cikkelyekben fölsoroltakat — semmisnek 
volna tekintendő, és az új kongresszus az elődjéhez hasonló 
tehetetlenségre lenne kárhoztatva. 

Másodszor: mivel némelyik állam alkotmánya nem ismeri el 
határozottan és teljes mértékben a konföderáció meglévő jog- 
kikötése az ilyen államokban kérdésessé tenné a javasolt al- 
kotmányba foglalt valamennyi jogkört. 

Harmadszor: mivel a tagállamok alkotmányai nagyon is 
különbözők, előfordulhat, hogy egy minden tagállam szem- 
pontjából egyaránt nagy jelentőségű szerződés vagy országos 
törvény némelyik ilyen alkotmánnyal ellentétes, némelyikkel 
viszont nem, következésképpen némelyik államban érvényes, 
némelyikben ellenben nem. 

Végül: első ízben volna tanúja a világ olyan kormányzati 
rendszernek, amely valamennyi kormányforma alapelvének a 
fordítottján alapul, tudniillik hogy az egész társadalom auto- 
ritása a részek autoritásának volna alávetve. Olyan szörny 
volna ez, amelynek fejét a végtagjai irányítják. 

3. , A szenátorokat és képviselőket, az egyes államok tör- 
vényhozó testületének tagjait, az Egyesült Államok és az 
egyes államok végrehajtó szervének és igazságszolgáltatásá- 
nak tisztségviselőit eskü vagy fogadalom kötelezi a jelen 
Alkotmány megtartására." 

Föltették már a kérdést: miért találtatott szükségesnek, hogy 
az államok tisztségviselői kötelező érvénnyel megtartsák a 
szövetségi alkotmányt, és miért nem szükséges, hogy hasonló 
eskü kötelezze az Egyesült Államok tisztségviselőit az egyes 
államok alkotmányainak tiszteletben tartására? 

Több oka is van ennek a megkülönböztetésnek. Megelég- 
szem itt egyetlenegynek az említésével, ez az egy azonban 
nyilvánvaló és perdöntő. A szövetségi kormányzat tagjainak 
nincs olyan eszköz a kezükben, amellyel érvényt szerezhet- 
nének az állami alkotmányoknak. Ezzel szemben az állami 
kormányzat tagjainak és tisztségviselőinek nagyon is haté- 
kony eszköz áll rendelkezésükre a szövetségi alkotmány érvé- 
nyesítésére. Az elnök és a szenátus megválasztása ugyanis 
minden esetben az egyes államok törvényhozó testületeitől 
függ. S a képviselőház megválasztása első fokon ugyancsak 
ettől a testülettől függ; és a választást valószínűleg örök időkre 
az egyes államok tisztségviselői fogják irányítani, az egyes 
államok törvényeinek megfelelően. 

4. A szövetségi jogkörök hatályosságát elősegítő rendel- 
kezések között olyanok is találhatók, amelyek a végrehajtói és 
a bírói hatalmi ágakra vonatkoznak. Mivel azonban ezeket 
más helyütt alaposan fogjuk tárgyalni, most nem térek ki 
rájuk. 

Részletesen áttekintettük hát mindama cikkelyeket, amelyek 

a javasolt alkotmány által a szövetségi kormányzatra ruházott 
jogkörök mennyiségét öntik szavakba, és arra a cáfolhatatlan 
végkövetkeztetésre jutottunk, hogy e teljes jogkör egyik része 
sem szükségtelen vagy helytelen az unió szükséges céljainak 
megvalósításához. A kérdés tehát, hogy vajon a jogköröknek 
ez az összessége adassék-e meg vagy sem, egy másik kérdésre 
redukálódik: létesüljön-e az unió követelményeinek megfelelő 
kormányzat, vagy sem, más szavakkal: fennmaradjon-e az 
unió? 

PUBLIUS 


A FÖDERALISTA, 45. SZ.: MADISON 
1788. január 26. 


New York állam népéhez 
Miután kimutattuk, hogy a szövetségi kormányzatra átruhá- 
zott jogkörök egyike sem szükségtelen vagy helytelen, a kö- 
vetkező kérdés az, hogy vajon e jogkörök összessége nem 
veszélyezteti-e az egyes államok kezében meghagyott hata- 
lomrészt. 

A Konvenció tervezetének ellenfelei nem azt vizsgálták 
elsősorban, hogy milyen mérvű hatalom szükséges a szövet- 
ségi kormányzat céljaira, hanem ehelyett ama másodrendű 
kérdés kibogozásába ölték az energiájukat, hogy miféle követ- 
kezményekkel járhat a hatalom javasolt mértéke az egyes 
államok kormányzataira nézve. Ha azonban az unió, mint 
bebizonyítottuk, fontos az amerikai nép biztonsága szempont- 
jából, mert megvédi e népet a külföldről fenyegető veszélytől; 
ha fontos, mert megvédi a tagállamok torzsalkodásainak és 
háborúskodásának veszélyétől; ha fontos, mert megoltalmaz- 
za azoktól az erőszakos és elnyomó pártütőktől, akik megke- 
serítik a szabadság áldásait, valamint azoktól a katonai intéz- 
ményektől, amelyek megmérgezik a szabadság forrásvizét; 

egyszóval: ha az unió fontos az amerikai nép boldogulásához, 
akkor vajon nem arcátlanság-e szemére vetni egy olyan kor- 
mányzatnak, amely nélkül az unió céljai nem érhetők el, hogy 
esetleg csökkenti az egyes államok kormányzatainak jelen- 
tőségét? Vajon nem azért vívták meg az amerikai forradalmat, 
nem azért alakították meg az amerikai konföderációt, nem 
azért ömlött ezrek és ezrek vére, nem azért költötték el milliók 
nehezen megkeresett anyagi javait, hogy az amerikai nép 
békét, szabadságot és biztonságot élvezzen? Vagy netán azért 
történt mindez, hogy az egyes államok kormányzatai, a városi 
és községi intézmények bizonyos hatalmat élvezzenek, és a 
szuverenitással járó kiváltságok és méltóságok jussanak nekik 
osztályrészül? Hallottunk a régi világnak arról az istentelen 
dogmájáról, amely szerint a népek vannak a királyokért, s nem 
a királyok a népekért. Vajon ugyanez a doktrína éled most újjá 
— más formában — az új világban, s most a nép nyugodt bol- 
dogságát más jellegű politikai intézmények nézeteiért kellene 
föláldozni? Túl korán számítanak a politikusok arra, hogy 
feledjük a legfőbb célt, nevezetesen a közjót, a nép nagy több- 
ségének jólétét, meg azt, hogy bármelyik kormányforma 
egyetlen értékmérője, hogy mennyire alkalmas ennek a célnak 
az elérésére! Ha a Konvenció tervezete ellentétben állna a 
közjóval, azt mondanám: utasítsátok el a tervezetet! Ha maga 
az unió nem volna összhangban a közjóval, azt mondanám: 
töröljétek el az uniót! Hasonlóképpen: ha az egyes államok 
szuverenitása nem egyeztethető össze a nép boldogságával, 
minden jó hazafinak azt kell mondania: áldoztassék fel az 
előbbi az utóbbi javára. Kimutattuk már, milyen mértékben 
szükséges az áldozat. De hogy mennyire forog veszedelemben 
a fel nem áldozott maradék — nos, ezzel a kérdéssel most kell 
foglalkoznunk. 

Több olyan meggondolás vetődött fel ezekben az érteke- 
zésekben, amelyek cáfolják a feltevést, hogy a szövetségi kor- 
mányzat tevékenysége előbb-utóbb végzetes következmé- 

nyekkel jár a tagállamok kormányzataira. De minél többet 
foglalkozom e témával, annál erősebb a meggyőződésem, 
hogy az egyensúlyt sokkal inkább zavarja az utóbbiak túl- 
súlya, mint az előbbié. 

Mint a régi és a modern konföderációk példáiból láttuk, a 
szövetség tagjai folytonosan arra törekednek, hogy megfosz- 
szák jogköreitől a központi kormányzatot, s e kormányzat 
nem képes eredményesen védekezni a jogsérelmek ellen. Jól- 
lehet e példák legtöbbjében a rendszer olyannyira eltért a 
jelenlegi vizsgálattól, hogy ez nagyon gyengíti azoknak a kö- 
vetkeztetéseknek az érvényességét, amelyek az egykori kon- 
föderációk sorsából a mostanira nézve levonhatók. Mivel 
azonban az egyes államok az indítványozott alkotmány szerint 
az aktív szuverenitás igen jelentős részét megtartják, a 
következtetés nem hagyható teljességgel figyelmen kívül. Az 
akhaiai államszövetségben a szövetségi központnak való- 
színűleg akkora és olyan hatalom jutott, hogy kormányzata 
nagyon hasonlíthatott a Konvenció tervezte kormányformá- 
hoz. Amennyire ismerjük a lükiai konföderáció alapelveit és 
formáját, a hasonlatosság még szembetűnőbb. A történelem 
azonban nem ad hírt róla, hogy ezen ókori konföderációk 
bármelyike egyetlen szilárd, központi kormányzattá alakult 
volna át, vagy készült volna átalakulni. Ellenkezőleg: tudjuk, 
hogy egyikük romlása éppen abból adódott, hogy a szövetsé- 
gi hatalom képtelen volt megakadályozni a széthúzást, s végül 
az alárendelt hatalmak teljes szétesését. Ezek az esetek annál 
méltóbbak figyelmünkre, mivel a külső okok, amelyek egy- 
másra utalták a konföderáció alkotórészeit, sokkal nagyobb 
számúak és nyomósabbak voltak, mint a mi esetünkben; 
következésképpen, kevésbé erős belső kötelékek is elégsége- 
sek volnának, hogy összefűzzék a tagállamokat a központtal — 
és egymással. 

A feudális rendszerben is láttunk példát hasonló irányzatra. 
Annak ellenére, hogy valójában minden esetben hiányzott a 

rokonszenv a helyi fejedelmek és a nép között, nem egy eset- 
ben pedig a központi uralkodó és a nép között is, rendszerint 
az történt, hogy a jogbitorló vetélkedésben a helyi fejedelmek 
kerekedtek felül. Ha a külső veszélyek nem kényszerítették 
volna ki a belső összhangot és az engedelmességet, és kivált 
ha a népek szerették volna a helyi fejedelmeket, akkor ma 
Európa nagy királyságai olyan sok független fejedelemségből 
állnának, mint ahány feudális báróság volt azelőtt. 

Az egyes államok kormányzatai előnyösebb helyzetben 
vannak, mint a szövetségi kormányzat, akár a kölcsönös és 
közvetlen függőséget nézzük, akár a személyes befolyások 
súlyát, a rájuk ruházott jogköröket, a néptől kapott szeretetet 
és támogatást, vagy pedig azt a készséget és képességet, hogy 
meghiúsítsák egymás intézkedéseit vagy ellenálljanak az ilyen 
intézkedéseknek. 

A tagállamok kormányzatai a szövetségi kormányzat lé- 
nyeges alkotóelemeinek tekinthetők; a szövetségi kormányzat 
viszont egyáltalán nem lényeges az előbbiek működése vagy 
megszervezése szempontjából. Az Egyesült Allamok elnöke 
nem választható meg a tagállamok törvényhozó testületeinek 
közreműködése nélkül. Minden esetben jelentős részt kell vál- 
lalniuk a kinevezéséből; sőt a legtöbb esetben talán ők fogják 
meghatározni az elnök személyét. A szenátust feltétlenül és 
kizárólagosan a tagállamok törvényhozó testületei választják 
meg. S bár a képviselőházat közvetlenül a nép választja, a 
választást igen nagy mértékben befolyásolják azok az embe- 
rek, akiket éppen a népre gyakorolt befolyásuknál fogva vá- 
lasztottak be az egyes államok törvényhozó testületeibe. Így 
aztán a szövetségi kormányzat fő ágai egytől egyig többé- 
kevésbé az állami kormányzatok jóindulatának köszönhetik 
majd a létüket; következésképpen függőséget fognak érezni, 
amiből inkább túlságos alázat fakad, mintsem fölényeskedés. 
Másfelől, az állami kormányzatok alkotóelemei semmiképpen 
sem fogják azt érezni, hogy kinevezésük a szövetségi kor- 

mányzat közvetlen beavatkozásának tulajdonítható, és azt is 
csupán igen csekély mértékben, ha egyáltalán, hogy tagjai 
helyi befolyásának. 

Az Egyesült Államok alkotmányának fennhatósága alatt 
tevékenykedő alkalmazottak száma jóval kisebb lesz, mint az 
egyes államok alkalmazottaié. Ennek folytán az előbbiek 
személyes befolyása jóval csekélyebb lesz, mint az utóbbiaké. 
A tizenhárom vagy több állam törvényhozó, végrehajtó és 
bírói testületeinek tisztviselői, a békebírák, a milícia tisztjei, 
az igazságügy-minisztériumi tisztviselők, a megyei testületek 
tisztviselői, a városi tisztviselők, akik összességükben leg- 
alább hárommillió embert képviselnek, és a nép minden osztá- 
lyával és rétegeivel érintkezésben állnak, mind létszámban, 
mind befolyásban bizonyára messze felülmúlják azoknak az 
összességét, akiket a szövetségi rendszer alkalmaz a maga 
adminisztrációjában. Hasonlítsuk össze a tizenhárom állam 
három hatalmi ágának taglétszámát - s a bírói ágból vegyük ki 
a békebírákat — az unió központi kormányzata megfelelő 
hatalmi ágainak taglétszámával; hasonlítsuk össze a három- 
millió embert képviselő milícia tisztjeit a valószínűség — sőt, 
tehetném hozzá, a lehetőségek — határain belül elképzelhető 
reguláris hadsereg és hadiflotta tisztjeivel, és máris kijelent- 
hetjük, hogy a tagállamok döntő fölényben lesznek. Ha a 
szövetségi kormányzatnak lesznek adószedői, az állami kor- 
mányzatnak is meglesznek a magukéi. A szövetségi kormány- 
zZatnak e tisztviselői főképpen a tengermelléken fognak tevé- 
kenykedni, nem valami nagy létszámban; az államok adó- 
szedői — igen jelentős számban — az egész ország területén; 
úgyhogy ezen a téren is a tagállamok lesznek előnyösebb 
helyzetben. Igaz, a konföderációnak meglesz az a jogköre — és 
érvényesítheti is —, hogy az államok egész területén beszedheti 
a külső és belső adókat; de valószínű, hogy nem fogja gyako- 
rolni ezt a jogkört, kivéve ha kiegészítő jövedelmek meg- 
szerzéséről van szó; s valószínű, hogy ilyenkor az egyes 

államok lehetőséget kapnak, hogy előzetes adószedéssel tölt- 
sék fel a maguk kvótáját; és hogy ilyen esetekben az adó- 
szedés az unió közvetlen fennhatósága alatt történnék, de az 
egyes államok kinevezte tisztviselők végeznék, az államokban 
érvényes szabályok szerint. Az is nagyon valószínű, hogy más 
esetekben, kivált a bírói hatalom szervezetében, a tagállamok 
tisztviselői megkapják az unió megfelelő felhatalmazásait. Ha 
a szövetségi kormányzat a belső adó begyűjtésére történetesen 
külön adószedőket nevezne ki, összesített befolyásuk akkor 
sem lenne hasonlítható a tagállami tisztviselők sokaságának 
befolyásához. Minden olyan körzetben, amelybe egy-egy szö- 
vetségi tisztviselőt neveznének ki, ellensúlyozására legalább 
harminc-negyven, de esetleg még több különféle tisztviselő 
fejtené ki befolyását a tagállam oldalán, sokan közülük karak- 
teres, jelentős egyéniségek. 

Az indítványozott alkotmány kisszámú, meghatározott jog- 
körrel ruházza fel a szövetségi kormányzatot. Az egyes álla- 
mok kormányzatainak kezében maradó jogkörök viszont 
nagyszámúak és kevéssé meghatározottak. Az előbbiek leg- 
inkább külső célokra érvényesíthetők, mint pl. háború, béke, 
politikai tárgyalások, külkereskedelem; az adószedési jogkör 
főképpen az utóbbihoz kapcsolódik. Az egyes államok számára 
fenntartott jogkörök azokra a célokra terjednek ki, amelyek 
rendes körülmények között az emberek mindennapos életével, 
szabadságjogaival, tulajdonával függnek össze, továbbá az 
állam belső rendjével, haladásával, gazdasági föllendítésével. 

A szövetségi kormányzat tevékenysége háború és egyéb ve- 
szélyek esetén lesz a leginkább kiterjedt és jelentős, az állami 
kormányzatok működése viszont békeidőben és a biztonság 
korszakaiban. Mivel az előbbi periódusok száma az utóbbi 
időszakok számának valószínűleg csekély hányada csupán, az 
állami kormányzatok e téren is előnyösebb helyzetben lesz- 
nek, mint a szövetségi kormányzat. Minél jobban megfelelnek 
a szövetségi jogkörök a honvédelmi feladatoknak, annál ki- 

sebb számban adódnak olyan veszélyhelyzetek, amelyek 
következtében a szövetségi jogkörök fölébe kerekedhetnek a 
tagállamok kormányzatainak. 

Ha gondosan és elfogulatlanul tanulmányozzuk az új alkot- 
mányt, feltétlenül ráeszmélünk, hogy javasolt változtatásainak 
lényege sokkal kevésbé az, hogy ÚJ JOGKÖRÖKET ruházzon az 
unióra, mint az, hogy új erőt leheljen az unió EREDETI JOGKÖ- 
REIBE. Igaz, hogy a kereskedelem szabályozása új jogkör; ezt a 
többletet azonban a jelek szerint kevesen ellenzik, s kevesen fél- 
nek tőle. A háborúval és a békével, a hadsereggel és a hajó- 
haddal, a szerződésekkel és a pénzügyekkel kapcsolatos jogkö- 
röket további igen fontos jogkörökkel együtt a Konföderációs 
Cikkelyek ruházzák a jelenlegi kongresszusra. Az indítványozott 
változtatás nem bővíti ezeket a jogköröket, csupán alkalmazásuk 
módját teszi hatásosabbá. A legfontosabbnak az adózással össze- 
függő módosítás tekinthető. A jelenlegi kongresszus azonban 
pontosan olyan autoritással KÖVETELHET korlátlan összegű 
pénzt az egyes államoktól a közös honvédelem és a közjó 
érdekében, mint amilyen autoritással a jövőbeli kongresszus lesz 
kénytelen pénzt követelni az egyes polgároktól; és az utóbbiak 
csak éppen annyira lesznek kötelesek kifizetni a rájuk kivetett 
részt, mint maguk az államok. Ha az államok pontosan tel- 
jesítették volna a Konföderációs Cikkelyekben rájuk rótt 
kötelezettségeket, vagy ha olyan békés eszközökkel késztethet- 
ték volna őket kötelezettségeik teljesítésére, mint amilyenek 
eredményesen alkalmazhatók az egyes emberekkel szemben, 
eddigi tapasztalataink korántsem támasztják alá azt a nézetet, 
hogy akkor a tagállamok kormányzatai elvesztették volna alkot- 
mányos jogköreiket, és teljes egyesülésen mentek volna 
fokozatosan keresztül. Aki azt állítja, hogy ilyesmi következett 
volna be, az egyúttal azt is mondja, hogy a tagállamok kor- 
mányzatainak létezése összeegyeztethetetlen minden olyan 
rendszerrel, amely megvalósítja az unió lényegbevágó céljait. 

New York állam népéhez 

Folytatva a legutóbbi értekezés témáját, továbbra is azt a 
kérdést vizsgálom, hogy a nép rokonszenve és támogatása va- 
jon a szövetségi kormányzatot vagy a tagállamok kormány- 
Zatait juttatja-e előnyösebb helyzetbe. Kijelölésük eltérő mó- 
dozatai ellenére úgy kell tekintenünk e szervezeteket, mint 
amelyek alapjában véve az Egyesült Államok polgárainak 
összességétől függnek. Alláspontomat ennek szem előtt tar- 
tásával alakítottam ki; bizonyítékaimat más helyen fogom fel- 
sorakoztatni. A szövetségi kormányzat és a tagállamok kor- 
mányzatai valójában a nép eltérő jogkörökkel felruházott, 
eltérő célokra kijelölt meghatalmazottai és megbízottai. Úgy 
látszik, az alkotmány ellenzői érvelésükben teljességgel szem 
elől tévesztették a népet, s e különböző intézményeket nem- 
csak hogy riválisoknak és ellenségeknek tekintették, hanem 
ráadásul olyan testületeknek, amelyeket semmilyen közös fel- 
sőbbség nem korlátoz abbeli igyekezetükben, hogy egymás 
hatalmát bitorolják. Kénytelenek vagyunk emlékeztetni ezeket 
az urakat tévedésükre. Meg kell mondanunk nekik, hogy az 
autoritás, akárhonnan származtatjuk is közvetlenül, végső fo- 
kon csakis a népben gyökerezik; és hogy nem pusztán a külön- 
féle kormányzatok egymáshoz viszonyított becsvágyától vagy 
ügyességétől függ, hogy képes-e valamelyikük — és melyikük 
képes — jogköreinek szféráját a másik oldal rovására bővíteni. 
Az igazság — no meg a tisztesség — úgy kívánja, hogy a dolog 
minden esetben a közös választók érzelmeitől és jóváhagyá- 
sától függjön. 

A korábban említetteken kívül még sok más tényező teszi 
kétségtelenné, hogy a nép elsődlegesen és egészen termé- 
szetesen a saját állami kormányzataival rokonszenvez. Egyre 


349 


A FÖDERALISTA, 46. SZ.: MADISON 


több polgár szeretne elhelyezkedni e kormányzatok admi- 
nisztrációjában. Az adminisztráció jóvoltából növekszik a 
hivatalok és a járandóságok mennyisége. Igazgatási tevé- 
kenysége az emberek egyre több ügyes-bajos dolgát intézi el 
és hozza rendbe, s az emberek növekvő jártasságra tesznek 
szert az ilyen ügyekben. Mind nagyobb hányaduk köt isme- 
retségeket és barátságokat az állami adminisztráció tagjaival, 
lép velük családi és pártkapcsolatokra, így aztán a népi haj- 
landóság előreláthatólag egyre hangsúlyosabban eltolódik az 
állami kormányzatok javára. 

Ugyanezt sugallja a tapasztalat. A szövetségi kormányzat, 
noha eleddig igen fogyatékosnak bizonyult ahhoz képest, 
amire egy jobb rendszerben esély kínálkozik, a háború alatt és 
kivált a független papírpénz-kibocsátás szakaszában olyan 
tevékenységet fejtett ki és olyan fontosságra tett szert, amely- 
nél nagyobbra a jövőben sem számíthat, bárhogy alakuljanak 
is a körülmények. Intézkedéseivel mindent igyekezett megvé- 
deni, illetve megszerezni, ami a nép zömének kedves, illetve 
kívánatos. Mindamellett mindig kiderült, hogy a kezdeti 
kongresszusok iránti átmeneti lelkesedés elmúltával a nép 
figyelme és szeretete ismét a saját — állami — kormányzatai 
felé fordul; hogy a szövetségi kormányzat sosem állt a nép 
szeretetének középpontjában, és hogy a jogköreinek bővíté- 
sére és jelentőségének növelésére irányuló javaslatokat jórészt 
azok ellenzik, akik politikai állásfoglalásukat polgártársaik 
részrehajlása szerint alakítják. 

Ha tehát — amint erről már szóltunk — a nép a jövőben 
inkább a szövetségi kormányzatot pártolná, mint a tagállamok 
kormányzatait, e változás csakis a jobb kormányzás olyan 
nyilvánvaló és cáfolhatatlan bizonyítékai nyomán következ- 
hetik be, amelyek félresöprik a régebbi hajlandóságokat. Eb- 
ben az esetben a népet természetesen nem szabad akadályozni 
benne, hogy azt tüntesse ki a bizalmával, akit erre, mint 
közben ráeszmélt, a legérdemesebbnek tart. A tagállamok kor- 

mányzatainak azonban még ebben az esetben sincs sok félni- 
valójuk, mivel a dolog természeténél fogva a szövetségi Jog- 
kör csak egy adott körben érvényesíthető eredményesen. 

A szövetségi kormányzatot és a tagállamok kormányzatait 
utoljára a tekintetben szeretném összehasonlítani, hogy egy- 
más intézkedéseivel szemben mekkora bennük az ellensze- 
gülés és a meghiúsítás esetleges hajlama és képessége. 

Mint már kimutattuk, a szövetségi kormányzat tagjai jobban 
függnek az állami kormányzatok tagjaitól, mint megfordítva. 
Bebizonyosodott az is, hogy a nép — amelytől ezek is, azok is 
függnek — inkább a tagállam kormányzata felé hajlik, mint a 
szövetségi kormányzat felé. Ha ezek az okok valamennyire is 
befolyásolják az egyiknek a másikkal szemben elfoglalt pozí- 
cióját, az állami kormányzatok helyzete nyilván előnyösebb. 
De az előny egy másik, különleges és igen fontos szempont- 
ból is ugyanazon az oldalon van. A részrehajlás, amelyet a 
tagok a szövetségi kormányzatba magukkal visznek, általában 
a tagállamoknak kedvez; ritkán fordul elő viszont, hogy a 
tagállamok kormányzatainak tagjai a közéleti testületekben a 
központi kormányzatot pártfogolják. A kongresszus tagjainál 
óhatatlanul jobban érvényesül a lokálpatriotizmus, mint a 
tagállamok törvényhozó testületeiben a nemzeti szellem. Mint 
mindenki tudja, a tagállamok törvényhozó testületeiben elkö- 
vetett hibák jelentős hányada annak tulajdonítható, hogy e 
testületek tagjai hajlamosak feláldozni az állam átfogó és 
állandó érdekeit lakhelyük — megyéjük, járásuk — helyi jellegű 
részérdekeinek. Márpedig, ha szemléletük nem elég tágas, 
hogy saját államuk közjólétét felölelje, hogyan képzelhető el, 
hogy az unió együttes felvirágzása, kormányzatának méltósá- 
ga és tekintélye fogja kitűzött célként áthatni érzelmeiket és 
tanácskozásaikat? Amiért nem valószínű, hogy az állami tör- 
vényhozó testületek tagjai kellőképpen a szívükön viselik 
majd a nagy nemzeti célokat, ugyanazért valószínű, hogy a 
szövetségi törvényhozó testület tagjai túlságosan is a szívükön 

fogják viselni a helyi célokat. Nekik az államok jelentik azt, 
amit az előbbieknek a megyék és a városok. Gyakran fog tehát 
megtörténni, hogy nem aszerint döntenek, milyen lesz a 
valószínű hatása valamely intézkedésnek a nemzet felvirágoz- 
tatására és boldogulására, hanem elsősorban az egyes államok 
kormányzatainak és népeinek előítéleteit, érdekeit és törekvé- 
seit veszik tekintetbe. Miféle szellemben tevékenykedett ed- 
dig a kongresszus? A jegyzőkönyvek átnézése és a testület tag- 
jainak nyílt beismerése arról tájékoztat bennünket, hogy a 
tagok túlságosan gyakran bizonyultak államaik pártfogóinak, 
s igen ritkán a közérdek pártatlan oltalmazóinak; hogy míg 
egyetlen alkalommal áldoztak fel — helytelenül — helyi érde- 
keket a szövetségi kormányzat javára, addig százszor szen- 
vedte meg a nemzeti érdek azt a körülményt, hogy általában 
túlságosan nagy figyelmet fordítottak az illetékesek a tagál- 
lamok helyi előítéleteire, érdekeire, véleményeire. Nem azt 
akarom sugallni e gondolatokkal, hogy az új szövetségi kor- 
mányzat nem lesz nagyvonalúbb a maga politikai terveiben, 
mint a mostani, s még kevésbé, hogy nézetei oly korlátozottak 
lesznek, mint az állami törvényhozó testületekéi; csupán azt 
akarom mondani, hogy mindkettőnek a szelleméből lesz ben- 
ne annyi, hogy sem a tagállamok jogainak, sem kormány- 
Zataik kiváltságainak csorbítására nem lesz hajlamos. Az álla- 
mi kormányzatoknak azt az indíttatását, hogy a szövetségi 
kormányzat jogainak megnyirbálásával terjesszék ki előjo- 
gaikat, nem fogják legyűrni a kongresszus tagjainak ellenkező 
irányú megrögzött hajlamai. 

Ha mégis bebizonyosodnék, hogy a szövetségi kormányzat 
ugyanolyan szívesen terjesztené ki hatalmát a törvényes 
határok átlépésével, mint a tagállamok kormányzatai, az utób- 
biaknak akkor is jobb eszközeik lennének meghiúsítani az 
effajta jogbitorlást. Ha egy tagállamban olyan határozatot hoz- 
nak, amely ellenséges az országos kormányzattal szemben, de 
az illető államban népszerű, és nem jár az állami tisztviselők 

esküjének túlságosan durva megszegésével, akkor azt helyi 
eszközökkel nyomban és magától értetődően végrehajtják — 
csakis az államon múlik. A szövetségi kormányzat ellenkezése 
vagy szövetségi tisztviselők beavatkozása csak tüzelné az 
állam oldalán levőket, s a bajt csak olyan eszközökkel lehetne 
— talán — megakadályozni vagy orvosolni, amelyeket mindig 
vonakodva és nehezen alkalmaznak. Ha viszont a szövetségi 
kormányzat egy indokolatlan intézkedése népszerűtlen lenne 
valamelyik tagállamban — s majdnem mindig ez a helyzet -, 
vagy ha akár egy indokolt intézkedése lenne népszerűtlen — s 
ez is előfordulhat néha -—, a tiltakozás eszközei igen nyomósak 
és mindig kéznél vannak. A nép nyugtalansága, viszolygása az 
unió tisztviselőivel való együttműködéstől, sőt talán az ilyen 
együttműködés elutasítása, a leplezetlen rosszallás az állam 
végrehajtó hatalmának tisztviselői részéről, a törvényhozói 
fortélyok előidézte zavarok (melyek ilyen alkalmakkor gyak- 
ran előadódnak) bármelyik államban korántsem elhanyagol- 
ható nehézségeket támasztanának; igen súlyos akadályokat 
képeznének a nagyobb államokban; ahol pedig az egymással 
szomszédos államok lakosait közös érzelmek hevítik, ott a 
szövetségi kormányzat helyzete kiváltképpen keserves volna. 

A szövetségi kormányzatnak a tagállamok kormányzatai 
rovására elkövetett becsvágyó jogsértései azonban nemcsak 
egy — vagy néhány — állam ellenkezését váltanák -ki. Az ilyen 
jogsértések általános riadalmat keltenének. Mindegyik kor- 
mányzat magáévá tenné a közös ügyet. Levelezés indulna. 
Megkezdődnék az ellenállás terveinek összehangolása. Min- 
denkit azonos szellem vezérelne. Egy szó, mint száz: a szövet- 
ségi elnyomástól való félelem ugyanolyan szervezkedésre 
vezetne, mint amilyent az idegen járomtól való rettegés váltott 
ki." És ha nem vonnák vissza önként a tervezett újításokat, 
akkor ezúttal is a fegyverekre maradna a döntés, akárcsak a 
másik esetben. De vajon az őrültség milyen foka kergethetné 
a szövetségi kormányzatot efféle szélsőségbe? A Nagy- 

Britanniával kitört konfliktusban a birodalom egyik részét 
fordították a másik ellen. A nagyobb lélekszámú rész meg- 
sértette a kisebb lélekszámú rész jogait. A próbálkozás igaz- 
ságtalan volt és oktalan, de elvben nem volt teljességgel kilá- 
tástalan. De mi lenne az összeütközés tétje ebben a felté- 
telezett esetben? S kik lennének a részt vevő felek? A nép 
néhány képviselője szembekerülne magával a néppel; vagy, 
jobban mondva, a képviselők egyik garnitúrája szembekerülne 
a képviselők másik tizenhárom garnitúrájával, a közös 
választók egésze pedig az utóbbiakat pártolná. 

Az állami kormányzatok összeomlását jövendölők utolsó 
mentsvára az a hagymázos feltevés, hogy a szövetségi kor- 
mányzat a maga becsvágyó tervei érdekében előzetesen katonai 
erőt gyűjthet össze. Nem sokat érnének az ezekben az 
értekezésekben fölsorakoztatott érvek, ha most cáfolgatni kel- 
lene az ilyen veszély realitását. Hogy a nép és az államok a kellő 
időtartamra egymás után folyvást olyan embereket válasz- 
tanának meg, akik készek mindnyájukat elárulni; hogy az áru- 
lók az egész idő alatt egységesen és módszeresen, pontos terv 
szerint a katonai apparátus bővítésén fáradoznának; hogy az 
államok népei és kormányzatai csendben és türelmesen néznék, 
ahogy a vihar gyülekezik, és csak hordanák egyre a hozzá- 
valókat, mindaddig, amíg a tulajdon fejükre nem zúdul — ezt 
nyilván mindenki inkább az eszelős gyanakvás kusza lázál- 
mainak vagy a vakbuzgóság értelmetlen túlzásainak minő- 
sítené, mintsem az igazi hazafiság megfontolt aggályainak. De 
jól van, játsszunk el ezzel a hóbortos feltevéssel! Tegyük fel, 
hogy megalakul az ország erőforrásainak teljességgel meg- 
felelő, reguláris hadsereg; tegyük fel továbbá, hogy e hadsereg 
teljes egészében a szövetségi kormányzat híve; nos, még ebben 
az esetben sem lenne túlzott merészség azt állítani, hogy a tagál- 
lamok kormányzatai a néppel az oldalukon képesek volnának a 
veszély elhárítására. A legpontosabb becslések szerint az állan- 
dó hadsereg maximális létszáma egyetlen országban sem lép- 

heti túl az összlakosság századrészét vagy a hadra fogható 
lakosság egyhuszonötöd részét. Az Egyesült Államokban tehát 
a hadsereg létszáma nem lenne nagyobb huszonöt-harmincezer 
főnél. Vele szemben ott volna a majdnem félmilliós fölfegy- 
verzett milícia, a maga választotta tisztjeivel; a nép szabad- 
ságjogaiért harcolna, s a szeretetét és bizalmát bíró kormányza- 
tok forrasztanák egységbe és vezetnék. Fölöttébb kétséges, 
hogy egy ilyen milíciát valaha is legyőzhetnének a fenti lét- 
számú reguláris csapatok. Aki tudja, hogy milyen sikeres ellen- 
állást tanúsított legutóbb ez az ország a brit fegyveres erőkkel 
szemben, az bizonyára tagadni fogja ennek a lehetőségét. A 
fölfegyverzettségen kívül — amiben az amerikaiak előnyben 
vannak majdnem minden más nemzettel szemben -— az olyan 
alárendelt kormányzatok létezése, amelyekhez az emberek 
ragaszkodnak és amelyek a milícia tisztjeit kinevezik, áthág- 
hatatlanabb akadályt állít a becsvágyó kalandok útjába, mint 
amilyenre bármilyen felépítésű egyszerű kormányzat képes. 
Bármilyen katonai apparátusok léteznek is az európai királysá- 
gokban - s ezen apparátusok létszámának csak a nemzeti erő- 
források szabnak határt —, a kormányzat fél fegyvert adni a nép 
kezébe. S bizony könnyen meglehet, hogy a nép csupán ezekkel 
a fegyverekkel is le tudná rázni a zsarnokság igáját. De volna 
csak ráadásul maga választotta és a népakaratot összefogó, a 
nemzet erőit irányító önkormányzata, és volnának a milícia élén 
az önkormányzat által kinevezett, hozzá és a milíciához 
egyaránt kötődő tisztek: teljes biztonsággal állítható, hogy egy- 
kettőre megdőlne Európa minden zsarnokának trónja, hiába 
veszik légiók körül. Ne sértsük meg Amerika szabad és büszke 
polgárait azzal a gyanúsítással, hogy kevésbé volnának képesek 
az általuk bízvást birtokolt jogok megvédésére, mint amennyire 
az önkényuralom megalázott alattvalói volnának képesek kicsi- 
karni a maguk jogait elnyomóik kezéből. Hagyjunk fel végre 
azzal a sértő feltevéssel, hogy valaha is odáig süllyedhetnek, 
hogy csalárd intézkedések hosszú sorának vak és engedelmes 

végrehajtásával legyenek kénytelenek megtapasztalni azt, ami a 
szolgaságot megelőzi és létrehozza. 

Az ezzel a témával kapcsolatos érvelés igen tömören és 
alighanem minden kétséget eloszlatóan összefoglalható. A 
szövetségi kormányzat kialakításának módja vagy eléggé füg- 
gővé teszi ezt a kormányzatot a néptől, vagy nem. Ha az első 
feltevésből indulunk ki, akkor ez a függőség korlátozná a 
szövetségi kormányzatot a választókra sérelmes elgondolások 
előterjesztésében. Ha a második feltevést vesszük alapul, ak- 
kor a szövetségi kormányzat nem bírná a nép bizalmát, és ha- 
talombitorlási terveit könnyedén félresöpörhetik a nép támo- 
gatását élvező állami kormányzatok. 

Az ebben és az előző értekezésben előadottak, úgy tetszik, 
igen meggyőzően összegezhetők abban, hogy a javaslat 
szerint a szövetségi kormányzatnak adandó jogkörök éppoly 
kevéssé veszedelmesek a tagállamoknál maradó jogkörökre 
nézve, mint amilyen nélkülözhetetlenül szükségesek az unió 
céljainak megvalósításához; és hogy a riasztó hírek, amelyek 
az állami kormányzatok előre megfontolt és szükségszerű 


LANE TAT JAN TET 


csupán szerzőik légből kapott félelmeinek tudhatók be. 
PUBLIUS 
A FÖDERALISTA, 47. SZ.: MADISON 
1788. január 30. 


New York állam népéhez 
Miután áttekintettem a javasolt kormányzat általános formáját 
és a kormányzatra ruházandó hatalom összességét, rátérek e 
kormányzat szerkezetének vizsgálatára, valamint annak az 
elemzésére, hogy e hatalom miként oszlik meg a kormányza- 
tot alkotó részek között. 

Tiszteletre méltó ellenzőinek egyik legalapvetőbb kifogása 
szerint ez az alkotmány megsérti a politikai alaptételt, amely- 
nek értelmében a törvényhozó, a végrehajtó és a bírói hatalmi 
ágak különállók és szétválasztandók. A szövetségi kormányzat 
struktúrája szerintük egyáltalán nem veszi tekintetbe a szabad- 
ság e nagyon lényeges biztosítékát. A különböző hatalmi ágak 
úgy osztódnak el és úgy keverednek, hogy nem érvényesül 
sem a szimmetria, sem a forma szépsége, és az épület néme- 
lyik fontos része annak a veszélynek van kitéve, hogy össze- 
roppan más részeinek aránytalanul nagy súlya alatt. 

Nincs becsesebb politikai igazság, s nincs olyan sem, amit a 
szabadság felvilágosult bajnokainak tekintélye jobban fém- 
jelezne, mint az, amelyiken az említett ellenzés alapul. Ha 
minden hatalom, a törvényhozó, a végrehajtó és a bírói hata- 
lom egyazon kézben összpontosul — akár egyetlen személy, 
akár kevesek, akár sokak kezében, és legyen e hatalom örök- 
lődő, önjelölt, vagy alapuljon akár választásokon -, akkor azt 
joggal tekinthetjük a zsarnokság ismérvének. Ha tehát a 
szövetségi alkotmány valóban megvádolható a hatalom ilyen 
összpontosításával vagy az ilyen összpontosítás veszélyét hor- 
dozó hatalmi összefonódással, akkor nincs is szükség további 
érvekre a rendszer egyetemes elutasításához. Meggyőződésem 
azonban, hogy mindenki számára világossá fog válni: ez a vád 
nem támasztható alá, s az alapelvet, amelyre épül, félreértik és 
rosszul alkalmazzák. Annak érdekében, hogy helyes álláspon- 
tot alakítsunk ki erről a fontos tárgykörről, ajánlatos megvizs- 
gálni, hogy a szabadság oltalmazása végett milyen értelemben 
kell a három jelentős hatalmi ágat elkülöníteni és szétválasz- 
tani. 

A bölcs tekintély, akit ebben a témában mindig idéznek és 
tanulmányoznak, nem más, mint a hírneves Montesguieu. Ha 
nem is ő a politikai tudomány e felbecsülhetetlen értékű alap- 
tételének szerzője, annyi érdeme kétségkívül van, hogy ő tárta 
fel és ő ajánlotta a legeredményesebben az emberiség 

figyelmébe. Elsősorban tehát igyekezzünk megállapítani, ho- 
gyan is értette Montesguieu ezt a dolgot. 

Az ő szemében a brit alkotmány az volt, ami az eposzról 
értekező írók szemében Homérosz. Ez utóbbiak a halhatatlan 
dalnok életművét tökéletes modellnek tekintették, amelyből az 
eposz művészetének alapelvei és szabályai levezetendők, s 
amelynek alapján minden hasonló mű megítélendő; nos, Mon- 
tesguieu, e nagy politikai kritikus, minden jel szerint az angol 
alkotmányt tekintette ilyen mintának, avagy — hogy az ő kife- 
jezésével éljünk — a politikai szabadság tükrének," és elemi 
igazságok formájában meg is határozta e rendszer jellegzetes 
alkotóelemeit. Hogy félre ne értsük, mit is akart mondani, 
menjünk vissza a forrásig, amelyből alaptételét merítette. 

Ha csupán egy futó pillantást vetünk a brit alkotmányra, 
máris észre kell vennünk, hogy a törvényhozó, a végrehajtó és 
a bírói hatalmi ág elkülönülése és szétválása korántsem teljes. 
A végrehajtó hatalom szerves része a törvényhozó hatalom- 
nak. Kizárólag az ő joga szerződéseket kötni idegen ural- 
kodókkal, s mihelyt e szerződések megköttettek, bizonyos 
megszorításokkal törvényerővel bírnak. A végrehajtó hatalom 
nevezi ki a bírói testület minden tagját; az mozdíthatja el őket 
a parlament két házának felszólítására, s ha tanácsot óhajt 
kérni tőlük, a bírói testület tagjai alkotják egyik alkotmányos 
tanácsadó testületét. A törvényhozás egyik ága a végrehajtó 
hatalom első emberének fő alkotmányos testülete; közjogi 
felelősségre vonás esetén a bírói hatalom egyetlen letétemé- 
nyese; minden más esetben pedig a legfőbb fellebbviteli fó- 
rum. Maguk a bírák is kapcsolatban állnak a törvényhozói 
ágazattal, gyakorta részt vesznek ugyanis a törvényhozó testü- 
let tanácskozásaiban, jóllehet szavazati jog nélkül. 

E tényekből — amelyek Montesguieu-t irányították elgondo- 
lásaiban — világos a következtetés: amikor Montesguieu azt 
mondja, hogy , ha a törvényhozó hatalom a végrehajtó hata- 
lommal ugyanabban a személyben vagy ugyanabban a hatósá- 

gi testületben egyesül, nincsen szabadság", vagy akkor sin- 
csen szabadság, ,ha a bírói hatalom nincsen elválasztva a 
törvényhozó, valamint a végrehajtó hatalomtól," akkor nem 
azt gondolja, hogy ezeknek a hatalmi ágaknak semmiféle rész- 
leges befolyása ne lehessen egymás tevékenységére, vagy ne 
gyakorolhassanak semmiféle ellenőrzést egymás tevékenysé- 
ge fölött. Mint szavaiból kivehető, s főképpen, amint fölhozott 
példája szemlélteti, nyilván úgy értette a dolgot, hogy ott, ahol 
az egyik hatalmi ág teljes jogkörét ugyanazok gyakorolják, 
akik a másik ág teljes jogkörét is, csorbát szenvednek a szabad 
alkotmány alapelvei. Ez lett volna a helyzet a Montesguieu 
tanulmányozta alkotmány esetében, ha a király, a végrehajtó 
hatalom legfőbb letéteményese, birtokában lett volna a teljes 
törvényhozó hatalomnak, vagy a bíráskodás legfelső irányítá- 
sának is; vagy ha a teljes törvényhozó testületnek birtokában 
lett volna a legfőbb bírói vagy a legfőbb végrehajtó hatalom. 
Ilyesmi azonban nem található az említett alkotmány fogya- 
tékosságai között! Az elöljáró, aki a teljes végrehajtó hatalmat 
képviseli, maga nem alkothat törvényt, jóllehet bármelyik 
törvényt megvétózhatja; s nem ítélkezhet személyesen, jólle- 
het ő nevezi ki az igazságszolgáltatás tisztségviselőit. A bírák- 
nak nincsenek előjogaik a végrehajtó hatalomban, jóllehet a 
végrehajtó hatalmi ág hajtásai; és nincs törvényhozói funk- 
ciójuk, jóllehet a törvényhozó testületek kikérhetik a tanácsu- 
kat. A teljes törvényhozó testület nem bíráskodhatik, jóllehet 
két ágának együttes döntésével a bírákat eltávolíthatja 
hivatalukból, és jóllehet az egyik ág végső fokon bírói hata- 
lommal bír. Továbbá: a teljes törvényhozó testületnek nincs 
semmiféle végrehajtó hatalma, jóllehet egyik ága maga a leg- 
főbb végrehajtó hatóság, és egy másik ága, a harmadik ág 
vádemelése nyomán, esetleg el is ítélheti a végrehajtó ágban 
dolgozó valamennyi beosztott hivatalnokot. 

Az érvek, amelyekkel Montesguieu alátámasztja alapelvét, 
még jobban megvilágítják, miként értette a dolgot. , Ha a 

törvényhozó hatalom a végrehajtó hatalommal ugyanabban a 
személyben vagy ugyanabban a hatósági testületben egyesül, 
nincsen szabadság", írja, , mivel attól lehet tartani, hogy az 
ilyen uralkodó vagy az ilyen testület zsarnoki törvényeket fog 
hozni, s azokat zsarnoki módon fogja végrehajtani." Továbbá: 
, Akkor sincsen szabadság, ha a bírói hatalom nincsen 
elválasztva a törvényhozó, valamint a végrehajtó hatalomtól. 
Ha a bírói hatalom a törvényhozói hatalomhoz kapcsolódnék, 
az állampolgárok élete és vagyona feletti hatalom önkényes 
lenne, mert a bíró is törvényhozó volna. Ha a bírói hatalom a 
végrehajtó hatalomhoz lenne kapcsolva, a bírónak elnyomó 
hatalma lenne."" Ezen érvek egyikének-másikának a magya- 
rázata más passzusokban található meg; de már a fenti rövid 
megállapítások is kellőképpen megvilágítják, hogyan értel- 
mezzük e hírneves szerző híres alapelvét. 

Ha mármost megvizsgáljuk a tagállamok alkotmányait, azt 
találjuk, hogy jóllehet igen határozottan, sőt némelyik esetben 
minden fenntartás nélkül tartalmazzák ezt a szabályt, egyet- 
lenegy olyan példát sem találunk, amelyben az egyes hatalmi 
ágakat teljesen szétválasztanák és elkülönítenék. New Hamp- 
shire, amelynek alkotmánya utoljára készült el, úgy látszik, 
teljes mértékben tudatában volt, hogy lehetetlen és nem is cél- 
szerű e hatalmi ágak mindennemű összefonódását elkerülni, 
és a doktrínát a következőképpen árnyalta: ,,...a törvényhozó, 
a végrehajtó és a bírói hatalom annyira különítendő el és 
függetlenítendő egymástól, amennyire egy szabad kormányzat 
természete lehetővé teszi; vagy amennyire ez összeegyeztet- 
hető azzal a kapcsolatrendszerrel, amely az alkotmány egész 
szövedékét az egység és a barátság kötelékében összetartja." 
New Hampshire állam alkotmánya ennek megfelelően nem 
egy tekintetben összemossa a szóban forgó hatalmi ágakat. A 
szenátus, amely a törvényhozó hatalom egyik ága, ugyanakkor 
törvényszék is, amely a közjogi vádemelést és a hivatali el- 
mozdítást tárgyalja. Az elnök, aki a végrehajtó hatalom első 

embere, elnöklő tagja a szenátusnak is, s amellett, hogy egyen- 
jogúan szavaz minden kérdésről, szavazategyenlőség esetén az 
ő voksát fogadják el döntőnek. A törvényhozó testület évenként 
választja a végrehajtó hatalom legfőbb emberét; és évente 
ugyanez a testület választja — saját tagjai közül — a végrehajtó 
hatalom szervét, vagyis a kormányt. Az állam nem egy tiszt- 
viselőjét szintén a törvényhozó hatalom nevezi ki, a bírói hata- 
lom tagjait pedig a végrehajtó hatalmi ág. 

Massachusetts állam alkotmánya a szabadságról elégséges, 
bár nem ennyire hangsúlyos óvatossági rendszabállyal élt, 
amely kimondja, , hogy a törvényhozói ág soha ne gyakorolja 
se a végrehajtó, se a bírói hatalmat; a végrehajtó hatalom soha 
ne gyakorolja se a törvényhozó, se a bírói hatalmat; és a bírói 
soha ne gyakorolja se a törvényhozó, se a végrehajtó hatal- 
mat". Ez a deklaráció pontosan megfelel az értelmezésünk sze- 
rinti Montesguieu-elvnek, s ezt a Konvenció tervezete egyet- 
lenegy vonatkozásban sem sérti meg. Nem megy messzebbre, 
mint hogy tiltja, hogy bármelyik hatalmi ág gyakorolja bárme- 
lyik másik ág jogköreit. Maga az alkotmány, amelynek ez a 
bevezetése, megengedi a hatalmi ágak valamelyes össze- 
fonódását. A végrehajtó hatalom feje vétójoggal rendelkezik a 
törvényhozással szemben; s a szenátus, amely része a törvény- 
hozó hatalomnak, egyben törvényszék is, ha a végrehajtó vagy 
a bírói hatalom valamelyik tisztviselője ellen közjogi vád- 
emelés van folyamatban. A bírói testület tagjait a végrehajtó 
hatalmi ág nevezi ki, és ugyanez mozdíthatja el őket a törvény- 
hozás két házának felszólítására. Végül: bizonyos számú kor- 
mánytisztviselőt évente a törvényhozó hatalmi ág nevez ki. 
Mivel a tisztségekre, kivált a végrehajtó hatalom tisztségeire 
való kinevezés természeténél fogva a végrehajtó hatalmi ág 
feladata, az alkotmány szerkesztői — legalábbis az utóbbi pon- 
tot illetően — megsértették a maguk szabta előírást. 

Nem tárgyalom Rhode Island és Connecticut alkotmányát, 

mivel a forradalom előtt keletkeztek, sőt még mielőtt a most 
vizsgált alapelv a politikai érdeklődés előterébe került volna. 

New York állam alkotmánya semmilyen nyilatkozatot nem 
tartalmaz e tárgyban, de világos, hogy megszerkesztésekor 
tekintettel voltak a különböző hatalmi ágak nem megfelelő 
összefonódásának veszélyére. Mindazonáltal lehetővé teszi, 
hogy a végrehajtó hatalom részben ellenőrizhesse a törvény- 
hozó testületet, mi több, hasonló joggal ruházza fel a bírói 
testületet, s azt is engedélyezi, hogy a végrehajtó és a bírói 
testület közösen gyakorolja a törvényhozás feletti ellenőrzést. 
Kinevezéseket intéző testületében a törvényhozó hatalom a 
végrehajtó hatalommal együttműködve nevezi ki mind a 
végrehajtó, mind a bírói ágazat tisztségviselőit. Ami a közjogi 
vádemelés nyomán előadódó ügyeket tárgyaló és a bírói téve- 
dések helyrehozásával foglalkozó törvényszéket illeti, az a 
törvényhozó hatalom egyik házából és a bírói testület legfőbb 
tagjaiból áll. 

New Jersey állam alkotmánya az előbbieknél is jobban ve- 
gyíti a különböző hatalmi ágak jogköreit. A kormányzót, 
vagyis a végrehajtó hatalom legfőbb letéteményesét, a tör- 
vényhozó hatalom nevezi ki; a kormányzó az állam kancellár- 
ja vagy megbízottja; tagja a legfőbb fellebbviteli bíróságnak, 
és ugyanakkor a törvényhozó hatalom egyik ágának szavazati 
joggal bíró elnöke. Ugyanez a törvényhozó ágazat a kor- 
mányzó végrehajtó tanácsadó testületeként működik, s a kor- 
mányzóval együtt fellebbviteli bíróságot alkot. A bírói testület 
tagjait a törvényhozó testület nevezi ki, és a törvényhozás 
egyik háza mozdíthatja el őket, ha a másik ágazat közjogi 
vádemelést kezdeményez. 

Pennsylvania alkotmánya értelmében az elnököt, a végre- 
hajtó hatalom első emberét évente választják, s a szavazásban 
a törvényhozásnak döntő szerepe van. A végrehajtó tanáccsal 
együttm, ködve az elnök nevezi ki a hatalom bírói ágának tag- 
jait, és ő alakítja ki azt a törvényszéket, amely a bírói és a 

végrehajtó hatalom tagjainak közjogi vád alá helyezését tár- 
gyalja. A legfelsőbb bíróság bíráit s a békebírókat a törvény- 
hozó hatalom is elmozdíthatja, s a végrehajtó hatalmat megil- 
lető kegyelmi jogkör bizonyos esetekben ugyancsak a tör- 
vényhozó hatalomra ruházható át. A végrehajtó tanács tagjai 
EX OFFICIO egyszersmind békebírák az állam egész területén. 

Delaware államban a végrehajtó hatalom fejét a hatalom 
törvényhozói ága választja meg évenként. A törvényhozás két 
házának elnökei egyben a végrehajtó hatalmi testület alel- 
nökei. A legfelső fellebbviteli bíróság hét tagból áll: egyikük a 
végrehajtó hatalom első embere, hármat a törvényhozás egyik 
háza nevez ki, hármat a másik. A többi bíró kinevezésében a 
törvényhozó hatalom együttműködik a végrehajtó hatalom 
vezetőjével. A legtöbb államban a törvényhozás tagjai béke- 
bírák is lehetnek. Delaware államban viszont a törvényhozó 
hatalom egyik testületének tagjai EX OFFICIO békebírák; 
ugyanez a helyzet a végrehajtó tanács tagjaival is. A végrehaj- 
tó hatalmi ág fő tisztségviselőit a törvényhozás nevezi ki; a 
törvényhozás egyik háza pedig közjogi vádemelés esetén bíró- 
ságként tárgyalja a fő tisztségviselők ügyeit. A törvényhozás 
felszólítására minden tisztségviselő elmozdítható. 

Maryland állam minden megszorítás nélkül tette magáévá a 
Montesguieu-doktrínát, kinyilvánítva, hogy a kormányzat tör- 
vényhozó, végrehajtó és bírói hatalmi ágai egyszer s min- 
denkorra elkülönítendők és elválasztandók egymástól. Ennek 
ellenére a marylandi alkotmány szerint a végrehajtó hatalom 
fő tisztségviselőjét a törvényhozó hatalom nevezheti ki, a bírói 
testület tagjait pedig a végrehajtó hatalom. 

Virginia állam alkotmánya még határozottabban szól e té- 
máról. Virginia alkotmánya szerint , a törvényhozói, a végre- 
hajtói és a bírói hatalmi ág elkülönítendő és szétválasztandó, 
hogy egyik se gyakorolhassa a másikat megillető jogköröket, 
s egyetlen személy se gyakorolhassa egyidejűleg egynél több 
hatalmi ág jogköreit; azzal a kivétellel, hogy a megyei tör- 

vényszékek bírái beválaszthatók a törvényhozás valamelyik 
házába". De nemcsak erről az alsóbb szintű bíróságok tagjaira 
vonatkozó kifejezett kivételről olvashatunk, hanem arról is, 
hogy a legfőbb tisztségviselőt — végrehajtó testületével együtt 
— a törvényhozás nevezi ki; hogy e testület két tagja, a 
törvényhozás tetszése szerint, háromévenként elmozdítható, s 
hogy a fő végrehajtó és bírói hatalmi tisztségekbe szintén a 
törvényhozó hatalom jelöltjei kerülnek. A végrehajtó hatalom 
kegyelmezési előjogát egy esetben ugyancsak a törvényhozás 
gyakorolja. 

Észak-Karolina alkotmánya kinyilvánítja, hogy ,a kor- 
mányzat törvényhozó, végrehajtó és legfőbb bírói hatalma 
egymástól egyszer s mindenkorra elkülönítendő és szétválasz- 
tandó", ugyanakkor megállapítja, hogy nemcsak a végrehajtó 
hatalom első emberét, hanem a végrehajtó és a bírói hatalmi 
ág fő tisztségviselőit is a törvényhozó testület nevezi ki. 

Dél-Karolina alkotmánya szerint a végrehajtó hatalmi ág 
legfőbb emberét a törvényhozó hatalom választja meg. Az 
utóbbi nevezi ki a bírói testület tagjait is, beleértve a béke- 
bírákat és a seriffeket is; ugyancsak a törvényhozás nevezi ki 
a végrehajtó hatalmi ág tisztségviselőit, le egészen az állam 
hadseregének és hajóhadának kapitányaiig. 

Georgia állam alkotmánya leszögezi, hogy ,,a törvényhozó, 
a végrehajtó és a bírói hatalom különálló és szétválasztandó, 
oly módon, hogy egyik se gyakorolja a másik illetékességébe 
tartozó jogköröket"; ugyanakkor azt találjuk benne, hogy a 
végrehajtó hatalmi ág tisztségviselőit a törvényhozás nevezi 
ki, és hogy a végrehajtó hatalom kegyelmezési előjogát végső 
fokon szintén a törvényhozás gyakorolja. Még a békebírákat is 
a törvényhozás nevezi ki. 

Amikor idézem ezeket az eseteket, amelyekben nem külö- 
nítették el és nem választották szét szigorúan a törvényhozó, a 
végrehajtó és a bírói hatalmi ágakat, nem szeretnék olyan 
színben feltűnni, mintha az egyes állami kormányzatok 

szervezetét védelmezném. Jól tudom, hogy az említett alkot- 
mányok amellett, hogy sok kitűnő alapelvet alkalmaznak, 
magukon viselik a sietség bélyegét s még inkább a tapasztalat 
hiányát. Több mint nyilvánvaló, hogy egyes esetekben a kü- 
lönböző jogkörök, illetve hatalmi ágak túlságos összefonó- 
alapelvet, s hogy egyik esetben sem gondoskodtak megfelelő 
előírásokról, amelyek a gyakorlatban megvalósították volna a 
papíron felvázolt szétválasztást. Azt kívántam megmutatni, 
hogy a vádat, amely szerint a javasolt alkotmány megsérti a 
szabad kormányzat szent alapelvét, sem az alapelv szerzőjétől 
származó értelmezés nem igazolja, sem pedig az Amerikában 
ez idáig elterjedt értelmezés. Következő értekezésünkben 
folytatjuk e nagyon fontos téma elemzését. 

PUBLIUS 

New York állam népéhez 

Mint legutóbbi értekezésemben kimutattam, az ott vizsgált 
fontos politikai elv nem követeli meg a törvényhozó, a végre- 
hajtó és a bírói hatalom teljes mértékű szétválasztását. Az 
alábbiakban igyekszem kimutatni: ha e hatalmi ágak nem kap- 
csolódnak és fonódnak össze oly mértékben, hogy egymás 
alkotmányos ellenőrzésére képesek legyenek, akkor a gyakor- 
latban nem érvényesülhet megfelelőképpen az a szétválasztás, 
amelyet a szabad kormányzat lényegeként a szóban forgó 
alapelv megkövetel. 

Abban mindenki egyetért, hogy egy-egy hatalmi ág jogköre- 
it közvetlenül és teljesen semmiképpen sem szabad valame- 
lyik másik hatalmi ágnak irányítania. Hasonlóképpen nyilván- 
való, hogy egyik hatalmi ág sem befolyásolhatja bénítóan — 

sem közvetlenül, sem közvetve — a többi hatalmi ág mű- 
ködését. Tagadhatatlan, hogy magában a hatalomban benne 
rejlik a hatásköri túllépés lehetősége, és hogy eredményesen 
meg kell akadályozni a számára megszabott határok átlépé- 
sében. Tehát miután elméletben szétválasztottuk a termé- 
szetük szerint törvényhozóinak, végrehajtóinak és bíróinak 
minősíthető hatalmi ágakat, hátravan még az a rendkívül ne- 
héz feladat, hogy mindegyik hatalmi ágazatnak gyakorlati biz- 
tosítékot kell nyújtani a többiek beavatkozásával szemben. A- 
megoldandó nagy probléma: milyen legyen ez a biztosíték? 

Vajon elegendő-e az alkotmányban pontosan meghúzni e 
hatalmi ágak határait, és kellő védelmet remélni e pergamen- 
korlátokban a hatalmi túlkapás szelleme ellen? Az amerikai 
alkotmányok megszerkesztőinek legtöbbje a jelek szerint fő- 
képpen ebben a biztonsági intézkedésben bízott. De a tapasz- 
talat azt bizonyítja, hogy ennek az intézkedésnek a haté- 
konyságát rendkívüli módon túlbecsülték, és hogy a kormány- 
zat gyöngébb elemeinek okvetlenül megfelelőbb védelemre 
van szükségük az erősebbekkel szemben. A törvényhozói ág 
mindenütt kiterjeszti tevékenységi szféráját, s minden hatal- 
mat a maga korlátlan bűvkörébe von. 

Köztársaságaink érdemdús alapítói annyi bölcsességről tet- 
tek tanúbizonyságot, hogy igazán nem kellemes feladat rámu- 
tatni a tévedésekre, melyeknek áldozatul estek. Az igazság 
tisztelete viszont arra kötelez bennünket, hogy megjegyezzük: 
az alapítók, úgy tetszik, egy pillanatra sem feledték, mennyire 
veszélyezteti a szabadságot az örökölhető tisztség burjánzó és 
mindent bekebelező előjogrendszere, amelyet a törvényhozó 
hatalom örökletes ága támogat és erősít. Soha nem gondoltak 
ellenben, úgy látszik, a törvényhozó hatalom jogbitorlásának 
veszélyére, vagyis arra, hogy ha a törvényhozás minden hatal- 
mat egy kézbe gyűjt, az ugyanolyan zsarnoksághoz vezet, 
mint amilyen a végrehajtó hatalom jogbitorlásából fakad. 

Az olyan öröklődésen alapuló kormányzati rendszerben, 

ahol számos és kiterjedt előjog összpontosul az uralkodó 
kezében, a végrehajtó hatalmi ágazatot joggal tekintik ve- 
szélyforrásnak, s méltán figyelik azzal az éber gyanakvással, 
amelynek el is kell töltenie a szabadság védelmezőit. A de- 
mokráciában, amelyben tömérdek ember személyesen gyako- 
rolja a törvényhozói funkciókat, és mivel képtelenek a rend- 
szeres tanácskozásra és lépéseik összehangolására, folyama- 
tosan ki vannak téve a végrehajtó hatalom becsvágyó intrikái- 
nak, szintén félni lehet a zsarnokságtól, amely — valamilyen 
számára alkalmas vészhelyzetben — ugyancsak a végrehajtó 
hatalomból indul ki. A képviseleti alapon szervezett köztár- 
saságban viszont, ahol a végrehajtó hatalmat gondosan korlá- 
tozzák — mind a hatalom mértékét, mind időtartamát tekintve —, 
s ahol a törvényhozó hatalmat olyan testület gyakorolja, ame- 
lyet a maga erejébe vetett, rendíthetetlen bizalom fűt abban a 
hitében, hogy a népet befolyásolni tudja; és amely elegendően 
nagy létszámú ahhoz, hogy átérezze a tömegeket mozgató 
szenvedélyeket, de annyira mégsem nagy létszámú, hogy ne 
tudná e szenvedélyek célját nyomon követni, mégpedig az 
értelem megszabta eszközökkel, ott az embereknek eme hatal- 
mi ág becsvágyó törekvései ellen kell latba vetniük minden 
éberségüket és elővigyázatosságukat. 

A mi kormányzatainkban a törvényhozó hatalom más körül- 
ményekből eredezteti felsőbbségét. Mivel alkotmányos jogkö- 
rei egyszerre szélesebb körűek és kevésbé határolhatók körül 
pontosan, ez a hatalmi ág kiváltképpen jól tudja bonyolult és 
közvetett intézkedésekkel álcázni a többi hatalmi ág elleni 
hatásköri túllépéseit. A törvényhozó testületekben nemritkán 
csupán árnyalati megkülönböztetések vagy apró fogások kér- 
dése, hogy egy-egy intézkedés túllépi-e vagy sem a törvény- 
hozói szférát. Másfelől, mivel a végrehajtó hatalom műkö- 
dését szűkebb határok között tartják, s mert ez a hatalmi ág 
természeténél fogva egyszerűbb és világosabb, a bírói hatalom 
pedig még pontosabban van definiálva, ezeknek a hatalmi 

ágaknak a jogbitorlása azonnal elárulná magát és meghiúsul- 
na. Ez azonban még nem minden. Mivel csakis a törvényhozó 
hatalom nyúlhat bele az emberek zsebébe — egyes alkotmá- 
nyokban tetszése szerint, s a többi alkotmányban is uralkodó 
befolyással bír a törvényhozás a többi hatalmi ág javadal- 
mazására —, a másik két hatalmi ág nagymértékben függ a 
törvényhozástól, s ez megkönnyíti az utóbbi hatásköri túllépé- 
seit az előbbiekkel szemben. 

Itt kifejtett nézeteim igazságát illetően saját tapaszta- 
latainkra hivatkozom. Ha egyedi bizonyítékokkal kellene alá- 
támasztanom ezt a tapasztalatot, szinte vég nélkül sorolhat- 
nám őket. Tanúnak hívhatnék minden olyan állampolgárt, aki 
valaha részt vett a közigazgatásban, vagy csupán figyelemmel 
kísérte folyamatait. Bőséges igazolásokat gyűjthetnék az unió 
minden államának okmányaiból és irattáraiból. Tömörebb, 
mindazonáltal elégséges bizonyítékként azonban hadd hivat- 
kozzam két állam példájára; e példákat két feddhetetlen tekin- 
tély támaszthatja alá. 

Az első példa Virginiáé. Mint láttuk, ez az állam nyíltan 
leszögezte az alkotmányában, hogy a három fő hatalmi ágat 
nem szabad összekeverni. Ezt a tételt Mr. Jefferson tekintélye 
és szakértelme támasztja alá: ő nemcsak jól ismeri a kor- 
mányzat működését, hanem egy időben a kormányzat első 
embere is volt." Hogy megismerhessük a tárgykörben szerzett 
tapasztalatai nyomán leszűrt elgondolásait, idézzünk egy 
hosszabb részt Notes on the State of Virginia (Jegyzetek Vir- 
ginia államról) című, igen érdekes írásából (195. old.): , A kor- 
mányzat minden hatalma — a törvényhozó, a végrehajtó és a 
bírói hatalom — a törvényhozó testületben csúcsosodik ki. Ha 
a jogkörök ugyanabban a kézben összpontosulnak, azt 
despotikus kormányzásnak nevezzük. Nem változtat a hely- 
zeten, ha e jogköröket több kéz gyakorolja, nem pedig egyet- 
lenegy: százhetvenhárom despota természetesen éppoly el- 
nyomó, mint egy. Akik kételkednek ebben, gondoljanak csak 

a velencei köztársaságra. Aminthogy az sem segít, ha a 
despotákat magunk választottuk. Nem a választott despotiz- 
mus kormányformájáért harcoltunk, hanem egy olyan kor- 
mányformáért, amely nemcsak a szabadság elvein alapul, ha- 
nem amelyben a kormányzati jogkörök úgy oszlanak meg és 
egyensúlyozódnak egymás között, hogy egyikük se léphesse 
túl a törvényes határokat anélkül, hogy a többi ne korlátozza 
és fékezze eredményesen e törekvéseiben. Ezért ama konven- 
ció, amely megszavazta a kormányzati rendet, úgy alkotta 
meg a kormányzatot, hogy a törvényhozó, a végrehajtó és a 
bírói hatalmi ág elkülöníttessék és szétválasztassék, mégpedig 
azért, hogy egyetlen személy se gyakorolhassa egyidejűleg 
egynél több ágnak a jogköreit. A szóban forgó hatalmi ágak 
közé azonban nem emeltek korlátokat. A törvényhozó hata- 
lomtól függ, hogy a bírói és a végrehajtó hatalom tagjai meg- 
maradnak-e hivatalukban, illetve megtarthatják-e tisztsé- 
geiket. Ha tehát a törvényhozás végrehajtó és bírói hatalmat 
gyakorol, nemigen találkozik ellenzéssel; vagy ha mégis, ak- 
kor az ellenállás nem lehet hatékony, mert ebben az esetben az 
eljárás a törvényhozó testület határozatának formáját öltheti, 
amely határozat kötelezi a többi hatalmi ágat is. Ennek meg- 
felelően sok esetben olyan jogokról döntenek, amelyek 
voltaképpen a bírói mérlegelés körébe tartoznának; és a vég- 
rehajtó hatalom irányítása az egész ülésszak folyamán szoká- 
sossá és mindennapossá válik." 

Másik példámul Pennsylvania államát választom; forrásul 
pedig a Cenzorok Tanácsát, amely 1783-ban és 1784-ben ülé- 
sezett. E testület tevékenységének egy része abból állt, miként 
erről az alkotmány intézkedett, hogy , megvizsgálja, minden 
részében csorbítatlan maradt-e az alkotmány, s hogy a hatalom 
törvényhozó és végrehajtó ága teljesítette-e kötelességét a nép 
oltalmazójaként, vagy pedig más és nagyobb hatalmakat sajá- 
tított-e ki vagy gyakorolt, mint azokat, amelyekre az alkot- 
mánytól felhatalmazást kapott". E megbízás teljesítése közben 

a testület szükségképpen összehasonlítani kényszerült mind a 
törvényhozó, mind a végrehajtó hatalom eljárásait e hatalmi 
ágak alkotmányos jogköreivel; s a felsorolt tényekből, ame- 
lyek többségét a két testület a tanácsban valóságosnak ismerte 
el, kitűnt, hogy a törvényhozás különféle fontos esetekben 
kirívó alkotmánysértést követett el. 

Számos törvényjavaslatot úgy szavaztak meg, hogy minden 
látható kényszerűség nélkül megszegték a szabályt, amely 
szerint minden közérdekű törvényjavaslatot a szavazás előtt 
nyomtatásban kell megjelentetni a nyilvánosság számára, 
jóllehet ez az elővigyázatossági rendszabály az alkotmány 
egyik legfőbb előírása a törvényhozás túlkapásainak megaka- 
dályozására. 

Nem egy esetben megsértették az esküdtszéki tárgyalás al- 
kotmányos alapelvét, s a törvényhozás olyan jogkört sajátított 
ki, amelyet az alkotmány nem ruházott rá. 

Bitorolta a végrehajtó hatalom jogköreit. 

A bírák jövedelmeit, amelyeknek a rögzítését az alkotmány 
határozottan elrendeli, alkalomadtán különbözőképpen állapí- 
tották meg; s a bírósági testületre tartozó ügyeket gyakran 
vonták a törvényhozás hatáskörébe és döntési szférájába. 

Aki kíváncsi a felsorolt esetek részleteire, tanulmányozza a 
Cenzorok Tanácsa nyomtatásban megjelent jegyzőkönyveit. 
Néhány jogsértésről ki fog derülni, hogy a háború okozta 
különleges körülményeknek tulajdoníthatók. Többségük azon- 
ban egy rosszul megszervezett kormányzati rendszer spontán 
megnyilvánulásainak tekinthető. 

A jelek szerint a végrehajtó hatalom sem ártatlan: megle- 
hetős gyakran sértette meg az alkotmányt. E tekintetben azon- 
ban három megjegyzést kell tennünk. Először: az ilyen esetek 
jelentős részét vagy közvetlenül a háborús kényszer idézte elő, 
vagy a kongresszusnak, esetleg a hadsereg főparancsnokának 
a javaslatára történtek. Másodszor: a többi eset jobbára össz- 
hangban állt a törvényhozó hatalom kinyilvánított vagy jól 

ismert véleményével. Harmadszor: Pennsylvaniában a végre- 
hajtó hatalom a tagjai létszámának tekintetében különbözik a 
többi államétól. Ebből a szempontból legalább annyira hason- 
lít törvényhozó testületre, mint végrehajtó tanácsra. S mihelyt 
a törvényhozás működése mentesül az egyéni felelősség szab- 
ta önkorlátozástól s a kölcsönös példából és együttes befolyás- 
ból eredő bizalomtól, a felhatalmazás nélkül hozott intézke- 
déseket természetesen könnyebben kockáztatják meg, mint 
ott, ahol a végrehajtó hatalmat egyetlen ember — vagy néhány 
személy — irányítja. 

Ezekből az észrevételekből joggal vonhatom le a következ- 
tetést, hogy nem elég papíron megvonni a hatalmi ágak alkot- 
mányos határait azokkal a hatásköri túllépésekkel szemben, 
amelyek az összes kormányzati hatalom zsarnoki összpon- 
tosításához vezetnek. 

PUBLIUS 


A FÖDERALISTA, 49. Sz.: MADISON 
1788. február 2. 


New York állam népéhez 
A legutóbbi értekezésben idézett Notes on the State of Virginia 
szerzője értékes munkájához alkotmánytervezetet mellékelt, 
amelyet egy alkotmányozó konvenció elé kellett volna ter- 
jeszteni. A Virginia állam alkotmányát létrehozni hivatott 
gyűlést 1783-ban kellett volna összehívnia a törvényhozó 
testületnek. Az alkotmánytervezet, mint minden, ami Mr. 
Jefferson tollából származik, eredeti, átfogó, nagyvonalú és 
pontos gondolkodást tükröz; s annál is figyelemre méltóbb, 
mivel egyaránt mutatja a köztársasági kormányforma iránti 
odaadó ragaszkodást és azoknak a veszélyes tendenciáknak a 
felvilágosult áttekintését, amelyektől a kormányzatot meg kell 
védeni. Az egyik általa javasolt elővigyázatossági rendsza- 

bály, amelyben a gyöngébb hatalmi ágak végső biztosítékát 
látja, valószínűleg teljességgel az ő leleménye, s mivel szoro- 
san kapcsolódik jelen vizsgálódásunkhoz, nem szabad figyel- 
men kívül hagynunk. 

A javaslat a következő: , Valahányszor a kormányzat három 
ága közül kettőnek a véleménye megegyezik abban, mégpedig 
mindegyik testület kétharmadnyi szavazattöbbségével, hogy 
konvenció szükséges az alkotmány módosításához vagy az 
alkotmánysértések orvoslásához, össze kell hívni a konvenciót 
erre a célra." 

Mivel a hatalom egyetlen legitim forrása a nép, s mivel az 
írott alkotmány, amelynek alapján a kormányzat a hatalmát 
gyakorolja, a népből származik, minden jel szerint tökéletes 
összhangban van a republikánus teóriával, ha nemcsak akkor 
folyamodunk ugyanazon eredeti hatalomhoz, amikor szüksé- 
gesnek látszik a kormányzati jogkörök bővítése, szűkítése 
vagy átalakítása, hanem akkor is, ha a hatalmi ágak egyike 
beleavatkozik a többi ág alkotmányban rögzített hatáskörébe. 
Mivel a hatalmi ágak — közös megbízatásuk értelmében — 
tökéletesen össze vannak hangolva, nyilvánvaló, hogy egyi- 
kük sem hivatkozhat arra, hogy kizárólagos vagy magasabb 
rend,, joga van a jogkörök közötti határok megállapítására. És 
hogyan akadályozzuk meg az erősebb fél hatásköri túllépését, 
és hogyan orvosoljuk a gyöngébbik sérelmeit, ha nem magá- 
hoz a néphez fordulunk? A nép, amely a hatalmat átruházta, 
csakis a nép nyilváníthatja ki a felhatalmazás igazi értelmét, és 
kényszerítheti ki a megtartását a gyakorlatban. 

Annyi bizonyos, hogy ez az érvelés igen erőteljes: biztosí- 
tani kell, hogy a nép döntéséhez vezető alkotmányos út fontos 
és rendkívüli esetekben ki legyen jelölve és nyitva maradjon. 
Ám úgy látszik, áthághatatlan akadályai vannak, hogy minden 
esetben a néphez folyamodjunk, amikor gondoskodni kell ró- 
la, hogy az egyes hatalmi ágakat alkotmányos kereteik közé 
szorítsuk. 

Először is: az intézkedés nem terjed ki az olyan esetekre, 
amikor két hatalmi ág szövetkezik a harmadik ellen. Ha a tör- 
vényhozó hatalom, amelynek számos eszköz áll rendelkezé- 
sére a többi ág működésének befolyásolására, képes meg- 
nyerni magának a két másik ág közül az egyiket vagy akár 
annak egyharmadát, a fennmaradó ágnak semmi haszna sem 
származik ebből az orvoslásra szánt intézkedésből. Nem aka- 
rok azonban hosszan elidőzni ennél az ellenvetésnél, mivel 
sokak szerint inkább az alapelv módosítása ellen szól, mint- 
sem a voltaképpeni alapelv ellen. 

Továbbá: az alapelv jellegéből fakadó ellenvetésnek tekint- 
hető, hogy mivel valahányszor a néphez folyamodunk, az 
mindannyiszor a kormányzat valamilyen fogyatékosságaként 
értelmezhető, az ilyen aktus gyakori ismétlődése megfosztaná 
a kormányzatot attól a tekintélytől, amellyel az idő mindent 
megajándékoz, s amely nélkül talán még a legbölcsebb és leg- 
szabadabb kormányzatoknak sem lenne meg a szükséges sta- 
bilitásuk. Ha igaz, hogy minden kormányzat talpköve a 
közvélemény, nem kevésbé igaz, hogy minden egyén vélemé- 
nyének súlya és e vélemény gyakorlati hatása az egyén maga- 
tartására nagymértékben függ attól, hogy szerinte még hány 
ember osztja ezt a véleményt. Az ember érvelése, mint az em- 
ber maga, félénk és óvatos, ha magára marad, s annak arányá- 
ban lesz kellőképpen szilárd, erősíti kellő önbizalom, hogy 
hányan társulnak hozzá. Ha pedig a véleményt alátámasztó 
példák régi keletűek is, nem csak számosak, akkor tudva- 
levően kétszer olyan hatásosak. Filozófusok országában ez a 
tétel figyelmen kívül hagyható: a felvilágosult ész szava az 
emberek elméjébe vési a törvények tiszteletét. De a filozófu- 
sok országának eljövetele éppoly kevéssé remélhető, mint a 
Platón óhajtotta filozófus-királyoké. És minden más ország- 
ban a legésszerűbb kormányzat is előnynek — s korántsem 
felesleges előnynek — fogja elkönyvelni, ha maga mellett tudja 
a közösség előítéleteit. 

Igen veszélyes, ha indulatait felkeltve megzavarjuk a népes- 
ség nyugalmát, és ez a veszély még az előbbinél is nyomaté- 
kosabban figyelmeztet arra, hogy nem szabad gyakran kikérni 
az egész társadalom döntését alkotmányos kérdésekben. 
Jóllehet értünk el sikereket intézményes kormányzati formá- 
ink felülvizsgálatában — s ez az amerikai nép erényét és ítélő- 
képességét dicséri —, be kell vallanunk, hogy e kísérletek túl- 
ságosan kényesek ahhoz, hogy fölöslegesen szaporítsuk őket. 
Hadd emlékeztessünk rá, hogy minden létező alkotmány 
olyan veszélyek közepette alakult ki, amelyek elnyomták a 
rendet és az egyetértést leginkább fenyegető indulatokat; egy- 
szersmind a népnek a hazafias vezetők iránt érzett lelkes 
bizalmának légkörében, amely viszont a jelentős országos 
kérdésekben szokásos nézeteltéréseket fojtotta el; továbbá az 
új, a régivel ellentétes formák iránt érzett egyetemes lelke- 
sedés közepette, amelyet a régi kormányzattal szembeni ellen- 
érzés és felháborodás idézett elő; s ezért a tervezett változá- 
sokat, a kiküszöbölendő visszásságokat általában kísérő pár- 
toskodás ezenközben nem játszhatott szerepet. A várható jövő- 
beli helyzetek nem nyújthatnak egyenértékű biztonságot a 
fenyegető veszélyekkel szemben. 

Minden ellenvetés közül azonban az a legnyomósabb, hogy 
a néphez folyamodva döntésért valószínűleg nem érnénk el a 
kívánt célt, vagyis a kormányzat alkotmányos egyensúlyát. 
Mint láttuk, a köztársasági kormányzatokban a törvényhozás 
hajlamos rá, hogy hatalmát a többi hatalmi ág rovására kiter- 
jessze. Rendszerint tehát a végrehajtó és a bírói hatalom for- 
dul a néphez. De akár az egyik oldal teszi, akár a másik, vajon 
mindkettőnek egyenlő haszna származnék-e a kísérletből? 
Vizsgáljuk csak meg eltérő helyzetüket. A végrehajtó és a 
bírói testületnek kevés tagja van, s a nép csupán néhányukat 
ismerheti személyesen. A bírói testület tagjai kinevezésük 
módja, valamint tisztségük jellege és időtartama miatt túlsá- 
gosan távol vannak a néptől ahhoz, hogy osztozhatnának a 

gondjaiban. A végrehajtó hatalom tagjaira általában gyanak- 
vással tekintenek, működésük könnyen tűnik fel rossz színben 
és válik népszerűtlenné. A törvényhozó hatalom tagjai viszont 
sokan vannak. Sok helyről valók, és sűrűn fordulnak meg a 
nép között. Vérségi és rokoni, baráti és ismeretségi kötelékeik 
a társadalom legbefolyásosabb részének jelentős hányadát 
fogják át. Közéleti megbízatásuk jellege azzal jár, hogy sze- 
mélyes befolyást gyakorolhatnak az emberekre, és közvetle- 
nebb, úgyszólván bizalmi oltalmazói a nép jogainak és sza- 
badságának. Ilyen előnyök birtokában aligha feltételezhető, 
hogy az ellentétes félnek egyenlő esélye volna a kedvező 
végeredményre. 

De nemcsak arról van szó, hogy a törvényhozó hatalom 
képviselhetné a legsikeresebben a maga ügyét a nép körében, 
hanem arról is, hogy valószínűleg önmagukat tennék meg 
bírákká. Ugyanaz a befolyás, amelynek révén a törvényhozó 
testületbe választották őket, helyet biztosítana számukra a 
konvencióban is. Ha nem is mindnyájukkal, de valószínűleg 
épp elég sokukkal ez lenne a helyzet, és különösen azokkal a 
vezető emberekkel, akiktől az ilyen testületekben úgyszólván 
minden függ. Röviden: a konvenció főként olyan emberekből 
állna, akik egykori vagy jelenlegi, esetleg várományos tagjai 
egy olyan hatalmi ágazatnak, amelynek magatartása vád tár- 
gya. Korántsem volnának tehát elfogulatlanok: az általuk 
eldöntendő kérdésben. 

Olykor megtörténhetnék azonban, hogy a végrehajtó és a 
bírói hatalom kevésbé kedvezőtlen körülmények között 
folyamodik a néphez. Ha például a törvényhozás jogbitorlása 
oly kirívó és oly váratlan lenne, hogy nem lehetne megté- 
vesztő színezetet adni neki. A törvényhozáson belül egy erős 
csoport esetleg a többi hatalmi ág mellett foglalna állást. A 
végrehajtó hatalom esetleg a nép körében különösen kedvelt 
ember kezébe kerülne. Ilyen esetben a közösség döntését talán 
kevésbé lehetne a törvényhozó hatalom javára fordítani. Azt 


37 


A FÖDERALISTA, 50. SZ.: MADISON 


azonban soha ne várjuk, hogy a kérdés valódi mivoltának 
megfelelő döntés születik! A döntés óhatatlanul függne a már 
létező csoportok vagy éppen a felmerült probléma miatt szer- 
veződő csoportok szemléletétől. Függne a kiemelkedő, a kö- 
zösségre nagy befolyással bíró személyektől. S a döntést ép- 
pen azok mondanák ki, akik előmozdították vagy netán 
ellenezték azokat az intézkedéseket, amelyekre a döntés vo- 
natkozik. A közösség indulata, nem pedig józan belátása 
ítélne tehát. Holott csakis a közösség józan megfontolásának 
kellene ellenőriznie és szabályoznia a kormányzatot. Az indu- 
latokat viszont a kormányzatnak kellene helyes mederbe terel- 
nie és korlátok közé szorítania. 

Mint az előző értekezésben megállapítottuk, az írott alkot- 
mányban foglalt kinyilatkoztatások korántsem elegendők, 
hogy korlátozzák, megfelelő jogi keretek közt tartsák az egyes 
hatalmi ágazatokat. Ezúttal kiderült, hogy ebből a célból alkal- 
manként a néphez folyamodni sem nem helyes, sem nem cél- 
ravezető eljárás. Azzal nem foglalkozom, hogy mennyire 
megfelelők a fent említett tervezetben foglalt egyéb intéz- 
kedések vagy előírások. Némelyikük kétségkívül józan poli- 
tikai elveken alapul, s mindegyiküket rendkívül leleményesen 
és pontosan fogalmazták. 

PUBLIUS 


A FÖDERALISTA, 50. SZ.: MADISON 
1788. február 5. 


New York állam népéhez 
Azt mondhatná valaki: ahelyett, hogy alkalmanként fordul- 
nánk a néphez, amivel szemben könnyű ellenvetéseket fel- 
hozni, szabályos időszakonként kellene ezt megtenni, az lenne 
a megfelelő eljárás az alkotmánysértés megakadályozására és 
korrigálására. 

Felhívom a figyelmet: a célirányos eszközök tanulmányo- 
zása során arra szorítkozom, mennyire alkalmasak rá, hogy az 
egyes hatalmi ágakat a kellő határok között tartva érvényt 
szerezzenek az alkotmánynak, s nem úgy tekintem őket, mint 
az alkotmány módosítását elősegítő eszközöket. Első pillan- 
tásra az, hogy szabályos időközökben folyamodjunk a néphez, 
majdnem annyira elfogadhatatlannak látszik, mint az, hogy 
alkalmanként forduljunk hozzá. Ha ezeket a periódusokat rö- 
vid időszakok választják el egymástól, akkor a felülvizsgálan- 
dó és korrigálandó intézkedések nagyon is új keletűek, és 
összefonódnak mindazon körülményekkel, amelyek leront- 
hatják vagy eltorzíthatják az alkalmankénti korrekciók ered- 
ményeit. Ha viszont a periódusok igen távol esnek egymástól, 
akkor az újabb intézkedésekre ugyanez az észrevétel alkal- 
mazható, s igaz ugyan, hogy a távolság elősegíti a többi intéz- 
kedés tárgyilagos áttekintését, de ez az előny elválaszthatatlan 
a mérleg másik serpenyőjében található hátrányoktól. Először: 
a közösség elítélő véleményének távoli kilátása igen gyönge 
korlát lenne ama hatalmi túlkapásokkal szemben, amelyeket 
jelenlegi erős indítékok ösztökélnek. Elképzelhető-e, hogy 
egy száz- vagy kétszáz tagú törvényhozó testület, amely vala- 
milyen számára fontos célra tör s e cél érdekében át- meg át- 
hágja az alkotmány szabta korlátokat, útközben megtorpan, 
mert attól tart, hogy magatartását tíz, tizenöt vagy húsz év 
múlva rosszallni fogják? Másodszor: a visszaélések kártékony 
következménye gyakran már jóval a korrigáló intézkedés al- 
kalmazása előtt bekövetkezett. Végül: ha nem ez volna a hely- 
zet, akkor a visszaélések régiek és tartósak lennének, mélyen 
meggyökereztek volna, és nehezen lehetne kiirtani őket. 

Az egyik államban megpróbálták felülvizsgálni az alkot- 
mányt, részben, hogy orvosolják az új keletű alkotmánysér- 
téseket, de más célból is. Pennsylvaniában történt ez, ahol 
1783-ban és 1784-ben ülésezett a Cenzorok Tanácsa; a testület 
egyik célja — mint láttuk — az volt, hogy megvizsgálja, , vajon 

megsértették-e az alkotmányt, és vajon a hatalom törvényhozó 
és végrehajtó ága jogsértést követett-e el egymás ellen?". Ez a 
fontos és újszerű politikai kísérlet több szempontból is komoly 
figyelmet érdemel. Megeshet, hogy nem tekintik tökéletesen 
meggyőzőnek, mivel némileg különleges körülmények között 
végrehajtott, egyedi kísérletről van szó. Ám az itt tárgyalt 
esetre vonatkoztatva olyan tényekre irányítja a figyelmet, 
amelyek -— ki merem jelenteni — teljes értékű és kielégítő mó- 
don szemléltetik érvelésemet. 

Először. A tanácsot alkotó urak neveiből kitűnik, hogy leg- 
tevékenyebb és vezető tagjai közül jó néhány aktív és vezető 
egyénisége volt az államban már addig is létező politikai cso- 
portosulásoknak. 

Másodszor. Minden jel szerint a tanácsnak ugyanezek a 
legtevékenyebb és vezető tagjai, a törvényhozó és végrehajtó 
hatalomnak is igen aktív és befolyásos emberei voltak a meg- 
vizsgálandó időszakban; sőt pártfogói vagy ellenzői azoknak 
az intézkedéseknek, amelyeknek az alkotmányosságáról dön- 
teni kellett. A Cenzorok Tanácsának tagjai közül ketten az ál- 
lam alelnökei voltak, többen pedig a végrehajtó tanács tagjai 
az előző hét évben. Egyikük a képviselőház elnöke volt, má- 
sok a törvényhozó testület neves tagjai voltak ugyanebben az 
időszakban. 

Harmadszor. A jegyzőkönyvek minden egyes oldala tanúsít- 
ja mindezen körülményeknek a tanácskozások hangulatára 
gyakorolt hatását. A Cenzorok Tanácsa működésének egész 
ideje alatt két határozottan elkülönülő és egymással élesen 
szemben álló részre oszlott. Ezt a tényt maguk a tagok is elis- 
merik, sőt panaszolják. Ha nem ez lett volna a helyzet, akkor 
az ülésszak jegyzőkönyve kielégítő képet mutatna. Még az 
önmagukban véve jelentéktelen vagy egymással össze nem 
függő kérdésekben is mindig ugyanazok a nevek szerepelnek 
a két ellentétes oldalon. Minden elfogulatlan szemlélő — a té- 
vedés kockázata nélkül, s anélkül, hogy a szemben álló pár- 

tokról vagy e pártok tagjairól ítélkezne — arra a következ- 
tetésre jut, hogy a döntéseket sajnos az indulat, nem pedig a 
megfontoltság irányította. Amikor emberek hűvös fejjel és 
szabadon gondolják végig az egyes problémákat, némely kér- 
désben óhatatlanul eltér a véleményük. Amikor azonban közös 
indulatok irányítják őket, a véleményeik — ha ugyan meg- 
érdemlik ezt a nevet — mindig egybehangzók. 

Negyedszer. Legalábbis problematikus, hogy a szóban forgó 
testület döntései sok esetben nem értelmezik-e helytelenül a 
hatalom törvényhozó és végrehajtó ága közötti határokat, ahe- 
lyett, hogy az alkotmányban definiált megszorításokat és kor- 
látozásokat alkalmaznák. 

Ötödször. Nincs tudomásom róla, hogy a Cenzorok Taná- 
csának az alkotmány kérdéseiben hozott döntései — akár he- 
lyesen, akár tévesen fogalmazódtak meg — bármiképpen is 
befolyásolták volna a törvényhozói értelmezés gyakorlatát. 
Sőt, ha nem tévedek, egy esetben az éppen ülésező törvény- 
hozás elvetette a Cenzori Tanács értelmezését, és győzelmet is 
aratott a vitában. 

Ez a döntnöki testület tehát a vizsgálataival bizonyítja a kór 
létezését, példájával pedig egyszersmind az orvoslás elégte- 
lenségét. 

Ezt a konklúziót nem érvénytelenítheti az az állítás, hogy az 
állam, ahol a kísérletet véghezvitték, válságos helyzetben volt, 
és már jóval korábban is heves pártharcok dúltak polgárai kö- 
zött. Feltételezhető-e ugyanis, hogy bármely eljövendő hét- 
éves időszakban a szóban forgó állam mentes lesz a pártos- 
kodástól? Vagy feltehető-e, hogy bármely más állam, ugyan- 
ebben vagy bármely más adott periódusban mentes lesz tőle? 
Ilyen helyzetet sem feltételeznünk, sem kívánnunk nem sza- 
bad, mert a pártok kiiktatásából szükségképpen a köz bizton- 
ságáért érzett általános riadalom vagy pedig a szabadság ha- 
lála következik. 

A nehézségek olyan elővigyázatossági rendszabály esetén 

sem hárulnának el, amely a nép választotta és az előző kor- 
mányzat tevékenységét vizsgálni hivatott testületekből eleve 
kizárna minden olyan személyt, aki az adott időszakban kap- 
csolatban állt a kormányzattal. A fontos feladat ilyenkor való- 
színűleg olyan csekélyebb képességű emberekre hárulna, akik 
más tekintetben sem felelnek meg sokkal jobban. Mert bár 
nem működhettek közre személyesen a kormányzatban és 
ezért nem voltak részesei a megvizsgálandó intézkedéseknek, 
minden valószínűség szerint kapcsolatba kerültek az ezekben 
érdekelt pártokkal, és a pártok támogatásával esett rájuk a 
választás. 

PUBLIUS 


A FÖDERALISTA, 51. Sz.: MADISON 
1788. február 6. 


New York állam népéhez 

Végül is milyen megoldáshoz folyamodjunk tehát, ha meg 
akarjuk valósítani a gyakorlatban az egyes hatalmi ágak 
szétválasztását, miként ez az alkotmányban elő van írva? Az 
egyetlen helyes válasz a következő: mivel a kívülről származó 
intézkedések mind elégteleneknek találtattak, a kormányzat 
belső szerkezetét kell úgy felépíteni, hogy az alkotóelemek, 
kölcsönös összefüggéseik révén, a számukra kijelölt helyen 
megfelelő egyensúlyban tartsák egymást. Teljes mértékben 
nem fejthetem ki ezt a fontos gondolatot, de megkockáztatok 
néhány olyan általános észrevételt, amely talán jobban meg- 
világítja a kérdést, és lehetővé teszi, hogy helyesebb ítéletet 
alakítsunk ki a Konvenció indítványozta kormányzat alap- 
elveit és szerkezetét illetően. 

Ha meg akarjuk teremteni a megfelelő alapokat a kor- 
mányzati hatalom különféle ágazatainak egymástól elválasz- 
tott és megkülönböztetett működéséhez — amit többé-kevésbé 

mindenki lényegesnek ismer el a szabadság megőrzése szem- 
pontjából —, akkor nyilván minden hatalmi ágnak érvénye- 
síteni kell tudnia a maga akaratát, és ezért úgy kell azokat 
létrehozni, hogy az egyes ágazatok tagjainak a lehető legke- 
vesebb szerepe legyen a többi ág tagjainak kinevezésében. Ha 
szigorúan ragaszkodnának ehhez az alapelvhez, akkor elen- 
gedhetetlen volna, hogy a legfőbb végrehajtó, törvényhozó és 
bírói posztok tisztségviselőinek kinevezése egyetlen autoritás 
forrásából eredjen, nevezetesen a népből, s ez megkövetelné, 
hogy a kinevezések egymástól hermetikusan elzárt csator- 
nákon keresztül bonyolódjanak le. Meglehet, az egyes hatalmi 
ágak ilyen felépítése nem lenne olyan nehéz a gyakorlatban, 
mint amilyennek első pillantásra látszik. Bizonyos nehézségek 
azonban, mint ahogyan többletköltségek is, fölmerülnének a 
kivitelezés során. Ezért el kell fogadni néhány eltérést az 
alapelvtől. Különösen a bírói hatalmi ágazat kiépítésének 
esetében látszik célszerűtlennek szigorúan ragaszkodni az 
alapelvhez, e hatalmi ág tagjainál ugyanis alapvetően fontosak 
a sajátságos szakmai követelmények, és elsődleges szempont- 
nak kell lennie, hogy a választás módja biztosíthassa e köve- 
telmények érvényesülését; továbbá azért is, mert a kinevezés 
ebben a hatalmi ágban egy életre szól, és az ilyen megbízatás 
hamarosan szükségképpen megsemmisíti a kinevező hatalom- 
tól való minden esetleges függőség érzését. 

Hasonlóképpen nyilvánvaló, hogy az egyik hatalmi ág tag- 
jainak csupán a lehető legkisebb mértékben szabad függniük a 
többi hatalmi ág tagjaitól a tisztségeikkel kapcsolatos járan- 
dóságuk tekintetében. Ha a végrehajtó hatalom tisztségviselői 
vagy a bírák ebben nem volnának teljesen függetlenek a tör- 
vényhozó hatalomtól, akkor függetlenségük minden egyéb 
tekintetben is csupán névleges volna. 

A leghatékonyabb biztosíték az ellen, hogy minden hatalom 
fokozatosan egyazon ágazatban összpontosuljon, mégiscsak 
az, ha megadjuk a hatalmi ágak irányítóinak a szükséges 

jé 

alkotmányos eszközöket és személyes indítékokat ahhoz, 
hogy ellenálljanak a többiek hatásköri túllépéseinek. Mint 
minden hasonló esetben, a védelmi intézkedéseknek itt is 
arányban kell állniuk a támadás veszélyeivel. Becsvággyal 
becsvágynak kell szembeszegülnie. Az emberi érdeket össze 
kell kapcsolni a helyi alkotmányos jogokkal. Meglehet, rossz 
fényt vet az emberi természetre, hogy ilyen eszközökkel kell 
megfékezni a kormányzat visszaéléseit. De mi vetne rosszabb 
fényt az emberi természetre, mint a kormányzat puszta léte? 
Ha az emberek angyalok volnának, nem kellene kormányozni 
őket. S ha az embereket angyalok kormányoznák, a kor- 
mányzatot sem belülről, sem kívülről nem kellene ellenőrizni. 
Az olyan kormányzati rendszer kialakításában, amelyben em- 
berek igazgatnak más embereket, a nagy nehézség a követ- 
kező: először képessé kell tenni a kormányzatot arra, hogy 
irányítsa és ellenőrizze a kormányzottakat; másodszor rá kell 
kényszeríteni, hogy ellenőrizze saját magát. A néptől való füg- 
gés kétségkívül a kormányzat első számú ellenőre, de a ta- 
pasztalat arra tanította az emberiséget, hogy szükség van 
kiegészítő óvintézkedésekre is. 

Ellentétes, versengő érdekekkel pótolni a magasabb rendű 
indítékok hiányát — ez a politika végigvonul az emberiség köz- 
és magánügyeinek egész rendszerén. Kiváltképpen a hatalom 
alsóbb szintű szétosztásában mutatkozik meg, amikor is a 
hivatalokat mindig azzal a céllal választják szét és szervezik 
meg, hogy az egyik ellenőrizze a másikat, s hogy a magán- 
érdek őrködjék a köz jogai felett. Ezek az elővigyázatossági 
intézkedések nem kevésbé szükségesek a legfőbb állami hatal- 
mak szétosztásában sem. 

Azt azonban nem lehet elérni, hogy minden hatalmi ágnak 
egyenlő ereje legyen az önvédelemhez. Köztársasági kor- 
mányzat esetén szükségképpen a törvényhozó hatalomé a fő- 
szerep. E zavart orvoslandó, a törvényhozást különböző ága- 

zatokra kell osztani, és — eltérő választási módozatokkal, a 

cselekvés különböző alapelveivel — olyanná alakítani őket, 
hogy oly kevéssé kapcsolódjanak egymáshoz, amennyire csak 
közös funkcióik természete és a társadalomtól való közös füg- 
gőségük megengedi. A veszélyes hatásköri túllépések elleni 
védelemhez talán még további óvintézkedések is szükségessé 
válnak. Ahogy a törvényhozó hatalom súlya megköveteli az 
efféle megosztást, úgy a végrehajtó hatalom gyöngesége vi- 
szont erősítést kívánhat. Első pillantásra úgy látszik, a végre- 
hajtó hatalom fő tisztségviselőjét abszolút vétójoggal kellene 
felfegyverezni a törvényhozással szemben. De tökéletes biz- 
tonságot talán ez sem nyújtana, és önmagában nem is lenne 
elegendő. Szokványos esetekben nem gyakorolnák kellő erély- 
lyel, rendkívüli esetekben viszont esetleg gyalázatos módon 
visszaélnének vele. Az abszolút vétónak ez a fogyatékossága 
vajon nem orvosolható-e a gyöngébb hatalmi ág és az erősebb 
hatalmi ág gyöngébb ágazata közötti olyan különleges kap- 
csolattal, amely az utóbbit az előbbi alkotmányos jogainak 
támogatására készteti, anélkül hogy túlságosan eltávolodna a 
saját hatalmi ágának jogaitól? 

Ha az alapelvek, amelyekre ezek az észrevételek támasz- 
kodnak, helyesek — és meggyőződésem, hogy azok -, és is- 
mérvként alkalmazzák őket az egyes államok alkotmányaira 
és a szövetségi alkotmányra, akkor megállapítható, hogy ha az 
utóbbi nem felel meg tökéletesen a fenti ismérvnek, az előb- 
biek sokkal, de sokkal nehezebben állják ki a próbát. 

Két további megjegyzés főleg Amerika szövetségi beren- 
dezkedésére alkalmazható, s ezek érdekes szemszögből vilá- 
gítják meg ezt a rendszert. 

Először. Ha egyetlen köztársaságról van szó, ott a nép átru- 
házta összes hatalmat egyetlenegy kormányzat hatáskörébe 
utalják; a nép a kormányzatot különálló és elválasztott ágaza- 
tokra osztva védekezik a jogtiprások ellen. Amerika több tag- 
államból álló köztársaságában a nép átruházta hatalom először 
is két különálló kormányzat között oszlik meg, aztán mindkét 

kormányzat hatalmát ismét felosztják a különálló, szétválasz- 
tott hatalmi ágak között. Ennélfogva a nép jogait kettős biz- 
tosíték védi. A különböző kormányzatok egymást ellenőrzik 
majd, ugyanakkor mindegyik magát is ellenőrizni fogja. 
Másodszor. Egy köztársaságban nagyon fontos, hogy a tár- 
sadalmat ne csupán a vezetők zsarnoksága ellen oltalmazzák, 
hanem hogy a társadalom egyik részének is védelmet nyújt- 
sanak a másik rész igazságtalan eljárásaival szemben. Az 
állampolgárok különböző osztályainak szükségképpen eltérők 
az érdekei. Ha a többséget valamilyen közös érdek egyesíti, 
akkor a kisebbség jogai nem lesznek biztonságban. E vesze- 
delem ellen csak kétféle módon lehet védekezni. Az egyik: 
megteremteni a társadalomban a többségtől, vagyis magától a 
társadalomtól független akaratot. A másik: annyiféle eltérő 
érdekű állampolgárt tömöríteni a társadalomban, hogy a több- 
ség jogtalan szervezkedése ne csak valószínűtlen legyen, 
hanem egyenesen kivihetetlen. Az első módszer az örökö- 
södésen vagy önkinevezésen alapuló kormányzatok esetében 
érvényesül. Ez a legjobb esetben is csak kétes biztonság, mi- 
vel a társadalomtól független hatalom éppoly könnyen teheti 
magáévá a többségi párt igazságtalan nézeteit, mint a kisebb- 
ségi párt jogos érdekeit, és még az is lehetséges, hogy mind- 
két fél érdekei ellen fordul. A második módszert az Egyesült 
Allamok szövetségi kormányzata példázza majd. Itt ugyan 
minden hatalom a társadalomtól származik és tőle függ, de 
magát a társadalmat az állampolgárok oly sokféle osztálya és 
érdeke osztja meg, hogy az egyének vagy a kisebbség jogait 
nem fogja veszélyeztetni többségi érdek irányította szervez- 
kedés. A szabad kormányzatnak éppúgy biztosítania kell az 
állampolgári jogokat, mint a szabad vallásgyakorlás jogát. A 
biztosítékot az első esetben az érdekek sokfélesége, a máso- 
dikban a felekezetek sokfélesége szolgáltatja. A biztonság 
mértéke mindkét esetben az érdekek, illetve a felekezetek szá- 
mától függ; ez pedig vélhetően az ugyanazon kormányzat 

fennhatósága alá tartozó ország méretétől és lakosainak szá- 
mától. Ez a felfogás a republikánus kormányzat minden őszin- 
te és megfontolt hívének egy megfelelő föderális rendszert 
kell hogy sugalljon; mert látni való, hogy minél több körül- 
határolt konföderációra vagy államra osztható az unió területe, 
annál könnyebben szervezkedik zsarnoki céllal a többség, és 
annál inkább megnyirbálhatók a minden rendű és rangú állam- 
polgár jogai, a köztársasági kormányforma e legjobb biztosí- 
tékai; következésképp arányosan növelni kell a kormányzat 
valamelyik részének szilárdságát és függetlenségét, mert ez a 
másik biztosíték; több nincsen. A kormányzat igazi célja az 
igazságosság. A polgári társadalomnak is ez a célja. Mindig az 
igazságosság elérésére törekedtek, és arra is fognak törekedni 
mindaddig, amíg el nem érik ezt a célt, vagy amíg a szabadság 
el nem vész útközben. Az olyan társadalomban, amelyben az 
erősebb csoport könnyen egyesíteni képes erőit és el tudja 
nyomni a gyöngébbet, éppúgy eluralkodhatik az anarchia, 
mint a természetes állapotban, ahol a gyöngébb embert semmi 
sem oltalmazza az erősebb erőszakos föllépésétől. És miként 
ez utóbbi esetben helyzetük bizonytalansága még az erő- 
sebbeket is arra készteti, hogy engedelmeskedjenek egy kor- 
mányzatnak, amely nemcsak a gyengéket védi, hanem őket 
magukat is, úgy az előbbi esetben az anarchia veszélye hason- 
lóképp fokozatosan arra indítja az erősebb csoportokat vagy 
pártokat, hogy olyan kormányzatot akarjanak, amely minden 
csoportot megvéd, a gyöngébbeket is, az erősebbeket is. Nem 
lehet kétséges: ha Rhode Island államot elválasztanák a kon- 
föderációtól és magára hagynák, akkor a szűk határok közé 
szorított népi kormányzásban a jogbizonytalanság a pártütő 
többség olyan ismétlődő elnyomó tevékenységében nyilvánul- 
na meg, hogy rövidesen éppen azok követelnének a néptől tel- 
jesen független hatalmat, akiknek rossz kormányzása tette 
szükségessé az ilyen hatalom uralmát. Az Egyesült Államok 
nagy kiterjedésű köztársaságában, amely az érdekek, pártok, 

felekezetek sokaságát foglalja magában, az egész társadalmat 
átfogó többségi koalíció ritkán támaszkodhatnék más alapel- 
vekre, mint az igazságosságra és a közjóra; s minthogy a 
kisebbséget kevésbé veszélyezteti a többségi akarat, bizonyára 
kevesebb ürügy is adódik arra, hogy a kisebbség biztonságát 
úgy garantálják, hogy a többségtől nem függő, azazhogy 
magától a társadalomtól független akaratot érvényesítsenek a 
kormányzatban. Ez éppen annyira bizonyos, mint amennyire 
az ellentétes nézetek dacára is nyilvánvaló, hogy minél na- 
gyobb a társadalom, a kezelhetőség határain belül, annál alkal- 
masabb az önkormányzatra. És — a köztársaság ügyének sze- 
rencséjére — a kezelhetőség határai a föderális alapelv meg- , 
fontolt módosításával és vegyítésével nagymértékben tágít- 
hatók. 

New York állam népéhez 
A legutóbbi négy értekezésben folytatott általánosabb vizs- 
gálódás után rátérek a kormányzat egyes részeinek részlete- 
sebb tanulmányozására. A képviselőházzal kezdem. 

Az első, ami ezzel a kormányzati ággal összefüggésben 
megvizsgálandó: a választókkal és a megválasztottakkal 
szembeni követelmények. A választók esetében ezek azonosak 
a tagállami törvényhozás legnépesebb ágának választóival 
szemben támasztott követelményekkel. A szavazati jog meg- 
határozását helyesen tekintik a köztársasági kormányforma 
egyik alapvető tényezőjének. A Konvenció feladata volt tehát, 
hogy az alkotmányban meghatározza és rögzítse ezt a jogot. 
Az imént említett okból helytelen lett volna függőben hagyni 
a kérdést és a kongresszus alkalmi szabályozására bízni. 

Ugyanilyen okból helytelen lett volna a tagállamok törvény- 
hozó testületeinek belátásra bízni; és helytelen lett volna egy 
további okból is: a szövetségi kormányzatnak azt az ágát, 
amelynek csakis a néptől szabad függenie, ez túlságosan füg- 
gővé tette volna a tagállamok kormányzataitól. Egységes 
szabályozás alá vonni a különböző államokban érvényes vá- 
lasztójogi ismérveket — ez éppoly kedvezőtlen lett volna né- 
melyik állam számára, mint amilyen nehezére esett volna a 
Konvenciónak. Így hát a Konvenció rendelkezése valószínű- 
leg a legjobb volt az adott keretek között. Ez a megoldás min- 
den tagállamnak megfelel, mivel összhangban van a már 
kialakult vagy az államok által kialakítandó szabályozással. 
Biztonságos az Egyesült Államok szempontjából is; mivel 
ugyanis az államok alkotmányai rögzítették, az állami kor- 
mányzatok nem változtathatják meg, s attól sem kell tartani, 
hogy az egyes államok lakói úgy módosítanák alkotmányaik- 
nak ezt a részét, hogy csorbítsák a szövetségi alkotmányban 
számukra biztosított jogokat. 

Mivel a tagállamok alkotmányai kevésbé gondosan és ala- 
posan szabályozzák a megválaszthatóság követelményeit, és 
mivel ezek ugyanakkor alkalmasabbak az egységes szabályo- 
zásra, a Konvenció igen alaposan áttekintette és szabályozta 
őket. Az Egyesült Államok képviselőjének minimális életkora 
huszonöt év; legalább hét esztendeje az Egyesült Államok pol- 
gára kell hogy legyen, és megválasztásának idején abban az 
államban kell laknia, amely képviselővé választja; szolgálati 
ideje alatt pedig nem viselhet az Egyesült Államok fenn- 
hatósága alá tartozó hivatalt. Ezek között az ésszerű keretek 
között azonban érdemei szerint választható, akár az Egyesült 
Államokban született, akár honosított állampolgár, akár fiatal, 
akár idős, akár szegény, akár gazdag, s akármilyen vallásnak a 
híve. 

A képviselőség időtartama a második szempont, amit ebben 
a hatalmi ágban meg kell vizsgálni. Ahhoz, hogy eldöntsük, 

helyes-e az erre vonatkozó cikkely, két kérdést kell átgondol- 
nunk. Az egyik: biztonságos-e a mi esetünkben a kétévenkén- 
ti választás. A második: szükséges és hasznos-e. 

Az első kérdés. A szabadság szempontjából elengedhetetlen, 
hogy a kormányzat érdekei általánosságban megegyezzenek a 
nép érdekeivel, s kiváltképpen fontos, hogy a most vizsgált 
hatalmi ág közvetlenül a néptől függjön, és a nép bensőséges 
rokonszenvét élvezze. Nem kétséges, hogy a gyakori választá- 
sok jelentik az egyetlen olyan politikát, amely ténylegesen 
biztosíthatja ezt a függőséget és rokonszenvet. De nem szá- 
mítható ki pontosan, hogy a gyakoriság milyen mértéke szük- 
séges a cél eléréséhez; ez számos körülménytől függ. Nézzük, 
mit mond mindig követendő kalauzunk, a tapasztalat. 

Az ókori államiság legfeljebb ha felületesen ismerte a kép- 
viseleti rendszert az állampolgárok gyűlésein való személyes 
részvétel pótlásaként; csak az újabb koroktól remélhetünk 
tanulságos példákat. Es, hogy el ne vesszünk a bizonytalan és 
szerteágazó kutatásban, célszerű lesz a néhány legismertebb 
és a mi esetünkre leginkább hasonlító példára szorítkozni. Az 
első ilyen Nagy-Britannia alsóháza. Az angol alkotmány emez 
ágának története a Magna Chartát megelőző időkre nyúlik visz- 
sza," s nagyon is a ködbe vész, úgyhogy nem vonható le belőle 
semmiféle tanulság. A politikatörténészek közül sokan még a 
létezését is kétségbe vonják. A rá következő periódus legko- 
rábbi írásos emlékei azt bizonyítják, hogy a parlamentnek 
évenként üléseznie kellett, s nem azt, hogy évenként válasz- 
tották meg. Es ezek az évenkénti ülésezések is annyira az 
egyeduralkodó tetszésére voltak bízva, hogy a király, a maga 
törekvéseinek előmozdítására, különféle ürügyekkel igen 
hosszú és igen veszedelmes szüneteket iktathatott közbe. E 
jogsérelem orvoslására II. Károly uralkodása alatt olyan ren- 
deletet hoztak, amely szerint az ilyen szünetek nem haladhat- 
ták meg a három évet." Amikor III. Vilmos trónra lépésével 
forradalmi változás történt a kormányzásban," még elmélyül- 


388 


A FÖDERALISTA, 52. SZ.: MADISON 


tebben foglalkoztak a kérdéssel, és — az alapvető népjogok 
egyikeként — kinyilvánították, hogy a parlamentnek gyakran 
kell üléseznie. Ugyancsak III. Vilmos uralkodása alatt, néhány 
év múlva újabb rendelet pontosította a , gyakran" kifejezést, 
amely a II. Károly idején érvényes hároméves periódusból 
indult ki: az új rendelet határozottan kimondta, hogy az új par- 
lamenti ülésszakot az előző befejezését követő három éven 
belül össze kell hívni. Mint ismeretes, a három évet évszá- 
zadunk elején hét évre változtatták, a Hannover-ház trónra 
jutásával" kapcsolatos riadalomban. Mindebből kitűnik, hogy 
a legnagyobb gyakorisága a választásoknak, amellyel ebben a 
királyságban szükségesnek tartották választóikhoz kötni a 
képviselőket, három év. S ha abból indulunk ki, hogy a hét- 
évenkénti választások és a parlamentáris alkotmány egyéb 
sötét vonásai ellenére is tekintélyes maradt a szabadság mér- 
téke, akkor nem kételkedhetünk benne, hogy a választási idő- 
szak hét évről három évre való csökkentése, a többi szükséges 
reformmal együtt, annyira megnövelné a népnek a képvise- 
lőkre gyakorolt befolyását, hogy az minket is kielégítene; 
hogy tehát a szövetségi rendszerben javasolt kétévenkénti 
választás aligha veszélyeztetheti a képviselőháznak a válasz- 
tóktól való kívánatos függését. 

Irországban egészen a legutóbbi időkig az uralkodóház tet- 
szésére volt bízva a választások kiírása. Ritkán volt választás 
— csupán új uralkodó trónra lépésekor vagy más, ezzel össze- 
függő esemény alkalmával. A parlament, amely II. György 
uralkodásának kezdetén ült össze, egész országlása alatt — 
körülbelül harmincöt esztendeig — nem változott. A képviselők 
csak annyiban függtek a néptől, hogy a parlamentben meg- 
üresedett helyekre az utóbbinak joga volt új tagokat válasz- 
tani, és megvolt az az esélye, hogy bekövetkezhettek olyan 
események, amelyek új, általános választásokat eredményez- 
nek. Az ír parlament csak igen korlátozottan képviselhette a 
választók jogait; ha hajlandó volt is rá, az uralkodóház rend- 

kívüli módon gátolta e törekvésében, mert szigorúan ellen- 
őrizte a tanácskozások témáit. Ha nem tévedek, e béklyók 
nemrégiben lehulltak," és a választási periódust nyolc évben 
állapították meg. Hogy mire vezet e részleges reform, azt majd 
meglátjuk. Írország példája ebből a szempontból nemigen 
világítja meg a dolgot. Ha egyáltalán levonható belőle valami- 
féle következtetés, akkor az így szól: ha annak az országnak a 
népe ilyen hátrányos körülmények között is képes volt meg- 
őrizni valamelyes szabadságot, akkor a kétévenkénti válasz- 
tások előnye megadná neki mindazt a szabadságot, amit csak 
a nép és képviselői közötti megfelelő viszony adhat meg. 
Kerüljünk közelebb vizsgálódásainkban a hazai tájakhoz. 
Különös figyelmet érdemelnek államaink brit gyarmat koruk- 
ban; ez az időszak ugyanakkor oly jól ismert, hogy kevés ma- 
gyarázatot igényel. Mindegyik államban érvényesítették a 
képviselet alapelvét, legalábbis a törvényhozás egyik ágában, 
A választási időközök azonban eltértek egymástól. Egy év volt 
a minimum, hét a maximum. Van-e okunk a nép képviselőinek 
a forradalom előtt tanúsított magatartásából arra következtet- 
ni, hogy a kétévenként megtartott választások veszélyeztették 
volna a közösség szabadságjogait? A harc kezdetén mindenütt 
megnyilvánuló közszellem, amely legyőzte a függetlenség 
útjába tornyosuló akadályokat, a legjobb bizonyíték rá, hogy 
mindenütt élveztek annyi szabadságot, hogy az értékével 
tisztában legyenek, egyszersmind hogy lelkesen küzdjenek a 
kellő mérvű kiterjesztésért. Ez az észrevétel egyaránt érvényes 
azokra az akkori gyarmatokra, amelyekben csak ritkán tartot- 
tak választásokat, és azokra, ahol a választások igen gyakori- 
ak voltak. Virginia volt az a gyarmat, amely elsőként állt ellen 
Nagy-Britannia parlamenti jogbitorlásainak, és elsőnek iktatta 
törvénybe a függetlenségi határozatot. Ámde Virginiában, ha 
jól tájékoztattak, csupán hét esztendőnként tartottak választá- 
sokat a korábbi kormányzat idején. Ezt a példát nem valami- 
lyen különleges érdem bizonyítékaként említem, hiszen az 

elsőbbség valószínűleg a véletlen műve volt az ilyen esetek- 
ben; még kevésbé azért, mintha előnyösnek tartanám a hét- 
évenkénti választásokat, sőt: a gyakoribb választásokhoz képest 
a hétesztendős periódus elfogadhatatlan; azt azonban bizonyítja 
a példa — és ezt igen jelentős bizonyítéknak tartom —, hogy a 
kétévenkénti választás semmiképpen sem veszélyezteti a nép 
szabadságát. 

A fenti példákból levonható következtetéseket nem kis 
mértékben megerősíti három körülmény. Az első: a szövetsé- 
gi törvényhozás csak egy részét fogja birtokolni annak a leg- 
főbb törvényhozói hatalomnak, amelyet a brit parlamentre tel- 
jességgel ráruháztak, és amelyet — kevés kivétellel — a gyar- 
mati gyűlések és az ír törvényhozó testület gyakoroltak. Álta- 
lánosan elfogadott és megalapozott tétel, hogy ahol — ha egyéb 
tényezők nem játszanak közre — minél nagyobb a hatalom, 
annál rövidebb kell hogy legyen az időtartama; és — meg- 
fordítva — minél kisebb a hatalom, annál nagyobb biztonság- 
gal terjeszthető ki hosszabb időre. Másodszor: más alkalom- 
mal kimutattuk már, hogy a szövetségi törvényhozást nemcsak 
a néptől való függés fogja korlátozni, mint más törvényhozó 
testületeket, hanem az is, hogy több párhuzamos törvényhozó 
testület figyeli és ellenőrzi, ami más törvényhozó testületekre 
nem jellemző. Harmadszor: nem hasonlíthatók össze azok az 
eszközök, amelyekkel a szövetségi kormányzat állandóbb 
ágazatai el tudják téríteni a képviselőházat a nép iránti köte- 
lességeitől (ha hagyja magát eltéríteni), a fent említett kor- 
mányzatok többi ágazatának azokkal az eszközeivel, ame- 
lyekkel a népi ágazatot befolyásolni tudják. Így aztán a szö- 
vetségi képviselők, akiknek kisebb hatalmuk van a vissza- 
élésre, kevesebb kísértésnek vannak kitéve az egyik oldalon, 
és kettőzött figyelemmel tartják őket szemmel a másikon. 


PUBLIUS 

New York állam népéhez 
Ezen a ponton talán a fejemre olvassák majd azt a közkeletű 
nézetet, amely szerint , ahol az évenkénti választásoknak vége, 
ott kezdődik a zsarnokság". Ha igaz — miként gyakran hallani —, 
hogy a közmondássá lett szólások alapja általában a józan 
értelem, akkor nem kevésbé igaz az sem, hogy miután meg- 
gyökereztek, gyakran olyan esetekre is alkalmazták őket, ame- 
lyekre az értelmük nem terjed ki. Bizonyítékért nem kell 
messzire mennem: elég hozzá az éppen vizsgált eset. Mi az 
értelmes alapja ennek a szólásmondásnak? Senki sem tenné 
magát nevetségessé azt bizonygatva, hogy természetes össze- 
függés van a nap állása vagy az évszakok és azok között az 
időszakok között, amelyeken belül az emberi erény képes el- 
lenállni a hatalom kísértéseinek. Az emberiség szerencséjére e 
tekintetben a szabadság nem korlátozható egyetlen időpontra, 
hanem olyan szélső határok között helyezkedik el, amelyek 
elegendő mozgásteret nyitnak a polgári társadalom különféle 
helyzeteiből és körülményeiből adódó változatoknak. A kép- 
viselők választására éppúgy sor kerülhet naponta, hetenként 
vagy havonta, ha ez vagy az a megoldás találtatik alkalmasnak 
(amire volt már példa), mint évente; és ha a körülmények 
megkövetelhetik a szabálytól való eltérést az egyik oldalon, 
miért ne követelhetnék meg a másikon? Ha megnézzük, mi- 
lyen időközöket állapítottunk meg az állami törvényhozó tes- 
tületek legnagyobb létszámú ágazatainak megválasztására, azt 
látjuk, hogy éppoly kevéssé egyöntetűek, mint az egyéb civil 
tisztségviselők választásának periódusai. Connecticutban és 
Rhode Islandben félévenként kerül sor ilyen választásokra. 
Más államokban, Dél-Karolina kivételével, évenként. Dél-Ka- 
rolinában kétévenként, s ugyanezt javasolja a szövetségi kor- 

mányzat esetében a Konvenció. Itt tehát 4 :1 arányú különb- 
ség mutatkozik a leghosszabb és a legrövidebb időszak között; 
ámde nehéz lenne kimutatni, hogy Connecticutot vagy Rhode 
Islandet jobban kormányozzák Dél-Karolinánál, vagy hogy 
lakosaik nagyobb arányban részesednek a nemzeti szabadság- 
ból, vagy pedig hogy a nevezett államok egyike vagy másika 
ebben a tekintetben és ezekből az okokból más megítélés alá 
esnék, mint az olyan államok, amelyeknek választási szabá- 
lyai éppúgy különböznek Connecticutéitól vagy Rhode Islan- 
déltől, mint Dél-Karolináéitól. 

Ha e tétel alapjait kutatjuk, egyetlenegyre tudok rámutatni; 
ez azonban egyáltalán nem alkalmazható a mi esetünkre. Van 
alkotmány, amelyet a nép hoz létre és a kormányzat nem vál- 
toztathat meg, és van törvény, amelyet a kormányzat hoz létre 
és a kormányzat meg is változtathat — ezt a fontos különbséget 
nagyon jól megértik Amerikában, de a jelek szerint sokkal 
kevésbé alkalmazzák és kevésbé értik meg bármelyik más 
országban. A legfőbb törvényhozó hatalom letéteményesének 
általában teljhatalmat tulajdonítanak a kormányforma megvál- 
toztatására. Még Nagy-Britanniában is, ahol a legtöbbet vitat- 
koztak a politikai és a polgári szabadságjogok alapelveiről, és 
ahol a legtöbbet hallunk alkotmányos jogokról — még ott is 
váltig hangoztatják, hogy a parlament hatalma korlátlan és 
abszolút, mind az alkotmány, mind pedig a rendes törvény- 
hozás tekintetében. Ennek megfelelően Nagy-Britanniában 
sok esetben törvényekkel módosítottak egyes alapvető kor- 
mányzati cikkelyeket. Példának okáért nem egy alkalommal 
megváltoztatták a választási időközöket; és legutóbb nemcsak 
a hároméves periódust módosították hét esztendőre, hanem 
ugyanazzal a rendelettel négy évvel meghosszabbították azok- 
nak a parlamenti mandátumát is, akiket a nép eredetileg három 
évre választott meg. E veszedelmes praktikák híre természete- 
sen riadalmat keltett a szabad kormányzati rendszer híveinek 
körében, hiszen az ilyen rendszerek sarkalatos pontja éppen a 

választások gyakorisága. Olyan biztosíték után néztek tehát, 
amely megoltalmazhatná őket a szabadságukat fenyegető ve- 
szélyektől. Ahol az alkotmány nem nagyobb úr a kormányzat- 
nál, vagy ahol az ilyen uralkodó pozíció nem vívható ki, ott 
hiába kívánunk olyan alkotmányos biztosítékokat, mint ami- 
lyenek az Egyesült Allamokban léteznek. Másfajta biztosí- 
tékokat kellett tehát keresni; és ugyan mi lehetne alkalmasabb 
biztosíték az adott esetben, mint kiválasztani valamilyen egy- 
szerű és familiáris időszakaszt és megtenni zsinórmértéknek, 
amihez az újítások veszélyét viszonyítani lehet, ami megerő- 
síti a nemzeti érzületet és összefogja a hazafiúi erőfeszítése- 
ket? A legegyszerűbb és legfamiliárisabb időszakasz, ami itt 
számba jöhet, az egy esztendő; ezért sulykolták bele a közvé- 
leménybe a korlátlan kormányzat fokozatos újításait dicsére- 
tes buzgalommal megfékezni akarók, hogy a zsarnokság irá- 
nyába megtett utat az évenkénti választások biztos pontjától való 
eltávolodáson lehet lemérni. De mi szükség ilyen segédeszközre 
egy olyan kormányzat esetében, amelynek tevékenységét — mint 
a javaslat szerint a szövetségi kormányzatét — egy szuverén 
alkotmány korlátozza? Avagy ki állíthatná, hogy Amerika 
népének szabadságjogait nem biztosítják jobban az ilyen alkot- 
mányban megváltoztathatatlanul rögzített kétévenkénti választá- 
sok, mint az olyan országok választásai, ahol évente vagy még 
gyakrabban tartják meg őket, de ahol a kormányzatnak jogában 
áll akármikor módosítani a választási periódust? 

A második kérdés, amely felvetődik: szükségesek-e és hasz- 
nosak-e a kétévenkénti választások? A kérdésre adandó pozi- 
tív választ kézenfekvő meggondolások indokolják. 

Nem lehet valaki jó törvényhozó, ha tisztességes szándé- 
kához és megfelelő ítélőképességéhez nem társul valamelyes 
szakértelem azokban a tárgykörökben, amelyekben törvény- 
kezni óhajt. E szakértelem egy része megszerezhető azokból 
az információkból, amelyek a köz- és a magánéletben bizo- 
nyos pozíciókat elfoglaló emberek számára hozzáférhetők. 

Más részére viszont — legalábbis alaposan — csak az abban a 
helyzetben megszerzett tapasztalat tanít meg, amelyben fel- 
használása nélkülözhetetlen. A szolgálati időnek ezért az ilyen 
esetekben arányban kell állnia a szolgálat ellátásához szük- 
séges gyakorlati ismeretek mértékével. Amint láttuk, a szol- 
gálati idő a legtöbb állam törvényhozó testületében — e leg- 
nagyobb létszámú ágazatban — egy év. A kérdés tehát egysze- 
rűen így fogalmazható meg: jobban megfelel-e a kétéves peri- 
ódus a szövetségi törvénykezéshez szükséges ismereteknek, 
mint az egyéves időszak az állami törvénykezéshez igényelt 
tudásnak? A kérdés ilyetén feltevésében már benne van maga 
a felelet. 

Egy-egy államban a szükséges ismeretek azokra a törvé- 
nyekre vonatkoznak, amelyek egyöntetűek az egész állam te- 
rületén és amelyekben valamennyi polgár többé-kevésbé jár- 
tas, továbbá a nem túlságosan széles körű és változatos köz- 
ügyekre, amelyek a lakosság minden rétegében a közfigyelem 
és a társalgás tárgyai. Az Egyesült Államok nagy színházában 
azonban egészen mást játszanak. A törvények annyira nem 
egyöntetűek, hogy minden államban mások és mások; az unió 
közügyei viszont olyan nagy területre terjednek ki és — a velük 
összefüggő helyi ügyek miatt — annyira változatosak a rész- 
letekben, hogy csakis a központi testületekben ismerhetők 
meg igazán); e testületekbe pedig a birodalom minden részéből 
összesereglett képviselők hoznak róluk információkat. Ám 
valamennyire minden állam képviselőinek ismerniük kell az 
összes államok közügyeit, sőt a törvényeit is. Mert ugyan 
miként lehetne egységes törvényekkel megfelelőképpen 
szabályozni a külkereskedelmet a különböző államok keres- 
kedelmi viszonyainak, közlekedésének, kikötőinek, szokásai- 
nak, szabályainak ismerete nélkül? Hogyan lehetne megfele- 
lőképpen rendezni az államközi kereskedelmet, ha nem ismer- 
jük az államok e problémakörökkel kapcsolatos, egymáshoz 
viszonyított helyzetét? Hogyan vethetők ki — és hogyan szed- 

hetők be eredményesen — a megfelelő adók, ha nem igazítjuk 
őket a különböző államok ilyen vonatkozású törvényeihez és 
helyi viszonyaihoz? Hogyan állapíthatók meg egyöntetű sza- 
bályok a milícia számára, ha nem ismerjük azt a sok-sok belső 
körülményt, amely az egyes államokat megkülönbözteti egy- 
mástól? Ezek a szövetségi törvényhozás fő tárgykörei; és nagy 
nyomatékkal jelzik, hogy milyen széles körű ismeretekre kell 
szert tenniük a képviselőknek. A többi tárgykör csekélyebb 
jelentősége arányában kevesebb ismeretet követel meg. 

Igaz, hogy mindezek a nehézségek az idők folyamán foko- 
zatosan csökkennek majd. A legnehezebb feladat a kormány- 
zat megfelelő beavatása és egy szövetségi jogszabálygyűj- 
temény megalapozása. Az első fogalmazáson évről évre keve- 
sebb és egyre könnyebben elvégezhető javítást kell végrehaj- 
tani. A kormányzat múltbeli tevékenysége könnyen hoz- 
záférhető és pontos ismeretforrás lesz az új tagok számára. Az 
unió ügyei növekvő érdeklődést váltanak ki az állampolgárok 
széles köreiben, s egyre gyakoribb beszédtémává válnak. A 
különböző államok polgárainak egyre sűrűbb érintkezése nem 
kis mértékben fokozza az egymás ügyeiben való jártasságot, 
ez pedig megkönnyíti a szokások és a törvények hasonulását. 
De mindeme könnyebbségek ellenére a szövetségi törvény- 
kezés továbbra is szükségképpen annyival újszerűbb és bo- 
nyolultabb lesz, mint egy-egy állam törvényhozói tevékeny- 
sége, hogy művelőinek hosszabb szolgálati időre van szük- 
ségük. 

Az egyik ismeretkör, amelyben a szövetségi képviselőnek 
jártasságra kell szert tennie, s amelyet eddig nem említettünk, 
a külpolitika. Kereskedelmünk szabályozásához a küldöttnek 
nemcsak az Egyesült Államoknak más országokkal kötött szer- 
ződéseit kell ismernie, hanem más országok kereskedelem- 
politikáját és kereskedelmi törvénykezését is. Nem lehet tel- 
jességgel járatlan a nemzetközi jogban sem, mivel a nemzet- 
közi jog alapja nemegyszer a helyi törvényhozás, és — mint 

ilyen — a szövetségi kormányzat hatáskörébe tartozik. És jólle- 
het a képviselőháznak nem feladata, hogy közvetlenül részt 
vegyen a külügyek tárgyalásában és intézésében, de a köz- 
ügyek különböző ágainak szükségszerű összefüggése követ- 
keztében a külpolitika gyakran érdemel figyelmet a köznapi 
törvényhozás keretében, s olykor különleges törvényhozói 
szentesítést és együttműködést is igényel. A szóban forgó 
ismeretek egy részére az ember kétségkívül szert tehet a dol- 
gozószobájában is, más része azonban csakis közületi infor- 
mációs forrásokból szerezhető meg; s az ismeretek a maguk 
egészében csak úgy sajátíthatók el, ha a törvényhozásban el- 
töltött szolgálati időszakban folyamatosan figyelemmel kísér- 
jük az eseményeket és részt veszünk bennük. 

Más meggondolások is fölmerülnek itt — talán kevésbé fon- 
tosak, de azért figyelemre méltók. Sok képviselőnek megle- 
hetős nagy távolságra kell utaznia, s ez nem kevés bonyo- 
dalommal jár; ha két évre választják meg a képviselőket, ezek 
a nehézségek viszonylag kevesebbet nyomnak a latban, mint 
hogyha csupán egy esztendőre. A jelenlegi kongresszus kül- 
dötteinek esete e tekintetben nem mérvadó. Igaz, hogy a 
képviselőket egy évre választják meg csupán; de újraválasztá- 
sukat a törvényhozó testületek úgyszólván természetesnek 
tekintik. A képviselőknek a nép általi megválasztására ugyan- 
ez az alapelv nem lehet irányadó. 

Mint ahogyan minden ilyen testületben történni szokott, 
néhány igen tehetséges küldött hosszú ideig tagja lehet a tes- 
tületnek, mivel ismételten megválasztják; ezek az emberek 
nagy szakértelemre tesznek szert a közügyekben, és talán nem 
idegenkednek tőle, hogy kihasználják ezt az előnyüket. Minél 
nagyobb az új testületi tagok aránya, s zömükben minél keve- 
sebb információval rendelkeznek, annál könnyebben bele- 
esnek a nekik készített csapdákba. Ez az észrevétel a képvi- 
selőház és a szenátus viszonylatában is érvényes lehet. 

A mi gyakori választásaink egyik hátránya — sok előnyük 

mellett — még az olyan nagy államokban is, amelyekben 
csupán egy törvénykezési ülésszak van évente, hogy a válasz- 
tási csalásokat nem lehet idejekorán és eredményesen kivizs- 
gálni és érvényteleníteni. Ha a szabálytalan körülmények 
között bekerült képviselő elfoglalja a helyét, akkor biztos 
lehet benne, hogy meg is tudja tartani annyi ideig, ameddig a 
céljait eléri. Ártalmas ez, mert arra ösztönöz, hogy törvényte- 
len eszközökkel hamis választási eredményeket produkál- 
janak. Ha a szövetségi törvényhozó testület választásait évente 
tartanák, ez a gyakorlat súlyos visszaélésekhez vezetne, kivált 
a távolabb fekvő államokban. Mindegyik ház szükségképpen 
maga bírálja el tagjai megválasztásának körülményeit, 
jogcímét és eredményét, mint ahogy elbírálja azokat az in- 
dítványokat is, amelyeket a tapasztalat sugall a vitás esetekben 
alkalmazandó eljárások egyszerűsítésére és meggyorsítására. 
Az év jó része eltelik, mielőtt a házba törvényellenes úton be- 
került tag elmozdítható lenne; úgyhogy az ilyen esemény 
esetleges bekövetkezése nemigen akadályozná meg, hogy 
némelyek erkölcstelen és törvénytelen eszközöket alkalmaz- 
zanak egy-egy mandátum megszerzésére. 

Ha mindezt tekintetbe vesszük, bizonyosak lehetünk benne, 
hogy a kétévenkénti választások hasznosak lesznek a köz- 
ügyekre nézve, mint ahogyan azt is láttuk, hogy nem veszé- 
lyeztetik a nép szabadságjogait. 

New York állam népéhez 
Hadd vizsgáljam mármost a képviselőházat abból a szempont- 
ból, hogy tagjai milyen arányban oszlanak meg az egyes 
államok között. Erre a javasolt alkotmány szerint a közvetlen 
adók megoszlásának a szabályai irányadók. 

Senki sem állítja, hogy az egyes államok lakosságának 
száma nem határozhatja meg az államok képviselőinek arány- 
számát. Ugyane szabály alkalmazását az adók megosztására 
valószínűleg szintén nem fogják vitatni, jóllehet maga a sza- 
bály ebben az esetben nem ugyanarra az alapelvre támasz- 
kodik. Az előbbi esetben a szabály az emberek személyi jo- 
gain alapszik, amely jogokhoz természetes és általános módon 
kapcsolódik. Az utóbbi esetben azonban a vagyoni helyzet a 
bázis, s e vagyoni helyzetnek semmiképpen sem pontos, sőt 
általánosságban teljességgel alkalmatlan mércéje a szóban 
forgó szabály. De annak ellenére, hogy a szabály alkalmatlan 
az egyes államok relatív gazdagságának és anyagi hozzá- 
járulásának megállapítására, nyilvánvaló, hogy aránylag a leg- 
kevésbé kifogásolható az egyáltalán alkalmazható szabályok 
között, és a Konvenció készségesen részesítette előnyben, kü- 
lönösen mivel Amerika csak nemrégen fogadta el ezt az alap- 
elvet. 

Mindezt elismerve azt mondhatná valaki: vajon abból a 
körülményből, hogy a képviselet mértéke a lakosság számától 
függ, és hogy az adózás aránya a rabszolgák és a szabad pol- 
gárok számával függ össze, az következik-e, hogy a képvise- 
let számszer, ségénél a rabszolgák is figyelembe veendők? A 
rabszolgát vagyontárgynak tekintik, nem pedig személynek. A 
tulajdonon alapuló adózási becslésekben tehát számításba kell 
venni őket, a népszámláláson alapuló képviseletből viszont 

kizárandók. Ha jól értem, így hangzik az ellenvetés, a legerő- 
sebb formájában kifejtve. Hasonló pártatlansággal ismertetem 
az ellenkezője mellett szóló érveket. 

Elismerjük a tételt, mondhatná valamelyik déli testvérünk, 
amely szerint a képviselet közvetlenebbül kapcsolódik a sze- 
mélyekhez, az adózás pedig közvetlenebbül a tulajdonhoz, s e 
megkülönböztetést mi is alkalmazzuk a rabszolgáink esetére. 
Tagadjuk azonban, hogy rabszolgáink tulajdonunknak tekin- 
tendők csupán, és semmiképpen sem személyeknek. Az igaz- 
ság az, hogy mindkét minősítés vonatkozik rájuk; a rabszolga, 
törvényeink értelmében, bizonyos tekintetben személy, más 
tekintetben vagyontárgy. Kényszerítik, hogy ne a maga hasz- 
nára dolgozzék, hanem a gazda hasznára; tulajdonosa eladhat- 
ja egy másik gazdának; bármikor korlátozhatják a szabadságát, 
és testi fenyítésben részesíthetik egy másik személy szeszé- 
lyéből és akaratából — úgyhogy ebből a szempontból a rabszol- 
ga, elvesztvén emberi méltóságát, minden jel szerint oktalan 
állattá alacsonyodik, márpedig az állatra méltán alkalmazható 
a , vagyontárgy" kifejezés. Ezzel szemben mivel a rabszolga 
életét és testi épségét védik a mások erőszakos fellépésétől, 
még a munkáját kikényszerítő és a szabadságát korlátozó tulaj- 
donos erőszakos fellépésétől is, továbbá mivel megbüntetik, ha 
másokkal erőszakoskodik, a rabszolgát — s ez is nyilvánvaló — 
a törvény úgy tekinti, mint a társadalom tagját, nem pedig mint 
az oktalan teremtmények egyikét; mint erkölcsi személyt s 
nem pusztán mint vagyontárgyat. Úgyhogy a szövetségi alkot- 
mány igen helyesen intézkedik rabszolgáink , vegyes" stá- 
tusáról, amikor egyrészt személyeknek, másrészt vagyontár- 
gyaknak minősíti őket. Ez az igazi státusuk. Ezt a jogi helyzetet 
azok a törvények határozzák meg, amelyeknek hatálya alatt 
élnek; és nem tagadható, hogy ezek helyes ismérvek; mert a 
törvények csupán azért mondták ki, hogy a négerek vagyontár- 
gyak, hogy ne vétessenek számításba a lakosságszám megál- 
lapításakor; s mindenki elismeri, hogy ha visszaadják nekik a 

jogokat, amelyektől megfosztották őket, akkor a négerektől 
nem tagadható meg többé, hogy a képviselet tekintetében a 
többi lakoséval egyenlő arány illesse meg őket. 

Más szemszögből is vizsgálható a kérdés. Mindenki egyetért 
abban, hogy a vagyon és az adózás legmegfelelőbb mércéje a 
létszám, mivel a lakosság száma az egyetlen méltányos mér- 
céje a képviseletnek. Vajon tárgyilagosan és következetesen 
Járt volna el a Konvenció, ha a képviseleti arányszám kalku- 
lálásakor törli a rabszolgákat a lakossági névjegyzékből, vi- 
szont felveszi őket a névjegyzékbe az anyagi hozzájárulás 
kiszámításához? Ki várhatta volna el józan ésszel, hogy a déli 
államok helyeselnek egy olyan rendszert, amely a rabszol- 
gáikat bizonyos mértékben embereknek tekinti, amikor terhek 
kirovásáról van szó, de nem hajlandó embernek tekinteni őket, 
amikor előnyök megadása a tét? Vajon nem meglepő-e, hogy 
azok, akik barbár politikával vádolják a déli államokat, amiért 
felebarátaik egy részét vagyontárgyaknak tekintik, maguk is 
erősködnek, hogy a kormányzat, amelyben valamennyi állam 
részes, ezt a szerencsétlen emberfajtát még nagyobb mérték- 
ben tekintse természetellenesen tulajdonnak, mint azok a tör- 
vények, amelyeket oly nagyon elítélnek? 

Némelyek talán azt felelnék erre, hogy a rabszolgákat nem 
veszik számításba egyik rabszolgatartó állam képviseleti 
arányának megállapításakor sem. A rabszolgák maguk nem 
szavaznak, és nem is növelik gazdáik szavazatszámát. S akkor 
ugyan miféle elvek alapján vegyék őket tekintetbe a szövetsé- 
gi képviselet kiszámításakor? Az alkotmány akkor követné 
azokat a törvényeket, amelyekhez útmutatásért folyamodott, 
ha a rabszolgákat teljesen figyelmen kívül hagyná. 

Egyetlen megjegyzés elegendő ezt az ellenvetést megcáfol- 
ni. Alapelve az indítványozott alkotmánynak, hogy miként az 
egyes államokra jutó képviselők összlétszámát egy olyan szö- 
vetségi előírás határozza meg, amely a lakosság összlét- 
számán alapul, úgy az állam maga jelölheti ki, hogy a lakos- 

ságnak mely részét illeti meg e képviselői létszám kiválasz- 
tásának joga. Talán nincs két állam, amelyben ugyanazok a 
választójog feltételei. Némelyik állam tekintetében nagyon is 
lényegesek az eltérések. A lakosság bizonyos hányadát vala- 
mennyi államban megfosztja ettől a jogtól az állam alkot- 
mánya, holott az ekként kirekesztett lakosok is szerepelnek 
abban az összeírásban, amelynek alapján a szövetségi alkot- 
mány meghatározza az egyes államokra jutó képviselők szá- 
mát. A déli államok erre annak hangsúlyozásával vághatnak 
vissza, hogy — a Konvenció megállapította alapelv szerint — 
nem veendő figyelembe az egyes államoknak a saját lakosaik 
tekintetében gyakorolt politikája, tehát a rabszolgákat mint 
lakosokat teljes létszámban bele kell kalkulálni a népszám- 
lálás eredményébe, akárcsak a többi lakost, akiket más álla- 
mok politikája kirekesztett a polgárjogok egy részének gya- 
korlásából. Mindamellett azok, akik hasznot húznának ebből 
az alapelvből, nem ragaszkodnak szigorúan a gyakorlati meg- 
valósításához. Mindössze annyit kérnek, hogy a másik oldal 
hasonló önmérsékletet tanúsítson. Tekintsük a rabszolgák kér- 
dését különleges esetnek, mondják, mint ahogy valójában az 
is. Tegyük kölcsönösen magunkévá az alkotmány kompro- 
misszumos megoldását: eszerint a rabszolgák lakosok ugyan, 
de a szolgaság a szabad lakosok szintje alá alacsonyította őket, 
úgyhogy a rabszolgát ez a megoldás úgy tekinti, mint akit 
kétötöd részben megfosztottak ember mivoltától. 
Mindazonáltal egy másik álláspontról az alkotmánynak ez a 
cikkelye még könnyebben megvédhető. Eddig abból az elgon- 
dolásból indultunk ki, hogy a képviselet csupán személyekre 
vonatkozik, tulajdonra egyáltalán nem. De vajon helyes-e ez 
az elgondolás? A kormányzat feladata nemcsak az egyén vé- 
delme, hanem a tulajdoné is. Azok, akikre a kormányzást 
bízták, e kétfajta védelem képviselőinek tekinthetők. Ez az elv 
az alapja annak, hogy nem egy államban, és kiváltképp New 
York államban, a kormányzat egyik ágának a tulajdon meg- 


402 


A FÖDERALISTA, 54. SZ.: MADISON 


védése a fő feladata, s ennek megfelelően a társadalomnak az a 
része választja meg, amely leginkább érdekelt a kormányzásnak 
ebben a feladatában. A szövetségi alkotmányban nem jut 
uralkodó szerephez ez a politika. A tulajdonjog ugyanazokra van 
bízva, akik a személyi jogok őrzői. Az illetők megválasztásakor 
tehát némi figyelmet kell szentelni a tulajdonnak is. 

Más okokból a szövetségi törvényhozó testületben az álla- 
monkénti szavazatoknak valamelyest igazodniuk kellene az 
államok egymáshoz viszonyított gazdagságához. Az egyes 
államoknak, az egyénektől eltérően, nincs vagyoni különb- 
ségekből származó befolyásuk más államokra. Ha a törvény 
csupán egyetlen szavazatot juttat is egy vagyonos személynek 
képviselője megválasztásához, a szerencsés anyagi helyzetből 
eredő tisztelet és befolyás igen gyakran irányítja a mások 
szavazatát az ő választottai javára, és így a közösség képvise- 
letébe ezen a láthatatlan csatornán keresztül beszivárog a tu- 
lajdonjog. államnak nincs ilyen befolyása másik államra. Nem 
valószínű, hogy a konföderációnak akár a leggazdagabb álla- 
ma egy másik állam akár egyetlen képviselőjének a meg- 
választására is befolyást gyakorolna. A szövetségi törvény- 
hozásban a nagyobb és gazdagabb államok képviselői sem 
gyakorolnak nagyobb befolyást bármelyik állam képviselőire, 
mint amennyi számbeli fölényükből esetleg adódik; ha tehát 
jelentős gazdagságuk és súlyuk feljogosítja őket bizonyos 
előnyökre, ezeket a nagyobb képviseleti részaránnyal kellene 
számukra biztosítani. Az új alkotmány ebben a tekintetben 
lényegesen eltér a meglévő konföderációtól, de az egyesült 
Hollandia konföderációjától és más hasonló konföderációktól 
is. Az utóbbiak mindegyikében a szövetségi döntések 
hatékonysága az uniót alkotó államoknak a központi szavazást 
követő önkéntes határozataitól függ. Ezért az államoknak, 
jóllehet szavazategyenlőségük van az országos testületekben, 
egyenlőtlen a befolyásuk, mégpedig az említett utólagos és 
önkéntes döntések egyenlőtlen jelentőségének megfelelően. 

Az alkotmánytervezet értelmében a szövetségi törvények 
hatályba lépéséhez nincs szükség az egyes államok közremű- 
ködésére. E törvények sorsa csupán a szövetségi törvényho- 
zásban elért szavazattöbbségtől függ; így tehát mindegyik 
szavazatnak egyenlő a súlya és a hatása, akár kisebb, akár 
nagyobb, akár nagyon, akár kevésbé gazdag és hatalmas állam 
szavazatáról van szó; ugyanúgy, mint ahogyan az egyes álla- 
mok törvényhozó testületeiben az egyenlőtlen nagyságú vagy 
jelentőségű megyék, járások vagy körzetek szavazatai pon- 
tosan azonos értékűek és hatásúak; ha egyáltalán van különb- 
ség, akkor az az egyes küldöttek eltérő személyes tulajdonsá- 
gaiból adódik, s nincs összefüggésben annak a járásnak vagy 
körzetnek a nagyságával, amelyet képviselnek. 

Ehhez az okfejtéshez folyamodhat tehát ebben a tárgykör- 
ben a déli érdekek védelmezője. S jóllehet néhány pontban 
kissé erőltetettnek tűnhetik fel ez az érvelés, be kell vallanom, 
hogy engem egészében véve teljességgel megbékít a Kon- 
venció megállapította képviseleti arányokkal. 

Egy tekintetben igen üdvös a képviselet és az adózás közös 
mércéjének rögzítése. Mivel a Kongresszus igényelte népszám- 
lálás pontossága szükségképpen jelentős mértékben függ az 
államok készségétől, sőt együttműködésétől, igen fontos, hogy 
az államok a lehető legtárgyilagosabban viselkedjenek, és kimu- 
tatásaikban ne igyekezzenek felduzzasztani vagy zsugorítani a 
lakosság lélekszámát. Ha csupán a képviselet arányára lenne 
érvényes a szóban forgó szabály, akkor ahhoz fűződnék érdekük, 
hogy eltúlozzák a lakosság számát. Ha viszont kizárólag az 
adózás arányát döntené el a szabály, akkor az ellenkező előjelű 
kísértés érvényesülne. Ha tehát a szabályt mindkét tárgykörre 
kiterjesztjük, akkor az államokat egymással ellentétes érdekek 
fogják irányítani, amelyek sakkban tartják és kiegyensúlyozzák 
egymást, ennek eredménye pedig a szükséges pártatlanság lesz. 

New York állam népéhez 

A képviselőház előírt létszáma az a másik igen lényeges szem- 
pont, amelyből a szövetségi törvényhozásnak ez a testülete 
szemlélhető. Alig van olyan cikkelye az alkotmánynak, amely 
ennyire az előtérbe került volna, mivel oly nagy nyomatékkal 
és — legalábbis látszatra — oly súlyos érvekkel támadták. Mi- 
lyen vádakat hoztak fel? Először: ilyen csekély létszámú kép- 
viselői testület nem lehet a közérdek megbízható letétemé- 
nyese. Másodszor: a képviselők nem rendelkezhetnek eléggé 
beható ismeretekkel az igen nagyszámú választók helyi körül- 
ményeiről. Harmadszor: a képviselők a polgároknak abból a 
rétegéből kerülnek majd ki, amely a legkevésbé rokonszenvez 
a néptömegek érzületeivel, s amely valószínűleg a kevesek 
folyamatos fölemelésére törekszik a többség rovására. Ne- 
gyedszer: a képviselők száma már eleve csekély, és a lakosság 
növekedésével az arány majd egyre romlik, mivel a képvi- 
selők megfelelő létszámemelését különféle akadályok gátol- 
ják. 

Általánosságban elmondható erről, hogy nincs politikai 
probléma, amelynek szabatos megoldása nehezebb volna, 
mint a törvényhozói képviselet legalkalmasabb létszámának 
megállapítása. S nincs még egy kérdés, amelyben az egyes 
államok politikája ennyire eltérne egymástól — akár közvet- 
lenül hasonlítjuk össze törvényhozó testületeiket, akár pedig a 
választóik létszámához viszonyítjuk a képviselőik számát. 
Hagyjuk figyelmen kívül a legkisebb és a legnagyobb állam 
közötti különbséget — Delaware állam legnagyobb létszámú 
testülete huszonegy képviselőből áll, Massachusetts államban 
három- és négyszáz között van a számuk -; elég az hozzá, 
hogy tetemes eltérés állapítható meg a közel egyenlő 

népességű államok között. Pennsylvaniában a képviselők szá- 
ma nem több Massachusetts állam képviselőinek egyötödénél. 
New York államnak, amelynek lakosságszáma úgy aránylik 
Dél-Karolináéhoz, mint hat az öthöz, alig több mint har- 
madannyi képviselője van. Ugyanilyen nagy az aránytalanság 
Georgia és Delaware vagy Rhode Island államok között. 
Pennsylvaniában a képviselőknek a választókhoz viszonyított 
aránya alig több, mint egy a négy- vagy ötezerhez. Rhode 
Island esetében a legjobb esetben is egy az ezerhez az arány. 
Georgia alkotmánya szerint viszont az arány elmehet odáig, 
hogy minden tíz választóra egy képviselő jusson; ez két- 
ségkívül messze meghaladja az összes többi államban elköny- 
velhető arányszámot. 

Ide kívánkozik egy másik általános megjegyzés is: a kép- 
viselőknek a lakosság számához viszonyított aránya szük- 
ségszerűen más ott, ahol a lakosság száma igen nagy, mint ott, 
ahol igen csekély. Ha Virginia képviselőinek számát a Rhode 
Island államban érvényes mérce alapján állapítanák meg, 
jelenleg négy-ötszáz képviselővel kellene számolni, de húsz- 
harminc esztendő múlva már ezerre növekednék a létszám. 
Másfelől, ha a pennsylvaniai képviselőlétszámot Delaware 
államéhoz arányosítanák, az utóbbi képviselő-testülete össze- 
sen hét- vagy nyolctagú lenne. Nincs megtévesztőbb dolog, 
mint politikai kalkulációinkat az aritmetikára alapozni! Hat- 
van vagy hetven emberre sokkal inkább rá lehet bízni egy 
bizonyos mérvű hatalmat, mint hatra vagy hétre. Ebből azon- 
ban korántsem következik, hogy hatszáz vagy hétszáz ember 
arányosan megbízhatóbb letéteményese volna a hatalomnak! 
S ha a feltevést hatezer vagy hétezer emberre bővítjük, máris 
visszájára fordíthatjuk az egész érvelést. Igazság szerint min- 
den esetben legalább egy bizonyos létszám szükséges a szabad 
tanácskozás és vita előnyeinek biztosításához, valamint a tisz- 
tességtelen szándékú szervezkedések meghiúsításához. Ám a 
létszámnak határt kell szabni, mert csak így kerülhető el a 

nagy tömeg okozta zűrzavar és mértékvesztés. Akármilyen 
emberekből álljon is, egy túlságosan népes testületben az érze- 
lem minden esetben elragadja a kormánypálcát az észtől. 
Hiába állt volna Athén lakossága csupa Szókratészből, az 
athéni népgyűlés akkor is megmaradt volna csőcseléknek. 

Emlékeztetnem kell itt a kétévenkénti választásokkal kap- 
csolatos észrevételekre is. Amiért a kongresszus korlátozott 
hatalma és az állami törvényhozó testületek ellenőrző tevé- 
kenysége folytán a választásoknak nem kell olyan gyakoriak- 
nak lenniük, mint a közösség biztonsága egyébként megkö- 
vetelné, ugyanazért nem kell a kongresszusnak olyan népes- 
nek lennie, mint hogyha a teljes törvényhozó hatalmat bir- 
tokolná, és nem korlátozná más, csak ami a többi törvényhozó 
testületet közönségesen korlátozni szokta. 

Ezeket az általános meggondolásokat szem előtt tartva mér- 
jük fel a képviselőház javasolt létszámával szemben fölhozott 
ellenvetéseket. Először is sokan azt állítják, hogy ilyen kevés 
emberre nem szabad ekkora hatalmat rábízni. 

A kormányzás kezdetén a törvényhozásnak ez az ága hat- 
vanöt tagú lenne. Három éven belül népszámlálásra kerülne 
sor, s ennek nyomán a létszám úgy növelhető, hogy minden 
harmincezer lakosra egy képviselő jusson; aztán tízévenként 
ismételnék a népszámlálást, s akkor az imént megjelölt hatá- 
rokon belül a létszám újra és újra növelhető. Talán nem túlzott 
a becslés, hogy az első népszámlálás nyomán, egy a harminc- 
ezerhez arányt figyelembe véve, a képviselők száma legalább 
százra növekednék. Ha a négerek arányszámát háromötödre 
becsüljük, akkor aligha kétséges, hogy akkorra az Egyesült 
Államok lakossága hárommillió lesz — bár lehet, hogy már 
most is ennyi. Huszonöt év múltán, a kiszámítható növekedési 
arányt figyelembe véve, a képviselők száma elérheti a két- 
százat, ötven év múltán pedig a négyszázat. Ez a számjegy 
immár eloszlathat minden, a testület túlságosan csekély lét- 
számával kapcsolatos aggodalmat. Magától értetődőnek tekin- 


407 


A FÖDERALISTA, 55. SZ.: MADISON 


tem itt, amit a negyedik ellenvetéssel kapcsolatban be fogok 
bizonyítani, hogy tudniillik a képviselők létszáma időről időre 
— az alkotmány meghatározta módon -— növekszik. Ha az ezzel 
ellentétes feltevésből indulnánk ki, akkor kénytelen lennék 
elismerni, hogy a kifogás bizony igen nagy súllyal esik latba. 

Az igazán eldöntendő kérdés: vajon a csekély létszám — 
mint időleges szabályozás — veszélyeztetheti-e a közösség 
szabadságát. Vajon néhány évig hatvanöt képviselő, majd — 
újabb néhány évig — száz vagy kétszáz képviselő megbízható 
letéteményese-e az Egyesült Allamok megfelelően korlátozott 
és megfelelően oltalmazott törvényhozói hatalmának? Be kell 
vallanom, hogy csak akkor tudnék tagadó választ adni erre a 
kérdésre, ha kitörölném emlékezetemből mindazt a benyo- 
mást, amelyet eddig az amerikai nép jelenlegi szellemiségéről 
szereztem, arról a szellemről, amely az egyes államok tör- 
vényhozó testületeit áthatja, és azokról az alapelvekről, ame- 
lyek mélyen beleivódtak a polgárok minden osztályának poli- 
tikai karakterébe. Nem tudom elképzelni, hogy az amerikai 
nép a mostani beállítottságával vagy a belátható jövőben be- 
következő bármilyen körülmények között hatvanöt vagy száz 
olyan embert választana, választását kétévenként megismé- 
telve, akik nem átallnának a zsarnokság vagy az árulás útjára 
lépni. Elképzelhetetlennek tartom, hogy az állami törvényho- 
zó testületek, amelyeket annyi minden késztet az éber figye- 
lemre és amelyeknek annyi eszköz áll rendelkezésére a szö- 
vetségi törvényhozó testület ellensúlyozására, ne lennének 
képesek fölfedezni vagy meghiúsítani a szövetségi törvény- 
hozásnak a közös választók ellen irányuló bárminő esetleges 
összeesküvését. Azt sem tudom elképzelni, hogy jelenleg van 
— vagy a közeljövőben akadhat — az Egyesült Államokban hat- 
vanöt vagy száz olyan ember, aki előbb a választók kegyeibe 
ajánlja magát, aztán rövid két év leforgása alatt arra vetemed- 
jék, hogy — visszaélve az ünnepélyesen beléhelyezett biza- 
lommal — árulóvá váljék. Hogy az idő múlása és az ország 

népességének növekedése a körülmények milyen változását 
hozhatja, ennek megjövendöléséhez prófétai képességek szük- 
ségesek, s nekem ilyen ambícióim nincsenek. De a jelenlegi és 
a belátható jövőben valószínűleg bekövetkező körülmények- 
ből úgy ítélem, hogy Amerika szabadsága nem foroghat ve- 
szélyben, ha egy olyan létszámú testület gondjaira bízzák, 
amilyet a szövetségi alkotmány javasol. 

Milyen oldalról jöhet a veszedelem? Talán a külföldi aranytól 
félünk? Ha a külföldiek aranya oly könnyen korrumpálhatná 
szövetségi vezetőinket, és rávenné őket, hogy tőrbe csalják és 
elárulják a választóikat, akkor vajon hogyan történhetett, hogy 
ma szabad és független ország vagyunk? A kongresszus, amely 
a forradalom idején irányított bennünket, kisebb létszámú 
testület volt, mint az utódja lesz; nem a polgártársak többsége 
választotta, s nem is e többségnek volt felelős; s jóllehet 
évenként nevezték ki a tagjait és tetszés szerint visszahívhatták 
őket, a tagok általában három esztendeig maradtak hivatalban, 
sőt a Konföderációs Cikkelyek ratifikálását megelőzően még 
ennél is hosszabb ideig; mindig titokban tanácskoztak; külkap- 
csolatainkat kizárólag ők intézték; a háború egész ideje alatt 
nagyobb mértékben volt a kezükben az ország sorsa, mint 
jövendő képviselőink kezében remélhetőleg valaha is lesz; és a 
tét nagyságából és a végül is vesztes fél sikerszomjából arra 
következtethetünk, hogy az ellenség nem riadt volna vissza az 
erőszakon kívül egyéb eszközök bevetésétől sem; nos — sze- 
rencsénkre — tapasztalatból tudjuk, hogy a közösség bizalmával 
nem éltek vissza országos testületeink, sőt e tekintetben még 
rágalmazó suttogásoknak sem voltak kitéve. 

Vajon a szövetségi kormányzat más tényezőinek oldaláról 
fenyeget a veszedelem? De ugyan honnan venné ilyesmire az 
anyagi eszközöket az elnök vagy a szenátus vagy esetleg mind a 
kettő? Hivatali fizetésük éppen hogy elegendő egészen más szük- 
ségletek kielégítésére, és a képviselőház előzetes megveszte- 
getése nélkül másra nem is futhatja. Magánvagyonuk — hiszen 

szükségképpen mind amerikai állampolgárok — nem lehet veszély- 
forrás. A kezükben lévő egyedüli eszköz tehát a kinevezések osz- 
togatása. Ez volna hát a gyanakvás célpontja? Olykor azt hallani: 
a korrupciónak ez a tárháza arra való, hogy az elnök megtörje 
vele a szenátus erényét. Most azonban a kongresszus másik házá- 
nak erénye esnék áldozatul a mesterkedésnek! Ezt az aggodalmat 
már az is eloszlathatná, ha meggondoljuk, hogy menynyire 
valószínűtlen a republikánus alapelvek határain belül a legkülön- 
bözőbb meggyőződéseket valló és az őket maga fölé rendelt tár- 
sadalomnak felelős kormánytagok ilyen kapzsi és alávaló 
szervezkedése. De szerencsére az alkotmány további biz- 
tosítékokról is rendelkezik. A kongresszus tagjai nem nevezhetők 
ki olyan polgári hivatalra, amelyet mandátumuk időszakában 
létesítettek vagy amelynek díjazását ebben az időszakban 
növelték. A kongresszus tagjai tehát csakis természetes okok 
folytán megüresedő hivatalhoz juthatnak, s ha feltételeznők, hogy 
ez elegendő a nép maga választotta oltalmazóinak a megvásár- 
lására, az azt jelentené, hogy félredobjuk az események 
kiszámíthatóságának minden szabályát, és a helyükbe a válogatás 
nélküli és határtalan gyanakvást állítjuk, amellyel szemben min- 
den érvelés hiábavaló. A szabadságnak azok az őszinte barátai, 
akik ily szenvedélyeknek esnek áldozatul, nem is tudják, mennyi 
kárt okoznak a saját ügyüknek. Ahogyan az emberiségben van 
egy bizonyos mértékű romlottság, ami valamelyes óvatosságra és 
bizalmatlanságra ösztönöz, úgy olyan más tulajdonságai 15 van- 
nak az emberi természetnek, amelyek viszont megbecsülést és 
bizalmat érdemelnek. A köztársasági kormányzat feltételezi, 
hogy ezek az előnyös tulajdonságok nagyobb mértékben vannak 
jelen, mint mások. Ha a kép, amelyet némelyikük politikai 
gyanakvása rajzolt meg, hű mása volna az emberi jellemnek, arra 
a következtetésre kellene jutnunk, hogy az emberekben nincs ele- 
gendő erény az önrendelkezéshez, és csakis a despotizmus láncai 
bírják megakadályozni, hogy elpusztítsák és fölfalják egymást. 

New York állam népéhez 
A második kifogás a képviselőház ellen: túlságosan kis lét- 
számú ahhoz, hogy kellőképpen ismerje a választók érdekeit. 

Mivel ez a kifogás nyilván abból indul ki, hogy a képviselők 
javasolt számát összevetik az Egyesült Államok nagy kiter- 
jedésével, lakosságának számával és sokféle érdekeivel, anél- 
kül hogy figyelembe vennék a körülményeket, amelyek a 
kongresszust az egyéb törvényhozó testületektől megkülön- 
böztetik, a kérdésre úgy válaszolhatunk legjobban, ha röviden 
vázoljuk ezeket a sajátosságokat. 

Esszerű és fontos alapelv, hogy a képviselőnek tisztában kell 
lennie a választók érdekeivel és körülményeivel. Ez az alapelv 
azonban nem terjedhet túl azoknak a körülményeknek és érde- 
keknek a körén, amelyekben a képviselők illetékesek. A ke- 
véssé jelentős, nagyon is sajátos és a törvényhozás hatókörén 
kívül eső tárgykörökben való járatlanság összeegyeztethető a 
törvényhozói megbízatás kielégítő teljesítéséhez szükséges 
tulajdonságokkal. Ha meg akarjuk határozni az egy bizonyos 
jogkör gyakorlásához szükséges információk mértékét, meg 
kell vizsgálnunk, hogy milyen tárgyakra terjed ki az a jogkör. 

Melyek a szövetségi törvényhozás tárgyai? A legfontosab- 
bak és amelyekhez valószínűleg a legtöbb helyi jellegű infor- 
máció szükséges: a kereskedelem, az adózás és a milícia. 

Mint más helyütt már megjegyeztük: a kereskedelem meg- 
felelő szabályozása sok információt igényel; de mivel az ilyen 
információ az egyes államok törvényeire és belső helyzetére 
vonatkozik, egy-két képviselő is elegendő, hogy az informá- 
ciót a szövetségi testületekhez továbbítsa. 

Az adózást nagy részben a kereskedelem szabályozásához 
szükséges vámok jelentik majd. Ennyiben tehát az előző meg- 

jegyzés erre a tárgykörre is érvényes. A belső adók besze- 
déséhez szükség lehet az illető állam viszonyainak szélesebb 
körű ismeretére. Valószínű azonban, hogy az állam külön- 
böző, egymástól távol eső vidékein is megválasztanak néhány 
olyan intelligens embert, aki kellő mértékben rendelkezik 
helyi ismeretekkel. Ha tíz-tizenkét körzetre osztják akár a leg- 
nagyobb államot, ki fog derülni, hogy egyik körzetben sem 
lesz olyan helyi jellegű kérdés, amelyről a körzet képvi- 
selőjének ne lennének ismeretei. Ezen az információforráson 
kívül ott vannak még az állam törvényei, amelyeket külön- 
böző vidékekről származó képviselők hoztak — ezek szinte 
egymagukban is betölthetik a megfelelő vezérfonal szerepét. 
Minden államban szabályozták — és továbbra is szabályozni 
fogják — az adózást, és sok esetben nem marad más feladata a 
szövetségi törvényhozásnak, mint hogy felülvizsgálja a külön- 
féle törvényeket, és egyetlen átfogó törvénybe foglalja őket. 
Ügyes ember, ha dolgozószobájában megvannak a helyi 
törvénykönyvek, egymaga is össze tud állítani az egész unióra 
vonatkozó adótörvényt akkor is, ha nem támogatják szóbeli 
információkkal; és várható, hogy valahányszor belső adókra 
lesz szükség, kivált ha az összes államokban egységes szabá- 
lyozás szerint, előnyben fogják részesíteni az egyszerű adótár- 
gyakat. Hogy világosan lássuk, mennyire megkönnyítik majd a 
szövetségi törvényhozás emez ágának a dolgát a tagállamok 
törvénykönyvei, képzeljük el egy pillanatra, hogy az egyik 
vagy a másik államot részekre osztják, és minden egyes rész 
gyakorolhatja a maga helyi törvényhozó jogkörét. Nem nyil- 
vánvaló-e, hogy a jegyzőkönyveik számos kötetében rögzített 
helyi ismeretanyag és előkészítő munka nagymértékben 
csökkentené a központi törvényhozás teendőit és az ellátá- 
sukhoz szükséges tagok számát? Van egy további körülmény 
is, amely nagyon előnyös a szövetségi testületekre nézve. A 
tagállamok képviselői nemcsak az államok törvényeinek ala- 
pos ismeretét és szűkebb pátriájukról szerzett helyi tudásukat 

hozzák magukkal, hanem valószínűleg minden esetben tagjai 
voltak, vagy még az adott időpontban is tagjai a tagállam 
törvényhozó testületének, ahol az állammal kapcsolatos min- 
den helyi információ és érdek összegyűlik, és ahonnan ezek az 
információk és érdekek kevesek által is könnyen továb- 
bíthatók az Egyesült Államok törvényhozó testületéhez. 

Az adózás tárgykörében tett észrevételek fokozottan érvé- 
nyesek a milíciára. Mert bármennyire eltérők is a különböző 
államok fegyelmi szabályzatai, a szabályok egy-egy tagálla- 
mon belül egységesek, és olyan körülmények határozzák meg 
őket, amelyek egyazon állam különböző részeiben csak igen 
csekély mértékben térhetnek el egymástól. 

A figyelmes olvasó nyilván észreveszi, hogy a képviselők 
mérsékelt számát indokló érvelés semmilyen tekintetben nem 
mond ellent azoknak a más alkalommal kifejtett érveknek, 
melyek szerint a képviselőknek kiterjedt ismeretekkel kell 
bírniuk, ezeknek a megszerzéséhez pedig hosszú időre lehet 
szükség. Az ilyen tájékozottság, ha helyi tárgyakra vonatko- 
zik, nem azért szükséges — és megszerzése nem azért nehéz -—, 
mivel egy-egy államon belül eltérők a törvények és a helyi 
viszonyok, hanem mert az ilyen eltérések az egyes államok 
között mutatkoznak. Ha külön-külön vizsgáljuk az egyes álla- 
mokat, megállapíthatjuk, hogy a törvények ugyanolyanok, az 
érdekek pedig kevéssé eltérők. Egynéhány ember is birtoká- 
ban lehet tehát az említett törvények és érdekek megfelelő 
képviseletéhez szükséges információknak. Ha minden egyes 
tagállam törvényei és egyéb ügyei tökéletesen egyszerűek és 
egyöntetűek volnának, akkor az egy-egy állam egy bizonyos 
részére vonatkozó ismeretek egyenértékűek volnának az egész 
államra vonatkozó ismeretekkel, és az egész államot hozzá- 
értően képviselhetné az állam bármelyik részéből származó 
személy. Ha összehasonlítjuk a különböző államokat, nagy 
eltéréseket észlelhetünk a törvényeikben, továbbá sok egyéb, 
a szövetségi törvényhozással összefüggő körülményben, ame- 

lyeket a szövetségi képviselőknek mind ismerniük kell. Az 
egyes tagállamok néhány képviselőjének tehát meglehetnek a 
szükséges ismeretei a saját államukról, viszont mindegyik 
képviselőnek sok információt kell beszereznie minden más 
államról. Mint már említettük, az idő múlása egymáshoz 
hasonlatossá teszi az egyes államok helyzetét. Éppen ellen- 
kezően hat viszont az egyes államokra, ha külön-külön tekint- 
jük őket. Jelenleg némelyik állam alig több, mint gazdálkodók 
társulása. Csak kevés állam ért el nagy eredményeket az olyan 
iparágakban, amelyek változatossá és bonyolulttá teszik az 
ország dolgait. Ez azonban mindegyikben be fog következni a 
népesség szaporodásával, és valamennyi állam részéről telje- 
sebb képviseletet tesz majd szükségessé. Ennek megfelelően a 
Konvenció előrelátó módon intézkedéseket tett, hogy a la- 
kosság számának növekedését a kormányzat képviseleti ágá- 
nak megfelelő gyarapodása kísérje. 

A nagy-britanniai tapasztalatok, amelyek oly sok — jó és 
rossz — politikai példát mutattak már az emberiségnek, és 
amelyekből oly gyakorta merítettünk vizsgálódásaink során, 
igazolják az iménti reflexióinkból adódó következtetéseket. 
Anglia és Skócia két királyságának összlakossága nemigen 
lehet kevesebb nyolcmilliónál. Ezt a nyolcmilliót a brit alsó- 
házban ötszázötvennyolcan képviselik. Egykilenced részüket 
háromszázhatvannégy ember választja meg, a testület felét 
pedig ötezer-hétszázhuszonhárom személy.! Nem feltételez- 
hető, hogy az így megválasztott — még csak nem is a tömegek 
között élő — ötven százalék a törvényhozás testületeiben bár- 
minő többletet is jelenthet akár a népnek a kormányzattal 
szemben szükséges biztonságérzete, akár pedig a nép létfelté- 
teleinek és érdekeinek ismerete szempontjából. Ellenkezőleg, 
köztudomású, hogy ezek az emberek inkább a végrehajtó ha- 
talom képviselői és eszközei, semmint a népjogok őrei és 


! Burgh politikai értekezései. (Publius) 

szószólói. Megítélésükben tehát bízvást tovább is mehetnénk 
annál, hogy csupán levonjuk őket a nemzet igazi képvi- 
selőinek számából. Mi azonban csakis ebből a szemszögből 
minősítjük őket, és a levonást nem terjesztjük ki a megle- 
hetősen nagyszámú többiekre, akik nem élnek a választóik 
között, akiket alig fűz hozzájuk kapcsolat, és akik csupán 
csekély mértékben ismerik a nép ügyes-bajos dolgait. Ezekkel 
az engedményekkel együtt is mindössze kétszázhetvenkilenc 
személy a letéteményese nyolcmillió ember biztonságának, 
érdekeinek és boldogulásának, vagyis: egy brit képviselőre 
huszonnyolcezer-hatszázhetven választó jogainak oltalmazása 
és helyzetének megvilágítása hárul, mégpedig egy olyan 
testületben, amely ki van szolgáltatva a végrehajtó hatalmi 
befolyás erejének, s amelynek hatásköre minden törvényke- 
zési tárgykörre kiterjed egy olyan országban, melynek rend- 
kívül sokoldalúak és bonyolultak az ügyei. Mégis teljesen 
bizonyos, hogy a szabadság igen lényeges értékeit sikerült 
megőrizni ilyen körülmények között, sőt az is, hogy a brit 
törvénykönyv fogyatékosságai csak igen csekély mértékben 
tulajdoníthatók annak, hogy a törvényhozók nem ismerték a 
nép életviszonyait. Ha ezt a tényt a kellő súllyal vesszük te- 
kintetbe, és összevetjük a képviselőház fent ismertetett körül- 
ményeivel, akkor biztosra vehetjük, hogy nálunk egy har- 
mincezer lakost reprezentáló képviselő igenis megbízható és 
hozzáértő őrzője lehet a rábízott érdekeknek. 

New York állam népéhez 
A képviselőház ellen felhozott harmadik vád: tagjai az állam- 
polgároknak abból az osztályából fognak kikerülni, amely a 
legkevésbé rokonszenvezik a néptömegekkel, és amely a leg- 
inkább hajlamos rá, hogy nagyralátóan feláldozza a sokaság 
érdekeit a kevesek gyarapodásáért. 

A szövetségi alkotmánnyal szemben fölhozott ellenvetések 
közül talán ez a legkülönösebb. Maga a kifogás az állítólagos 
oligarchia ellen irányul, alapelve azonban gyökereiben érinti 
magát a köztársasági kormányformát. 

Minden politikai alkotmánynak az — vagy az kellene, hogy 
legyen — az elsődleges célja, hogy vezetőkként olyan embe- 
reket állítson csatasorba, akik a legbölcsebbek felismerni és a 
legerényesebbek szorgalmazni a társadalom közös javát; ez- 
után pedig az, hogy megtegye a legeredményesebb óvin- 
tézkedéseket annak érdekében, hogy ez az erényesség kitart- 
son a közhivatal-viselés egész ideje alatt. A vezetők választá- 
sok útján való kijelölése a köztársasági kormányzás politikai 
jellegzetessége. Nagyszámú és változatos eszközök léteznek e 
kormányzási forma elfajzásának megakadályozására. A legha- 
tásosabb eszköz: a megbízatás időtartamát akként korlátozni, 
hogy a nép iránti felelősség töretlenül fennmaradjon. 

Kérdezem én, hol van az alkotmánynak a képviselőházra 
vonatkozóan olyan része, amely sérti a republikánus kormány- 
forma alapelveit, vagy amely arra irányul, hogy a kevesek 
fölemelkedését szolgálja a többség romjain? Nem éppen ellen- 
kezőleg, szigorúan ezekre a republikánus alapelvekre támasz- 
kodik-e minden ízében az alkotmány, s nem lelkiismeretesen 
pártatlanc-e minden rendű és rangú polgár jogainak és igé- 
nyeinek a tekintetében? 

Kik választják meg az alkotmány értelmében a szövetségi 
képviselőket? Ebben a tekintetben nincsenek előjogai a gazda- 
goknak a szegényekkel, a tanult embereknek a tudatlanokkal, 
az előkelő családok gazdag örököseinek az alacsony szárma- 
zású, kedvezőtlen anyagi viszonyok között élő névtelenekkel 
szemben. A választók: az Egyesült Államok néptömegei. 
Ugyanazok az emberek tehát, akik mindegyik tagállamban 
megválasztják az állam törvényhozásának ugyanezt az ágát. 

S kiket választhat meg a nép? Minden olyan állampolgárt, 
aki hazája megbecsülésére és bizalmára érdemes. Vagyoni, 
származási, vallási vagy foglalkozási megkülönböztetések 
nem korlátozhatják a nép véleménynyilvánítását, s nem térít- 
hetik el hajlandóságait. 

Ha azoknak az embereknek a helyzetét nézzük, akikre pol- 
gártársaik szabad szavazata ráruházhatja a képviselői felelős- 
séget, megállapíthatjuk, hogy igenis megvan minden tényező, 
ami a választóikhoz való hűségük biztosítására egyáltalán ki- 
található vagy igényelhető. 

Először is: mivel polgártársaik, kitüntető módon, előnyben 
részesítették őket, vélelmezhető, hogy általában olyan tulaj- 
donságok teszik őket kiemelkedőkké, amelyekkel rászolgáltak 
e kitüntetésre, és amelyek azt ígérik, hogy kötelességeiknek 
őszintén és lelkiismeretesen fognak eleget tenni. 

Másodszor: olyan körülmények között lépnek közszolgálati 
pályára, amelyek — legalábbis időlegesen — valamiféle érzelmi 
kötődést létesítenek a választókhoz. Minden szív fogékony a 
megbecsülés, a szeretet, a tisztelet és a bizalom jeleire, s ez — 
minden érdekszemponttól eltekintve is — záloga a hálás és jó- 
indulatú viszonzásnak. A hálátlanság közkeletű témája az 
emberi természetet ostorozó szónoklatoknak, és el kell is- 
merni, hogy példái bizony túlságosan gyakoriak és fölhábo- 
rítóak mind a köz-, mind pedig a magánéletben. De éppen ez 
az általános és mélységes felháborodás bizonyítja az ellenkező 
érzület erejét és elterjedtségét. 

Harmadszor: a képviselőnek a választóihoz való kötődését 
önösebb indítékok is erősítik. Büszkesége és hiúsága olyan 
kormányformához kapcsolja, amely kedvez a törekvéseinek, 
és amely e kormányformával járó megbecsülés és kitüntetés 
részesévé teszi. Bármilyen reménységeket táplál és bárminő 
terveket sző néhány becsvágyó ember, általában mégis az a 
helyzet, hogy azoknak a többsége, akik a népre gyakorolt 
befolyásuknak köszönhetik az előmenetelüket, több jót vár- 
hatnak a nép kedvezésétől, mint attól, ha a kormányforma 
valamiféle módosítása megingatja a nép hatalmát. 

Mindez a biztosíték nagyon is elégtelen volna azonban a 
gyakori választások korlátozó hatása nélkül. Negyedszer te- 
hát: a képviselőház úgy van megalkotva, hogy minduntalan 
emlékeztesse tagjait a néptől való függésükre. Még mielőtt a 
hatalom gyakorlása feledtethetné velük, hogy minek köszön- 
hetik felemelkedésüket, kénytelenek arra a pillanatra gondol- 
ni, amikor hatalmuk megszűnik, amikor megítélik ott végzett 
tevékenységüket, amikor le kell szállniuk a magaslatról, ahová 
följuttatták őket, és ahonnan örökre távozniuk kell, kivéve, ha 
a beléjük helyezett bizalomnak oly híven feleltek meg, hogy 
kiérdemelték képviselői megbízatásuk megújítását. 

Hozzáteszem még, ötödik tényezőként, hogy az elnyomó 
rendszabályok bevezetésétől az is visszatartja a képviselőket, 
hogy nem hozhatnak olyan törvényeket, amelyek nem 
érvényesek teljes mértékben saját magukra és baráti körükre 
ugyanúgy, mint a nagy tömegekre. Ezt mindig is az egyik leg- 
erősebb olyan köteléknek tartották, amely összefűzheti a ve- 
zetőket a néppel. Megteremti közöttük ugyanis azt az érdek- 
és érzelembeli közösséget, amire nem sok kormányzat mutat 
példát, de ami nélkül minden kormányzat zsarnoksággá fajul. 
Ha azt kérdezi valaki, hogy vajon mi akadályozza meg a 
képviselőházat, hogy megkülönböztetéseket tegyen tagjai és 
valamely társadalmi osztály javára, azt válaszolom, hogy az 
egész rendszer szellemisége, az igazságos és alkotmányos 

törvények jellege, és elsősorban az az éber és férfias szellem, 
amely áthatja Amerika népét — olyan szellem ez, amely a sza- 
badságot táplálja, s amelyet, mintegy viszonzásul, a szabadság 
táplál. 

Ha ez a szellem odáig aljasodnék, hogy eltűrne olyan törvé- 
nyeket, amelyek a népre érvényesek ugyan, de a törvényho- 
zókra nem, akkor azt kellene mondani, hogy ez a nép mindent 
hajlandó eltűrni, csak a szabadságot nem. 

Ez fogja tehát jellemezni a képviselőház és választóinak vi- 
szonyát. Kötelesség, hála, érdek, ambíció — ezek azok a köte- 
lékek, amelyek a képviselőket a néptömegek iránti hűséggel 
és rokonszenvvel kapcsolják össze. Lehetséges, hogy mindez 
elégtelen az emberi szeszély és gonoszság féken tartására. De 
vajon nem ölelnek-e fel ezek a tényezők mindent, amit csak 
kormányzat vállalhat, és amit az emberi elővigyázatosság ki 
tud találni? Nem ezek-e az eredendő és jellegzetes eszközök, 
amelyekkel egy köztársasági kormányzat a nép szabadságáról 
és boldogulásáról gondoskodik? Nem ugyanezeket az esz- 
közöket alkalmazza-e az unió valamennyi államának kor- 
mányzata e fontos célok elérésére? Hogyan értsük tehát azt a 
kifogást, amellyel értekezésünk szembeszáll? Vajon mit 
mondjunk azoknak az embereknek, akik azt állítják, hogy 
lelkes hívei a köztársasági kormányzásnak, ugyanakkor azon- 
ban nagy merészen kétségbe vonják és ócsárolják az ilyen 
kormányzás alapelvét? Akik úgy tesznek, mintha lándzsát tör- 
nének amellett, hogy a népnek megvan hozzá a joga és a 
képessége, hogy megválassza vezetőit, ugyanakkor pedig azt 
állítják, hogy csakis azokat fogja előnyben részesíteni, akik 
azon nyomban és holtbiztosan visszaélnek a beléjük vetett 
bizalommal. 

Ha olyan valaki olvassa a kifogásokat, aki nem ismeri a 
képviselők kiválasztására vonatkozó alkotmányos előírásokat, 
még azt hihetné, hogy a választójogot valami ésszerűtlen va- 
gyoni előfeltételhez kötötték, vagy hogy a választhatóság 

bizonyos családokból származó és bizonyos vagyonnal ren- 
delkező jelöltekre korlátozódik; vagy legalábbis azt gondol- 
hatná, hogy nagyon is eltértek az egyes tagállamok alkot- 
mányaiban előírt választási szisztémától. Már láttuk, hogy 
mennyire téves ez a feltevés az első két pont esetében. Nem 
kevésbé téves a harmadik pontra nézve sem. Az az egyetlen 
eltérés, hogy az Egyesült Államok minden egyes képviselőjét 
öt-hatezer ember választja meg, az egyes tagállamok egy-egy 
képviselőjét viszont öt-hatszáz. Van-e valaki, aki azt állítja, 
hogy ez az eltérés elegendő indok az egyes államok kormány- 
zataihoz való ragaszkodáshoz és a szövetségi kormányzattól 
való irtózáshoz? Ha valóban ezen fordul meg, hogy valaki 
kifogásolja-e az alkotmánytervezetet, akkor érdemes köze- 
lebbről megvizsgálni a kérdést. 

Vajon van-e ésszerű alapja ennek a tételnek? Ez csak akkor 
állítható, ha feltételezzük, hogy öt- vagy hatezer polgár kevés- 
bé alkalmas egy megfelelő képviselő megválasztására, mint 
öt- vagy hatszáz, vagy hogy egy alkalmatlan képviselőjelölt 
könnyebben vesztegethet meg vagy korrumpálhat öt-hatezer 
embert, mint öt-hatszázat. Az ésszerűség, éppen ellenkezőleg, 
azt mondatja velünk, hogy a nagy számok törvénye értelmé- 
ben könnyebb és valószínűbb alkalmas képviselőt találni öt- 
hatezer választó esetében, s kevésbé valószínű, hogy ebben az 
esetben az alkalmas jelöltet a háttérbe szorítsák becsvágyó 
személyek intrikái és gazdag emberek vesztegetésre szánt 
pénzei. 

Elfogadható-e ennek a tételnek a következménye? Ha azt 
mondjuk, hogy legfeljebb öt-hatszáz polgár gyakorolhatja kö- 
zösen a szavazati jogot, nem fosztjuk-e meg a népet a köz- 
tisztviselők közvetlen megválasztásának lehetőségétől minden 
olyan esetben, amelyben a kormányzás feladata nem követeli 
meg, hogy öt- vagy hatszáz ember válasszon meg egy-egy 
képviselőt? 

Vajon igazolják-e a fenti tételt a tények? Legutóbbi értekezé- 

sünkben kimutattuk, hogy a brit képviselőházban a tényleges 
képviseleti arány alig több, mint harmincezer lakosonként egy 
képviselő. Azonkívül, hogy néhány nyomós ok, amely nálunk 
nem jön számításba, Nagy-Britanniában a magas társadalmi 
rangnak és a gazdagságnak kedvez, csak akkor választható 
meg valaki egy megye képviselőjének, ha legalább évi hatszáz 
font sterlinget érő ingatlanja van, egy város vagy kerület kép- 
viselőjének pedig csak akkor, ha olyan ingatlannal rendelke- 
zik, amely legalább háromszáz font sterlinget jövedelmez 
évenként. A megyei képviselők e megválasztási kritériumához 
hozzáadódik a megyei választókra vonatkozó megszorítás: 
csak az szavazhat, akinek olyan örökös szabad birtoka van, 
amelynek évi értéke több, mint húsz font sterling a jelenlegi 
árfolyamon számítva. E kedvezőtlen körülmények, valamint a 
brit törvénytár egynémely, egyenlőtlenségre alapozott törvé- 
nye ellenére sem állítható, hogy az ország képviselői a keve- 
seket juttatták kedvező helyzetbe a többség rovására. 

Nem is kell azonban külföldi tapasztalatokra hivatkoznunk 
ebben a tárgykörben. A magunk tapasztalata éppen eléggé 
egyértelmű és döntő. New Hampshire államnak azok a kerü- 
letei (districts), amelyekben a szenátorokat közvetlenül a nép 
választja meg, majdnem olyan nagyok, mint azok a kerületek, 
melyek az állam kongresszusi képviselőinek megválasztá- 
sához lesznek szükségesek. Massachusettséi még nagyobbak 
is, s fokozottan áll ez New York állam hasonló kerületeire. 
New York államban a New York és Albany városi és megyei 
testületeinek képviselőit majdnem annyi szavazó választja 
meg, amennyi egy kongresszusi képviselő megválasztásához 
lesz szükséges, ha csupán hatvanöt képviselőt veszünk a szá- 
mítás alapjául. Közömbös, hogy ezekben a szenátorválasztási 
kerületekben és megyékben egyidejűleg bizonyos számú kép- 
viselőre is szavaznak a választók. Ha ugyanazok a választók 
egyidejűleg négy vagy öt képviselőt tudnak választani, bizo- 
nyosan képesek egynek a megválasztására is. Egy további 

példa: Pennsylvania. Ennek az államnak némelyik állami 
képviselőt választó megyéje majdnem akkora, mint amekko- 
rák a szövetségi képviselőit megválasztó kerületei lesznek. 
Philadelphia városában feltehetőleg ötven-hatvanezer ember 
lakik. Ez majdnem kétkerületnyi a szövetségi képviselők meg- 
választásának szempontjából. De jelenleg csak egyetlen me- 
gyét jelent, amely megyében mindegyik választó az állami 
törvényhozó. testület képviselőinek mindegyikére szavaz. Es 
ami még inkább alátámasztja a mi érvelésünket: az egész 
város egyetlenegy tagot választ a végrehajtó tanácsba. Ez a 
helyzet az állam összes többi megyéjében is. 

Vajon ezek a tények nem bizonyítják-e kellőképpen, hogy a 
szövetségi kormányzat most vizsgált ágát alaptalanul vá- 
dolják? Bebizonyosodott-e egyszer is, hogy New Hampshire, 
Massachusetts és New York állam szenátorai vagy Pennsyl- 
vania törvényhozó testületének tagjai olyan hajlandóságról 
tesznek tanúságot, hogy feláldozzák a többséget a kevesekért? 
Vagy hogy ezek az emberek bármely tekintetben kevésbé 
méltók a megbízatásukra, mint más államokban a nép igen kis 
hányada által kijelölt képviselők és tisztségviselők? 

Vannak azonban az imént idézetteknél pregnánsabb esetek 
is. Connecticut állam törvényhozó testülete egyik ágának min- 
den egyes tagját az egész állam választja meg. Ez a helyzet 
Connecticut, Massachusetts és New York állam kormányzójá- 
val is, valamint New Hampshire elnökével. Az olvasó meg- 
ítélésére bízom, hogy vajon e próbák bármelyikének ered- 
ménye alátámasztja-e a gyanút, miszerint ha a népképviselő- 
ket szélesebb körben választják, az elősegíti az árulás elter- 
jedését és a közösség szabadságának aláaknázását. 

New York állam népéhez 
A képviselőház elleni utolsó vád, amelyet most elemezni fogok, 
azon a feltevésen alapul, hogy a képviselőházi tagok száma nem 
emelkedik időről időre, a lakosság növekedésének arányában. 

Elismertem már, hogy ez az ellenvetés — ha kellőképpen 
megalapozott — nagy súllyal esik a latba. Az itt következő ész- 
revételek azonban bizonyítani fogják, hogy — mint az alkot- 
mány ellen fölhozott kifogások legtöbbje — ez is csak a téma 
elfogult szemléletéből származhat, vagy pedig valami olyas- 
féle gyanakvásból, amely mindent eltorzít és bemocskol. 

1. Azok, akik ezzel a kifogással élnek, a jelek szerint elfelej- 
tik, hogy a szövetségi alkotmány korántsem kerül hátrányba 
az egyes államok alkotmányával szemben, ami a képviselői 
létszám fokozatos növekedésével kapcsolatos előírásokat ille- 
ti. A kezdeti szakaszra előirányzott létszám deklaráltan ide- 
iglenes, és három évre — vagyis rövid időtartamra — korlá- 
tozódik. 

Minden tíz évben kötelező a népszámlálás. E szabályozás 
egyértelmű céljai a következők: először: időről időre a lakos- 
ság számához igazítani a mandátumok megoszlását, azzal az 
egyedüli megszorítással, hogy minden egyes államra legalább 
egy képviselő jusson. Másodszor: ugyanezen időközökben nö- 
velni a képviselők létszámát, azzal az — ismét egyedüli — meg- 
szorítással, hogy az egész létszám nem haladhatja meg a har- 
mincezer lakosra jutó egy főt. Ha áttekintjük valamennyi tag- 
állam alkotmányát, azt látjuk, hogy némelyikük nem szabá- 
lyozza részletesen ezt a kérdést; hogy némelyikük nagyjából 
megegyezik ebben a tekintetben a szövetségi alkotmánnyal; s 
végül hogy a leghatékonyabb biztosíték egyikükben sem több 
egyszerű irányelvnél. 

2. Az e tárgykörben szerzett tapasztalatok alapján elmond- 
hatjuk, hogy az egyes államok alkotmányai szerinti képviselői 
létszámnövekedés legalábbis lépést tartott a választói létszám 
növekedésével, és hogy a képviselők örömmel fogadták, a vá- 
lasztók pedig követelték az ilyen jellegű intézkedéseket. 

3. Van a szövetségi alkotmánynak egy sajátossága, amely 
miatt mind a nép, mind képviselői többségének részéről bizo- 
nyosan éber. figyelem kíséri az utóbbiak létszámának alkot- 
mányos növelését. Ez pedig az, hogy a törvényhozó testület 
egyik ága az állampolgárok képviselete, a másik ága pedig az 
államoké; az előbbiben ezért a nagyobb államoknak lesz na- 
gyobb súlyuk, az utóbbiban a kisebb államok lesznek előnyö- 
sebb helyzetben. Ebből teljes biztonsággal levonható a követ- 
keztetés, hogy a nagyobb tagállamok erélyesen síkraszállnak 
majd a törvényhozó testület azon ágának létszám- és tekintély- 
növeléséért, amelyben uralkodó befolyással rendelkeznek. 
Márpedig az a helyzet, hogy a képviselőházban a négy legna- 
gyobb tagállamé lesz a szavazatok többsége. Ha tehát a kisebb 
államok képviselői vagy lakossága bármikor ellenzi a taglét- 
szám ésszerű növelését, igen kevés állam koalíciója elegendő 
az ellenzés leszereléséhez. Az ilyen koalíció létrejöttét rendes 
körülmények között megakadályozhatja a torzsalkodás és a 
helyi előítélet; de ha megszervezését nemcsak a közös érdek 
indokolja, hanem ráadásul a méltányosság és az alkotmány 
alapelvei is diktálják, akkor semmi sem állhat az útjában. 

Talán azt mondhatná valaki, hogy a szenátus — hasonló indí- 
tékokból — ellenkoalíciót szervezhet, és akkor, mivel a szená- 
tus közreműködése nélkülözhetetlen, a másik ág igazságos és 
alkotmányos álláspontja vereséget szenved. Ez az a nehézség, 
amely valószínűleg a legkomolyabb aggodalmakat keltette a 
nagyszámú képviselet lelkes híveinek körében. Szerencsére ez 
egyike azoknak a nehézségeknek, amelyek — mivel csak lát- 
szólag léteznek — az alapos és pontos vizsgálódás nyomán 
szertefoszlanak. Ha nem tévedek, akkor az itt következő meg- 

gondolásokat ebben a vonatkozásban perdöntőnek és kielégí- 
tőnek fogja elismerni az olvasó. 

Jóllehet a két ház egyenjogú lesz a törvényhozás összes 
tárgyköreiben — kivéve a költségvetési törvényt —, nem két- 
séges, hogy a nagyobb taglétszámú ház, ha az erősebb államok 
támogatják és a nép többségének ismert és határozott állás- 
pontját fejezi ki, jókora előnyt élvez majd egy olyan kérdésben, 
amelyben döntő lehet a két ház egymáshoz viszonyított ereje. 

Ezt az előnyt még növelheti, ha tudja, hogy követeléseit 
alátámasztja a jog, az ésszerűség és az alkotmány, és ha az 
ellenpárt viszont tudja, hogy mindezekkel a nagy horderejű 
tényezőkkel kénytelen megküzdeni. 

Meggondolandó továbbá, hogy a legkisebb és a legnagyobb 
államok között több olyan tagállam helyezkedik el, amely — 
jóllehet inkább az előbbiek közé sorolná magát — kiterjedés- 
ben és lakosságszámban túlságosan közel áll az utóbbiakhoz, 
úgyhogy nemigen nyújthat segédkezet ezek igazságos és jogos 
igényeinek ellenzéséhez. Így tehát korántsem bizonyos, hogy 
a szavazatok többségét akár még a szenátusban is a képviselők 
számának méltányos növelése ellen adnák le. 

Nem túlzok talán, ha hozzáteszem, hogy van egy mellőz- 
hetetlenül kézenfekvő eszköz, amellyel az összes új államok 
szenátorait meg lehet nyerni a képviselőház igazságos cél- 
jainak. Mivel ezeknek az államoknak a lakossága hosszú időn 
át igen gyors ütemben növekszik majd, nyilván érdekük fű- 
ződik ahhoz, hogy a képviselők számát minél gyakrabban 
arányosítsák a lakosságszámhoz. A képviselőházban elsősor- 
ban érvényesülő nagy tagállamoknak tehát nincs egyéb dol- 
guk, mint hogy a létszám-arányosítást és a létszámnövelést 
egymás függvényeivé tegyék, és akkor a legnagyobb népes- 
ségnövekedést fölmutató államok szenátorai szükségképpen 
az utóbbi mellett foglalnak majd állást, éppen mivel államaik 
érdekei az előbbihez fűződnek. 

Ezek a meggondolások minden jel szerint elegendő biz- 

tosítékoknak tekinthetők a vitatott tárgykörben, és úgy véljük, 
alkalmasak arra, hogy eloszlassák a vele kapcsolatos kétsé- 
geket és aggodalmakat. Még ha elismerjük is, hogy nem ele- 
gendők a kisebb államok igazságtalan politikájának semlege- 
sítésére vagy a szenátus tanácskozásaiban játszott uralkodó 
szerepük közömbösítésére, a nagyobb államoknak akkor is 
rendelkezésükre áll egy olyan alkotmányos és kikezdhetetlen 
erőforrás, amelynek segítségével mindenkor képesek elérni 
igazságos céljaikat. A képviselőház nemcsak elutasíthatja a 
kormányzáshoz szükséges ellátmány folyósítását, de egyedül 
ő javasolhatja az ilyen ellátmány összegét. Más szóval: nála 
van a pénztárca, márpedig ez nyomós érv; láttuk, hogy a brit 
alkotmány fejlődésével párhuzamosan a nép eleinte gyermek- 
cipőben járó, szerény képviselete fokozatosan kitágította mű- 
ködési körét és növelte jelentőségét, végül pedig tetszése 
szerint megnyirbálhatta a kormányzat más ágainak túlságosan 
kiterebélyesedett előjogait. A pénztárca fölötti hatalom úgy 
tekinthető, mint a lehető legtökéletesebb és legeredményesebb 
harci eszköz, amellyel bármelyik alkotmány felfegyverezheti 
a nép közvetlen képviselőit a sérelmek jóvátételére és minden 
igazságos és üdvös intézkedés meghozatalára. 

De vajon a képviselőháznak nem éppannyira érdeke-e, mint 
a szenátusnak, hogy működésben tartsa a kormányzatot? Haj- 
landó-e tehát létezését vagy tekintélyét a szenátus rugal- 
masságától függővé tenni? Vagy ha egyáltalán megkockáztat- 
nak ilyen szakítópróbát a két ágazat között, ugyan miért lenne 
hajlandó az egyik fél előbb engedni, mint a másik? Ezeket a 
kérdéseket könnyen megválaszolhatják azok, akik úgy véle- 
kednek, hogy minél kisebb a hatalmat gyakorlók száma és 
minél kiemelkedőbb és állandóbb a pozíciójuk, annál nagyobb 
egyéni felelősséget éreznek a kormányzatot érintő valamennyi 
kérdésben. Azok az emberek, akik más nemzetek szemében 
hazájuk tekintélyét képviselik, különösen érzékenyen reagál- 
nak a közösséget fenyegető veszélyek vagy a közügyek szé- 

gyenletes pangásának jeleire. Ilyen okoknak tulajdonítható a 
brit alsóház folyamatos diadala a kormányzat többi ágai fölött, 
valahányszor bevetette a költségvetési törvény fegyverét. Az 
alsóház sose félt a kormányzat teljes rugalmatlanságától, s 
nem is tapasztalt ilyesmit, pedig az ilyen hajlíthatatlanság álta- 
lános zűrzavart idézett volna elő az államapparátus minden 
részében. A szövetségi szenátus vagy az elnök szilárdsága 
nem mehet tovább az olyan ellenállásnál, amely az alkotmá- 
nyosság és a hazafiság alapelveire támaszkodik. 

A képviselőház összetételét vizsgálva nem utaltam a gazda- 
ságosságra, márpedig a mostani helyzetben ez a tényező is 
hozzájárulhatott a pillanatnyi képviselői létszám csökkenté- 
séhez; és elhanyagolása éppoly alkalmas ürügyként szolgálhat 
az alkotmány elleni kirohanásokra, mint a javasolt csekély 
képviselői létszám. Mellőzöm az olyan észrevételeket is, hogy 
a jelenlegi körülmények között milyen nehéz a szövetség 
köztisztviselői karában jelentős számban alkalmazni az olyan 
embereket, akiket a nép minden valószínűség szerint meg- 
választ. Engedtessék meg mégis e tárgykörrel kapcsolatban 
egy megjegyzés, amely véleményem szerint nagy figyelmet 
érdemel. Minél több személyből áll bármelyik törvényhozó 
testület, annál kisebb azoknak az embereknek a száma, akik a 
testület eljárásait ténylegesen irányítják. Először is: minél 
nagyobb számú egy testület, annál nagyobb az eshetőség, 
hogy az érzelmek felülkerekednek az értelmen, bármilyen 
jellemű emberek alkotják is a szóban forgó testületet. Azután: 
minél nagyobb a létszám, annál nagyobb a rosszul tájékozott 
és gyönge képességű tagok aránya. Márpedig éppen az ilyen 
emberekre hat a legerősebben a kevesek ékesszólása és ügyes 
magatartása. Az ókori köztársaságokban, ahol az egész lakos- 
ság gyűlt össze tanácskozásra, egyetlen szónok vagy egyetlen 
ravasz államférfi általában úgy hajtotta igájába a népet, mint- 
ha eleve csakis az ő kezébe helyezték volna a kormánypálcát. 
Ugyanez az alapelv érvényesül ma is: minél népesebb vala- 

mely népképviseleti szerv, annál jobban érvényesülnek benne 
a nép kollektív testületeire jellemző hátrányok. A ravaszság 
mindig rászedi a tájékozatlanságot, és az érzelmeket rabszol- 
gaságba dönti a szofizma és a hangzatos szavalás. Nem téved- 
het nagyobbat a nép, mint hogyha azt hiszi, hogy a képviselői 
létszám bizonyos kereteket meghaladó növelésével akadályt 
gördít a kevesek hatalmaskodásának útjába. A tapasztalat 
mindig is arra fogja tanítani, hogy éppen ellenkezőleg: ha a 
biztonsághoz, a tájékozottsághoz és az egész társadalom szé- 
les körű rokonszenvéhez elegendő létszámú képviselőt állított, 
akkor a létszám minden ezen túlmenő növelése a saját cél- 
jainak érvényesülése ellen dolgozik. Lehet, hogy a kormány- 
zat külső magatartása demokratikusabb az ilyen esetekben; a 
szellem azonban, amely áthatja, oligarchikusabb! Hatalma- 
sabb lesz a gépezet, de működését annál kevesebb és gyakran 
rejtett rugó irányítja. 

A képviselői létszámot illető kifogásokkal egy füst alatt em- 
líthetők a törvényhozói tevékenységben illetékesek létszámá- 
val szemben fölhozott ellenvetések. Többen azt mondták, 
hogy a határozatképességhez az egyszerű többségnél nagyobb 
létszám lenne szükséges, bizonyos — vagy éppen az összes — 
döntésekhez pedig nagyobb, mint a határozatképes létszám 
többsége. Az ilyen óvintézkedésnek tagadhatatlanul megvan- 
nak a maga előnyei. Nagyobb védelmet nyújthat bizonyos par- 
tikuláris érdekek ellen; s hathatósabban akadályozhatja elha- 
markodott, pártos intézkedések meghozatalát. E meggondolá- 
soknál azonban többet nyomnak a latban a másik oldalon je- 
lentkező hátrányok. Minden olyan esetben, amikor az igazsá- 
gosság vagy a közjó új törvényeket vagy intézkedéseket igé- 
nyel, visszájára fordulna a szabad kormányforma alapelve. 
Immár nem a többség irányítana, s a hatalom átcsúszna a ki- 
sebbség kezébe. Ha a védekező jellegű előjog bizonyos ese- 
tekre korlátozódnék, akkor valamilyen érdekelt kisebbség arra 
használhatná fel, hogy kibújjon a közjó érdekében megho- 

zandó, indokolt áldozatok kötelezettsége alól, vagy arra, hogy 
vészhelyzetekben ésszerűtlen előnyöket zsaroljon ki a maga 
számára. Végül pedig kedvezne az ilyesmi a kivonulás ártal- 
mas gyakorlatának; ez még olyan államokban is előfordult, 
ahol megelégedtek az egyszerű többségi határozattal. Ez az 
eljárás halomra dönti a rend és a szabályszerű kormányzás 
alapelveit; közvetlenebb előidézője a politikai fölfordulásnak 
és a népi kormányzás megdöntésének, mint bármilyen nálunk 
tapasztalt egyéb tényező. 

PUBLIUS 


A FÖDERALISTA, 59. Ssz.: HAMILTON 
1788. február 22. 


New York állam népéhez 

A dolgok logikus rendje szerint most meg kell vizsgálnunk az 
alkotmánynak azt az előírását, amely felhatalmazza az orszá- 
gos törvényhozó testületet, hogy végső soron ő maga szabá- 
lyozza tagjainak megválasztását. Az I. cikkely 4. szakasz I. 
bekezdése szerint , A szenátorok és a képviselők megválasz- 
tásának idejét, helyét és módját az egyes államok törvényhozó 
testülete állapítja meg; a Kongresszus azonban törvényben 
meghatározhatja ezeket a kérdéseket, illetve az ilyen szabályo- 
zást módosíthatja, a szenátorok megválasztásának helyét 
kivéve." Nos, ezt a rendelkezést nemcsak azok támadják, akik 
egészében elítélik az alkotmányt, hanem azok is nehezménye- 
zik, akik kisebb mértékben és nagyobb önmérséklettel kifogá- 
solják; egy esetben pedig egy olyan úriember tartotta elfogad- 
hatatlannak, aki kijelentette, hogy különben helyesli a sziszté- 
ma minden egyéb részét. 

Mármost azt hiszem, nem tévedek, ha azt mondom, hogy az 
egész tervezetben nincs még egy cikkely, amely annyira töké- 
letesen védhető volna, mint ez. Helytálló volta azon az egy- 

szerű tételen alapszik, hogy minden kormányzatnak ren- 
delkeznie kell önnön fenntartásának eszközeivel. Minden 
józan gondolkodású ember habozás nélkül helyesli, hogy a 
Konvenció a munkája során ehhez a szabályhoz tartotta ma- 
gát; és helytelenít minden olyan eltérést tőle, amelyen nem 
látszik meg, hogy a munkába kényszerűségből kellett bevonni 
olyan elemet, amellyel összeegyeztethetetlen volt a szabály- 
hoz való szigorú ragaszkodás. Es még ebben az esetben is, 
noha belenyugszik az elkerülhetetlenbe, olyan tényezőnek 
fogja tekinteni a fontos alapelvtől való eltérést, mint amely 
fogyatékossága a rendszernek, s amely előidézője lehet jövő- 
beli bajoknak és talán az anarchiának. 

Nem állíthatjuk, hogy olyan választási törvényt lehetett vol- 
na megfogalmazni és az alkotmányba iktatni, amely mindig 
igazodnék az ország helyzetének bármilyen lehetséges vál- 
tozásához; így hát nem tagadjuk, hogy nem hiányozhat a 
választásokra vonatkozó tetszés szerinti rendelkezés jogköre 
sem. Úgy vélem, mindenki könnyen beláthatja, hogy csupán 
háromféle mód van ennek a jogkörnek az ésszerű módosítá- 
sára és elrendezésére: vagy teljességgel az országos törvény- 
hozás hatáskörébe utalják; vagy teljességgel az egyes államok 
törvényhozó testületeinek hatáskörébe; vagy első fokon az 
utóbbiakéba, végső fokon pedig az előbbiébe. Nem véletlen, 
hogy a Konvenció az utóbbi módozatot részesítette előnyben. 
A szövetségi választások szabályozása első fokon a helyi kor- 
mányzatok hatáskörébe tartozik; ez, rendes körülmények kö- 
zött, s amikor helytelen nézetek nem törnek a felszínre, való- 
színűleg kényelmesebb és elfogadhatóbb eljárás; a Konvenció 
azonban azzal a fenntartással élt, hogy az országos testület 
beavatkozása jogos az olyan esetekben, amikor rendkívüli 
helyzet áll elő, és biztonsági okok követelik meg az országos 
testület fellépését. 

Mi sem nyilvánvalóbb, mint az, hogy ha az országos vá- 
lasztásokat az egyes államok törvényhozó testületei teljhata- 

lommal szabályozzák, akkor az unió sorsa teljes mértékben e 
törvényhozó testületek kezében van. Bármely pillanatban 
megsemmisíthetik az uniót, például úgy, hogy nem gondos- 
kodnak az ügyeinek igazgatására képes emberek kijelöléséről. 
Hiábavaló azt állítani, hogy ilyen mulasztás valószínűleg nem 
következik be. Alkotmányos értelemben az ilyen hanyagság 
igenis lehetséges, ha nincs kellő biztosíték a veszély 
elhárítására — s ez bizony megdönthetetlen ellenérv. Es még 
senki sem hozott fel elfogadható érvet a szóban forgó veszély 
vállalása mellett! A beteges gyanakvás hagymázos rémképeit 
aligha tekinthetjük ilyen érveknek. Ha abból indulunk ki, hogy 
egyáltalán visszaélhetnek a hatalommal, akkor az igazságos- 
ság megköveteli, hogy azt mondjuk: az egyes államok kor- 
mányzatai éppúgy visszaélhetnek vele, mint a szövetségi kor- 
mányzat. Es mivel elméletileg helytállóbb az unióra bízni, 
hogy törődjék önnön sorsával, mint másokra bízni az unió 
sorsát — ha már el kell viselni a hatalommal való visszaélés 
kockázatát egyik vagy másik részről, akkor ésszerűbb, ha on- 
nan fenyeget ez a veszély, ahol a hatalom természetes, mint ha 
onnan, ahova természetellenesen kerülne. 

Tegyük fel, hogy az alkotmányba egy olyan cikkelyt iktattak 
volna be, amely fölhatalmazza az Egyesült Államokat, hogy 
szabályozza a tagállamokban folyó választásokat. Nem vitás, 
hogy mindenki elítélné az ilyesmit, egyrészt mint megenged- 
hetetlen hatalomátvitelt, másrészt mint az állami kormányza- 
tok elpusztítására kifundált eszközt. Nem igényel kommen- 
tárt, hogy ebben az esetben az alapelv megsértéséről lett volna 
szó; s az elfogulatlan megfigyelő számára ugyanilyen nyil- 
vánvaló az alapelv megsértése abban a tervezetben is, amely a 
központi kormányzat létét az egyes államok tetszésétől tette 
volna függővé. A tárgyilagos állásfoglalás eredménye csak az 
a meggyőződés lehet, hogy mind a központi kormányzatnak, 
mind az állami kormányzatoknak, amennyire csak lehet, ön- 
erejükből kell biztosítaniuk a fennmaradásukat. 

Ezzel az állásponttal szembeszegezhető, hogy az országos 
szenátus létesítése teljes mértékben magában hordozza azt a 
veszélyt, amely állítólag abból adódhat, ha az egyes államok 
törvényhozó testületeinek kizárólagos hatalmuk volna a 
szövetségi választások szabályozására. Azt mondhatná valaki, 
hogy a tagállamok törvényhozó testületei a szenátorok kine- 
vezésének megtagadásával bármikor végzetes csapást mérhet- 
nek az unióra; ebből pedig az következik, hogy ha az unió léte 
ilyen alapvető dologban az állami törvényhozó testületektől 
függ, akkor nem kifogásolható, ha a vizsgált különleges eset- 
ben rájuk bízzák. Ehhez még azt is hozzá lehet fűzni, hogy a 
bizalommal való visszaélés ellen teljes garanciát nyújt minden 
egyes államnak az az érdeke, hogy képviselettel rendelkezzék 
az országos testületekben. 

Ez az érvelés szerfölött hangzatos ugyan, de ha alaposabban 
megvizsgáljuk, nem állja meg a helyét. Igaz, hogy az egyes 
államok törvényhozó testületei szétrombolhatják a központi 
kormányzatot, ha megtagadják a szenátorok kinevezését. De 
abból, hogy az egyik esetben megvan erre a hatalmuk, még 
nem következik, hogy meg kell lennie minden más esetben is. 
Vannak esetek, amelyekben az ilyen hatalomban rejlő ártal- 
mas tendencia sokkal erősebb, és ugyanakkor hiányzik az 
olyan alapos indíték, amilyen a Konvenciót vezérelte minden 
bizonnyal, amikor a szenátus felépítéséről döntött, és a rend- 
szerbe való beillesztését javasolta. Ez a felépítés magában 
hordozza a lehetőséget, hogy az uniót sérelem éri az államok 
törvényhozó testületeinek a részéről, és ebből a szempontból 
az ilyen konstrukció bizony rossz. Ez a rossz azonban elkerül- 
hetetlen, ha nem akarjuk teljesen kirekeszteni az államokat 
politikai minőségükben a szövetségi kormányzat megszerve- 
zéséből. Az ilyen kirekesztést kétségtelenül úgy értelmezték 
volna, mint a szövetségi alapelv teljes mellőzését; és ez a ki- 
rekesztés bizonyára megfosztotta volna az államok kormány- 
zatait attól az abszolút garanciától, amely ebben a rendelke- 

zésben benne foglaltatik. De bármennyire bölcs dolog volt is 
ebben az esetben kellemetlenséget vállalni a kívánt előny vagy 
a kedvezőbb körülmények érdekében, semmi esetre sem indo- 
kolt a következtetés, hogy ezentúl halmozni kell a rosszat, ha 
a szükség nem is diktálja, és kedvezőbb körülmények elérése 
nem igényli. 

Könnyen belátható az is, hogy a központi kormányzat szá- 
mára sokkal kockázatosabb lenne, ha a tagállamok törvény- 
hozó testületei az országos képviselőházi választásokat befo- 
lyásolhatnák, mint az, ha az országos szenátusi kinevezésekre 
terjed ki a jogkörük. A szenátorokat hatéves időszakokra kell 
megválasztani rotációs alapon: kétévenként a szenátorok egy- 
harmada átadja szenátusi mandátumát, s az üresedéseket új 
választások útján pótolják. Egyik államnak sincs joga kettőnél 
több szenátort küldeni, s a testület határozatképessége tizenhat 
tag jelenlétéhez kötődik. E feltételek következtében néhány 
államnak a szenátori kinevezések szüneteltetésére irányuló 
időleges összefogása nem járna sem a testület szétrombolásá- 
val, sem pedig aktivitásának csökkentésével, és a tagállamok 
általános vagy állandó összefogásától sincs félnivalónk. Az 
időleges összefogás néhány állami törvényhozó testület ve- 
zető egyéniségeinek sötét terveiből adódhat; az állandó össze- 
fogás viszont a nép nagy tömegeinek megrögzött és mélyen 
gyökerező elégedetlenségét feltételezi, márpedig.ilyesmi vagy 
egyáltalán nem merül fel, vagy minden valószínűség szerint 
olyan tapasztalaton alapul, amely szerint a központi kor- 
mányzat nem alkalmas a nép boldogulásának elősegítésére; 
ebben az esetben egyetlen jó állampolgár sem kívánhatja, 
hogy az ilyen kormányzat továbbra is a helyén maradjon. 

Ami viszont a szövetségi képviselőházat illeti, a tervezet 
szerint kétévenként általános választások útján kerülnének be 
a tagjai. Ha az államok törvényhozó testületei kizárólagos Jo- 
got kapnának e választások szabályozására, minden egyes 
választási periódus belpolitikai válsággal járna, s az unió szét- 

esését vonhatná maga után, ha a legjelentősebb államok közül 
néhánynak a vezetői előzetesen a választások megakadályo- 
zására szövetkeznének. 

Tagadhatatlanul van némi súlya annak az észrevételnek, 
amely szerint minden tagállamnak érdeke, hogy képviselethez 
jusson a szövetségi testületekben, s ez a körülmény szavatolja, 
hogy az állami törvényhozó testületek nem követnek el visz- 
szaéléseket a szövetségi választások során. De a garanciát 
nem tekintik teljesnek azok, akik figyelembe veszik, hogy 
milyen nyilvánvaló a különbség egyrészt a népnek a közösség 
boldogulásához fűződő érdekei, másrészt a helyi vezetőknek a 
tisztségük hatásköréhez és jelentőségéhez fűződő érdekei kö- 
zött. Előfordulhat, hogy Amerika népe szívből ragaszkodik az 
unió kormányzatához; ugyanakkor pedig egyes államok egyes 
vezetői ezzel homlokegyenest ellenkező érzelmeket táplálnak, 
mivel a természetes hatalmi vetélkedés és a személyes jelen- 
tőség növeléséhez fűződő remények, továbbá az egyes álla- 
mokban a támogatásukra kialakult csoportok erre ösztönzik 
őket. Az érzelmekben megnyilvánuló eltéréseket, amelyek az 
emberek többsége és a nép testületeiben helyet foglaló és az 
emberek bizalmát bíró egyének között fennállnak, némelyik 
államban jelenleg éppen a tárgyalt kérdés példázza. A becsvá- 
gyóak esélyeit gyarapító különálló konföderációk terve óha- 
tatlanul csábítja az olyan befolyásos személyeket, akik képe- 
sek a saját pályájukat és előmenetelüket a közjó elé helyezni; 
olyan hatékony fegyverrel a kezükben, mint a központi kor- 
mányzat választásainak kizárólagos szabályozása, már néhány 
embernek a legjelentősebb néhány államban végbemenő szer- 
vezkedése — mert az ilyen államokban a legnagyobb a kísér- 
tés! — az unió szétrombolásával járhat; az ilyen emberek kiak- 
názhatják a nép időleges elégedetlenségét (amelyet esetleg 
maguk is szítottak), és egyszerűen megtagadhatják, hogy to- 
vábbra 15 képviselőket válasszanak a szövetségi képviselőház- 
ba. Sose feledjük, hogy országunk szilárd, jól kormányzott 

uniója valószínűleg növekvő irigységet fog kelteni Európa 
nem egy országában; és hogy az unió és kormányzata meg- 
döntésére irányuló tervek olykor külföldi hatalmak intrikáin 
alapulnak majd, s az ilyen hatalmak nemritkán támogatják és 
biztatják az efféle vállalkozásokat. Az unió megoltalmazását 
tehát csakis az olyan helyzetű emberekre szabad bízni, akik- 
nek közvetlen érdekük fűződik hozzá, hogy hűségesen és ébe- 
ren megfeleljenek a bizalomnak. 

PUBLIUS 


A FÖDERALISTA, 60. Sz.: HAMILTON 

New York állam népéhez 
Amint láttuk, a szövetségi kormányzat választásainak ellen- 
őrzés nélküli jogkörét veszélyes a tagállamok törvényhozó 
testületeire bízni. Nézzük mármost, hogy miféle veszedelmek 
fenyegetnek az ellenkező oldalról; vagyis, hogy milyen koc- 
kázattal jár, ha az unióbeli választások szabályozásának jogát 
végső fokon magára az unióra bízzuk. Senki sem állítja, hogy 
ezt a jogot valaha is arra fogják felhasználni, hogy egyes 
államokat kirekesszenek a képviseletből. A közös érdek: kö- 
zös biztonság — legalábbis ebben a tekintetben. Sokan állítják 
viszont azt, hogy ez a jog felhasználható oly módon, hogy az 
emberek egy kedvezményezett osztályának megválasztását 
segítse elő mások rovására; például úgy, hogy a választások 
helyszínét bizonyos körzetekre korlátozzák, s ezzel az állam- 
polgárok jelentős részének választási részvételét gyakorlatilag 
lehetetlenné teszik. Nos, a sok képtelen feltételezés között is 
alighanem ez a legképtelenebb. Egyfelől az eshetőségek ész- 
szerű számbavétele alapján elképzelhetetlen, hogy a hajlan- 
dóság, amit az ilyen erőszakos és rendellenes eljárás feltételez, 
valaha is beférkőzzék az országos testületekbe; másfelől pedig 

bízvást állítható, hogy ha az ilyen elvetemült szellemiség 
mégis utat találna oda, akkor egészen más és sokkal határo- 
zottabb formában nyilvánulna meg. 

Az ilyen próbálkozás valószínűtlensége tüstént kiviláglik, ha 
meggondoljuk, hogy nyomban kiváltaná a néptömegek láza- 
dását — és ennek az államok kormányzatai állnának az élére. 
Könnyen elképzelhető, hogy ezt a sajátos szabadságjogot vi- 
haros és viszályokkal terhes időszakokban egy diadalmas és 
basáskodó többség megsérti a polgárok egy bizonyos osztá- 
lyának rovására; de hogy egy ilyen helyzetben lévő és ilyen 
fölvilágosult országban egy ilyen alapvető jogot a nagy nép- 
tömegek kárára, szándékos kormányzati politikával úgy sért- 
senek meg, hogy ne törjön ki a népi forradalom — ez tel- 
jességgel elképzelhetetlen és hihetetlen. 

Túl ezen az általános megfontoláson néhány aprólékosabb 
észrevétel végképp eloszlat minden aggodalmat ebben a kér- 
désben. A nemzeti kormányzat alkotóelemeinek igen nagy 
különbözősége s még inkább az a nagyon is eltérő mód, 
ahogyan ezek a kormányzat különféle ágaiban érvényesülnek, 
szükségképpen megakadályozza a nézetek összehangolását 
bármilyen részrehajló választási mesterkedésben vagy fondor- 
latban. Az unió különféle részeiben elég jelentősek a tulajdon- 
viszonyokban, a gondolkodásmódban, a szokásokban megmu- 
tatkozó különbségek ahhoz, hogy a nép képviselői lényegesen 
különböző nézeteket valljanak a különféle társadalmi réte- 
gekről és életviszonyokról. És jóllehet az azonos kormányzat 
irányítása alatt bekövetkező szoros együttműködés a lelkial- 
katok és az érzelmek fokozatos hasonulását fogja előidézni, 
mégis léteznek olyan fizikai és morális tényezők, amelyek e 
tekintetben kisebb-nagyobb mértékben állandóan az eltérő 
tulajdonságokat és hajlandóságokat ösztönzik. De ami való- 
színűleg a legjelentősebb befolyást gyakorolja ebben a dolog- 
ban: a kormányzat különféle alkotóelemei nagyon is külön- 
böző módokon állnak össze. A képviselőházat közvetlenül a 

nép választja meg; a szenátust az államok törvényhozó tes- 
tületei választják; az elnököt azok az elektorok, akiket a nép 
erre a célra választott; úgyhogy csekély a valószínűsége, hogy 
olyan közös érdek adódik elő, amely e különféle ágazatokat 
egységbe forrasztaná valamelyik választói réteg javára. 

Ami a szenátust illeti, lehetetlen, hogy az idő és a mód bár- 
milyen szabályozása — és ez minden, amit az alkotmányterve- 
Zet e testület tekintetében az országos kormányzat hatáskörébe 
utal — változtasson a tagok megválasztását irányító érzelme- 
ken. Az államok törvényhozó testületeinek kollektív szellemét 
soha nem befolyásolhatják az efféle külső körülmények. Ez a 
meggondolás egymagában megnyugtathat bennünket afelől, 
hogy a diszkriminációt, amelytől némelyek félnek, sohasem 
próbálják majd alkalmazni. Mert ugyan mi indíthatná a szená- 
tust olyan kedvezés előmozdítására, amelyben önmaga nem 
.észesül? Vagy miért vezetnék azt be a törvényhozás egyik 
ágára vonatkozóan, ha nem terjeszthető ki a másikra? Ebben 
az esetben az egyik részleg összetétele hatástalanítaná a má- 
sikét. Es csak akkor feltételezhetjük, hogy a kedvezés kiterjed 
a szenátusi jelölésekre is, ha ugyanakkor feltételezzük a tagál- 
lamok törvényhozó testületeinek önkéntes együttműködését 
is. És ha ez utóbbi feltevésből indulunk ki, akkor lényegtelen, 
hogy a szóban forgó jogkör kinek a kezében van: az államok 
törvényhozó testületeinek a kezében, vagy pedig az unióéban. 

De mi lehetne a célja az effajta szeszélyes részrehajlásnak az 
országos testületekben? És vajon hol és miként érvényesülne? A 
különféle iparágak javára vagy hátrányára gyakorolt meg- 
különböztetésekben? Vagy a különféle fajta vagy különböző mér- 
tékű tulajdonok diszkriminációjában? S miféle érdekek részesül- 
nének előnyökben? A földbirtokos érdekek? A tőkés, a kereskedői 
vagy a gyáriparosi érdekek? Vagy pedig — hogy az alkotmány el- 
lenzőinek divatos kifejezésmódjával éljünk — , a gazdagok és a jó 
családból valók" fölemelkedését szolgálná-e a részrehajlás a tár- 
sadalom többi részének kirekesztésével és lealacsonyításával? 

Ha a részrehajlás azok javára történik, akik valamiféle ipar- 
ban vagy birtokban érdekeltek, akkor bizonyára mindenki 
elismeri, hogy a kedvezésért a földbirtokosok és a kereskedők 
versenyeznek majd egymással. És merem állítani, hogy sok- 
kal, de sokkal kevésbé valószínű, hogy akár az egyik, akár a 
másik kategória felülkerekedik az országos testületekben, 
mint az, hogy valamelyik meghatározó szerephez jut vala- 
mennyi helyi testületben. Következésképp hogy bármelyik fél 
indokolatlan kedvezésben részesüljön, az sokkal inkább vár- 
ható az utóbbiak, mintsem az előbbiek részéről. 

A tagállamok különböző mértékben támaszkodnak a mező- 
gazdaságra és kereskedelemre. Legtöbbjükben, ha ugyan nem 
mindegyikben, a mezőgazdaságé a főszerep. Némelyik állam- 
ban azonban a kereskedelem majdnem eléri a mezőgazdaság 
jelentőségét, és a legtöbb államban jelentékeny a befolyása. 
Valamennyi gazdasági ágazat pozíciója arányosan érvényesül 
majd az országos képviselő-testületben; itt tehát többféle 
érdek fog sokkal változatosabb arányokban tükröződni, mint 
az egyes államok bármelyikében, éppen ezért az országos kép- 
viselet sokkal kevésbé lesz hajlamos a részrehajlásra, mint a 
tagállamok képviselő-testületei. 

Egy túlnyomóan mezőgazdasági országban, ahol a vezető- 
ket az egyenlő képviselet alapján választják meg, a mezőgaz- 
dasági érdekek szükségképpen uralkodó szerephez jutnak a 
kormányzásban. Amíg ez az érdek érvényesül leginkább az 
állami törvényhozó testületek többségében, addig bizonyára 
ennek megfelelő fölényben lesz az országos szenátusban is, 
amely általában híven fogja tükrözni az említett testületekben 
kialakult többséget. Ezért nem feltételezhető, hogy a birtokos 
osztály feláldozása a kereskedőréteg javára valaha is kitün- 
tetett célja lenne a szövetségi törvényhozás ezen ágazatának. 
Amikor a szenátusra vonatkoztatom ezt az ország helyzetéből 
adódó általános észrevételt, az a meggondolás vezérel, hogy 
az államhatalom hiszékeny rajongói saját alapelveikből kiin- 

dulva nem gyaníthatják, hogy bármily külső befolyás eltérít- 
heti az államok törvényhozó testületeit kötelességük teljesí- 
tésétől. Mivel azonban valójában ugyanaz a helyzet szükség- 
képpen ugyanazzal a hatással jár, legalábbis a szövetségi kép- 
viselőház kezdeti összetételére, erről a részről éppoly kevéssé 
várható valamiféle tisztességtelen elfogultság a kereskedői 
osztály javára, mint a szenátus oldaláról. 

Talán azért, hogy a mindenáron való ellenzés alátámasztható 
legyen, némelyek fölvethetik a kérdést, hogy vajon nem fo- 
rog-e fenn ellenkező előjelű elfogultság veszélye a nemzeti 
kormányzatban, amely abban nyilvánulna meg, hogy a birto- 
kos osztályt igyekeznek monopolhelyzetbe juttatni a szövetsé- 
gi adminisztrációban. Mivel kevéssé valószínű, hogy az ilyen 
jellegű elfogultság feltételezése megrémítené azokat, akik 
közvetlenül szenvednék meg, mellőzzük a kérdés részletes 
megválaszolását. Elég az hozzá, hogy először is: más helyütt 
felsorolt okokból valamiféle eltökélt részrehajlás érvénye- 
sülése kevésbé valószínű az unió testületeiben, mint az unió 
bármelyik tagállamának testületeiben. Másodszor: nincs miért 
megszegni az alkotmányt a birtokos osztály érdekében, mivel 
ez az osztály a dolgok természetes alakulásánál fogva olyan 
uralkodó szerepet élvezhet, amilyent csak kíván. Harmadszor: 
azok, akik megszokták, hogy széles körben figyelemmel kí- 
sérjék a gazdasági fellendülés forrásait, nagyon is meg vannak 
győződve a kereskedelem hasznosságáról, és nem akarnak 
súlyos kárt tenni benne azzal, hogy teljességgel kirekesztik 
azokat, akik legjobban átlátják a források kezelésében való 
részvétel előnyeit. Ha csak a bevétel szempontjából nézzük a 
kereskedelem jelentőségét, már akkor is indokolt, hogy ha- 
tékonyan óvjuk egy olyan testület ellenséges indulataitól, 
amelyet — a kereskedelem érdekében — folytonosan zaklatnak 
a közszükségletre való sürgős hivatkozásokkal. Ami az ipar és 
a földbirtok különféle kategóriái közötti diszkrimináción ala- 
puló kedvezmény valószínűségét illeti, ennek tárgyalását 

inkább rövidre fognám, mivel — ha jól értem az ellenzők kije- 
lentéseit — egy másfajta megkülönböztetés jár az eszükben. A 
jelek szerint azt tartják, hogy a kedvezés, amivel riogatnak, 
azoké lesz, akiket úgy minősítenek, hogy , a gazdagok és a jó 
családból valók". Mintha attól kellene tartani, hogy ezeket 
valami gyűlöletes felsőbbrendűség rangjára fogják fölmagasz- 
tosítani a polgártársaikkal szemben. De hol azt halljuk, hogy 
ez a felmagasztosítás a képviselő-testület kicsinységének el- 
kerülhetetlen következménye, hol pedig azt, hogy úgy fog 
végbemenni, hogy a néptömegeket megfosztják a szavazati 
jog gyakorlásától az említett testület megválasztásakor. 

De hát milyen alapon történhetik a választási helyszínek 
megkülönböztetése valamilyen előre megfontolt kedvezés ér- 
dekében? Vajon az úgynevezett gazdagok és jó családból va- 
lók az egyes államokban bizonyos helyszíneken vannak elkü- 
lönítve? Vagy valamiféle csodálatos ösztönnel vagy előrelá- 
tással mindannyian eleve egy közös lakóhelyre tömörültek 
össze? Csakis a városokban vagy a nagyvárosokban találkoz- 
hatunk velük? Vagy pedig -— épp ellenkezőleg — szétszóródtak 
az ország egész területén, mivel pénzéhségük vagy a véletlen 
így alakította sorsukat vagy elődeik sorsát? Ha az utóbb em- 
lített helyzet áll fenn (és minden értelmes ember tudja, hogy 
ez így van),! akkor vajon nem nyilvánvaló-e, hogy a választási 
helyszíneknek bizonyos körzetekre való korlátozása nemcsak 
hogy minden szempontból kifogásolható, de ráadásul a céljá- 
val ellenkező hatást eredményezne? Az az igazság, hogy csak 
egy módon lehet a gazdagokat az annyira nehezményezett 
kedvezésben részesíteni: ha vagyoni cenzushoz kötik a válasz- 
tójogot vagy a választhatóságot. Ez azonban nem tartozik a 
nemzeti kormányzatra ruházható jogkörök közé. A nemzeti 
kormányzat jogköre kifejezetten a választások idejének, he- 
lyének és módjának szabályozására korlátozódnék. Mint egy 

más alkalommal már említettük, a választásra jogosult és a 
megválasztható személyekkel szemben támasztott követelmé- 
nyeket az alkotmány rögzíti, s e követelményeken a törvény- 
hozás nem változtathat. 

Tegyük fel a vita kedvéért, hogy a feltételezett fortély nem kivi- 
hetetlen; és tegyük fel azt is, hogy az aggályokat, amelyeket a 
kötelességérzet vagy a kísérlet veszélyes voltának tudata kelthet- 
ne, a nemzet vezetői magukban már eloszlatták; akkor is aligha 
állíthatja valaki, hogy az ilyen vállalkozás sikerre számíthat a 
néptömegek ellenállásának elfojtásához elegendő katonai erő nél- 
kül. Értekezésünk különféle részeiben kifejtettük és kimutattuk 
már, hogy mennyire valószínűtlen az említett cél elérésére alkal- 
mas katonai erő létezése; ámde, hogy a lehető legjobban megvi- 
lágítsuk a most tárgyalt ellenvetés gyermekded voltát, hadd felté- 
telezzük egy pillanatra, hogy ilyen haderő létezhet és a központi 
kormányzat kedvére rendelkezhet vele. Mi következik ebből? Ha 
a szóban forgó vezetők meg akarják sérteni a közösség alapvető 
jogait, és ha megvannak hozzá az eszközeik is, vajon elképzel- 
hető-e, hogy abban a nevetséges feladatban leljék kedvüket, hogy 
választási törvényeket fabrikálnak kedvenc társadalmi rétegük 
érdekében? Nem valószínűbb-e, hogy előnyben részesítik az 
olyan fellépést, amely alkalmasabb a maguk hatalmának köz- 
vetlen növelésére? Vajon olyan bizonytalan megoldások helyett, 
amelyek minden esetleges elővigyázatossági intézkedés ellenére 
is kigondolóik lemondásával, gyalázatával és tönkremenetelével 
végződhetnek, nem fogják-e inkább merészen elszánni magukat 
rá, hogy a hatalombitorlás egyetlen határozott aktusával tiszt- 
ségüket örökössé nyilvánítsák? Nem rettegnének-e attól, hogy az 
éppoly állhatatos, mint jogaik tudatában lévő polgárok államaik 
legtávolabbi zugaiból is a választások helyszíneire sereglenek, 
hogy megdöntsék zsarnokaik uralmát, s hogy olyan embereket 
állítsanak a helyükre, akik hajlandók megbosszulni a nép 
megsértett méltóságát? 

PUBLIUS 

New York állam népéhez 

A Konvenció tervezetében foglalt választási rendelkezés 
őszintébb ellenzői, ha sarokba szorítják őket, olykor elismerik, 
hogy a rendelkezés indokolt; de rögtön hozzáteszik, hogy ki 
kellett volna egészíteni egy olyan deklarációval, amely szerint 
minden választást a választók lakóhelyén kell megtartani. Azt 
állítják, hogy erre a biztosítékra szükség van a hatalommal 
való visszaélések ellen. Az ilyen deklaráció bizonyára ártal- 
matlan, s ha csupán az aggályok eloszlatására szolgál, hát még 
kívánatosnak is tarthatnók. De valójában nem vagy csupán 
csekély mértékben jelentett volna garanciatöbbletet a vélt 
veszéllyel szemben, és hiányát a tárgyilagos és biztos ítéletű 
megfigyelő semmiképpen sem minősítheti a tervezet számot- 
tevő s még kevésbé leküzdhetetlen fogyatékosságának. A téma 
kapcsán az előző két értekezésben kifejtett különböző nézetek 
minden elfogulatlan és józan ítéletű embert meggyőzhettek 
róla, hogy ha a közszabadság áldozatul esnék is az ország- 
vezetők becsvágyának, a szóban forgó jogkörnek legalább 
nem lesz szerepe a bajban. 

Ha a gyanakvó természetű emberek ezt a hajlandóságukat a 
tagállamok alkotmányainak tüzetes vizsgálatában élnék ki, 
nem sokkal kevesebbet kellene aggódniuk és riadozniuk a 
miatt a mozgástér miatt, amit a legtöbb ilyen alkotmány a 
választások tekintetében engedélyez, mint az alkotmányter- 
vezetben a nemzeti kormányzat számára meghagyott moz- 
gástér miatt. Ha helyzetüket ebből a szempontból áttekinte- 
nők, valószínűleg nagymértékben el tudnánk oszlatni minden 
ezzel összefüggő kedvezőtlen benyomást. De mivel az ilyen 
vizsgálódás hosszadalmas és unalmas részletekre terjedne ki, 
hadd szorítkozzam itt annak az államnak a példájára, amely- 

ben e sorokat írom. New York állam alkotmánya csakis azt írja 
elő a szavazás helyére vonatkozólag, hogy a képviselőház tag- 
jait a megyékben válasszák meg, a szenátus tagjait pedig azok- 
ban a nagy kiterjedésű körzetekben, amelyekre az államot 
felosztották vagy esetleg fel fogják osztani; ezek száma jelen- 
leg négy, s mindegyikük kettő-hat megyét foglal magában. 
Könnyű belátni: New York állam törvényhozó testületének 
nem lenne nehezebb lehetetlenné tenni New York polgárainak 
szavazását, ha a választást bizonyos helyszínekre korlátoznák, 
mint az Egyesült Államok törvényhozó testületének ugyanez- 
zel az eszközzel meghiúsítani az unió polgárainak szavazását. 
Tegyük fel például, hogy Albany városát jelölik ki annak a 
megyének és körzetnek egyetlen választási helyszínéül, 
amelynek része; vajon a város lakosai nem válnának azon 
nyomban a szóban forgó megye és körzet szenátusának és 
képviselőházának kizárólagos választóivá? Elképzelhető-e, 
hogy azok a választók, akik Albany, Saratoga, Cambridge stb. 
megyék távoli járásaiban vagy Montgomery megye bármelyik 
részében laknak, veszik a fáradságot és elmennek Albanyba, 
hogy szavazzanak a képviselőház vagy a szenátus tagjaira, 
hamarabb, mint ahogy eljönnének New York városába, hogy 
részt vegyenek a szövetségi képviselőház tagjainak megvá- 
lasztásában? A riasztó közöny, amely ennek a felbecsülhetet- 
len kiváltságnak a gyakorlásában tapasztalható — márpedig a 
fennálló törvények minden módon megkönnyítik a gyakor- 
lását —, csattanós válasz a kérdésre. És ha eltekintünk a tapasz- 
talatainktól, annyit akkor is bízvást megállapíthatunk, hogy ha 
a szavazás helye kényelmetlenül messze van a választótól, 
akkor a választó magatartásában nem játszik szerepet, hogy a 
, messze" húsz, avagy húszezer mérföld. Le kell tehát szö- 
geznünk, hogy a választás-szabályozás szövetségi jogkörének 
szabatos meghatározását illető kifogás lényegében éppúgy 
vonatkoztatható a New York állam alkotmányában foglalt ha- 
sonló jogkör meghatározására, úgyhogy lehetetlenség helye- 

selni az egyiket és ugyanakkor elmarasztalni a másikat. Ha- 
sonló összehasonlítás hasonló eredményre vezetne a legtöbb 
tagállam alkotmányát illetően. 

Ha valaki erre azt mondja, hogy a tagállamok alkotmá- 
nyainak fogyatékosságai nem szolgálhatnak az előterjesztett 
tervezetben található fogyatékosságok mentségéül, válaszom 
a következő: abból, hogy az állami alkotmányokat sohasem 
vádolták azzal, hogy nem veszik figyelembe a szabadságjo- 
gokat, az alkotmánytervezet ellen felhozott vádak pedig az 
állami alkotmányokra is alkalmazhatók, az következik, hogy e 
vádak inkább az eleve eltökélt ellenkezés szőrszálhasogató 
akadékoskodásai, mintsem az igazság tárgyilagos vizsgálatá- 
nak megalapozott konklúziói. Azok számára, akik hajlandók 
az állami alkotmányokban ártalmatlan mulasztásnak tekinteni 
azt, amit a Konvenció tervezetében megbocsáthatatlan bűnnek 
minősítenek, nincs mondanivalóm; legföljebb arra lehet kérni 
őket, jelöljenek meg valamilyen nyomós okot, hogy vajon egy 
tagállamban a nép képviselői miért immúnisabbak a hatalom- 
vággyal vagy egyéb sötét indítékokkal szemben, mint az 
Egyesült Államok egész népének képviselői? Ha képtelenek 
válaszolni e kérdésre, akkor legalább azt kellene bebizonyíta- 
niuk, hogy könnyebb hárommillió embert megfosztani a sza- 
badságjogaitól, még akkor is, ha a helyi kormányzatok vezetik 
az ellenállásukat, mint kétszázezer olyan embert, aki nem 
élvezi ezt az előnyt. És a most vizsgált kérdéssel kapcsolatban 
meg kellene győzniük bennünket arról, hogy egyetlen tagál- 
lamban kevésbé valószínű, hogy egy uralkodó klikk a hatalma 
megőrzése végett a választók egy bizonyos osztályának ked- 
vezni igyekszik, mint az, hogy valami hasonló felfogás legyen 
úrrá a hatalmas területen szétszórt tizenhárom állam képvi- 
selőin, akiket sok tekintetben megkülönböztet egymástól a 
helyi körülmények, előítéletek és érdekek eltérő volta. 

Észrevételeim eleddig csakis a szóban forgó rendelkezés 
igazolását célozták, azon az alapon, hogy elméletileg helytál- 

ló, és hogy a jogkör úgy biztonságos, ahogy a tervezet java- 
solja: áthelyezni máshová veszélyes lenne. De megemlítendő 
ennek az előírásnak egy olyan pozitív következménye is, 
amely más módon nem lenne elérhető: arra utalok, hogy a 
szövetségi képviselőház tagjainak megválasztása azonos 
időpontban történnék. Több mint valószínű, hogy a tapasztalat 
be fogja bizonyítani: ez az egyidejűség nagyon is közérdekű — 
egyrészt szavatolja, hogy a testületben ne ugyanaz a szellem 
uralkodjék változatlanul időtlen időkig, másrészt orvosságot 
kínál a pártoskodás nyavalyája ellen. Ha mindegyik tagállam 
maga határozná meg, hogy mikor tartja a választásokat, lehet, 
hogy annyi időpont lenne, ahány hónapja van az évnek. A 
tagállamokban jelenleg érvényben lévő s a helyi céloknak 
megfelelő választási időpontok március és november között 
változnak. Ez a különbözőség azt eredményezné, hogy a 
testület teljes feloszlása és megújulása sohasem mehetne 
végbe. Ha valamiféle helytelen szellem uralkodnék el a 
testületben, ez átitatná a fokozatosan bekerülő új tagok gon- 
dolkodásmódját is. A nagy többség valószínűleg mindig 
ugyanolyan maradna, s folyamatosan a saját képére formálná 
az új meg új jövevényeket. A példa ragadós — és csak kevesek- 
ben van meg az ellenálláshoz szükséges lelkierő. Hajlamos 
vagyok azt gondolni, hogy a szabadságjogokat kevésbé veszé- 
lyeztetné, ha a parlamenti ciklus idejét a háromszorosára 
növelnék, de a testület minden alkalommal teljesen feloszlana, 
mint az említett időtartam egyharmada a tagok fokozatos, 
egymás utáni cseréjével. 

A választások időpontjának egyöntetűsége nem kevésbé nél- 
vényhozás minden évben egy meghatározott időpontban 
szabályszerűen összeülhessen. 

Fölvetődhet a kérdés, hogy akkor miért nincs rögzítve az 
időpont az alkotmányban? Mivel New York államban a Kon- 
venció tervezetének legbuzgóbb ellenzői általában nem kevés- 

bé buzgó csodálói New York állam alkotmányának, a kérdés a 
visszájára fordítható: vajon miért nem rögzített időpontot — 
hasonló célból — New York állam alkotmánya? Jobb válasz 
nem adható a kérdésre, mint az, hogy olyan dologról van szó, 
amelyet nyugodtan a törvényhozó testület tetszésére 
bízhatunk, s ha az alkotmány kijelölne egy időpontot, akkor a 
tapasztalat nyomán esetleg kiderülhetne, hogy más időpont 
talán alkalmasabb. Ugyanilyen válasz adható a másik oldalról 
fölvetett kérdésre. S hozzáfűzhető, hogy mivel a fokozatos 
változásban rejlő veszély pusztán spekulatív, nemigen taná- 
csos ezekből a feltevésekből kiindulva olyan alapvető köve- 
telményt rögzíteni, amely nem egy államot megfosztana a 
kedvező lehetőségtől, hogy egyidejűleg szavazzon a saját kor- 
mányzatára és a nemzeti kormányzatra. 

PUBLIUS 

New York állam népéhez 

Miután megvizsgáltuk a képviselőház kialakítását, és megfe- 
leltünk a figyelemre érdemes ellenvetésekre, most rátérek a 
szenátusra. Ime, a témák, amelyek ezzel a kormányzati ággal 
összefüggésben tárgyalhatók: I. Ki lehet szenátor? II. A szená- 
torok kinevezése a tagállamok törvényhozó testületei által. III. 
A képviselet egyenlősége a szenátusban. IV. A szenátorok 
száma és megbízatásuk időtartama. V. A szenátus jogkörei. 

I. A választhatóságnak a szenátorok számára javasolt 
feltételei abban térnek el a képviselőkéitől, hogy náluk maga- 
sabb az alsó korhatár, és hosszabb ideig kell az Egyesült 
Államok állampolgárának lenniük. A minimális szenátori élet- 
kor harminc év; a képviselői életkor alsó határa huszonöt. A 
szenátorsághoz legalább kilencesztendei állampolgárság szük- 

ségeltetik, a képviselőséghez hétesztendei elegendő. Az elté- 
réseket a szenátori megbízatás természete indokolja; ez 
ugyanis bőségesebb ismereteket és nagyobb jellemszilárdsá- 
got igényel; a szenátor életkorának tehát valószínűsítenie kell, 
hogy szert tett ezekre az adottságokra; s mivel közvetlenül 
vehet részt idegen országokkal folytatott tárgyalásokban, nem 
helyes, ha olyanok fejtik ki az efféle tevékenységet, akik még 
nem szabadultak meg teljesen a külföldi születésben és nevel- 
tetésben gyökerező előítéletektől és szokásoktól. A kilencévi 
időtartam minden jel szerint bölcs középút; az egyik szélsőség 
ugyanis az olyan viszonylag új állampolgárok teljes kirekesz- 
tése, akik érdemeik és tehetségük alapján joggal tarthatnának 
számot a közbizalomra; a másik szélsőség az újdonsült állam- 
polgárok kritikátlan, válogatás nélküli elfogadása, mivel en- 
nek révén idegen befolyás érvényesülhetne nemzeti testü- 
leteinkben. 

II. Azt sem szükséges hosszabban fejtegetni, hogy miért ne- 
vezzék ki a szenátorokat a tagállamok törvényhozó testületei. 
A lehetséges módozatok közül valószínűleg ez találkozik 
leginkább a közvélemény helyeslésével. Előnye kettős: ked- 
vez a szelekciónak, és kellő lehetőséget nyújt a tagállamok 
kormányzatainak a szövetségi kormányzat megformálásában 
való részvételre, s megfelelően kapcsolja össze a két szisz- 
témát. 

III. Nem kíván hosszas magyarázatot az egyenlő szenátusi 
képviselet alapelve sem; ez nyilvánvalóan kompromisszum 
eredménye a nagy és a kis államok eltérő igényei között. Ha 
jogos a követelés, hogy egy nemzetté összeforrt nép keretei 
között minden körzet arányos képviselettel rendelkezzék a 
kormányzatban, s hogy az egyszerű szövetségbe tömörült füg- 
getlen, szuverén államoknak — bármilyen egyenlőtlen nagysá- 
gúak -— az egyenlőség alapján kell részt venniük a közös tes- 
tületekben, akkor az is indokoltnak tetszik, hogy egy vegyes 
jellegű, részben szövetségi köztársaságban a kormányzatnak 

az arányos és az egyenlő képviselet vegyített elvein kell ala- 
pulnia. Fölösleges azonban az elmélet szabályai alapján vizs- 
gálni az alkotmánynak azt a részét, amelyről mindenki elis- 
meri, hogy forrása nem teória, hanem , a barátság szelleme és 
az a kölcsönös tisztelet és engedékenység, amelyet politikai 
helyzetünk sajátos volta tesz nélkülözhetetlenné". Ez a hang — 
és nála is hangosabban Amerika politikai helyzete — egy cél- 
jainak megfelelő hatalmú közös kormányzatért kiált. Nem 
valószínű, hogy a kisebb államok jóváhagynak egy olyan kor- 
mányzatot, amely elvi alapjaiban inkább a nagyobb államok 
kívánságainak felel meg. A nagyobb államok tehát a követke- 
ző választás előtt állnak: vagy az indítványozott kormányzat, 
vagy egy még inkább kifogásolható! Ez az alternatíva óva- 
tosságra int: jobb a kisebbik rossz, és ahelyett, hogy hiábavaló 
töprengésekbe bocsátkoznánk, hogy vajon milyen bajok szár- 
mazhatnak belőle, inkább azt nézzük, hogy milyen előnyös 
következményekkel járhat, ha némi áldozatot hozunk. 

Ennek jegyében elmondhatjuk, hogy a mindegyik államot 
megillető egyenlő szavazat nemcsak az egyes államoknál 
megmaradó részszuverenitás alkotmányos elismerése, hanem 
egyszersmind eszköz ennek a maradék szuverenitásnak a 
megőrzésére. Az egyenlőség ezen a szinten nem kevésbé elfo- 
gadható a nagy, mint a kis államok számára, hiszen ők is 
szívesen folyamodnak minden olyan lehetséges megoldáshoz, 
amely védelmet nyújt az ellen, hogy az államok egyetlen egy- 
szerű köztársasággá olvadjanak össze. 

A szenátus kialakításának ez a módja még egy előnnyel jár: 
további akadályt jelent a helytelen törvényekkel szemben. 
Nincs olyan törvény vagy határozat, amely jogerőre emelked- 
nék először a nép többségének, majd az államok többségének 
hozzájárulása nélkül. El kell ismerni, hogy a törvényhozásnak 
ez a bonyolult ellenőrzése egyes esetekben nemcsak jótékony 
lehet, hanem ártalmas is, és hogy a sajátos védelem, amelyet a 
kisebb államoknak nyújthat, ésszerűbb lenne, ha az ő szem- 

pontjukból közös — és a többi államéitól eltérő — érdekeket 
enélkül valamilyen sajátos veszély fenyegetné. Mivel azonban 
a nagyobb államoknak a gazdasági ellátás fölött gyakorolt 
hatalmuknál fogva mindig módjukban lesz letörni a kisebb 
államoknak ezen előjog túlzott érvényesítésére irányuló tö- 
rekvéseit, és mivel a könnyed és túlontúl nagy mennyiségű 
törvénygyártás a mi kormányzataink egyik legnagyobb nyava- 
lyája, nem lehetetlen, hogy az alkotmánynak ez a része a gya- 
korlatban kedvezőbb, mint amilyennek a puszta szemügyrevé- 
tel alapján látszik. 

IV. A következő tényező, amit meg kell vizsgálni: a szená- 
torok száma és megbízatásuk időtartama. Hogy mindkettőről 
pontos ítéletet alkothassunk, ajánlatos tanulmányozni, milyen 
célokat kell megvalósítania a szenátusnak; s hogy ezt megál- 
lapíthassuk, át kell tekintenünk, milyen hátrányokat szenved- 
ne egy köztársaság, ha híjával volna ennek az intézménynek. 

Először. A köztársasági kormányforma hátránya — jóllehet 
ez a hátrány kisebb mértékben érvényesül, mint más kor- 
mányformák esetében -—, hogy azok, akik kormányoznak, eset- 
leg megfeledkeznek az alkotmány iránt vállalt kötelezettsé- 
geikről, és így hűtlenné válnak fontos megbízatásukhoz. 
Ebből a szempontból a szenátus, mint a törvényhozó testület 
második ága, amely különbözik az elsőtől és megosztja vele a 
hatalmat, minden esetben feltétlenül üdvös intézmény, mivel 
ellenőrzi a kormányzatot. Megkettőzi a nép biztonságérzetét, 
mert így a hatalombitorlás vagy a hitszegés esetleges terveihez 
két különböző testületre van szükség ott, ahol egyébként egy- 
nek a becsvágya vagy korruptsága is elegendő lenne az efféle 
tervek megvalósításához. Ez az óvintézkedés olyan világos 
elveken alapul és olyan jól megértik az Egyesült Allamokban, 
hogy semmi szükség bővebben magyarázgatni. Csupán any- 
nyit jegyzek meg itt, hogy mivel a baljós szervezkedések való- 
színűtlensége egyenes arányban áll a két testület szellemének 
különbözőségével, feltétlenül hasznos, ha világosan megkü- 

lönböztetik őket minden olyan tényező érvényesítésével, 
amely megfér a helyes intézkedések összehangolásával, és 
megfelel a republikánus kormányzat valódi alapelveinek. 
Másodszor. A szenátus szükségességét nem kevésbé in- 
dokolja az is, hogy minden egyedülálló és nagy taglétszámú 
testület hajlamos rá, hogy behódoljon a hirtelen támadt és erős 
érzelmeknek, és hogy pártütő vezetők mértéktelen és ártalmas 
határozatok meghozatalára csábítsák. Számtalan példát tud- 
nánk idézni az ilyesmire, nemcsak az Egyesült Államokban 
történtekből, hanem más országok történelméből is. Az olyan 
álláspontot azonban, amelyet nem cáfol senki, szükségtelen 
bizonyítani. Hadd jegyezzünk meg csak annyit: ha valamely 
testület orvosolni akarja a szóban forgó bajt, akkor saját magá- 
nak nem szabad ebben a nyavalyában szenvednie, következés- 
képpen nem szabad nagy létszámúnak lennie. Azonkívül igen 
határozott magatartást kell tanúsítania, tehát meglehetősen 
hosszú hivatali időtartamnak kell alátámasztania a tekintélyét. 
Harmadszor. A szenátus hivatott orvosolni azt a fogyaté- 
kosságot is, hogy sokan csak kevéssé vannak tisztában a 
törvényhozás céljaival és alapelveivel. Nem lehetséges, hogy 
egy olyan emberekből álló testület, akiknek nagy többségét 
valamilyen magántermészetű foglalkozás gyakorlásától szólí- 
tották el, s akiket csak rövid időre neveztek ki, mi több, akiket 
semmi sem motivál, hogy a közéleti tevékenység szüneteiben 
hazájuk törvényeit, közügyeit és átfogó érdekeit tanulmányoz- 
zák — nos, hogy ez a testület ne kövessen el tömérdek súlyos 
hibát törvényhozói megbízatásának teljesítése közben, ha tel- 
jességgel magára hagyják. Joggal mondhatjuk, hogy Amerika 
mai nehézségeinek nem csekély része kormányzataink bal- 
fogásaiból származik, s e ballépések eredete elkövetőinek in- 
kább a fejében, mintsem a szívében keresendő. Mert ugyan mi 
más az a sok hatálytalanító, értelmező és módosító törvény, 
amely megtölti — és beszennyezi — terjedelmes törvényköny- 
veinket, mint a fogyatékos bölcsesség megannyi emlékműve? 

mint mindegyik következő ülésszaknak az előző ellen benyúj- 
tott megannyi vádirata? mint megannyi figyelmeztetés, amely 
rámutat: milyen értékes segítség várható el egy jól megalko- 
tott szenátustól? 

A jó kormányzat két kelléke: 1. hűség a célhoz, amely a nép 
boldogulása; 2. a cél megvalósításához vezető eszközök isme- 
rete. Vannak kormányzatok, amelyek híjával vannak mindkét 
kelléknek, s a legtöbb nélkülözi az elsőt. Nem habozom kije- 
lenteni, hogy Amerika kormányzatai túlságosan kevés figyel- 
met fordítottak a másodikra. A szövetségi alkotmány elkerüli 
ezt a hibát; s különösen hangsúlyozandó, hogy a második 
követelmény érvényesítésére olyan módozatot ír elő, amely 
növeli az első esélyeit. 

Negyedszer. A közéleti testületekben az új tagok gyors egy- 
másutánban követik egymást, s bármilyen alkalmasak is tiszt- 
jük betöltésére, ez a változékonyság a lehető legerőteljesebben 
megkívánja, hogy a kormányzatnak valamilyen stabil intéz- 
mény álljon rendelkezésére. Az államokban minden egyes új 
választás nyomán kicserélődik a képviselők fele. A személyi 
változások szükségképpen véleményváltozásokkal járnak, a 
véleményváltozások pedig az intézkedések változásával. Ám 
a folytonos változtatás — még ha jó intézkedésekről van is szó 
— ellentétes a józan ész szabályaival, és a siker esélyeivel. Ezt 
a megállapítást alátámasztják a magánélet tapasztalatai, és 
fokozottan érvényes az országos ügyekre. 

Egész kötetre valót írhatnánk össze a változékony kor- 
mányzat hátrányairól. Csak néhány ilyen hátrányra utalok itt, 
s könnyen megállapítható, hogy ezek mindegyike számtalan 
további hátrányt von maga után. 

Először is: eljátssza más országok respektusát és bizalmát, 
valamint a nemzet tekintélyéből fakadó előnyöket. Arról a 
személyről, akiről észreveszik, hogy nem tart ki az elgondolá- 
sai mellett, vagy esetleg mindenfajta elgondolás nélkül cselek- 

szik, a megfontolt emberek hamar megállapítják, hogy köny- 
nyen áldozatul esik önnön állhatatlanságának és botorságának. 
Jobbindulatú felebarátai talán szánják őt; de mindenki óva- 
kodik attól, hogy sorsát az övével kösse össze, sokan pedig 
kihasználják. Az országok egymáshoz való viszonya hason- 
latos az egyének egymás közti kapcsolatához, azzal a szomorú 
különbséggel, hogy a nemzetekben még kevesebb a jóindulat, 
mint az egyénekben, s így gátlástalanabbul aknázzák ki egy- 
más ballépéseit. Következésképpen minden nemzet, amelynek 
cselekedetei a bölcsesség és a stabilitás hiányáról árulkodnak, 
bízvást számíthat rá, hogy okosabb szomszédainak következe- 
tesebb politizálása súlyos veszteségeket okoz neki. Ebben a 
tekintetben Amerika, sajnos, a maga helyzetéből tanulhat a 
legtöbbet. Kénytelen ugyanis megállapítani, hogy barátai nem 
tisztelik, hogy ellenségei kinevetik, s hogy könnyű préda min- 
den olyan ország számára, amelynek érdeke, hogy kihasznál- 
ja ingatag vezetését és zűrzavaros ügyeit. 

A változékony politika belső hatásai még ennél is rosszab- 
bak. Az ilyen politika megmérgezi a szabadság áldásait. Sem- 
mi haszna a népnek abból, hogy a maga választotta emberek 
hozzák a törvényeket, ha e törvények olvashatatlanul terjen- 
gősek vagy érthetetlenül zavarosak, és ha már kihirdetésük 
előtt hatálytalanítják vagy átdolgozzák őket, vagy olyan sza- 
kadatlan módosításoknak vannak kitéve, hogy nincs ember, 
aki, ha tudja is, mi a törvény ma, tudná azt is, hogy mi lesz 
holnap. A meghatározás szerint a törvény: cselekvési szabály; 
de vajon milyen szabály az, amit alig ismernek, és még kevés- 
bé rögzítettek? 

A közéleti stabilitás hiányának további hatása, hogy előny- 
höz juttatja az éles eszű, vállalkozó szellemű és pénzes keve- 
seket a szorgalmas, de tájékozatlan tömegekkel szemben. A 
kereskedelmet vagy a jövedelmet érintő minden új szabályo- 
zás vagy az olyan új szabály, amely valamilyen módon a tulaj- 
don különböző fajtáinak értékét befolyásolja, bőséges aratást 

jelent azok számára, akik nyomon követik a változásokat, és 
le tudják vonni belőlük a megfelelő következtetéseket; és amit 
learatnak, azt nem maguk termelték meg, hanem polgártársaik 
zömének verejtékes munkája. Ilyen körülmények között némi 
joggal állítható, hogy a törvényeket a kevesek, nem pedig a 
sokaság érdekében hozzák. 

Más tekintetben is kárt okoz a labilis kormányzat. Ha nincs 
bizalom a közélet testületeiben, akkor megbénul minden olyan 
hasznos vállalkozói kezdeményezés, amelynek sikere és 
hozadéka a létező megállapodások folyamatos érvényességén 
alapszik. Hol az az előrelátó üzletember, aki vagyonát valami 
újfajta kereskedelmi ágazatban kockáztatná, ha nem tudja, 
hogy tervei nem válnak-e törvénytelenné már a végrehajtásuk 
előtt? Vajon melyik farmer vagy gyáros hagyja magát rábe- 
szélni, hogy új területen próbálkozzék, ha nem tudja, hogy 
előkészítő munkája, befektetett pénze nem lesz-e egy ingatag 
kormányzat áldozata? Egyszóval: ilyen körülmények között 
nem hajtható végre olyan nagyobb szabású fejlesztés vagy 
dicséretes vállalkozás, amely az országos politika szilárd 
rendszerének támogatását igényli. 

De a legsajnálatosabb hatás mind között az emberek ra- 
gaszkodásának és tiszteletének csökkenése egy olyan politikai 
rendszer iránt, amely oly sok jelét adja a gyengeségnek és oly 
sok szép reményt hiúsít meg. Sem személyt, sem :kormányza- 
tot tartósan nem tisztelnek, ha nem igazán tiszteletre méltó; s 
nem tiszteletre méltó igazán a kormányzat, ha nem gondos- 
kodik rendről és stabilitásról. 

PUBLIUS 

New York állam népéhez 

Az ötödik gond, amely a szenátus hasznosságát szemlélteti: a 
nemzet hírneve iránti érzék hiánya. Ha nincs a kormányzatnak 
egy kiemelt és tartós szerve, akkor a már említett okok elő- 
idézte homályos és ingatag politika nemcsak eljátssza az ide- 
gen hatalmak megbecsülését, hanem ráadásul az országos 
testületek nélkülözni fogják a világközvélemény iránti fogé- 
konyságot, márpedig ez a fajta érzékenység nagyon is szük- 
séges az említett közvélemény tiszteletének és bizalmának 
nemcsak a kivívásához, hanem a megtartásához is. 

Két okból is fontos minden kormányzat számára más nem- 
zetek véleményének figyelembevétele. Az egyik: függetlenül 
bármely terv vagy intézkedés érdemi részétől, különféle okok- 
ból kívánatos, hogy a szóban forgó tervet vagy intézkedést 
más nemzetek bölcs és tiszteletre méltó politika eredmé- 
nyének tekintsék. A másik: vitás esetekben, különösen akkor, 
ha a hazai testületek ítélőképességét elhomályosíthatja vala- 
milyen heves érzelem vagy pillanatnyi érdek, a pártatlan világ 
vélt vagy ismert véleménye a leginkább mérvadó útmutató. 
Mi mindent vesztett Amerika csak azért, mert idegen országok 
előtt nem volt tekintélye! És mennyi tévedést és baklövést 
tudott volna elkerülni, ha minden esetben előzetesen kipróbál- 
ja: milyen megvilágításban látja az emberiség elfogulatlan 
része, hogy igazságosak és megfelelőek-e az intézkedései? 

Bármennyire szükséges is azonban a nemzet hírneve iránti 
érzék, nyilvánvaló, hogy egy nagy létszámú és változó össze- 
tételű testület sosem lehet eléggé a birtokában. Ez az érzék 
csak egy kis létszámú testületben jelentkezhet, melynek mind- 
egyik tagja képes átérezni, mennyire helyeslik vagy kárhoz- 
tatják a kormányzat intézkedéseit; illetve egy olyan 

gyülekezetben, melyben a tartósan élvezett közbizalom foly- 
tán a tagok öntudata és tekintélye szervesen hasonul a közös- 
ség reputációjához és jólétéhez. Rhode Island fél évre meg- 
választott képviselőit valószínűleg kevéssé befolyásolták vol- 
na az állam helytelen intézkedéseiről folytatott tanácskozá- 
saikban azok az érvek, amelyek a külföldi országok (vagy 
akár a testvérállamok) nézeteinek fényénél világították volna 
meg az említett intézkedéseket; és aligha kétséges, hogy ha 
válogatott és tartós testület segítsége állt volna rendelkezésre, 
akkor a nemzeti hírnév figyelembevétele elháríthatta volna a 
bajokat, amelyek terhét a félrevezetett nép jelenleg viselni 
kénytelen. 

Hatodik fogyatékosságként hozzáteszem, hogy némely fon- 
tos esetben hiányzik a kormányzatból a nép iránt érzett fele- 
lősség. Ennek oka a választások gyakoriságában keresendő, 
jóllehet más esetekben éppen az váltja ki ezt a felelősség- 
érzetet. Ez az észrevétel talán nem csupán újnak, hanem para- 
doxnak is tetszik. El kell azonban ismerni, hogy bővebben 
kifejtve éppoly cáfolhatatlan, mint amilyen fontos. 

A felelősséget az ésszerűség kedvéért a felelős fél által elér- 
hető célokra kell korlátozni; és ahhoz, hogy hatékony legyen 
ez a felelősség, olyan lépésekre kell vonatkoznia, amelyekről 
a választóknak nem nehéz megfelelő véleményt kialakítaniuk. 
Valamely kormányzat céljai két általános kategóriába sorol- 
hatók: az egyik fajta olyan intézkedések függvénye, amelyek 
egyetlen közvetlen és könnyen érzékelhető művelettel meg- 
hozhatók; a másik fajta olyan jól megválasztott és összefüggő 
intézkedések sorozatának függvénye, amelyek életbelépése 
fokozatos és szinte észrevétlen. Nem igényel magyarázatot, 
hogy az utóbbi kategóriába tartozó lépések milyen fontosak 
minden ország kollektív és állandó jólétére nézve. Márpedig 
nyilvánvaló, hogy a rövid időre megválasztott testület csupán 
egy vagy két láncszemet képes hozzátenni valamely intéz- 
kedésláncolathoz, amelytől talán az általános jólét lényegileg 

függ, és így éppoly kevéssé tehető felelőssé a végeredményért, 
mint ahogyan az egy évre szerződtetett gondnok vagy bérlő 
sem viselheti a felelősséget olyan munkákért vagy javításokért, 
amelyeknek véghezviteléhez legalább hat esztendő szükséges. 
Azt sem tudják megítélni az emberek, hogy az egy évre 
megválasztott testületeik milyen mértékben képesek befolyá- 
solni az olyan eseményeket, amelyek több esztendő külön- 
böző intézkedéseiből adódnak. Mindenesetre meglehetősen 
nehéz valamely nagy létszámú testület tagjaiban személyes 
felelősségérzetet kelteni a testület olyan lépései iránt, ame- 
lyeknek közvetlen, jól látható és kitapintható hatása van a 
választókra. 

Ezt a fogyatékosságot orvosolja, ha a törvényhozói ágba 
még egy testületet iktatunk be, amely testületnek elegendő 
ideje van rá, hogy folyamatos figyelmet igénylő célokat — és 
intézkedéssorozatokat — valósítson meg, s így joggal és tény- 
legesen felelőssé tehető az említett célok eléréséért. 

Eddig azokat a körülményeket vettem számításba, amelyek 
a népképviselet érdekében létrehozott, jól felépített szenátus 
szükségessége mellett szólnak. Mivel azonban olyan embe- 
rekhez szólok, akiket nem vakít el semmiféle előítélet, és nem 
vesz le a lábáról semmiféle hízelgés, nem habozom hozzáten- 
ni: az ilyen intézményre olykor azért lehet szükség, hogy 
megoltalmazza a népet átmeneti tévedéseitől és önámításaitól. 
A közösség racionális, határozott nézeteinek minden kor- 
mányformában végső fokon érvényesülnie kell a vezetők né- 
zeteivel szemben, és a szabad kormányformákban érvényesül- 
nek is; a közügyekben adódhatnak azonban pillanatok, amikor 
a valamilyen rendellenes szenvedélytől vagy jogtalan előny- 
szerzés kilátásaitól feltüzelt vagy esetleg érdekemberek fon- 
dorlatos hamisításaitól félrevezetett nép olyan intézkedéseket 
követel, amelyeket később maga bánna meg és ítélne el a 
legjobban. Mily üdvös dolog az ilyen kritikus pillanatokban, 
ha egy mértéktartó és tiszteletre méltó polgárokból álló 

testület beavatkozása nem engedi, hogy az események rossz 
irányba terelődjenek, megakadályozza, hogy az emberek kárt 
tegyenek önmagukban, s végül eléri, hogy az ésszerűség, a 
méltányosság és az igazságosság visszaszerezze tekintélyét a 
közvéleményben! Mily sok keserves szenvedéstől menekült 
volna meg nemegyszer Athén népe, ha kormányzatában ilyen 
oltalomra lel önnön szenvedélyeinek zsarnoksága ellen! A 
népszabadság alapelve elkerülhette volna a lemoshatatlan szé- 
gyenfoltot, amiért ugyanazon polgárának egyik nap bürökpo- 
harat rendelt el, másik nap szobrot." 

Azt mondhatná valaki, hogy egy hatalmas területen lakó nép 
nem lehet annyira kitéve a heves érzelmek fertőzésének, mint 
egy sűrűn lakott, kis terület népe; s az a veszély sem fenyeget, 
hogy együttes erővel igazságtalan intézkedéseket akar keresz- 
tülvinni. Korántsem tagadom e megkülönböztetés fontosságát. 
Ellenkezőleg: egyik korábbi értekezésemben igyekeztem ki- 
mutatni, hogy ez a konföderációs köztársaság egyik legjobb 
ajánlólevele. Nem szabad azonban azt hinni, hogy ez az előny 
szükségtelenné teszi a kiegészítő óvintézkedéseket. Sőt meg 
kell jegyezni, hogy ugyanaz a tágas elhelyezkedés, amely 
megóvja Amerika népét a kisebb köztársaságokat fenyegető 
némely veszedelmektől, kiteszi annak a kellemetlenségnek, 
hogy hosszabb ideig befolyásolják a soraiban önző érdekből 
terjesztett hamis magyarázatok. 

Jócskán növeli e meggondolások súlyát, ha felidézzük: a 
történelem nem ad hírt olyan hosszú élettartamú köztársaság- 
ról, amelynek ne lett volna szenátusa. Az ókorban igazából 
csak Spárta, Róma és Karthágó tekinthető ilyennek. A két 
elsőnek említett államban élethossziglan megválasztott szená- 
tus volt. A karthágói szenátus szervezetét nem ismerjük ilyen 
jól. Közvetett bizonyítékok viszont amellett szólnak, hogy va- 
löszínüleg nem tért el a másik kettőtől a tagok élethossziglan 
tartó megbízatása tekintetében. Annyi legalábbis bizonyos, 
hogy valamilyen tulajdonsága szilárd biztosítékul szolgált a 

nép állhatatlansága ellen, s hogy valamilyen, a szenátus tag- 
jaiból összeállított kisebb testület tagjait egész életükre ne- 
vezték ki, sőt az üresedések pótlását is erre a kisebb testületre 
bízták. Ezek a példák, noha nem utánozhatók, és ellentétesek 
az amerikai szellemmel, más ókori köztársaságok nagyon is 
rövid és zaklatott életéhez képest igen tanulságosan bizo- 
nyítják egy olyan intézmény szükségességét, amely vegyíti a 
stabilitást a szabadsággal. Nem hagyom figyelmen kívül a 
körülményeket, amelyek az amerikait más, ókori és modern 
népi kormányzatoktól megkülönböztetik, s amelyek rendkí- 
vüli körültekintésre intenek, amikor az egyik esetből a má- 
sikra vonatkozó következtetéseket akarunk levonni. Mindezt 
számításba véve is megállapítható azonban, hogy sok a hason- 
latosság, amely figyelmünkre érdemesíti az említett példákat. 
Sok felsorolt fogyatékosság, amely csakis a szenátusi in- 
tézmény létesítésével orvosolható, közös tulajdonsága nem- 
csak az olyan nagy létszámú gyülekezeteknek, amelyeket a 
nép rövid időre választ, hanem magának a népnek is. Vannak 
aztán olyan fogyatékosságok, amelyek kizárólag az ilyen gyü- 
lekezetek sajátosságai, s amelyek megkövetelik egy ilyen 
intézmény ellenőrző funkcióját. Saját érdekeit a nép sohasem 
árulja el szántszándékkal. Félrevezethetik azonban tulajdon 
képviselői, s nyilvánvalóan nagyobb ennek a veszélye ott, 
ahol a törvényhozói megbízatásnak egyetlen testület a leté- 
teményese, mint ott, ahol minden közösségi lépéshez különál- 
ló és egymástól elütő testületek együttműködése szükséges. 
Az amerikai és a többi köztársaság között a leghangsúlyo- 
sabb eltérés a népképviselet alapelvében keresendő; ez az 
amerikai köztársaság sarkalatos pontja, s ez az, amit a többiek 
vagy legalábbis az ókoriak nem ismertek. A korábbi érteke- 
zésekben kifejtett érvekben sok hivatkozás történt erre az 
eltérésre, tehát nyilvánvalóan nem kívánom tagadni a létezését 
vagy lebecsülni a jelentőségét. Ezért minden fenntartás nélkül 
kijelenthetem, hogy az érv, amely szerint az ókori kormányza- 

tok nem ismerték a népképviselet alapelvét, korántsem pon- 
tosan abban a mértékben érvényes, amelyet általában tulaj- 
donítanak neki. Nem bocsátkozom olyan fejtegetésekbe, ame- 
lyek nem volnának helyénvalóak itt; ehelyett néhány ismert 
tényre utalok csupán álláspontom alátámasztására. 

Görögország legtisztább demokráciáiban a végrehajtó hata- 
lom nem egy funkcióját nem maga a nép gyakorolta, hanem a 
nép megválasztotta tisztségviselők látták el, akik a népet a 
maguk végrehajtó hatalmi minőségében képviselték. 

Szolón reformjai" előtt Athént kilenc, a nép által évenként 
választott arkhón kormányozta. A rájuk ruházott hatalom mér- 
tékének tekintetében a jelek szerint nagy volt a bizonytalan- 
ság. E periódus után előbb egy négyszáz, majd egy hatszáz 
tagú gyülekezet következett, amelyet évenként választott meg 
a nép; ez a gyülekezet a népet részben képviselte törvényhozói 
minőségében, mivel nemcsak a törvényalkotás funkciójában 
kapcsolódott a néphez, hanem kizárólagos joggal terjesztett 
törvényjavaslatokat a nép elé. Karthágó szenátusát — bármi 
volt is a hatásköre vagy megbízatásának időtartama — a jelek 
szerint a nép szavazataival választották meg. Az ókor köztár- 
saságainak legtöbbjében — ha nem mindegyikében — hasonló 
példák nyomára bukkanhatunk. 

Spártában az ephoroszok testületének volt irányító szerepe, 
Rómában a tribunusoknak. Kis létszámú testületek voltak, 
igaz; de évente választotta meg őket az egész nép, és a nép 
képviselőinek tekintették őket, szinte teljhatalmú jogkörrel. 
Kréta szigetén a koszmoszok testületét is évente választotta 
meg a nép; több szerző a spártaival és a rómaival analógnak 
minősítette ezt az intézményt, mindössze azzal a különb- 
séggel, hogy e reprezentatív testület megválasztásához a nép- 
nek csupán egy része rendelkezett szavazati joggal. 

Ezekből a tényekből — s még sok más tényt is fölsorakoz- 
tathatnánk melléjük — világos, hogy az ókoriak előtt nem volt 
ismeretlen a népképviselet alapelve, s nem is hagyták figyel- 

men kívül politikai berendezkedésükben. Az ókori és az 
amerikai kormányzatok között az a valódi különbség, hogy az 
utóbbiakban a népnek a maga kollektív minőségében sem- 
miféle része sincs, teljességgel ki van rekesztve belőle, nem 
pedig az, hogy az előbbiek igazgatásából teljességgel ki vol- 
nának rekesztve a nép képviselői. El kell ismerni, hogy ez a 
megkülönböztetés nagyon előnyös az Egyesült Államokra 
nézve. De ahhoz, hogy ez az előny teljes mértékben érvénye- 
süljön, nem szabad elválasztani a másik előnytől, nevezetesen 
a terjedelmes területtől. Nem hihető ugyanis, hogy a képvise- 
leti kormányzat bármiféle formája sikeres lett volna a görög 
demokráciák szűk határai között. 

Ezekkel az ésszerűség diktálta, példák szemléltette és ta- 
pasztalataink igazolta érvekkel szemben az alkotmány buzgó 
ellenfele valószínűleg annak hajtogatására szorítkozik, hogy a 
hat évre kinevezett s nem közvetlenül a nép által választott 
szenátus fokról fokra szükségképpen veszedelmes uralkodó 
szerephez jut a kormányzatban, s azt végül zsarnoki arisz- 
tokráciává alakítja át. 

Erre az általánosító ellenérvre elegendő lenne általánosság- 
ban azt válaszolni, hogy a szabadságot éppúgy veszélyeztet- 
heti a szabadsággal, mint a hatalommal való visszaélés, s hogy 
példák bizony akadnak mind az előbbire, mind az utóbbira; 
továbbá hogy az Egyesült Államokban a jelek szerint inkább 
kell félni az előbbitől, mint az utóbbitól. De adható kevésbé 
általánosító válasz is. 

Megjegyzendő, hogy az efféle fordulat bekövetkezéséhez a 
szenátusnak először is korrumpálnia kell önmagát, majd az 
egyes államok törvényhozó testületeit, azután a képviselő- 
házat, végül pedig magát a népet. Nyilvánvaló, hogy mielőtt 
zsarnokuralom létesítésével kísérletezhet, a szenátusnak ön- 
magát kell korrumpálnia. Az államok törvényhozó testületei- 
nek korrumpálása nélkül a próbálkozás nem folytatható, mivel 
máskülönben a tagok időszakonkénti kicserélődése az egész 

testület megújulásával járna. S ha nem sikerül korrumpálni a 
képviselőházat, akkor a kormányzatnak ez az egyenrangú ága- 
zata ellenállna, és elkerülhetetlenül elfojtaná a kísérletet. Ha 
pedig magát a népet nem korrumpálják, akkor az új képvise- 
lők egymásra következő sora hamar helyreállítaná a dolgok 
eredeti rendjét. Akad ember, aki igazán el tudja hitetni magá- 
val, hogy a javasolt szenátus az emberi ravaszság határain 
belül eső bárminő lehetséges eszközzel meg tudja valósítani 
törvényellenes törekvéseinek célját, ha ennyi sok akadályt kell 
leküzdenie? 

Az ész elmarasztalja a gyanút, s ugyanilyen ítéletet mond 
róla a tapasztalat is. A legjobb példa Maryland alkotmánya. 
Ennek az államnak a szenátusát közvetve választja meg a nép 
(a szövetségi szenátust is így fogja megválasztani), s csupán 
egy évvel rövidebb időtartamra, mint a szövetségi szenátust. 
Megvan az a különleges kiváltsága is, hogy megbízatásának 
időtartama alatt maga gondoskodik a soraiban keletkezett 
üresedések betöltéséről, s ugyanakkor nincs benne meghatáro- 
zó szerepe a körforgásnak — ellentétben a szövetségi szenátus- 
sal. Vannak más, kisebb jelentőségű különbségek is, amelyek 
az előbbivel szemben az utóbbira nem vonatkoztatható kifogá- 
sokra adhatnak okot. Ha tehát a szövetségi szenátusban való- 
ban olyan veszélyek rejlenének, amilyeneket oly fennhangon 
hirdetnek, akkor az ilyen veszedelmek egyik-másik tünetét 
Maryland szenátusánál megtapasztaltuk volna; de ilyen 
szimptómák nem jelentkeztek. Ellenkezőleg: az aggodalmak, 
amelyek eleinte megmutatkoztak az olyasfajta emberek 
részéről, mint akik rémülten nézegették a szövetségi alkot- 
mány megfelelő részét, a kísérlet előrehaladása nyomán foko- 
zatosan elenyésztek; és az említett rész üdvös szerepét napon- 
ta tapasztalhatjuk Maryland alkotmányának működésében, s 
kedhet az unió egyetlen más állama sem. 

A brit példa végérvényesen eloszlathatja az ilyen tárgyú 

aggályokat. Az ottani szenátust nem hat esztendőre választják, 
s az sem mondható, hogy a tagsága nem egyes családokhoz 
vagy vagyonokhoz van kötve: dúsgazdag nemesemberek 
örökletes gyülekezete. A képviselőházat nem két évre választ- 
ja az egész nép, hanem hét esztendőre — igen nagy részében a 
népnek egy igen csekély töredéke. Kétségtelen, hogy itt teljes 
mértékben meg kellene mutatkoznia annak az arisztokrata ha- 
talombitorlásnak és zsarnokságnak, amit állítólag az Egyesült 
Államok fog szemléltetni valamikor a jövőben. A föderációel- 
lenes érvek bajnokainak szerencsétlenségére azonban a brit 
történelem arra tanít bennünket, hogy ez az örökletes testület 
még a képviselőház folytonos beavatkozásai ellen sem volt 
képes megvédeni magát, s alighogy elvesztette az egyedural- 
kodó támogatását, már össze is zúzta a népképviseleti ág ráne- 
hezedő súlya. 

Amennyire az ókor eligazíthat bennünket ebben a kérdés- 
ben, a példái alátámasztják érvelésünket. Spártában az ephoro- 
szok évről évre újraválasztott testülete felülkerekedett az élet- 
fogytiglan megválasztott szenátuson, fokozatosan csökken- 
tette a tekintélyét, és végül magához ragadott minden hatal- 
mat. Mint ismeretes, Róma tribunusai, a nép képviselői, majd- 
nem minden erőpróba alkalmával maguk alá gyűrték az 
élethossziglan választott szenátust, és végül teljes diadalt arat- 
tak fölötte. Ez annál feltűnőbb, mivel a néptribunok minden 
intézkedéséhez egyhangú döntés szükségeltetett, még akkor 
is, amikor számukat tízre növelték. Bizonyítja ez, milyen el- 
lenállhatatlan a szabad kormányformának az az ága, amely 
maga mögött tudhatja a népet. Csatlakozik e példákhoz Karthá- 
góé, amelynek szenátusa Polübiosz" szerint korántsem raga- 
dott magához minden hatalmat, ellenkezőleg, a második pun 
háború kezdetén az eleinte birtokolt hatalmat majdnem teljes 
egészében elvesztette. 

A tények e gyűjteménye alapján nemcsak azt állapíthatjuk 
meg cáfolhatatlanul, hogy a szövetségi szenátus sose lesz 

képes fokozatos hatalombitorlás útján független és arisztokra- 
tikus testületté átformálni önmagát, hanem azt kell hinnünk, 
hogyha egy ilyen fordulat — emberileg előreláthatatlan és elhá- 
ríthatatlan okokból — valaha is bekövetkezik, akkor a képvise- 
lőház, a néppel az oldalán, mindig képes lesz helyreállítani az 
alkotmányt a maga kezdeti formájában és eredeti alapelveivel. 
A nép közvetlenül választott képviselőinek erejével szemben 
még a szenátus alkotmányos hatalmát is kizárólag a felvilágo- 
sult politikának és a közjó iránti elkötelezettségnek az olyan 
megnyilvánulása tarthatja fenn, amelyben maga az egész nép 
osztozik e törvényhozási ágnak nyújtott érzelmi támogatásával. 


PUBLIUS 
A FÖDERALISTA, 64. SZ.: JAY 
1788. március 5. 


New York állam népéhez 

Igaz és korántsem újszerű megállapítás, hogy bizonyos szemé- 
lyek ellenfelei és bizonyos intézkedések ellenzői ritkán korlá- 
tozzák kifogásaikat a személyeket és az intézkedéseket illetően 
arra, ami valóban elítélendő bennük. Csakis ezzel magya- 
rázható azoknak a viselkedése, akik az indítványozott alkot- 
mányt a maga egészében elutasítják, és szigorúan ítélik meg 
legkevésbé kifogásolható cikkelyeinek egyikét-másikát is. 

A II. cikkely 2. szakasza szerint , Az elnöknek joga van 
hozzá, hogy a Szenátus útmutatásával és hozzájárulásával 
nemzetközi szerződéseket kössön, FELTÉVE, HA A JELEN LÉVŐ 
SZENÁTOROK KÉTHARMADA AZZAL EGYETÉRT." 

A szerződéskötés jogköre fontos jogkör, kivált, ha háborúra, 
békére és kereskedelemre vonatkozik; és csakis olyan formá- 
ban és olyan óvintézkedések kíséretében ruházható rá vala- 
kire, amelyek a lehető legnagyobb biztonsággal szavatolják, 

hogy a jogkört a legalkalmasabb emberek fogják gyakorolni, 
mégpedig úgy, hogy a lehető legtökéletesebben szolgálják a 
köz javát. A Konvenció a jelek szerint mindkét körülményre 
tekintettel volt: úgy intézte a dolgokat, hogy az elnököt a nép 
által erre a célra kijelölt elektorok válogatott testülete válassza 
meg, a szenátorok kinevezése pedig az egyes államok tör- 
vényhozó testületeire háruljon. Ez a mód ilyen esetekben sok- 
kal előnyösebb, mint ha a nép választana a maga kollektív 
minőségében, amikor is a pártos hevület hatékonysága, vissza- 
élve az egykedvűséggel, a tudatlansággal, a hebehurgya és 
önző emberek reményeivel és félelmeivel, gyakran a válasz- 
tók csekély hányadának szavazataival juttat hivatalba embe- 
reket. 

Mivel az elnökválasztásra hivatott válogatott testületek és a 
szenátorokat kinevező állami törvényhozó testületek rendsze- 
rint a leginkább felvilágosult és tiszteletre méltó polgárokból 
állnak, indokolt a feltevés, hogy figyelmükkel és szavaza- 
taikkal kizárólag azokat tüntetik majd ki, akik képességeik és 
erényeik révén kerültek előtérbe, s akikbe a nép okkal helyezi 
a bizalmát. Az alkotmány ennek a célnak különleges figyelmet 
szentel. Az elsőnek említett tisztség viseléséből kirekeszti a 
harmincöt éven aluliakat, a másodikból a harmincon aluliakat, 
úgyhogy az elektorok lehetőségeit az olyan emberekre korlá- 
tozza, akikről a nép tartós tapasztalat alapján formálhat véle- 
ményt, s akik valószínűleg nem csapják majd be a szelle- 
messég és a hazafiság felszínes csillogásával, amely — akár a 
gyorsan let, nő üstökös — olykor bizony félrevezet és elkápráz- 
tat. Ha helytálló az a megfigyelés, hogy a bölcs királyok min- 
dig jó képesség,, miniszterekkel veszik magukat körül, akkor 
jogosan érvelhetünk azzal, hogy mivel a válogatott elektori 
testület a királyoknál nagyobb mértékben rendelkezik az 
emberekre és jellemükre vonatkozó bőséges és pontos infor- 
mációval, a kinevezési döntésekben legalább ugyanolyan kö- 
rültekintés és ítélőképesség fog érvényesülni. E meggondolá- 

sokból magától értetődően adódik a következtetés: az ekként 
megválasztott elnök és az így kiválasztott szenátorok mindig 
azok soraiból kerülnek majd ki, akik a legjobban átérzik nem- 
zeti érdekeinket — akár a tagállamok, akár idegen országok 
vonatkozásában -, akik leginkább képesek az említett érdekek 
szorgalmazására, és akiknek a makulátlan jó híre bizalmat kelt 
és bizalmat érdemel. Az ilyen emberekre nyugodtan rábízható 
a szerződéskötés jogköre. 

Köztudomásúlag minden üzleti tevékenység nélkülözhetet- 
len kelléke, hogy legyen benne rendszer; de hogy az országos 
ügyekben mekkora szükség van rá, azt a közvélemény még 
mindig nem fogta fel kellőképpen. Azok, akik a szóban forgó 
jogkört olyan népi testületekre óhajtják bízni, amelynek tagjai 
állandóan és gyors ütemben váltják egymást, a jelek szerint 
nem vetnek számot azzal, hogy az ilyen testület természeténél 
fogva alkalmatlan az olyan nagy célok elérésére, amelyeknek 
valamennyi vonatkozását és körülményét állandóan szem előtt 
kell tartani, és amelyek csakis olyan lépésekkel és intézkedé- 
sekkel közelíthetők és valósíthatók meg, amelyeknek össze- 
hangolásához és végrehajtásához nem elég a tehetség, hanem 
alapos tájékozottság és gyakorta hosszú idő is szükségeltetik. 
A Konvenció tehát bölcsen járt el, amikor úgy döntött, hogy 
nemcsak jó képességű és becsületes emberekre bízza a szer- 
ződéskötés jogkörét, hanem arról is gondoskodott, hogy ezek 
az emberek elég időt töltsenek el tisztükben ahhoz, hogy ala- 
posan megismerjék nemzeti érdekeinket, és megfelelő rend- 
szert dolgozzanak ki és vezessenek be ezeknek az érdekeknek 
az előmozdítására. Az előírt időtartam elegendő alkalmat ad 
nekik politikai tájékozottságuk nagyfokú fejlesztésére, s arra, 
hogy felhalmozott tapasztalataikkal egyre nagyobb és na- 
gyobb mértékben használjanak hazájuknak. Nem kevésbé 
körültekintően járt el a Konvenció, amikor úgy intézkedett a 
szenátorok gyakori megválasztásáról, hogy elkerülje azt a kel- 
lemetlenséget, hogy a nagy jelentőség,, ügyek intézését időről 

időre teljesen új emberekre kelljen bízni; a régieknek ugyanis 
tekintélyes része a helyén marad, ami garantálja a rendet és az 
egységet, valamint a hivatali ismeretek folyamatosságát. 

Kevés az olyan ember, aki ne ismerné el, hogy a kereske- 
delem és a hajózás ügyeit körültekintően kialakított és 
következetesen végrehajtott szisztémának kell szabályoznia, s 
hogy szerződéseinknek és törvényeinknek alkalmazkodniuk 
kell e rendszerhez, s elő kell mozdítaniuk a fejlődését. Igen 
fontos ennek az igazodásnak és illeszkedésnek a gondos meg- 
őrzése; s aki ezt belátja, az el fogja ismerni azt is, hogy ennek 
érdekében az a legjobb, ha a szenátus mind a szerződések 
megkötésében, mind pedig a törvények megalkotásában köz- 
reműködik. 

Bármilyen jellegű szerződés tárgyalása közben előfordulhat 
— ha nem is gyakran —, hogy nélkülözhetetlen a teljes titok- 
tartás és az azonnali cselekvés. Némely esetben úgy lehet hoz- 
zájutni a legjobb információkhoz, ha birtokosaiknak nem kell 
félniük a lelepleződéstől. Ez a félelem éppúgy meglehet 
abban, akit anyagi érdek sarkall, mint abban, aki baráti indí- 
tékból cselekszik, és kétségtelen, hogy mindkét kategóriában 
sokan vannak, akik megbíznak az elnök titoktartásában, de 
sokkal kevésbé a szenátuséban és még kevésbé egy nagy népi 
testületében. A Konvenció tehát helyesen cselekedett, amikor 
a szerződéskötés jogkörét úgy szabályozta, hogy jóllehet a 
szerződések megformálásában az elnöknek a szenátus taná- 
csai és beleegyezése alapján kell eljárnia, az információk 
ügyében joga van úgy cselekednie, ahogyan az a legeszélye- 
sebbnek látszik. 

Az emberi dolgok megfigyelői jól tudják, hogy ezekben a 
dolgokban vannak apályok és dagályok. Időtartamuk, erejük 
és irányuk nagyon különböző, és ritkaság, hogy akár csupán 
kétszer is pontosan azonos lenne a dolgok módja és mértéke. 
A vezetők feladata, hogy észleljék ezeket az apályokat és 
dagályokat, és hasznot húzzanak belőlük; s azok, akik sok 

ilyen tapasztalatot szereztek, azt mondják, hogy igen gyakran 
a napok, sőt az órák is sokat számítanak. Egy csata elvesztése, 
egy fejedelem halála, egy miniszter elmozdítása vagy más, a 
dolgok addigi állását vagy helyzetét módosító körülmények 
esetleg visszájára — és ellenünk! — fordíthatják akár a legked- 
vezőbb áramlatokat is. A csatatéren és a tanácsteremben egy- 
aránt meg kell ragadni a megfelelő pillanatokat, s a vezetők- 
nek módot kell adni rá, hogy a lehető legjobban éljenek az 
alkalommal. Oly gyakran és oly jelentős mértékben sújtott 
bennünket eddig a titoktartás és a gyors ügyintézés hiánya, 
hogy az alkotmány megbocsáthatatlanul tökéletlen lett volna, 
ha nem szentelnek kellő figyelmet e témáknak. A tárgyalások 
során rendszerint az előkészítő és kiegészítő intézkedések 
igénylik a legnagyobb titoktartást és a leggyorsabb cselekvést. 
Ezek országos szempontból csak annyiban fontosak, amennyi- 
ben megkönnyítik a tárgyalási célok elérését. Az elnök sem- 
milyen akadályba nem ütközik ezen a téren, s ha olyan körül- 
mény adódna elő, ami a szenátus tanácsát és beleegyezését 
igényli, bármikor összehívhatja ezt a testületet. Látjuk tehát, 
hogy az alkotmány gondoskodik róla, hogy a szerződések 
ügyében folytatott tárgyalásokon a kezünkben legyen minden 
olyan előny, amely egyrészt a tehetség, a tájékozottság, a tisz- 
tesség és a lelkiismeretes vizsgálódás, másrészt a titoktartás és 
a gyors ügyintézés révén megszerezhető. 

E tervezettel szemben azonban — mint egyébként a legtöbb 
tervezettel szemben -— ellenvetéseket támasztanak és hangoz- 
tatnak. 

Némelyeknek nem azért nem tetszik, mintha hibákat vagy 
fogyatékosságokat észlelnének benne, hanem azért, mert ha a 
megkötött szerződések törvényerőre emelkednek, akkor sze- 
rintük csakis törvényhozói felhatalmazással bíró emberek köt- 
hetik meg őket. Nos, ezek az urak úgy látszik, nem gondolnak 
arra, hogy bíróságaink ítéletei és kormányzónk alkotmá- 
nyosan adott megbízásai éppoly érvényesek és kötelező ere- 

jűek az érdekelt személyekre nézve, mint a törvényhozó 
testületünk megszavazta törvények. A hatalom minden alkot- 
mányos intézkedése, akár a végrehajtó, akár a bírói ágban, 
éppoly törvényes érvényességgel és kötelező erővel bír, mint- 
ha a törvényhozó testülettől eredne; ezért hát bármi néven 
nevezzük is a szerződéskötési hatáskört, vagy bármilyen köte- 
lező erejűek a megkötött szerződések, annyi bizonyos, hogy a 
népnek jogában áll ráruházni ezt a hatáskört egy a törvény- 
hozó, a végrehajtó vagy a bírói hatalmi ágtól különálló testü- 
letre. Abból, hogy a törvényalkotás jogkörét a törvényhozó 
testületre ruházta, még nem következik, hogy azzal a jogkör- 
rel is fel kell ruháznia, amelynek értelmében minden olyan, a 
szuverenitással összefüggő intézkedést is meghozhat, amely 
érinti és kötelezi az állampolgárokat. 

Mások nem ellenzik ugyan, hogy a szerződéseket a javasolt 
módon kössék, azt azonban ellenzik, hogy a szerződéseket 
legfőbb törvényeknek tekintsék. Hiszik és vallják, hogy a 
szerződések, mint testületi döntések, visszavonhatók. Ez a 
gondolat országunkban újnak és különösnek tetszik, de hát új 
tévedések éppoly gyakran bukkannak fel, mint új igazságok. 
Ezek az urak jól tennék, ha átgondolnák, hogy a szerződés 
nem más, mint alku; s lehetetlenség olyan országot találni, 
amely rá nézve feltétlenül kötelező alkut kötne velünk, ha az 
alku ránk nézve csak addig és oly módon kötelező, ameddig és 
ahogyan jónak látjuk. A törvényalkotók kétségkívül módosít- 
hatják vagy visszavonhatják a törvényeket, és az sem vitat- 
ható, hogy a szerződések megalkotói megváltoztathatják vagy 
semmissé nyilváníthatják a szerződéseket; de ne feledjük, 
hogy a szerződéseket nemcsak az egyik szerződő fél fogal- 
mazza meg, hanem mind a kettő; következésképpen ahogy 
korábban mindkettő beleegyezése nélkülözhetetlen volt a 
szerződéskötéshez, úgy a későbbiekben mindkettő beleegye- 
zése szükséges a szerződés módosításához vagy eltörléséhez. 
A javasolt alkotmány tehát a legcsekélyebb mértékben sem 

terjesztette ki a szerződések szabta kötelezettségeket. A 
szerződések éppoly kötelező érvényűek és éppen annyira 
kívül esnek a törvényhozói aktusok legális hatókörén most, 
mint bármikor a jövőben, avagy bármilyen kormányformában. 

Köztársaságban hasznos lehet a gyanakvás, de amikor túl- 
teng az államtestben, mint az epe az emberi testben, olyankor 
a szemet gyakran félrevezetik a káprázatok, amelyeket a 
betegség a környező tárgyakra vetít. Valószínűleg erre vezet- 
hető vissza némelyek félelme és szorongása, hogy az elnök és 
a szenátus esetleg úgy köt szerződéseket, hogy a tagállamok 
érdekeit egyenlőtlen mércével méri. Mások azt gyanítják, 
hogy a kétharmad elnyomja majd a maradék egyharmadot, és 
fölteszik a kérdést: vajon a tisztelt urak elegendő mértékben 
felelősségre vonhatók-e a magatartásukért; vajon ha korrupt 
módon. cselekszenek, megbüntethetők-e; és ha előnytelen 
szerződéseket kötnek, akkor vajon miként szabadulhatunk az 
ilyen szerződésektől? 

Mivel a szenátusban minden állam egyenlő mértékben van 
képviselve, s jó képességű emberek képviselik őket, akiknek 
határozott szándéka, hogy érvényesítsék a választóik érdekeit, 
az államoknak egyenlő befolyásuk lesz az említett testületben, 
kivált ha folyamatosan ügyelnek rá, hogy a legalkalmasab- 
bakat válasszák ki, és hogy a szenátorok pontosan és lelkiis- 
meretesen vegyék ki a részüket a szenátus munkájából. Ami- 
lyen mértékben az Egyesült Államok formájában és jellegében 
nemzetté válik, olyan mértékben nő a figyelem az egész or- 
szág felvirágoztatása, a közjó iránt; és ugyancsak gyönge kor- 
mányzat az, amely elfelejti, hogy a közjó, a nagy egész fölvi- 
rágoztatása csak úgy valósítható meg, ha az egészet alkotó 
részek mindegyikében segítjük érvényesülni a jót. Sem az el- 
nöknek, sem a szenátoroknak nem lesz módja olyan szerző- 
déseket kötni, amelyek nem kötelezők rájuk, családtagjaikra 
és vagyonukra éppen olyan mértékben, mint a közösség bár- 
melyik tagjára; és mivel nincs az országétól elütő magán- 

érdekük, nem esnek kísértésbe, hogy elhanyagolják az ország 
érdekeit. 

A korrupció elképzelhetetlen; aki lehetségesnek véli, hogy 
az elnök, továbbá a szenátus kétharmad része valaha is képes 
lesz ilyen méltatlan magatartásra, az vagy igen szerencsétlen 
volt a külvilággal való minden kapcsolatában, vagy pedig 
túlontúl érzékenyen reagál a lelke az efféle benyomásokra. 
Túlságosan durva és gyűlöletes a gondolat ahhoz, hogy foglal- 
kozzunk vele. Ha azonban ilyen eset mégis előfordulna, akkor 
a tőlünk ekként kicsikart szerződés, mint bármelyik csalárd 
szerződés, a nemzetközi jog értelmében semmisnek és érvény- 
telennek tekintendő. 

Ami az elnök és a szenátorok felelősségét illeti, nehéz elkép- 
zelni, hogyan lehetne nagyobb. Hűségükről kezeskedik min- 
den olyan tényező, amely befolyásolhatja az emberi lelket: 
becsület, eskü, hírnév, lelkiismeret, hazaszeretet, családi érzé- 
sek és kötődések. Röviden: mivel az alkotmány a lehető leg- 
nagyobb gondot fordította rá, hogy a szóban forgó személyek 
tehetségesek és tisztességesek legyenek, okkal feltételezzük, 
hogy a szerződések, amelyeket megkötnek, az adott körülmé- 
nyek között a lehető legelőnyösebbek lesznek; és ha a bün- 
tetéstől és a szégyentől való félelem is nyom valamennyit a 
latban, a kifogástalan viselkedésnek erről az indítékáról bősé- 
gesen gondoskodott az alkotmánynak a közjogi felelősségre 
vonásról (impeachment) szóló szakasza. 

PUBLIUS 

New York állam népéhez 

A többi jogkör, amelyet a Konvenció tervezete külön a szená- 
tusra ruház, azt tartalmazza, hogy a végrehajtó hatalmi ággal 
karöltve részt vegyen a hivatali tisztségekre való kinevezések- 
ben, joghatósági minőségében pedig lefolytassa a tárgyalást a 
közjogi bíráskodás során. Mivel a kinevezések dolgában a 
végrehajtó hatalom a legfőbb szerv, leghelyesebb, ha a rájuk 
vonatkozó előírásokat majd az arról a hatalmi ágról szóló 
részben vizsgáljuk meg. A jelen témakört tehát a szenátus 
joghatósági jellegének tanulmányozásával zárjuk. 

A teljességgel választáson alapuló kormányzatban a közjogi 
felelősségre vonást tárgyaló, megfelelő összetételű bíróság 
éppoly kívánatos, mint amilyen nehezen elérhető cél. Illeté- 
kessége a közéleti férfiak helytelen magatartásából eredő vét- 
ségekre, más szóval a valamilyen közéleti megbízatással való 
visszaélésre vagy azzal kapcsolatos jogsértésekre terjed ki. 
POLITIKAI természetűnek joggal nevezhető az ilyen visszaélés 
vagy jogsértés, mivel főleg közvetlenül a társadalmat ért 
sérelmekről van szó. A lefolytatott eljárás éppen ezért nem- 
ritkán az egész közösség érzelmeit fel fogja kavarni, és pár- 
tokra osztja a vádlott iránt inkább barátságos vagy inkább 
ellenséges közvéleményt. Sok esetben a már korábban kiala- 
kult érdekcsoportok is közbeavatkoznak majd, és mozgósítják 
minden ellenséges indulatukat, pártoskodásukat, befolyásu- 
kat, érdekeltségüket az egyik vagy a másik oldal mellett; s az 
ilyen esetekben nagy a veszély, hogy a döntés inkább az egyes 
pártok erőviszonyain, semmint az ártatlanság vagy a bűnösség 
valódi bizonyítékain múlik. 

Nem kell bővebben indokolni, hogy milyen kényes és fontos 
az olyan megbízatás, amely ily közelről érinti minden köz- 

ügyek intézésében munkálkodó ember politikai hírnevét és 
egzisztenciáját. Könnyen beláthatjuk, milyen nehéz megtalálni 
a helyét egy teljes egészében az időszaki választásokon alapuló 
kormányzatban, különösen ha tekintetbe vesszük, hogy e kor- 
mányzat legmarkánsabb személyiségei — éppen ennek követ- 
keztében — gyakran a legravaszabb vagy a legnagyobb lét- 
számú csoport vezetői vagy eszközei, akiktől éppen ezért nem- 
igen várható el, hogy megfelelő tárgyilagossággal legyenek 
képesek megítélni azokat, akiknek magatartását vizsgálják. 

A Konvenció minden jel szerint úgy találta, hogy e fontos 
megbízatás legalkalmasabb letéteményese a szenátus. Aki 
tisztában van a dologban rejlő nehézségekkel, az nem fogja 
elhamarkodottan kárhoztatni ezt a véleményt, hanem fonto- 
lóra veszi a mellette szóló súlyos érveket. 

Mi is a valódi célja, kérdezhetnők, a szóban forgó intéz- 
ménynek? Nem arra való-e, hogy módot adjon a közéleti 
emberek viselkedésének NEMZETI MEGÍTÉLÉSÉRE? Ha pedig 
ez a célja, akkor ugyan kik ítélhetnének méltóbban a nemzet 
nevében, mint magának a nemzetnek a képviselői? Nem vitat- 
ja senki, hogy a vizsgálat kezdeményezésének, vagyis a közjo- 
gi vádemelésnek a jogköre a törvényhozás egyik ágának illeté- 
kességébe tartozik; de vajon az indokok, amelyek ennek az 
elrendezésnek a helyességét támasztják alá, nem szólnak-e 
hangsúlyosan amellett, hogy az említett testületnek a másik 
ága is részt vegyen a vizsgálatban? A modell, amelyről az 
említett intézmény elképzelését mintázták, eleve kijelölte a 
Konvenció útját: Nagy-Britanniában közjogi felelősségre 
vonás esetén az alsóház emel vádat, és a felsőház hozza meg 
a döntést. Nem egy tagállam alkotmánya követte ezt a példát. 
Az előbbi is, az utóbbiak is alighanem olyan gyeplőnek tekin- 
tették a közjogi felelősségre vonás gyakorlatát a törvényhozó 
testület kezében, amely féken tartja a hatalom végrehajtó ágá- 
ban szolgáló embereket. S nem annak kell-e tekinteni 
valóban? 

S vajon találhatnánk-e a szenátusnál nagyobb tekintélyű és 
függetlenebb törvényszéket? Vajon van-e olyan testület, 
amely jobban bízna a maga helyzetének szilárdságában, s így 
megfélemlíthetetlenül és befolyásolatlanul őrizné meg a szük- 
séges pártatlanságot a megvádolt egyén és vádlói, a nép képvi- 
selői között? 

Vajon a Legfelsőbb Bíróság megfelelne ennek a követel- 
ménynek? Nagyon is kétséges, hogy ennek a bíróságnak a tag- 
jai minden időben rendelkeznének azzal a rendkívüli jellem- 
szilárdsággal, amely előfeltétele az ilyen nehéz feladat elvég- 
zésének, és még ennél is kétségesebb, hogy megvolna-e a 
kellő hitelük és tekintélyük, amely bizonyos esetekben nélkü- 
lözhetetlen ahhoz, hogy elfogadtassanak a néppel olyan dön- 
tést, amely történetesen ellentétes a nép közvetlen képviselői 
előterjesztette váddal. Végzetes lehet a vádlottra, ha a bíróság 
tagjai nem felelnek meg az első követelménynek; s veszélyez- 
teti a közösség nyugalmát, ha nem felelnek meg a második- 
nak. Ezt a kettős veszélyt csak úgy lehetne elhárítani — ha 
egyáltalán el lehetne —, hogy a szóban forgó bíróság létszámát 
az ésszerű takarékossággal összeegyeztethetetlen mértékben 
megnövelik. A közjogi vádemeléseket tárgyaló bíróság nagy 
létszámát az eljárás természete is indokolja. Az eljárást sem a 
vád meghatározásában, sem a bírák véleményalkotásában nem 
köthetik meg olyan szigorú szabályok, amelyek rendes esetek- 
ben korlátozzák a bíróság cselekvési körét a személyi bizton- 
ság javára. Semmiféle esküdtszék nem áll a törvény ítéletét 
kihirdető bíróság és az ítéletben részesülő vagy azt elszenvedő 
egyén között. A félelmetes hatáskör, amellyel a közjogi fele- 
lősségre vonás bíróságának rendelkeznie kell ahhoz, hogy a 
közösség legjelentősebb embereinek tisztességéről vagy gya- 
lázatáról ítélkezzék, eleve kizárja, hogy ezt a megbízatást csu- 
pán néhány személyre ruházzák. 

Már ezek a meggondolások is elégségesnek látszanak ahhoz 
a végkövetkeztetéshez, hogy a Legfelsőbb Bíróság nem pótol- 

hatja a szenátust a közjogi bíráskodásban. Van azonban még 
egy szempont, amely erősíti ezt a végkövetkeztetést. Ez pedig 
a következő. A közjogi felelősségre vonás révén kiszabható 
büntetéssel nem ér véget a jogsértő személy fenyítése. Azután, 
hogy örökös kitaszításra ítéltetett hazája megbecsüléséből, 
bizalmából, méltóságaiból és jutalmaiból, ráadásul még 
köztörvényes eljárás, vád és büntetés fenyegeti. Helyes-e va- 
jon, hogy ugyanazok, akik az egyik tárgyaláson rendelkeztek 
a jó híréről és legértékesebb polgárjogairól, egy másik tárgya- 
láson — ugyanazért a jogsértésért — rendelkezzenek az életéről 
és a vagyonáról? Nincs-e igen nyomós ok arra az aggodalom- 
ra, hogy az első ítéletben rejlő esetleges tévedés újabb téve- 
dést szül a másodikban? Hogy az első döntés elfogulttá tenné 
a bíróságot minden új szempont iránt, amely közben fölmerül 
és módosíthatná a második döntés jellegét? Akik valameny- 
nyire ismerik az emberi természetet, habozás nélkül igennel 
válaszolnak e kérdésre, és minden további nélkül belátják, 
hogy ha ugyanazok bíráskodnak mind a két esetben, akkor 
azok, akik ellen bűnvádi eljárás folyik, nélkülözik a kettős biz- 
tonságot, amely pedig a kettős tárgyalás eredeti célja. Az ítélet 
valójában az élet és a vagyon elvesztésével járhatna, holott 
voltaképpen csupán arra irányul, hogy a vádlottat megfosszák 
jelenlegi tisztségétől és alkalmatlannak nyilvánítsák a jövőbe- 
li tisztségekre. Mondhatná valaki, hogy a második esetben az 
esküdtszék közbeiktatásával elhárítható a veszély. Az esküdt- 
széket azonban gyakorta befolyásolja a bírák véleménye. Ez 
néha olyan különleges ítélet meghozatalára készteti az esküdt- 
széket, amely a fő kérdést a bíróság döntésére bízza. Ki bízná 
az életét és a vagyonát egy olyan esküdtszék ítéletére, amely 
olyan bírák védnöksége alatt cselekszik, akik előzőleg már 
megállapították az illető bűnösségét? 

Vajon javított volna a terven, ha a közjogi felelősségre vonás 
tárgyalásához egyesítik a Legfelsőbb Bíróságot a szenátussal? 
Ez az egyesítés bizonyára több szempontból előnyös lett 

volna; de vajon nem nyomott volna többet a latban az a jelen- 
tős hátrány, amelyről már beszéltünk, nevezetesen hogy a 
jogsértő személy elleni kettős bűnvádi eljárásban ugyanazok a 
bírák ítélkeznek? Az egyesítés előnyei bizonyos fokig elér- 
hetők azzal, ha a közjogi felelősségre vonást tárgyaló bíróság 
elnöki tisztét a Legfelsőbb Bíróság elnöke látja el, ahogyan a 
Konvenció tervezete javasolja, s így lényegében elkerülhetők 
a hátrányok, amelyek a Legfelsőbb Bíróságnak az előbbi 
testületbe való teljes beolvasztásával járnának. Talán megta- 
lálták az arany középutat. Arra nem térek ki, hogy hatáskö- 
rének ilyen tekintélyes növelése mily sok további ürügyet 
szolgáltatott volna a bírói hatalom elleni kifakadásokra. 
Vajon kívánatos lett volna a közjogi felelősségre vonást tár- 
gyaló bíróságot a kormányzat más részlegeitől teljességgel 
független személyekből megalkotni? Szólnak nyomós érvek 
az ilyen elképzelés mellett, de ellene is. Némelyek szemében 
bizonyára nem jelentéktelen ellenvetés, hogy az ilyen meg- 
oldás növelné a politikai gépezet bonyolultságát, és olyan új 
eszközt adna a kormányzat kezébe, amelynek hasznossága 
legalábbis megkérdőjelezhető. Van azonban egy olyan ellen- 
érv is, amelyről senki sem gondolja, hogy nem érdemes 
figyelemre méltatni, s ez a következő. Az ekként kialakított 
bíróság vagy igen költséges lenne, vagy pedig különféle hát- 
rányokkal és kényelmetlenségekkel járna. Vagy állandó, a kor- 
mányzat székhelyén tartózkodó és természetesen fix és rend- 
szeres fizetésre igényt tartó tisztségviselőkből állna, vagy 
pedig a tagállamok kormányzatainak tisztviselőiből, akikhez 
akkor fordulnának, amikor egy-egy vádemelési eset adódik. 
Nehéz elképzelni, hogy az ésszerűség határain belül bárki is 
előhozakodhatnék az előbbiektől lényegesen eltérő harmadik 
megoldással. Mivel a már jelzett okokból a bíróságnak nagy 
létszámúnak kell lennie, az első változatot mindenki elveti, 
akinek módjában áll összehasonlítani a közszükségletek 
mértékét a kielégítésükre hivatott eszközökével; és a második 

megoldást is csak fenntartásokkal támogatják azok, akik ala- 
posan mérlegelik, hogy milyen nehéz alkalmanként össze- 
hívni az unió egész területén szétszórt embereket; hogy az 
ártatlan személyek mily nagy sérelmet szenvednek azzal, 
hogy az ellenük felhozott vád meghatározását folyton halaszt- 
gatják; hogy mennyire kedvez a valóban bűnösöknek, ha a 
halasztás alkalmat szolgáltat intrikákra és korrumpálásra; s 
hogy némely esetben mekkora kárt szenvednek az egyes álla- 
mok, ha hosszan tartó tétlenségre ítéltetnek azok az emberek, 
akiknek rendíthetetlen és hűséges kötelességteljesítése később 
esetleg üldöztetésnek teszi ki őket a képviselőház gátlástalan 
vagy cselszövő többsége részéről. Ez utóbbi feltevés talán túl- 
ságosan gorombának látszik, és valószínűleg ritkán igazol- 
ható; de ne feledjük, hogy a pártütés démona bizony minden 
népes gyülekezetet megszáll hébe-hóba. 

De ha ebben a vonatkozásban valamelyik már megvizsgált 
vagy még kigondolható másik megoldást előnyben részesítenék 
is a Konvenció tervezetével szemben, ebből még nem 
következik, hogy az alkotmányt azért mindenképpen el kell 
vetni. Ha az emberiség úgy döntene, hogy bármely kormányzati 
intézményt csak akkor fogad el, ha minden egyes részletét pon- 
tosan hozzáigazítják a tökéletesség legszigorúbb követelmé- 
nyeihez, akkor a társadalom igen hamar az anarchia színhelyévé 
válnék, a világ pedig sivataggá. Ugyan miképpen határozható 
meg a tökéletesség kánonja? S ugyan ki vállalkoznék rá, hogy 
egy egész közösség ellentétes nézeteit egyazon véleménybe 
gyúrja össze; s hogy egy önhitt tervezőt rábírjon, hogy a maga 
holtbiztos szempontjait vesse el egy még önhittebb felebarátja 
bizonytalan szempontjai kedvéért? Hogy megfeleljen az alkot- 
mányt ellenző személyek céljainak, az illetőnek nemcsak azt 
kellene bebizonyítania, hogy az alkotmány egyes rendelkezései 
nem az elképzelhető legjobbak, hanem azt is, hogy az egész, 
úgy, ahogy van, rossz és ártalmas. 

PUBLIUS 

New York állam népéhez 
A közjogi felelősségre vonás számára javasolt törvényszékkel 
szemben fölhozott fő ellenvetések áttekintése alkalmasint 
eloszlat minden olyan kedvezőtlen benyomást, amely esetleg 
még mindig fennáll ebben a vonatkozásban. 

Az első ezek közül az ellenvetések közül: a szóban forgó 
rendelkezés összekeveri — ugyanazon a testületen belül — a 
törvényhozói és a bírói hatáskört, és ezzel megsérti azt a fon- 
tos és jól bevált szabályt, amely megköveteli a különböző 
hatalmi ágak szétválasztását. E szabály valódi jelentését más 
helyen már megvizsgáltuk és meghatároztuk, és kimutattuk, 
hogy teljességgel összefér az említett hatalmi ágaknak külön- 
leges célokra való összevegyítésével, miközben lényegében 
fennmarad a különállásuk és az önállóságuk. Ez a részleges 
összevegyítés némely esetben nemcsak helyes, hanem szük- 
séges is a kormányzat különféle részeinek egymás elleni köl- 
csönös védelme szempontjából. A politika tudományának leg- 
nagyobbjai is elismerik, hogy a végrehajtó hatalmi ág abszolút 
vagy minősített vétójoga a törvényhozó testület intézkedései- 
vel szemben áthághatatlan korlát az utóbbinak az előbbi ter- 
hére előadódható túlkapásai ellen. S nem kevésbé indokolt az 
az állítás sem, hogy a közjogi felelősségre vonást illető és az 
előzőkben említett jogkör jelentős fékező erő a törvényhozó 
testület kezében a végrehajtó hatalom jogsértései ellen. A jog- 
körök megosztása a törvényhozás két ága között — az egyik 
vádemelésre jogosult, a másik ítélkezésre — elhárítja azt a bök- 
kenőt, hogy ugyanazok a személyek legyenek vádlók is, ítél- 
kezők is; és elhárítja az üldöztetés veszélyét, ha az egyik vagy 
a másik ágban a pártütő szellem kerekednék felül. Mivel az 
elítéltetéshez a szenátus kétharmadának jóváhagyása szük- 

séges, ez a többlettényező a lehető legteljesebb biztosíték, 
hogy indokolt esetben a vádlott ártatlanságát fogják megál- 
lapítani. 

Különös, hogy a tervezetnek ezt a részét, az itt említett elv 
alapján, milyen hévvel támadják azok az emberek, akik New 
York állam alkotmányát különben, állításuk szerint, korlát- 
lanul csodálják; pedig hát az az alkotmány a szenátust, a 
Legfelsőbb Bíróság kancellárjával és bíráival együtt, nemcsak 
a közjogi felelősségre vonás törvényszékévé avatja, hanem az 
állam legfőbb igazságszolgáltatási testületévé is minden pol- 
gári perben és minden bűnügyben. A kancellár és a bírák szám- 
aránya a szenátorok számához képest olyan alacsony, hogy 
bízvást elmondhatjuk: New York állam igazságszolgáltatási 
hatósága valójában a szenátusa. Ha a Konvenció tervezete az- 
zal vádolható, hogy ebben a tekintetben eltér az oly sokszor 
említett híres szabálytól, és ha oly kevéssé látszik elfogad- 
hatónak, akkor mennyivel inkább érvényes ez a vád New York 
állam alkotmányára!! 

A második ellenvetés a szenátussal mint közjogi felelősségre 
vonásra jogosult törvényszékkel szemben úgy szól, hogy a 
hatalom visszás halmozódását segíti elő ebben a testületben, s 
így túlságosan arisztokratikussá teszi a kormányzatot. Hang- 
súlyozzák, hogy a tervezet szerint a szenátus osztozik a végre- 
hajtó hatalommal a szerződések megkötésének és a tisztsé- 
gekre való kinevezéseknek a jogkörében. Márpedig, mondják 
a második ellenvetéssel érvelők, ha e kiváltságokhoz hoz- 
záadódik a döntési jog minden közjogi felelősségre vonási 
esetben, akkor bizony döntő súllyal esik latba a szenátusi be- 
folyás. Mivel az ellenvetés fogalmazása korántsem pontos, 
nem könnyű pontos választ adni rá. Ugyan miféle ismertetőjel 


! New Jersey alkotmányában a legfelső bírói hatalom szintén a törvény- 
hozás egyik ágát illeti. New Hampshire, Massachusetts, Pennsylvania és 
Dél-Karolina államokban a törvényhozás egyik ága a közjogi felelősségre 
vonási törvényszék. (Publius) 

alapján állapíthatnók meg, hogy mi biztosít a szenátusnak túl- 
ságosan nagy vagy túlságosan csekély befolyást, avagy pusz- 
tán a kívánt mértékű befolyást? Vajon nem biztonságosabb-e 
— és nem egyszerűbb - az ilyen homályos és bizonytalan mér- 
legeléseket mellőzni, és minden jogkört önmagában vizsgálni; 
és az általános alapvelvek szerint eldönteni, hogy kire vagy 
mire ruházható ez vagy az a jogkör a legelőnyösebben és a 
lehető legcsekélyebb kockázattal? 

Ha így cselekszünk, akkor könnyebben felfogható - és talán 
biztosabb — eredményt kapunk. A szerződéskötési jogkörről 
szóló, a Konvenció tervezetében olvasható rendelkezést ebben 
az esetben — ha nem tévedek - teljességgel igazolják az egyik 
előző számban ismertetett meggondolások, valamint azok, 
amelyeket vizsgálódásunk következő tárgykörében sorolunk 
majd fel. Remélem, hogy annak a tárgykörnek a fejtegetései 
nem kevésbé kedvező megvilágításba helyezik majd a szená- 
tusnak a végrehajtó hatalommal való összekapcsolását. Es 
szeretném azt hinni, hogy a legutóbbi értekezésemben olvas- 
ható észrevételek meggyőzően bizonyítják, hogy nehéz — vagy 
éppen lehetetlen — lett volna alkalmasabb helyet találni a 
közjogi felelősségre vonás jogköre számára, mint amelyet 
végül a Konvenció választott. S ha ez így van, akkor érvelé- 
sünkből nyugodtan kiselejtezhetjük a szenátus túlságosan 
nagy befolyásának feltételezett veszélyét. 

Ezt a feltevést azonban már korábban elvetettük, nevezete- 
sen akkor, amikor a szenátorok számára előírt hivatali időtar- 
tamról volt szó. Történelmi példák és észérvek fölsorakoz- 
tatásával kimutattuk, hogy minden kormányzat legnépibb — 
mert a republikánus szellemet leginkább képviselő — ága s így 
általában a nép kegyeltje igen erős, sőt esetleg túl erős ellen- 
fele minden más kormányzati ágnak. 

Ám ettől az igen lényeges és hathatós alapelvtől függetlenül 
az országos képviselőház egyensúlyának biztosítása céljából a 
Konvenció tervezete több jelentős tényezőt iktatott be a szená- 

tusra ruházott többletjogkörök ellensúlyozására. A képviselő- 
ház kizárólagos joga például a pénzügyi törvények beter- 
jesztése. Ugyancsak a képviselőház kizárólagos joga a közjo- 
gi vád alá helyezés kezdeményezése, ami nyilván teljes mér- 
tékű ellensúlya a közjogi vádemelésben meghozandó döntés 
jogkörének. Ugyancsak a képviselőház a döntőbíró minden 
olyan esetben, amikor az elnök megválasztásához nem gyűlik 
össze az összes elektorok számának többségét jelentő szava- 
zat; márpedig kétségtelen, hogy ilyesmi előfordulhat, talán 
nem is ritkán. Ez a lehetőség folyamatosan fennforog, ami a 
képviselőház befolyásának szükségképpen egyik jelentős for- 
rása. Minél inkább mérlegeljük, annál fontosabbnak látjuk ezt 
a végső — bár feltételes — jogkört, mármint annak a versengés- 
nek az eldöntését, amely az unió legjelesebb polgárai között 
folyik az unió legfontosabb tisztségéért. Talán nem meggon- 
dolatlan megállapítás, hogy a befolyás eszközeként ez a 
jogkör felülmúlja a szenátus bármelyik előjogát. 

A szenátussal mint a közjogi felelősségre vonás fórumával 
szemben felhozott harmadik ellenvetés abban gyökerezik, 
hogy a szenátusnak szerepe van a hivatali kinevezésekben. 
Némelyek úgy vélik, hogy a szenátorok ezért túlságosan eny- 
hén bírálnák el azoknak az embereknek a viselkedését, akiket 
részben ők indítottak el hivatali pályájukon. Ez az ellenvetés 
elvileg elítéli azt a gyakorlatot, amely minden általunk ismert 
állam kormányzatában - és talán minden más kormányzatban 
is — tapasztalható, hogy tudniillik mindazok, akik bármikor 
felmondható állást töltenek be, ki vannak szolgáltatva a kine- 
vezőiknek. Hasonló valószínűséggel állítható ebben az eset- 
ben, hogy az utóbbiak protekciója menedék az előbbiek szá- 
mára, ha kifogásolható módon viselkednek. Ez a gyakorlat 
azonban — ezzel az elvvel ellentétben — abból a feltevésből 
indul ki, hogy azok felelősségérzete, akik alkalmasnak és hoz- 
záértőnek gondolván a kiválasztott személyeket, és akik érde- 
keltek abban, hogy a közügyeket tiszteletre méltóan és 

közmegelégedésre igazgassák, arra fogja ösztönözni őket, 
hogy megváljanak mindazoktól, akik viselkedésükkel bebi- 
zonyították, hogy méltatlanok a beléjük vetett bizalomra. A 
tények ugyan nem mindig felelnek meg e feltevésnek, de ha 
nagyjában-egészében helytálló, akkor megdől az a feltétele- 
zés, hogy a szenátus, amely csupán helybenhagyja a végrehaj- 
tó hatalom választását, annyira elfogult a kiválasztott szemé- 
lyek javára, hogy nem hajlandó meglátni a bűnösség olyan 
rendkívüli bizonyítékait sem, amelyek arra ösztönzik a nemzet 
képviselőit, hogy a vádlóik legyenek. 

Ha további érvek szükségesek az ilyen elfogultság valószí- 
nűtlenségének kimutatására, bízvást meglelhetők a szenátus- 
nak a kinevezésekben betöltött ténykedésében. Az elnök fel- 
adata lesz, hogy javasoljon bizonyos személyeket, majd a 
szenátus tanácsa és beleegyezése alapján kinevezze őket. A 
kiválasztás természetesen nem a szenátus dolga. Elvetheti a 
végrehajtó hatalom ilyen vagy olyan kiválasztottját, s új jelö- 
lésre kényszerítheti a végrehajtó hatalmat, de maguk a szená- 
torok nem választhatnak senkit — csupán jóváhagyhatják vagy 
elutasíthatják az elnök választottját. Az is lehet, hogy úgy 
egyeznek bele a javasolt személy kinevezésébe, hogy közben 
egy másikat részesítenének előnyben, hiszen lehetséges, hogy 
ellenzésüknek nincsen konkrét indoka, s nem lehetnek bizo- 
nyosak benne, hogy ha megvonják a jóváhagyásukat, akkor a 
következő jelölt az ő kedvencük lesz vagy más olyan személy, 
aki szerintük érdemesebb a kinevezésre, mint az, akit éppen 
elutasítottak. Így tehát nemigen fordulhat elő, hogy a szenátus 
többsége nagyobb jóindulattal viseltetnék egy-egy jelölt iránt, 
mint amennyit annak feltételezett érdemei keltenek, vagy 
nagyobb ellenérzéssel, mint amennyit az érdemek hiányának 
bizonyítékai váltanak ki. 

A szenátussal mint közjogi felelősségre vonási bírósággal 
szemben felhozott negyedik ellenvetés abban gyökerezik, 
hogy ez a testület a végrehajtó hatalommal együtt ren- 

delkeznék a szerződéskötés jogkörével. Azt állítják, hogy en- 
nek következtében a szenátorok saját maguk fölött bíráskod- 
nának az ezzel a megbízatásukkal összefüggő korrupciós vagy 
hűtlen kezelési ügyekben. Márpedig ha a szenátor urak együtt- 
működtek a végrehajtó hatalommal az ország érdekeinek 
elárulásában, ártalmas szerződések megkötésében, akkor 
ugyan mennyi esély van arra — teszik fel sokan a kérdést —, 
hogy valóban megkapják a megérdemelt büntetést, amikor 
saját maguk döntenek a vádról, amelyet árulásuk miatt emel- 
tek ellenük? 

Ezt az ellenvetést komolyabban és az érvek nagyobb mérvű 
fölsorakoztatásával emlegetik széltében-hosszában, mint a ter- 
vezet e része ellen irányuló többit, de én meg vagyok róla győ- 
ződve, hogy tévedésen alapul. 

A legfőbb biztosíték az ellen, hogy szerződések megkötésé- 
ben korrupció és árulás játszhassék szerepet, az alkotmány 
szándéka szerint a szerződéseket megkötő személyek létszá- 
mában és jellemében keresendő. Az unió legfőbb tisztség- 
viselője és az államok törvényhozó testületeinek kollektív 
bölcsességével megválasztott testület kétharmada KÖZÖSEN 
LÉP FEL: a tervezet szerint ez a záloga annak, hogy az orszá- 
gos testületek becsületesen járnak el az ilyen ügyekben. A 
Konvenció joggal mérlegelhette volna, hogy büntessék meg a 
végrehajtó hatalmat, ha eltér a szenátus utasításaitól, vagy ha 
nem becsületesen jár el a rábízott tárgyalások során. Azt is 
joggal mérlegelhette volna, hogy a szenátus néhány vezető 
emberét büntessék, amiért áruba bocsátotta a nevezett testület- 
ben élvezett befolyását külföldi eredet,, korrupció eszköze- 
ként. Nem lenne azonban jogos, hogy a szenátus kétharmadát 
helyezzék vád alá és büntessék meg, amiért ártalmas 
szerződésbe egyezett bele, hiszen ebben az esetben az orszá- 
gos törvényhozás bármelyik ágának többségét büntetni kel- 
lene, amiért ártalmas vagy alkotmányellenes törvényhez adta 


482 


A FÖDERALISTA, 66. SZ.: HAMILTON 


a beleegyezését; ilyen alapelvet, tudomásom szerint, a világ 
egyetlen kormányzatában sem ismernek vagy alkalmaznak! 
Hogyan is helyezhetné önmagát hűtlenségi vád alá a képvi- 
selőház többsége? Nyilvánvaló, hogy nem könnyebben, mint 
ahogyan a szenátus kétharmada folytatna eljárást önmaga 
ellen! De hát indokolt-e, hogy a képviselőház többsége igaz- 
ságtalan és zsarnoki törvényt hozva büntetlenül áldozhatja fel 
a társadalmi érdekeket, ellentétben a szenátus kétharmadával, 
amely ugyanilyen érdekeket áldozott fel valamilyen külföldi 
hatalommal kötött káros szerződéssel? Igazság szerint minden 
ilyen esetben fontos — a testület tárgyalásainak szabadsága és 
szükséges függetlensége szempontjából —, hogy a testület tag- 
jai ne legyenek büntethetők kollektív minőségben elkövetett 
cselekedeteikért; a társadalom biztonsága tehát szükségkép- 
pen attól függ, jó kezekben van-e a megbízatás, érdekeltek-e a 
megbízottak feladatuk hűséges teljesítésében, és elég nehézzé 
teszik-e számukra, hogy összefogjanak a közjóval ellentétes 
érdekek képviseletére. 

Ami a végrehajtó hatalom kifogásolható magatartását illeti — 
például a szenátus utasításainak eltorzítása, szembeszegülés a 
szenátus nézeteivel —, nem kell attól tartanunk, hogy a nevezett 
testület nem torolja meg a bizalmával való visszaélést, vagy 
nem érvényesíti a jogkörét. Ha nem bíznánk is a testület 
erényességében, bízhatunk a büszkeségében. Ami pedig a 
testület ama vezető embereinek korrupt voltát illeti, akiknek 
mesterkedései és befolyása a közösség szempontjából gyűlö- 
letes intézkedésekre csábította a többséget — nos, ha a korrup- 
cióra kielégítő bizonyíték van, akkor az emberi természet 
szokásos hajlandóságait számításba véve arra a végkövetkez- 
tetésre juthatunk, hogy a testület általában nem fog húzódozni 
attól, hogy a közvélemény neheztelését önmagáról elterelve 
készségesen feláldozza a rossz irányítás és a szégyen felelőseit. 

New York állam népéhez 
Fordítsuk most figyelmünket a javasolt kormányforma végre- 
hajtó hatalmi ágának alkotmányos előírásaira. 

Alig van része a rendszernek, amelyet oly nehezen lehetett 
volna szabályozni, mint éppen ezt; és talán egy sincs, amelyet 
őszintétlenebbül szidtak és igazságtalanabbul bíráltak volna. 

Az alkotmányt ellenző szerzők ezúttal mintha azt óhajtanák 
bizonyítani nagy buzgalommal, hogy mily tehetséges ferdítők; 
számításaikat a nép monarchiaellenes érzelmeire alapozva 
minden irigységüket és aggodalmukat csatasorba állították az 
Egyesült Államok jövőbeli elnöke ellen, akit még csak nem is 
ama gyűlölt szülő magzatának, hanem immár felnőtt ivadéká- 
nak tekintenek. Ennek az állítólagos közeli rokonságnak a 
kimutatása céljából regényírókhoz illő eszközöket sem haboz- 
tak igénybe venni. Az említett tisztségviselő jogkörét, amely 
bizonyos esetekben nagyobb, más esetekben kisebb, mint 
New York állam kormányzójáé, több mint királyi előjogok és 
kiváltságok sorozatává nagyították fel. Olyan sajátságokkal 
ékesítették fel, amelyek méltóságban és csillogásban felül- 
múlják még az angol király attribútumait is. Ugy mutatták be 
az elnököt, mint akinek diadém szikrázik a homlokán és aki 
császári bíborpalástot vonszol maga után. Trónra ültették, s 
kegyencekkel, valamint kegyencnőkkel vétették körül, amint 
éppen külföldi potentátok követeit fogadja kihallgatáson a 
királyi fenség minden dölyfös pompájával. Ritkán mulasztot- 
ták el a kritikusok ezt a légből kapott jelenetet az ázsiai despo- 
tizmus és kéjsóvárság képeivel kicifrázni. Már-már azt su- 
gallták, hogy gyilkos janicsárok iszonyatos pofáitól kell majd 
rettegnünk, és a majdani hárem leleplezett titkai késztetnek 
pirulásra. 

A tárgy eltorzítására vagy inkább átváltoztatására irányuló 
efféle szélsőséges kísérletek szükségessé teszik, hogy pontos fo- 
galmat alkossunk magunknak a dolog valóságos jellegéről és 
formájáról — nemcsak azért, hogy meghatározzuk valódi miben- 
létét és természetét, hanem azért is, hogy leleplezzük a külső- 
séges hasonlatosságokra való hamis hivatkozásokat, amely ha- 
sonlatosságokat némelyek oly csalárdul és buzgón hangoztattak. 

Nincs ember, akinek, ha e feladatra vállalkozik, ne esnék 
nehezére, hogy higgadtan szemlélje és teljes komolysággal 
kezelje azokat az ösztövér, egyszersmind azonban gonosz for- 
télyokat, amelyeket a publikum félrevezetésére eszeltek ki a 
témával kapcsolatban. Ezek annyira túllépik a megszokott, bár 
elfogadhatatlan pártmanőverek szabadosságának határait, 
hogy még a legnyíltszívűbbekből és a legtürelmesebbekből is 
— noha egyébként a politikai ellenfelek magatartásának jóin- 
dulatú értelmezését pártolnák — fenntartás nélküli felhábo- 
rodást váltanak ki. Lehetetlen elhárítani a csalás és megtévesz- 
tés gyanúját arról, aki otrombán arra vetemedik, hogy hason- 
lóságot tételezzen fel Nagy-Britannia királya és egy olyan 
típusú tisztségviselő között, mint amilyennek az Egyesült Ál- 
lamok elnöke van kijelölve. Még inkább vonatkozik ez azok- 
ra a hebehurgya és arcátlan eszközökre, amelyeket a szán- 
dékolt megtévesztés sikere érdekében igénybe vettek. 

Az egyik esetben, amelyet az általánosan eluralkodó szellem 
példájaként idézek fel, az említett vakmerőség odáig ment, hogy 
olyan jogkört tulajdonított az Egyesült Államok elnökének, 
amely kifejezetten az egyes államok végrehajtó hatalmi ágát illeti. 
A szenátusban olykor előforduló üresedések pótlásáról van szó. 
egy olyan szerző kockáztatta meg, akinek — bárminők 
legyenek is a valódi érdemei — bőven kijutott pártja tapsaiból;! 
és aki erre a hamis és alaptalan párhuzamra hasonlóképpen 

hamis és alaptalan észrevételek egész sorát építette. Hadd 
szembesítsük őt most a tényekkel; és hadd igazolja vagy eny- 
hítse — ha tudja — a szégyenletes merényletet, amelyre az 
igazság törvényeivel és a tisztességes játék szabályaival szem- 
ben vetemedett. 

A második cikkely második szakaszának második bekez- 
dése szerint az Egyesült Államok elnökének joga van kijelöl- 
ni ,a Szenátus útmutatása és hozzájárulása alapján [...] a 
nagyköveteket, más diplomáciai vezetőket és konzulokat, a 
Legfelsőbb Bíróság bíráit és az Egyesült Államok más olyan 
tisztviselőit, akiknek kinevezése tekintetében az Alkotmány 
nem tartalmaz eltérő rendelkezéseket, és akiknek hivatalát 
törvényben hozták létre". Rögtön ezután, a következő bekez- 
désben ezt olvassuk: , Az Elnöknek joga van a megüresedett 
hivatalok betöltésére, amikor a Szenátus nem ülésezik, olyan 
megbízások adományozásával, amelyek a legközelebbi ülés- 
szak végén lejárnak." Ebből az utóbbi előírásból következtet- 
tek némelyek arra, hogy az elnöknek joga van a szenátus 
megüresedett helyeinek betöltésére. Márpedig ha valaki csu- 
pán némi figyelmet fordít a bekezdések összefüggésére és az 
egyes kifejezések nyilvánvaló jelentésére, könnyen beláthatja, 
hogy az említett következtetésnek semmilyen hiteles alapja 
nincs. 

Világos, hogy a két bekezdés közül az első csupán ama 
tisztviselők kinevezésének módjáról intézkedik, , akiknek ki- 
nevezése tekintetében az alkotmány nem tartalmaz eltérő ren- 
delkezéseket és akiknek hivatalát törvényben hozták létre". Ez 
az intézkedés természetesen nem terjedhet ki szenátorok kine- 
vezésére, hiszen az ő kinevezésükről az alkotmány igenis 
eltérő rendelkezéseket tartalmaz, ! és a hivatalok, amelyeket az 
alkotmány értelmében hoztak létre, nem igénylik a jövőbeli 
törvényes megerősítést. Ez aligha cáfolható. 


! I. cikkely, 1. szakasz, 1. bekezdés. (Publius) 

E két bekezdés közül a második -— ez is világos — nem ter- 
jedhet ki a szenátusi üresedések betöltésének jogkörére, még- 
pedig a következő okokból: Először. Az összefüggés, amely e 
bekezdés és a másik között fennáll — az utóbbi az egyesült 
államokbeli tisztviselők kinevezésének általános módozatáról 
intézkedik —, világosan mutatja, hogy az egyik voltaképpen 
csupán kiegészítése a másiknak, s célja, hogy kisegítő 
megoldást írjon elő az olyan esetekre, amelyekre az általános 
módszer nem bizonyult elegendőnek vagy kielégítőnek. A ki- 
nevezések rendes jogkörét az elnökre és a szenátusra ruházták, 
hogy közösen gyakorolják, e jogkör tehát csupán a szenátusi 
ülésszak folyamán gyakorolható; mivel azonban helytelen 
lenne e testületet állandó ülésezésre kötelezni a tisztviselők 
kinevezése céljából, s mivel üresedések az ülésszakok közötti 
szünetekben is keletkezhetnek, amely üresedések betöltése 
haladéktalanul szükséges a közszolgálat szempontjából, a rá 
következő bekezdés nyilván arra való, hogy felhatalmazza az 
elnököt, hogy egymaga hajtson végre időleges kinevezéseket 
, megüresedett hivatalok betöltésére, amikor a Szenátus nem 
ülésezik, olyan megbízások adományozásával, amelyek a 
legközelebbi ülésszak végén lejárnak". Másodszor. Ha ez a 
bekezdés az előző kiegészítésének tekintendő, akkor a szóban 
forgó üresedések nyilván az előző bekezdésben említett 
, tisztviselők"-re értendők; márpedig — mint láttuk — a szená- 
tus tagjai nem tartozhatnak közéjük. Harmadszor. A jogkör 
érvényesíthetőségének időtartama (, amikor a Szenátus nem 
ülésezik"), továbbá a kinevezések időtartama (, amelyek a 
legközelebbi ülésszak végén lejárnak") egyaránt megvilágítja 
a rendelkezés értelmét; ha ugyanis az volna a szándék, hogy 
az a szenátorokra is kiterjedjen, akkor az üresedések betöl- 
tésének ideiglenes jogkörét az egyes államok törvényhozó tes- 
tületi ülésszakainak szüneteire vonatkoztatta volna (e testü- 
letek hatáskörébe tartoznak a tartós kinevezések), nem pedig 
az országos szenátus ülésszakainak szüneteire (az országos 

szenátus nem illetékes e kinevezésekben); ezenkívül a ren- 
delkezés az ideiglenes szenátorok hivatalviselésének időtar- 
tamát kiterjesztette volna annak az államnak a következő tör- 
vényhozó testületi ülésszakára, amelyben a képviseleti ürese- 
dések keletkeztek, ahelyett, hogy az országos szenátus kö- 
vetkező ülésszakának végét tűzte volna ki határidőként. A 
tartós kinevezésekre jogosult testület körülményei persze 
befolyásolták volna egy az átmeneti kinevezésekre vonatkozó 
jogkör módosításait; és mivel az országos szenátus az a tes- 
tület, amelynek helyzetére az a bekezdés kizárólagosan vonat- 
kozik, amelyen a vizsgált tétel alapszik, az üresedések, ame- 
lyekre utal, csakis azokra a tisztviselőkre érvényesek, akiknek 
kinevezésében a nevezett testület és az elnök együttműköd- 
nek. Végül pedig: az első cikkely harmadik szakaszának első 
és második bekezdése nemcsak a kétség lehetőségét zárja ki, 
hanem a helytelen értelmezés ürügyét is kiküszöböli. Az első 
bekezdés szerint , Az Egyesült Államok Szenátusa az egyes 
államokat képviselő két-két szenátorból áll, akiket az állam 
törvényhozó testülete hatévi időtartamra választ", a második 
bekezdés értelmében pedig , Ha lemondás vagy más ok miatt 
üresedés következik be, és az EGYES ÁLLAMOK törvényhozó 
testülete éppen nem ülésezik, az ADOTT ÁLLAM végrehajtó szerve 
a törvényhozó testület legközelebbi üléséig ideiglenesen kijelöl- 
het valakit. A megüresedett helyeket a törvényhozó testület tölti 
be." Az egyes államok végrehajtó testületeit tehát — világos és 
egyértelmű szavakkal — kifejezetten felhatalmazzák, hogy ide- 
iglenes kinevezések útján töltsék be a szenátus megüresedett 
helyeit; ez nemcsak érvényteleníti a feltevést, amely szerint az 
előző bekezdés célja az volt, hogy ezt a jogkört az Egyesült 
Államok elnökére ruházza, hanem ráadásul bizonyítja, hogy e 
feltevés, jóllehet még csak nem is megtévesztően valószerű, a 
nép becsapásának szándékában gyökeredzik — túlontúl nyilván- 
valóan, hogysem elhomályosíthatná holmi szofizma és túlontúl 
galádul, hogysem elfedhetné a képmutatás. 

Azért pécéztem ki a hamisítás és félrevezetés e fenti pél- 
dáját, azért helyeztem éles és erős megvilágításba, hogy egy- 
értelműen bizonyítsam, milyen megbocsáthatatlan mesterke- 
désekkel igyekeznek némelyek megakadályozni, hogy helye- 
sen és méltányosan, érdemei szerint ítéljük meg a nép elé ter- 
jesztett alkotmányt. S nem haboztam, hogy e kirívó esetben 
olyan szigorú rosszallásnak adjak hangot, amely nemigen van 
összhangban ez értekezések szellemével. A javasolt kor- 
mányzat őszinte és becsületes ellenfeleire bízom annak eldön- 
tését, hogy vajon lehet-e túl kemény jelzőkkel illetni azt, ha 
ilyen szégyentelenül és alantasan próbálják meg elámítani 
Amerika polgárait. 

New York állam népéhez 

Az Egyesült Államok legfőbb tisztségviselője kiválasztásának 
módja szinte az egyetlen olyan lényeges része a rendszernek, 
amelyet ellenzői nem helytelenítettek szigorúan, sőt még némi 
jóváhagyásban is részesült arról az oldalról. A bírálatok legtár- 
gyilagosabbika még azt is elismerte nagy kegyesen, hogy az 
elnökválasztás elég jól körül van bástyázva biztosítékokkal. 
Jómagam egy kicsit továbbmegyek: nem habozom kijelenteni, 
hogy ha nem is tökéletes az elnökválasztás módja, de leg- 
alábbis — kitűnő. Kiválóan egyesíti mindazokat az előnyöket, 
amelyeknek az egyesítése kívánatos volt. 

Kívánatos volt, hogy a nép érzülete érvényesüljön annak a 
személynek a kiválasztásában, akit e fontos megbízatással tün- 
tetnek ki. E cél érdekében a jogkört nem valamely előre kijelölt 
testületre bízták, hanem olyan személyekre, akiket a nép ebből 
a különleges célból választ meg az adott pillanatban. 

Hasonlóképpen kívánatos volt, hogy a közvetlen választást 
olyan emberek hajtsák végre, akik a lehető legjobban képesek 
elemezni a tisztségnek megfelelő tulajdonságokat, s akik a ko- 
moly megfontolást elősegítő feltételek közepette cselekedhet- 
nek, méghozzá olyan körülmények között, amelyekben kellő 
mérlegeléssel és ítélőképességgel vehetik figyelembe a dön- 
tésüket befolyásoló érveket és indítékokat. Vajon kik a leg- 
megfelelőbbek e feladat ellátására? Az ilyen bonyolult vizs- 
gálódáshoz szükséges tájékozottsággal és intelligenciával va- 
lószínűleg néhány olyan személy rendelkezik, akiket polgár- 
társaik választanak ki a nagy tömegből. 

Az is fontos szempont volt, hogy minél kevesebb alkalom 
nyíljék a zűrzavarra és a rendetlenségre. Ez a veszedelem 
ugyanis különösen rossz hatással járhat egy olyan fontos kor- 
mányzati pozíciót betöltő tisztségviselő megválasztásánál, 
mint az Egyesült Államok elnöke. Az elővigyázatossági intéz- 
kedések, amelyeket a most vizsgált rendszerben oly szeren- 
csés módon hangoltak össze, hathatós biztosítékot ígérnek az 
efféle bajok ellen. Sokkal kevésbé zavarhatja meg a közös- 
séget rendkívüli vagy erőszakos megmozdulásokkal az elek- 
torok közvetítő testületévé formálódó több személy kiválasz- 
tása, mint egy olyannak a megválasztása, aki végső fokon egy- 
maga testesíti meg a közkívánatot. Es mivel a minden egyes 
államban megválasztott elektorok abban az államban gyűlnek 
össze és szavaznak, amely megválasztotta őket, a kívülállás- 
nak és megosztottságnak ez a pozíciója sokkal kevésbé teszi ki 
őket azoknak a heves megnyilvánulásoknak, amelyek akkor 
érhetnék őket a nép részéről, ha egy időben és egy helyre 
hívnák őket össze. 

Semmi sem kívánatosabb, mint hogy mindenképpen meg- 
akadályozzák az ármánykodást, az intrikát és a korrupciót. A 
köztársasági kormányforma e halálos ellenségei persze több 
oldalról is támadhatnak, de legfőképpen attól lehet tartani, 
hogy idegen hatalmak a segítségükkel próbálnak nemkívá- 

natos befolyásra szert tenni a mi testületeinkben. Van-e erre 
alkalmasabb eszköz, mint hogy saját kreatúrájukat juttassák az 
unió legfőbb tisztségviselőjének a posztjára? A Konvenció 
azonban a lehető legelőrelátóbb figyelmet fordította az ilyen 
veszély elhárítására. Az elnök megválasztását nem olyan 
emberek már meglévő testületeire bízta, akik netalán ráve- 
hetők szavazataik áruba bocsátására; nem — a kiválasztás első 
lépcsőfoka Amerika népének közvetlen aktusa lenne, amellyel 
kijelölnék azokat az embereket, akiknek egyedüli és időleges 
feladata az elnök kinevezése. S ebből a megbízatásból eleve 
kizárták azokat, akikről helyzetüknél fogva föltehető, hogy 
túlságosan odaadó hívei a hivatalban lévő elnöknek. Nem ke- 
rülhet be az elektorok közé az Egyesült Államok szenátora, 
képviselője vagy más bizalmi vagy javadalmazott állást be- 
töltő tisztségviselője. Így aztán a választás közvetlen végre- 
hajtói mindennemű káros elfogultság és tömeges korrupció 
nélkül foghatnak feladatuk végrehajtásához. Átmeneti jellegű 
megbízatásuk és már említett kívülállásuk kedvező kilátá- 
sokkal kecsegtet tevékenységük sikeres folytatására és befe- 
jezésére. A korrumpálás, ha ilyen sok emberre kell kiterjednie, 
sok időt és jelentős eszközöket igényel. Es mivel ezek az 
emberek tizenhárom állam területén szétszórva találhatók, 
olyanfajta szervezkedésbe sem lehetne őket egyik napról a 
másikra bevonni, amelynek indítékai ugyan nem egészen mi- 
nősíthetők korruptaknak, de azért eltéríthetnék őket a köte- 
lességüktől. 

További és nem kevésbé fontos követelmény volt, hogy a 
végrehajtó hatalom legfőbb embere hivatalának gyakorlá- 
sában csakis magától a néptől függjön. Máskülönben még 
talán kísértésbe esnék, hogy kötelességeit elhanyagolja azok 
kedvéért, akiknek kedvezése szükségesnek bizonyulhat tiszt- 
ségviselése meghosszabbításához. A fenti követelménynek te- 
szünk tehát eleget, ha az elnök újraválasztását egy olyan kü- 
lönleges képviselő-testülettől tesszük függővé, amelyet a tár- 

sadalom egyetlen célra, a fontos választás végrehajtására de- 
legál. 

Mindezeket az előnyöket szerencsés kézzel ötvözi a Konvenció 
tervezete, amelynek lényege: mindegyik állam népe bizonyos 
számú személyt választ meg elektornak; számuk egyenlő az 
államnak az országos kormányzatban helyet foglaló szenátorai és 
képviselői számával; az állam területén találkoznak, és ott sza- 
vaznak az elnöki posztra alkalmas személyre. Ekként leadott 
szavazataikat aztán az országos kormányzat székhelyére továb- 
bítják, és az a személy lesz az elnök, akire a szavazatok többsége 
esik. Mivel azonban előfordulhat, hogy a szavazatok többsége 
nem összpontosul egy személyben, és mivel korántsem lenne biz- 
tonságos, ha a döntés nem szavazattöbbségen alapulna, ilyen 
esetben az előírás szerint a képviselőház a legtöbb szavazatot 
elért öt személy közül kiválasztja azt, aki szerinte a legalkalma- 
sabb a tisztség betöltésére. 

Ez a választási eljárás morális biztonságot nyújt arra nézve, 
hogy az elnöki tisztséget csak igazán ritka esetben töltheti be 
olyan ember, aki nem kiváltképpen rátermett. Egy-egy állam- 
ban még csak elvergődhet a legmagasabb tisztségig olyan 
személy, aki különös tehetséggel boldogul az alantas intrikák és 
az olcsó népszerűséget hajhászó mesterkedések világában, de 
egészen másfajta tehetségek és másfajta érdemek szükségeltet- 
nek, ha az egész unió megbecsülését és bizodalmát óhajtja 
kivívni valaki, vagy legalább oly jelentős részéét, amely szük- 
séges ahhoz, hogy sikerrel pályázhasson az Egyesült Államok 
elnökének előkelő tisztére. Nem túloz, aki azt mondja: mindig 
meglesz az esély rá, hogy a posztot olyan személy töltse be, 
akinek képességei és erényei kiemelkedők. Ezt pedig az alkot- 
mány meglehetősen jó ajánlólevelének tekintik mindazok, akik 
fel tudják mérni, hogy egy-egy kormányzat végrehajtó hatalmá- 
nak mennyi része lehet az illető kormányzat jó vagy rossz 
működésében. Nem értünk ugyan egyet annak a költőnek a 
politikai eretnekségével, aki ekként verselt: 

, Szamár kérdés: mely kormányforma jó — 
A lényeg az adminisztráció", 


azt azonban bízvást állíthatjuk, hogy a jó kormányzatnak való- 
di próbaköve, hogy milyen mértékben képes a kielégítő 
adminisztrációra. 

Az alelnököt ugyanúgy választják meg, mint az elnököt, 
azzal a különbséggel, hogy az alelnöki poszt tekintetében a 
szenátus látja el azt a feladatot, amelyet az elnökkel kapcso- 
latban a képviselőház tölt be. 

Az alelnök különleges megválasztását sokan ellenezték, 
mondván, hogy szükségtelen, sőt: ártalmas. Azt állították, 
jobb lenne, ha felhatalmaznák a szenátust, hogy a saját ke- 
beléből válasszon ki egy, a követelményeknek megfelelő tiszt- 
ségviselőt. Van azonban két szempont is, amely a Konvenció 
nézeteit látszik igazolni ebben a tekintetben. Az egyik az, 
hogy a testület mindenkori döntésképességét biztosítandó, az 
elnöknek csak szavazategyenlőség esetén legyen szavazata. 
Márpedig ha valamelyik állam egyik szenátorát kiemelnénk 
szenátori tisztéből, hogy a szenátus elnöki székébe ültessük, 
akkor az illető szenátor államának vonatkozásában egy állan- 
dó szavazatot egy lehetségesre cserélnénk ki. A másik szem- 
pont: mivel az alelnök alkalomadtán helyettesítheti az elnököt 
a végrehajtó hatalom legfőbb posztján, az okok, amelyek az 
egyiknek a megválasztási módjában irányadók, bízvást érvé- 
nyesülhetnek nagy -— sőt tán egyenlő — mértékben a másik 
megválasztásában. Érdekes, hogy ebben az — akár a legtöbb 
ilyen — esetben, a felhozott ellenvetés ellentétes a mi államunk 
alkotmányával. Nálunk a nép választ kormányzóhelyettest; ő 
a szenátus elnöke, és alkotmányos helyettese a kormányzónak 
az olyan esetekben, amikor az alelnöknek kell gyakorolnia az 
elnöki jogokat és jogköröket. 

PUBLIUS 

New York állam népéhez 
Sorra veszem most a Konvenció tervezete szerinti végrehajtó 
hatalom valódi vonásait. Éles megvilágításban láthatjuk majd, 
hogy némelyek milyen méltánytalanul rajzolják meg e voná- 
sokat. 

Az első figyelemre méltó sajátosság: a végrehajtó hatalmi 
jogkört — kevés megszorítással — egyetlen tisztségviselőre 
ruháznák. Aligha olyan dolog ez, amely bárminő párhuzam 
alapjául szolgálhatna: ebben a tekintetben hasonlítható ugyan 
az illető az angol királyhoz, de nem kevésbé a török szultán- 
hoz, a tatár kánhoz, a Nagy Hegyi Manóhoz, vagy akár New 
York állam kormányzójához. 

Az említett tisztségviselőt négy évre választanák, s annyi- 
szor lehetne újraválasztani, ahányszor az Egyesült Államok 
népe méltónak tartja a bizalomra. Ebben a tekintetben teljes az 
eltérés a szóban forgó személy és az angol király között; az 
utóbbi örökletes egyeduralkodó, örökségként birtokolja a ko- 
ronát, amely az idők végezetéig hagyományozható az egymást 
követő örökösökre; szoros párhuzam van viszont az említett 
személy és New York állam kormányzója között, akit három 
évre választanak és aki mindenféle korlátozás vagy szünetel- 
tetés nélkül újraválasztható. Ha számításba vesszük, hogy 
mennyivel rövidebb idő lenne szükséges egyetlen államban 
holmi veszedelmes befolyás érvényesítéséhez, mint ahhoz, 
hogy Egyesült Államok-szerte érvényesüljön az ilyen befolyás, 
arra a következtetésre kell jutnunk, hogy az unió legfőbb tiszt- 
ségviselőjének szánt négyesztendős hivatali időtartam jóval 
kevésbé aggasztó abban a tisztségben, mint a hároméves idő- 
tartam egyetlen állam ennek megfelelő posztján. 

Az Egyesült Államok elnöke a tervezet szerint vád alá 

helyezhető és perbe fogható, és ha bebizonyosodik, hogy áruló 
lett, megvesztegették, vagy egyéb súlyos bűnöket vagy vét- 
ségeket követett el, hivatalából elmozdítható; s ezután még 
rendes törvénykezési eljárás alapján is vád alá helyezhető és 
megbüntethető. Az angol király személye viszont szent és 
sérthetetlen. Nincs alkotmányos bíróság, amely felelősségre 
vonhatná; s csak országos válság és forradalom esetén képzel- 
hető el, hogy megbüntessék. A személyes felelősség e kényes 
és fontos körülményei között a konföderációs Amerika 
elnökének lába alatt nem lenne szilárdabb a talaj, mint New 
York állam kormányzójáé alatt, és kevésbé szilárd, mint ame- 
lyen Virginia vagy Delaware kormányzója áll. 

Az Egyesült Allamok elnökének jogában állna a törvény- 
hozás mindkét ága által már megszavazott törvényjavaslatokat 
újbóli megfontolás végett a törvényhozó testülethez visszajut- 
tatni; az ekként visszaküldött törvényjavaslat azonban tör- 
vényerőre emelkedik, ha az újbóli megfontolás után a törvény- 
hozás mindkét háza kétharmados többséggel megszavazza. 
Ami az angol királyt illeti, a parlament mindkét házának 
határozatait teljhatalommal megvétózhatja. Igaz, az angol ki- 
rály már huzamosabb ideje nem élt e jogkörével, ez azonban 
nem érinti annak létezését; az, hogy nem élt vele, teljes mér- 
tékben annak tulajdonítható, hogy a korona módot talált rá, 
hogy ne a puszta hatalmát érvényesítse, hanem inkább a 
befolyását, s hogy inkább a parlament egyik vagy másik há- 
zában szerzett magának többséget, mintsem olyan előjogokkal 
élt volna, amelyek gyakorlásával némi nyugtalanságot koc- 
káztatott volna az országban. Az amerikai elnök feltételes 
vétójoga nagymértékben eltér az angol uralkodó abszolút vé- 
tójogától, s pontosan megfelel New York állam revíziós taná- 
csa felülbírálási jogkörének, amely tanácsnak tagja az állam 
kormányzója is. Ebben a tekintetben az elnök hatalma na- 
gyobb lenne, mint New York állam kormányzójáé; az előbbi 
ugyanis kizárólagosan birtokolná azt a jogkört, amelyben az 

utóbbinak a kancellárral és a bírákkal kell osztoznia. Ámde 
pontosan megfelel ez az elnöki jogkör Massachusetts állam 
kormányzója jogkörének, hiszen — ami ezt a cikkelyt illeti — a 
Konvenció nyilván egyszerűen lemásolta Massachusetts al- 
kotmányának ezt a passzusát. 

Az elnök a tervezet szerint a főparancsnoka , az Egyesült 
Államok szárazföldi haderejének és hajóhadának, valamint az 
egyes államok milíciájának, amikor az utóbbiakat az Egyesült 
Államok tényleges szolgálatában alkalmazzák. [...)] ...a közjo- 
gi felelősségre vonás esetét kivéve, [az elnöknek] joga van az 
Egyesült Államok ellen elkövetett bűncselekményekért kirótt 
büntetés végrehajtásának felfüggesztésére és a kegyelmezésre. 
Az Elnök... [a kongresszusnak] olyan intézkedéseket ajánl 
megfontolásra, amelyeket szükségesnek és hasznosnak ítél. 
Rendkívüli alkalmakkor összehívhatja mindkét Házat, illetve 
az egyik Házat. Ha a két Ház nem tud megállapodni az 
elnapolás ideje tekintetében, mindkettőt annyi időre napolhat- 
ja el, amennyit megfelelőnek ítél. [...] Gondot fordít arra, hogy 
a törvényeket híven hajtsák végre, és kiadja az Egyesült 
Államok összes tisztségviselői számára a kinevezési okmá- 
nyokat." E részletek legtöbbjét tekintve az elnök jogköre 
egyaránt hasonlít az angol királynak és New York állam kor- 
mányzójának jogköréhez. A leglényegesebb eltérések a követ- 
kezők. Először: az elnök csak alkalomadtán parancsnoka a 
milícia ama részének, amelyet törvényes előírás alapján moz- 
gósítanak az unió tényleges szolgálatára. Az angol király és 
New York állam kormányzója mindenkor teljes jogú parancs- 
noka — többféle hatásköreik értelmében — a milíciának. E 
cikkely szerint tehát az elnök jogköre nem ér fel sem az angol 
király, sem a New York-i kormányzó jogkörével. Másodszor: 
az elnök az Egyesült államok haderejének és hajóhadának 
főparancsnoka. Ebben a vonatkozásban a jogköre névleg azo- 
nos az angol királyéval, ténylegesen azonban sokkal korláto- 
zottabb. Nem terjed ki többre ugyanis, mint arra, hogy a 

konföderáció első generálisa- és admirálisaként a katonai és 
tengerészeti erők legfelsőbb parancsnoka és irányítója legyen; 
az angol király jogköre ezzel szemben magában foglalja a 
hadüzenetet, továbbá a haderők és a hajóhad szervezését és 
szabályozását, vagyis mindazt, ami a vizsgált alkotmányter- 
vezet szerint a törvényhozás illetékességébe tartozik.! New 
York állam kormányzóját viszont az állam alkotmánya szerint 
csakis az állam milíciájának és hajóhadának parancsnoksága 
illeti meg. Több állam alkotmánya azonban határozottan ki- 
nyilvánítja, hogy az állam kormányzója a hadsereg és a hajó- 
had főparancsnoka; és fölvetődhet a kérdés, hogy különösen 
New Hampshire és Massachusetts alkotmánya nem ad-e na- 
gyobb jogkört ebben a tekintetben a két említett állam kor- 
mányzóinak, mint amilyent az Egyesült Államok elnöke a ter- 
vezet szerint magáénak mondhat. Harmadszor: az elnök ke- 
gyelmezési jogköre minden esetre kiterjedhet, kivéve a közjo- 
gi felelősségre vonás eseteit. New York állam kormányzójá- 
nak jogköre viszont még ezeket is felöleli, kivétel csupán a 
hazaárulás és a gyilkosság. Vajon e cikkely értelmében, a poli- 
tikai következményeket illetően, nem szélesebb-e a kormány- 
zói jogkör, mint az elnöki? A kormányellenes összeesküvések 
és cselszövések megtorlása ugyanis, amíg nem fajulnak nyílt 


! Egy magát Tamony-nak nevező szerző egy Pennsylvaniában megjelent 
értekezésben" azt állítja, hogy az angol király az évenkénti ún. zendülési 
törvénynek köszönheti főparancsnoki előjogait. Az igazság ezzel szemben 
az, hogy ez az előjog időtlen idők óta fennáll, és csupán I. Károly hosszú 
parlamentje" vonta kétségbe, , minden ésszerűség és precedens ellenére", 
mint Blackstone" mondja (I. köt. 262. o.); de II. Károly 13. statútumának 6. 
fejezete már kimondta, hogy ennek az előjognak egyedüli letéteményese a 
király; ezek szerint őfelsége birodalmán és domíniumain belül a milícia 
kizárólagos legfőbb irányítása és parancsnoklása, miként minden tengeri és 
szárazföldi haderőé, s minden váré és erődítményé, mindig is őfelsége és 
királyi elődeinek, Anglia királyainak és királynőinek kétségbevonhatatlan 
joga volt és maradt. Ugyanezt nem mondhatta és nem mondhatja el magáról 
a parlament két háza, sőt egyik háza sem. (Publius) 

hazaárulássá, elhárítható a kegyelmezés előjogának közbeik- 
tatásával. Ha tehát New York állam kormányzója egy ilyen 
összeesküvés élére állna, egészen addig, amíg a szervezkedés 
nyílt háborúsággá nem érlelődik, teljes büntetlenséget biz- 
tosíthatna cinkosai és hívei számára. Az Egyesült Államok 
elnöke ezzel szemben — jóllehet még a hazaárulónak is meg- 
kegyelmezhet a rendes törvényes eljárás során — nem oltal- 
mazhat meg. semmilyen mértékben senkit a közjogi felelős- 
ségre vonás és elítéltetés következményeitől. Aki szervezked- 
ni akar a közszabadságok ellen, azt az a kilátás, hogy az 
előkészületek során semmiféle büntetés nem fenyegeti, jobban 
csábítja, nemde, hogy belevágjon és ki is tartson a végsőkig, 
mint az a lehetőség, hogy végül is megmenekülhet a ki- 
végzéstől és a vagyonelkobzástól, ha a terv a végső fázisban — 
amikor már a fegyvereké lenne a szó — meghiúsul? Vajon ez 
utóbbi remény befolyásolna-e bárkit is, amikor számolni kell 
azzal a lehetőséggel, hogy a mentességet engedélyező sze- 
mélyt magát is érinthetik a kérdéses intézkedés következ- 
ményei? Meg annak a lehetőségével, hogy a dologban való 
részvétele kizárja, hogy másnak büntetlenséget biztosítson? 
Az ügy jobb megítélése végett véssük eszünkbe, hogy az aján- 
lott alkotmány szerint az árulás bűntette arra korlátozódik, ha 
valaki , az Egyesült Államok elleni háború indításában részt 
vesz, ellenségeihez csatlakozik, és tanáccsal és tettel" segíti 
őket, és hogy New York állam törvényei is hasonlóképpen 
korlátozzák az árulást. Negyedszer: az elnök az országos tör- 
vényhozó testület ülésszakát csak egyetlenegy esetben napol- 
hatja el: ha nézeteltérés áll fenn az elnapolás időpontja tekin- 
tetében. Az angol egyeduralkodó berekesztheti vagy akár fel- 
oszlathatja a parlamentet. New York állam kormányzója kor- 
látozott időtartamra szintén berekesztheti az állam törvény- 
hozásának ülésszakát; ez a jogkör bizonyos esetekben igen 
fontos célokra használható fel. 

Az elnöknek joga van a szenátus útmutatásával és hozzá- 

járulásával szerződéseket kötni, feltéve ha a jelen lévő szená- 
torok kétharmada azzal egyetért. Az angol király országának 
kizárólagos és teljhatalmú képviselője minden nemzetközi 
ügyletben. Saját felelősségére köthet békeszerződést, keres- 
kedelmi szerződést, szövetségeket és egyéb megállapodá- 
sokat. Célozgattak rá, hogy jogköre ebben a tekintetben nem 
végleges és nem döntő, és hogy idegen hatalmakkal kötött 
megállapodásai felülvizsgálhatók, és parlamenti ratifikálást 
igényelnek. Azt hiszem azonban, hogy erről a tantételről akkor 
hallottunk először, amikor mostanában felvetődött. Az angol 
királyság minden jogászának! és az alkotmány minden isme- 
rőjének tudomása szerint kétségtelen tény, hogy a korona 
teljhatalmú birtokosa a szerződéskötés előjogának; és hogy a 
királyi hatalom kötötte egyezségek — minden egyéb megerősí- 
téstől függetlenül — teljes törvényes érvényességgel és hatá- 
lyossággal bírnak. Igaz, a parlament néha azon szorgoskodik, 
hogy a meglévő törvényeket az új szerződés kikötéseinek 
megfelelően megváltoztassa; valószínűleg ez szolgáltatott 
okot a feltevésre, hogy közreműködése nélkülözhetetlen a 
szerződés érvénybe lépéséhez. Ez a parlamenti közreműködés 
azonban másban gyökerezik; nevezetesen annak a szükséges- 
ségében, hogy az adózási és kereskedelmi törvénykezés rend- 
kívül bonyolult és szövevényes rendszerét hozzáigazítsák a 
változásokhoz, amelyeket éppen a szóban forgó szerződés 
idézett elő; s az új helyzet új előírásokat, új elővigyázatossági 
rendszabályokat igényel, máskülönben csődöt mond a gépe- 
Zet. Ebben a tekintetben tehát nem hasonlítható össze a ter- 
vezett elnöki jogkör az angol uralkodó tényleges jogkörével. 
Az uralkodó egymaga megteheti, amit az elnök csak a tör- 
vényhozás egyik ágának jóváhagyásával cselekedhet meg. El 
kell ismerni, hogy ebben az esetben a szövetségi végrehajtó 
hatalom jogköre szélesebb bármelyik tagállam végrehajtó 


! L. Blackstone: Commentaries, I. kötet, 257. o. (Publius) 

hatalmának jogkörénél. Ez azonban természetszerűleg adódik 
abból, hogy az unió a kizárólagos birtokosa az államfői jogkör 
szerződéskötésekre vonatkozó részének. Ha a konföderációt 
feloszlatnák, kérdésessé válna, hogy ez a kényes és fontos 
előjog nem illetné-e kizárólagosan az egyes államok végrehaj- 
tó hatalmi ágát. 

Az elnököt a tervezett alkotmány nagykövetek és más köz- 
jogi meghatalmazottak fogadására is felhatalmazná. Ez ugyan 
hálás témája a szónoklatoknak, de nem annyira jogkör kér- 
dése, mint inkább az elnöki tisztség méltóságához fűződő 
tényező. Olyan körülmény, amely nincs kihatással a kormány- 
zat működésére; és jóval kényelmesebb ekként szabályozni, 
mint minden egyes külföldi közjogi méltóság érkezésekor 
összehívni a törvényhozó testületet vagy a törvényhozás vala- 
melyik ágát, akkor is, ha csupán arról van szó, hogy új küldött 
lép az eltávozott helyére. 

Az elnök joga lenne nagykövetek és egyéb közjogi méltósá- 
gok, legfelsőbb bírósági bírák, és egyáltalán az Egyesült 
Államok minden olyan, törvény szerinti tisztségviselőjének 
jelölése és kinevezése a szenátus útmutatásával és jóváhagyá- 
sával, akiknek kinevezéséről az alkotmány másképpen nem 
intézkedik. A brit királyt határozottan és ténylegesen minden 
tisztség forrásának nyilvánítja az alkotmány. A király nemcsak 
kinevezi a tisztségviselőket, hanem ő maga is létrehozhat 
tisztségeket. Tetszése szerint adományozhat nemesi címeket, 
és számtalan egyházi tisztségről intézkedhetik. E tekintetben 
az elnök jogköre jóval szűkebb az angol királyénál; és New 
York állam kormányzójának jogkörével sem egyenértékű, ha 
az állami alkotmány lényegét a gyakorlati működése alapján 
értelmezzük. Nálunk a kinevezési jogkör letéteményese egy a 
kormányzóból és a szenátusnak az állami parlament választot- 
ta négy tagjából álló tanács. A kormányzó azt állítja, hogy 
jogában áll a kijelölés, gyakran élt is ezzel a jogával, és fel van 
hatalmazva a kinevezést szavazatával támogatni. Ha tényleges 

kijelölési joggal rendelkezik, akkor a jogköre ebben a tekin- 
tetben egyenlő az elnökével, sőt kiterjedtebb, mivel az egyik 
paragrafus szerint szavazati joga 15 van. Ami a nemzeti kor- 
mányzatot illeti, ha a szenátus véleménye megoszlik, akkor 
kinevezés nem lehetséges. New York állam kormányzatában, 
ha a tanács véleménye megoszlik, akkor a kormányzó a maga 
szavazatával megerősítheti a saját kijelölését.! Ha összevetjük 
a nyilvánosságot, amely szükségszerű velejárója az elnök és 
az országos törvényhozás egyik ága által végrehajtott kine- 
vezésnek, azzal a zártkörű kinevezési móddal, ahogyan New 
York állam kormányzója legfeljebb négy, de gyakorta mind- 
össze két személlyel együtt hajt végre kinevezéseket, s ha 
egyidejűleg számításba vesszük, hogy mennyivel könnyebb a 
kinevezési tanács egy-két tagját befolyásolni, mint az orszá- 
gos szenátus egész testületét, akkor nem habozhatunk kijelen- 
teni, hogy államunk legfőbb tisztségviselőjének hatalma a 
hivatali tisztségek betöltésében gyakorlatilag sokkal nagyobb, 
mint az unió legfőbb tisztségviselőjéé. 

Ezért hát úgy látszik, hogy — kivéve az elnöknek a szer- 
ződéskötésekre vonatkozó párhuzamos jogkörét — nehéz lenne 
meghatározni, hogy vajon ez a legfőbb tisztségviselő összes- 
ségében nagyobb hatalommal rendelkeznék-e, mint New York 
állam kormányzója. Es még határozottabban állíthatjuk, hogy 
semmi ok párhuzamot vonni közte és az angol király között. 
De hogy még élesebb legyen a kontraszt ebben a tekintetben, 
talán hasznos, ha tömören összefoglaljuk a fő különbségeket. 

Az Egyesült Államok elnöke közhivatalnok lenne, akit négy 


!] Az őszinteség megköveteli annak beismerését, hogy megalapozatlannak 
vélem a kormányzónak azt az állítását, amely szerint kijelölési joggal ren- 
delkezik. Mindaddig azonban, amíg alkotmányossági aggályok nem merül- 
nek fel ellene, indokolt a kormányzati gyakorlatból kiindulni. És ettől az 
állítástól függetlenül, ha a többi szempontot figyelembe vesszük és a követ- 
kezményekkel együtt végiggondoljuk, akkor körülbelül ugyanerre a végkö- 
vetkeztetésre jutunk. (Publius) 

évre választ meg a nép. Az angol király állandó és örökletes 
uralkodó. Az elnök személyes büntetéssel és megbélyegzéssel 
lenne sújtható. A király személye viszont szent és sérthetetlen. 
Az elnök feltételesen megvétózhatná a törvényhozó testület 
határozatait, a király ilyen vétója viszont feltétlen, abszolút. 
Az elnök főparancsnoka lehetne az ország haderejének és 
hajóhadának; a király emellett még saját kezdeményezésére 
hadat üzenhet, hajóhadat és hadsereget állíthat és szervezhet. 
Az elnöknek a törvényhozás egyik ágával párhuzamos hatal- 
ma lenne a szerződések megalkotása és megkötése tekin- 
tetében, a király szerződéskötési jogköre viszont kizárólagos. 
Az elnöknek párhuzamos hatalma lenne a hivatali kinevezések 
tekintetében, a királynak pedig kizárólagos hatalma van. Az 
elnök nem adományozhat kiváltságokat, a király ezzel szem- 
ben honosíthat külföldieket, nemessé avathat közembereket, s 
testületeket létesíthet a testületek minden jogkörével együtt. 
Az elnök nem szabályozhatja az ország kereskedelmi és valu- 
taügyeit, a király viszont sok szempontból döntőbírája 
kereskedelmi ügyleteknek, s ebben a minőségében piacokat és 
vásárokat létesíthet, szabályozhatja a súlyokat és a mértéke- 
ket, korlátozott időre tilalmakat rendelhet el, pénzt verethet, 
felhatalmazást adhat külföldi pénz forgalomba hozatalára, 
vagy megtilthatja a forgalmazását. Az elnök nem gyakorolhat 
semmiféle hitbéli jogkört, a király azonban a nemzeti egyház 
feje és kormányzója! Miként válaszoljunk mármost azoknak, 
akik arról akarnak meggyőzni, hogy ily nagyon is különböző 
dolgok hasonlatosak egymáshoz? Adjuk nekik ugyanazt a 
választ, amely azoknak jár, akik azt állítják, hogy egy olyan 
kormányzat, amelynek összes jogköreit a nép bizonyos idő- 
szakokra választott szolgái birtokolják, nem más, mint arisz- 
tokrácia, monarchia és despotizmus... 

PUBLIUS 

New York állam népéhez 

Némelyek azt vallják, hogy az erős végrehajtó hatalom össze- 
egyeztethetetlen a republikánus kormányzás szellemével. A 
kormányzás e fajtájának felvilágosult hívei mindenesetre azt 
remélik, hogy ez a tétel megalapozatlan; mert ha igaznak 
ismernék el, akkor egyidejűleg el kellene ítélniük a tulajdon 
elvi álláspontjukat. Erély a végrehajtó hatalomban: a jó kor- 
mányzás alapvető kritériuma ez. Nélküle nem lehetne meg- 
oltalmazni a közösséget a külföldről jövő támadások ellen. 
Továbbá nem lehetne érvényt szerezni a törvényeknek, nem 
lehetne megvédeni a tulajdont azok ellen a rendellenes és 
önkényeskedő akciók ellen, amelyek olykor akadályozzák az 
igazságszolgáltatás normális menetét, nem lehetne megoltal- 
mazni a szabadságot a becsvágy, a pártütés, az anarchia tá- 
madásaival szemben. Még a római történelemben kevésbé 
járatosak is tudják, hogy mily gyakran volt kénytelen a köztár- 
saság egyetlen személy korlátlan hatalmában menedéket 
keresni — , diktátor": ez volt ennek az embernek a félelmetes 
titulusa — egyrészt becsvágyó és zsarnokuralomra törekvő 
egyének intrikáival szemben, másrészt a közösség olyan réte- 
geinek lázadásaival szemben, amelyeknek magatartása veszé- 
lyeztetett mindenfajta kormányzást, harmadsorban pedig 
olyan külső ellenségek támadásai ellen, melyek Rómát meg- 
hódítással és elpusztítással fenyegették. 

Fölösleges azonban szaporítani az idevágó érveket és pél- 
dákat. A gyenge végrehajtó hatalom gyengén végrehajtott kor- 
mányzást jelent. A gyenge végrehajtás nem egyéb, mint rossz 
végrehajtás. Ha pedig a kormányzást nem jól hajtják végre — 
bármit mondjon is a teória —, az gyakorlatilag rossz kor- 
mányzás. 

Magától értetődőnek tekintve tehát, hogy minden józan em- 
ber egyetért az erélyes végrehajtó hatalom szükségességében, 
csak az a kérdés, hogy miféle alkotóelemekből áll ez a tetterő, 
s mennyire vegyíthetők ezek azokkal az alkotóelemekkel, 
amelyek - republikánus értelemben — a biztonságot jelentik. S 
mennyire jellemzi ez a vegyítés a Konvenció által előter- 
jesztett tervezetet. 

Az erős végrehajtó hatalom alkotóelemei: 1. az egység, 2. az 
időtartam, 3. a kellő védelem, 4. a megfelelő jogkörök. 

A republikánus értelmezésű biztonságot elősegítő körülmé- 
nyek a következők: 1. támaszkodás a népre, 2. megfelelő 
felelősségérzet. 

Az elveik józanságáról és nézeteik helyességéről leginkább 
ismert politikusok az egyszemélyes végrehajtó hatalom és a 
nagy létszámú törvényhozás mellett tették le a garast. Igen 
helyesen az erélyt a végrehajtó hatalom legszükségesebb tulaj- 
donságának minősítették, és azt állították, hogy legjobb, ha ez 
a hatalom egy kézben összpontosul; továbbá — szintén helye- 
sen — azt tartották, hogy a nagy létszámú törvényhozó testület 
a legalkalmasabb a tanácskozásra és a bölcs döntések megho- 
zatalára, s a legalkalmasabb a nép bizalmának megnyerésére, 
jogainak és érdekeinek a megvédésére. 

Senki sem vitatja, hogy az egység fontos tényezője az eré- 
lyességnek. A határozott döntés, az aktivitás, a diszkréció és a 
gyors intézkedés sokkal inkább elvárható egyetlen személy 
lépéseitől, mint egy nagyobb számú testület eljárásaitól; s mi- 
nél nagyobb a létszám, annál kevésbé határozott a döntés, 
annál kisebb az aktivitás és így tovább. 

Ez az egység kétféle módon rombolható szét. Vagy oly mó- 
don, hogy a hatalmat két vagy több, egyenlő méltósággal és 
tekintéllyel rendelkező személyre ruházzák, vagy pedig lát- 
szólag egyetlen emberre, akinek tevékenysége azonban — rész- 
ben vagy egészben — tanácsadók ellenőrzésétől és együttmű- 
ködésétől függ. Az előbbi változatra jó példa a két konzul a 

régi Rómában; az utóbbira több állam alkotmányában is talál- 
hatunk példákat. Ha jól emlékszem, csak New York és New 
Jersey bízták a teljes végrehajtó hatalmat egyetlen személyre.! 
Mindkét egységrombolási metódusnak megvannak a maga 
hívei; mégis, a legnagyobb számú ilyen csoport a végrehajtó 
tanács szószólóiból áll. Mindkét párttal szemben, ha nem is 
azonos, de legalább hasonló ellenvetések hozhatók fel, és ezek 
a legtöbb esetben egymással összekapcsolva vizsgálhatók. 
Más országok tapasztalatai e tekintetben kevés tanulsággal 
szolgálnak. Amennyiben mégis, akkor azonban azzal, hogy 
nincs miért rajongani érte, ha a végrehajtó hatalom több kéz- 
ben van. Láttuk, hogy az akhaiaiak a két praetor rendszerének 
tapasztalatai nyomán később kénytelenek voltak egyetlen 
praetorral megelégedni. A római történelemből sok olyan ese- 
tet ismerünk, amelyben baj származott a köztársaságra a 
konzulok közötti egyet nem értésből vagy a konzulokat időn- 
ként helyettesítő katonai tribunok nézeteltéréseiből. Az 
említett tisztségviselők nagy számából sem származott addig 
különleges előny az államra nézve. Meglepő, hogy nézetelté- 
réseik nem voltak gyakoribbak vagy súlyosabb kihatásúak; 
hadd utaljunk itt arra a különös helyzetre, amelybe a köztár- 
saság szinte minduntalan került, meg arra az óvatos politikára, 
amelyet az állam helyzete indokolt, s amelyet a konzulok úgy 
gyakoroltak, hogy a kormányzás feladatait felosztották egy- 
más között. A patríciusok örökké harcoltak a plebejusok ellen 
ősi hatalmuk és tekintélyük fenntartásáért; a konzulok pedig, 
akiket rendszerint a patríciusok közül választottak, általában 
egységesen képviselték és védelmezték a rendjük kiváltságai 
közé tartozó érdekeket. E mellett az egységet erősítő moz- 


!] New York államnak nincs tanácsadó testülete, kivéve egyetlen célra: a 
hivatali kinevezésekre. New Jersey államnak van tanácsadó testülete, ame- 
lyet igénybe vehet a kormányzó. De az alkotmány kifejezéseiből ítélve azt 
hiszem, hogy a tanácsadó testület határozatai nem kötelezik a kormányzót. 
(Publius) 

zanat mellett vegyük számításba azt is, hogy miután a köztár- 
saság fegyverei meglehetősen kitágították a birodalom terü- 
letét, bevett szokássá lett, hogy a konzulok sorshúzással dön- 
tötték el az országlást egymás között: egyikük Rómában ma- 
radt, a várost és környékét kormányozni; a másik pedig a 
távolabbi tartományok irányítását vette át. E megoldásnak két- 
ségkívül jelentős szerepe volt azoknak az összeütközéseknek 
és rivalizálásoknak a megakadályozásában, amelyek máskü- 
lönben nyilván megzavarták volna a köztársaság békéjét. 

Kilépve azonban a történelmi kutatások homályából és csak- 
is az értelem és a józan ész követelményeit tartva szem előtt, 
jóval nyomósabb okokat látunk arra, hogy elutasítsuk, mint 
arra, hogy helyeseljük a végrehajtó hatalom pluralitását, akár 
a legmérsékeltebb formában is. 

Ott, ahol két vagy több személy követ valamilyen közös célt 
vagy kezdeményezést, mindig fennáll a nézeteltérés veszélye. 
Ha pedig valamilyen közéleti megbízatásban vagy közhivatal- 
ban bírnak egyforma méltósággal és jogkörrel ezek az 
emberek, mindig különösen nagy a veszélye a személyes ve- 
télkedésnek, sőt: ellenségeskedésnek. Bármely okból — kivált 
pedig az okok összességéből — a legélesebb összeütközések 
keletkezhetnek. Ha pedig ilyesmi adódik, akkor csökken azok- 
nak a tiszteletre méltósága és tekintélye, akiket az össze- 
ütközések megosztanak; sőt: félresikerülnek a terveik és a cse- 
lekedeteik is. S ha az ilyen összezördülések szerencsétlen 
módon egy ország több személyből álló legfőbb végrehajtó 
hatalmát sújtják, akkor akadályozhatják vagy zátonyra jut- 
tathatják akár a legfontosabb kormányzati intézkedéseket is, 
esetleg éppen az ország lehető legkritikusabb helyzeteiben. És 
ami még rosszabb: egymással a legélesebben szemben álló és 
kibékíthetetlen ellenfelekre oszthatják a közösséget, s az el- 
lenfelek szektái a végrehajtó hatalmat alkotó különböző sze- 
mélyek párthíveivé szegődhetnek. 

Előfordul, hogy valaki csak azért ellenez valamit, mert nem 

vett részt a megtervezésében, vagy mert olyan valaki tervezte, 
akit nem kedvel. Ha azonban kikérték a tanácsát a dologban és 
nem helyeselte a tervet, akkor a szembehelyezkedést egyene- 
sen az önbecsülés nélkülözhetetlen követelményének fogja 
tekinteni. Becsületbeli kötelességnek tartja — már csak a 
személyes tévedhetetlenségébe vetett hiténél fogva is —, hogy 
annak a sikere ellen tevékenykedjék, amit az ő személyes 
meggyőződése ellenében határoztak el. Az egyenes jellemű, 
jóindulatú embereknek túlságosan is sok alkalma nyílik, hogy 
döbbenten állapítsák meg: milyen kétségbeejtően messzire 
vezethet az ilyen hajlandóság, és hogy a társadalom érdekeit 
mily gyakran áldozzák fel az olyan személyek hiúságának, 
elbizakodottságának és makacsságának kedvéért, akik ele- 
gendő hitelességgel tudnak meggyőzni másokat, hogy az ő 
érzelmeik és szeszélyeik azonosak az emberiség érdekeivel. 
Talán most, amikor ez a kérdés a közvélemény elé kerül, le- 
vonható a szomorú következtetés az emberi jellemnek erről a 
megvetésre méltó gyarlóságáról vagy inkább: gyalázatos bű- 
néről. 

A szabad kormányforma alapelvei szerint az imént említett 
forrásból fakadó hátrányokkal okvetlenül számolni kell a tör- 
vényhozói hatalmi ág kialakításában; de szükségtelen — és 
nem is okos — beiktatni őket a végrehajtó hatalmi ág alkot- 
mányos előírásai közé. Eppen itt lehetnek a legártalmasabbak. 
A törvényhozói hatalomban a gyors döntés gyakrabban káros, 
mint hasznos. Ebben a kormányzati ágban a pártok közötti 
nézeteltérések és súrlódások gyakran akadályozhatják ugyan 
az üdvös tervek végrehajtását, de sokszor éppenséggel előse- 
gíthetik a megfontolt tanácskozást és körültekintést, továbbá 
korlátozhatják a többség esetleges túlkapásait. Amikor azon- 
ban határozat születik, többé nincs helye ellenzésnek. A ha- 
tározat: törvény; és a vele szemben tanúsított ellenállás bünte- 
tendő. Nincs olyan kedvező körülmény, amely enyhíthetné a 
végrehajtó hatalmi ágban megnyilvánuló nézeteltérések 

hátrányait, vagy kárpótolhatna értük. Ebben a hatalmi ágban 
vegytiszta módon jelentkeznek a hátrányok. Nincs olyan fázis, 
amelyben megszűnnék a hatásuk. Akadályozzák és gyengítik 
annak a tervnek vagy intézkedésnek a keresztülvitelét, amely- 
re vonatkoznak, a legelső lépéstől a legutolsóig. Folyamatos 
ellenhatást fejtenek ki a végrehajtó hatalmi ágnak azokra a 
tulajdonságaira, amelyek annak legszükségesebb alkotóele- 
mei: nevezetesen az erélyességre és a gyors döntéskészségre. 
És ezt semmi jóval nem ellensúlyozzák! Hadviselésnél, ami- 
kor a végrehajtó hatalmi ág erélyessége a nemzetbiztonság 
tartópillére, a szóban forgó hatalmi ág megosztottsága feltét- 
lenül aggodalomra adna okot. 

EI kell ismerni, hogy ezek az észrevételek főképpen az első 
feltételezett esetre vonatkoznak, vagyis amikor a tisztségvise- 
lők tekintélye és jogköre egyenlő; ennek a megoldásnak a 
hívei azonban aligha alkotnak népes szektát. De ha kisebb 
mértékben is, azért a fenti érvek sokat nyomnak a latban egy 
olyan tanács terve ellen is, amelynek a jóváhagyásához köti az 
alkotmány a látszólagos végrehajtó hatalom tevékenységét. 
Az ilyen tanácsban a ravasz ármánykodások félrevihetik és 
zátonyra futtathatják a közigazgatás egész rendszerét. De ha 
nincs is ilyen ármánykodás, már a puszta nézeteltérések és 
véleménykülönbségek is elegendők lennének hozzá, hogy a 
végrehajtó hatalmi ág tevékenységét a szokásos gyengeség és 
halogatás jellemezze. 

A végrehajtó hatalom pluralitásával szemben az az egyik 
legszámottevőbb ellenérv — s ez egyformán érvényes az előb- 
bi és az utóbbi elképzelésre —, hogy a hibák elkendőzését és a 
felelősség elmosását segíti elő. A felelősség kétféle: helyte- 
lenítendő és megbüntetendő. A kettő közül az első a fonto- 
sabb, kivált egy választáson alapuló tisztségben. A közéleti 
megbízatás alapján működő ember sokkal gyakrabban cselek- 
szik úgy, hogy méltatlanná lesz ugyan a további bizalomra, de 
nem követ el törvénybe ütköző cselekedetet. A végrehajtó ha- 

talom megsokszorozása azonban bármelyik esetben fokozza a 
nehézségeket. A kölcsönös védekezés közepette gyakorta le- 
hetetlen megállapítani, hogy valamely káros intézkedésért 
vagy intézkedéssorozatért valóban kit kellene kárhoztatni 
vagy megbüntetni. Némelyek olyan ördöngösen hárítják más- 
ra a felelősséget, olyan ügyesen használják fel a látszatot, 
hogy a közvéleményben megmarad a bizonytalanság: ki is a 
vétkes voltaképpen? Az országos kudarchoz vagy szerencsét- 
lenséghez vezető körülmények sokszor oly bonyolultak, hogy 
ahol sok olyan szereplő van, aki különböző mértékben és 
módon vett részt a dolgokban, ott lehetetlen megmondani, 
hogy valójában kinek a számlájára írandó a baj, bár annyit 
világosan látunk, hogy a baj megtörtént. 

, Alulmaradtam a testületben. A testületben annyira megosz- 
lottak a vélemények, hogy ennél jobb határozatot nem lehetett 
kicsikarni." Az ilyen és hasonló megokolások — akár hamisak, 
akár helytállók — mindig kéznél vannak. És ugyan ki veszi a 
fáradságot vagy vállalja az ódiumát annak, hogy alaposan 
megvizsgálja az ügylet titkos rugóit? És még ha akadna is 
olyan buzgó ember, aki vállalja ezt a semmi jóval sem ke- 
csegtető feladatot, ha az érdekelt felek összejátszanak, mily 
könnyű olyan kétértelműen beállítani a körülményeket, hogy 
bizonytalanná válik, pontosan milyen magatartást is tanúsított 
az egyik vagy a másik fél! 

Az egyetlen olyan esetben, amikor New York állam kor- 
mányzója tanácsadó testületre van utalva, vagyis hivatali tiszt- 
ségviselők kinevezésének esetében, láttuk, milyen káros 
következményekkel járhat a dolog, ha a most felmerült szem- 
pontokból vizsgáljuk. Botrányos kinevezések történtek fontos 
posztokra. Némely eset olyan kirívó volt, hogy VALAMENNYI 
FÉL tisztességtelennek ítélte. A vizsgálat folyamán a kor- 
mányzó a tanácsadó testületre hárította a felelősséget, a tes- 
tület pedig magát a jelölést kárhoztatta; közben a népnek fo- 
galma sem volt, hogy kinek a befolyására kerültek az ügyei 

ennyire alkalmatlan és rossz kezekbe. Tapintatból mellőzöm a 
részleteket. 

Mindebből nyilvánvaló, hogy a végrehajtó hatalom plurali- 
tása megfosztja a népet a két fő biztosítéktól, amely garantál- 
hatja az átruházott hatalom korrekt gyakorlását; az egyik: a 
közvélemény korlátozó ereje — a közvélemény ugyanis elveszti 
hatékonyságát, ha a helytelen intézkedések ódiuma több ember 
között oszlik meg, s nem tudni, hogy voltaképpen ki a felelős; a 
másik: annak könnyű és egyértelmű megállapíthatósága, hogy a 
bizalmat kapott személyek nem viselkedtek megfelelőképpen, 
tehát vagy eltávolítandók a tisztségükből, vagy — ha ennek szük- 
ségessége bebizonyosodik — megbüntetendők. 

Angliában a király örökletes tisztségviselő; és a közösség 
békéjét biztosító alaptétel, hogy irányító tevékenységéért nem 
vonható felelősségre, hogy szent és sérthetetlen. Bölcs cse- 
lekedet tehát, hogy a király mellé alkotmánytanácsot nevez- 
nek ki, amely az országnak felelős a királynak adott taná- 
csokért. Enélkül teljes mértékben hiányoznék a felelősség a 
végrehajtó hatalomban, ami szabad kormányzati formában 
megengedhetetlen. Amde a királyt még így sem kötik a 
tanácsadó testület határozatai, jóllehet a testület tagjai fele- 
lősek az adott tanácsokért. Tisztének gyakorlásában a király 
teljes mértékben a maga ura; tetszése szerint figyelembe ve- 
heti vagy figyelmen kívül hagyhatja a kapott tanácsokat. 

Egy köztársaságban viszont, ahol minden egyes tisztség- 
viselő személyes felelősséggel tartozik a magatartásáért, az 
ok, amely a brit alkotmányban szükségessé tesz valamiféle 
tanácsi testületet, érvényét veszti, sőt: az intézmény ellen for- 
dítható. Az angol monarchiában pótolja a legfőbb tisztség- 
viselő eleve kizárt felelősségét, és ezzel bizonyos mértékben 
garantálja, a nemzet igazságérzetének megfelelően, a helyes 
viselkedését. Az amerikai köztársaságban ezzel szemben szét- 
rombolná vagy nagymértékben csökkentené magának a fő 
tisztségviselőnek a tervezett és szükségszerű felelősségét. 

A végrehajtó hatalom mellett működő tanács, amely megle- 
hetősen elterjedt az egyes államok alkotmányaiban, annak a 
nagyon is republikánus óvatosságnak a következménye, 
amely szerint jobb a hatalmat több személy kezében tudni, 
mint egyetlen ember birtokában. Ha elfogadnánk, hogy ez az 
elv alkalmazható a mi esetünkre, azt mondanám, hogy az 
egyik oldal pozitívumai nem ellensúlyozzák a másik oldal 
számos negatívumát. Nem hiszem azonban, hogy a szabály 
alkalmazható a végrehajtó hatalomra. Teljesen egyetértek az- 
zal a szerzővel, akiről a híres Junius" azt mondja, hogy 
, mélyenjáró, megbízható és leleményes", és aki szerint ,a 
végrehajtó hatalom könnyebben korlátozható, ha egy ember 
testesíti meg".! S aki azt is mondja, hogy jóval biztonságo- 
sabb, ha a nép gyanakvása és ébersége egyvalakire irányul; 
egyszóval: a végrehajtó hatalom megsokszorozása inkább ve- 
szedelmes a szabadságra nézve, mintsem kedvező. 

Némi gondolkodás után arra a következtetésre jutunk, hogy 
nincs megnyugtató biztosíték, ha a végrehajtó hatalom nagy 
létszámú. A létszámnak olyan nagynak kell lennie, hogy az 
összejátszás lehetetlenné váljék; ha nem ez a helyzet, akkor 
inkább veszélyforrás a nagy létszám, mint biztonsági tényező. 
Több ember egyesült hitele és befolyása veszedelmesebb a 
szabadságra nézve, mint bármelyikük egyéni hitele és befo- 
lyása. Ha tehát a hatalom olyan kisszámú ember kezében össz- 
pontosul, hogy egy ügyes vezető könnyedén összefogja érde- 
keiket és nézeteiket egy közös vállalkozásba, akkor a hata- 
lommal könnyebb visszaélni — és a visszaélés veszedelmesebb 
ilyenkor —, mint hogyha a hatalom egyetlen személy kezében 
van; mivel ugyanis az illető egyedül van, éberebben figyelhető 
és könnyebben leleplezhető, mint hogyha többekkel társul, no 
meg nem is foglalhat egységbe oly sokféle befolyást. Róma 
decemvireitől (tízen voltak, mint az elnevezés mutatja) jobban 


! De Lome. (Publius) 

féltek mint potenciális bitorlóktól, mint bármelyiküktől EGYÉ- 
NENKÉNT. Senki sem javasolt különben ennél a testületnél 
sokkal nagyobb létszámú végrehajtó hatalmat; hat-tizenkét 
tagú tanácsadó testületet javasoltak. A maximális létszám nem 
túlságosan nagy a kényelmes összejátszáshoz; s egy ilyen 
összejátszástól Amerikának több a félnivalója, mint bármelyik 
ember egyéni becsvágyától. Egy, a tetteiért felelős tisztség- 
viselő számára a tanácsadó testület általában csak nyűg, amely 
gátolja a jó szándékai végrehajtásában; ami pedig a rossz 
szándékokat illeti, az ilyen tanács gyakran eszköz és bűntárs, 
s majdnem mindig a hibák elkendőzésére szolgál. 

Mellőzöm a költségekkel kapcsolatos fejtegetéseket; noha 
nyilvánvaló: ha a testület elég nagy létszámú ahhoz, hogy 
megfeleljen az intézmény fő céljának, akkor az otthonaikból a 
kormányszékhelyre költözni kénytelen tagok jövedelme olyan 
jelentős költségtényező, amely túlságosan tetemes ilyen két- 
séges hasznú célra. 

Csak annyit teszek hozzá, hogy az alkotmány megjelenése 
előtt alig találkoztam olyan, bármelyik államból származó 
értelmes emberrel, aki tapasztalatai alapján ne ismerte volna 
el, hogy New York állam végrehajtó hatalmának EGYSÉGE 
alkotmányunk egyik kiemelkedően legjobb vonása. 

1788. március 18. 
New York állam népéhez 
A végrehajtó hatalmi ág kellő hatalmának második követel- 
ményekérnt a tisztségviselés időtartamát említettük. Ez két cél- 


lal függ össze. Az egyik: a végrehajtó hatalom tisztségvise- 
lőjének szilárdsága alkotmányos jogköreinek gyakorlásában; 

a másik: az égisze alatt kialakult kormányzati rendszer stabi- 
litása. Ami az elsőt illeti, nyilvánvaló, hogy minél hosszabb a 
hivatali időtartam, annál nagyobb a valószínűsége az igényelt 
szilárdságnak. Az emberi természet egyik sajátossága, hogy az 
ember a birtoklás időtartamának arányában érdekelt valami- 
nek a megtartásában; kevésbé ragaszkodik a dologhoz, ha 
átmeneti vagy bizonytalan jogcímen birtokolja, mint hogyha 
tartós vagy megingathatatlan jogcímen mondhatja a magáé- 
nak; és természetes, hogy a második esetben nagyobb koc- 
kázatot hajlandó vállalni, mint az elsőben. Ez az észrevétel 
éppúgy érvényes bármiféle politikai előjogra, kitüntetésre 
vagy megbízatásra, mint bárminő tárgyi tulajdonra. Ebből 
következően: az, aki annak tudatában dolgozik legfőbb tiszt- 
ségviselőként, hogy igen rövid idő alatt meg kel/ válnia hiva- 
talától, nemigen érdekelt abban, hogy jelentős támadásokat 
vagy kellemetlenségeket vállaljon hatalma független gyakor- 
lása miatt, mint ahogy abban sem, hogy a társadalom tekinté- 
lyes részének vagy a törvényhozó testület hangadó szektorának 
— bármily átmeneti jellegű — rosszallását magára vonja. Ha 
pedig az a helyzet, hogy esetleg meg kell válnia hivatalától, ha 
nem választják újra, akkor, ha kívánja a folytatást, a félelmei- 
vel elegy kívánságai még inkább szétrombolnák a tisztességét 
vagy megingatnák az állhatatosságát. Mindkét esetben a gyön- 
geség és a határozatlanság jellemeznék a pozíciót. 

Vannak, akik a legjobb ajánlólevélnek tekintik, ha a végre- 
hajtó hatalom szolgai módon meghajlik akár a közösség, akár 
a törvényhozó testület uralkodó áramlatai előtt. Az ilyen em- 
bereknek azonban igen homályos fogalmaik vannak egyrészt 
a célokról, amelyek megvalósítására a kormányokat életre 
hívták, másrészt az eszközökről, amelyekkel a nép boldogu- 
lása valóban elősegíthető. A republikánus alapelv megköve- 
teli, hogy tudatos közösségi érzés kormányozza azoknak a 
magatartását, akiket az ügyek intézésével megbíztak; de nem 
követeli meg, hogy ezek az emberek engedjenek az érzelmek 

minden hirtelen fellángolásának vagy minden olyan kérész- 
életű indulatnak, amelyet olyanok plántálnak fortélyosan 
embertársaikba, akik azzal dicsekszenek, hogy az előítéletek 
előbbre valók az érdekeknél. Helytálló az észrevétel, amely 
szerint az emberek általában a KÖZ JAVÁT szándékoznak elő- 
mozdítani. Ez gyakorta még a tévedésekre is vonatkozik. 
Józan eszük azonban lenézi a hízelgőt, aki azt állítja, hogy a 
nép mindig helyesen látja a köz javát elősegítő eszközöket. Az 
emberek tapasztalatból tudják, hogy olykor tévednek; és még 
csoda, hogy valójában meglehetős ritkán tévednek, jóllehet 
állandóan tőrbe csalják őket az élősködők és a talpnyalók 
üzelmei, körülveszik őket a becsvágyók, feltörekvők, fösvé- 
nyek és desperádók csapdái, megkísértik az olyan alakok mes- 
terkedései, akik érdemtelenül férkőznek a bizalmukba, vala- 
mint az olyanokéi, akik nem is törekszenek a bizalom kiér- 
demlésére, hanem csupán birtoklására. Ha előadódnak helyze- 
tek, amelyekben az emberek érdekei nincsenek összhangban a 
hajlandóságaikkal, akkor kötelessége azoknak, akiket az ér- 
dekeik oltalmazásával bíztak meg, hogy óvják őket a csalóka 
ábrándoktól és kellő időt és megfelelő alkalmat biztosítsanak 
a dolgok higgadt és érett megfontolására. Fölidézhetők esetek, 
amikor az ilyen viselkedés megmentette az embereket tévedé- 
seik végzetes következményeitől, és tartós hálára kötelezte 
őket azok iránt, akikben — kockáztatva a nemtetszést — ele- 
gendő bátorság és nagyvonalúság volt, hogy a javukat szol- 
gálják. 

De ha mégoly hajlamosak volnánk is amellett síkraszállni, 
hogy a végrehajtó hatalom korlátlanul alkalmazkodjék az 
emberek hajlandóságához, azt semmiképpen sem helyesel- 
hetjük, hogy a végrehajtó hatalom mindig a törvényhozói ha- 
talmi ág kedvére tegyen. Az utóbbi néha összeütközésbe 
kerülhet az előbbivel; más alkalmakkor pedig a nép teljes- 
séggel semleges álláspontot foglalhat el. Akár ebből, akár 
amabból a feltevésből indulunk ki, kívánatos, hogy a végre- 

hajtó hatalom olyan helyzetben legyen, hogy erélyesen és 
határozottan merjen fellépni nézeteit érvényesítendő. 

A szabály, mely a különféle hatalmi ágak szétválasztásának 
szükségességére tanít, azt is megállapítja, hogy a szétválasztás 
úgy hajtandó végre, hogy az egyik hatalmi ág ne függjön a 
másiktól. De vajon mi értelme elválasztani a végrehajtó vagy 
a bírói hatalmat a törvényhozói hatalmi ágtól, ha a végrehajtó 
meg a bírói hatalmi ág egyaránt úgy van megkonstruálva, 
hogy teljesen alárendelődjék a törvényhozói ágnak? Az ilyen 
szétválasztás nyilván névleges csupán, és képtelen közelebb 
hozni a célt, amelynek elérésére létrehozták. Engedelmes- 
kedni a törvényeknek és függni a törvényhozó testülettől — két 
különböző dolog. Az egyik összhangban van a jó kormányzás 
alapelveivel, a másik viszont sérti ezeket az alapelveket; és 
bármilyenek is az alkotmány formális előírásai, az említett 
függés egy kézbe tömörít minden hatalmat. Néhány előző szá- 
munkban teljes mértékben kimutattuk és példákkal szemléltet- 
tük a törvényhozó hatalmi ágnak azt a tendenciáját, hogy 
magába olvassza valamennyi többi hatalmi ágat. Tisztán re- 
publikánus kormányformában majdnem ellenállhatatlan ez a 
tendencia. Népi gyülekezetben a nép képviselői a jelek szerint 
olykor azt gondolják, hogy ők maguk a nép; és a türelmetlen- 
ség és az undor szembetűnő szimptómái mutatkoznak rajtuk, 
ha bármelyik oldalról akár a legcsekélyebb ellenzést tapasz- 
talják; úgy tesznek, mintha a végrehajtó vagy a bírói hatalmi 
ág jogköreinek gyakorlása merénylet volna az ő kiváltságaik 
vagy emberi méltóságuk ellen. Gyakorta az a látszat, hogy szí- 
vesen zsarnokoskodnának a többi hatalmi ág fölött; és mivel 
rendszerint maguk mellett tudhatják a népet, olyan erélyesen 
cselekszenek, hogy igen nehézzé teszik a többi hatalmi ág 
számára az alkotmány egyensúlyban tartását. 

Fölvetődhet a kérdés, hogy miként befolyásolhatja a tiszt- 
ségviselés rövid időtartama a végrehajtó hatalmi ágnak a 
törvényhozói ágtól való függetlenségét, ha az egyik nem bir- 

tokolja a másik kinevezésének vagy elmozdításának a jog- 
körét? Az egyik válasz kikövetkeztethető a már említett alap- 
elvből: az embert nemigen érdeklik a rövid távú előnyök, s az 
ilyen előnyök kedvéért nem szívesen vállal kellemetlenséget 
vagy kockázatot. Egy másik — s talán kézenfekvőbb, bár ko- 
rántsem perdöntő — válasz a törvényhozó hatalomnak a népre 
gyakorolt befolyásából adódik: ez a befolyás megakadályoz- 
hatja egy olyan ember újraválasztását, aki a törvényhozó 
testület valamilyen ártalmas tervével szemben lépett fel igen 
határozottan, amit az említett testület persze rossz néven vett 
tőle. 

Felvetődhet az a kérdés is, hogy vajon a négyévi időtartam 
megfelel-e a szem előtt tartott célnak; vagy ha nem, akkor 
valamilyen rövidebb időtartam — amelynek legalábbis az az 
előnye megvolna, hogy nagyobb biztonságot nyújtana holmi 
becsvágyó tervek ellen — nem lenne-e kívánatosabb a hosz- 
szabb időtartammal szemben; különben az utóbbi is túlsá- 
gosan rövid ahhoz, hogy a tisztségviselő a megfelelő állha- 
tatossággal és függetlenséggel töltse be hivatalát. 

Nem állítható, hogy a négyévi időtartam vagy akár más, kor- 
látozott időtartam teljességgel megfelelne az elérni kívánt cél- 
nak; de előmozdítaná a dolgot, mégpedig olyan mértékben, 
hogy jelentősen befolyásolná a kormányzat szellemiségét és 
jellegét. A szóban forgó periódus kezdete és vége között 
mindig jókora idő telne el, s ezalatt a hivatalból való távozás 
időpontja elég távoli lenne ahhoz, hogy ne befolyásolja rossz 
irányban egy különben megfelelően szilárd jellemű ember 
magatartását; s az illető joggal várná el, hogy még az időszak 
lejárta előtt belátja a közösség, hogy helyes intézkedéseket tett 
a kit, zött cél érdekében. Jóllehet nem valószínűtlen, hogy 
közeledvén a pillanat, amikor az emberek új választással mon- 
danak ítéletet a viselkedése fölött, csökken az önbizalma és 
ennélfogva a határozottsága is; de mind az önbizalmat, mind 
az állhatatosságot fokozhatja az ajó néhány alkalom, amellyel 

korábbi hivatali tevékenysége során élhetett, hogy megnyerje 
a választói megbecsülését és jóindulatát. Ebben az esetben — a 
bölcsességéről és tisztességéről szolgáltatott bizonyítékok ará- 
nyában és annak a rangnak megfelelően, amelyet polgártársai 
tisztelete és ragaszkodása révén kivívott — bátran kockáz- 
tathat. A négyévi időtartam egyrészt megfelelően garantálja a 
végrehajtó hatalom szilárdságát ahhoz, hogy igen értékes 
alkotóeleme lehessen a struktúrának, másrészt nem elég 
hosszú időtartam ahhoz, hogy aggodalmat keltsen a közösség 
szabadságát illetően. Ha az angol képviselőház a gyönge 
kezdetek után, amikor csak annyi volt a jogköre, hogy jóvá- 
hagyja avagy rosszallja egy-egy új adó kivetését, rohamlép- 
tekkel szorította a korona kiváltságait és a nemesség előjogait 
olyan korlátok közé, amelyeket összeegyeztethetőnek tartott a 
szabad kormányforma alapelveivel, miközben a törvényhozás 
egyenjogú ágának rangjára és jelentőségére verekedte föl 
magát; ha képes volt rá, hogy egy ízben eltörölje a királyságot 
is, az arisztokráciát is, és fenekestül fölforgassa az állam és az 
egyház ősrégi intézményeit; ha nemrégiben félelemre kész- 
tette az uralkodót egy újítás! ígéretével — akkor miért kellene 
félni egy négy évre megválasztott tisztségviselőtől, aki az 
Egyesült Államok elnökének korlátozott jogköreivel ren- 
delkezik? Félni legfeljebb attól lehet, hogy nem fog tudni 
megbirkózni az alkotmány által kijelölt feladatával. Csak 
annyit fűzök hozzá, hogy ha a hivatali időtartam olyan, hogy 
kétségeket ébreszt az elnök szilárdsága iránt, akkor az ilyen 
kétségek összeegyeztethetetlenek a túlkapásaival kapcsolatos 
félelmekkel. 

PUBLIUS 


! Mr. Fox" India-törvényjavaslatát az alsóház megszavazta, de a Lordok 
Háza elutasította — azt mondják, hogy a nép nagy megelégedésére. (Publius) 

New York állam népéhez 
A kormányzás - a lehető legtágabb értelemben — az állam 
(akár a törvényhozói, akár a végrehajtói, akár a bírói hatalmi 
ág) valamennyi cselekedetét felöleli, de legszokványosabb és 
talán legpontosabb értelmezésében az államigazgatás rész- 
leteire korlátozódik, és kivált a végrehajtó hatalmi ág tar- 
tományában honos. A külfölddel folytatott tárgyalások, a 
pénzügyi tervek elkészítése, a közpénzek elosztása és folyó- 
sítása a törvényhozás költségvetési törvényével összhangban, 
a hadsereg és a hajóhad szervezése, a hadműveletek irányítása 
— ezek és a hasonló jellegű dolgok tartoznak leginkább a kor- 
mányzás fogalomkörébe. Azok a személyek tehát, akikre 
ezeknek az ügyeknek a kezelését bízzák, a legfőbb tisztség- 
viselő segítőinek vagy helyetteseinek tekintendők; s ennélfog- 
va tisztségüket szükségképpen az elnöki kinevezésből vagy 
legalább kijelölésből származtatják és a legfőbb tisztségviselő 
felügyelete alá tartozóknak kell tekinteni őket. Ez a nézőpont 
nyomban eszünkbe juttatja, milyen szoros az összefüggés 
egyrészt a végrehajtó hatalom fő tisztségviselőjének hivatali 
időtartama, másrészt a kormányzati rendszer stabilitása 
között. Az előd intézkedéseinek visszafordítását és semmissé 
tételét az utód igen gyakran úgy tekinti, mint a saját képes- 
ségeinek és érdemeinek legjobb bizonyítékát; és e hajlandóság 
tetejébe ott, ahol a változás a közvélemény választásának 
eredménye volt, az új ember nyilván feltételezi, hogy elődjét 
azért váltották le, mert nem tetszettek az intézkedései; úgy- 
hogy minél kevésbé hasonlatos hozzá, annál kedvezőbb szín- 
ben tűnik majd fel a választói előtt. Ezek a meggondolások, 
továbbá a személyes bizalom és kötődés ösztökéje valószínű- 
leg minden új elnököt arra késztet, hogy lehetőleg új embe- 

rekkel töltse be a beosztottak helyeit; s mindezek együttes 
hatása elkerülhetetlenül baljós és ártalmas változékonyságot 
idéz elő a kormányzásban. 

A meglehetősen hosszú időtartammal összekapcsolom az 
újraválaszthatóság lehetőségét. Az előbbi azért szükséges, 
hogy a tisztségviselőben kifejlődjék a hajlandóság és az 
elszántság feladatának kielégítő ellátására, és hogy a közösség 
elég időt kapjon arra, hogy felmérje a tisztségviselő intézkedé- 
seinek irányát, s így tapasztalatai alapján mérlegelhesse az 
intézkedések érdemi részét, pozitívumait vagy negatívumait. 
Az utóbbi pedig azért szükséges, hogy a népnek módja legyen 
— feltéve, ha okot lát a tisztségviselő magatartásának helyeslé- 
sére — meghosszabbítani az illető megbízatását, hogy ily 
módon hosszabb ideig lássa hasznát az illető tehetségeinek és 
erényeinek, és egyszersmind megteremtődjék a folyamatosság 
kedvező lehetősége a kormány számára egy okos kormányza- 
ti rendszer keretében. 

Első pillantásra semmi sem hihetőbb, de közelebbi szem- 
ügyre vétel nyomán semmi sem alaptalanabb, mint az az el- 
képzelés, amelynek jelenlegi témánk kapcsán voltak tisztelet- 
re méltó szószólói, vagyis hogy legyen a legfőbb tisztség- 
viselő hivatalban egy bizonyos ideig, azután, ennek leteltével, 
zárják ki a folytatás lehetőségét vagy korlátozott időtartamra, 
vagy pedig örökre. Akár időleges lenne az ilyen kirekesztés, 
akár örök időkre szóló, egyforma következményekkel járna, s 
ezek túlnyomó részben inkább károsak lennének, semmint 
hasznosak. 

A kizárásnak az lenne az egyik kedvezőtlen hatása, hogy 
csökkenne az ösztönzés a helyes magatartásra. Kevés az olyan 
ember, aki ne jóval kisebb buzgalommal teljesítené a köte- 
lességét, ha eleve tudja, hogy a posztjához fűződő előnyök 
bizonyos határidő lejártával kényszerűen megszűnnek, mint 
hogyha reménye van rá, hogy kiérdemelheti a folytatás lehe- 
tőségét. Ez az álláspont vitathatatlan, ha elismerjük, hogy a 

megjutalmaztatás óhaja a helyes emberi magatartás egyik 
leghathatósabb ösztönzője, vagyis hogy az emberek becsüle- 
tességének, hűségének legjobb biztosítéka, ha érdekeiket szo- 
ros összhangba hozzuk a kötelességükkel. Még a hírnév utáni 
vágy is, amely a legkiválóbb szellemek uralkodó érzelme, s 
amely arra serkenti az embert, hogy nagyszabású és fáradsá- 
gos közérdekű vállalkozásokba fogjon, amelyeknek érlelődé- 
séhez és kiteljesedéséhez hosszú idő szükségeltetik, ha azzal 
biztathatja önmagát, hogy amit elkezdett, be is fejezheti — 
tehát még ez is eltérítheti a kezdeményezéstől, ha azt látja, 
hogy még a munka befejezése előtt távoznia kell a színről, és 
a befejezést — az elismeréssel együtt — át kell engednie olyan 
személyeknek, akik nem szívesen vagy nem kellő szak- 
értelemmel vállalják a feladatot. Az emberektől ilyen hely- 
zetben általában legfeljebb az a negatív érdem várható el, 
hogy nem tesznek rosszat, mint az a pozitív érdem, hogy vala- 
mi jót cselekszenek. 

A kirekesztésnek az a káros hatása is meglenne, hogy sötét 
üzletekre, hűtlen kezelésre, sőt — bizonyos esetekben — bitor- 
lásra csábítana. A pénzsóvár ember, aki esetleg betölti a tiszt- 
séget, előretekintve arra az időszakra, amikor mindenképpen 
le kell mondania az addig élvezett juttatásokról, hajlandóságot 
érezhet arra — és az ilyesminek nem egykönnyen áll ellen az 
ilyen ember —, hogy a lehető legjobban kihasználja az alkal- 
mat, amíg tart, és nem habozik a legkorruptabb megoldá- 
sokhoz folyamodni, hogy bőséges termést takarítson be a vi- 
szonylag rövid időtartamú aratás alatt; ámde ugyanez az em- 
ber, ha mások a kilátásai, esetleg megelégszik tisztsége 
szabályszerű hasznával, és nem is érez hajlandóságot vissza- 
élni a lehetőségekkel. Pénzsóvársága egyszersmind oltalom 
lehet a túlzott mohóság ellen. Tegyük hozzá, hogy ugyanez az 
ember esetleg nemcsak pénzéhes, hanem hiú és becsvágyó is. 
S ha remélheti, hogy tisztességének jutalmait jó magaviselete 
révén hosszabb ideig élvezheti, megfordulhat a fejében, vajon 

tanácsos-e feláldozni ezt a fajta étvágyát a pénzéhség ked- 
véért. Ha azonban csupán a tisztség feltétlen elvesztése vár rá, 
akkor pénzsóvársága valószínűleg felülkerekedik elővigyáza- 
tosságán, hiúságán vagy ambícióin. 

A becsvágyó embert, ha az ország legmagasabb tisztségében 
előretekint arra az időre, amelyben örökre le kell mondania 
méltóságteljes posztjáról, és elgondolja, hogy semmiféle ér- 
dem nem mentheti meg a korántsem kívánatos fordulattól; 
nos, az ilyen embert az ilyen helyzetben sokkal erősebben 
megkísérti, hogy kihasználja hatalma kiterjesztésének ked- 
vező konjunktúráját, akár nagy kockázatok árán is, mint ak- 
kor, ha megvan rá a lehetőség, hogy egyszerű kötelességtel- 
jesítéssel is elérheti a kívánt célt. 

Vajon elősegítené-e a köznyugalmat és a stabil kormányzást, 
ha fél tucat ember, akinek megvolt a kellő hitele a legma- 
gasabb tisztség betöltésére, úgy bolyong szerte az országban, 
mint megannyi elégedetlen kísértet, olyan posztért sóhajtozva, 
amelyet immár soha életében nem tölthet be? 

A kirekesztés harmadik kedvezőtlen hatása: megfosztja a 
közösséget azoknak a tapasztalatoknak az előnyeitől, ame- 
lyeket a legfőbb tisztségviselő hivatalának gyakorlása közben 
szerzett. A tapasztalat a bölcsesség szülője — olyan bölcs 
mondás ez, amelynek igazságát a legokosabb és a legegy- 
ügyűbb emberek egyaránt elismerik. Mi lehet kívánatosabb és 
jelentősebb az országok kormányzása szempontjából, mint 
éppen ez a lehetőség? És ugyan kiben testesülhet meg jobban, 
mint az ország legfőbb tisztségviselőjében? Vajon okos dolog-e 
ezt a kívánatos és lényeges lehetőséget alkotmányjogilag 
kizárni? Okos dolog-e kijelenteni, hogy mihelyt elérkezik egy 
bizonyos pillanat, a tisztségviselőnek el kell hagynia a posz- 
tot, amelyben szert tett tapasztalatokra, s amely álláshoz , fel- 
nőtt"? Pedig hát éppen ez azoknak a szabályoknak a hatása, 
amelyek kirekesztik az embereket a polgártársaik szavazatá- 
val szerzett tisztségek viseléséből egy olyan időszak elteltével, 

amelyben megszerezték azt a képességet, hogy egyre haszno- 
sabban tegyenek eleget a megbízatásuknak. 

A kirekesztés negyedik kedvezőtlen hatása: kirekeszti az 
embereket az olyan pozíciókból, amelyekben az ország bizo- 
nyos vészhelyzeteiben jelenlétük roppant fontos lehet a közér- 
dekre és a közbiztonságra nézve. Nincs ország, amely egyik 
vagy másik időpontban ne tapasztalta volna, hogy bizonyos 
helyzetekben feltétlenül szüksége van bizonyos emberek 
közreműködésére — talán nem túlzás azt mondani: politikai 
létének megőrzéséhez. Milyen oktalan tehát minden olyan 
öncsonkító rendelkezés, amely úgyszólván megtiltja egy 
országnak, hogy az igényeinek és a körülményeinek legmeg- 
felelőbb módon használja fel polgárainak képességeit! Még ha 
elhanyagoljuk is az illető személyes tulajdonságait, akkor is 
teljességgel nyilvánvaló, hogy háború kitörésekor vagy hason- 
ló válság idején a legfőbb tisztségviselő leváltása egy hasonló 
érdemekkel bíró személy javára mindenkor kedvezőtlen a 
közösségre, hiszen a tapasztalatot a tapasztalatlansággal he- 
lyettesítené, és megzavarná vagy ebek harmincadjára juttatná 
a kormányzás megszokott menetét. 

A kirekesztés ötödik kedvezőtlen hatása az lenne, hogy 
mintegy alkotmányosan megtiltaná a kormányzás stabilitását. 
Ha kötelező lenne a személycsere az ország első emberének 
posztján, akkor szükségszerű az új intézkedések megjelenése 
is. Általában nem várható el, hogy ha a személyek változnak, 
az intézkedések változatlanok maradnak. Rendszerint az el- 
lenkezője történik. Es nem kell attól tartanunk, hogy túl nagy 
az állandóság ott, ahol egyáltalán megvan a változás lehető- 
sége; s ne kívánjuk, hogy az emberek ne érezzenek bizalmat 
olyan valakihez, akibe — úgy gondolják — okkal helyezték a 
bizalmukat, és akinél — éppen az állhatatossága okán — esetleg 
elkerülhetik az ingadozó állásfoglalások és a változó politika 
végzetessé válható kellemetlenségeit. 

Felsoroltuk tehát a kirekesztés néhány hátrányos következ- 

ményét. Leginkább az örök időkre szóló kirekesztés esetében 
lennének tapasztalhatók ezek a hátrányok; de ha meggondol- 
juk, hogy már a részleges kirekesztés is mindig távoli és ké- 
nyes üggyé tenné egy-egy személy reaktivitását, akkor a fel- 
sorakoztatott észrevételek majdnem olyan érvényesek az 
egyik, mint a másik esetre. 

Melyek mármost a hátrányokat állítólag kiegyensúlyozó 
előnyök? Azt mondják, hogy 1. a tisztségviselő függetlenebb, 
és 2. nagyobb a nép biztonsága. Nos, ha a kirekesztés nem 
örök időkre szól, akkor nincs okunk az elsőnek említett előny 
realitására következtetni. De még ebben az esetben is nem 
célja, amelynek esetleg föláldozná a függetlenségét? Nem 
lehetnek olyan kapcsolatai vagy barátai, akiknek a kedvéért 
föláldozná? Vajon nem fog-e ódzkodni attól, hogy állhatatos 
magatartással személyes ellenségeket szerezzen, ha abban a 
tudatban cselekszik, hogy rohamosan közeledik az idő, amikor 
nem ESETLEG, hanem egészen BIZONYOSAN ki lesz téve 
neheztelésüknek, és a helyzete nem lesz előnyösebb az övék- 
nél, sőt talán hátrányosabb lesz? Nem könnyű eldönteni, hogy 
az említett elrendezés növeli-e a tisztségviselő függetlenségét, 
vagy pedig éppen ellenkezőleg: csökkenti. 

Ami a második számú feltételezett előnyt illeti, még több ok 
van a kételkedésre. Ha a kirekesztés örök időkre szól, akkor 
egy rendkívül becsvágyó ember — s csak az ilyentől kell jó 
okkal félni — végtelenül nehezen venne örökre búcsút egy 
olyan poszttól, amelyben a hatalom és a kiemelkedés iránti 
szenvedélyét a megszokás ereje is táplálja. S ha eléggé sze- 
rencsés és ügyes volt, hogy megnyerje magának a nép jóindu- 
latát, akkor rávezetheti a népet, hogy esetleg gyűlöletes és 
megindokolhatatlan korlátozásnak tekintsen egy olyan elő- 
írást, amely lehetetlenné teszi a számára, hogy újólag bizo- 
nyítsa a kedvencéhez való ragaszkodását. Adódhatnak olyan 
körülmények, amelyek között a nép megcsömörlése, a nagy 

kedvenc zátonyra juttatott ambícióival párosulva, nagyobb 
veszéllyel járhat a szabadságra, mint amekkorát az úgyszólván 
örök időkre való hivatalban maradás jelentene, amelyet külön- 
ben az alkotmányos jogait gyakorló közösség szentesítene a 
maga önkéntes szavazataival. 

Túlságosan mesterkélt elgondolás az, hogy a nép ne jogo- 
síthasson fel további tisztségviselésre olyan embereket, akik 
véleménye szerint jogcímet szereztek az elismerésre és a biza- 
lomra; az előnyei pedig csupán feltételesek és bizonytalanok, 
és sokkal kézzelfoghatóbb és jelentősebb hátrányok sem- 
legesítik őket. 

PUBLIUS 


A FÖDERALISTA, 73. SZ.: HAMILTON 
1788. március 21. 


New York állam népéhez 
A végrehajtó hatalom erejének harmadik alkotóeleme anyagi 
támogatásának megfelelő szabályozása. Nyilvánvaló, hogy ha 
nem fordítanánk kellő figyelmet erre a cikkelyre, a végrehajtó 
hatalmi ág szétválasztása a törvényhozó hatalmi ágtól csupán 
névleges lenne, egyszerűen nem számítana. Ha a törvényhozói 
hatalom a tetszése szerint állapíthatja meg a legfőbb tiszt- 
ségviselő fizetését és javadalmazását, oly mértékben teheti 
engedelmes szolgájává, amilyen mértékben csak jónak látja. A 
legtöbb esetben vagy az ínség fenyegetésével, vagy a bőke- 
zűség kísértéseivel lehetne elérni, hogy véleményét a törvény- 
hozó hatalmi ág úri kedve szerint változtassa. Ezek a kife- 
jezések — tágabb értelmezésben — kétségkívül túl erősek. Van- 
nak emberek, akiket sem a kétségbeesés, sem a lekenyerezés 
nem csábíthat kötelességük elhanyagolására; de ez a fajta 
erény nem terem meg minden bokorban. Általánosságban az a 

helyzet, hogy akinek hatalmában áll megszabni egy ember 
anyagi támogatását, bizony kedvére irányíthatja az illető 
akaratát. Ha egyáltalán szükséges tényekkel vagy adatokkal 
igazolni ezt az egyszerű igazságot, hát nem kevés példa hoz- 
ható fel még a mi országunkban is arra, hogy a törvényhozói 
hatalom anyagi intézkedéseinek terrorjával vagy vonzerejével 
a végrehajtó hatalom mennyire megfélemlíthető vagy mi min- 
denre kapható. 

Nem lehet tehát eléggé hangsúlyozni azt a dicsérendő fi- 
gyelmet, amelyet az alkotmánytervezetben erre a kérdésre 
fordítottak. , Az Elnök szolgálataiért meghatározott időpontok- 
ban díjazásban részesül, amelyet sem felemelni, sem csökken- 
teni nem lehet az alatt az idő alatt, amelyre megválasztották. 
Ugyanezen idő alatt sem az Egyesült Államoktól, sem az egyes 
államoktól nem fogadhat el más anyagi juttatást."" Elképzelni 
sem lehet ennél megszívlelendőbb szabályozást! Az elnök kine- 
vezésekor a törvényhozó hatalom egyszer s mindenkorra kinyil- 
vánítja, hogy milyen anyagi juttatásban részesül az elnök a szol- 
gálataiért arra az időtartamra, amelyre megválasztották. S ha ezt 
a törvényhozó hatalom megtette, nem áll módjában a juttatást 
sem növelni, sem csökkenteni, egészen az új választással kez- 
dődő új szolgálati periódus kezdetéig. Nem gyengítheti az elnök 
eltökéltségét az anyagi szükségleteit kihasználva, s nem kor- 
rumpálhatja a pénz csábításával. Sem az uniónak, sem bárme- 
lyik tagállamának nem lesz módjában más juttatásban 
részesíteni az elnököt, s neki magának sem lesz módjában más 
juttatást elfogadni, mint amit és amennyit az eredeti szándék- 
nyilatkozat előirányzott. S persze nem lehet az elnöknek olyan 
anyagi indítéka, amelynek alapján lemondhat az alkotmányban 
megszabott függetlenségéről. 

A végrehajtó hatalom tetterejének utolsó kellékei a felso- 
roltak közül: a szükséges jogkörök. Nézzük, milyen jogkö- 
röket kíván juttatni az alkotmánytervezet az Egyesült Államok 
elnökének. 


525 


A FÖDERALISTA, 73. SZ.: HAMILTON 


Az első ilyen szembeötlő jogkör: az elnök bizonyos körül- 
mények között megvétózhatja a törvényhozás két házának 
döntéseit vagy határozatait; más szóval: bármelyik törvény- 
javaslatot visszaküldheti kifogásaival; vagyis megakadályoz- 
hatja, hogy törvényerőre emelkedjenek, kivéve ha a törvény- 
hozó testület két házának mindegyike kétharmados többséggel 
utólag ratifikálja őket. 

Ismételten utaltunk rá, hogy a törvényhozó hatalmi ág hajla- 
mos beavatkozni a többi hatalmi ág jogköreibe és magához 
ragadni ezeket a hatásköröket; azt is említettük, hogy korántsem 
elegendő papíron megvonni a hatalmi ágak közötti határvona- 
lakat; és azt a következtetést is levontuk — sőt: be is bizonyítot- 
tuk a tételt —, hogy mindegyik hatalmi ágat alkotmányos önvé- 
delmi fegyverzettel kell ellátni. Ezekből a világos és kétség- 
bevonhatatlan alapelvekből adódik a végrehajtó hatalmi ág fel- 
tétlen vagy korlátozott vétójoga a törvényhozói ágak határo- 
zataival szemben. Az egyik vagy a másik nélkül a végrehajtó 
hatalmi ág teljességgel képtelen volna megvédeni magát a 
törvényhozó hatalmi ág beavatkozásaitól. Egymást követő hatá- 
rozatokkal fokozatósan csökkenthetnék vagy akár egyetlen 
szavazással semmissé tehetnék a hatalmát. Es akár az egyik, akár 
a másik módon, a törvényhozói és a végrehajtói hatalmi ág 
rövidesen ugyanabban a kézben összpontosulhatna. Még ha a 
törvényhozó testületben nem nyilvánulna is meg olyan törekvés, 
hogy magához ragadja a végrehajtó hatalmi ág jogköreit, a logi- 
ka és az elméleti szabatosság akkor is arra intenek, hogy az 
egyiket nem szabad kiszolgáltatni a másiknak, hanem el kell 
látni az önvédelem alkotmányos és hathatós jogkörével. 

A szóban forgó jogkörnek van azonban egy további előnye. 
Ugyanis nemcsak a végrehajtó hatalmi ág védőpajzsa, hanem 
további biztosíték a helytelen törvények becikkelyezésével 
szemben. Üdvös módon tompítja a törvényhozó testületben a 
testület többségét esetleg befolyásoló pártütés, kapkodás vagy a 
közjó ellenében működő bármiféle érzelem és indulat hatásait. 

Némelyek nem egy alkalommal szembehelyezkedtek a 
vétójoggal, mondván, hogy nem feltételezhető, hogy egyetlen 
ember erényesebb vagy okosabb, mint több ember együtt; ha 
pedig ez így van, akkor nem helyes a végrehajtó hatalom fő 
tisztségviselőjének megadni a lehetőséget, hogy ellenőrizze a 
törvényhozó testületet. 

Ha megvizsgáljuk ezt az észrevételt, kiderül, hogy nem 
méltányos, sőt: megtévesztő. Az, hogy helyes-e az intézkedés 
(mármint a vétójog) vagy sem, nem függ össze a végrehajtó hata- 
lom bölcsességével vagy erényes voltával, hanem azon a fel- 
tevésen alapszik, hogy a törvényhozó hatalom nem tévedhetetlen. 
Ennélfogva a hatalomvágy olykor arra csábíthatja, hogy bitorolja 
más kormányzati részlegek jogait vagy jogköreit; továbbá: a 
pártütés szelleme néha rossz vágányra terelheti a törvényhozó 
testület tanácskozásait, s a pillanatnyi benyomások olykor olyan 
elhamarkodott lépésekre serkenthetik, amelyeket kiérleltebb 
megfontolás nyomán maga is elvetne. Az első indíték, amely az 
említett jogkört a végrehajtó hatalom legfőbb tisztségviselőjére 
ruházza: képessé tenni őt az önvédelemre. A második: növelni a 
közösség esélyeit, hogy kapkodás vagy hanyagság miatt, esetleg 
szántszándékkal megszavazott rossz törvényekkel szemben ered- 
ményesen védekezzék. Minél többször vizsgálunk meg valamely 
intézkedést s minél eltérőbb egymástól a vizsgálók helyzete, 
annál kisebb a kellő megfontoltság hiányából fakadó 
tévedéseknek vagy azoknak a ballépéseknek a veszélye, amelyek 
eredete valami közös indulat, érzelem vagy érdek okozta , fer- 
tőzés". Sokkal kevésbé valószínű, hogy bárminő bűnös nézetek a 
kormányzat minden ágát ugyanabban az időpontban és ugyanaz- 
zal a céllal kapcsolatban fertőzik meg, mint az, hogy mind- 
egyiküket egymás után vezetik félre. 

Azt mondhatná valaki, hogy a rossz törvények megakadá- 
lyozásának jogköre a jó törvények elgáncsolásának veszélyét 
is magába foglalja, s fölhasználható mindkét — vagy bármelyik 
— célra. Ennek az ellenvetésnek azonban csekély jelentőséget 


9.27 


A FÖDERALISTA, 73. SZ.: HAMILTON 


tulajdonítanak azok, akik kellőképpen fel tudják mérni a 
törvényeknek azt az ingatag és változékony voltát, amely a mi 
kormányzataink jellegének és szellemének legnagyobb fogya- 
tékossága. Nézetük szerint ugyanis az olyan intézmények, 
amelyeknek célja fékezni a törvényalkotó túlbuzgalmat és 
fenntartani a dolgoknak azt az állapotát, amelyben egy adott 
pillanatban történetesen leledzenek, sokkal több jót tehetnek, 
mint amennyit árthatnak, mivel kedveznek a törvényhozói 
rendszer nagyobb stabilitásának. Az ártalomért, amely néhány 
jó törvény elgáncsolásából adódhat, bőségesen kárpótol a jó 
néhány rossz törvény megakadályozásának előnye. 

Ez azonban még nem minden. Szabad kormányzati rendszer- 
ben a törvényhozó testület túlsúlya és jelentős befolyása, továb- 
bá a kockázat, amelyet a végrehajtó hatalom elviselni kényte- 
len, ha erőpróbára kerül sor, kellő biztosíték arra, hogy a vétójo- 
got nagy körültekintéssel gyakorolják, s hogy e téren a végre- 
hajtó hatalmi ág gyakrabban gyanúsítható félénkséggel, mint 
elhamarkodott lépésekkel. Hiába vannak az angol királynak 
sokoldalú szuverén jogai, hiába származik befolyása ezernyi 
forrásból, óvakodnék megvétózni a parlament két házának 
közös határozatait. Mindent elkövetne persze, hogy befolyását 
latba vetve elgáncsoljon egy számára kellemetlen intézkedést és 
ne engedje eljutni a trónig, mivel mindenképpen el akarná 
kerülni a dilemmát: vagy érvénybe lép az intézkedés, vagy 
pedig — ha a király szembehelyezkedik a törvényhozó testület 
szándékával — esetleg magára haragítja az országot. Nem 
valószínű, hogy a király végső fokon gyakorolná az előjogát; 
kivéve persze, ha nyilvánvalóan ez a helyes megoldás, vagy 
pedig végszükség esetén. Nagy-Britanniában minden jól tájéko- 
zott ember tudja, mennyire helytálló ez az észrevételem. A 
korona vétójogát már hosszú ideje nem gyakorolták. 

Ha egy olyan hatalmas és jól körülbástyázott tisztségviselő, 
mint az angol király óvakodik az említett jogkör gyakorlá- 
sától, mennyivel nagyobb elővigyázatosság várható el az 

Egyesült Államok elnökétől, akit négy rövid esztendő tarta- 
mára bíznak meg egy teljességgel és tisztán republikánus kor- 
mányzat végrehajtó hatalmának a gyakorlásával! 

Nyilvánvalóan nagyobb a veszélye annak, hogy nem minden 
szükséges esetben gyakorolja a jogkörét, mint annak, hogy túl 
sokszor vagy túlzott mértékben gyakorolja. Éppen ebből a for- 
rásból fakad az egyik érv a vétójog ellen. Azt mondják: külső- 
leg gyűlöletes jog, a gyakorlatban pedig haszontalan. De abból, 
hogy esetleg ritkán gyakorolják a jogkört, még nem követ- 
kezik, hogy sohasem gyakorolják. Abban az esetben, amelyre 
az alkotmány megszerkesztői legfőképpen gondoltak — vagyis 
amikor közvetlen támadás éri a végrehajtó hatalmi ág alkot- 
mányos jogait, vagy amikor a közjót nyilvánvaló és kéz- 
zelfogható veszély fenyegeti, egy valamennyire is erélyes em- 
ber igenis igénybe venné az önvédelem alkotmányos eszközeit, 
és megfogadná a kötelesség és a felelősségérzet jó tanácsait. 
Az előbbi esetben fokozná az eltökéltségét a tisztsége 
hatalmához fűződő közvetlen érdek; az utóbbi esetben pedig a 
választók jóváhagyása; ők ugyanis, bár kétségek esetén persze 
inkább a törvényhozó testület pártját fognák, egyértelmű és 
világos esetekben nemigen hagynák, hogy a részrehajlása fél- 
revezesse őket. Most egy csupán átlagosan erélyes vagy szilárd 
tisztségviselőről beszélek. Mert vannak olyan emberek, akik- 
ben megvan a bátorság, hogy minden körülmények között és 
minden kockázat vállalásával teljesítsék a kötelességüket! 

A Konvenció ebben a vonatkozásban az arany középutat 
választotta: ez egyrészt megkönnyíti annak a jogkörnek a gya- 
korlását, amelyet ebben a tekintetben a végrehajtó hatalom 
tisztségviselőjére rábíztak, másrészt a jogkör eredményes gya- 
korlását a törvényhozó testület tekintélyes részének 
szándékától teszi függővé. Az abszolút vétójog helyett a már 
ismertetett feltételes vétójoggal ruházná fel a végrehajtó hatal- 
mi ágat. Ezt a jogkört az érdekelt jóval készségesebben gyako- 
rolná, mint a másikat. Mert az az ember, aki esetleg fél attól, 

hogy egy törvény hatályba lépését éppen az ő VÉTÓJA akadá- 
lyozza meg, már korántsem aggályoskodik, ha módjában áll — 
újragondolás végett — visszaküldeni a törvényjavaslatot a tör- 
vényhozó testületnek, hiszen így a törvényjavaslatot csak 
akkor utasítják el végleg, ha a törvényhozás mindkét házának 
(egyenként) több mint egyharmada egyetért az elnöki kifogá- 
sokkal. A végrehajtó hatalom fő tisztségviselőjét bátoríthatja a 
gondolat, hogy ha a kifogásainak érvényt tud szerezni, akkor 
a törvényhozó testület igen jelentős mértékű támogatását 
tudhatja magáénak, s a testület befolyása hozzáadódik a saját- 
jához, úgyhogy immár a közvélemény szemében is helyesnek 
minősül a magatartása. A közvetlen és kategorikus vétó külső- 
leg gorombább és könnyebben idéz elő ingerültséget, mint az 
érvekkel alátámasztott ellenvetések, amelyeket vagy jóvá- 
hagynak, vagy elvetnek azok, akiknek szól. S minél kevésbé 
sértő az ilyen ellenkezés, annál könnyebben élhetnek vele; épp 
ezért a gyakorlatban eredményesebb. Remélhetőleg nem fog 
gyakran megtörténni, hogy helytelen nézetek kerekednek felül 
a törvényhozás mindkét házának több mint kétharmadában 
egyazon időpontban, mégpedig a végrehajtó hatalom ellensú- 
lyozó hatásával dacolva. Ez mindenesetre sokkal valószínűt- 
lenebb, mint az, hogy az ilyen nézetek az egyszerű többség 
határozatait és magatartását befolyásolják. A végrehajtó hata- 
lom ilyenfajta jogköre gyakran csendes és észrevétlen, de 
azért erőteljes hatást fejthet ki. Ha igazolhatatlan akciókra 
hajlamos emberek ráeszmélnek, hogy általuk nem irányítható 
hatóságok emelhetnek akadályokat eléjük, gyakran meggon- 
dolásra készteti őket a puszta aggodalom, hogy valaki szem- 
behelyezkedhet velük, s így nem rohannak oly lelkesen fejjel 
a falnak, mint hogyha nem félnének a külső akadályoktól. 
Mint már más helyütt említettük, New York államban felté- 
teles vétójog letéteményese egy olyan testület, amelynek tag- 
Jai a kormányzó, a Legfelsőbb Bíróság kancellárja és bírái, 
vagy e bírák közül bármelyik kettő. Különféle alkalmakkor 

igénybe vették már a közreműködését, nemegyszer sikerrel. S 
a testület hasznossága azzal vált szembetűnővé, hogy az alkot- 
mány megszerkesztésében közreműködő olyan személyek, 
akik hevesen ellenezték a létesítését, mostanra — tapasztalataik 
alapján — őszinte csodálói lettek.! 

Mint más helyütt már említettem, a Konvenció a tervezet e 
részének megszerkesztésében eltávolodott New York állam 
alkotmánymodelljétől, s a massachusettsi mintát tette magáévá. 
E választást két nyomós okkal vélem indokolhatónak. Az egyik: 
a törvény értelmezésére hivatott bírákat esetleg elfogulttá teszi, 
hogy korábban, felülvizsgálói minőségben, már véleményt nyil- 
vánítottak. A másik: mivel gyakori a kapcsolat köztük és a végre- 
hajtó hatalom között, esetleg túlságosan is beleélik magukat a 
végrehajtó hatalom legfőbb tisztségviselőjének nézeteibe, úgy- 
hogy fokozatosan valami veszedelmes együttműködés vagy 
összejátszás alakulhat ki a végrehajtó és a bírói hatalmi ágak 
között. Lehetetlen persze a bírákat szigorúan távol tartani min- 
den olyan hivatástól, amely nem a törvények értelmezése. De 
különösen veszélyes olyan helyzetbe hozni őket, amelyben kor- 
rumpálhatja vagy befolyásolhatja őket a végrehajtó hatalom. 


PUBLIUS 
A FÖDERALISTA, 74. sz.: HAMILTON 
1788. március 25. 
, . New York állam népéhez 
Az Egyesült Államok elnöke ,a főparancsnoka az Egyesült 
Allamok szárazföldi haderejének és hajóhadának, valamint az 
egyes államok milíciájának, amikor az utóbbiakat az Egyesült 


Államok tényleges szolgálatában alkalmazzák". Ennek az 


! Közéjük tartozik Mr. Abraham Yates, a Konvenció tervezetének heves 
ellenzője. (Publius) 

előírásnak a helyes volta önmagában is oly nyilvánvaló és ál- 
talánosságban annyira összhangban van az állami alkotmá- 
nyok precedenseivel, hogy nemigen szorul magyarázatra vagy 
igazolásra. Még azok az államok is, amelyek tanácsadó testü- 
letet adtak a legtöbb tisztségviselő mellé, a katonai hatalmat 
jórészt egyedül az ő kezébe összpontosították. A kormányzás 
valamennyi gondja és feladata közül a hadviselés irányítása 
az, amely leginkább megköveteli az egyszemélyi hatalom- 
gyakorlás igényelte tulajdonságokat. A hadviselés irányítása 
nem más, mint a közös haderő vezetése; s a közös haderő 
vezetésének és fölhasználásának jogköre a végrehajtó hatalmi 
jogkör meghatározásának szokásos és lényeges része. 

Az elnök , írásban felhívhatja a végrehajtó hatalom bármely 
ágának vezetőjét, hogy nyilvánítson véleményt az adott hiva- 
tal kötelezettségeivel összefüggő bármely kérdésben"." Az 
alkotmánytervezet e passzusát merő szószaporításnak tekin- 
tem, a benne szabályozott jogkör ugyanis természetes vele- 
járója a szóban forgó tisztségnek. 

Az elnöknek , — a közjogi felelősségre vonás esetét kivéve — 
joga van az Egyesült Államok ellen elkövetett bűncselek- 
ményekért kirótt büntetés végrehajtásának felfüggesztésére és 
a kegyelmezésre". Az emberiesség és a jó politika együttesen 
azt diktálják, hogy a lehető legkevésbé se gátolja vagy zavar- 
ja senki és semmi a kegyelmezés jótékony előjogának gyakor- 
lását. Minden ország büntető törvénykönyve oly nagy — szük- 
séges — szigorról tesz tanúbizonyságot, hogy ha nem lehetne 
aránylag könnyen kivételes elbánáshoz folyamodni az inkább 
szerencsétlen, mint gonosz elkövetők esetében, akkor az igaz- 
ságszolgáltatásnak bizony túlságosan kegyetlen és véres volna 
az arculata. Mivel a felelősségérzet annál erősebb, minél ke- 
vésbé megosztott, logikus a következtetés, hogy az egyedülál- 
ló ember a leghajlamosabb azoknak a motívumoknak az elfo- 
gadására, amelyek a törvény szigorának enyhítése mellett 
szólnak, és a legkevésbé enged az olyan meggondolásoknak, 


532 


A FÖDERALISTA, 74. SZ.: HAMILTON 


amelyek a törvény jogos bosszúja ellen nyújtanának védelmet. 
Az a gondolat, hogy egy embertársának sorsa egyedül tőle, a 
legfőbb tisztségviselőtől függ, természetesen lelkiismeretes- 
ségre és óvatosságra int. S a félelem, hogy gyengeséggel vagy 
cinkossággal vádolják, hasonló — bár persze más előjelű — 
körültekintésre ösztönöz. Másfelől, mivel az emberek általá- 
ban önbizalmat merítenek abból, hogy sokan vannak, gyakran 
esetleg egymást biztatnák valamilyen megátalkodott állás- 
foglalásra, és azt a gyanút vagy vádat is könnyen semmibe 
vennék, hogy igaztalanul vagy álságosan irgalmasak. Ennél- 
fogva tehát egyetlen ember alkalmasabbnak látszik a kegyel- 
mezésre, mint valamely testület. 

Ha nem tévedek, akkor csakis a hazaárulás bűntettével kap- 
csolatban helytelenítették némelyek, hogy a kegyelmezés joga 
az elnökre ruháztassék. Ilyen esetekben — mondották — a ke- 
gyelmezésnek a törvényhozói hatalom egyik vagy másik, eset- 
leg mindkét ága jóváhagyásától kellene függenie. Nem ta- 
gadom: nyomós okok szólnak amellett, hogy ebben a tekintet- 
ben esetleg az említett testületnek vagy egy részének a köz- 
reműködéséhez folyamodjanak. Mivel a hazaárulás közvetle- 
nül a társadalom léte ellen irányul, ha a törvény előtt az 
elkövető bűnösnek találtatott, helyesnek látszik, hogy a ke- 
gyelmezést a törvényhozó testület ítélkezési jogkörébe 
utalják. Annál inkább, mivel a legfőbb tisztségviselő cinkos- 
ságának feltételezése nem zárható ki teljesen. Vannak azonban 
nyomós ellenérvek is. Nem kétséges, hogy egyetlen mérték- 
tartó, józan férfiú kényes helyzetekben alkalmasabb az olyan 
mozzanatok mérlegelésére, amelyek a büntetés elengedése 
mellett vagy ellen szólnak, mint bármiféle népes gyülekezet. 
Külön figyelmet érdemel, hogy a hazaáruláshoz gyakran kap- 
csolódik zendülés — mint nemrégen Massachusetts államban" 
— a lakosság jelentős hányadának részvételével. Minden ilyen 
esetben várható, hogy a népképviseletet ugyanaz a szellem 
hatja át, amely a cselekményt előidézte. És ha a szemben álló 

felek körülbelül egyenlő erejűek, akkor az elítélt személy ba- 
rátainak és pártfogóinak titkos rokonszenve, felhasználva má- 
sok jóindulatát vagy éppen gyengeségét, gyakran ott is bün- 
tetlenséget követel, ahol elrettentő példára volna szükség. 
Másfelől, amikor a zendülést olyan okok váltották ki, amelyek 
a többségi párt neheztelését szítják fel, gyakran ott is makacs- 
ság és könyörtelenség nyilvánul meg, ahol a politikus maga- 
tartás türelmet és irgalmat igényelne. A legfőbb érv azonban, 
amely amellett szól, hogy a kegyelmezés jogkörének a leg- 
főbb tisztségviselő legyen a letéteményese, a következő: fel- 
kelés vagy lázadás idején gyakran adódnak olyan kritikus pil- 
lanatok, amikor a felkelőknek vagy lázadóknak jókor felkínált 
kegyelem helyreállíthatja a közösség nyugalmát, s az ilyen 
alkalom, ha kihasználatlan marad, később már visszahozhatat- 
lan. A halogatás viszont — a törvényhozó testület vagy egyik 
ágának összehívása az intézkedés jóváhagyása céljából — sok- 
szor nem más, mint a kedvező alkalom elszalasztása. Egy hét, 
egy nap, sőt egy óra elvesztése is végzetes lehet olykor. Aki 
erre azt mondja, hogy az elnök alkalmanként felhatalmazható, 
hogy az ilyen esetekben belátása szerint intézkedjék, annak 
azt válaszolom, hogy először is: kérdéses, hogy egy körül- 
határolt alkotmányban adományozható-e ilyen jogkör törvé- 
nyes úton, másodszor pedig: nem lenne politikus előre olyan 
lépést tenni, amely kilátásba helyezi a büntetlenséget. Az 
ilyenfajta rendkívüli eljárást esetleg gyengeségként vagy fé- 
lénkségként értelmeznék némelyek, és bátorítaná a potenciális 
bűnelkövetőket. 

PUBLIUS 

New York állam népéhez 

, AZ Elnöknek joga van hozzá, hogy a Szenátus útmutatásával 
és hozzájárulásával nemzetközi szerződéseket kössön, feltéve, 
ha a jelen levő szenátorok kétharmada azzal egyetért. " Jólle- 
het ezt a szabályozást különféle érvekkel és nem kis hévvel 
támadták, nem habozom azt a szilárd meggyőződésemet ki- 
nyilvánítani, hogy ez az alkotmánytervezet egyik legalaposab- 
ban átgondolt és legkevésbé kifogásolható része. Az egyik 
ellenvetés alapja a hatalmi ágak keveredésének elcsépelt téte- 
le; egy másik ellenvetés viszont úgy szól, hogy a jogkör kizá- 
rólagos letéteményese a szenátus kell legyen. Mások azt kifo- 
gásolják, hogy a szerződéseket kevés ember megkötheti. En- 
nek az ellenvetésnek a hangoztatói közül némelyek azt mond- 
ják, hogy a képviselőháznak is szerepet kellene juttatni a 
dologban, mások viszont azt állítják, hogy egyetlen változtatás 
szükséges csupán: ,a jelen lévő szenátorok kétharmada" 
helyébe a , valamennyi szenátor kétharmada" kifejezés ikta- 
tandó. Mivel szeretném azt remélni, hogy a tervezetnek erről 
a részéről az egyik korábbi értekezésben közölt észrevételeim 
a jó ítélőképességű emberek szemében már kedvező megvilá- 
gításba helyezték a kérdést, itt csupán néhány kiegészítő meg- 
jegyzésre szorítkozom, mégpedig főleg az imént említett 
ellenvetésekkel összefüggésben. 

Ami a hatalmi ágak keveredését illeti, más helyütt már kifej- 
tettem annak a szabálynak a valódi értelmét, amelyre ezt az 
ellenvetést alapozzák, ennélfogva természetesnek tartom, 
hogy a nemzetközi szerződéskötésre vonatkozó cikkelyben a 
végrehajtó hatalom és a szenátus együttműködése korántsem 
szabálysértő. Hadd tegyem hozzá: a nemzetközi szerződés- 
kötés jogkörének különleges jellege kiváltképpen indokolja az 


939 


A FÖDERALISTA, 75. SZ.: HAMILTON 


ilyen együttműködést. Jóllehet a kormányzásról szóló iro- 
dalomban nem egy szerző a végrehajtó hatalom kizárólagos 
jogkörébe utalja a dolgot, ez bizony önkényes elrendezés. 
Mert ha alaposan megvizsgáljuk ezt a műveletet, azt találjuk, 
hogy inkább törvényhozói, mint végrehajtó hatalmi jellegű, 
jóllehet szigorúan véve egyik kategóriába sem tartozik. A 
törvényhozó hatalmi ág feladata lényegében a törvényalkotás, 
más szóval: a társadalom szabályozására szolgáló előírások 
kialakítása. A végrehajtó hatalom tisztségviselőjének funkció- 
ja viszont minden bizonnyal a törvények végrehajtása és a 
közös erő megfelelő felhasználása vagy azért, hogy a tör- 
vényeknek érvényt szerezzen, vagy pedig a közös honvédelem 
céljaira. A nemzetközi szerződések megkötésének jogköre 
nyilván sem az egyik, sem a másik fejezetbe nem tartozik. 
Sem a létező törvények végrehajtásához, sem az új törvények 
életbe léptetéséhez, s még kevésbé a közös erő fölhaszná- 
lásához. Ennek a jogkörnek a tárgya: külföldi országokkal 
kötött SZERZŐDÉSEK, amelyek törvényerejűek ugyan, de alap- 
juk a jóhiszeműségben gyökerező kötelezettségvállalás. A 
nemzetközi szerződések nem a főhatalom által az alattvaló 
számára előírt szabályok, hanem főhatalom és főhatalom meg- 
állapodásai. A szóban forgó jogkör tehát alighanem külön 
kategória, és voltaképpen sem a törvényhozó, sem a végrehaj- 
tó hatalomhoz nem tartozik. A máshol részletezett s a nem- 
zetközi tárgyalásokhoz nélkülözhetetlen sajátosságok a végre- 
hajtó hatalmat jelölik ki mint a legalkalmasabb közeget az 
ilyen ügyletekben való közreműködésre, míg a megbízatás 
rendkívüli fontossága, a nemzetközi szerződéseknek a törvény 
szerepét betöltő funkciója nagyon 1s amellett szól, hogy a tör- 
vényhozó testület egésze vagy legalábbis egy része részt ve- 
gyen a megkötésükben. 

Bármilyen helyénvaló vagy biztonságos is a szerződéskötés 
teljes jogkörét a végrehajtó hatalom legfőbb tisztségviselőjére 
bízni ott, ahol ez a tisztségviselő örökletes uralkodó, egyál- 

talán nem biztonságos és teljességgel helytelen rábízni ezt a 
jogkört egy négy évre megválasztott tisztségviselőre. Más 
alkalommal megjegyeztük — és ez az észrevétel kétségkívül 
helytálló —, hogy jóllehet az örökletes egyeduralkodó gyakor- 
ta népelnyomó, az a veszély aligha fenyegeti, hogy idegen 
hatalmak megvesztegethetik — ahhoz túl nagy személyes ér- 
deke fűződik a kormányzáshoz. Ámde az az ember, aki a privát 
állampolgár státusából emelkedik a legfőbb tisztségviselő 
rangjára, s aki szerény vagy csekélyke vagyonnal rendelkezik 
csupán és olyan — nem túlságosan távoli — időszakra kénytelen 
gondolni, amikor valószínűleg visszatérni kényszerül az oda- 
hagyott állapotba, nos, ez az ember olykor bizony kísértést 
érez, hogy kötelességét feláldozza az érdekek javára, s az 
ilyen kísértésnek ellenállni emberfölötti erényességet igényel. 
A pénzsóvár ember megkísérthető, hogy vagyonszerzés cél- 
jából elárulja az állam érdekeit. A becsvágyó ember egy ide- 
gen hatalom segítségével szerzett saját gyarapodását szabhat- 
ja meg választói elárulásának áraként. Az emberi viselkedés 
története nem igazolja azt a fennkölt nézetet az erényességről, 
amely indokolná, hogy az ország olyan kényes és fontos dol- 
got, mint amilyen a világ többi részéhez fűződő kapcsolata, 
kizárólagosan arra az egy tisztségviselőre bízza, akit akkora 
hatalommal ruháznának fel, mint az Egyesült Államok elnökét. 

Csakis a szenátusra bízni a nemzetközi szerződések megkö- 
tésének jogkörét azt jelentené, hogy lemondunk az elnök 
alkotmányos funkcióinak előnyeiről a külföldi hatalmakkal 
folytatott tárgyalásokban. Igaz, a szenátusnak akkor is lehe- 
tősége volna ebben a minőségében igénybe venni őt, de el is 
tekinthetne ettől; s a sértődöttség vagy az intrika inkább az 
utóbbit idézné elő. Ezenkívül a szenátus egy ügyintéző alkal- 
mazottja aligha mondhatná magáénak olyan mértékben idegen 
hatalmak bizalmát és tiszteletét, mint az ország alkotmányos 
képviselője, s természetes, hogy nem képes ugyanolyan nyo- 
matékkal és éppoly hathatósan cselekedni. Az unió ily módon 

nagy előnytől esne el külkapcsolatainak intézésében, a nép 
pedig a végrehajtó hatalom közreműködéséből adódó bizton- 
sági többletet vesztené el. Igaz, meggondolatlanság volna, ha 
kizárólag ő viselné egy ilyen fontos megbízatás terhét, de két- 
ségtelen, hogy részvétele jelentős mértékben növelné a tár- 
sadalom biztonságát. Világosan kimutatható, hogy a szóban 
forgó jogkör közös - elnöki és szenátusi — birtoklása nagyobb 
biztonságról kezeskedik, mint hogyha vagy az elnök, vagy a 
szenátus külön-külön rendelkeznék vele. És aki alaposan meg- 
fontolja a körülményeket, amelyeknek az elnök kijelölésében 
közre kell játszaniuk, rá kell eszmélnie, hogy ezt a tisztséget 
mindig olyanoknak kell viselniük, akiknek a szerződések 
megszerkesztésében való közreműködése mind a bölcsesség, 
mind a tisztesség szempontjából különösen kívánatos. 

Az egyik előző értekezésben tett megjegyzések, amelyekre 
ennek az írásnak egy másik részében már utaltam, döntő 
súllyal esnek latba a képviselőháznak a szerződések kialakítá- 
sában való részvétele ellen. Az említett testület összetételének 
változásai és — számításba véve jövőbeli növekedését — sok- 
rétűsége kizárja, hogy az ilyen megbízatás kielégítő végrehaj- 
tásához szükséges tulajdonságokkal rendelkezzék. Pontos és 
átfogó külpolitikai ismeretek; az ugyanazokhoz a nézetekhez 
való állhatatos és módszeres ragaszkodás; a nemzeti szellem 
iránti szép és egyöntetű fogékonyság; a határozottság; a diszk- 
réció és a gyors ügyintézés egyszerűen összeegyeztethetetle- 
nek az ilyen változó és ilyen nagyszámú testülettel. A dolgot 
annyira bonyolulttá tenné a sok-sok különféle testület közre- 
működésének szükségessége, hogy ez már önmagában is ala- 
pos ok az ellenkezésre. Gyakrabban lenne szükség a képvise- 
lőház összehívására, sokszor hosszú ideig kellene a házat 
együtt tartani, hogy a különböző fázisokban jóváhagyják a 
szerződést — mindez sok kényelmetlenséggel és többletkölt- 
séggel járna, s már ez is elegendő, hogy meghiúsítsa az ilyen 
terveket. 

Marad még egy megvitatandó ellenvetés: nevezetesen, hogy 
a szenátus összlétszámának kétharmadával kellene helyette- 
síteni a jelen levő tagok kétharmadát. Vizsgálódásaink 
második fejezetében kimutattuk, hogy minden olyan előírás, 
amely valamelyik testületnek több mint az egyszerű többségét 
igényli döntései érvényességéhez, könnyen zavart okozhat a 
kormányzati intézkedésekben, közvetve pedig azzal a követ- 
kezménnyel járhat, hogy a többség véleményét aláveti a ki- 
sebbség nézeteinek. Ez a meggondolás elegendő ahhoz, hogy 
kimondjuk: a Konvenció a lehető legmesszebbre ment abban 
a törekvésében, hogy a nemzetközi szerződések kialakításá- 
ban a nagy számok előnyét összeegyeztesse vagy a közéleti 
testületek tevékenységével, vagy pedig a közösség többségi 
véleményének ésszerű figyelembevételével. Ha a tagok össz- 
létszámának kétharmados többsége a követelmény, ez sok 
esetben gyakorlatilag az egyhangú döntés igényével lenne 
egyenértékű, hiszen a tagok egy része gyakorta nem jelenik 
meg az üléseken! Minden olyan politikai intézmény története, 
amelyben ez az alapelv érvényesült, a tehetetlenség, a zűr- 
zavar és a rendetlenség története. Bizonyíték erre a római tri- 
bunok, a lengyel diéta, a németalföldi rendek példája; bár a 
hazai példák voltaképpen szükségtelenné teszik a külföldi 
párhuzamok felidézését. 

A teljes testület valamilyen rögzített hányadának megkö- 
vetelése valószínűleg nem növelné jobban a nagy létszámú 
testület előnyeit, mint az, ha csupán a jelen levő tagok egy 
bizonyos arányát igénylik. Az előbbi megoldás csökkenti a 
lelkiismeretes részvétel indítékait, hiszen a határozathozatal- 
hoz mindig csak egy bizonyos számú tag szavazata szükséges. 
Az utóbbi megoldás egy olyan aránytól teszi függővé a tes- 
tület határozatképességét, amelyen akár egyetlen tag jelen- 
vagy távolléte módosíthat, úgyhogy itt éppen ellenkező a 
hatás. És mivel a lelkiismeretes, pontos részvétel felértékelő- 
dése a testület minél nagyobb arányú aktivitására ösztönöz, 

nagyon valószínű, hogy a határozatokról akár ebben, akár 
abban az esetben igenis a nagy számok döntenek, s jóval ki- 
sebb lenne a halogatás lehetősége. Ne feledjük, hogy a jelen- 
legi konföderációban már két tag képviselhet — és rendszerint 
képvisel is — egy-egy államot; így előfordul, hogy a kong- 
resszus, amely most egyedüli letéteményese az unió valameny- 
nyi jogkörének, nemigen áll több személyből, mint a javasolt 
szenátus. Ráadásul — mivel a tagok államonként szavaznak, és 
hogyha valamelyik államnak csak az egyik szenátora volna 
jelen, a szavazata elveszne — indokolt a feltevés, hogy a szená- 
tusban, amelynek tagjai egyénenként szavaznának, a 
tényleges szavazatok száma nemigen lenne kisebb a mostani 
kongresszus aktív szavazatainál. Ha mindehhez hozzávesszük 
az elnök együttműködését, nyugodtan levonhatjuk a következ- 
tetést, hogy Amerika népe az új alkotmány alapján több garan- 
ciát fog élvezni a nemzetközi szerződéskötés jogkörének tisz- 
tességtelen felhasználásával szemben, mint most, a konföde- 
ráció rendszerében. S ha egy lépéssel továbbmegyünk és te- 
kintetbe vesszük a szenátus valószínű növekedésének pers- 
pektíváját — új államok létesülése következtében —, akkor 
nemcsak bőséges alapunk lesz bízni benne, hogy elegendően 
lesznek azok, akikre a szóban forgó jogkört ráruházzuk, 
hanem valószín, leg arra a következtetésre is jutunk, hogy a 
szenátus várható létszámánál népesebb testület már nemigen 
lenne alkalmas a jogkör ellátására. 

New York állam népéhez 

Az elnök , kijelöli és a Szenátus útmutatása és hozzájárulása 
alapján kinevezi a nagyköveteket, más diplomatákat és konzu- 
lokat, a Legfelsőbb Bíróság bíráit és az Egyesült Államok más 
olyan tisztviselőit, akiknek kinevezése tekintetében az Alkot- 
mány nem tartalmaz eltérő rendelkezéseket... A Kongresszus 
azonban, ha úgy találja helyesnek, az alsóbb hivatalok tiszt- 
viselőinek kinevezését törvényben egyedül az Elnökre, a bíró- 
ságokra vagy a végrehajtó ágazatok vezetőire ruházhatja át. 
Az elnöknek joga van a megüresedett hivatalok betöltésére, 
amikor a Szenátus nem ülésezik, olyan megbízások adomá- 
nyozásával, amelyek a legközelebbi ülésszak végén lejár- 
nak." 

Mint egy korábbi értekezésünkben megállapítottuk, ,a jó 
kormányzatnak valódi próbaköve, hogy milyen mértékben 
képes a kielégítő adminisztrációra". Ha jogosnak ismerjük el 
ezt az észrevételt, akkor az Egyesült Államok tisztségviselői 
kiválasztásának a fentebb idézett passzusokban meghatározott 
módját, némi vizsgálódás nyomán, különösen ajánlatosnak 
kell minősítenünk. Nem könnyű ennél jobban megszerkesztett 
tervezetet kigondolni az unió tisztségeinek méltányos — vagyis 
megfelelően kiválasztott emberekkel való — betöltésére; és 
nem szorul bizonyításra, hogy végeredményben ez határozza 
meg a kormányzat jellegét. 

Abban mindenki egyetért, hogy köznapi esetekben a kine- 
vezés jogkörét háromféleképpen lehet kialakítani. Vagy egyet- 
len emberre ruházzuk a jogkört; vagy egy mérsékelt létszámú, 
kiválasztott testületre; vagy pedig egyetlen olyan emberre, akit 
egy ilyen testület támogat. Hogy az egész nép gyakorolja ezt 
a jogkört? Nos, mindenki készségesen elismeri, hogy ez kivi- 

hetetlen; minden egyéb hátrányt figyelmen kívül hagyva már 
csak azért is, mert emellett a népnek nemigen maradna ideje 
semmi másra. Ha tehát a következőkben gyülekezetről vagy 
testületről beszélünk, a már ismertetett módon kiválasztott 
testületről vagy gyülekezetről, gyűlésről van szó. A nép, mint 
közösség, lélekszámánál és területi szétszórtságánál fogva 
nem mozgatható az ármánynak és az intrikának azzal a rend- 
szerével, amelyet sokan minősítenek úgy, mint legfőbb akadá- 
lyát annak, hogy a szóban forgó jogkört valamilyen testületre 
ruházzák. 

Mindazok, akik gondolkoztak már ezen a témán, vagy akik 
átgondolták az értekezéseink más részeiben az elnök kineve- 
zéséről tett észrevételeket, azt hiszem, egyetértenek azzal, 
hogy a posztot valószínűleg egy jó vagy legalábbis elfogad- 
ható képességű ember fogja betölteni. E feltevésből kiindulva, 
hadd állapítsam meg, hogy egy jó ítélőképességű férfiú alkal- 
masabb az egyes tisztségek betöltéséhez szükséges sajátos 
tulajdonságok elemzésére és felmérésére, mint egy hasonló, 
sőt talán még jobb ítélőképességű emberekből álló testület. 

Egyetlen személy egyedüli és osztatlan felelősségének ter- 
mészetes velejárója a mélyebben átérzett kötelességtudat és 
az, hogy éberebben ügyel a jó hírére. Ennélfogva az illetőt 
jobban sarkallja a kötelesség és az érdek, hogy alaposan tanul- 
mányozza a tulajdonságokat, amelyek alkalmassá tesznek 
valakit ennek vagy amannak a tisztségnek a betöltésére, és 
pártatlan módon, tárgyilagosan azokat részesítse előnyben, 
akik a leginkább megérdemlik a kinevezést. Az ilyen ember- 
nek kevesebb személyes kapcsolatot kell tekintetbe vennie, 
mint egy egész testületnek, amelynek minden egyes tagja 
kénytelen a maga személyi kapcsolataira figyelemmel lenni; 
úgyhogy nehezebben téríthetik rossz útra a baráti érzelmek. 
Egyetlen jó ítélőképességű, intelligens embert kevésbé vezet- 
hetik félre, látását kevésbé homályosíthatják el a különböző 
nézetek, érzelmek és érdekek, amelyek oly gyakran torzítják 

és rontják el egy kollektív testület döntéseit. Semmi sem olyan 
alkalmas a szenvedélyek szítására, mint a személyi kérdések, 
akár önmagunkra vonatkoznak, akár pedig arra, hogy kit vagy 
kiket válasszunk, kit vagy kiket részesítsünk előnyben. Így 
aztán, ha valamilyen testület gyakorolja a közhivatali kine- 
vezések jogkörét, szükségképpen teljes parádéban felvonul- 
nak előttünk a testület tagjainak magán- és pártszimpátiái és 
antipátiái, pártos rokonszenvei és ellenszenvei, ragaszkodásai 
és ellenségeskedései. A választás, bármely időpontban törté- 
nik, ilyen körülmények között természetszerűleg vagy az 
egyik pártnak a másik felett aratott győzelméből, vagy pedig 
valamiféle pártközi kompromisszumból ered. Bármelyik eset 
következik be, a jelölt belső értékei gyakran a háttérbe szorul- 
nak. Az első esetben a párt szavazatait leginkább egyesítő 
tulajdonságok többet nyomnak a latban, mint azok, amelyek a 
jelöltet alkalmassá teszik a tisztség betöltésére. A második 
esetben a szövetség valamilyen érdekegyeztetésen alapul: 
, Egyezzetek bele, hogy erre a posztra a mi jelöltünk kerüljön, 
s akkor mi belemegyünk, hogy azt a tisztet a ti emberetek 
töltse be." Rendszerint ez az alku lényege. És ritkán fordul elő, 
hogy a pártdiadalok vagy pártkompromisszumok célja és 
kimenetele a közszolgálat jobbítása vagy javulása volna. 

A Konvenció idevonatkozó előírásának legértelmesebb bírá- 
lói alkalmasint megérezték az imént kifejtett alapelvek 
igazságát. Azt mondják, hogy az elnököt csupán arra lenne 
szabad felhatalmazni, hogy a szövetségi kormányzat felügye- 
lete alatt végrehajtsa a kinevezéseket. De könnyű bebizonyí- 
tani, hogy a remélhető előnyök mind a kijelölés jogköréből 
erednek, amelyet a tervezet szerint az elnökre ruháznának, 
miközben elkerülhető mindaz a hátrány, amely abból fakadna, 
ha az említett tisztségviselőnek teljhatalmat juttatnának a ki- 
nevezésben. A kijelölésnél csakis az ő véleménye érvénye- 
sülne; és mivel egyedüli kötelessége kijelölni azt az embert, 
aki a szenátus jóváhagyásával egy bizonyos tisztséget fog 

viselni, felelőssége egyenértékű azzal, amit a végleges kineve- 
zéssel magára vállal. Ebből a szempontból nem lehet különb- 
ség a kijelölés és a kinevezés között. A kötelességteljesítésnek 
ugyanazok az indítékai érvényesülnek mind a két esetben. S 
mivel csakis olyan embereket nevezhetnek ki, akik előzőleg 
elnyerték az ő jóváhagyását, minden kinevezett voltaképpen 
az ő választása. 

De nem felülbírálható-e az elnöki jelölés? Elismerem, hogy 
igen, ez azonban csupán azt jelenti, hogy az elutasított sze- 
mély helyett az elnök másvalakit jelölhet. A véglegesen kine- 
vezett személy csakis az ő — ha esetleg nem is az első számú 
— pártfogoltja lehet. Nem nagyon valószínű, hogy a kinevezést 
felülbírálnák. A szenátus aligha esik kísértésbe, hogy egy 
másik — általa favorizált — jelölt kedvéért elutasítsa az elnök 
emberét, hiszen nem lehet biztos benne, hogy az ő kedvence 
egyáltalán sorra kerül egy második vagy harmadik jelölés fo- 
lyamán. Még abban sem lehetnek biztosak a szenátorok, hogy 
a következő jelölt bárminő tekintetben is elfogadhatóbb lesz a 
számukra. Egyet nem értésük az elutasított személynek afféle 
megbélyegzésével lehet egyenértékű, és olyan színben tűn- 
hetik fel, hogy kedvezőtlen a véleményük a legfőbb tiszt- 
ségviselő ítélőképességéről; nem valószínű tehát, hogy gyak- 
ran tagadnák meg a jóváhagyásukat, ha az elutasításnak nincs 
valami különleges és nyomós oka. 

Miért van akkor egyáltalán szükség a szenátus együttmű- 
ködésére? Válaszom az, hogy közreműködésének szüksé- 
gessége erőteljesen, bár általában minden feltűnés nélkül be- 
folyásolja a dolgok alakulását. Jól semlegesíti az esetleges 
elnöki protekciót, és nagymértékben megnehezíti, hogy — álla- 
mi hovatartozás, családi kapcsolatok, személyi kedvezések 
vagy népszerűség-hajhászás miatt — alkalmatlan személyek 
neveztessenek ki. Ráadásul a szenátus közreműködése igen- 
csak elősegíti a kormányzat stabilitását. 

Nem nehéz belátni, hogy ha valaki egymaga rendelkeznék 

tisztségek betöltéséről, sokkal nagyobb mértékben vezérelnék 
a személyes hajlandóságai és érdekei, mint hogyha egy másik, 
független testületnek kellene megvitatnia választásának he- 
lyes vagy helytelen voltát és dönteni róla, kivált, ha ez a 
testület ráadásul a törvényhozás egyik ágazata. Az elutasítás 
lehetősége erőteljesen motiválná az átgondolt javaslattételt. 
Ha valamiféle elvtelen kedvezésen vagy népszerűség-hajhá- 
száson kapnák rajta a legfőbb tisztségviselőt, veszélyben fo- 
rogna a hírneve és — választott tisztségviselőről lévén szó — a 
politikai léte, s ráadásul egy olyan testület kísérné figyelem- 
mel a tevékenységét, amelynek véleménye nagymértékben 
befolyásolja a közvéleményt. Mindez feltétlenül korlátozná a 
legfőbb tisztségviselőt: szégyellne — és félne is — olyan jelöl- 
tet javasolni a legmagasabb vagy legjövedelmezőbb állásokra, 
akinek egyetlen érdeme, hogy abba az államba való, amelybe 
maga az elnök, avagy ilyen vagy olyan személyi kapcsolatok 
fűzik hozzá, vagy pedig elég jelentéktelen és engedelmes 
ember ahhoz, hogy az elnök alázatos eszköze legyen. 

Azt az ellenvetést szokták felhozni ezzel az érveléssel szem- 
ben, hogy az elnök a jelölés jogköre adta befolyásánál fogva 
elnyerheti a szenátus cinkosságát. A politikai gondolkodásban 
csaknem ugyanakkora hiba azt feltételezni, hogy természettől 
fogva mindenki korrupt, mint azt, hogy mindenki derék em- 
ber. Az átruházott hatalom intézménye azt is magában foglal- 
ja, hogy az emberiségben van annyi becsület és tisztesség, 
amely jogos alapja lehet a bizalomnak. A tapasztalat igazolja 
ezt az elméletet: a tisztesség még a legkorruptabb kormányza- 
tok legkorruptabb időszakában is megvolt. A brit alsóházat 
régóta vádolják megvesztegethetőséggel — Nagy-Britanniában 
is, nálunk is; és nem kétséges, hogy a vád nagyon is meg- 
alapozott. De éppoly kevéssé kétséges, hogy az említett testü- 
letben igenis számos független szellemű és közösségben gon- 
dolkodó ember található, akiknek szavuk van az országos ta- 
nácskozásokban. Ebből eredően -— és a jelenlegi rendszer sem 

kivétel ez alól — az említett testület józansága gyakran fékezi 
az uralkodó elfogultságait, akár személyekről, akár intézke- 
désekről van szó. Elképzelhető ugyan, hogy a végrehajtó ha- 
talom alkalomadtán befolyásolhatja a szenátus egyik-másik 
tagját, de erőltetett és nem reális a feltevés, hogy egyszerűen 
megvásárolhatja az egész testületet. Aki az emberi természetet 
a valóságnak megfelelően ítéli meg, tehát aki sem az eré- 
nyességet nem túlozza el, sem a bűnösséget nem tartja egye- 
temesnek, az elég okot lát arra, hogy bízzék a szenátus be- 
csületességében, és így bízzék nemcsak abban, hogy a végre- 
hajtó hatalom nem képes korrumpálni vagy megszédíteni a 
tagok többségét, hanem abban is, hogy a szenátusnak a kine- 
vezésben való közreműködése jelentős mértékű és üdvös kor- 
látja lehet az említett tisztségviselő magatartásának. De nem- 
csak a szenátus tisztessége az egyetlen tényező, amelyben 
bízni lehet. Az alkotmány gondoskodott néhány fontos biz- 
tosítékról azzal a veszéllyel szemben, hogy a végrehajtó hata- 
lom befolyásolja a törvényhozó testületet. Kinyilvánítja 
ugyanis: , Szenátor vagy képviselő mandátumának ideje alatt 
nem nevezhető ki az Egyesült Államok fennhatósága alá tar- 
tozó olyan polgári hivatalra, amelyet ezen időszak alatt léte- 
sítettek, vagy amelynek díjazását ezen idő alatt felemelték. Az 
Egyesült Államok fennhatósága alá tartozó hivatalt viselő 
személy hivatalának ideje alatt a Kongresszus egyik Házának 
sem lehet a tagja." 

Mint már mondottuk, az lenne az egyik várható előnye annak, 
ha a szenátus közreműködnék a kinevezésekben, hogy ez hoz- 
zájárulna a kormányzat stabilitásához. A szóban forgó testület 
jóváhagyása lenne szükséges mind az elmozdításokhoz, mind 
a kinevezésekhez. Így aztán a legfőbb tisztségviselő szemé- 
lyében történő változás nem okozna a kormánytisztviselők 
között olyan nagyfokú és általános felfordulást, mint hogyha 
az elnök egymaga döntene a hivatali tisztségekről. Ha bármi- 
lyen rangú tisztviselő a gyakorlatban bizonyította, hogy alkal- 
mas a posztjára, akkor az új elnök óvakodnék attól, hogy egy 
számára kellemesebb személyt próbáljon kinevezni a helyére, 
mivel tartana attól, hogy a szenátus helytelenítése meghiúsí- 
taná a próbálkozást és némileg csökkentené az elnök hitelét. 
Minél inkább becsüli valaki a kormányzati stabilitást, annál 
inkább méltányolja azt az intézkedést, amely a közéleti embe- 
rek hivatali egzisztenciáját egy olyan testület jóváhagyásához 
vagy helytelenítéséhez köti, amely — összetételének tartóssága 
miatt — minden valószínűség szerint kevésbé van kitéve a vál- 
tozékonyságnak, mint a kormányzat bármelyik más tagja vagy 
alkotóeleme. 

A szenátusnak és az elnöknek ez az összekapcsolása a kine- 
vezésekre vonatkozó cikkelyben némely alkalommal azt az 
ellenvetést váltotta ki, hogy módot ad az elnöknek a szenátus 
túlzott mértékű befolyásolására; más esetekben viszont éppen 
az ellenkező érvvel hozakodtak elő — ami alkalmas bizonyíték 
arra, hogy egyik ellenvetés sem igaz. 

Ha az elsőt pontosan megfogalmazzuk, azzal már meg is 
cáfoltuk. Így hangzik: , Az elnök túlságosan nagy befolyást 
gyakorolna a szenátusra, mivel a szenátusnak megvolna a 


547 


A FÖDERALISTA, 77. SZ.: HAMILTON 


jogköre, hogy korlátozza az elnököt." Színtiszta önellent- 
mondás. Nem lehet kétséges, hogy a kinevezés kizárólagos 
jogköre sokkal inkább képessé tenné az elnököt, hogy vesze- 
delmes módon a hatalmába kerítse a szóban forgó testületet, 
mint hogyha csupán a jelölés jogkörével rendelkeznék, amely 
jelölés a szenátus jóváhagyásától függ. 

Nézzük a fordított előjelű ellenvetést: , A szenátus befolyá- 
solná a végrehajtó hatalmat." Mint már több más esetben al- 
kalmam volt megjegyezni, az ellenvetés homályossága kizár- 
ja a szabatos válasz lehetőségét. Milyen formában nyilvánul 
meg az említett befolyás? Milyen tárgykörben? Valaki úgy 
befolyásolható — a szó itt használt értelmében —, hogy a be- 
folyásolónak módjában áll valamilyen kedvezményben 
részesíteni őt. Mármost: hogyan kedvezhet a szenátus az el- 
nöknek az elnöki kinevezésekkel kapcsolatos vétójoga okán? 
Ha erre valaki azt mondja: néha úgy kedvezhet a szenátus az 
elnöknek, hogy belenyugszik az elnök választotta személy 
kijelölésébe, amikor pedig a közérdek más magatartást diktál- 
na, én erre azt válaszolom: igen-igen kevés olyan eset fordul- 
na elő, amikor az elnöknek személyes érdeke fűződnék az 
eredményhez, úgyhogy a szenátus belenyugvása lényegesen 
bizony nem befolyásolná őt. Az a HATALOM, amely megte- 
remtheti a kedvezmények és javadalmazások lehetőségét, 
minden bizonnyal inkább vonzza azt a HATALMAT, amely 
csupán akadályokat gördíthet az útjába, mintsem hogy 
vonzódnék hozzá. Ha pedig az elnök befolyásolása az elnök 
korlátozását jelenti, nyilván éppen ez volt a szándék! Mint 
már kimutattuk, ez a korlátozás üdvös lenne, s ugyanakkor 
nem járna semmiféle olyan következménnyel, amely a leg- 
főbb tisztségviselő korlátozatlan tevékenységéből eredő 
előnyök közül akár csupán egyetlenegyet is kiküszöbölne 
vagy megszüntetne. A kijelölés joga magával hozná mindazt a 
Jót, amit a kinevezés joga eredményez, és jelentős mértékben 
kiküszöbölné a hátrányait. 

Ha összehasonlítjuk a kormányzat tisztségviselői kinevezé- 
sének tervezetét New York állam alkotmányának erre vonat- 
kozó előírásaival, határozottan állíthatjuk, hogy az előbbi 
részesítendő előnyben. A tervezet szerint a kinevezés jogköre 
egyértelműen a végrehajtó hatalmat illeti. És mivel minden 
egyes kinevezést a törvényhozó hatalom egyik teljes ága elé 
kellene terjeszteni véleményezésre, a kinevezés körülményei, 
az eljárás következményeképpen, köztudomásúak lennének, 
úgyhogy a közvélemény könnyen megtudhatja, hogy az egyes 
tényezők milyen szerepet játszottak. Egy helytelen kijelölésért 
egyedül és feltétlenül az elnök lenne hibáztatható. Egy helyes 
kijelölés elutasításának ódiuma teljességgel a szenátusra há- 
rulna, s ezt még az a meggondolás is súlyosbítaná, hogy a 
szenátus keresztezte a végrehajtó hatalom jó szándékát. Hely- 
telen kinevezés esetén a végrehajtó hatalom a jelölés miatt, a 
szenátus pedig a jelölés jóváhagyása miatt maradna szégyen- 
ben és kapna szemrehányást, jóllehet nem egyenlő mértékben. 

New York államban mindennek a fordítottja jellemzi a kine- 
vezés módját. A kinevezési tanács három-öt személyből áll, 
egyikük mindig az állam kormányzója. Ez a kis létszámú 
testület elkülönített, a nyilvánosságtól hermetikusan elzárt 
helyiségben ülésezik, ekként igyekszik végrehajtani a rábízott 
feladatot. Köztudomású, hogy az alkotmányban foglalt né- 
hány, nem egészen egyértelmű kifejezésre támaszkodva a kor- 
mányzó magának követeli a kijelölés jogát, de nem tudni, 
hogy milyen mértékben vagy milyen módon gyakorolja ezt a 
jogot; s azt sem, hogy vajon volt-e ellenjavaslat a kinevezést 
illetően. Egy helytelen kinevezés elítélésének sem súlya, sem 
tartós hatása nincsen, mivel voltaképpeni szerzője ismeretlen, 
és a rosszallásnak nincs meghatározott célja. Határtalan tere 
nyílik az ármánynak és az intrikának, s a felelősség elvész. A 
publikum legfeljebb azt tudhatja meg, hogy a kormányzó 
magának követeli a kinevezés jogát; hogy a négy tag közül 
kettő különösebb nehézség nélkül túlságosan is gyakran 

manipulálható; hogy ha egy testület néhány tagja történetesen 
rendíthetetlen, állhatatos karakter, gyakran meg lehet szaba- 
dulni ezektől az okvetetlenkedőktől, ha az ülések időpontját 
úgy állapítják meg, hogy megnehezítsék az illetők részvételét; 
s hogy — okkal, ok nélkül — időnként sok helytelen kinevezés 
történik. Hogy New York állam kormányzója arra használja-e 
fel a pozíciót, amelyet a kormányzat e kényes és fontos szek- 
torában szükségszerűen betölt, hogy a legalkalmasabb embe- 
reket választja ki a tisztségekre, vagy áruba bocsátja-e ezt az 
előnyt olyan személyeknek, akiknek fő érdeme, hogy alázatos 
kiszolgálói a kormányzói akaratnak, és ezzel a személyes be- 
folyás megvetésre méltó és veszedelmes rendszerét mozdítja 
elő — nos, ezek olyan kérdések, amelyek — a közösség szeren- 
csétlenségére — csupán spekuláció és találgatás tárgyai lehet- 
nek. 

Akármilyen is egy kinevezési tanács összetétele, minden- 
képpen olyan zártkörű testület, amelyben teljes mértékben 
érvényesülhet az ármánykodás és az intrika. A testület létszá- 
ma — a költségek tarthatatlan növekedése nélkül — nem lehet 
elég nagy ahhoz, hogy kizárja az összejátszás lehetőségét. S 
mivel a testület minden tagjának megvannak a maga barátai és 
kapcsolatai, a kölcsönös kedvezés óhaja a szavazatok és a 
pozíciók botrányos adás-vevését eredményezi. Egyetlen em- 
ber privát kapcsolatainak igényeit nem nehéz kielégíteni; de 
ha már egy tucat vagy húsz ember privát kapcsolatairól van 
szó, az azt jelenti, hogy a főbb kormányzati állásokat néhány 
család monopolizálja, és ennél hamarabb semmilyen intézke- 
déssel nem lehetne elérni, hogy arisztokrácia vagy oligarchia 
alakuljon ki. Ha a tisztséghalmozás elkerülése végett gyakran 
változna a testület személyi összetétele, akkor teljes mérték- 
ben kiütköznének az ingatag kormányzat hátrányai. Az ilyen 
testület jobban ki lenne téve a végrehajtó hatalom befolyásá- 
nak, mint a szenátus, mert kisebb a létszáma és nem köz- 
vetlenül a közösség felügyelete alatt működik. Végered- 

ményben, az alkotmánytervezettel ellentétben, az ilyen testület 
növekvő összegeket emésztene fel, megsokszorozná a protek- 
cióból és az intrikákból eredő sok rosszat a tisztségek 
elosztásában, csökkentené a kormányzat stabilitását, és csök- 
kentené a végrehajtó hatalom túlzott befolyása elleni biztosí- 
tékok hatékonyságát. És az ilyen testület megalakítását mégis 
többen melegen ajánlják a javasolt alkotmány módosításaként! 

Nem lenne helyénvaló, ha úgy zárnám a kinevezésekre vo- 
natkozó megjegyzéseimet, hogy nem teszek említést még egy 
elképzelésről, minthogy ennek is akadt néhány szószólója, ha 
nem is sok. Eszerint be kellene vonni a kinevezésekbe a 
képviselőházat is. De valóban éppen csak megemlítem ezt a 
tervet, mivel nem tudom elképzelni, hogy elnyerhetné a kö- 
zösség valamennyire is számottevő részének helyeslését. Az 
ilyen változó összetételű és ugyanakkor nagy létszámú testület 
nem alkalmas az ilyen hatáskör gyakorlására. Alkalmatlan- 
sága mindenki számára nyilvánvaló, aki számot vet azzal, 
hogy egy fél évszázad leforgása alatt a képviselőháznak eset- 
leg három-négyszáz személy is tagja lehet. A képviselőház 
ilyetén közreműködése egyszeriben eltüntetné mind a végre- 
hajtó hatalom, mind a szenátus stabilitásának valamennyi elő- 
nyét; s rengeteg halogatással és zűrzavarral járna. A legtöbb 
állam helyi alkotmányának példája arra int, hogy kárhoztassuk 
ezt az elképzelést. 

A végrehajtó hatalmi ág többi hatásköre mindössze abban 
nyilvánul meg, hogy jelentést tesz a kongresszusnak az unió 
helyzetéről; hogy az általa helyesnek tartott intézkedéseket 
megvitatásra a kongresszus elé terjeszti; hogy különleges 
alkalmakkor összehívja a kongresszust vagy bármelyik házát; 
hogy elnapolja a kongresszust, ha a testület képtelen megál- 
lapodni az elnapolás időpontjában; hogy nagyköveteket és kö- 
veteket fogad; hogy híven végrehajtja az Egyesült Államok 
törvényeit és kiadja az Egyesült Államok összes tisztség- 
viselői számára a megbízási okmányokat. 

A törvényhozó testület bármelyik házának összehívásával és 
a nagykövetek fogadásával összefüggő egynémely akadékos- 
kodástól eltekintve, nem volt ellenvetés az ilyen hatáskör- 
kategóriákkal szemben, de nem is igen lehetett. Szó ami szó, 
már az említett passzusok ellen is csak megrögzött gáncsos- 
kodók találhattak ki kifogásokat. Ami a törvényhozás egyik 
vagy másik házának összehívását illeti, csupán arra a meg- 
jegyzésre szorítkozom, hogy legalábbis a szenátus vonatko- 
zásában nem nehéz jó okot találni erre a lehetőségre. Mivel a 
testületnek a nemzetközi szerződéskötés ügyében párhuzamos 
jogköre van a végrehajtó ággal, gyakran bizonyulhat szük- 
ségesnek, hogy ebből a célból összehívják; szükségtelen és 
helytelen lenne viszont a képviselőházat összehívni az ilyen 
esetekben. Ami a nagykövetek fogadását illeti, egyik korábbi 
cikkemben kielégítő választ adtam erre a kérdésre. 

Ezzel befejeztük a végrehajtó hatalmi ág szerkezetének és 
hatásköreinek áttekintését; az elemzés során igyekeztem 
kimutatni, hogy ez a hatalmi ág rendelkezik a tetterő minden 
kellékével, már amennyire ezt egy köztársaság alapelvei lehe- 
tővé teszik. Meg kell még vizsgálni, hogy vajon rendelkezik-e 
a republikánus értelemben vett biztonság kellékeivel, vagyis 
kellő mértékben támaszkodik-e a népre, s megvan-e a kellő 
felelősségérzete. A feletetet erre a kérdésre már a végrehajtó 
hatalmi ág egyéb jellegzetességeinek tanulmányozásakor 
megadtuk, s a válasz kielégítő módon levezethető a körül- 
ményekből: az elnököt közvetlenül a népből erre a célra vá- 
lasztott személyek választják meg négyévenként; az elnök 
bármikor közjogi felelősségre vonásnak vethető alá, bírósági 
tárgyalás kezdeményezhető ellene, hivatalából elmozdítható 
és bármilyen más hivatal viselésétől eltiltható; továbbá az ezt 
követő köztörvényes eljárás megfoszthatja őt életétől és va- 
gyonától. De nem ezek az egyedüli óvintézkedések, bármilyen 
nagy horderejűek is, amelyeket a Konvenció a közösség biz- 
tonságérzetének megszilárdítása végett megfogalmazott. 

Azokban az esetekben, amelyekben valóban tartani lehet attól, 
hogy az Egyesült Államok legfőbb tisztségviselője visszaélhet 
végrehajtó hatalmával, a tervezet szerint a törvényhozó testü- 
let egyik ága felügyeletet gyakorol tevékenysége felett. Kí- 
vánhat-e többet egy felvilágosult és józan gondolkodású nép? 


PUBLIUS 
A FÖDERALISTA, 78. SZ.: HAMILTON 
1788. május 28. 


New York állam népéhez 
Vizsgáljuk meg mármost a javasolt kormányzat bírói hatalmi 
ágát. 

A meglévő konföderáció fogyatékosságait sorra véve félre- 
érthetetlenül rámutattunk már a szövetségi igazságszolgáltatás 
hasznos és szükséges voltára. Annál kevésbé szükséges újra 
összefoglalni az ott vázolt szempontokat, mivel az intézmény 
létjogosultságát elméletileg senki sem vitatja; csupán az intéz- 
mény kialakításának módja és méretei kérdésesek. Eszrevéte- 
leinket tehát ezekre a tényezőkre korlátozzuk. 

A kialakítás módja a következő kérdéseket öleli fel: 1. 
Hogyan nevezzék ki a bírákat? 2. Mennyi időre és milyen kö- 
rülmények között? 3. Hogyan osszák fel az igazságszolgál- 
tatási hatásköröket a különféle bíróságok között, és milyen 
legyen e bíróságok egymáshoz való viszonya? 

1. A bírák kinevezésének módja. A dolog ugyanúgy menne 
végbe, mint általában az unió tisztségviselőinek kinevezése; 
mindezt az előző két számban oly alaposan megvitattuk, hogy 
az, amit erről itt mondhatunk, fölösleges ismétlés lenne. 

2. A tisztségviselés körülményei főként a hivatalban maradás 
időtartamára vonatkoznak, továbbá a bírák anyagi ellátmányá- 
val összefüggő előírásokra és felelősségük szabályozására. 

A Konvenció tervezete szerint az Egyesült Államok által 
kinevezett minden bíró addig maradhat hivatalában, amíg azt 
megfelelően látja el. Ez megegyezik a legjobbaknak tartott 
állami alkotmányok előírásaival, a többi között New York 
állam alkotmányának rendelkezéseivel is. A tervezet ellenzői 
erősen vitatják az előírás helyességét, ami korántsem elhanya- 
golandó tünete a képzeletvilágukat és ítélőképességüket fel- 
feldúló kifogásolási mániájuknak. Az a körülmény, hogy az 
igazságszolgáltatás tisztségviselőinek hivatalban maradását a 
korrekt magatartás szabványaihoz kötik, kétségkívül az egyik 
legértékesebb a kormányzati gyakorlat korszerű jobbításai kö- 
zül. Monarchiában hathatósan korlátozza a fejedelem despo- 
tizmusát. Köztársaságban nem kevésbé hathatósan korlátozza 
a képviselő-testület jogsértő és elnyomó hajlandóságait. S a 
legjobb megoldás, amely bármely kormányzatnak eszébe jut- 
hat a törvények megbízható, becsületes és pártatlan érvénye- 
sítésére. 

Aki figyelemmel kíséri a különböző hatalmi ágakat, fel- 
tétlenül észreveszi, hogy olyan kormányzatban, ahol ezek az 
ágak szétválnak egymástól, a bírói hatalom, természeténél 
fogva, a legkevésbé veszélyes az alkotmányos politikai jogok- 
ra, mivel a legkevésbé képes a megsértésükre. A végrehajtó 
hatalmi ág nemcsak a tisztségeket osztja el, hanem a közösség 
kardját is a kezében tartja. A törvényhozó hatalmi ág nemcsak 
a pénztárcával rendelkezik, hanem megszabja a minden polgár 
kötelességeit és jogait szabályozó rendelkezéseket is. A bírói 
hatalmi ágnak ezzel szemben nincs befolyása sem a kardra, 
sem a kasszára, nem befolyásolja sem a társadalom erejét, sem 
a gazdagságát, és nem hozhat operatív döntéseket. Bízvást el 
lehet mondani róla, hogy sem ereje, sem akarata; csupán vé- 
leménye van. S végső fokon még az ítéletei hathatóssága 
szempontjából is a végrehajtó hatalmi ág erős karjára kell tá- 
maszkodnia. 

A dolog ilyen egyszerű felfogásából több fontos következ- 

tetés vonható le. Cáfolhatatlanul bizonyítja mindez, hogy a 
bírói hatalom a három hatalmi ágnak összehasonlíthatatlanul a 
leggyengébbike;! hogy sosem indíthat eredményes támadást a 
másik két hatalmi ág ellen; és hogy a legkörültekintőbb intéz- 
kedésekre van szükség ahhoz, hogy képessé tegyük az önvé- 
delemre a többi hatalmi ág támadásaival szemben. Bizonyítja 
azt is, hogy — jóllehet egyéni elnyomás kiindulhat olykor- 
olykor a bíróságoktól — a nép általános szabadságát erről a 
részről sosem veszélyeztetheti semmi; úgy értem: feltéve, ha a 
bírói hatalom igazán független a törvényhozó és a végrehajtó 
hatalmi ágtól. Mert egyetértek azzal, hogy , Akkor sincsen 
szabadság, ha a bírói hatalom nincsen elválasztva a törvény- 
hozó, valamint a végrehajtó hatalomtól".2? És végül bizonyítja 
azt is, hogy mivel a szabadságot semmiképpen sem kell ugyan 
félteni magától a bírói hatalmi ágtól, de bizony nagyon is fél- 
teni kell, ha a bírói hatalom szövetkezik a másik két hatalmi 
ág bármelyikével; bizonyítja, hogy az ilyen szövetkezés min- 
den hatása abból ered, hogy az előbbi az utóbbitól függ, még 
akkor is, ha névlegesen és látszólag elkülönülnek a szóban 
forgó hatalmi ágak; hogy a bírói hatalmi ág — természetszerű 
gyöngesége következtében — állandóan érzi a veszélyt, hogy a 
mellérendelt hatalmi ágak lehengerlik, megfélemlítik vagy 
befolyásolják; s mivel semmi sem növelheti nagyobb mérték- 
ben a szilárdságát és a függetlenségét, mint a tisztségviselés 
tartóssága, ez a feltétel joggal tekinthető kialakításának nélkü- 
lözhetetlen kellékeként, s igen nagy mértékben tekintendő a 
közéleti igazságosság és a közéleti biztonság bástyájának. 
Különösen a korlátozó alkotmányban lényeges a bíróságok 


! Mint a nagy hírű Montesguieu megjegyzi A törvények szelleméről című 
munkájának I. kötetében, a 186. oldalon: , A három hatalom közül, me- 
lyekről szólottunk, a BÍRÓI HATALOM bizonyos értelemben nem is hatalom." 
(Sebestyén Pál fordítása. A törvények szelleméről, Budapest, Akadémiai 
Kiadó, 1962. I. köt. 318. o.) (Publius) 

2 Uo., 181. o. (A magyar fordításban a 314. oldalon.) (Publius) 

teljes függetlensége. Korlátozó alkotmányon azt az alkot- 
mányt értem, amely a törvényhozó hatalmat illetően bizonyos 
meghatározott korlátozásokat tartalmaz, például, hogy nem 
hoz vagyontól és polgári jogoktól megfosztó törvényeket, ex 
post facto" törvényeket és így tovább. Az ilyen megszorítások 
gyakorlatilag csakis a bíróságok közreműködésével vihetők 
keresztül, amely bíróságok kötelesek semmisnek nyilvánítani 
az alkotmány jellegével ellentétes rendelkezéseket. Enélkül a 
különleges jogokban vagy kiváltságokban foglalt fenntartások 
semmit sem érnének. 

A bíróságok joga az alkotmánnyal ellentétes törvények sem- 
missé nyilvánítására valamelyes zavart keltett, mivel néme- 
lyek azt képzelték, hogy e tétel értelmében a bírói hatalmi ág 
a törvényhozói fölébe kerekedhet. Azt hangoztatták, hogy az a 
hatalmi ág, amely semmissé nyilváníthatja egy másik hatalmi 
ág rendelkezéseit, szükségképpen felsőbbrendű annál az ág- 
nál, amelynek rendelkezéseit semmisnek deklarálhatja. Mivel 
ennek a tételnek nagy a jelentősége minden amerikai alkot- 
mányban, úgy véljük, nem kifogásolható, hogy röviden meg- 
vitassuk e tétel alapjait. 

Elképzelhetetlen egyértelműbb alapelv, mint az, amely sze- 
rint valamely delegált hatalom minden olyan cselekedete, 
amely ellentétes megbízatásának tartalmával, érvénytelennek 
tekintendő. Nem lehet tehát érvényes az olyan törvény, amely 
ellentétes az alkotmánnyal. Ezt tagadni annyi, mint azt állí- 
tani, hogy a megbízott fontosabb a megbízójánál, hogy a szol- 
ga nagyobb ember az uránál, hogy a nép képviselői fontosab- 
bak, mint maga a nép, s hogy a valamely hatáskörrel felruhá- 
zott személyek azt is megtehetik, amire a hatáskörük nem ha- 
talmazza fel őket, sőt még azt is, amit megtilt. 

Ha erre azt mondják, hogy a törvényhozói testület a maga 
hatáskörének alkotmányjogi elbírálója, és hogy a maga meg- 
szabta értelmezés a többi hatalmi ágra is érvényes, a válasz a 
következő: az alkotmányban nem található erre vonatkozó 

utalás, tehát az ilyenfajta vélelem indokolatlan. Nem feltéte- 
lezhető egyébiránt, hogy az alkotmány felhatalmazná a nép 
képviselőit, hogy a választói akarat helyett a saját akaratukat 
érvényesítsék. Sokkal ésszerűbb feltenni, hogy a bíróságok 
arra hivatottak: közvetítő testületekként tevékenykedjenek a 
nép és a törvényhozás között, egyebek mellett abból a célból, 
hogy a törvényhozást a jogköre korlátai közé szorítsák. A tör- 
vények értelmezése a bíróságok hivatásszerű, sajátos feladata. 
Az alkotmány: alaptörvény, és a bírák alaptörvénynek kell 
hogy tekintsék. Ezért hát feladatuk pontosan értelmezni a je- 
lentését, továbbá minden olyan rendelkezés jelentését is, 
amely a törvényhozó testület tevékenységéből ered. Ha netán 
kibékíthetetlen ellentét adódik a kettő között, természetesen a 
fontosabb és az érvényesebb kötelezettség részesítendő előny- 
ben; más szóval: az alkotmány részesítendő előnyben a tör- 
vénnyel szemben, a nép szándéka a nép küldötteinek szán- 
dékával szemben. 

Ez a tétel semmiképpen sem jelenti azt, hogy a bírói hatalmi 
ág a törvényhozói hatalmi ág fölött áll. Azt jelenti csupán, 
hogy a nép hatalma fontosabb akár az egyik, akár a másik 
hatalmi ágnál; s hogy ott, ahol a törvényhozó testületnek tör- 
vényekben kinyilvánított szándéka ellentétes a népnek az al- 
kotmányban kinyilatkoztatott akaratával, a bírákat az utób- 
binak kell irányítania, nem pedig az előbbinek. A bíróságnak 
az alaptörvények értelmében kell meghoznia a döntéseit, nem 
pedig az alaptörvényeknek nem tekinthető törvények szerint. 

Az egymással ellentétes törvények bírói megítélése jól is- 
mert példával szemléltethető. Meglehetősen gyakran fordul 
elő, hogy egyidejűleg két egymásnak részben vagy egészben 
ellentmondó törvény létezik, s egyik sem tartalmaz a másikat 
hatálytalanító kifejezést vagy záradékot. Ilyen esetekben a 
bíróságok feladata feloldani az ellentmondást és rögzíteni a 
törvények értelmét és funkcióját; s ha e törvények egyáltalán 
összeegyeztethetők, akkor a józan ész és a törvényesség egy- 

aránt azt diktálja, hogy a bíróságoknak össze kell egyeztetni 
őket. Ahol ez lehetetlen, ott szükségképpen az egyik törvényt 
kell érvényesnek minősíteni a másik rovására. A bírósági 
gyakorlatban az a szabály érvényesült, hogy ami a hatályossá- 
got illeti, a későbbi keltezésű törvény részesítendő előnyben a 
korábbival szemben. Ez azonban utólag konstruált szabály, 
amely semmiféle hatályos törvénykezésből nem adódik, csu- 
pán a dolog. természetéből és józan megfontolásból. Semmi- 
féle törvényes előírás nem diktálja a bíróságoknak ezt a sza- 
bályt — csupán önként vállalják az igazságossággal és a méltá- 
nyossággal összhangban, törvényértelmezői magatartásuk 
irányelveként. A bíróságok úgy találták helyesnek, hogy az 
egymással ütköző, egyenlő autoritású törvények közül azt ré- 
szesítik előnyben, amely a későbbi keletű szándékot fejezi ki. 

A fölé-, illetve alárendelt hatalmak egymással ütköző, ere- 
deti és származtatott jogkörű rendelkezéseinek tekintetében 
azonban a dolog természete és értelme az előbbi szabálynak 
éppen a fordítottját indokolja. A tétel szerint a fölöttes hatóság 
korábbi rendelkezése előnyben részesítendő az alsóbbrendű és 
alárendelt autoritás későbbi aktusával szemben; ennek meg- 
felelően, ha egy bizonyos törvény vagy rendelet ellentétes az 
alkotmánnyal, a törvényszékek kötelessége az utóbbi mellett 
dönteni és az előbbit figyelmen kívül hagyni. 

Nem komoly érv az, hogy a bíróságok ellentmondás örvén a 
saját kívánságukkal helyettesíthetik a törvényhozás alkot- 
mányhű szándékait. Ez két egymásnak ellentmondó törvény 
esetén is megtörténhetik; és ugyanígy megtörténhetik egyetlen 
törvényre alapozott bírói ítélet esetén. A törvényt a bíróságok- 
nak kell értelmezniük; s hogyha AKARATUKNAK óhajtanának 
érvényt szerezni ÍTÉLKEZÉS helyett, akkor az eredmény az 
lenne, hogy a saját kívánságukkal helyettesítik a törvényhozó 
testület kívánságát. Ha valamit jelent ez az észrevétel, hát azt, 
hogy a bírák ne legyenek függetlenek ama testülettől. 

Ha tehát a bíróságok a korlátozó alkotmány bástyáinak te- 

kintendők a törvényhozó hatalom beavatkozásai ellen, akkor 
ez fontos érv az igazságszolgáltatási tisztségek tartós betöltése 
mellett; semmi sem erősíti ugyanis ennél jobban a bírák füg- 
getlenségérzését, amely természetesen igen lényeges az ilyen 
nehéz kötelesség teljesítésében. 

Ez a bírói függetlenség ugyancsak nélkülözhetetlen ahhoz, 
hogy megoltalmazza az alkotmányt és az egyén szabadságjo- 
gait a veszélyektől, amelyeket intrikusok mesterkedései, 
gyakran a nép soraiban jelentkező különleges körülmények 
hatásai okozhatnak; s jóllehet ezeket hamar visszaszorítják a 
helyes ismeretek és a megfontolt gondolkodás, mégis vesze- 
delmes változásokkal járhatnak a kormányzatban, továbbá a 
közösség kisebbségeinek súlyos elnyomását idézhetik elő. Az 
indítványozott alkotmány barátai bizonyára sohasem fogják 
az ellenségeihez! csatlakozva kétségbe vonni a köztársasági 
kormányforma azon alapelvét, miszerint a népnek joga van 
módosítani vagy érvényteleníteni az alkotmányt, ha úgy talál- 
ja, hogy akadályozza boldogulásában; ebből az alapelvből 
azonban semmiképpen sem következik, hogy a nép képvi- 
selői, ha olyan pillanatnyi felindulás lesz úrrá a választók 
többségén, amely összeegyeztethetetlen a létező alkotmány 
rendelkezéseivel, jogosan szegnék meg ezeket a rendelkezé- 
seket, vagy hogy a bíróságoknak inkább el kellene nézniük az 
ilyen törvényszegéseket, mint abban az esetben, ha e törvény- 
sértések teljes egészükben a képviselő-testület ármánykodá- 
saiból következnének. Amíg a nép — valamilyen ünnepélyes és 
hiteles formában — nem módosította vagy nem érvényte- 
lenítette a meglévő szöveget, azt kötelezőnek kell tekintenie 
önmagára, mind összességében, mind egyénileg; és az ilyen 
ünnepélyes és hiteles aktus híján a nép képviselőinek nincs 
joguk eltérni az alkotmánytól, még akkor sem, ha ismerik 


! Lásd Pennsylvania konvenciója kisebbségének tiltakozását, Martin 
beszédét stb. (Publius) 

vagy ismerni vélik a népérzületet. De nem nehéz belátni, hogy 
a bírák csak egészen különleges állhatatossággal képesek az 
alkotmány hű őrzőinek kötelességét teljesíteni ott, ahol a kö- 
zösség nagy részének hangja követeli, hogy a törvényhozók 
alkotmányt sértsenek. 

De nem pusztán az alkotmánysértés esetében lehet a bírói 
függetlenség jelentős oltalom a társadalom alkalmi felzúdulá- 
saival szemben. Ezeknek a megmozdulásoknak olykor nincs 
egyéb oka, mint hogy igazságtalan és rendkívüli törvényekkel 
megsértik az állampolgárok bizonyos rétegeinek személyi jo- 
gait. Az igazságszolgáltatás tisztségviselőinek állhatatossága 
ebben a vonatkozásban is rendkívül fontos, mivel enyhítheti az 
efféle törvények szigorúságát és korlátozhatja hatásukat. Nem- 
csak a már megszavazott törvények esetleges közvetlen rossz 
hatásait mérsékelheti, hanem fékezi is a törvényhozó testületet 
az ilyen törvények megszavazásában; a testület ugyanis látva, 
hogy a bíróságok várható aggályai akadályozzák a kétes szán- 
dékú törekvések sikerét, bizonyos mértékben éppen a tervezett 
igazságtalanságok indítékainak kényszere alatt nagyon is hajlik 
majd az önmérsékletre. Olyan körülmény ez, amely jobban 
befolyásolja kormányzataink jellegét, mint sokan gondolnák. A 
bírói hatalmi ág függetlensége és mérséklő magatartásának 
jótékony hatása már nem egy államban tapasztalható volt; és 
jóllehet e jótékony hatások nemigen keltettek tetszést azok 
körében, akik csalódtak semmi jóval nem kecsegtető várakozá- 
saikban, feltétlenül kiérdemelték az erényes és önzetlen em- 
berek megbecsülését és tapsait. A minden rendű és rangú meg- 
fontolt embereknek értékelniük kell mindazt, ami előidézheti 
vagy erősítheti a bíróságok ilyetén magatartását, mivel senki 
sem lehet bizonyos benne, hogy holnap nem esik-e áldozatul 
valami olyan igazságtalanságnak, amelyből ma még esetleg 
hasznot húz. És mindenkinek éreznie kell, hogy az igazságta- 
lanságnak a szelleme aláássa a köz- és magánbizalom alapjait, 
és általános kételkedést és szorongást szül. 

Az alkotmányos és a személyi jogokhoz való ilyen hajlítha- 
tatlan és egyöntetű ragaszkodás, amely, mint láttuk, nélkülöz- 
hetetlen tulajdonsága a bíróságoknak, egészen bizonyosan 
nem várható el az olyan bíráktól, akik csupán ideiglenes meg- 
bízás alapján töltik be tisztségüket. Az időleges kinevezések — 
bárhogyan szabályozzák őket és bárkitől származzanak — ilyen 
vagy olyan módon végzetes hatást fejtenek ki a bírói függet- 
lenségre. Ha az ilyen kinevezéseket a végrehajtó vagy a tör- 
vényhozó hatalmi ág hatáskörébe utalják, akkor a jogkört bir- 
tokló hatalmi ággal szemben fennáll a tisztességtelen enge- 
dékenység veszélye; ha mindkettő hatáskörébe utalják, akkor 
senki sem akarná az egyik vagy a másik nemtetszését kockáz- 
tatni; ha az egész nép vagy a soraiból erre a célra kiválasztott 
személyek hatáskörébe tartoznék a dolog, akkor túlságos haj- 
landóság mutatkoznék a népszerűség-hajhászásra, úgyhogy 
nemigen bízhatnánk benne, hógy csakis az alkotmány és a 
törvények szerint járnak el az arra illetékesek. 

Van egy további nyomós indoka a bírói tisztségek hosszú idő- 
tartamának, s ez az ilyen tisztek betöltéséhez igényelt ké- 
pesítésekből fakad. Gyakorta jegyezték meg - s igen helyesen —, 
hogy a terjedelmes törvénykönyv egyike azoknak a kényel- 
metlenségeknek, amelyek szükségszerű velejárói a szabad 
kormányforma előnyeinek. Önkényes bírósági döntések elke- 
rüléséhez okvetlenül szükséges, hogy szigorú szabályok és 
precedensek kössék meg a bírák kezét, s hogy ezek határozzák 
meg minden eléjük kerülő esetben a kötelességteljesítés mi- 
kéntjét; nos, az emberi butaságból és gonoszságból adódó 
viták és ellentétek mérhetetlen változatosságából logikusan 
következik, hogy a precedensek dokumentumai hatalmas 
kötetekre rúgnak, szakértő ismeretükhöz tehát hosszan tartó, 
fáradságos stúdiumok szükségesek. Így hát igen kevés olyan 
ember akad a társadalomban, akit a törvényekben való jár- 
tassága alkalmassá tesz a bírói posztra. És számításba véve az 
emberi természet köznapi gyarlóságát, még kevesebben van- 

nak az olyanok, akik a kellő tisztességet a megfelelő tudással 
egyesítik. Ezek a meggondolások annak megállapítására kész- 
tetnek, hogy a kormányzatnak nincs nagy választéka alkalmas 
emberekben, s hogy a megbízatás ideiglenessége persze nem- 
igen ösztönözné az ilyen embereket arra, hogy abbahagyják 
jövedelmező tevékenységüket és fogadjanak el bírói kineve- 
zést; így hát az igazságszolgáltatás könnyen kerülhetne olya- 
nok kezébe, akik kisebb képességekkel — tehát kevesebb ha- 
szonnal és méltósággal — intéznék az ügyeit. Országunk jelen- 
legi viszonyai között, amelyek valószínűleg még hosszú ideig 
nem változnak, az ebből származó hátrányok nagyobbak, mint 
amilyeneknek első pillantásra látszanak; de el kell ismerni, 
hogy jóval kisebbek, mint azok, amelyek a tárgykör más vo- 
natkozásában jelentkeznek. 

Egészében véve nem lehet kétséges, hogy a Konvenció 
bölcsen cselekedett, amikor azokat az alkotmányokat vette 
alapul, amelyek a korrekt magatartástól teszik függővé a bírói 
hivatalviselés időtartamát; ezért nemcsak hogy nem szabad 
kárhoztatni a Konvenciót, hanem meg kell mondani: az alkot- 
mánytervezet megbocsáthatatlanul fogyatékos volna, ha fi- 
gyelmen kívül hagyná a jó kormányzásnak ezt a feltételét. 
Nagy-Britannia tapasztalata jól szemlélteti, hogy az intéz- 
mény milyen remekül beválik. 

PUBLIUS 


A FÖDERALISTA, 79. sz.: HAMILTON 
1788. május 28. 


New York állam népéhez 
A hivatalviselés tartóssága mellett semmi sem erősítheti job- 
ban a bírák függetlenségét, mint a megélhetésükről való előre 
megszabott anyagi gondoskodás. Az elnökkel kapcsolatos 
észrevétel érvényes ebben a vonatkozásban is. Az ember ter- 

mészete már csak olyan, hogy ha valakinek hatalmában áll 
befolyásolni a létfenntartását, befolyásolhatja az akaratát 15. 
Es nem remélhető, hogy a bírói hatalmi ág a gyakorlatban tel- 
jességgel különválasztható a törvényhozói hatalmi ágtól olyan 
rendszerben, amely az előbbi pénzforrásait az utóbbi alkalmi 
szubvencióitól teszi függővé. A jó kormányzás felvilágosult 
hívei minden államban joggal panaszolják, hogy az állam 
alkotmányából hiányoznak az erre vonatkozó pontos és fél- 
reérthetetlen előírások. Némelyik állam alkotmánya kinyil- 
vánítja ugyan, hogy a bíráknak állandó! javadalmazás jár, de 
a tapasztalat nem egy esetben megmutatta, hogy az ilyen kife- 
jezések nem elég egyértelműek a törvényhozói kibúvók kikü- 
szöbölésére. Még határozottabb és félreérthetetlenebb szabá- 
lyozás szükséges. Ezért aztán a Konvenció tervezete azt az 
előírást tartalmazza, hogy az Egyesült Államok bírái , szol- 
gálataikért meghatározott időközönként díjazásban részesül- 
nek, amelyet a hivatalviselésük ideje alatt nem lehet csökken- 
teni". 

Minden körülménnyel számot vetve ez a legjobb formula, 
ami egyáltalán kigondolható. Nem nehéz belátni, hogy a pénz 
értékének ingadozása és a társadalom állapotának válto- 
zékonysága nem tette lehetővé, hogy az alkotmány fix java- 
dalmazási tételeket tartalmazzon. Ami ma esetleg bőkezűnek 
látszik, fél évszázad múlva már szűkmarkúnak és szegé- 
nyesnek minősülhet. Így hát a törvényhozó testületre kellett 
bízni, hogy intézkedéseit a körülmények változásai szerint 
módosítsa, azzal a megszorítással, hogy ne legyen módjában a 
személyi feltételeket az egyénre nézve kedvezőtlen irányban 
változtatni. Ebben az esetben az ember szilárd talajon áll, és 
nem térítheti el kötelessége teljesítésétől a félelem, hogy eset- 
leg kedvezőtlenebb helyzetbe kerül. Az idézett intézkedés 


! Lásd Massachusetts alkotmányát, 13. cikkely, 1. szakasz, 2. bekezdés. 
(Publius) 

mindkét előnyt egyesíti: a bírói tisztségek javadalmazása 
időről időre változtatható, ahogy a körülmények követelik, de 
egyik bírónak sem csökkenthető a fizetése a hivatalba lépése- 
kor kapotthoz képest. Nyilván nem kerülte el senki figyelmét, 
hogy a Konvenció különbséget tett egyrészt az elnök, más- 
részt a bírák javadalmazása között. Az elnöké sem nem növel- 
hető, sem nem csökkenthető. A bírák javadalmazásánál csak a 
csökkentés nem jöhet számításba. Ennek valószínűleg a két 
hivatalviselés időtartamának különbsége az oka. Mivel az 
elnököt négy évnél nem hosszabb időre választják, ritkán esik 
meg, hogy a periódus kezdetén rögzített fizetés az időszak 
végén már ne lenne megfelelő. Ami azonban a bírákat illeti, 
korrekt magatartásuk esetén akár életük végéig betölthetik 
tisztüket, úgyhogy könnyen előfordulhat, kivált a kormányzat 
kezdeti időszakában, hogy a fizetés, amely kinevezésükkor 
még kielégítő volt, a szolgálati évek előrehaladtával kevésnek 
bizonyul. 

Ez a gondoskodás a bírák megélhetéséről nagyfokú elővi- 
gyázatosságról tanúskodik és igen hathatós; bízvást állítható, 
hogy a hivatalviselés tartósságával együtt jobb biztosítéka a 
bírói függetlenségnek, mint bármi, amit az egyes államok al- 
kotmányaiban találhatunk. 

Ami a bírák felelősségérzetét illeti, megszilárdításáról a 
közjogi felelősségre vonásra vonatkozó bekezdés gondos- 
kodik. A bírákat — inkorrekt magatartásért — a képviselőház 
vonhatja felelősségre, s ügyüket a szenátus tárgyalja; elítél- 
tetése esetén a bíró elmozdítható hivatalából és eltiltható min- 
den tisztség viselésétől. Ez az egyetlen idevonatkozó s a bírói 
függetlenség követelményével összhangban álló előírás, ezen- 
kívül pedig az egyetlen, amelynek megfelelőjét megtaláljuk 
New York állam alkotmányában a mi bíráinkra vonatkozólag. 

Többen panaszolják, hogy nincs olyan előírás, amelynek 
alapján megfelelő képességek hiánya miatt a bíró eltávolít- 
ható. Ámde minden gondolkodó ember megérti, hogy az ilyen 

előírást vagy nem ültetnék át a gyakorlatba, vagy pedig inkább 
a visszaéléseket segítené elő, semmint a helyes cél megvaló- 
sítását. Az ismert mértékegységek listáján, tudomásom sze- 
rint, nincs a szellemi képességek felmérésére alkalmas mérce. 
Minden próbálkozás, amely határt akarna vonni a jó és a gyen- 
ge képességek között, sokkal gyakrabban adna alkalmat sze- 
mélyes és pártelfogultságok érvényesítésére, mint az igazság 
és a közjó érdekeinek előmozdítására. Az eredmény szük- 
ségképpen önkényes, kivéve, ha kifejezett elmegyöngeségről 
van szó, márpedig az elmebaj mindenképpen alkalmatlansági 
tényező, formális és határozott előírás nélkül is. 

New York állam alkotmánya korhatárt állapított meg, hogy 
elejét vegye a szükségszerűen veszélyes és bizonytalan vizs- 
gálatoknak: nem lehet bíró az, aki betöltötte hatvanadik élet- 
évét. Nem hinném, hogy sokan vannak, akik ne helyteleni- 
tenék ezt a szabályt. Nincs tisztség, amelyre kevésbé illene, 
mint éppen a bíróira. A mérlegelés és az összevetés képessége 
általában a hatvan évet jóval túlélők között sem csökken; és ha 
ráadásul meggondoljuk, hogy milyen kevesen élik túl szellemi 
épségük időszakát és hogy milyen valószínűtlen, hogy egy- 
egy — akár kis, akár nagyobb létszámú — bírói testületben 
egyidejűleg tekintélyes legyen a korhatáron felüliek aránya, 
akkor könnyű belátni, hogy nem sok szól az efféle megszorítá- 
sok mellett. Egy olyan köztársaságban, ahol nincsenek nagy 
vagyonok és meglehetősen szűkösek a nyugdíjak, a hazájukat 
sokáig és hasznosan szolgáló emberek elbocsátására a létüket 
biztosító állásokból, ahonnan más kenyérkereső foglalkozásra 
már késő átváltani, a túlkoros bírói testület képzelt vesze- 
delménél érvényesebb és emberiesebb mentséget kellene ta- 
lálni. 

PUBLIUS 

New York állam népéhez 
Ahhoz, hogy pontosan ítélhessük meg a szövetségi igazság- 
szolgáltatás megfelelő hatáskörét, elsősorban megfelelő tár- 
gyait kell megvizsgálnunk. 

Aligha vitatható, hogy az unió bírói hatalmának a következő 
fajta ügyekre kell kiterjednie: 1. mindazokra, amelyek az 
Egyesült Államok törvényeiből adódnak, amely törvényeket 
az alkotmányos törvényhozói hatalmi ág szavazott meg; 2. 
mindazokra, amelyek az unió cikkelyeiben foglalt előírások 
végrehajtására vonatkoznak; 3. mindazokra, amelyekben az 
egyik fél az Egyesült Államok; 4. mindazokra, amelyek a BÉ- 
KÉT és a KONFÖDERÁCIÓT érintik, akár az Egyesült Államok 
és idegen országok, akár az államok egymás közötti kapcso- 
lataira vonatkoznak; 5. mindazokra, amelyeknek helyszíne a 
nyílt tenger, és amelyek a tengeri hajózást érintik és tengeri 
joghatóság alá tartoznak; végül pedig mindazokra, amelyek- 
nek ügyében az egyes államok bíróságai részéről nem felté- 
telezhető pártatlanság és elfogulatlanság. 

Az első pont alapja az a kézenfekvő meggondolás, hogy 
mindig kell olyan alkotmányos módszernek lennie, amely ér- 
vényt szerez az alkotmány előírásainak. Mire mennénk pél- 
dául az egyes államok törvényhozó testületei hatalmának kor- 
látozásával, ha nem volna valamiféle alkotmányos módszer e 
korlátozás érvényesítésére? A Konvenció tervezete sok olyas- 
mitől tiltja el az egyes államokat, ami összeegyeztethetetlen az 
unió érdekeivel vagy a jó kormányzás alapelveivel. Az első 
kategóriába az importárukra kivetett vámok tartoznak, a má- 
sodikba a papírpénz kibocsátása. Józan ember nem gondolhat- 
ja, hogy ezeket a tiltásokat bárki lelkiismeretesen figyelembe 
veszi, ha a kormányzatnak nem áll rendelkezésére hathatós 

hatalmi eszköz a tilalmak megszegésének korlátozására vagy 
korrigálására. Ez a hatalmi eszköz vagy az egyes államok 
törvényeivel szembeni vétójogot jelenti, vagy pedig a szövet- 
ségi bíróságoknak adott felhatalmazás arra, hogy bírálják felül 
mindazt, ami nyilvánvalóan sérti az unió alkotmányának 
cikkelyeit. Harmadik utat nem tudok elképzelni. A második- 
nak említett metódust a jelek szerint előnyösebbnek találták az 
elsőnél, s úgy vélem, hogy az egyes államoknak is elfogad- 
ható. 

A második pontot semmiféle érvelés vagy kommentár nem 
teheti érthetőbbé vagy világosabbá, mint maga a szöveg. Ha 
egyáltalán vannak politikai alaptételek, akkor egyikük az, 
amely szerint helyes, ha a kormányzat bírói hatalmi ága azo- 
nos fontosságú a törvényhozó hatalmi ággal. A kérdést eldön- 
ti, hogy az országos törvényeket szükségképpen egyöntetűen 
kell értelmezni. Ha tizenhárom független bíróság mond vég- 
érvényesen ítéletet ugyanabban az ügyben, ugyanazon törvé- 
nyek szerint, ez olyan anarchiát idéz elő a kormányzásban, 
amely csakis ellentmondásokat és zűrzavart okozhat. 

A harmadik pontról még kevesebb a mondanivalónk. Az 
ország és a tagállamai vagy a polgárai között előadódó viták- 
ban csakis az országos bíróságok lehetnek illetékesek. Minden 
más elgondolás ellentétben állna a józan ésszel, a preceden- 
sekkel és az emberi méltósággal. 

A negyedik pont alapja az az egyszerű tétel, hogy az EGÉSZ- 
nek a békéje nem tehető a RÉSZ-től függővé. Idegen hatal- 
makkal szemben az unió kétségkívül felelős tagállamai maga- 
tartásáért. És a jogsértésért viselt felelősség szükségképpen 
együtt jár a sértés megakadályozásának lehetőségével. Mivel 
az igazság tagadása vagy elferdítése bírósági ítélet révén vagy 
bármi más módon indokoltan sorolható a háború igazságos 
okai közé, a szövetségi bírói hatalomnak tudomással kell bír- 
nia mindazokról az ügyekről, amelyek idegen országok pol- 
gárait érintik. Egyaránt fontos ez a közbizalom fenntartásának 

és a közösség nyugalma biztosításának szempontjából. Fölme- 
rülhet az az elgondolás, hogy különbséget kellene tenni egy- 
részt az országos jellegű szerződésekkel és törvényekkel, más- 
részt a pusztán helyi jellegű szerződésekkel és törvényekkel 
összefüggő esetek között. Az előbbi kategóriában feltehetően 
a szövetségi bíráskodás volna illetékes, az utóbbi kategória 
viszont az egyes államok bíráskodásának hatáskörébe tar- 
toznék. De legalábbis kérdéses, hogy egy külföldi ellen hozott 
igazságtalan ítélet, amelyben a vita tárgya teljes mértékben 
valami helyi törvényen alapult, vajon — ha nem orvosolják — 
nem éppúgy a külföldi állampolgár uralkodója ellen irányuló 
agresszió-e, mint az, amely valamilyen nemzetközi szerződés 
vagy a nemzetközi jog előírásaival ütközik. S az említett meg- 
különböztetés még inkább kifogásolható, ha tekintetbe 
vesszük, mily roppant nehéz — ha ugyan nem lehetetlen — a 
gyakorlatban különbséget tenni az ügyek ilyen vagy olyan jel- 
lege között. A külföldieket érintő ügyek oly jelentős része 
függ össze országos kérdésekkel, hogy a legbiztonságosabb és 
a legcélszerűbb az ilyen ügyeket az országos bíróságokra 
bízni. 

Az imént vizsgált kérdésnél talán nem kevésbé fontos az 
unió békéjének szempontjából az, hogy kinek a hatáskörébe 
tartozik két állam, vagy valamely állam és egy másik állam 
polgárai, avagy különböző államok polgárai között adódó 
vitás ügyek eldöntése. A történelem iszonyatos képet tár elénk 
a széthúzásról és magánháborúkról, amelyek fölzaklatták és 
feldúlták Németországot, mielőtt Miksa császár, a XV. század 
vége felé, bevezette a BIRODALMI KAMARA intézményét; s 
tudjuk a történelemből azt is, hogy milyen hatalmas befolyása 
volt ennek az intézménynek a birodalmon belüli zavargások 
lecsillapítására és a birodalom nyugalmának helyreállítására. 
Olyan törvényszék vagy bíróság volt ez a kamara, amely fel- 
hatalmazást kapott az össznémet népesség egyes csoportjai 
közötti nézeteltérések végső eldöntésére. 

Valamilyen szövetségi vezetés alatt működő módszere az 
államok közti területi viták elintézésének már abban a tö- 
kéletlen rendszerben is napirenden volt, amely eleddig össze- 
tartotta az államokat. A határköveteléseken kívül vannak más 
ügyek is, amelyek civódást és ellenségeskedést szíthatnak az 
unió tagállamai között. Egynémelyiknek a közelmúltban ma- 
gunk is tanúi lehettünk. Nem nehéz kitalálni, hogy azokra a 
fondorlatos törvényekre utalok, amelyeket igen sok államban 
megszavaztak. S jóllehet a javasolt alkotmány különleges 
akadályokat állít a korábban kiütköző jelenségek ismétlődése 
ellen, ajánlatos számot vetni vele, hogy a szellem, amely eze- 
ket létrehívta, új — előre nem látható és intézkedésekkel előre 
ki nem védhető — formákat fog ölteni. Minden olyan praktika, 
amely megzavarhatja az államközi összhangot, megfelelő tár- 
gya a szövetségi felügyeletnek és ellenőrzésnek. 

Az unió alapjának tekinthető az a tétel, amely szerint , az 
egyes államok polgárait megilletik az összes többi állam pol- 
gárainak nyújtott kiváltságok és mentességek"." És ha helyes 
az az elv, hogy minden kormánynak birtokolnia kell az esz- 
közöket, amelyekkel önhatalmúlag végrehajthatja az intézke- 
déseit, akkor ebből következően — mivel sértetlenül érvényesí- 
tendő az unió polgárait megillető egyenlőség a kiváltságok és 
a mentességek terén — az országos bírói hatalomnak kell dön- 
tenie mindazokban a jogvitákban, amelyek során egy állam 
vagy annak polgárai szembekerülnek egy másik állammal 
vagy annak polgáraival. Hogy teljes mértékben érvényesítsék 
az ilyen alapvető intézkedést mindenféle fortély és kibúvó 
ellenében, szükségszerű, hogy kivitelezését olyan törvény- 
székre bízzák, amely — helyi jellegű elkötelezettségei nem 
lévén — valószínűleg pártatlan magatartást fog tanúsítani a 
különféle államok és polgáraik vitás ügyeiben, s amely — 
mivel hivatali létét az uniónak köszönheti — aligha léphet fel 
elfogultan azokkal az alapelvekkel szemben, amelyekre 
támaszkodik. 

Az ötödik pontot nemigen érheti gáncs. A tagállamok hatal- 
mának legbigottabb bálványozói sem ragadtatták még magu- 
kat odáig, hogy tagadják: tengeri jogi ügyekben az országos 
bíróság illetékes. Az ilyen ügyek általában oly szorosan össze- 
függnek a nemzetközi joggal és oly gyakran érintik idegen 
állampolgárok jogait, hogy megítélésükben jelentős szerepük 
van a közösség békéjével kapcsolatos meggondolásoknak. 
Legfontosabb részük a jelenlegi konföderációs rendszerben 
szövetségi bíráskodás alá tartozik. 

Az olyan ügyeket, amelyekben a tagállamok bíróságainak 
elfogulatlansága nem feltételezhető, az országos bíróságokra 
kell bízni. Ez a szabály ésszerű és önmagáért beszél. Senki 
sem lehet bíró a saját ügyében, s nem bíráskodhat olyan ügy- 
ben sem, amelyhez akár a legcsekélyebb érdeke is fűződik 
vagy amelyben valamennyire is részrehajló lehet. Ennek az 
alapelvnek nem kis szerepe van abban, hogy a szövetségi 
bíróságokat jelölték ki a különféle államok és polgáraik közöt- 
ti vitás esetek eldöntésére. És érvényesnek kell lennie ennek 
az alapelvnek néhány olyan esetben is, amelyek során 
ugyanannak az államnak a polgárai kerülnek szembe egymás- 
sal. Ide tartoznak a határvitákon alapuló földigénylések, ha a 
földeket más és más — egymással szomszédos — államok ado- 
mányozzák, melyek egyaránt igényt tartanak a szóban forgó 
területre. Az engedélyező államok egyikének bíróságától sem 
várható el pártatlanság. Még az is lehet, hogy a törvények elébe 
vágnak a döntésnek, és a bíróságot eleve annak az államnak a 
pártjára állítják, amelyhez tartoznak. S még ott is, ahol ez nem 
történik meg, természetes volna, ha a bírák, mint egyének, 
erősen hajlanának a saját kormányuk álláspontja felé. 

Miután ily módon rögzítettük és megtárgyaltuk az 
alapelveket, amelyeknek a szövetségi bíráskodás szervezetét 
irányítaniuk kellene, nézzük, hogy — ezekből az alapelvekből 
kiindulva — miként alakulnak a jogkörök, amelyek a Kon- 
venció tervezete szerint e bíróságokat megilletik. ,, A bírói ha- 

talom kiterjed a jog és méltányosság alapján minden olyan 
ügyre, amely a jelen Alkotmány, az Egyesült Államok törvé- 
nyei és az Egyesült Államok nevében megkötött vagy meg- 
kötésre kerülő nemzetközi szerződések hatálya alatt keletke- 
zett; nagyköveteket, más diplomatákat és konzulokat érintő 
minden ügyre; a tengeri hajózást és a tengeri ítélkezést érintő 
ügyekre; olyan jogvitákra, amelyekben az egyik fél az 
Egyesült Államok; két vagy több állam közötti jogvitákra; az 
egyik állam polgárai és egy másik állam közötti jogvitákra; a 
különböző államok polgárai közötti jogvitákra; ugyanazon 
állam polgárai közötti olyan jogvitákra, amelyek különböző 
államok által engedményezett földterület igénylése kapcsán 
keletkeztek; és egy állam, illetve ennek polgárai, valamint kül- 
földi államok polgárai vagy alattvalói közötti jogvitákra." 
Ebből áll az unió bírói hatalmának összessége. Nézzük már- 
most részleteiben. A jogkör kiterjed tehát: 

Először. A jog és méltányosság alapján minden olyan ügyre, 
amely a jelen alkotmány és az Egyesült Államok törvényeinek 
hatálya alatt keletkezett. Ez megegyezik az ügyek első két 
olyan csoportjával, amelyeket az Egyesült Államok jogszol- 
gáltatásának megfelelő tárgyaként soroltunk fel. Többen föl- 
vetették a kérdést: mit jelent , a jelen alkotmány hatálya alatt 
keletkezett" kifejezés, szembeállítva azzal, hogy , az Egyesült 
Államok törvényei"-nek hatálya alatt. A különbséget már 
megmagyaráztuk. Példákként szolgálnak az egyes államok 
törvényhozó testületeinek hatásköri korlátozásai. Ezek a 
testületek, példának okáért, nem bocsáthatnak ki papírpénzt; 
ez a tilalom azonban az alkotmányból ered, s nem függ össze 
az Egyesült Államok egyetlen törvényével sem. Ha az említett 
testületek bármelyike mégis nyomatna papírpénzt, az ebből 
származó jogviták az alkotmány hatálya, nem pedig az 
Egyesült Államok törvényeinek hatálya alatt keletkezett 
ügyek volnának, a kifejezés köznapi, szokásos értelmében. 
Ebben a részpéldában tükröződik az egész. 


AZ 


A FÖDERALISTA, 80. SZ.: HAMILTON 


Azt a kérdést is felvetették, hogy mi szükség a , méltá- 
nyosság" szóra. Miféle , méltányos" ügyek származhatnak az 
Egyesült Államok alkotmányából és törvényeiből? Alig van 
olyan jogvita egyének között, amely ne hordaná magában a 
csalásnak, a véletlennek, a bizalomnak és a megpróbáltatás- 
nak olyan elemeit, amelyek az ügyet inkább a méltányos, sem- 
mint a törvényszerű igazságszolgáltatás körébe utalják — ez a 
megkülönböztetés egyébként nem egy tagállamban érvényes. 
A méltányosság szellemében ítélkező bíróság hatáskörébe tar- 
tozik például a felmentés az úgynevezett kemény feltételeket 
diktáló üzletkötések kötelezettségei alól. Olyan szerződések- 
ről van szó, amelyeket nem kifejezetten csalással vagy becsa- 
pással kötöttek, úgyhogy nincs elégséges ok arra, hogy bíró- 
ság érvénytelenítse őket, de amelyeknél az egyik fél kény- 
szerhelyzetéből vagy bajaiból-gondjaiból a másik fél olyan 
egyoldalú előnyöket szerzett, amilyeneket a méltányosság 
szellemében működő bíróság nem tűrhet el. Az ilyen esetek- 
ben, ha az egyik vagy a másik érintett fél külföldi, a szövetség 
igazságszolgáltatási szervei nem hozhatnak megfelelő ítéletet, 
ha a , törvényes" bíróság mellett nem működik közre a méltá- 
nyosság szellemében tevékenykedő törvényszék. Egy másik 
példa, amely szemlélteti, mennyire szükséges az ilyen 
, méltányossági" jogszolgáltatás a szövetségi bíróságokban: az 
olyan megállapodások, amelyek a különböző tagállamok által 
engedményezett földterület igénylése kapcsán keletkeznek. Ez 
az érvelés talán nem olyan kézzelfogható azokban a tagálla- 
mokban, ahol nem különböztetik meg formálisan a TÖRVÉNY-t 
és a MÉLTÁNYOSSÁG-ot úgy, mint New York államban, ahol 
ezt a mindennapi gyakorlat is példázza. 

Az unió igazságszolgáltatási jogköre kiterjed 

másodszor: azokra a nemzetközi szerződésekre, amelyeket 
az Egyesült Államok nevében kötnek vagy fognak kötni, és a 
nagyköveteket, más diplomatákat és konzulokat érintő minden 

nak, mivel nyilvánvaló az összefüggésük az ország békéjének 
fenntartásával. 

Harmadszor. A tengeri hajózást érintő és tengeri jogható- 
ságú ügyekre. Ezek általában az országos bíróságok hatás- 

Negyedszer. Olyan jogvitákra, amelyekben az egyik fél az 
Egyesült Államok. Ezek a harmadik kategóriába tartoznak. 

Ötödször. Két vagy több állam közötti jogvitákra; az egyik 
állam polgárai és egy másik állam közötti jogvitákra, a külön- 
böző államok polgárai közötti jogvitákra. Ezek az említett 
kategóriák közül a negyedikbe tartoznak, és jellegüknél fogva 
bizonyos mértékben az utolsóba. 

Hatodszor. Ugyanazon állam polgárai közötti olyan jog- 
vitákra, amelyek különböző államok által engedményezett 
földterület igénylése kapcsán keletkeznek. Ezek a jogviták az 
utolsó kategóriába tartoznak, és ez az egyetlen olyan eset, 
amelyben az indítványozott alkotmány közvetlenül intézkedik 
az egy és ugyanazon államhoz tartozó polgárok közötti jog- 
viták illetékességéről. 

Hetedszer. Egy állam, illetve ennek polgárai, valamint kül- 
földi államok polgárai vagy alattvalói közötti jogvitákra. Mint 
már kifejtettük, ezek a negyedikbe tartoznak a felsorolt kate- 
góriák közül, és mint kimutattuk, az országos jogszolgáltatás 
körébe tartozó különleges esetek. 

A szövetségi jogszolgáltatásnak az alkotmányban megha- 
tározott különleges jogköreit ekképpen áttekintve azt látjuk, 
hogy összhangban vannak az alapelvekkel, amelyeknek e 
hatalmi ág szerkezetét irányítaniuk kell, s amelyek nélkülöz- 
hetetlenek a rendszer tökéletes működéséhez. Ha egyiküknek- 
másikuknak a tervezetbe iktatása részleges kényelmetlen- 
ségekkel járna, véssük emlékezetünkbe, hogy az országos tör- 
vényhozásnak messzemenően hatalmában áll olyan kivéte- 
leket tenni és olyan szabályokat előírni, amelyek alkalmasak e 
kényelmetlenségek elkerülésére. A különleges hátrányok és 

bajok lehetőségét a széles látókörű elme nem úgy fogja fel, 
mint helytálló ellenérvet az olyan általános alapelvvel szem- 
ben, amely éppen arra irányul, hogy elhárítsa az általános 
hátrányokat és biztosítsa az általános előnyöket. 

PUBLIUS 


A FÖDERALISTA, 81. Sz.: HAMILTON 
1788. május 28. 


New York állam népéhez 
Térjünk vissza mármost a bírói hatalomnak a különféle bírósá- 
gok közötti megoszlásához s e bíróságok egymás közötti vi- 
szonyához. 

, Az Egyesült Államok bírói hatalma (a Konvenció tervezete 
szerint) a Legfelsőbb Bíróságot és a Kongresszus által időről 
időre elrendelt és létrehozott alsóbb bíróságokat illeti. "! 

Senki sem vitatja — és nem valószínű, hogy a jövőben bárki 
is vitatná —, hogy szükség van egy felsőfokon és végérvénye- 
sen ítélkező bíróságra. Ennek okát más helyütt már taglaltuk, 
és túlságosan nyilvánvaló ahhoz, hogy ismétlésekbe bocsát- 
kozzunk. Az egyedüli vitás kérdés, amelyet ezzel kapcsolat- 
ban felvetettek: különálló testület legyen-e ez a bíróság, vagy 
pedig a törvényhozás egyik ága? Ezzel összefüggésben ugyan- 
az az ellentmondás észlelhető, amelyet több más esetben is 
szóvá tettünk. Ugyanazok az emberek, akik a hatalmi ágak 
helytelen keveredésének ürügyén ellenzik, hogy a szenátus a 
közjogi felelősségre vonás bírósága legyen, azt szeretnék — 
legalábbis ezt adják közvetve tudtunkra —, hogy helyénvaló 
lenne, ha minden ügyben végső fokon az egész törvényhozó 
testület vagy annak egy része ítélkeznék. 

Az érvelés, vagy inkább sugalmazás, amelyre a kifogást 


! III. cikkely, 1. szakasz. (Publius) 

alapozzák, a következő: , Az Egyesült Államok javasolt Leg- 
felsőbb Bíróságának, ennek a különálló és független testület- 
nek a hatalma nagyobb lesz a törvényhozó testület hatalmánál. 
Az a jogköre, hogy a törvényeket az alkotmány szellemében 
értelmezze, följogosítja az említett bíróságot, hogy a törvé- 
nyeket úgy alakítsa, ahogyan jónak látja, kivált, mivel dönté- 
sei semmiképpen sem függnek a törvényhozó testület felül- 
vizsgálatától vagy korrekcióitól. Ez éppoly példa nélkül álló, 
mint amilyen veszedelmes. Nagy-Britanniában a bírói hata- 
lom végső fokon a Lordok Házára korlátozódik, amely a tör- 
vényhozó hatalom egyik ága; s a brit kormányzatnak ezt a 
részét nálunk általában átvették a tagállamok alkotmányai. 
Nagy-Britannia parlamentje és jó néhány tagállamunk tör- 
vényhozó testülete bármikor törvényekkel helyesbítheti az 
illetékes bíróságok kifogásolható döntését. Az Egyesült 
Államok legfelsőbb bíróságának tévedései és hatalombitorló 
lépései viszont ellenőrizhetetlenek és orvosolhatatlanok lesz- 
nek." Ha azonban megvizsgáljuk ezt az érvelést, megállapít- 
hatjuk, hogy félreértett tényekből kiinduló hamis következ- 
tetéseken alapszik. 

Először is: egyetlen szó sincs a vizsgált tervezetben, amely 
közvetlenül felhatalmazná az országos bíróságokat, hogy az 
alkotmány szellemében értelmezzék a törvényeket, vagy 
amely kiterjedtebb hatáskörrel ruházná fel őket ebben a tekin- 
tetben, mint amilyet az egyes államok bíróságai igényelnek 
maguknak. Elismerem persze, hogy a törvények értelmezé- 
sében az alkotmánynak kell az irányadó mércének lennie, s 
ott, ahol az ellentmondás nyilvánvaló, az alkotmány előbbre 
való a törvényeknél. Ez a tétel azonban nem a Konvenció ter- 
vezetére jellemző körülményekből következik, hanem a korlá- 
határain belül a legtöbb állam kormányzatára alkalmazható, 
ha ugyan nem mindegyikére. Ebből a szempontból tehát nem 
emelhető kifogás a szövetségi jogszolgáltatás ellen, amely 

nem általában helyezkedik szembe a helyi jogszolgáltatással, 
s nem ítél el minden olyan alkotmányt, amely igyekszik határt 
szabni annak, hogy a törvényhozás a saját belátása szerint jár- 
jon el. 

De meglehet, a kifogás lényege a tervezett legfelsőbb bíró- 
ság Sajátos szervezeti összetétele ellen irányul, mivelhogy 
nem a törvényhozás egyik ága, mint Nagy-Britanniában vagy 
New York államban, hanem bírákból álló, különleges testület. 
Ha a kifogás hangoztatói ezzel érvelnek, akkor le kell monda- 
niuk arról a jelentésről, amellyel oly nagy buzgalommal ru- 
házták fel a hatalmi ágak különválasztásának híres-nevezetes 
tételét. Annyiban igazuk van — és ez összhangban áll azzal, 
ahogyan értekezéseinkben eddig az említett tételt értelmeztük —, 
hogy nem sérti a szóban forgó alapelvet, ha az ítélkezést végső 
fokon a törvényhozó testület egyik részének hatáskörébe utal- 
juk. Jóllehet ez nem sérti abszolút módon a kitűnő szabályt, 
mégis olyan közel jár a megszegéséhez, hogy már csak ezért 
is kevésbé kedvező ez a megoldás, mint a Konvenció 
indítványozta metódus. Egy olyan testülettől, amelynek, ha 
csak részlegesen is, szerepe volt rossz törvények megsza- 
vazásában, nemigen várható el, hogy hajlandó lesz mérsék- 
lően fellépni e törvények alkalmazásakor. Még kevésbé 
várható el, hogy a törvényhozói minőségükben alkotmány- 
sértő személyek hajlandók jóvátenni a dolgot bírói minő- 
ségükben. Ez azonban még nem minden. Az okok, amelyek 
indokolják, hogy a bírói hivatalviselést a korrekt magatar- 
táshoz kössük, az ellen szólnak, hogy a bírói hatalomnak 
végeredményben egy korlátozott időszakra megválasztott sze- 
mélyekből álló testület legyen a letéteményese. Képtelenség, 
hogy az ügyek eldöntését első fokon egy állandó bírói testület- 
re bízzák, végső fokon viszont egy átmeneti és módosítható 
összetételű grémiumra. Még ennél is nagyobb képtelenség, 
hogy az olyan emberek döntéseit, akiket azért választottak, 
mert — hosszan tartó és fáradságos tanulmányok révén — a 

törvények alapos ismerőinek bizonyultak, olyan személyek 
ellenőrizzék és vizsgálják felül, akik — hasonló tanulmányok 
híján — természetszerűleg csak hiányosan lehetnek birtokában 
ilyen tudásnak. A törvényhozó testület tagjait ritkán választják 
meg olyan tulajdonságok alapján, amelyek bírói tiszt betöl- 
tésére tennék alkalmassá őket; és mivel ilyeténképpen jó okkal 
lehet tartani a hiányos információk valamennyi káros követ- 
kezményétől, hasonló alapon lehet félni attól, hogy mivel az 
efféle testületek szükségképpen hajlamosak a széthúzásra, a 
pártütés fertőző lehelete megmérgezi az igazságszolgáltatás 
kútjait. Az a körülmény, hogy rendszeresen különböző oldal- 
ról kommandírozzák az embert, nagyon is alkalmas mind a 
törvényesség, mind a méltányosság hangjának az elfojtására. 
E meggondolások arra késztetnek, hogy dicsérjük azoknak a 
tagállamoknak a bölcsességét, amelyek a bírói hatalmat végső 
fokon nem a törvényhozás egyik részére ruházták, hanem egy 
különálló és független testületre bízták. Ellentétben azoknak a 
feltevésével, akik szerint a Konvenció tervezete ebben a tekin- 
tetben újszerű és előzmény nélkül való, hadd állapítsuk meg, 
hogy New Hampshire, Massachusetts, Pennsylvania, Dela- 
ware, Maryland, Virginia, Eszak-Karolina, Dél-Karolina és 
Georgia alkotmányairól másolták; és csak helyeselhető, hogy 
mások helyett ezeket a modelleket részesítették előnyben. 
Továbbá: nem igaz, hogy Nagy-Britannia parlamentje vagy 
némely tagállamaink törvényhozó testületei másképpen hoz- 
hatnák helyre a bíróságok kifogásolható döntéseit, mint az 
Egyesült Államok jövendő törvényhozó testülete. Sem az 
angol alkotmány, sem a tagállamok alkotmányai nem adnak 
felhatalmazást arra, hogy bírói ítéleteket törvényhozói 
intézkedésekkel korrigáljanak. Az indítványozott alkotmány- 
ban ezt megtiltó rendelkezés sincsen, éppoly kevéssé, mint 
ahogyan az angol alkotmányban vagy az egyes amerikai álla- 
mokéiban sincs. Valamennyi esetben az az egyetlen akadály, 
hogy a dolog nem felel meg a törvényesség és az ésszerűség 


577 


A FÖDERALISTA, 81. SZ.: HAMILTON 


általános elveinek. A törvényhozás, hatáskörének túllépése 
nélkül, nem tud visszafordítani egy már meghozott döntést, 
jóllehet jövőbeli ügyekre vonatkozólag hozhat új szabályokat. 
Erről az alapelvről van most szó, s ez vonatkozik — valameny- 
nyi következményével együtt — ugyanolyan módon és ugyan- 
olyan mértékben mind az egyes tagállamok kormányzatára, 
mind az országos kormányzatra. Akármilyen szemszögből 
nézzük is a dolgot, a legcsekélyebb különbség sem észlelhető. 

Végül megállapítható, hogy az az állítólagos és gyakran 
hangoztatott veszély, hogy a bírói hatalom illetéktelenül be- 
avatkozik a törvényhozó hatalom ügyeibe, valójában nem 
egyéb fantomnál. Néhanapján előfordulhat, hogy félrema- 
gyarázzák a törvényhozás szándékát vagy szembehelyezked- 
nek vele, de az ilyesmi sose ölthet olyan méreteket, hogy igazi 
kellemetlenséget okozna vagy jelentősen befolyásolná a poli- 
tikai rendet. Erre biztonsággal lehet következtetni a bírói hata- 
lom általános természetéből, a hatáskörébe tartozó témákból, 
a bírói hatalom gyakorlásának módjából, ennek a hatalmi 
ágnak viszonylagos gyöngeségéből és abból, hogy teljes- 
séggel képtelen esetleges hatalombitorlási szándékát valódi 
erő bevetésével érvényesíteni. Ezt a következtetést jelentős 
mértékben igazolja az a fontos alkotmányos egyensúlyozó 
eszköz, amelyet a törvényhozó testület egyik részénél a közjo- 
gi felelősségre vonás kezdeményezésének, másik részénél pe- 
dig az ebből eredő döntés érvényesítésének jogköre adna eme 
testület kezébe a bírói hatalmi ág tagjaival szemben. Ez már 
önmagában is teljes biztonságot garantál. Nem foroghat fenn 
annak a veszélye, hogy a bírák — a törvényhozó testület 
jogköreivel szemben kezdeményezett szándékos hatalombi- 
torlási lépések sorozatával — megkockáztatnák az egész tes- 
tület egységes neheztelését, hiszen az említett testületnek 
megvolnának az eszközei, hogy a bírák arroganciáját elmoz- 
dításukkal torolja meg. Ez, gondolom, eloszlat minden ezzel 
összefüggő kétséget és szorongást, ugyanakkor pedig nyomós 

és helytálló érv amellett, hogy a szenátus legyen a közjogi 
felelősségre vonás ügyeit tárgyaló törvényszék. 

Minekutána megvizsgáltuk és bízvást indokolatlannak 
tarthatjuk a legfelsőbb bírósággal mint különálló és független 
szervezettel szemben fölhozott ellenvetéseket, továbbmegyek 
és megvizsgálom, helyes-e, ha a szervezet jogkörei között van 
az alsóbb bíróságok létesítése, s megvizsgálom az utóbbiak és 
a legfelsőbb bíróság közötti kapcsolatot.! 

Az alsóbb bíróságok létesítésének jogköre nyilvánvalóan azt 
célozza, hogy ne kelljen a szövetségi illetékesség minden 
esetében a legfelsőbb bírósághoz fordulni. A szándék: lehe- 
tőséget adni az országos kormányzatnak, hogy az Egyesült 
Allamok valamennyi tagállamában vagy kerületében olyan 
bíróságot alakítson — vagy felhatalmazást adjon olyan bíróság 
létesítésére —, amely a maga keretein belül illetékes az orszá- 
gos jogszolgáltatás körébe tartozó ügyek eldöntésére. 

Ám többen felteszik a kérdést: vajon nem érhető el ugyanez 
a cél a tagállamok bíróságainak közreműködésével? A kér- 
désre többféle válasz adható. Igaz, a szóban forgó bíróságok 
alkalmasságát és illetékességét a legszélesebb körben el kell 
ismerni; mégis, az említett jogkör lényege a tervezet nélkü- 
lözhetetlen részének volna tekintendő akkor is, ha csupán arra 
hatalmazná fel az országos törvényhozást, hogy a szövetségi 
alkotmányból származó illetékességet átruházza ezekre a 
bíróságokra. Az ilyen ügyekben való döntés jogkörének 
átruházása a különböző tagállamok létező bíróságaira, talán 


! Ezt a jogkört némelyek — abszurd módon — úgy állították be, hogy folyo- 
mányaképpen minden tagállamban eltörlik a megyei bíróságokat, melyeket 
általában alsóbb bíróságoknak neveznek. Az alkotmányban azonban ,A 
LEGFELSŐBB BÍRÓSÁG ALÁ TARTOZÓ BÍRÓSÁGOK" létesítéséről van szó. A ren- 
delkezés nyilvánvaló célja tehát a Legfelsőbb Bíróságnak alárendelt helyi 
törvényszékek létrehozása, vagy az egyes államokban, vagy pedig a na- 
gyobb kiterjedésű kerületekben. Nevetséges a feltevés, hogy az utalás a 
megyei bíróságokra vonatkozik. (Publius) 

éppúgy , alsóbb bíróságok létesítésének" lenne tekinthető, 
mint a hasonló felhatalmazásokkal rendelkező új törvény- 
székek létrehozása. De vajon nem lett volna szükség az állami 
bíróságok javára szóló közvetlenebb és határozottabb ren- 
delkezésre? Nézetem szerint nyomós okok hozhatók fel az 
ilyen rendelkezéssel szemben. Még a legokosabb ember sem 
láthatja előre, hogy a helyi szellemiség érvényesülése meny- 
nyire teheti . alkalmatlanná a helyi bíróságokat az országos 
ügyekben való ítélkezésre; s mindenki beláthatja, hogy né- 
mely államok törvényszékeinek mintájára létesített bíróságok 
alkalmatlan közvetítői lennének az unió joghatóságának. Álla- 
mi bírák, akiknek állása bármikor felmondható, vagy pedig 
évről évre választják meg őket, nem elég függetlenek ahhoz, 
hogy bízhatnánk benne: állhatatosan érvényt szereznek az 
országos törvényeknek. S ha szükség lenne arra, hogy rájuk 
bízzuk az ilyen törvényekkel összefüggő ügyek illetékességét, 
bizony arra is szükség lenne, hogy a lehető legszélesebbre tár- 
juk a fellebbezés kapuját. Hogy könnyű-e vagy nehezebb-e 
fellebbezni, annak attól kellene függnie, mennyire megalapo- 
zott a bizalom vagy a bizalmatlanság az alsóbb bíróságok 
iránt. Jóllehet megelégedéssel tölt el, hogy a Konvenció ter- 
fellebbviteli ítélkezést, mégis úgy látom, hogy ha gyakorlati- 
lag korlátlan lehetőséget adnak a fellebbezésnek, abból bi- 
zony kellemetlenségek származhatnak mind magánembe- 
rekre, mind pedig a közre. 

Nem vagyok biztos benne, de azt hiszem, jó és hasznos 
intézkedés, ha az Egyesült Allamokat négy vagy öt, esetleg fél 
tucat kerületre osztják, s minden egyes kerületben — nem pe- 
dig minden egyes tagállamban — egy-egy szövetségi törvény- 
szék tevékenykedik. E törvényszékek bírái, állami bírákkal az 
oldalukon, időről időre kiszállhatnak tárgyalni és ítélkezni a 
kerület egy-egy vidékére. Így könnyen és gyorsan működhetik 
a jogszolgáltatás, s a fellebbezések biztonságos módon, ész- 

szerű és igen szűk keretek közé szoríthatók. Ezt a tervet látom 
pillanatnyilag a legjobbnak a szóba jöhetők közül, és meg- 
valósításához az szükséges, hogy az alsóbb bíróságok létesí- 
tésének jogköre — az indítványozott alkotmány értelmében — a 
lehető legteljesebb mértékben érvényesüljön. 

Ezek az érvek meggyőzhetik az elfogulatlan embereket, 
hogy az ilyen jogkör hiánya súlyos fogyatékossága lenne az 
alkotmánytervezetnek. Nézzük mármost, hogy a bírói hatalom 
miként osztható fel az unió legfelsőbb és alsóbb fokú bírósá- 
gai között. 

A legfelsőbb bíróság csupán olyan ügyekben bír eredeti 
joghatósággal, amelyek , nagyköveteket, más diplomáciai ve- 
zetőket és konzulokat" érintenek, , valamint az olyan ügyek- 
ben, amelyekben az egyik fél VALAMELYIK ÁLLAM."" A bár- 
milyen kategóriába tartozó diplomaták uralkodóik közvetlen 
képviselői. Minden őket érintő kérdés oly közvetlen kapcso- 
latban van a köz békéjével, hogy mind a béke fenntartásának 
kedvéért, mind a képviselt uralkodók iránti tiszteletből, helyes 
és kedvező megoldás, ha az ilyen kérdéseket már első fokon 
az ország legfőbb bírói testülete tárgyalja. Jóllehet a konzu- 
loknak, szigorúan véve, nincs diplomáciai rangjuk, mégis or- 
szágukat képviselik, tehát ugyanez a megjegyzés vonatkozik 
rájuk is. Azokban az esetekben, amelyekben az egyik fél va- 
lamelyik állam, méltóságán aluli volna, ha ügyében valame- 
lyik alsóbb bíróság ítélkeznék. 

Jóllehet talán eltérek ennek az értekezésnek a voltaképpeni 
tárgyától, felhasználom az alkalmat, hogy megemlítsem itt azt 
a feltevést, amely — merőben alaptalanul — némi riadalmat kel- 
tett. Fölvetették, hogy ha valamelyik állam értékpapírjait átru- 
házzák egy másik állam polgárára, akkor az illető állam ellen 
az említett értékpapírok összege erejéig eljárás indítható a 
szövetségi bíróságoknál. Teljességgel alaptalan feltevés ez, 
mint az alábbi fejtegetésekből majd kitűnik. 

A szuverén hatalom természetéből adódik, hogy peres 

eljárás egyének részéről a beleegyezése nélkül nem indítható 
ellene. Ez az általános irányzat és általános gyakorlat min- 
denütt a világon, és ennek a helyzetnek — a szuverenitás egyik 
vele járó jellemzőjének — az unió minden egyes állama ha- 
szonélvezője. Ha tehát a Konvenció tervezetében nincs szó 
ennek az immunitásnak a megszüntetéséről, akkor a men- 
tesség az egyes államokat továbbra is megilleti, és a veszély, 
amelyre utalás történt, elméleti csupán. Az állami szuverenitás 
elidegenítéséhez szükséges körülményeket már az adózásról 
szóló cikkellyel kapcsolatban megtárgyaltuk; semmi szükség 
itt az ismétlésre. Az ott megállapított alapelveket alkalmazva 
meggyőződhetünk róla, hogy semmiképpen sem helytálló a 
feltevés, amely szerint az egyes államok kormányzatait a ter- 
vezet elfogadása megfosztaná attól a kiváltságtól, hogy az 
adósságaikat a maguk módján fizessék meg, s csupán annyi 
kényszer hatására, amennyit a jóhiszemű kötelezettség előír. A 
nemzet és az egyének közötti szerződések csupán a fő hatalom 
lelkiismeretét kötelezik, s nincs általánosan kötelező erejük. 
Nem ruháznak senkire a fő hatalom akaratától független cse- 
lekvési jogot. Ugyan mire lenne jó felhatalmazást adni álla- 
mok elleni adósságbehajtási perekre? Hogyan kényszerítenék 
ki a visszafizetést? Nyilvánvaló: másképpen nem érhető el az 
ilyesmi, mint a szerződő állam elleni hadviseléssel; és a 
szövetségi bíróságokra — hallgatólagosan és az állami kor- 
mányzatok már meglévő jogának semmibevételével — olyan 
hatáskört bízni, amely ilyen következményekkel jár, erősza- 
kolt és megvédhetetlen intézkedés lenne. 

Foglaljuk össze gondolatmenetünket. Mint láttuk, a legfel- 
korlátozódnék, s ilyen ügyek csak ritkán adódnak. Szövetségi 
hatáskörű egyéb ügyekben az eredeti joghatóság az alsóbb 
bíróságoké, s , a Legfelsőbb Bíróság fellebbviteli joghatóság- 
gal bír", , a kivételeket és a részletes szabályokat a Kong- 
resszus állapítja meg"." 

Jogilag e fellebbviteli joghatóság helyénvalóságát nemigen 
vonták kétségbe; tényleges alkalmazására vonatkozólag azon- 
ban annál több panasz hangzott el. New York államban több jó 
szándékú férfiú, aki álláspontját a bíróságainkon uralkodó 
stílus és formák alapján alakította ki, arra a következtetésre 
jutott, hogy az említett hatáskör leplezett helyettesítése az 
esküdtbíráskodásnak a magánjogi törvénykezési eljárással, 
amelyhez tengerészeti, hagyatéki és kancelláriai" bíróságaink 
folyamodnak. A , fellebbviteli" szó technikai értelmezést ka- 
pott, márpedig a mi jogi szókészletünkben általában egyszerű- 
en magánjogi természetű fellebbezést jelent. De -— ha informá- 
cióim helyesek — Új-Anglia egyik részén sem fűződik ez a 
jelentés a szóhoz. Az egyik esküdtszéktől a másikhoz való 
fellebbezés fogalma mind stilisztikailag, mind a gyakorlatban 
ismert, sőt egészen természetes, hogy mindaddig érvényes 
lesz, amíg kétféle ítélet hangozhat el ugyanarról. A , fellebbvi- 
tel" kifejezést tehát másképpen értik Új-Angliában, mint New 
York államban, ami azt bizonyítja, hogy helytelen az egy-egy 
tagállam jogszolgáltatásából származtatott technikai értel- 
mezés. A kifejezés elméletileg nem jelent mást vagy többet, 
mint azt, hogy az egyik törvényszéknek jogában áll felülvizs- 
gálni a másik eljárását, akár jogi, akár ténykérdésekben, akár 
mind a két vonatkozásban. A dolog mikéntje függhet ősi 
szokásoktól vagy törvényes előírásoktól (új kormányzatban 
szükségképpen az utóbbiaktól), és az eljárás esküdtszék segít- 
ségével vagy a nélkül hajtható végre — ahogy éppen tanácsos- 
nak vélik. Ha tehát az alkotmánytervezet módot ad az esküdt- 
szék megállapította ténykérdések felülvizsgálatára, az eljárás 
úgy szabályozható, hogy egy második esküdtszék visszaküldi 
az ügyet a ténykérdés második tárgyalására az eggyel alacso- 
nyabb fokú bíróságnak, vagy pedig egyenesen a legfelsőbb 
bíróság döntését kéri a dologban. 

Ebből azonban nem következik, hogy a legfelsőbb bíróság- 
nak joga van az esküdtszék megállapította bármely tényt 

felülvizsgálni. Amikor egy ügy tévedésre alapított fellebbvitel 
útján New York állam egyik alsóbb bíróságától az egyik fel- 
sőbb bíróságához kerül, miért nem teljesen helyénvaló azt 
mondani, hogy az utóbbi szolgáltat igazságot mind a tény-, 
mind a jogkérdések tekintetében? Igaz, nem kezdeményezhet 
új vizsgálatot a ténykérdések tekintetében, de úgy veszi őket 
tudomásul, mint a jegyzőkönyvben olvasható, és kimondja az 
ebből levezethető jogi szentenciát.! Ezzel eldönti a ténykér- 
déseket és a jogkérdéseket, a kettő különválasztása lehetetlen. 
Jóllehet New York állam common law alapján eljáró bíróságai 
esküdtszék segítségével döntik el a vitatott ténykérdéseket, 
nem kétséges, hogy jogukban áll mind a ténykérdésekről, 
mind a jogkérdésekről dönteni. Ennek megfelelően, amikor a 
bíróságok a perbeszédek vagy a felek képviselőinek össze- 
foglaló előterjesztései nyomán a tényeket illetően egyezségre 
jutottak, nem veszik igénybe az esküdtbíráskodást, hanem 
rögtön rátérnek az ítélethozatalra. Ennek alapján állítom, hogy 
az a kitétel, miszerint , fellebbviteli joghatósággal bír, mind a 
jogkérdések, mind a tények tekintetében" nem jelenti szük- 
ségszerűen azt, hogy a legfelsőbb bíróságnak felül kell vizs- 
gálnia az alsóbb bíróságokon az esküdtszékek eldöntötte 
ténykérdéseket. 

Ami ezt az előírást illeti, könnyen elképzelhető, hogy a 
Konvenciót a következő gondolatmenet befolyásolta. A legfel- 
sőbb bíróság fellebbviteli hatásköre — így szólhatott az érvelés 
—- különbözőképpen meghatározható ügyekre terjedhet ki, 
lehet köztük KÖZJOGI és MAGÁNJOGI ügy. Az előbbit illetően 
a legfelsőbb bíróság valódi tevékenységi területe általában a 
jogi kérdések revíziója, az utóbbi vonatkozásában viszont a 
ténykérdések felülvizsgálata; némely esetben pedig — ilyen 
például a tengerészeti zsákmányolás esete — a köz békéjének 


! jus és DICTIO — ez a két szó adta a jurisdictio kifejezést, szó szerint: , a 
jog kimondása". (Publius) 

megőrzése a feladata. Szükséges tehát, hogy a fellebbezési 
jogszolgáltatás bizonyos esetekben ténykérdésekre terjedjen 
. ki, a szó legtágabb értelmében. Nem helyes kifejezett kivételt 
tenni az olyan esetekkel, amelyeket eredetileg esküdtszék tár- 
gyalt, hiszen némelyik államban minden bírósági ügy esküdt- 
szék elé kerül;! az ilyen kivételek tehát kizárnák a ténykér- 
dések felülvizsgálatát akkor is, ha az ilyen revízió helyénvaló 
lenne, és akkor is, ha nem. Kényelmetlenségek elkerülése 
végett a legbiztonságosabb általánosságban kijelenteni, hogy a 
legfelsőbb bíróság mind jogi, mind ténykérdésekben fellebb- 
viteli joghatósággal bír, továbbá hogy ezt a hatáskört olyan 
kivételek és szabályok korlátozzák, amilyeneket az országos 
törvényhozás jónak lát. Ez lehetővé teszi a kormányzat számá- 
ra, hogy olyan módon változtassa meg ezt a hatáskört, hogy az 
leginkább megfeleljen a közvélemény igazságérzetének és a 
közbiztonságnak. 

Ha így nézzük a dolgot, minden kétséget kizáróan megál- 
lapíthatjuk: hamis és alaptalan a feltevés, hogy ennek az 
előírásnak az érvényesítése egyenértékű az esküdtbíráskodás 
eltörlésével. Az Egyesült Államok törvényhozása teljhatalom- 
mal elrendelhetné, hogy a legfelsőbb bíróság elé terjesztett 
fellebbezések ne terjedjenek ki ténykérdések felülvizsgálatára, 
ha az ügyet eredetileg esküdtszék tárgyalta. Ez természetesen 
jogszerűen alátámasztott kivétel volna; de ha — a már ismer- 
tetett okból — túlságosan széles körűnek vélné valaki, akkor 
korlátozható az olyan ügyekre, amelyek az említett tárgyalási 
mód esetében common law alapján meghatározhatók. 

A bírói hatalmi ág jogkörével összefüggő eddigi észrevé- 
telek abban összegezhetők, hogy ezt a jogkört — igen körül- 
tekintően — azokra az ügyekre korlátozták, amelyek nyilván- 
valóan az országos jogszolgáltatás illetékességébe tartoznak; 


! Mint következő értekezésemben kifejtem, nézetem szerint a tagállamok 
párhuzamos jogszolgáltatásban vesznek részt az alsóbb szövetségi bírósá- 
gokkal, nem egy esetben szövetségi illetékességű ügyekben. (Publius) 

továbbá hogy e hatáskör felosztásánál az eredeti jogszolgál- 
tatásnak csak egy igen csekély részét tartották fenn a legfel- 
sőbb bíróság számára, a többit az alsóbb bíróságoknak 
engedték át; továbbá hogy a legfelsőbb bíróság fellebbviteli 
joghatósággal bír mind jogi, mind ténykérdésekben valameny- 
nyi körébe utalt ügyben, ám olyan kivételek és szabályok 
megszorításaival, amilyeneket tanácsosnak vélnek; azután, 
hogy ez a fellebbviteli joghatóság semmi esetre sem jelentheti 
az esküdtbíráskodás eltörlését; végül hogy az országos testü- 
letekben érvényesülő szokásos mértékű elővigyázatosság és 
tisztesség kézzelfogható előnyöket biztosít a számunkra az 
indítványozott bírói testület hatásaképpen, anélkül, hogy 
olyan kellemetlenségeket okozna, amilyenektől többen tartot- 
tak az említett forrással kapcsolatban. 

PUBLIUS 


A FÖDERALISTA, 82. SZ.: HAMILTON 
1788. május 28. 


New York állam népéhez 

Új kormányzat kialakítása, bármilyen körültekintéssel és böl- 
csességgel történjék is, óhatatlanul felvet bonyolult és kényes 
kérdéseket, kivált ha egy olyan alkotmány bevezetéséről van 
szó, amely bizonyos számú, különálló szuverenitás teljes vagy 
részleges beolvasztásán alapszik. Csakis az idő képes kiérlel- 
ni és tökéletesíteni egy ilyen összetett rendszert; csakis idő 
elteltével határozható meg minden egyes rész jelentősége, és 
csakis az idő igazíthatja össze a részeket harmonikus és össze- 
függő EGÉSSZÉ. 

Ennek megfelelően vetődtek fel kérdések a Konvenció indít- 
ványozta tervezettel kapcsolatban, s különösen a bírói hatalom 
vonatkozásában. A legfőbb ilyen kérdés: hogyan viszonyulnak 

az állami bíróságok azokhoz az ügyekhez, amelyek a szövet- 
ségi bíráskodás hatáskörébe utalandók? Vajon a kizárólagos- 
ság érvényesül-e, vagy pedig párhuzamos jogszolgáltatás ré- 
szesei az állami bíróságok? Párhuzamos jogszolgáltatás esetén 
mi lesz az állami és az országos bíróságok kapcsolata? Csupa 
olyan kérdés, amelyet okos emberek tesznek fel, s amelyek 
természetesen figyelmet érdemelnek. 

Az egyik előző értekezésben! megállapított alapelvek arra 
tanítanak, hogy az egyes államok megtartanak minden olyan, 
már meglévő hatáskört, amelyet nem utaltak a szövetségi 
testületek kizárólagos jogkörébe. Az ilyen kizárólagos átru- 
házásnak a következő három esete lehetséges: 1. kifejezetten 
kizárólagos jogkörrel ruházták fel az uniót; 2. különleges jog- 
kört kapott az unió, amely jogkör gyakorlásából kirekesztették 
az egyes államokat; vagy 3. olyan jogkört kapott az unió, ami- 
lyennel teljességgel összeférhetetlen az egyes államok hason- 
ló hatásköre. Jóllehet ezek az alapelvek talán nem alkalmaz- 
hatók olyan mértékben a bírói, mint a törvényhozó hatalmi 
ágra, hajlamos vagyok azt hinni, hogy általában mind az előb- 
bire, mind az utóbbira érvényesek. S mivel ez a benyomásom, 
ideiktatom szabályként, hogy a tagállamok bíróságai meg- 
tarthatják azt a joghatóságot, amelyet most birtokolnak, kivé- 
ve, ha a felsorolt módozatok egyike meg nem fosztja őket tőle. 

Az indítványozott alkotmány egyetlen olyan előírását, 
amely látszólag a szövetségi bíróságokra korlátozza a szövet- 
ség illetékességébe tartozó ügyeket, a következő passzus tar- 
talmazza: , Az Egyesült Allamok BÍRÓI HATALMA a Legfel- 
sőbb Bíróságot és a Kongresszus által időről időre elrendelt és 
létrehozott alsóbb bíróságokat ILLETI." Ez vagy úgy értel- 
mezhető, hogy az unió legfelsőbb bíróságának és alsóbb bíró- 
ságainak kizárólagos joga dönteni olyan ügyekben, amelyekre 
a hatáskörük kiterjed; vagy pedig csupán azt jelenti, hogy az 

országos jogszolgáltatásnak egy legfelsőbb bíróságból és 
annyi alsóbb bíróságból kell állnia, amennyit a kongresszus 
jónak lát kinevezni, vagy — más szavakkal —, hogy az Egyesült 
Államoknak az őt megillető bírói hatalmat egy legfelsőbb 
bíróság és egy sor általa létesített alsóbb bíróság közremű- 
ködésével kell érvényesítenie. Az első változat kizárja, a má- 
sodik lehetővé teszi a tagállamok bíróságainak párhuzamos 
joghatóságát. Az első verzió — burkoltan — az államok hatal- 
mának elidegenítését jelenti, a második — nézetem szerint — a 
lehető legtermészetesebb és legvédhetőbb értelmezés. 
Világos azonban, hogy a párhuzamos joghatóság tétele csak 
azokra az ügyekre alkalmazható, amelyekről a tagállamok 
bíróságai előzőleg illetékességgel döntöttek. Nem ilyen nyil- 
vánvaló ez az olyan ügyekben, amelyek a bevezetendő alkot- 
mányból adódnak, amelyek ennek az alkotmánynak a sajá- 
tosságai; az, hogy ezekben az ügyekben nem részelteti jog- 
szolgáltatási hatáskörben az egyes államok bíróságait, nem 
tekinthető a már meglévő jogkör szűkítésének. Nem azt aka- 
rom tehát mondani, hogy az Egyesült Államok — a rábízott 
témákra vonatkozó törvénykezésében — nem utalhatja át a 
szövetségi bíróságok kizárólagos illetékességébe, különleges 
szabályozásból adódóan, egyes ügyek eldöntését, ha jónak lát 
egy ilyen intézkedést; de nézetem szerint ezzel nem csorbul a 
tagállamok bíróságainak eredeti jogszolgáltatási hatásköre 
jobban, mint bármilyen fellebbezéssel; sőt az a véleményem, 
hogy ha az egyes államok bíróságait az országos törvényhozó 
testület a jövőben kifejezetten nem zárja ki bizonyos ha- 
táskörökből, akkor természetesen tárgyalni fogják e bíróságok 
a törvényhozás aktusaiból adódó ügyeket. Erre a bírói hatalom 
természetéből következtetek, meg a rendszer általános szelle- 
méből. Minden kormányzat bírói hatalmának látóköre túlter- 
jed a saját helyi vagy községi törvénykezésén, és magánjogi 
kérdésekben kapva kap az ítélkezési jogkörébe tartozó felek 
között előadódó minden jogvitán, még akkor is, ha a vitás 

ügyek a világ legtávolabbi sarkában érvényes törvényekkel 
kapcsolatosak. Bíróságaink jogvitáinak tárgya Japánnal épp- 
úgy összefügghet, mint New York állammal. Ha ráadásul a 
tagállamok kormányzatait és a nemzeti kormányzatot a való- 
ságnak megfelelően mérjük fel, ha rokon rendszereknek és 
EGY EGYSÉGES EGÉSZ részének tekintjük őket, akkor meg- 
győzőnek látszik a következtetés, hogy a tagállamok bíróságai 
párhuzamos joghatóság részesei minden, az unió törvényeivel 
kapcsolatos ügyben, kivéve a kifejezett törvényes tilalom 
eseteit. 

Itt egy további kérdés vetődik fel: a párhuzamos joghatóság 
esetében vajon milyen viszony alakulna ki az országos tör- 
vényszékek és a tagállamok bíróságai között? Válaszom: a 
tagállamok bíróságának ítéletei ellen az Egyesült Államok 
legfelsőbb bíróságához lehetne fellebbezni. Az alkotmány ki- 
fejezetten a legfelsőbb bíróság hatáskörébe utal minden felleb- 
bezést a felsorolt szövetségi illetékességű esetekben, ame- 
lyekben az eredeti ítéletet nem ő hozta. Egyetlen kifejezés sem 
utal arra, hogy ez a tevékenység a szövetségi alsóbb bírósá- 
gokra korlátozódnék. Kizárólag a fellebbezés tárgyát veszik itt 
figyelembe, nem pedig az eredeti ítéletet hozó bíróságokat. 
Ebből a körülményből és a dolgok logikájából következően az 
értelmezés kiterjesztendő a tagállamok bíróságaira. Vagy 
eszerint járnak el, vagy pedig a helyi bíróságok kirekesz- 
tendők a párhuzamos joghatóságból az országos horderejű 
ügyekben, mert ha nem ez történik, akkor az unió jogszolgál- 
tatási illetékességét akármelyik felperes vagy vádló tetszése 
szerint megkerülheti. Márpedig, kivéve a nyilvánvaló szük- 
ségszerűség eseteit, az ilyen következmények kerülendők; az 
utolsónak említett változat kifejezetten megengedhetetlen, 
mivel meghiúsítaná a tervezett kormányforma nem egy leg- 
fontosabb, bevallott célját, s jelentős mértékben akadályozná a 
kormányzat intézkedéseit. A feltevést egyébiránt alaptalannak 
látom. A már hangoztatott észrevételnek megfelelően a 

nemzeti és a tagállami rendszerek egységes EGÉSZ-nek tekin- 
tendők. A tagállamok bíróságai természetes segítői az unió 
törvényei végrehajtásának, s ha ítéleteik ellen fellebbeznek, a 
fellebbezés — szintén természetesen — az elé a bíróság elé ke- 
rül, amelynek célja az országos igazságszolgáltatás és az or- 
szágos döntések szabályainak egységbe foglalása és össze- 
hangolása. A Konvenció tervezetének nyilvánvaló célja, hogy 
a felsorolt kategóriákba tartozó ügyeket a közérdekkel össze- 
függő nyomós okokból eredetileg vagy véglegesen az unió 
bíróságai döntsék el. Ha tehát a legfelsőbb bírósághoz való 
fellebbezési jogot tartalmazó általános kifejezéseket az alsóbb 
szövetségi bíróságok ítéleteire korlátozzuk ahelyett, hogy a 
tagállamok bíróságaira is kiterjesztenők őket, ezzel szűkítenők 
a kifejezések hatókörét, ami ellentétes lenne a szándékokkal 
és a józan értelmezés minden szabályával. 

De lehet-e a tagállamok bíróságainak ítéletei ellen szövetsé- 
gi alsóbb bíróságokhoz fellebbezni? Ezt a kérdést is föltették, 
s ez keményebb dió az előbbinél. Az igenlő választ a követ- 
kező meggondolások indokolják. Először is, a Konvenció ter- 
vezete felhatalmazza az országos törvényhozást a Legfelsőbb 
Bíróság alá tartozó bíróságok létesítésére.! Kinyilvánítja 
továbbá, hogy , Az Egyesült Államok BÍRÓI HATALMA a Leg- 
felsőbb Bíróságot és a Kongresszus által időről időre elrendelt 
és létrehozott alsóbb bíróságokat illeti", azután felsorolja az 
ügyeket, amelyekre a bírói hatalom kiterjed. Majd , eredeti" és 
, fellebbviteli" hatáskörökre osztja fel a legfelsőbb bíróság 
joghatóságát, de nem határozza meg az alsóbb bíróságok 
hatáskörét. Csak annyit mond a tervezet, hogy ezek a bírósá- 
gok a legfelsőbb bíróságnál alacsonyabb rendűek, és hogy 
nem léphetik túl a szövetségi bíráskodás meghatározott kere- 
teit. Nem szól arról, hogy hatáskörük , eredeti" vagy , fellebb- 
viteli"-e, vagy akár mindkettő. A jelek szerint mindezt a 


! I. cikkely, 8. szakasz. (Publius) 


590 


A FÖDERALISTA, 83. SZ.: HAMILTON 


törvényhozó testület tetszésére bízzák. S mivel ez a helyzet, 
jelenleg nem látom akadályát annak, hogy a tagállamok bí- 
róságainak ítéletei ellen az országos alsóbb bíróságokhoz fel- 
lebbezzenek; ennek lehetősége sok előnnyel járhat. Csök- 
kentené annak indokoltságát, hogy a szövetségi bíróságok 
számát növeljék, s olyan elintézési módot tenne lehetővé, 
amely szűkítené a legfelsőbb bíróság fellebbviteli jogható- 
ságát. Ebben az esetben a tagállamok bíróságai teljesebb mér- 
tékben foglalkozhatnának a szövetségi ügyekkel, és a he- 
lyesnek vélt fellebbezések legtöbbje nem a legfelsőbb bíróság 
elé kerülne, hanem — a tagállamok bíróságaitól — az unió 
kerületi bíróságai elé. 

PUBLIUS 

New York állam népéhez 
A Konvenció tervezetével szemben felhozott érvek közül New 
York államban (és talán még néhány államban) a legnagyobb 
sikere annak volt, amely szerint a tervezet nem tartalmaz 
alkotmányos előírást az esküdtbíráskodásra vonatkozólag ma- 
gánjogi ügyekben. Több utalás történt rá, hogy általában mi- 
lyen alattomos formában hozakodtak elő ezzel az ellenvetés- 
sel, és le is lepleződtek ezek a kísérletek; de a terv ellenzői, 
beszélgetésekben és írásaikban, továbbra is hangoztatják 
álláspontjukat. Magánjogi ügyekről az alkotmány valóban 
nem intézkedik, s e hallgatást többen úgy értelmezik, mint az 
esküdtbíráskodás eltörlését; az ilyen ürüggyel tartott szónok- 
latok nagy ravaszul azt a meggyőződést igyekeznek elhinteni, 
hogy ez az (állítólagos) eltörlés teljes és egyetemes, és nem- 
csak mindenfajta magánjogi ügyekre, hanem bűnesetekre is 
kiterjed. Ez utóbbival kapcsolatban érvelni éppoly hiábavaló 

és terméketlen volna, mint arra törekedni, hogy komoly 
bizonyítékot találjunk az egész ügy valóságos létezésére, vagy 
pedig azzal bajlódni, hogy boncolgassuk ama javaslatokat, 
amelyek önértéküknél fogva is eléggé meggyőzőek, ha a 
jelentésük meghatározására alkalmas stílusban fejezik ki őket. 

Ami a polgári pereket illeti, némelyek cáfolatra szinte nem 
is érdemes körmönfont érvekkel igyekeztek bizonygatni, hogy 
amiről nem szól a tervezet, az el van törölve. Minden gondol- 
kodó ember tudja, hogy óriási a különbség a hallgatás és az 
eltörlés között. Am mivel a hamis érvelés kiagyalói igyekeztek 
a maguk értelmezését bizonyos jogi tantételekkel alátámasz- 
tani, amelyeknek eredeti jelentését eltorzították, talán nem lesz 
teljességgel haszontalan felderíteni a harci terepüket. 

Miféle tantételekre támaszkodnak? Nos, ilyenekre: , a rész- 
letek meghatározása az általánosságok kizárását jelenti"; 
avagy: , az egyik dolog kinyilvánítása annyi, mint a másik 
dolog kirekesztése". Tehát — mondják az illetők —, ha az alkot- 
mány szerint a bűncselekményeket esküdtbíróságnak kell tár- 
gyalnia, s az alkotmány nem szól magánjogi ügyekről, akkor 
ez a hallgatás voltaképpen azt jelenti, hogy polgári pereket 
tilos esküdtbíróság elé vinni. 

A jogi értelmezés szabályai a józan ész szabályai, amelyeket 
a bíróságok a törvények értelmezésekor alkalmaznak. A 
helyes alkalmazás igazi próbaköve tehát: mennyire vannak 
összhangban e szabályok a forrásaikkal. Ez lévén a helyzet, 
hadd tegyem fel a kérdést: összeegyeztethető-e a józan ésszel 
az a feltevés, hogy az előírás, amely kötelezi a törvényhozó 
hatalmat, hogy esküdtbíróság hatáskörébe utalja a bűnügye- 
ket, megfosztja attól a jogától, hogy fölhatalmazást adjon erre 
a tárgyalási módra más ügyekben? Magától értetődő-e a fel- 
tevés, amely szerint az egyik dolog elrendelése annyit jelent, 
hogy a másik dolog tilos? Hiszen volt előzetes felhatalmazás 
az utóbbira, s ez nem összeférhetetlen az előbbire kiadott uta- 
sítással! Márpedig ha ez a feltevés természetellenes és ész- 

szerűtlen, akkor nem lehet ésszerű az az állítás, amely szerint 
bizonyos ügyekben esküdtbíráskodást elrendelni annyi, mint 
megtiltani, hogy másfajta ügyekben is a bíráskodásnak ehhez 
a fajtájához folyamodjanak. 

A bíróságok létesítésének jogköre nem egyéb, mint a tár- 
gyalási mód előírásának jogköre; következésképpen, ha az 
alkotmányban nincs szó az esküdtbíróságokról, akkor a tör- 
vényhozásnak módjában áll vagy alkalmazni ezt a bíráskodási 
formát, vagy elvetni. A választás szabadságát a bűnügyek te- 
kintetében korlátozza az a kifejezett előírás, hogy minden 
ilyen ügyben esküdtbíráskodáshoz kell folyamodni; de ami a 
magánjogi pereket illeti, ezekben tetszés szerint lehet intéz- 
kedni, hiszen az alkotmány erről semmit sem mond. Annak a 
meghatározása, hogy minden bűnügyben kötelező egy bizo- 
nyos tárgyalási módot alkalmazni, valóban kizárja azt a köte- 
lezettséget vagy szükségszerűséget, hogy polgári perekben 
ugyanazt a tárgyalási módot vegyék igénybe, de nem korlá- 
tozza a törvényhozásnak azt a jogát, hogy ehhez a tárgyalási 
módhoz folyamodjék, ha helyesnek tartja. Az a sugalmazás 
tehát, amely szerint az országos törvényhozásnak nincs teljes 
felhatalmazása arra, hogy a szövetségi illetékesség,, magánjo- 
gi ügyeket esküdtbíróságok döntésére bízza, teljességgel alap- 
talan. 

Mindezekből az észrevételekből következik, hogy magánjo- 
gi ügyekben nem törlik el az esküdtbíráskodást, és hogy az 
említett tantételekre hivatkozó próbálkozások ellentétesek az 
értelem és a józan ész követelményeivel, vagyis megengedhe- 
tetlenek. Még ha e tantételeknek olyan pontos technikai értel- 
mük volna is, ahogyan azok elképzelik, akik jelen esetben 
hivatkoznak rájuk — de nem ez a helyzet —, még akkor sem 
volnának alkalmazhatók egy kormányforma alkotmányában. 
Ilyen vonatkozásban az értelmezés valódi kritériuma — elte- 
kintve a , technikai" szabályoktól — az előírások természet- 
szerű és nyilvánvaló jelentése. 

Miután láttuk, hogy az említett alapelvek nincsenek össz- 
hangban felhasználásuk módjával, hadd vizsgáljuk meg most 
helyes alkalmazásuk lehetőségeit és valódi értelmüket. 
Legjobb, ha példákkal világítjuk meg a dolgot. A Konvenció 
tervezete szerint a kongresszus vagy — más szóval — a nemzeti 
törvényhozó testület hatásköre bizonyos felsorolt esetekre ter- 
jed ki. A részletek meghatározása természetszerűleg kizárja a 
törvényhozás általános felhatalmazását, mivel különleges 
jogosítványok megadása nemcsak abszurd volna, hanem 
hiábavaló is, ha az eredeti szándék az általános felhatalmazás 
volt. 

Hasonlóképpen a szövetségi jogszolgáltatási fórumok bírói 
jogköre az alkotmány szerint bizonyos, részletesen megha- 
tározott ügyeket foglal magába. Az ilyen ügyek leírása kijelöli 
a határt, amelyen túl a szövetségi bíróságok nem terjeszthetik 
ki ítélkezési jogukat; mivel az illetékességük témái felso- 
roltatnak, a részletezés semmit sem érne, ha eleve nem zárná 
ki a kiterjedtebb jogkörnek még a gondolatát is. 

E példák talán máris kellően megvilágítják az említett tan- 
tételeket, és megmutatják felhasználásuk módozatait. De hogy 
ne lehessen félreértés ezzel kapcsolatban, hadd említsek még 
egy esetet, hogy megmutassam, miként kell helyesen alkal- 
mazni ezeket az alapelveket, és azt is, miként élnek vissza 
velük. 

Tegyük fel, hogy New York állam törvénye szerint egy fér- 
jes asszonynak nem áll módjában átruházni a birtokát, s hogy 
a törvényhozás — helytelennek ítélvén ezt az állapotot — tör- 
vénybe iktatja, hogy igenis rendelkezhetik a tulajdonával, 
mégpedig egy közigazgatási tisztviselő jelenlétében aláírt 
szerződés révén. Az ilyen esetben nem lehet kétséges, hogy a 
meghatározás az átruházás minden egyéb módjának kizárását 
jelentené; mivel az asszonynak előzőleg nem állt módjában 
elidegeníteni a tulajdonát, a meghatározás kijelöli azt a par- 
tikuláris módot, amelyhez a cél érdekében folyamodhat. De 

menjünk tovább, és tegyük fel, hogy ugyanannak a ren- 
delkezésnek egy következő részében kinyilvánítják, hogy 
meghatározott értékű tulajdonával egyetlen nő sem rendel- 
kezhetik három legközelebbi hozzátartozójának a szerződés 
aláírásával jelzett beleegyezése nélkül. Lehet-e mármost arra 
következtetni ebből a szabályozásból, hogy egy férjes asszony 
nem szerezheti meg rokonainak beleegyezését egy meghatáro- 
zott értékű tulajdon átruházását előirányzó szerződéshez? Ez 
akkora képtelenség, hogy cáfolni sem érdemes, pedig hát 
éppen ilyesmit állítanak azok, akik azt mondják, hogy magán- 
Jogi ügyekben eltörölték vagy eltörlik az esküdtbíráskodást, 
mivel bűnügyekben kifejezetten előírják a kötelező alkalma- 
zását! 

Ezekből az észrevételekből cáfolhatatlanul adódik a kö- 
vetkeztetés: az indítványozott alkotmány semmi esetre sem 
törli el az esküdtbíráskodást, és az egyének között előadódó 
jogvitákban, amelyek minden valószínűség szerint széles 
tömegeket érintenek, az esküdtbíróság intézménye olyan 
marad, mint amilyennek a tagállamok alkotmányai előírják, és 
e helyzetet semmilyen mértékben sem módosítja s nem be- 
folyásolja a most tárgyalt tervezet elfogadása. Ezt azon az 
alapon jelenthetjük ki, hogy az országos bíróság nem illetékes 
ezekben az ügyekben, úgyhogy természetszerűleg — mint 
eddig is — kizárólag a tagállamok bíróságait illeti a döntés 
Joga, s a döntés a tagállamok alkotmányának és törvényeinek 
előírása szerint történik. Csakis az államok bíróságai jogosul- 
tak ítélkezni földbirtokügyekben — kivéve, ha különböző 
államok adományozta birtokokat érintő igényről van szó -, 
valamint az ugyanannak a tagállamnak a polgárai között 
felmerülő jogvitákban, kivéve azokat az eseteket, amelyekben 
a tagállamok bíróságai kifejezetten megsértették az unió alkot- 
mányát. Tegyük hozzá, hogy tengerészeti ügyekben, valamint 
majdnem minden olyan ügyben, melyben méltányossági ala- 
pon ítélkeznek, a mi kormányzatunk dönt — esküdtbíróság 

beavatkozása nélkül —, s máris levonható a következtetés, 
hogy ezt a jelenleg meglévő intézményünket nemigen 
érintheti kormányzati rendszerünk javasolt változtatása. 

A Konvenció tervezetének pártfogói és ellenzői, ha másban 
nem, abban bizonyosan egyetértenek, hogy értéknek tartják az 
esküdtbíráskodást. Vagy, ha van köztük nézeteltérés, annak 
lényege a következő: a támogatók a szabadság értékes biz- 
tosítékának tekintik, az ellenzők a szabad kormányzati rend- 
szer szilárd védőbástyájának. Ami engem illet, minél jobban 
figyelem a szóban forgó intézmény működését, annál több 
okot látok a megbecsülésére; s teljességgel szükségtelen volna 
vizsgálgatni, hogy milyen mértékben hasznos vagy lényeges 
egy népképviseleti köztársaságban, vagy mennyivel nagyobb 
lehet az érdeme egy örökletes egyeduralkodóval szembeni 
védelemként, mint a népi köztisztviselők zsarnokságát korlá- 
tozó tényezőként valamilyen népi kormányzatban. Az effajta 
viták inkább furcsák lennének, mint hasznosak, hiszen min- 
denki tudja, hogy az intézmény hasznos és a szabadság szem- 
pontjából kedvező. El kell azonban ismernem, hogy nemigen 
látom be, miért volna elszakíthatatlan a kapcsolat a szabadság 
és a polgári perekben elrendelt esküdtbíráskodás között. Az 
önkényes vádemelést, az állítólagos törvénysértések önkényes 
üldözési metódusait, az önkényen alapuló ítéleteket mindig is 
az igazságügyi despotizmus nagy mechanizmusainak tekintet- 
tem; márpedig mindez büntető eljárásokkal kapcsolatos. Az 
egyetlen lényeges dolog ebben a vonatkozásban szerintem az 
esküdtbíráskodás bűnügyekben, kiegészítve a habeas corpus" 
törvényével. Nos, a Konvenció tervezete mindkettőről nagy- 
vonalúan gondoskodik. 

Mondják, hogy az esküdtbíráskodás oltalom az adóztatási 
hatáskör elnyomó érvényesítésével szemben. Érdemes bőveb- 
ben megtárgyalni ezt a megjegyzést. 

Nyilvánvaló: nem befolyásolhatja a törvényhozást a kive- 
tendő adók összege tekintetében, az adóztatás tárgyai szem- 

pontjából, valamint az adókivetési szabályokra vonatkozólag 
sem. Ha tehát bárminő befolyása van az esküdtbíráskodásnak 
az adózásra, akkor csakis az adószedés módozatait határozhat- 
ja meg, továbbá az adótörvények végrehajtásával megbízott 
tisztviselők magatartását. 

Ami New York állam adószedési metódusát illeti, alkotmá- 
nyunk értelmében az esküdtbíráskodást a legtöbb esetben mel- 
lőzik az ilyen ügyekben. Az adókat rendszerint bírói eljárás 
nélküli birtokbavétel vagy eladás útján hajtják be, mint pél- 
dául a lakbérek esetében. S minden oldalon elismerik, hogy az 
ilyesmi nélkülözhetetlen az adótörvények megfelelő érvénye- 
sítéséhez. A bírósági tárgyalás halasztó jellege, ha ezzel az 
eljárással óhajtanák behajtani a polgárokra kivetett adókat, 
nem felelne meg a nyilvánosság igényeinek és nem szolgálná 
a polgárok kényelmét. Gyakorta költséghalmozással járna, s 
ilyenkor a kiadások összege meghaladná a behajtandó adó 
mennyiségét. 

Ami pedig az adószedő tisztviselők magatartását illeti, a 
bűnügyekben alkalmazandó esküdtbíráskodásra vonatkozó 
előírás kezeskedik az igényelt biztonságról. A közhatalommal 
való önkényeskedő visszaélés, a polgárok elnyomása, min- 
denféle hivatali zsarolás bűncselekmény a kormányzat ellen, 
amely bűncselekményekért az elkövetők az eset körülményei 
szerint vád alá helyezhetők és megbüntethetők. 

Hogy milyen mértékben helyes az esküdtbíráskodás a pol- 
gári perekben, az a jelek szerint a szabadság megőrzésétől tel- 
jességgel idegen körülményektől függ. A mellette szóló leg- 
nyomósabb érv, hogy biztosíték a korrupció ellen. Mivel min- 
dig hosszabb idő áll rendelkezésre és kedvezőbb alkalom nyí- 
lik valamely állandó testület tagjainak a manipulálására, mint 
az alkalmanként összehívott esküdtszékek tagjaiéra, helyén- 
való a feltevés, hogy a korrumpáló befolyás könnyebben talál 
utat az előbbiekhez, mint az utóbbiakhoz. Ennek a meggondo- 
lásnak az erejét viszont más megfontolások csökkentik. A se- 

riff, aki a közönséges esküdtszékeket összehívja, valamint a 
bírósági tisztviselők, akik a különleges esküdtszékek tagjait 
kinevezik, maguk is állandó tisztviselők, és ha egyénileg cse- 
lekszenek, föltehetően könnyebben korrumpálhatók, mint a 
bírák, akik kollektív testület tagjai. Nem nehéz elképzelni, 
hogy a tisztviselőknek módjukban áll olyan esküdteket kivá- 
lasztani, akik éppúgy szolgálnának pártos célokat, mint holmi 
korrupt törvényszék. Azután: jogos a feltevés, hogy könnyebb 
elnyerni a tömegből találomra kiválasztott esküdtek jóindu- 
latát, mint az olyanokét, akiket a kormányzat választott ki 
tisztességük és szilárd jellemük okán. De még ha mindezt 
számításba vesszük is, az esküdtbíróság mindenképpen jelen- 
tős fékező tényező a korrupcióval szemben. Megsokszorozza 
ugyanis a korrupció sikere elé tornyosuló akadályokat. A dol- 
gok jelenlegi állása szerint mind a bírákat, mind az esküdt- 
bíróságot meg kellene vesztegetni; mert ahol az esküdtszék 
nyilvánvalóan tévedett, ott a törvényszék általában új tár- 
gyalást engedélyez, és az esetek többségében hiábavaló lenne 
az esküdtszék megvesztegetésére irányuló kísérlet, ha 
ugyanakkor nem igyekeznek korrumpálni a törvényszéket is. 
A biztonsági tényező itt tehát duplán érvényesül; és bárki 
beláthatja, hogy ez a bonyolult eljárás elősegítheti mindkét 
intézmény tisztaságának megőrzését. A sikeres korrupció aka- 
dályainak erősítése kedvét szegi azoknak, akik megkísérlik, 
hogy rosszra csábítsák az egyik vagy a másik intézményt. A 
bírák bizonyára jóval kevesebbszer vannak kitéve a kísértés- 
nek, ha az esküdtszék cinkos együttműködése is szükségel- 
tetik, mint akkor, ha az ügyek eldöntése kizárólag a tör- 
vényszékre tartozik. 

Hangoztattam ugyan kétségeimet, hogy az esküdtbíráskodás 
polgári perekben nélkülözhetetlen volna a szabadsághoz; azt 
azonban elismerem, hogy a legtöbb esetben — és megfelelő 
szabályozással — kitűnő módszer a tulajdonjogi kérdések 
eldöntésére; és hogy már csak ezért is megérdemelne valami- 

lyen javára szóló alkotmányos előírást, ha sikerülne rögzíteni 
a kereteket, amelyeken belül érvényesíthető volna. Ez azon- 
ban minden esetben igen nehezen megy; mindenkinek, akit 
nem vakít el a lelkesedés, tudnia kell, hogy egy szövetségi 
kormányzatban — amely a tárgyalt kérdéssel összefüggő el- 
gondolásai és intézményei tekintetében nagyon is eltérő felfo- 
gású társadalmi rétegeket foglal magában — a nehézségek 
szükségképpen megsokszorozódnak. Ami engem illet, vala- 
hányszor szemügyre veszem a dolgot, egyre jobban meg va- 
gyok győződve arról, hogy igenis reálisak az akadályok, ame- 
lyek — mint megbízható forrásból értesülünk — meggátolták, 
hogy a Konvenció tervezetébe valamilyen ezzel kapcsolatos 
előírás kerüljön. 

Nem közismert, hogy a különféle tagállamokban mennyire 
különböző az esküdtbíráskodás hatóköre. Márpedig ez jelen- 
tős befolyással lehet a nehezményezett mulasztással kapcso- 
latban kialakítandó véleményünkre, úgyhogy szükség van a 
dolog részletes kifejtésére. New York állam jogszolgáltatási 
intézményei jobban hasonlítanak Nagy-Britannia ilyen intéz- 
ményeire, mint az Egyesült Államok bármelyik más államá- 
nak megfelelő institúciói. Vannak polgári törvényszékeink, 
hagyatéki bíróságaink (bizonyos tekintetben megfelelnek 
Anglia egyházi bíróságainak), van tengerészeti törvényszé- 
künk, kancelláriai törvényszékünk. Polgári törvényszékeinken 
általában esküdtbíráskodáshoz folyamodnak — néhány kivéte- 
les esettől eltekintve. Minden más bíróságon egyetlen bíró 
elnököl, és általában esküdtszék segítsége nélkül jár el — vagy 
az egyházjog, vagy a polgári törvénykönyv előírásai szerint. ! 

New Jersey államban a kancelláriai bíróság ugyanúgy jár el, 


! Tévesen célozgattak arra a kancelláriai bírósággal kapcsolatban, hogy ez 
a bíróság általában az esküdtszék által vitatott ügyeket tárgyal. Az igazság 
az, hogy az ilyen bíróságon igen ritkán vesznek igénybe esküdteket, és az 
ilyesmi csak akkor szükséges, ha valamilyen földbirtok-átruházás érvényes- 
ségéről van szó. (Publius) 

mint minálunk, de nincs sem tengerészeti bíróság, sem ha- 
gyatéki törvényszék a nálunk használatos értelemben. New 
Jerseyben a polgári bíróságok illetékesek az olyan ügyekben, 
amelyekben nálunk a tengerészeti és a hagyatéki bíróság dönt, 
és persze az esküdtbíróság igénybevétele New Jersey állam- 
ban gyakoribb, mint New York államban. Ez talán még foko- 
zottabban érvényes Pennsylvania államra, mivel ott nincs kan- 
celláriai bíróság, és a polgári bíróságok méltányossági alapon 
ítélkeznek. Pennsylvaniában van tengerészeti bíróság, de 
hagyatéki bíróság nincs — legalábbis a mi szintünkön nincs. 
Delaware ebben a vonatkozásban követte Pennsylvania pél- 
dáját. Maryland ebből a szempontból közelebb áll New York 
államhoz, Virginia úgyszintén, bár Virginiában több kancellár 
is működik." Eszak-Karolina Pennsylvaniához áll a legköze- 
lebb, Dél-Karolina pedig Virginiához. Azt hiszem viszont, 
hogy néhány olyan államban, ahol külön tengerészeti bíróság 
van, az illetékességébe tartozó ügyeket esküdtszék tárgyalja. 
Georgia államban csakis polgári bíróságok vannak, s a fel- 
lebbezés természetes módon az egyik esküdtbíróságtól a 
másikhoz kerül, mely utóbbit különleges esküdtszéknek hív- 
ják, és amelynek kinevezése speciális eljárással történik. 
Connecticut államban nincs sem külön kancelláriai, sem külön 
tengerészeti bíróság, és hagyatéki bíróságai nem hoznak íté- 
letet. Polgári bíróságai ítélkeznek tengerészeti s bizonyos mér- 
tékben méltányossági ügyekben. Fontos esetekben az állam 
parlamentje az egyetlen kancelláriai bíróság. Így tehát 
Connecticut államban az esküdtszék hatásköre gyakorlatilag 
szélesebb, mint az eddig említett államok bármelyikében. 
Rhode Island államban ebben a tekintetben, úgy vélem, körül- 
belül ugyanez a helyzet, mint Connecticutban. Massachusetts 
és New Hampshire állam hasonló jogszolgáltatási kategóriába 
tartozik, ami a polgári, a méltányossági és a tengerészeti 
bíráskodás keveredését illeti. A négy keleti tagállamban nem- 
csak szélesebbek az esküdtbíráskodás alapjai, mint a többi 

államban, hanem olyan intenzív figyelmet szentelnek neki, 
amilyen a többi államban ismeretlen. Magától értetődő, hogy 
az egyik esküdtbíróságtól a másikhoz fellebbeznek, egészen 
addig, amíg három közül két ítélet az egyik fél javára dönt. 

A fenti leírásból kitűnik, hogy lényeges különbségek vannak 
az egyes államok esküdtbírósági intézményei között, mind a 
módosítások, mind a hatáskör tekintetében a polgári perekben; 
márpedig ebből nyilvánvaló következtetések adódnak. Először 
is: a Konvenciónak semmiféle olyan általános szabály 
rögzítése nem állt módjában, amely megfelelt volna valameny- 
nyi tagállam körülményeinek. Másodszor pedig: kocká- 
zatosabb — vagy legalább éppoly kockázatos - lett volna szab- 
ványnak tekinteni bármelyik tagállam alkotmányát, mint min- 
denfajta előírást mellőzni és az ügyet törvényes szabályozásra 
bízni, miként végül is tették. 

A javaslatok, amelyeket a mulasztás pótlására terjesztettek 
elő, inkább csak szemléltették, mint elhárították a dolog ne- 
hézségeit. Pennsylvania állam kisebbsége ezt a formulát java- 
solta: , az esküdtbíráskodásra az eddigiek érvényesek". Nos, 
ennek a fogalmazásnak az elfogadása szerintem teljességgel 
értelmetlen és hiábavaló lenne. Az Egyesült Államok, a maga 
egységes és közösségi mivoltában a CÉL, amelyre az alkot- 
mány minden általános előírását szükségképpen vonatkoztatni 
kell. Nyilvánvaló, hogy jóllehet az esküdtbíráskodás — külön- 
féle korlátozásokkal — jól ismert az egyes államokban külön- 
külön, az Egyesült Államokban mint olyanban ez idő szerint 
teljességgel ismeretlen, mivel a jelenlegi szövetségi kor- 
mányzatnak nincs semmiféle bírói hatalma; következéskép- 
pen nincs olyan előzmény, avagy korábbi intézmény, amelyre 
, az eddigiek" kifejezés vonatkoztatható volna. Nélkülözné 
tehát a pontos jelentést, és bizonytalansága folytán semmire se 
lenne jó. 

Egyrészt tehát az előírás formailag nem felelne meg indít- 
ványozói szándékának, másrészt pedig — ha helyesen 

értelmezem e szándékot — önmagában véve sem volna cél- 
ravezető. Ugy gondolom, hogy a szövetségi bíróságok elé 
kerülő ügyeket esküdtszéknek kell tárgyalnia, ha abban az 
államban, melyben a bíróságok üléseznek, ez a tárgyalási mód 
kötelező az állami törvényszékeken a hasonló ügyekben — 
vagyis a tengerészeti ügyeket Connecticutban esküdtszéknek 
kell tárgyalnia, New York államban viszont nem. Ugyanolyan 
jellegű ügyekben, ugyanazon kormányzat égisze alatt, más és 
más tárgyalási metódust kell tehát alkalmazni, s ez már önma- 
gában is elegendő ahhoz, hogy meghiúsítsa bármiféle össze- 
függő vagy következetes vélemény kialakítását a dologról. 
Hogy esküdtszékkel vagy a nélkül tárgyaljanak valamilyen 
ügyet — ez sok esetben a bíróság és a felek véletlenszerű kö- 
rülményeitől függ. 

Nézetem szerint azonban nem ez a legsúlyosabb ellenvetés. 
Mélységes és határozott meggyőződésem, hogy sok esetben 
egyszerűen nem lehet esküdtbíróságot igénybe venni. Külö- 
nösen érvényes ez azokra az ügyekre, amelyeknek tétje a béke 
külföldi országokkal, vagyis jobbára olyan ügyekre, ame- 
lyeknek kulcsa a nemzetközi jog. Ilyen jellegűek — egyebek 
között — a tengeri zsákmányolás esetei. Az esküdtbíróságoktól 
nem követelhető meg olyan hozzáértő vizsgálódás, amely a 
nemzetközi jog és a nemzetközi gyakorlat alapos ismeretét 
igényli, s az esküdtszék néha olyan benyomások hatása alatt 
tevékenykednék, amelyek nem engedik, hogy kellő tekintettel 
legyen a közérdek ama szempontjaira, amelyeknek a vizsgálat 
vezérfonalának kellene lenniük. Ilyenkor mindig fennállna a 
veszély, hogy az esküdtbíróság döntése súlyosan érinti más 
nemzetek jogait, ez viszont megtorlásra és háborúra szolgál- 
tatna alkalmat. Jóllehet az esküdtbíróság voltaképpeni felada- 
ta a tényállásra vonatkozó döntés, mégis a legtöbb esetben a 
jogi következmények annyira összefonódnak a tényállással, 
hogy a kettő szétválasztása lehetetlen. 

Ami a zsákmányolási, lefoglalási ügyeket illeti, nyomaté- 

kosítja a fenti észrevételt, ha megemlítem: különféle európai 
hatalmak érdemesnek tartották, hogy az ilyen esetek eldön- 
tését külön szerződésekkel szabályozzák, s e szerződéseknek 
megfelelően Nagy-Britanniában végső fokon a király jelen- 
létében határoznak a Királyi Titkos Tanácsban, ahol újra 
megvizsgálják mind a tényállást, mind a jogi következmé- 
nyeket. Már ez is bizonyítja, hogy rossz politika volna egy 
olyan alapvető előírást az alkotmányba iktatni, amely az egyes 
államokban érvényes szisztémákat a tárgyalt cikkelyben az 
országos kormányzat eljárási szabványának rangjára emelné; 
bizonyítja továbbá, hogy fennáll a veszély: olyan alkotmányos 
előírással terhelnék a kormányzatot, amelynek helyessége két- 
ségbe vonható. 

Ugyancsak erős meggyőződésem, hogy a méltányossági 
alapon és a jogi alapon történő ítélkezés szétválasztásából 
nagy előnyök származnak, és hogy a méltányossági ügyeket 
nem volna helyes esküdtbíróságokra bízni. A méltányossági 
törvényszék fő és elsődleges célja, hogy rendkívüli esetekben, 
vagyis az általános szabályokhoz képest kivételes! esetekben 
nyújtson jóvátételt. Az ilyen ügyekben történő jogszolgáltatást 
egységesíteni a köznapi jogszolgáltatással könnyen azt ered- 
ményezhetné, hogy szétzilálja az általános szabályokat, és 
minden előforduló ügyet különleges döntésnek vetne alá. Ha 
viszont szétválasztják a kettőt, éppen ellenkező a hatás: az 
egyik őrködik a másik felett, és mindkettő illő határok közé 
szorul. Ezenkívül a körülmények, amelyek következtében 
némely ügy csakis méltányossági törvényszék elé kerülhet, 
sok esetben olyan kényesek és bonyolultak, hogy össze- 
egyeztethetetlenek az esküdtbíráskodás szellemével. Gyakorta 
olyan hosszan tartó, megfontolt és kritikus szellemű vizsgála- 


! Igaz, hogy az ilyen jóvátételt szabályozó alapelveket most már egy re- 
gulatív rendszer keretei közé szorították, de nem kevésbé igaz, hogy 
általánosságban olyan KÜLÖNLEGES körülményekre alkalmazhatók, amelyek 
kivételek a szabályok alól. (Publius) 

tot igényelnek, amilyen nem követelhető meg a foglalkozási 
körükből kiragadott emberektől, akik csak akkor térhetnek 
vissza foglalkozásukhoz, ha a peres ügyben már döntöttek. E 
tárgyalási mód jellegzetességei az egyszerűség és a gyorsaság, 
márpedig ebben az esetben alapkövetelmény, hogy az eldön- 
tendő eset egyetlenegy és nyilvánvaló pontra koncentrálódjék. 
A kancelláriai törvényszéken ezzel szemben a peres ügyek 
gyakorta apró és egymástól független részletek kivizsgálását 
igénylik. 

Igaz, hogy a méltányossági és a pusztán jogi bíráskodás 
szétválasztása az angol jogszolgáltatás sajátossága, és az 
Egyesült Államok tagállamai közül nem egy éppen ezt a mo- 
dellt tette magáévá. De az is igaz, hogy az esküdtbíráskodás 
minden olyan esetben ismeretlen volt, amelyik egybefogta a 
méltányossági és a pusztán jogi igazságszolgáltatást. S a 
szétválasztás nélkülözhetetlen ahhoz, hogy az intézmény meg- 
maradjon a maga őseredeti tisztaságában. A méltányossági 
alapon ítélkező bíróság jellege könnyen lehetővé teszi, hogy 
jogszolgáltatását kiterjesszék a pusztán törvényességi alapon 
elbírálandó ügyekre; de gyanítható, hogy ha a csakis törvé- 
nyességi alapon ítélkező bíróságok hatáskörét méltányossági 
ügyekre próbálnák kiterjeszteni, akkor nemcsak a kancelláriai 
törvényszék New York állam szintjén érzékelhető előnyei 
mennének veszendőbe, hanem a bíróságok jellege is fokozato- 
san módosulna, s az esküdtbíráskodás csatát vesztene, mivel 
az esküdtszékek számára túlságosan bonyolult kérdések kerül- 
nének terítékre. 

Döntő érveknek látszanak a fentiek az ellen, hogy az orszá- 
gos jogszolgáltatás kialakításánál egyszerűen átvegyék a 
tagállamok szisztémáit. Márpedig a pennsylvaniai kisebb- 
ségnek valószínűleg ez volt a szándéka. Nézzük mármost, 
hogy Massachusetts javaslata mennyire alkalmas a feltétele- 
zett hiba korrigálására. 

Az indítvány szerint , különböző államok polgárai közötti 


604 


A FÖDERALISTA, 83. SZ.: HAMILTON 


polgári perekben minden, a magánjogi eljárásokkal összefüg- 
gő tényállást esküdtbíróság tárgyalhat, ha a felek kérik vagy a 
felek egyike kéri". 
vonatkozó indítvány; és jogos a következtetés, hogy Massachu- 
setts konvenciója ezt a kategóriát tekintette az egyetlen olyan 
szövetségi illetékességű kategóriának, amelyben helyénvaló 
az esküdtbíráskodás, vagy — ha esetleg szélesebb hatókörű 
előírást igényelt a konvenció — lehetetlennek tartotta egy a cél- 
nak megfelelő előírás megfogalmazását. Ha az első verzió a 
helytálló, akkor az ilyen mellékes téma szabályozásának 
elmulasztása aligha tekinthető a szisztéma lényegbevágó 
hiányosságának. Ha viszont a második változat érvényes, ak- 
kor nyomatékosan bizonyítja a dolog rendkívül nehéz voltát. 
Am ez még nem minden. Ha emlékezetünkbe idézzük az 
unió egyes tagállamaiban tevékenykedő bíróságokkal és az 
általuk gyakorolt különféle jogkörökkel kapcsolatos észrevé- 
teleket, azt látjuk, hogy egyszerűen nincsenek homályosabb és 
bizonytalanabb kifejezések azoknál, amelyeket az esküdtbíró- 
ságok illetékességébe tartozó ügykategóriáknak a körülírására 
alkalmaztak. New York államban a magánjogi perek és a mél- 
tányosság alapján lebonyolított perek közötti határvonalat a 
témával kapcsolatos angliai szabályok alapján húzzák meg. 
Több más tagállamban a határvonalak kevésbé pontosak. 
Néhányukban minden ügyet magánjogi bíróság előtt kell tár- 
gyalni, s ennek alapján minden per magánjogi pernek tekin- 
tendő, amelyet esküdtbíróság dönt el, ha mindkét fél — vagy 
akár egyikük — úgy kívánja. [gy tehát, ha e tétel alapján járnak 
el, akkor ugyanazzal a rendszertelenséggel és zűrzavarral ke- 
rülünk szembe, amelyet a pennsylvaniai kisebbség javasolta 
szabályozással összefüggésben már említettem. Az egyik 
államban az esküdtbíróság dönt valamilyen ügyben, ha a felek 
úgy akarják, vagy a felek egyike úgy kívánja; a másik állam- 
ban viszont a teljességgel azonos kategóriába tartozó ügyek- 

ben esküdtszék közreműködése nélkül kell dönteni, mivel az 
egyes államok igazságszolgáltatása a magánjogi perekkel 
kapcsolatos törvénykezés tekintetében különbözik. 

Nyilvánvaló tehát, hogy Massachusetts állam indítványa 
csak akkor emelkedhet az általános szabályozás rangjára eb- 
ben a tárgykörben, ha a különböző államok valamilyen egy- 
séges tervezetet fogadnak el a magánjogi és a méltányossági 
ítélkezés közötti határvonal tekintetében. Egy ilyen tervezet 
megfogalmazása önmagában is nehéz feladat; hosszú időt és 
sok gondolkodást igényel a kiérlelése. Rendkívül nehéz — ha 
ugyan nem lehetetlen — olyan általános szabályozást javasol- 
ni, amely az unió minden egyes tagállama számára elfogad- 
ható volna, vagy amely tökéletesen összhangban van minden 
állami intézménnyel. 

Fölvetődhet a kérdés: vajon miért nem indultak ki New York 
állam alkotmányából, amelyet én jónak ítélek, s miért nem 
tekintették mércének ezt az állami alkotmányt az Egyesült 
Államok alkotmányát illetően? Válaszom: nem nagyon való- 
színű, hogy a többi tagállam ugyanolyan nézeteket vall intéz- 
ményeinkről, mint mi magunk. Magától értetődő a feltevés, 
hogy mind a mai napig nagyon is ragaszkodnak a saját intéz- 
ményeikhez, és mindegyikük azért küzd, hogy őket részesít- 
sék előnyben. Ha a Konvenció azt tervezte volna, hogy az 
egyik tagállam modelljét tekintse a nagy egész alapjának, fel- 
tehető, hogy e tervnek a gyűlésben való elfogadtatását megne- 
hezítette volna, hogy minden egyes képviselet a saját kor- 
mányformáját tolta volna előtérbe; és persze bizonytalan, 
hogy melyik államot tekintették volna mintaállamnak. Mint 
bebizonyítottuk, sokuk alkalmatlan lenne a szerepre. Hadd 
legyen találgatás tárgya, hogy vajon — minden körülmény 
figyelembevételével — New York államot vagy valamelyik 
más államot részesítették volna előnyben. Tegyük fel azonban, 
hogy valamilyen méltányos választás történik a Konvención; 
még ebben az esetben is nagy a veszélye annak, hogy a többi 

állam irigykedik és bosszankodik, amiért — úgymond — az 
egyik állam intézményeivel , kivételeztek". A tervezet ellenzői 
pompás érvhez jutottak volna, hogy, kiaknázva a helyi előíté- 
leteket, bujtogassanak a tervezet ellen, ez pedig nagymér- 
tékben kétségessé tette volna a tervezet elfogadását. 

Az esküdtbíróság illetékességébe tartozó ügyek pontos meg- 
határozásának bonyodalmait elkerülendő, a lelkesebbek nem- 
egyszer azt javasolták, hogy olyan előírást kell beiktatni a ter- 
vezetbe, amely minden esetben kötelezővé teszi az esküdt- 
bíráskodást. Azt hiszem, erre nincs precedens az unió egyetlen 
tagállamában sem, és a meggondolások, amelyeket a pennsyl- 
vaniai kisebbség indítványának megtárgyalása kapcsán emlí- 
tettünk, nézetünk szerint minden józan embert feltétlenül 
meggyőztek, hogy az esküdtbíráskodás minden ügyre való kö- 
telező előírása megbocsáthatatlan tévedés lenne. 

Röviden szólva: minél jobban belegondolunk, annál nehe- 
zebbnek látjuk a feladatot, hogy olyan formába öntsük az elő- 
írást, amely nem túlságosan kevés ahhoz, hogy megfeleljen a 
célnak, és nem is túlságosan sok ahhoz, hogy igazán ajánlatos 
legyen, vagy amely ne nyújtana újabb támadási felületet a 
nagy és lényeges céllal szemben; ez a cél pedig: szilárd nem- 
zeti kormányzat létrehozása. 

Másfelől meggyőződésem, hogy fejtegetéseink során annyi- 
féle szemszögből világítottuk meg a kérdést, hogy nagymér- 
tékben elősegítettük az esetleges aggodalmak eloszlatását a jó 
szándékú emberekben. Úgy vélem, sikerült kimutatni, hogy a 
szabadság biztosításával jelentős mértékben csupán a bűn- 
ügyek esküdtbíróság elé kerülése kapcsolatos, márpedig erről 
a Konvenció tervezete nagyvonalúan gondoskodik; továbbá, 
hogy még a polgári perek túlnyomó részében is, valamint 
azokban, amelyek a közösség nagy részét érintik, az esküdt- 
bíráskodás a tagállamok alkotmányaiban meghatározott mó- 
don érvényben marad; ezt a Konvenció tervezete érintetlenül 
hagyja. Kimutattuk, hogy a tervezet semmi esetre sem törli el 

az esküdtbíráskodást,! és hogy hatalmas, sőt áthidalhatatlan 
akadályok tornyosulnak az elé a törekvés elé, hogy az Egye- 
sült Államok alkotmányába pontos és megfelelő előírást iktas- 
sanak az ügyre vonatkozólag. 

A tárgykör legjobb szakértői ragaszkodnak a legkevésbé 
ahhoz, hogy az alkotmány írja elő az esküdtbíráskodást pol- 
gári perekben, és ők ismerik el a legkészségesebben, hogy a 
társadalomban folyamatosan végbemenő változások sok eset- 
ben talán a kérdések másfajta, a jelenleg érvényes tárgyalási 
metódustól eltérő módozatait teszik előnyösebbekké. A 
magam részéről elismerem: meggyőződésem, hogy még New 
York államban is kedvező kilátásokkal terjeszthető ki a jelen- 
legi tárgyalási mód néhány olyan ügyre, amelyre pillanatnyi- 
lag nem vonatkozik, más esetekben viszont előnyös lehetne a 
korlátozása. Minden józan ember elismeri, hogy nem szabad 
minden ügyben érvényesnek lennie. Az újítás példái, amelyek 
az egykori határokat szűkebbre vonták, mind New York 
államban, mind Nagy-Britanniában, nagyon is a mellett a 
vélelem mellett szólnak, hogy az addigi hatáskör alkalmat- 
lannak bizonyult, és tápot adnak a feltevésnek, amely szerint a 
jövőbeli tapasztalatok más kivételek helyénvaló és hasznos 
voltát fogják bizonyítani. Azt hiszem, ellentétes lenne a dolog 
természetével, ha rögzíteni próbálnók az üdvösnek vélt határt, 
amelyen túl az intézmény működése nem valósítható meg; s 
az én szememben ez nyomós érv amellett, hogy a dolgot a 
törvényhozás megítélésére kell bízni. 

Nagy-Britannia esetében ezt már világosan megértették, s ez 
a helyzet Connecticut államban is; s mégis, bízvást állítható, 
hogy - jóllehet a mi alkotmányunk erre vonatkozólag határo- 
zott intézkedést tartalmaz — New York államban a forradalom 


! Lásd a LXXXI. sz. értekezést, amelyben megvizsgáltuk és megcáfoltuk 
a feltevést, amely szerint a legfelsőbb bíróság hatáskörébe utalt, tényállást 
tisztázni hivatott ügyekben a fellebbezési jogszolgáltatás az esküdt- 
bíráskodást eleve hatálytalanítja. (Publius) 

óta többször sértették meg az esküdtbíráskodással összefüggő 
rendelkezéseket, mint ugyanebben az időszakban akár Con- 
necticutban, akár Nagy-Britanniában. Hadd tegyük hozzá: 
ezeket a jogsértéseket általában olyan emberek kezdemé- 
nyezték, akik arról igyekeznek meggyőzni a népet, hogy a köz 
szabadságának legbuzgóbb védelmezői, de akiket az alkot- 
mányos előírások igen ritkán akadályoztak meg karrierjük 
kiteljesítésében. Igazság szerint tartós hatást csakis a kor- 
mányzat SZELLEMÉTŐL lehet remélni. A részletes előírások 
nem teljesen haszontalanok ugyan, de jóval csekélyebb az 
eredményességük és a hatékonyságuk, mint általában hiszik; 
és hiányukat a jó ítélőképességű emberek sose fogják döntő 
ellenérvnek tekinteni egy olyan tervezettel szemben, amely 
egyébként magában foglalja a jó kormányzat alapvető jel- 
lemzőit. 

Kijelenteni, hogy egy olyan alkotmány, amely határozottan 
előírja az esküdtbíráskodást bűnügyekben, nem biztosítja a 
szabadságot, mert polgári perekben nem írja elő, már csak 
azért is igen gorombán és különösen hangzik, hiszen köztu- 
domású, hogy Connecticut, amelyet mindig is az unió , leg- 
népibb" államának tekintettek, nem dicsekedhetik alkotmá- 
nyos előírással sem az egyikre, sem a másikra vonatkozólag. 


PUBLIUS 
A FÖDERALISTA, 84. SZ.: HAMILTON 
1788. május 28. 


New York állam népéhez 
Az alkotmány iménti áttekintésével egyidejűleg felsoroltam a 
legtöbb kifogást, amelyet vele szemben felhoztak, és igye- 
keztem válaszolni rájuk. Maradt azonban néhány, amely vagy 
nem illett bele szervesen egyik részbe sem, vagy pedig elfelej- 

tettem őket a megfelelő helyen említeni. Most tehát megtár- 
gyaljuk őket; de mivel már nagyon is bőségesen foglalkoztunk 
e témával, a rövidség kedvéért egyetlenegy értekezésbe igyek- 
szem belefoglalni a különböző mozzanatokra vonatkozó 
észrevételeimet. 

E fennmaradó kifogások közül a legjelentősebb, hogy a 
Konvenció tervezete nem tartalmazza a jogok jegyzékét (Bill 
of Rights). Az erre adott válaszok között több alkalommal is 
megjegyeztem, hogy az Egyesült Államok nem egy tagál- 
lamának alkotmányával is ez a helyzet. Közéjük tartozik New 
York állam is. Mégis New York államban az új rendszer ellen- 
zői, akik határtalan csodálattal tekintenek államunk alkotmá- 
nyára, a legbuzgóbb pártolói egy ilyen Bill of Rightsnak. 
Türelmetlenségük alátámasztására két dolgot állítanak. Az 
egyik: jóllehet New York állam alkotmánya elé nem iktattak 
Bill of Rightsot, maga az alkotmány több, a kiváltságokra és a 
jogokra vonatkozó előírást tartalmaz, amelyek lényegüket te- 
kintve voltaképpen alapjogok. A másik: az alkotmány magába 
foglalja — mégpedig teljes terjedelmében — Nagy-Britannia 
common law-ját és kodifikált jogát, s ezzel biztosítja azokat a 
jogokat is, amelyekről kifejezetten nem szól. 

Az első állításra azt válaszolom, hogy a Konvenció javasol- 
ta alkotmány jó néhány ilyen előírást tartalmaz, akárcsak New 
York állam alkotmánya. 

Függetlenül azoktól, amelyek a kormányzat struktúrájára 
vonatkoznak, hadd említsem a következőket: I. cikkely, 3. sza- 
kasz, 7. bekezdés: , A közjogi felelősségre vonás ügyében 
hozott ítélet nem terjedhet túl a hivatalból való elmozdításon, 
vagy bármely, az Egyesült Allamok fennhatósága alá tartozó, 
megtisztelő, bizalmi vagy hasznot hajtó hivatal betöltéséből 
való kizáráson. Az elítélt személy ellen mindazonáltal vádat 
lehet emelni, bíróság elé lehet állítani, s a törvény szerinti pol- 
gári vagy büntetőítélettel lehet sújtani." Ugyanannak a cik- 
kelynek a 9. szakasza, 2. bekezdés: , A habeas corpus végzés 

kibocsátásának kiváltságát nem lehet felfüggeszteni, kivéve, 
ha lázadás vagy ellenséges támadás esetén az állam biztonsá- 
ga érdekében van rá szükség." 3. bekezdés: , Nem lehet 
visszaható hatályú, valamint bírói eljárás nélkül az összes pol- 
gári jogoktól megfosztó törvényt alkotni." 8. bekezdés: , Az 
Egyesült Államok nem adományoz nemesi címet. Az Egyesült 
Államok fennhatósága alá tartozó hasznot hajtó vagy bizalmi 
hivatalt betöltő személy a Kongresszus hozzájárulása nélkül 
idegen állam királyától vagy fejedelmétől ajándékot, anyagi 
juttatást, hivatalt vagy címet nem fogadhat el." III. cikkely, 2. 
szakasz, 3. bekezdés: , A közjogi felelősségre vonás eseteit 
kivéve, esküdtszék jár el minden bűnügyben. Az ilyen tár- 
gyalást abban az államban kell tartani, ahol a bűncselekményt 
elkövették. Ha a bűncselekményt nem egy államon belül kö- 
vették el, a tárgyalást a Kongresszus által törvényben megál- 
lapított helyen vagy helyeken kell lefolytatni." Ugyanannak a 
cikkelynek a 3. szakasza: , Az Egyesült Államokkal szemben 
árulást csak az államok elleni háború indításával vagy az álla- 
mok ellenségéhez való csatlakozással, az ellenség tanáccsal és 
tettel történt megsegítésével lehet elkövetni. Senkit nem lehet 
árulás miatt elítélni anélkül, hogy két tanú a feltárt cselek- 
ményről vallomást tenne, vagy az illető a nyilvános tárgyalá- 
son tett beismerő vallomása nélkül." S ugyanott, 2. bekezdés: 
, A Kongresszus hatáskörébe tartozik az árulás büntetésének 
megállapítása, de az árulás miatti elítélés nem jelentheti az 
örökösök kizárását az örökségből, és a vagyonelkobzás is csak 
az elítélt személy életére terjedhet ki." 

Joggal vethető fel a kérdés, hogy a fenti előírások nem 
ugyanolyan jelentőségűek-e, mint azok, amelyek New York 
állam alkotmányában olvashatók. A habeas corpus kibocsá- 
tásának jogosultsága (a jogtalanul fogva tartott személy 
szabadon bocsátásának elrendelése), a visszaható hatályú tör- 
vények alkotásának és a NEMESI CÍMEK ADOMÁNYOZÁSÁNAK 
TILALMA, aminek megfelelője New York állam alkotmányában 

nem található, talán hatásosabb biztosítékai a szabadságnak és 
a republikánus szemléletnek, mint államunk alkotmányának 
bármelyik pontja. Az elkövetés utáni bűncselekmények konst- 
ruálása, más szavakkal: emberek megbüntetése olyan tet- 
tekért, amelyek elkövetésük idején nem számítottak törvény- 
sértésnek, valamint az önkényes bebörtönzés minden korszak- 
ban a zsarnokság kedvelt és rendkívül félelmetes eszközei 
voltak. Az utóbbi ponttal kapcsolatban érdemes idézni a biztos 
ítéletű Blackstone! megjegyzését: , Megfosztani az embert az 
életétől vagy erőszakkal elkobozni tulajdonát vádemelés vagy 
tárgyalás nélkül: a despotizmus oly durva és elítélendő meg- 
nyilvánulása volna, amely az egész országban azonnal riadal- 
mat keltene, hogy ránk tört a zsarnokság; de valamely személy 
titokban történő börtönbe vetése, ahol szenvedései ismeret- 
lenek maradnak vagy feledésbe merülnek, az önkényuralom 
kevésbé nyilvános, kevésbé szembeötlő és éppen ezért 
veszedelmesebb eszköze." És e végzetes baj orvosságaként 
Blackstone mindenütt különös nyomatékkal dicséri a habeas 
corpus törvényt, amelyet egy helyütt ,a brit alkotmány 
BÁSTYÁJÁNAK" nevez.? 

Nem kell különösebben hangsúlyozni a nemesi címek 
tilalmának fontosságát. Méltán mondható ez a republikánus 
kormányforma egyik sarkkövének; amíg fennáll ez a tilalom, 
addig nincs számottevő veszély, hogy a kormányzás a nép 
helyett mások kezébe kerül. 

A második pontra, vagyis arra vonatkozólag, hogy az alkot- 
mánynak magába kell foglalnia a common law-t és a kodi- 
fikált jogot, az a mondanivalóm, hogy ezek kifejezetten olyan 
módosítások és előírások függvényei, amelyeket a törvény- 
hozás , időről időre megállapít és megalkot". Így tehát a 
törvényhozó hatalom bármikor hatályon kívül helyezheti őket, 


!] Lásd Blackstone: Commentaries, 1. kötet, 136. o. (Publius) 
? Uo. 4. kötet, 438. o. (Publius) 

természetesen alkotmányos szankció nélkül. A nyilatkozat 
egyetlen célja az ősi törvény elismerése volt, továbbá a for- 
radalom előidézte esetleges kételyek eloszlatása. Következés- 
képpen nem tekinthető a jogok nyilatkozata szerves részének, 
amely nyilatkozat a mi alkotmányaink szerint a kormányzati 
hatalom korlátozásának minősítendő. 

Több alkalommal nyilvánították ki, és joggal, hogy a jogok 
jegyzéke eredetileg megállapodás a királyok és alattvalóik 
között, a felségjog korlátozása a privilégiumok javára, az 
olyan jogok megőrzése, amelyekről nem mondanak le az 
uralkodó javára. Ilyen megállapodás volt a MAGNA CHARTA, 
amelyet a bárók karddal a kézben erőszakoltak ki János király- 
tól." Ilyen megállapodások voltak ennek az alapokmánynak a 
későbbi szentesítései a későbbi uralkodók által. Ilyen volt a 
Jogok Kérvénye (Petition of Right), amelyet I. Károly király 
nagyott jóvá uralkodása kezdetén." Ilyen volt a Jogok Nyi- 
latkozata (Declaration of Right), amelyet a lordok és a köz- 
rendek terjesztettek Orániai Vilmos elé 1688-ban, amelyet 
később parlamenti törvény formájába öntöttek, s a Bill of 
Rights elnevezéssel illettek. Nyilvánvaló tehát, hogy e megál- 
lapodások, eredeti jelentésük értelmében, nem alkalmazhatók 
az olyan alkotmányokra, amelyek bevallottan a néphatalmon 
alapulnak, s amelyek végrehajtása a népre és a nép közvetlen 
képviselőire és hivatalnokaira tartozik. Ebben az esetben a nép 
— szigorúan véve — semmit sem ad fel jogaiból; és mivel min- 
dent megtart, nincs szüksége különleges fenntartásokra. ,,MI, 
AZ EGYESÜLT ÁLLAMOK NÉPE, annak érdekében, hogy... biz- 
tosítsuk a szabadság áldásait magunk és utódaink számára, 
meghatározzuk és bevezetjük az Amerikai Egyesült Államok 
jelen Alkotmányát." Ez nyomatékosabb elismerése a népjo- 
goknak, mint többkötetnyi gyűjteménye azoknak az aforiz- 
máknak, amelyeknek főszerep jutott nem egy államunk alap- 
törvényében, és amelyeknek inkább etikai értekezésben volna 
a helyük, mint egy kormányforma alkotmányában. 

Az egyes jogok részletes felsorolása azonban sokkal kevés- 
bé megfelelő az éppen vizsgált alkotmányban, amely csupán 
arra hivatott, hogy a nemzet általános politikai érdekeit szabá- 
lyozza, mint az olyan alkotmányban, amely mindenfajta sze- 
mélyes és magánérdek szabályozására szolgál. Ha tehát meg- 
alapozott mindaz a zajos ellenzés, ami a Konvenció tervezeté- 
vel szemben ebben a vonatkozásban megnyilvánul, akkor 
nincs az az elítélő jelző, amely túlságosan erős lenne New 
York állam alkotmányára. Az igazság viszont az, hogy mind- 
két szöveg tartalmazza mindazt, ami — a célt tekintve — a józan 
ész határai között kívánatos. 

Továbbmegyek! állítom, hogy a jogok jegyzéke, az igényelt 
értelemben és hatókörben, nem csupán szükségtelen része 
lenne az indítványozott alkotmánynak, hanem még veszélye- 
ket is rejtene magában. Kivételeket tartalmazna olyan jog- 
körök tekintetében, amelyeket nem is adtak meg, s ennélfog- 
va kézenfekvő ürügyet szolgáltatna a megadottaknál szá- 
mosabb vagy szélesebb jogkörök követelésére. Mert hát 
ugyan miért kinyilatkoztatni, hogy nem szabad olyasmit tenni, 
amire a szóban forgó jogkör nem is ad felhatalmazást? Például 
miért kellene kijelenteni, hogy a sajtószabadság nem korlá- 
tozható, amikor nem adományoztak olyan jogkört, amely 
módot adna a korlátozására? Nem állítom, hogy az ilyen 
előírás eleve szabályozó hatáskört adna; de nyilvánvaló, hogy 
a bitorlásra kész egyéneknek alkalmas ürügyet szolgáltatna az 
ilyen jogkör igénylésére. Az indokoltság valamelyes látszatá- 
val mondhatnák, hogy az alkotmányt nem volna szabad meg- 
terhelni azzal a képtelenséggel, hogy egy nem is engedélyezett 
hatáskörrel való visszaélés ellen intézkedjék, és hogy a sajtó- 
szabadság korlátozása elleni előírás világosan arra utal, hogy 
a központi kormányzatot felhatalmazzák a sajtószabadsággal 
kapcsolatos előírások megfogalmazására. Egyike lenne ez 
azoknak az eszközöknek - sok ilyen van —, amelyeket a Bill of 

Rights megalkotására irányuló túlbuzgóság megtámogatná a 
vélelmezhető jogkör doktrínáját. 

Jóllehet sokat beszéltek már a sajtószabadságról, nem áll- 
hatom meg, hogy hozzá ne fűzzek egy-két megjegyzést. Elő- 
ször is: úgy veszem észre, hogy egyetlen szó sem esik róla 
sem New York állam alkotmányában, sem a szomszéd államé- 
ban. Amondó vagyok: akármit tartalmaz is erről a témáról 
bármely másik állam alkotmánya, az bizony a semmivel 
egyenlő. Ugyan mit jelent az a kijelentés, hogy ,a sajtósza- 
badság csorbítatlanul megőrzendő"? Mi a sajtószabadság? 
Ugyan ki definiálná úgy, hogy a meghatározás ne szolgáltatná 
a legtágabb lehetőségeket a kibúvókra? Én megvalósíthatat- 
lannak tartom; s ebből vonom le a következtetést, hogy a biz- 
tosítása, akármilyen gyönyörű kinyilatkoztatásokat iktatnak is 
be akármilyen alkotmányba, teljességgel a közvéleménytől 
függ, továbbá a nép és a kormányzat általános szemléletétől.! 


! Annak bizonyítására, hogy az alkotmányban szerepel olyan jogkör, amely 
veszélyezteti a sajtószabadságot, többen felhozták az adókivetés jogkörét. Azt 
állítják: a publikációkra olyan magas illetékek vethetők ki, amelyek a kiad- 
ványok betiltásával egyenértékűek. Nem tudom, miféle logika alapján állít- 
ható, hogy az állami alkotmányokban a sajtószabadság érdekében tett megnyi- 
latkozások alkotmányosan meggátolnák, hogy a tagállamok törvényhozó tes- 
tületei illetéket vessenek ki a kiadványokra. Semmiképpen nem állítható, hogy 
a csekély mértékű illetékek korlátoznák a sajtószabadságot. Tudjuk, hogy 
Nagy-Britanniában illetékekkel sújtják az újságokat, ám köztudomású, hogy 
egyik országban sem élvez a sajtó több szabadságot, mint éppen ott. És ha bár- 
miféle illeték kiszabható e sajtószabadság csorbítása nélkül, akkor nyilvánvaló, 
hogy a szabadság hatóköre a törvényhozásnak a közvélemény szabályozta 
belátásától függ. Ugyhogy végső fokon a sajtószabadságra vonatkozó általános 
deklarációk nem szolgálnak nyomósabb biztosítékul, mint hogyha nem is 
léteznének. A sajtószabadság megsértése éppúgy elképzelhető, ha a tagállamok 
alkotmányai az illetékkivetéssel kapcsolatban tartalmaznak ilyen deklará- 
ciókat, mint a mostani alkotmánytervezet esetében, amelyben ilyesminek 
nyoma sincs. A sajtószabadságot korlátozni nem szabad — nos, ez éppen olyan 
roppant fontos kinyilatkoztatás volna, mint hogyha azt mondanók: a kor- 
mányzati rendszernek szabadnak kell lennie, az adóknak nem szabad túlzott 
mértékűnek lenniük és így tovább. (Publius) 

És mint más helyütt már utaltam rá, végeredményben csakis 
itt keresendő minden szabadságjogunk szilárd alapja. 

Mielőtt ezt az ügyet lezárnók, egyetlen dolgot még meg kell 
vizsgálnunk. A végighallgatott szavalatok után mégiscsak azt 
az igazságot szűrhetjük le, hogy maga az alkotmány, a józan 
ész törvényei szerint és gyakorlati céljait tekintve, voltakép- 
pen BILL OF RIGHTS. Nagy-Britannia alkotmánya az ország 
különféle Bill of Rightsaiból tevődik össze, és — megfordítva 
— minden állam alkotmánya az illető állam Bill of Rightsa. És 
az indítványozott alkotmány az unió Bill of Rightsa lesz, ha 
jóváhagyják. Az ilyen alaptörvény egyik célja, ugyebár, ki- 
nyilvánítani és meghatározni a polgár politikai jogait a kor- 
mányzat struktúrájában és igazgatásában? Az alkotmányter- 
vezet ezt a lehető legbőségesebben és legprecízebben meg- 
teszi; olyan elővigyázatossági intézkedéseket foglal magában 
a nép biztonsága tekintetében, amilyeneket egyetlen tagállam 
alkotmányában sem találni. A jogok jegyzékének másik célja 
a személyi és magánszférába tartozó mentességek és eljárás- 
módok meghatározása? Mint láttuk, erről az alkotmányter- 
vezet nem egy esetben intézkedik. Ami tehát a Bill of Rights 
lényegét illeti, képtelenség azt állítani, hogy a Konvenció ter- 
vezete nem foglalkozik a kérdéssel. Az talán igaz, hogy nem 
foglalkozik vele elég behatóan, de ez az állítás sem bizonyít- 
ható egykönnyen; az viszont nem mondható, hogy a prob- 
lémát nem is érinti. A polgárjogok kinyilvánításának sorrend- 
je bizonyára lényegtelen, ha e jogok felsorolása megtalálható 
a kormányzati rendszert meghatározó okmányban. Úgyhogy 
nyilvánvaló: sok minden, ami erről elhangzott, pusztán ver- 
bális és elnevezésbeli különbségtevéseken alapul, és semmi 
köze a dolog lényegéhez. 

Egy másik ellenvetés, amely gyakorlati ismétlődéséből ítél- 
ve alapvetőnek látszik, a következő: helytelen (mondják az 
okvetetlenkedők) a központi kormányzatnak olyan széles körű 
felhatalmazást adni, amilyent indítványoznak; a központi kor- 

mányzat székhelye ugyanis szükségképpen olyan messze van 
a tagállamok többségétől, hogy a választók nem ismerhetik 
kellőképpen reprezentatív testületük magatartását. Ha ez az 
érvelés egyáltalán bizonyít valamit, azt bizonyítja, hogy 
központi kormányzatra semmi szükség, hiszen a jogköröket, 
amelyeket — s ebben a jelek szerint mindenki egyetért — az 
unióra kell ruházni, semmiképpen sem szabad egy olyan 
testületre bízni, amelynek tevékenységét nem ellenőrzik a leg- 
nagyobb körültekintéssel. Nyomós érvek bizonyítják, hogy a 
kifogás valójában alaptalan. A földrajzi távolsággal összefüg- 
gő érvelés az esetek többségében nyilvánvalóan nem más, 
mint képzelődés. Melyek a hírforrások, amelyek alapján pél- 
dául Montgomery megye népének ki kell alakítania az állam 
törvényhozó testületében helyet foglaló képviselőinek maga- 
tartásáról a véleményét? Természetesen nem lehet ilyen hír- 
forrás a személyes tapasztalat, ilyesmiben ugyanis csak a 
helyszínen tartózkodó polgároknak lehet részük. A többieknek 
csakis a bizalmukat bíró, értelmes emberektől kapott tájékoz- 
tatás áll a rendelkezésükre. És ezek az intelligens emberek 
vajon honnan merítik az információikat? Nyilvánvalóan 
közéleti intézkedések tömkelegéből, nyilvánosságra kerülő 
kiadványokból, nyomtatványokból, képviselőikkel és a ta- 
nácskozások színhelyén tartózkodó más személyekkel folyta- 
tott levelezésből. Ez nemcsak Montgomery megyére vonat- 
kozik persze, hanem minden olyan megyére, amely számot- 
tevő távolságra van a kormányzati székhelytől. 

Az is nyilvánvaló, hogy a tájékozódásnak ugyanezek a for- 
rásai állnak a nép rendelkezésére, ami képviselőinek a köz- 
ponti kormányzatban tanúsított magatartását illeti; és a ne- 
hézségeket, amelyeket a földrajzi távolság támaszthat netalán 
a gyors információcserével szemben, ellensúlyozza a tagál- 
lamok kormányzatainak ébersége. Minden tagállam végrehaj- 
tó és törvényhozó testülete őrködik a központi kormányzat 
minden szektorában alkalmazott tisztviselők felett; s mivel 

joguk van rendszeres és hatékony információs rendszer 
kiépítésére és működtetésére, folyamatosan tájékozódhatnak 
azoknak a magatartásáról, akik az országos testületekben 
képviselik a választókat, és könnyen tájékoztathatják a népet 
az így szerzett ismereteikről. Képesek megbízhatóan értékelni 
mindazt, ami innen vagy onnan veszélyeztetheti a közösség 
érdekeit, már csak a hatalmi vetélkedések következtében is. S 
teljes biztonsággal vonhatjuk le a következtetést: a nép ebből 
a forrásból jobban tájékozódhat országos képviselőinek 
viselkedéséről, mint amennyire a jelenleg rendelkezésre álló 
eszközök segítségével informálódhat tagállami reprezentán- 
sainak magatartásáról. 

Azt sem szabad szem elől téveszteni, hogy a megyének a 
kormányzati székhelyen és annak közelében lakó polgárai a 
köz szabadságát és jólétét érintő kérdésekben ugyanazokat az 
érdekeket vallják magukénak, mint a távolabb lakók; és szük- 
ség esetén ők is riadót fújnak, és készségesen pécézik ki bár- 
milyen bomlasztó kezdeményezés főszereplőit. A nyilvános- 
ságra kerülő nyomtatott kiadványok pedig a legjobb üzenet- 
közvetítők, és az unió akár legtávolabbi lakosait is meg- 
felelően tájékoztatják. 

A javasolt alkotmánnyal szemben felhozott sok különös 
kifogás között a legkülönösebb - és a legkevésbé indokolt — az 
az ellenvetés, hogy nem tartalmaz semmiféle előírást az 
Egyesült Államoknak járó tartozásokról. Ezt olyan színben 
tüntetik fel, mint az ilyen anyagi követelésekről való hall- 
gatólagos lemondást, s mint valami huncut fondorlatot a köz 
megkárosítóinak fedezésére. Az újságokban egymást követték 
az ezzel összefüggő uszító harsonázások, pedig hát mi sem 
nyilvánvalóbb, mint hogy az ilyen gyanúsítás teljességgel 
alaptalan, s vagy rendkívüli tudatlanságból, vagy rendkívüli 
rosszindulatból fakad. A témával kapcsolatos, más helyütt 
közölt megjegyzéseimhez itt csupán annyit fűzök hozzá, hogy 
a józan ész diktálja, és ezért a politikai jog szilárd tétele: ,, Az 

államok semmilyen jogukat nem veszítik el, és semmilyen 
kötelezettségtik alól nem mentesülnek, ha megváltozik a pol- 
gári kormányforma. "! 

Az utolsó lényegesebb kifogás, amelyre emlékszem, a költ- 
ségeket tárgyaló cikkelyre vonatkozik. Még ha igaz volna is, 
hogy az indítványozott kormányzati forma elfogadása számot- 
tevő költségnövekedést idézne elő, ez a kifogás akkor sem 
nyomna sokat a latban a tervezet ellen. Amerika polgárainak 
jelentős része okkal vallja, hogy politikai biztonságának az 
unió a bázisa. Különböző pártállású okos emberek, kevés 
kivétellel, egyetértenek abban, hogy a jelenlegi rendszerben az 
unió csakis gyökeres változtatások révén tartható fenn; hogy 
új és messzemenő jogkörökkel kell felruházni az országos 
szerveket, s hogy ezek a jogkörök egy új szerkezetű szövetsé- 
gi kormányzatot igényelnek; egyetlenegy testület ugyanis nem 
megbízható letéteményese az ilyen átfogó hatásköröknek. Ha 
mindezt belátjuk, akkor el kell hanyagolnunk a költségek 
kérdését, mivel annak az alapnak a szűkítése, amelyen a rend- 
szer nyugszik, a biztonság rovására menne. A törvényhozás 
két ágának az első fázisban csupán hatvanöt személyből kell 
állnia; ugyanennyi tagja lehet a meglévő konföderáció alatt a 
kongresszusnak. Igaz, az említett számot növelni szándékoz- 
nak, de csak azért, hogy lépést tartsanak az ország népessé- 
gének és erőforrásainak a gyarapodásával. Nyilvánvaló, hogy 
alacsonyabb létszám nem nyújtana elegendő biztonságot még 
az első fázisban sem; és nyilvánvaló az is, hogy ha a jelenlegi 
létszám marad, akkor a népesség további fejlődésének sza- 
kaszaiban nagyon is tökéletlenül képviselné a népet. 

Honnan, miből eredhet hát az a rettegett költségnövekedés? 
Az egyik forrás, amelyre rámutatnak: az új kormányzati forma 


! Lásd Rutherford: Institutes, 2. kötet, II. könyv, X. fejezet, XIV. és XV. 
szakasz." — Lásd továbbá Grotius, II. könyv, IX. fejezet, VIII. és IX. sza- 
kasz." (Publius) 

a hivatalok megsokszorozódásával jár. Nos, vegyük szemügy- 
re ezt a dolgot. 

Magától értetődik, hogy a közigazgatás fő szektorai szük- 
ségképpen ugyanazok lesznek az új kormányzati rendszerben, 
mint a jelenlegiben. Most van hadügyminiszter, külügymi- 
niszter, belügyminiszter, van egy háromszemélyes pénzügyi 
bizottság, van pénzügyminiszter, vannak helyettesek, tisztvi- 
selők és így tovább. E tisztségek bármilyen rendszerben nél- 
külözhetetlenek, s éppannyira elegendő létszámúak az új rend- 
szerben, mint a régiben. Ami a nagyköveteket és az egyéb 
diplomatákat és ügyvivőket illeti, az alkotmánytervezet nem 
tehet többet, mint hogy kiküldetésük helyén növelje megbíza- 
tásuk tiszteletre méltó és szolgálatuk hasznos voltát. Ami pe- 
dig az adószedőket illeti, egészen bizonyos, hogy alkalmazá- 
sukkal igen jelentős mértékben megszaporodik az össz-szö- 
vetségi hivatalnokok száma, de ebből nem következik a közki- 
adások növekedése. A legtöbb esetben nincs többről szó, mint 
arról, hogy a tagállamok hivatalnokai szövetségi hivatal- 
nokokra cserélődnek. Az illetékek, vámok beszedésével meg- 
bízott alkalmazottak például mindannyian az utóbbi kate- 
góriába fognak tartozni. A tagállamoknak viszont nem lesz 
szükségük ilyen megbízatású tisztviselőkre. Mármost, kiadá- 
sok szempontjából nem különbség, hogy a tagállamok vagy az 
Egyesült Államok által kinevezett vámtiszteknek folyósítanak 
fizetést. Semmi ok feltételezni, hogy az utóbbi kategóriába 
tartozóknak akár a száma, akár a fizetése nagyobb lesz, mint 
az előbbi kategóriába tartozóké! 

Hol keresendők tehát azok a többletkiadások, amelyek — így 
mondják - óriásira duzzasztják majd a költségszámlát? 
Legfőbb tétel gyanánt az Egyesült Államok bírói karának 
anyagi ellátmánya jut az eszembe. Az elnököt nem veszem 
számításba, mivel most a kongresszusnak is van elnöke, s a 
vele kapcsolatos költségek talán nem kisebbek, legalábbis je- 
lentős mértékben nem, mint az Egyesült Államok elnöki 

tisztével összefüggő kiadások. A bírák anyagi ellátmánya 
többletköltség, ez világos, de hogy milyen mértékű, az attól a 
tervezettől függ, amelyet a gyakorlatban elfogadnak ebben a 
tárgykörben. Egy valamennyire ésszerű tervezetben azonban 
ez semmiképpen sem lehet súlyos következményekkel járó 
összeg. 

Nézzük mármost, hogy mi ellensúlyozza az indítványozott 
kormányzati rendszer bevezetésével járó költségtöbbletet. Az 
első tényező: azoknak az ügyeknek a jelentős részét, amelyek 
a kongresszust az egész év folyamán foglalkoztatják, az elnök 
fogja intézni. Természetszerűleg még a külfölddel folytatott 
tárgyalások is rá hárulnak — a szenátussal egyeztetett alapel- 
vek szerint, s a szenátus végső jóváhagyásától függően. [gy 
hát nyilvánvaló, hogy mind a szenátus, mind a képviselőház 
tevékenységéhez elegendő lesz az esztendő egy része: a szená- 
tuséhoz feltehetően összesen egy harmad vagy talán egy fél 
esztendő, a képviselőházéhoz körülbelül egy negyedév. A 
szerződésekkel és a kinevezésekkel kapcsolatos többletmunka 
a szenátusra többletfeladatokat háríthat. E körülményből arra 
következtethetünk, hogy amíg a képviselőház létszámát nem 
emelik számottevő mértékben, addig nagymérvű költségmeg- 
takarítás adódik a kongresszus jelenlegi állandó ülésezése és 
jövőbeli időszakos ülésezése közötti eltérésből. 

Van azonban a takarékosság szempontjából egy további igen 
fontos körülmény. Az Egyesült Államok ügyei eddig mind a 
tagállamok törvényhozó testületeit, mind pedig a kongresszust 
foglalkoztatták. Az utóbbi olyan igényeket támasztott, ame- 
lyeket az előbbi testületeknek kellett kielégíteniük. Így aztán 
előfordult, hogy a tagállamok törvényhozó testületeinek ülései 
jóval hosszabb ideig tartottak, mint amennyi az illető államok 
helyi ügyeinek intézéséhez szükséges lett volna. A testületi 
tagok idejének gyakorta több mint a felét az Egyesült Államok 
ügyei vették igénybe. Az egyes tagállamok törvényhozó testü- 
leteinek össztaglétszáma meghaladja a kétezret; ez a több mint 

kétezer ember végezte azt a munkát, amelyet az új rendszer- 
ben — az első fázisban — hatvanöten fognak elvégezni, S va- 
lószínű, hogy nem lesz olyan időszak, amikor az említett 
feladatok a kétezernek több mint negyed- vagy ötödrészére 
fognak hárulni. A javasolt kormányzati rendszerben maga a 
kongresszus fogja intézni az Egyesült Államok ügyeit, a tagál- 
lamok törvényhozó testületeinek közreműködése nélkül, 
amely utóbbiaknak ezentúl csakis a saját tagállamuk dolgaival 
kell foglalkozniuk, és ülésezniük is sokkal, de sokkal keveseb- 
bet kell majd az eddiginél. A tagállamok törvényhozó testü- 
leteinek rövidebb ideig tartó ülésezése, illetve az ebből adódó 
különbség tiszta nyereség, és önmagában véve is jelentős 
tétele a megtakarításoknak; méltán tekinthető úgy, mint ami 
teljes mértékben kárpótol az új rendszer elfogadásából eredő 
esetleges többletkiadásokért. 

Ezekből az észrevételekből levonható a következtetés: az új 
alkotmány bevezetéséből sokkal kevesebb többletköltség 
származik, mint gondolni lehetett volna; továbbá: ellensúly- 
ként ott vannak a jelentős megtakarítások; végül: jóllehet kér- 
déses, hogy a mérleg merre billen, annyi bizonyos, hogy egy 
kevesebb pénzbe kerülő kormányzat nem tudna megfelelni az 
unió céljainak. 

PUBLIUS 

New York állam népéhez 
Ezeknek az értekezéseknek a tárgykörök szerinti, az első 
számban bejelentett felosztásának megfelelően még két témát 
kellene megvitatni: 1. , mennyiben hasonló a javasolt kor- 
mányzati rendszer a mi államunk alkotmányához" ; 2. , milyen 
további biztosítékot nyújt az alkotmánytervezet elfogadása a 

republikánus kormányzat fenntartására, előmozdítására". De 
ezeket a témákat a munka előrehaladtával már jó előre 
megtárgyaltuk, sőt kimerítettük, úgyhogy nemigen tehetnénk 
többet, mint hogy — kissé terjengősebben — ismételgetjük a 
már elmondottakat; márpedig ezt a dolog előrehaladott stádi- 
uma, valamint az idő, amelyet fejtegetéseinkkel eltöltöttünk, 
egyaránt tiltja. 

Figyelemre méltó, hogy a Konvenció tervezete és a New 
York állam kormányzását szabályozó törvény közötti hason- 
latosság nemcsak a tervezet valóban kitűnő vonásaira érvé- 
nyes, hanem éppannyira a feltételezett fogyatékosságaira is. 
Az állítólagos fogyatékosságok között van a végrehajtó hata- 
lom újraválaszthatósága, a tanácsadó testület hiánya, a for- 
mális Bill of Rights hiánya és a sajtószabadságra vonatkozó 
előírás hiánya. Ezek a hiányosságok s a többi hiányosság, 
amelyeket vizsgálódásunk során említettünk, éppen olyan 
mértékben vonatkoznak New York állam meglévő alkotmá- 
nyára, mint az unió javasolt alkotmányára. Nem dicsekedhet 
következetességgel az az ember, aki olyan tökéletlenségekkel 
vádolja az unió alkotmánytervezetét, amelyeket könnyű 
szívvel megbocsát New York állam alkotmányának. S mi sem 
bizonyítja jobban a Konvención kidolgozott tervezet némelyik 
itteni buzgó ellenzőjének őszintétlen és pózoló magatartását — 
közben úgy tesznek, mintha kormányzatuk lelkes csodálói 
volnának —, mint a düh, amellyel a tervezetet támadják olyan 
dolgokért, amelyek vonatkozásában New York állam alkot- 
mánya éppoly sebezhető, vagy még sebezhetőbb. 

Milyen többletbiztosítékot tartalmaz az elfogadásra ajánlott 
alkotmánytervezet a republikánus szellemű kormányzás, a 
szabadság és a tulajdon szempontjából? Ez a többlet főként 
azokban a korlátozásokban keresendő, amelyekkel az unió 
sakkban tartja a helyi pártütőket és lázongókat meg az egyes 
tagállamokban tevékenykedő becsvágyó egyéneket, akik 
vezető emberek és kegyencek jóvoltából elegendő befolyást 

szerezhetnek ahhoz, hogy despotákká váljanak. Ilyen többlet 
azoknak a külföldi eredetű cselszövéseknek az akadályozása, 
amelyeket a konföderáció felbomlása szítana és megköny- 
nyítene. Ebbe a kategóriába tartozik az olyan nagy hatásfokú 
katonai intézmények létesítésének megakadályozása is, ame- 
lyek természetszerűleg keletkeznek az államok közötti hábo- 
rúskodásból a széthúzás körülményei között. Ide sorolandó 
még, hogy az alkotmánytervezet minden tagállam számára 
kifejezetten garantálja a republikánus kormányformát; hogy 
feltétlenül és egyetemlegesen tiltja a nemesi címeket; hogy 
elővigyázatossági intézkedéseket tartalmaz a tagállamok kor- 
mányzatainak olyan praktikái ellen, amelyek aláaknázták a 
tulajdon és a hitel alapjait, amelyek kölcsönös bizalmatlansá- 
got plántáltak a társadalom minden rétegének polgáraiba, s 
amelyek majdnem általános erkölcsi züllést idéztek elő. 

Így tehát, polgártársaim, elvégeztem a feladatot, amelyet 
magam elé tűztem; hogy milyen sikerrel végeztem el, azt a ti 
magatartásotok fogja meghatározni. Bízom benne, hogy 
legalább annyit elismertek: nem csalatkoztatok az erőfeszíté- 
seim szellemiségére vonatkozó ígéretemben. Mindig csakis az 
ítélőképességetekre hivatkoztam, és gondosan kerültem azt az 
érdességet, amely a különböző pártokbeli vitázókat oly gyak- 
ran hozza szégyenbe, és amelyet nem csekély mértékben az új 
alkotmány ellenzőinek stílusa és viselkedése provokált. A nép 
szabadságjogai elleni összeesküvés vádja, amelyet nyakra- 
főre hangoztattak az alkotmánytervezet szószólóival szemben, 
felelőtlenebb és rosszindulatúbb annál, semhogy fel ne bosz- 
szantson minden olyan embert, aki a lelke mélyén úgy érzi, 
hogy vissza kell utasítania a rágalmat. A gazdagokra, a jó 
családból valókra és a nagy emberekre szórt örökös vádak 
minden józan ember undorát kiváltották. Az indokolhatatlan 
elhallgatások és hamis beállítások, amelyek segítségével kü- 
lönféle módokon igyekeztek elrejteni az igazságot a nyilvá- 
nosság elől, jellegüknél fogva minden becsületes embert 

heves elutasításra ingereltek. Nem lehetetlen, hogy ezek a 
körülmények alkalmanként — szándékaim ellenére — kevéssé 
mértéktartó kifejezésekre ragadtattak. Annyi bizonyos, hogy 
gyakran hányódtam az érzékenység és az önuralom között; s 
ha olykor az előbbi kerekedett felül, mentségemre szolgáljon, 
hogy az ilyesmi nem fordult elő sem gyakran, sem pedig 
nagymértékben. 

Itt álljunk meg egy pillanatra, és tegyük föl magunknak a 
kérdést, hogy ezekben az értekezésekben kielégítően meg- 
védtük-e a javasolt alkotmányt a rászórt rágalmaktól, s vajon 
kimutattuk-e, hogy a tervezet érdemes a közvélemény jóvá- 
hagyására, és nélkülözhetetlen a biztonsághoz és a jóléthez. 
Mindenkinek magának kell megválaszolnia e kérdéseket lelki- 
ismerete és belátása szerint; és ítélőképessége hiteles és józan 
parancsainak megfelelően kell cselekednie. E kötelezettség 
alól nincs felmentés. Őszintén és tisztességesen teljesítendő ez 
a kötelesség, erre szólítanak fel, sőt inkább kényszerítenek 
mindenkit a társadalmi kötelékek. Ha valaki helytelenül vá- 
lasztja meg eljátszandó szerepét, azt önmaga, az ország és az 
utókor előtt nem igazolhatja semmiféle részleges indíték, 
részérdek, hivalkodón egyéni vélemény, időleges indulat vagy 
előítélet. Őrizkedjék mindenki a makacs pártoskodástól. 
Gondolja meg, hogy a tét nem holmi közösségi részérdek, 
hanem a nemzet léte. És emlékezzék rá, hogy Amerika több- 
sége már szentesítette a tervezetet, amelyet most mindenkinek 
egyenként kell jóváhagynia vagy elutasítania. 

Nem titkolom, hogy teljességgel megbízom az érvekben, 
amelyekkel elfogadásra ajánlottam olvasóimnak a javasolt ter- 
vezetet, és hogy képtelen vagyok valódi erőt látni a vele szem- 
ben felhozott érvekben. Meggyőződésem: ez a legjobb terve- 
zet, amelyet politikai helyzetünk, szokásaink, közvélemé- 
nyünk lehetővé tesz, és túltesz bármin, amit a forradalom lét- 
rehozott. 

Az alkotmánytervezet pártfogóinak beismeréseit, hogy 

tudniillik a tervezet nem lép fel az abszolút tökély igényével, 
az alkotmánytervezet ellenségei nem csekély diadallal kom- 
mentálták. Ugyan miért fogadnának el egy tökéletlen dolgot? 
Miért ne javítgassanak rajta, miért ne tökéletesítsék, mielőtt 
visszavonhatatlanul bevezetnék? Ez meggyőzően hangzik, de 
nem győz meg. Először is, hadd jegyezzem meg, hogy e beis- 
merések horderejét némelyek nagyon eltúlozzák. Ugy állítják 
be a dolgot, mint annak bevallását, hogy a tervezet alapvetően 
hiányos, és hogy jelentős változtatások nélkül nem lehet le- 
téteményese a közösség érdekeinek. Amennyire megértettem 
a beismerések lényegét, ez a beállítás bizony teljesen eltorzít- 
ja az értelmüket. Nincs a tervezetnek olyan szószólója, aki ne 
adna hangot annak az érzésének, hogy a rendszer, jóllehet 
talán nem minden részében tökéletes, nagyjában-egészében 
igenis jó rendszer, a legjobb, amit az ország jelenlegi szem- 
pontjai és körülményei megengednek, s olyan rendszer, amely 
minden, a józan kívánalmaknak megfelelő biztonsági tényezőt 
magában foglal. 

Továbbá: nagy könnyelműségnek tartanám, ha egy úgyne- 
vezett tökéletes tervezet utópisztikus hajhászásával meg- 
hosszabbítanók országos ügyeink ingatag állapotát, és az uniót 
kitennők az egymást követő kísérletek viszontagságainak. Az 
ember tökéletlen — nem várok tőle tökéletes művet. Minden 
kollektív testület tanácskozásainak eredménye szükségképpen 
keveréke a testületet alkotó emberek tévedéseinek és előíté- 
leteinek, éppúgy, mint józanságának és bölcsességének. Az 
egyezségek, amelyeknek tizenhárom különálló tagállamot kell 
a barátság és az egység közös kötelékébe foglalniuk, szük- 
ségszerűen sok eltérő érdek és hajlandóság kompromisszumán 
alapulnak. Hogyan is adódhatna tökéletes megoldás az ilyen 
összetevőkből? 

Teljességgel valószínűtlen, hogy egy újabb konvenció olyan 
kedvező kilátásokkal kecsegtető körülmények között üljön 
össze, amilyenek között a legutóbbi összegyűlt, tanácskozott 

és végezte a munkáját. Hogy miért, arra egy New Yorkban 
nemrég közreadott, kitűnő kis röpirat! adja meg a választ. 
Nem ismétlem meg a benne olvasható érveket; úgy vélem, 
amúgy is igen sokan vásárolták meg a kiadványt. Minden 
hazáját szerető ember haszonnal forgathatja. Az alkotmány- 
módosítások kérdésének azonban van egy olyan vonatkozása, 
amely további megfontolást igényel, és amely még nem is 
kapott kellő nyilvánosságot. Nem akarom úgy befejezni 
munkámat, hogy ne vizsgálnám meg ebből a nézőpontból is. 

Úgy látom, feltétlenül bizonyítható, hogy sokkal könnyebb 
az alkotmányt utólag módosítani, mint előzőleg. Mihelyt a 
jelenlegi tervezeten változtatást hajtanak végre, az elfogadás 
szempontjából új tervezet lesz belőle, s mindegyik tagállam 
újabb döntését igényli. Tehát tizenhárom tagállam közre- 
működése lenne szükséges ahhoz, hogy az egész unióban ér- 
vénybe lépjen. Ha ellenben a javasolt alkotmányt, úgy, ahogy 
van, egyszerre ratifikálja valamennyi tagállam, akkor kilenc 
tagállam bármikor változtathat rajta. Az esély ebben az eset- 
ben tizenhárom a kilenchez? az utólagos módosítások javára 
egy egész struktúra eredendő elfogadásával szemben. 

De ez nem minden. Az Egyesült Államok alkotmánya elke- 
rülhetetlenül egy sereg igen különböző részletet foglal 
magában, amelyekben tizenhárom független állam érdekeit 
vagy vélt érdekeit kell összeegyeztetni. Természetes, hogy az 
alkotmány kezdeti kialakításával megbízott személyek a rész- 
letek igencsak eltérő kombinációit érvényesítik az egyes prob- 
lémákra vonatkozólag. Sokan azok közül, akik az egyik 
kérdésben a többséget képviselik, a másik kérdésben kisebb- 
ségi álláspontot reprezentálnak, egy harmadik kérdésben 
pedig az előbbiektől teljességgel eltérő tömörülések jöhetnek 


] An Adress to the people of the state of New York." (Publius) 

2 Inkább tizenhárom a TÍZHEZ, mivel, jóllehet kétharmados többség kez- 
deményezheti a módosítást, a ratifikáláshoz háromnegyedes többség szük- 
séges. (Publius) 

létre. Szükséges tehát az egészet alkotó részek olyan formá- 
lása és csoportosítása, amely kielégítő az egyezség minden 
résztvevője számára; és megsokszorozódik a nehézségek és az 
áldozathozatalok száma egy végleges törvény kollektív elfo- 
gadásakor. Hogy milyen mértékben, az nyilván a részletek 
mennyiségétől és a partnerek számától függ. 

Ám ha az alkotmány már megvan, akkor minden módosítás 
egyedi javaslat és egyenként terjeszthető elő. Ebben az eset- 
ben pedig nincs szükség egyéb lépésekkel vagy intézkedé- 
sekkel összefüggő manőverezésre, kompromisszumra vagy 
alkudozásra. A határozathozatalhoz szükséges többség azon- 
nal döntésre viheti a dolgot. Következésképpen: ha kilenc 
vagy inkább tíz tagállam egységesen óhajt ilyen vagy olyan 
módosítást, a változtatást okvetlenül végre kell hajtani. 
Hasonlíthatatlanul könnyebb tehát egy módosítást keresz- 
tülvinni, mint egy eleve tökéletes vagy teljes alkotmányt 
szerkeszteni. 

Az utólagos módosítások lehetőségével szemben többen 
azzal érveltek, hogy a központi kormányzatba delegált szemé- 
lyek nemigen lesznek hajlandók lemondani birtokolt jog- 
köreik semelyik részéről. Nekem viszont mély meggyőző- 
désem, hogy a módosítások, amelyeket érett megfontolás 
nyomán helyesnek tekintünk, a kormányzat szervezetére, nem 
pedig hatásköreinek összességére fognak vonatkozni; úgy- 
hogy nézetem szerint az iménti észrevételnek ebből a szem- 
pontból nincs jelentősége. De azt hiszem, más szempontból 
sincs. TIZENHÁROM TAGÁLLAM kormányzásának eredendő 
nehézségei, ha a közszellem és a tisztesség köznapi mértéké- 
vel számolunk is, véleményem szerint folyamatosan arra 
kényszerítik a nemzeti kormányzat tagjait, hogy megfeleljenek 
választóik ésszerű várakozásainak. Van azonban egy további 
meggondolás, amely minden kétséget kizáróan bizonyítja, 
hogy a fenti aggály fölösleges. Ez pedig a következő: ha 
kilenc állam egyetért, akkor a nemzeti kormányzat urainak 

egyszerűen nincs választásuk. Az alkotmánytervezet ötödik 
cikkelye ugyanis a kongresszust kötelezi, hogy ,az összes 
állam kétharmad része (ez jelenleg kilenc állam) törvényhozó 
testületeinek kérelmére a módosítások előterjesztése céljából 
konvenciót hívjon össze. A módosítások [...] minden tekintet- 
ben, a jelen Alkotmány hatályos részét képezik, ha azokat az 
államok háromnegyed részének törvényhozó testülete, illetve 
az államok háromnegyed részének konvenciója megerősí- 
tette". E cikkely szavai nem tűrnek ellentmondást. A kong- 
resszus ,, konvenciót hív össze". Ebben a vonatkozásban tehát 
semmit sem bíznak e testület belátására. Következésképpen a 
változtatási hajlandóság hiányának hangoztatása üres szólam, 
semmi más. S bármilyen nehéznek látszik is a tagállamok 
törvényhozó testületeinek kétharmad vagy háromnegyed 
részét a talán helyi érdekeket is érintő módosítások dolgában 
egységbe tömöríteni, nem lehet ilyen nehézségekről szó olyan 
dolgok tekintetében, amelyekben az egység egyszerűen a nép 
általános szabadsága vagy biztonsága szempontjából szük- 
séges. Nyugodtan bízhatunk a tagállamok törvényhozó tes- 
tületeinek abban a hajlandóságában, hogy korlátokat emel az 
országos testületek illetéktelen beavatkozásaival szemben. 

Ha ez az érvelés hamis, akkor magam is a megtévesztettek 
közé tartozom. Felfogásom szerint ugyanis egyike ez azoknak 
a ritka eseteknek, amikor a politikai igazság matematikai le- 
vezetéssel bizonyítható. Azok, akik hozzám hasonlóan látják a 
dolgokat, ha mégoly buzgó hívei is a módosításoknak, szük- 
ségképpen egyetértenek azzal, hogy előbb el kell fogadni az 
alkotmánytervezetet, hiszen ez a legegyenesebb út céljaik el- 
éréséhez. 

Az arra irányuló buzgóság, hogy a módosításokat még az 
alkotmány megszerkesztése előtt hajtsák végre, szükségkép- 
pen lelohad mindazokban, akik hajlandók belátni egy mérték- 
tartó, egyszersmind zseniális író következő észrevételeinek 
igazságát: , Egy népes társadalom, vagy egy nagy kiterjedésű 

— akár monarchikus, akár köztársasági — állam érdekeit álta- 
lános törvényekkel kiegyensúlyozni oly nehéz, hogy e felada- 
tot pusztán értelmi eszközökkel senki sem tudja megvalósí- 
tani, legyen bármily lángelme is. E munkában sokak böl- 
csességét kell egyesíteni; csak a TAPASZTALAT irányíthatja, s 
csak az IDŐ fejlesztheti tökélyre; az első próbálkozásoknál el- 
kerülhetetlen hibákat csupán a kellemetlenségek MEGTAPASZ- 
TALÁSA korrigálhatja."! Ezek a megfontolt gondolatok az unió 
minden őszinte hívét mérsékletre intik, és óvják őket attól, 
hogy olyasminek a keresése közben, amit csak az IDŐ és a 
TAPASZTALAT hozhat meg, megkockáztassák az anarchiát, a 
polgárháborút, a tagállamok egymástól való tartós elidege- 
nedését, sőt talán egy diadalmas demagóg katonai despotiz- 
musát. Lehet, hogy hiányzik belőlem a kellő politikai bá- 
torság, de bevallom, képtelen vagyok olyan nyugalmat tanúsí- 
tani, mint azok, akik a mostani helyzetünkből eredő tartós 
veszedelmeket hajlandók a képzelet szüleményeinek minősí- 
teni. Egy NEMZET - NEMZETI KORMÁNYZAT nélkül szerintem 
szörnyű látvány. Az olyan alkotmány, amely a nép önkéntes 
jóváhagyásával, teljes békében jön létre: CSODATETT, amely- 
nek beteljesedését remegő szívvel várom. Semmiféle elővi- 
gyázatossági rendszabállyal nem tudnám indokolni, hogy egy 
ilyen merész vállalkozás közben kiengedjük a kezünkből azt, 
ami tizenhárom állam közül hétben immár a birtokunkban 
van, és hogy újrakezdjük a futamot, amikor a táv tekintélyes 
részét már megtettük. Annál inkább félek az újabb próbál- 
kozások következményeitől, mivel TUDOM, hogy — New York 
államban és más tagállamokban — NAGY HATALMÚ SZEMÉ- 
LYEK ellenséges érzülettel viseltetnek egy általános nemzeti 
kormányzat minden lehetséges formájával szemben. 

PUBLIUS 


! Hume: Essays (Értekezések), I. kötet, 128. o. — The rise of arts and sci- 
ences (,A tudományok és művészetek keletkezéséről s fejlődéséről", In: 
David Hume: Összes esszéi I. Ford.: Takács Péter; Budapest, Atlantisz, 
1992. 126. o.) (Publius) 

7. o. Alkotmányozó Konvenció (Constitutional Convention) — 
az , Alapító Atyák", 12 állam 55 küldötte — Rhode Island 
nem képviseltette magát — 1787. május-szeptember között 
Philadelphiában ülésezett, hogy a meglévő alkotmányon, a 
Konföderációs Cikkelyeken változtatásokat hajtson végre; 
végeredményben azonban egy teljesen új alkotmányt aján- 
lottak elfogadásra az egyesült államoknak. 

Konföderációs Cikkelyek — a Második Kontinentális Kong- 
resszus 1777. novemberében fogadta el az amerikai államok 
szövetségének alkotmányát, mely 1781-ben lépett életbe. 

10. o. Gowerneur Morris — (1752—1816): ügyvéd, Pennsyl- 
vania küldötte a Konvención. 

William Duer — (1747-—1799): kereskedő, , Philo-Publius" né- 
ven publikált esszéket a szövetségi alkotmány elfogadása mel- 
lett. 

13. o. James Wilson — (1742-1798): ügyvéd, Pennsylvania 
küldötte a Konvención. 

16. o. Jefferson-Jackson-korszak — Thomas Jefferson elnöksé- 
gétől (1801—1809) Andrew Jackson elnökségéig (1829—37) 
terjedő időszak; gyakorlatilag a XIX. század első fele. 
populista korszak — a populista mozgalom az 1890-es évek 
agrármozgalmaiból nőtt ki; főként a korabeli iparosodás visz- 
szás jelenségei ellen lépett fel. 

25. o. , láthatatlan kéz" — Adam Smith (1723—1790) skót 
közgazdász vezette be a fogalmat 1776-ban; elmélete szerint 
a laissez faire piacgazdaság minden résztvevője a saját 
egyéni céljait követi ugyan, de a piaci rendszer mégis min- 
denki javát szolgálva működik, mintha egy , láthatatlan kéz" 
irányítaná. 

26. o. szociáldarwinizmus — az a felfogás, mely szerint a társa- 
dalom életében is a Charles Darwin által az élővilággal 
kapcsolatban leírt törvények működnek. 

27. o. köztársaság csak ott létezhet, ahol a nép erényes — a 
pontos idézet: , Nem kell sok becsületesség ahhoz, hogy egy 
monarchikus kormányzat vagy egy önkényuralmi kor- 
mányzat fennmaradjon vagy megtartsa erejét. Az egyikben a 
törvények ereje, a másikban a fejedelem mindig fölemelt 
karja szabályoz vagy fegyelmez mindenkit. Egy népi állam- 
ban azonban eggyel több rugóra van szükség, és ez az 
ERÉNY." (Montesguieu: 4 törvények szelleméről, I. kötet, 
Ford.: Csécsy Imre és Sebestyén Pál, Budapest, Akadémiai 
Kiadó, 1962. 142. o.) 

30. o. Patrick Henry — (1736—-99): ügyvéd, Virginia kor- 
mányzója (1776—79, 1784-—86). 

37. o. Bill of Rights — az alapvető polgári jogokat rögzítő 
törvény, amelyet Angliában II. Jakab elűzése után egy parla- 
menti bizottság dolgozott ki és Orániai Vilmos szentesített 
1689-ben. Az amerikai alkotmányba végül is az alkotmány 
első tíz módosításaként került bele 1791-ben. 

47. o. az 1774. évi emlékezetes kongresszus — 12 észak-ame- 
rikai gyarmat (Georgia kivételével az összes) kongresszusa 
1774. szeptember 5.—október 26. között; elsődlegesen a brit 
, Kényszerítő törvények"-re adandó válasz ügyében hívták 
össze. 

48. o. , Isten veled örökre, nagyság! " — William Shakespeare: 
VIII. Henrik, III. felvonás, 2. szín. (Weöres Sándor fordí- 
tása.) 

50. o. hat külföldi országgal kötött szerződést — Francia- 
országgal 1778-ban, Hollandiával 1782-ben, Svédországgal 
1783-ban, Poroszországgal 1785-ben, Marokkóval 1787- 
ben; míg a hatodikat — Spanyolországgal — a konföderáció 
kongresszusa nem ratifikálta, mivel a szerződés szerint az 

Egyesült Államoknak 25 évre le kellett volna mondania a 
Mississippin való hajózás jogáról. 

59. o. unió jelentőségéről — Anna királynő (1702-1714); 
Anglia és Skócia 1707-ben lépett unióra. 

66. o. Angliát Franciaország ellen -— Thomas Wolsey 
(1472-1530) 1521-ben kötött szövetséget V. Károly német- 
római császárral Franciaország ellen. 

67. o. polgárháborúba sodródott volna-e Massachusetts — 
Daniel Shays vezetésével felkelés tört ki a Connecticut- 
völgy és a berkshire-i hegyek környékén 1786-87 telén; a 
felkelők főbb követelései közé tartozott a papírpénz beve- 
zetése, az adócsökkentés és az adósok bebörtönzése gyakor- 
latának megszüntetése. 

69. o. emlékezetes harcban — az ún. spanyol örökösödési hábo- 
rúban (1701-1713). 
kettővel megelőző háború — az ún. Jenkins-füle háború 
(1739—48): a spanyol hatóságok ismételten átkutatták a brit 
kereskedelmi hajókat Dél-Amerika partjainál, és egy alka- 
lommal egy bizonyos Jenkins kapitány fülét is levágták, mely 
incidens ürügyet szolgáltatott a briteknek a hadüzenetre. 

70. o. Potosi bányáiba — az egyik legnagyobb hozamú spanyol 
kézben lévő ezüstbánya a mai Bolívia területén. 

76. o. az unió államadóssága — elsősorban a függetlenségi 
háború (1775-1783) alatt felvett — főleg francia és holland — 
hitelek, valamint a belső adósság, melyeknek együttes 
összege körülbelül ötvenmillió dollárra rúgott. 

87. o. Montesguieu: A törvények szelleméről, I. köt. 268. o. 
(Sebestyén Pál fordítása.) 

91. o. Montesguieu, uo. 284. o. 

100. o. papírpénzmánia — a függetlenségi háború utáni deflációs 
pénzügyi politika és a földekre kivetett adóterhek miatt az 
adós farmerek , olcsó" papírpénz bevezetését követelték (I. a 
Shays-felkelést), és hét állam eleget is tett követeléseiknek. 

103. o. a két egymással versengő hatalom egyike vagy másika 
mellett — Nagy-Britannia és Franciaország. 

107. o. miután beszívták Amerika levegőjét — Cornelius Pauw: 
Recherches Philosophigue sur les Américains, ou Mémoires 
intéressants pour servir a I Histoire de I espece Humaine. Par 
Mr. de P. ... (3 kötetben, Berlin, 1770.), I. kötet, 4. és 13. o. 

111. o. Monsieur Necker — Jacgues Necker (1732-1804): XVI. 
Lajos francia király pénzügyi tanácsadója, majd — 1777-től 
— a francia pénzügyek főfelügyelője. 

116. o. Amerika FLANDRIÁJÁVÁ — utalás arra, hogy Flandria 
hosszú időn át a francia és a spanyol hódító törekvések kö- 
zéppontjában állt; korábban az ún. százéves háború 
(1338-1453) Anglia és Franciaország között a Flandria 
feletti uralomért is folyt. 

119. o. az államok képviselői majdnem folyamatosan üléseztek 
— az 1774-ben összehívott Első Kontinentális Kongresszustól 
az 1787-es philadelphiai konvencióig. 

a békeszerződés — az 1783-as párizsi brit-amerikai béke- 
szerződés, mely lezárta a függetlenségi háborút. 

127. o. imperium in imperio — állam az államban. (latin) 

133. o. akhaiai szövetség — dél-görögországi városállamok 
politikai és katonai szövetsége Kr. e. 251—146 között; első- 
sorban Makedónia és Róma ellen védték függetlenségüket, 
míg az utóbbi seregei szét nem verték a szövetség csapatait 
Kr. e. 146-ban. 

144. o. amphikttióniák — görög városszövetségek az ókorban. 
Általában egy szentély védelme, közös ünnepek tartása vagy 
jogaik biztosítása egyesítette őket szövetségbe. 

145. o. a delphoi szentélyhez tartozó óriási vagyoné is — a leg- 
jelentősebb görög amphiktüónia az attikai szövetség volt, 
mely eredetileg tizenkét taggal alakult meg: a delphoi szen- 
télyt, Apollón kultuszát védték, valamint a püthiai játékokat 
irányították. 

a leuktrai csata után — Kr. e. 371-ben az Epameinóndasz 
vezette thébaiak legyőzték a spártaiakat. 

146. o. Milot abbé — Charles Francois Xavier Millot 
(1726-1785) francia jezsuita történetíró:  Eléments 
d Histoire générale, 11 kötet (Párizs, 1772-1811), I. kötet, 
205—206. o. 

148. o. Philopoimén — (Kr. e. 253—183): görög hadvezér és 
államférfi; nyolc ízben volt az akhaiai szövetség fővezére. 
Aratosz — (Kr. e. 271—213): az akhaiai szövetség egyik vezére. 

149. o. Mably abbé megjegyzi — Gabriel Bonnot de Mably: 
Observations sur les Grecs (Genéve, 1749), 224—227. o. 
az egyiptomi és a szíriai király — az ún. diadokhoszok (örö- 
kösök) közül kettő: Ptolemaiosz Szótér (Kr. e. 323—283) és 
Szeleukosz Nikátor (Kr. e. 305—280). 

Kleomenész — Kr. e. 235—221. 

150. o. Fülöp — V. Fülöp makedón uralkodó Kr. e. 221—178. 

151. o. hét nemzet lakott — frankok, bajorok, svábok, aleman- 
nok, türingiaiak, szászok, friesek. 

152. o. fölosztották a birodalmat egymás között — nem Nagy 
Károly fiai, hanem fia, Jámbor Lajos (814—840) osztotta fel a 
birodalmat 817-ben három fia: Lothar, Pippin és Lajos között. 
dúló anarchiába — 1256-1273 között interregnum volt Né- 
metországban: az utolsó Hohenstauf-uralkodó, IV. Konrád 
1254-ben halt meg; I. (Habsburg) Rudolf 1273-ban lépett fel 
először a királyi birtokok visszaszerzéséért. 

154. o. a birodalom másik fele — az ún. harmincéves háborúról 
van szó; a vesztfáliai békét 1648-ban kötötték. 

155. o. Thuanus — Jacgues-Auguste de Thou. A példát a szerző 
Histoire Universelle de Jacgues-Auguste de Thou depuis 
1543 jusgu en 1607; traduite sur l"édition latine de Londres, 
16. kötet. (London, 1734) című munkájából vette Madison. 

156. o. Pfeffel — Christian Fredrich Pfeffel von Kriegelstein: 
Nowvel Abrégé Cronologie de L Histoire et du Droit Public 
d Allemagne (Párizs, 1776), II. kötet, 235—236. o. 

158. o. Egyesült Tartományok — az utrechti unióban 1579-ben 
egyesült németalföldi tartományok, azaz Hollandia. 
hét egyenlő és szuverén állam alkotja — Geldern, Holland, 
Zeeland, Utrecht, Friesland, Overyssel, Groningen. 

160. o. Grotius — Hugo Grotius (1583—1645): németalföldi 
jogtudós, diplomata. 
egy másik tekintélyes szerző — Fortuné Barthélemy de Felice; 
Code de I Humanité ou la Législation universelle, naturelle, 
civile et politigue, avec lhistoire littéraire des plus grands 
hommes gui ont contribué a la perfection de ce Code. 
Composé par une société de Gens de Lettre. Le tout revu et 
mis en Ordre alphabétigue par M. de F. 13 kötet (Yverdon, 
1778). 
utrechti unió — (1579): a hét északi németalföldi tartomány 
szövetsége a spanyolok ellen és a terhek közös viselésére. 
egy másik szerző — Onslow Burrish: Batavia Illustrata 
(London, 1728). 

l61. o. kötött szerződést — az angol—holland szövetségről van 
szó, mely érvényben hagyta az angol hajózási törvényeket, 
és emiatt hátrányos volt a holland fél számára. 

162. o. az idézet Sir William Temple: Observations upon the 
United Provinces of the Netherlands (London, 1673) című 
művének 99-100. oldaláról származik. 

165. o. a vihar, amelyet Massachusetts állam csak az imént 
vészelt át — utalás a Shays-felkelésre. 

170. o. Mr. Jenkinson — Charles Jenkinson, Ist Earl of Liverpool 
(1727-1808): angol politikus, III. György uralkodása alatt 
(1760—-1820) számos kormányzati pozíciót töltött be. 

172. o. az elmúlt háború folyamán — az amerikai függetlensé- 
gi háború. 

177. o. Egyesült Tartományok — Hollandia. 

Chesterfield grófja — Philip Dorner Stanhope, 4th Earl of 
Chesterfield (1694—1773): angol államférfi, diplomata. 
184. o. annak a forradalomnak a során — az amerikai történeti 

irodalomban a forradalom a függetlenségi háború másik el- 
nevezése. 

197. o. Lüszandrosz — (?-Kr. e. 395): spártai hadvezér; a pelo- 
ponnészoszi háború utolsó szakaszában a flotta parancsno- 
ka. 

200. o. normann hódítás — Normandiai Vilmos csapatai 1066. 
október 14-én győzték le az utolsó angolszász király, Harald 
seregét. 
az orániai herceg — angol király 1689—1702 között III. (Orá- 
niai) Vilmos néven. Az ún. , dicsőséges forradalom" (1688) 
juttatta trónra. 

216. o. posse comitatus — a felnőtt férfi lakosság fegyveres 
ereje, amelyet a seriff lázadás, rendzavarás stb. esetén segít- 
ségül hívhat. 

244. o. centuria — száz emberből álló gyalogos római hadosztály. 

273. o. tíz tábornok — a sztratégoszok: Athénben évenként 
választott tíztagú testület a hadügyek intézésére. 

275. o. az egyik állam évekig elutasította az együttműködést — 
Maryland csak 1781-ben fogadta el a Konföderációs Cikke- 
lyeket. 

303. o. VII. Károly — a francia uralkodó 1422—-1461 között; 
állandó lovas és gyalogos hadsereget állított fel a közpon- 
tosítás jegyében. 

308. o. nagy, hajózható folyó — a Hudson-folyó. 

309. o. I. cikkely, 8. szakasz, 1. bekezdés. 

320. o. I. cikkely, 8. szakasz, 8. bekezdés. 

321. o. I. cikkely, 8. szakasz, 17. bekezdés. 

322. o. III. cikkely, 3. szakasz, 2. bekezdés. 

323. o. IV. cikkely, 3. szakasz, 1. bekezdés. 

324. o. IV. cikkely, 3. szakasz, 2. bekezdés. 

a nyugati határvidékkel kapcsolatos... — a Konföderáció 

kongresszusa fennhatósággal bírt az Appalache-hegységtől 

nyugatra fekvő területek fölött, de a nyugati határvidék álla- 
mai — elsősorban Virginia, Észak-Karolina és Georgia — 

feltételekhez kötötték a jelzett területekről való lemondást, 
és számos kísérletet tettek — pl. Észak-Karolina Tennessee- 
ben, Virginia Kentuckyban -— saját államuk területének kibő- 
vítésére. 

324. o. IV. cikkely 4. szakasz. 

Montesguieu: A törvények szelleméről I. kötet, IX. könyv, 2. 
fejezet, 283. o. (Sebestyén Pál fordítása.) 

326. o. egy nem régi és jól ismert hazai eset — utalás a Shays- 
felkelésre. 

328. o. Montesguieu: 4 törvények szelleméről, I. kötet, IX. 
könyv, 1. fejezet, 282. o. (Sebestyén Pál fordítása.) 

IV. cikkely, 1. bekezdés. 

329. o. V. cikkely. A pontos szöveget lásd a 657. oldalon. 
VII. cikkely, 1. bekezdés. 

332. o. I. cikkely, 10. szakasz, 1. bekezdés. 

335. o. I. cikkely, 10. szakasz, 2—3. bekezdés. 
I. cikkely, 8. szakasz, 18. bekezdés. 

339. o. VI. cikkely, 2. bekezdés. 

340. o. VI. cikkely, 3. bekezdés. 

352. o. az idegen járomtól való rettegés váltott ki — utalás 
Nagy-Britannia észak-amerikai politikájára és a gyarmatok 
— olykor ellentmondásos és vitákkal terhelt — összefogására. 

357. o. a politikai szabadság tükrének — a teljes idézet: ,, Van 
azonban a világon egy olyan nemzet, melynek alkotmánya 
közvetlen céljául a politikai szabadságot tartja. Meg fogjuk 
vizsgálni azokat az alapelveket, amelyeken ez az alkotmány 
nyugszik. Ha ezek az elvek helyesek, akkor a szabadság ú úgy 
fog megjelenni bennük, akárcsak valami tükörben." 
(Montesguieu: A törvények szelleméről, I. kötet, XI. könyv, 
5. fejezet, 312—313. o. Sebestyén Pál fordítása.) 

358. o. Montesguleu: uo., 313—314. o. 

359. o. Montesguieu: uo., 314. o. 

367. o. a kormányzat első embere is volt — Thomas Jefferson 
(1743—1826) 1779-1781 között volt Virginia kormányzója. 

387. o. a Magna Chartát megelőző időkre nyúlik vissza — azaz 
az 1215-öt megelőző korszakra. 
nem haladhatták meg a három évet — az első ilyen törvényt, 
a Triennial Bill-t 1641-ben, I. Károly (1625—1649) 
uralkodása alatt fogadta el az ún. hosszú parlament. 
forradalmi változás történt a kormányzásban — utalás az 
1688-as, ún. , dicsőséges forradalom"-ra, melyben II. 
Jakabot elűzték, és Orániai (III.) Vilmost hívták meg a trón- 
ra feleségével, II. Máriával együtt; valamint az ennek 
eredményeképpen létrejövő alkotmányos monarchiára, 
melyben a király , uralkodik, de nem kormányoz". 

388. o. a Hannover-ház trónra jutása — az 1701-es Act of 
Settlement-ben az angol parlament III. Vilmos és a követ- 
kező évben trónra lépő I. Anna gyermektelensége miatt a 
Hannover-ház tagjait, Zsófia braunschweig-hannoveri 
hercegnő, I. Jakab unokájának leszármazottait jelölte ki az 
angol trón örököseinek. 

389. o. e béklyók nemrégiben lehulltak — 1782-ben vált önál- 
lóvá az ír parlament; azt megelőzően Londontól függött: a 
dublini kormányt gyakorlatilag az angol király nevezte ki. 

456. o. másik nap szobrot — utalás Szókratészre (Kr. e. 
470—399). 

458. o. Szolón reformjai — Szolón a lakosságot vagyoni alapon 
négy osztályba sorolta, és Attika minden szabad lakosa 
Athén polgára lett. 

461. o. Polübiosz — (Kr. e. 200-kb. 118): görög államférfi és 
történetíró. 

484. o. Cato No. 5 — , Cato" álnéven feltehetően, de nem 
bizonyítottan, George Clinton (1739—1812) New York állam 
kormányzója (1777-95) írt esszéket. 

492. o. Alexander Pope: Ertekezések az emberről, III. levél. 

495. o. II. cikkely, 2. és 3. szakasz. 

496. o. egy Pennsylvaniában megjelent értekezésben — a The 
(Philadelphia) Independent Gazetteer 1788. február 1-jei 

számában megjelent utánnyomás; eredetileg a The Virginia 
Independent Chronicle-ben jelent meg 1788. január 9-én. 

496. o. I. Károly hosszú parlamentje — 1640—-1660. 
Blackstone — Sir William Blackstone (1723-—1780): angol 
jogtudós és bíró. Fő műve a Commentaries on the Laws of 
England (4 kötetben, 1765—69). 

497. o. III. cikkely, 3. szakasz, 1. bekezdés. 

510. o. Junius — a whig érzelmű Sir Philip Francis ezen a 
néven adta közre , leveleit" a London Public Advertiser-ben 
1769. január 21.—1772. január 21. között; az esszéket a 
gyarmati újságok is közölték. 

516. o. Mr. Fox — Charles James Fox (1749—1806): 1768-tól 
képviselő, később a whig párt vezére, és számos kor- 
mányzati állást is betöltött. 

524. o. II. cikkely, 1. szakasz, 7. bekezdés. 

530. o. II. cikkely, 2. szakasz, 1. bekezdés. 

531. o. II. cikkely, 2. szakasz, 1. bekezdés. 

532. o. mint nemrégen Massachusetts államban — utalás a 
Shays-felkelésre. 

534. o. II. cikkely, 2. szakasz, 2. bekezdés. 

540. o. II. cikkely, 2. szakasz, 2—3. bekezdés. 

545. o. I. cikkely, 6. szakasz, 2. bekezdés. 

555. o. ex post facto — a tény megtörténte után (latin); itt: 
visszaható (visszamenőleges) hatályú. III. cikkely, 1. sza- 
kasz. 

568. o. IV. cikkely, 2. szakasz, 1. bekezdés. 

570. o. III. cikkely, 2. szakasz, 1. bekezdés. 

580. o. III. cikkely, 2. szakasz, 2. bekezdés. 

581. o. III. cikkely, 2. szakasz, 2. bekezdés. 

582. o. kancelláriai — esetjogot és méltányosságot megteremtő 
bíróság. 

586. o. III. cikkely, 1. szakasz. 

595. o. habeas corpus — , A test legyen a tiéd!" (latin); egy 
1679-es angol törvény, melynek értelmében bírói elfogató- 

parancs nélkül senkit sem szabad személyes szabadságától 
megfosztani. 

599. o. több kancellár is működik — a kancelláriai vagy mél- 
tányossági bíróságok főbírái az Egyesült Államok egyes 
tagállamaiban. 

612. o. János királytól — I. (Földnélküli) János, angol uralkodó 
1199—-1216 között. 
uralkodása kezdetén — az 1628-ban kibocsátott Petition of 
Right főbb pontjai értelmében senkit sem lehetett letartóz- 
tatni a király parancsára, csak akkor, ha az illető valamilyen 
jogellenes cselekedetet követett el; csak a parlament vethe- 
tett ki adókat; és civil embereket nem lehetett hadi- 
törvényszék elé állítani. 

618. o. Rutherford — Thomas Rutherforth (Rutherford): 
Institutes of National Law, 2 kötetben (Cambridge, 
1754-1756). 

Grotius — Hugo Grotius: Law of Nature and Nations 
(Amsterdam, 1646). A mű eredeti címe: De iure belli ac 
pacis ( A háború és a béke jogáról, 1623). 

AZ AMERIKAI EGYESÜLT ÁLLAMOK ALKOTMÁNYA! 


Mi, az Egyesült Államok népe, annak érdekében, hogy töké- 
letesebbé tegyük az Uniót, megvalósítsuk az igazságosságot, 
biztosítsuk a belső nyugalmat, gondoskodjunk a közös véde- 
lemről, előmozdítsuk az általános jólétet, biztosítsuk a szabad- 
ság áldásait magunk és utódaink számára, meghatározzuk és 
bevezetjük az Amerikai Egyesült Államok jelen Alkotmányát. 


I. CIKKELY 


1. SZAKASZ Minden itt meghatározott törvényhozó hatalom az 
Egyesült Államok Kongresszusát illeti, amely a Szenátusból 
és a Képviselőházból áll. 

2. SZAKASZ (1) A Képviselőház tagjait az egyes államok 
népe választja minden második évben. A választóknak vala- 
mennyi államban az állam számbelileg legerősebb törvény- 
hozási ágának választóitól megkövetelt feltételeknek kell 
megfelelniük. 

(2) Csak olyan személy lehet képviselő, aki huszonötödik 
életévét betöltötte, hét éve az Egyesült Államok polgára, és 
aki a választás idején annak az államnak a lakosa, amelyben 
megválasztják. 

(3) A képviselőket és a közvetlen adókat az Uniót alkotó 
államok között lakosságszámuk alapján, arányosan kell elosz- 


I A magyar szöveg kialakításában figyelembe vettük dr. Oros Paulina 
fordítását, in: Ellen Alderman-Caroline Kennedy: A nép nevében. Az 
amerikai alkotmány kétszáz éve. Közgazdasági és Jogi Könyvkiadó, 
Budapest, 1993. (A szerkesztő) 

tani. A számarányt úgy kell meghatározni, hogy a szabad 
személyek számához, beleértve a meghatározott ideig katonai 
szolgálat teljesítésére kötelezetteket, de nem értve bele az adót 
nem fizető indiánokat, hozzáadják minden egyéb személy 
számának háromötödét. A számarány tényleges megállapítását 
az Egyesült Államok Kongresszusának első ülését követő 
három éven belül, majd minden tizedik évben, törvényben 
meghatározott módon kell elvégezni. Harmincezer szemé- 
lyenként legfeljebb egy képviselő választható, azonban min- 
den államnak legalább egy képviselője van. A számarány 
megállapításáíg New Hampshire állam három, Massachusetts 
állam nyolc, Rhode Island és Providence ültetvény egy, 
Connecticut állam öt, New York állam hat, New Jersey állam 
négy, Pennsylvania állam nyolc, Delaware állam egy, 
Maryland állam hat, Virginia állam tíz, Észak-Karolina állam 
öt, Dél-Karolina állam öt, Georgia állam három képviselő 
választására jogosult. 

(4) Amikor valamelyik állam képviseletében üresedés 
következik be, az állam végrehajtó szerve az üresedés betöl- 
tésére választásokat ír ki. 

(5) A Képviselőház megválasztja elnökét és egyéb tiszt- 
ségviselőit, és kizárólagos hatásköre van a vádemelésre közjo- 
gi felelősségre vonás esetén. 

3. SZAKASZ (1) Az Egyesült Államok Szenátusa államonként 
két-két szenátorból áll, akiket az állam törvényhozó testülete 
hat évre választ. Minden szenátornak egy szavazata van. 

(2) Közvetlenül az első választást követő ülés után a szená- 
torok három, lehetőleg egyforma létszámú csoportra oszlanak. 
Az első csoportba tartozó szenátorok mandátuma a második 
év, a második csoportba tartozó szenátorok mandátuma a 
negyedik év, a harmadik csoportba tartozó szenátorok mandá- 
tuma a hatodik év végén szűnik meg. Így a Szenátus egyhar- 
madát kétévenként újra lehet választani. Ha lemondás vagy 
más ok miatt üresedés következik be, és az egyes államok 

törvényhozó testülete éppen nem ülésezik, az adott állam 
végrehajtó szerve a törvényhozó testület legközelebbi üléséig 
ideiglenesen kijelölhet valakit. A megüresedett helyeket a 
törvényhozó testület tölti be. 

(3) Szenátorrá csak az a harmincadik életévét betöltött 
személy választható, aki kilenc éve az Egyesült Államok pol- 
gára, és aki a választás időpontjában annak az államnak a la- 
kosa, ahol a választás történik. 

(4) Az Egyesült Államok Alelnöke a Szenátus elnöke, sza- 
vazati joga azonban, a szavazategyenlőség esetét kivéve, 
nincs. 

(5) A Szenátus megválasztja egyéb tisztségviselőit, és ideig- 
lenes elnökét arra az esetre, ha az Alelnök távol van, vagy az 
Egyesült Államok Elnökének a tisztét gyakorolja. 

(6) A Szenátus kizárólagos hatáskörébe tartozik a közjogi 
felelősségre vonás során a tárgyalás lefolytatása. Ha a Sze- 
nátus e célból ülésezik, a szenátorok esküt vagy ünnepélyes 
fogadalmat tesznek. Az Egyesült Államok Elnökének felelős- 
ségre vonása esetén a Legfelsőbb Bíróság elnöke látja el az 
elnöki tisztet. Marasztaló ítéletet csak a jelen lévő tagok 
kétharmadának egyetértésével lehet hozni. 

(7) A közjogi felelősségre vonás ügyében hozott ítélet nem 
terjedhet túl a hivatalból való elmozdításon, vagy bármely, az 
Egyesült Államok fennhatósága alá tartozó, megtisztelő, 
bizalmi vagy hasznot hajtó hivatal betöltéséből való kizárá- 
son. Az elítélt személy ellen mindazonáltal vádat lehet emel- 
ni, bíróság elé lehet állítani, s a törvény szerinti polgári vagy 
büntetőítélettel lehet sújtani. 

4. SZAKASZ (1) A szenátorok és a képviselők megválasztásá- 
nak idejét, helyét és módját az egyes államok törvényhozó 
testülete állapítja meg; a Kongresszus azonban törvényben 
meghatározhatja ezeket a kérdéseket, illetve az ilyen szabá- 
lyozást módosíthatja, a szenátorok megválasztásának helyét 
kivéve. 

(2) A Kongresszus évente legalább egyszer ülésezik, az ülés 
napja december első hétfője, kivéve, ha a törvény más napot 
határoz meg. 

5. SZAKASZ (1) A Kongresszus mindkét Háza maga bírálja el 
tagjait illetően a választásokat, a választási eredményeket és a 
választhatóságot; az adott Ház többsége alkotja az ehhez szük- 
séges határozatképességet; ennél kevesebb tag elnapolhatja 
azonban a Ház ülését egyik napról a másikra, és felhatal- 
mazással bírhat arra, hogy az adott Ház által megállapított 
módon és büntetések mellett felhívja a hiányzó tagokat a meg- 
jelenésre. 

(2) A Kongresszus Házai meghatározhatják házszabályaikat, 
büntetéssel sújthatják rendbontó tagjaikat, és a tagok kéthar- 
madának hozzájárulásával kizárhatnak valakit tagjaik sorából. 

(3) A Kongresszus mindkét Háza üléseiről Naplót vezet, 
amelyet időről időre közzétesz, kivéve a megítélésük szerint 
titkosságot igénylő részeket. Az egyes Házak tagjai által bár- 
mely kérdésben leadott igen vagy nem szavazatokat a jelen 
lévő tagok egyötödének kívánságára a Naplóban fel kell tün- 
tetni. 

(4) A Kongresszus ülésszakának tartama alatt a Kongresszus 
egyik Háza a másik Ház hozzájárulása nélkül három napnál 
hosszabb időre nem napolhatja el üléseit, és nem helyezheti át 
más helyre, mint ahol a két Ház ülésezik. 

6. SZAKASZ (1) A szenátorok és képviselők szolgálataikért a 
törvényben megállapított tiszteletdíjban részesülnek, amelyet 
az Egyesült Allamok kincstára folyósít. A hazaárulás, a súlyos 
bűncselekmény vagy a békebontás eseteit kivéve a szená- 
torokat és a képviselőket a Kongresszus adott Házának 
ülésszakán való részvételük alatt, valamint az oda- és a vissza- 
utazásuk során nem lehet letartóztatni, és a Kongresszus Há- 
zaiban tartott beszéd vagy vita miatt más helyen sem vonhatók 
felelősségre. 

(2) Szenátor vagy képviselő mandátumának ideje alatt nem 

nevezhető ki az Egyesült Államok fennhatósága alá tartozó 
olyan polgári hivatalra, amelyet ezen időszak alatt létesítettek, 
vagy amelynek díjazását ezen idő alatt felemelték. Az 
Egyesült Államok fennhatósága alá tartozó hivatalt viselő 
személy hivatalának ideje alatt a Kongresszus egyik Házának 
sem lehet a tagja. 

7. SZAKASZ (1) Az állami bevételekre irányuló törvény- 
javaslatokat a Képviselőház kezdeményezi; a Szenátus azon- 
ban egyéb törvényjavaslatokhoz hasonlóan, módosításokat 
terjeszthet elő, illetve a javaslatokat módosításokkal fogadhat- 
ja el. 

(2) A Képviselőház és a Szenátus által elfogadott minden 
törvényjavaslatot törvényerőre emelkedése előtt be kell mutat- 
ni az Egyesült Államok Elnökének. Az Elnök, ha egyetért 
vele, aláírja, ellenkező esetben ellenvetéseivel együtt vissza- 
küldi a Kongresszus ama Házának, amely a törvényjavaslatot 
kezdeményezte. E Ház az ellenvetéseket részletesen feltünteti 
Naplójában, és hozzálát a törvényjavaslat újbóli tárgyalá- 
sához. Amennyiben az új tárgyalás után a Ház kétharmada 
elfogadja a törvényjavaslatot, azt az ellenvetésekkel együtt a 
Kongresszus másik Házának kell megküldeni, amely hasonló 
módon újra tárgyalja. Ez utóbbi Ház kétharmadának egyet- 
értése esetén a javaslat törvényerőre emelkedik. Minden ilyen 
esetben azonban a Kongresszus mindkét Házában igennel 
vagy nemmel kell szavazni, és a törvényjavaslat mellett és 
ellen szavazó személyek nevét a két Ház naplójában fel kell 
tüntetni. Amennyiben valamely törvényjavaslatot az Elnök a 
bemutatástól számított tíz napon belül (vasárnap kivételével) 
nem küldi vissza, az ugyanúgy törvényerőre emelkedik, mint 
ha aláírta volna, kivéve, ha a Kongresszus elnapolása miatt a 
visszaküldés nem lehetséges, mely esetben a javaslat nem 
emelkedik törvényerőre. 

(3) A Szenátus és a Képviselőház egyetértését igénylő min- 
den rendeletet, határozatot vagy szavazással elért egyéb dön- 

tést (kivéve az elnapolás kérdését) az Egyesült Államok 
Elnöke elé kell terjeszteni. Hatálybalépésük előtt ezeket az 
Elnök jóváhagyja. Ha az Elnök a jóváhagyást nem adja meg, 
a Szenátus és a Képviselőház kétharmada törvényerőre emel- 
heti e rendeleteket, a törvényjavaslatokkal kapcsolatos szabá- 
lyozások és korlátozások szerint. 

8. SZAKASZ A Kongresszus hatáskörébe tartozik: 

(1) az adók, a vámok, az illetékek és a járulékok kivetése és 
behajtása, adósságok kifizetése, valamint az Egyesült Álla- 
mok közös védelmére és általános jólétére vonatkozó ren- 
delkezések meghozatala. A vámok, az illetékek és a járulékok 
az Egyesült Allamok egész területén egységesek; 

(2) kölcsön felvétele az Egyesült Államok nevében; 

(3) az idegen nemzetekkel folytatott, a tagállamok közötti és 
az indián törzsekkel folytatott kereskedelem szabályozása; 

(4) az Egyesült Államok területén az állampolgárság meg- 
szerzésének egységes szabályozása, valamint a csődeljárást 
szabályozó egységes törvények meghozatala; 

(5) pénzérmék kibocsátása, azok, valamint a külföldi pénz- 
érmék értékének megállapítása, továbbá a szabványsúlyok és 
mértékek rögzítése; , 

(6) az állami értékpapírok és az Egyesült Államok forga- 
lomban lévő pénzérméinek hamisítása miatt büntetések meg- 
állapítása; 

(7) postahivatalok létesítése és postautak építése; 

(8) a tudomány és a hasznos művészetek haladásának támo- 
gatása azzal, hogy a szerzők és a feltalálók számára megha- 
tározott időre kizárólagos jogot biztosít írásműveikhez és 
felfedezéseikhez; 

(9) a Legfelsőbb Bíróság alá tartozó bíróságok létesítése; 

(10) a kalózkodás és a nyílt tengeren elkövetett súlyos bűn- 
cselekmények, valamint a nemzetek joga elleni cselekmények 
meghatározása és megbüntetése; 

(11) a hadüzenet kinyilvánítása, hajók felfegyverzését és 

ellenséges kereskedelmi hajók lefoglalását engedélyező okirat 
kibocsátása, valamint a szárazföldi és a tengeri zsákmányolás 
szabályozása; 

(12) hadseregek szervezése és fenntartása, ilyen célból 
azonban a költségvetési hitel két évnél hosszabb időre nem 
terjedhet ki; 

(13) hajóhad felállítása és fenntartása; 

(14) a szárazföldi és a tengeri haderők irányításának és 
szervezetének szabályozása; 

(15) a milícia igénybevételével kapcsolatos rendelkezések 
kiadása az Unió törvényeinek végrehajtása, felkelések elfoj- 
tása és ellenséges támadások visszaverése céljából; 

(16) a milícia szervezetére, fegyverzetére és kiképzésére 
vonatkozó rendelkezések kibocsátása, és a milícia ama 
részének irányítása, amely az Egyesült Államok szolgálatában 
áll, fenntartva az egyes államok jogát a tisztek kinevezésére és 
a Kongresszus által megállapítottakkal összhangban a milícia 
kiképzésének irányítására; 

(17) kizárólagos törvényalkotás bármely ügyben azon 
kerület tekintetében (tíz négyzetmérföldön belül), amely az 
egyes államok által történt átengedés és a Kongresszus hoz- 
zájárulása alapján az Egyesült Államok Kormányzatának 
székhelyéül szolgál, és hasonló jogkör gyakorlása minden 
olyan terület tekintetében, amelyet az érintett állam törvény- 
hozó testületének hozzájárulása alapján erődítmények, rak- 
tárak, hadiszertárak, dokkok és egyéb szükséges épületek 
létesítésének céljából megvásároltak; 

(18) az összes olyan törvény megalkotása, amely a fenti 
hatáskörök, valamint az Egyesült Államok Kormányára, 
annak bármelyik minisztériumára vagy tisztségviselőjére jelen 
Alkotmány által ráruházott összes többi hatáskör érvé- 
nyesítése érdekében szükséges és megfelelő. 

9. SZAKASZ (1) Olyan személyek bevándorlását vagy be- 
hozatalát, akiket a jelenleg létező államok alkalmasnak talál- 

nak a bebocsátásra, a Kongresszus az 1808. év előtt nem 
tilthatja meg, az ilyen behozatalra azonban személyenként tíz 
dollárt meg nem haladó adót vagy illetéket lehet kivetni. 

(2) A habeas corpus kibocsátásának jogosultságát nem lehet 
felfüggeszteni, kivéve, ha lázadás vagy ellenséges támadás 
esetén az állam biztonsága érdekében van rá szükség. 

(3) Nem lehet visszaható hatályú, valamint bírói eljárás 
nélkül az összes polgári jogoktól megfosztó törvényt alkotni. 

(4) Fejadót vagy más közvetlen adót csak a fenti rendel- 
kezésekkel összhangban végrehajtott népszámlálás vagy becs- 
lés arányában lehet meghatározni. 

(5) Az egyes államokból kivitelre került árukra nem lehet 
adót vagy vámot kivetni. 

(6) A kereskedelem vagy az adózás szabályozása nem 
részesítheti előnyben egyik állam kikötőit sem más államok 
kikötőivel szemben. Nem lehet az egyes államok között 
közlekedő hajókat arra kötelezni, hogy egy más államban 
kikössenek, kirakodjanak vagy vámot fizessenek. 

(7) Az államkincstárból kifizetést csak törvényes felhatal- 
mazás alapján lehet teljesíteni. Az állami költségvetés 
bevételeit és kiadásait feltüntető beszámolót és mérleget 
időről időre közzé kell tenni. 

(8) Az Egyesült Államok nem adományoz nemesi címet. Az 
Egyesült Államok fennhatósága alá tartozó hasznot hajtó vagy 
bizalmi hivatalt betöltő személy a Kongresszus hozzájárulása 
nélkül idegen állam királyától vagy fejedelmétől ajándékot, 
anyagi juttatást, hivatalt vagy címet nem fogadhat el. 

10. SZAKASZ (1) Az egyes államok nem lehetnek szerződés, 
külföldi szövetség vagy konföderáció részesei; nem bocsát- 
hatnak ki hajók felfegyverzését és ellenséges kereskedelmi 
hajók lefoglalását engedélyező okiratot; nem verhetnek 
pénzérméket; nem bocsáthatnak ki hitelleveleket; adósságok 
visszafizetése céljából csak arany és ezüst pénzérméket ajánl- 
hatnak fel; az államok nem fogadhatnak el visszaható hatályú, 

valamint bírói eljárás nélkül az összes polgári jogoktól meg- 
fosztó vagy a szerződéskötést hátrányosan befolyásoló 
törvényt, és nem adományozhatnak nemesi címeket. 

(2) Az államok csak a Kongresszus hozzájárulásával vethet- 
nek ki kiviteli vagy behozatali illetéket és vámot, kivéve 
azokat, amelyek feltétlenül szükségesek felügyeleti törvé- 
nyeik végrehajtásához. Az államok által a kivitelre és beho- 
zatalra megállapított vámok és illetékek tiszta jövedelmét az 
Egyesült Államok kincstára használja fel, és az ezekre vonat- 
kozó törvények felett a Kongresszus felülvizsgálati és 
ellenőrzési jogot gyakorol. 

(3) Az államok a Kongresszus hozzájárulása nélkül nem 
vethetnek ki vámot tonna-tartalom után, békeidőben nem 
tarthatnak fenn csapatokat és hadihajókat, másik állammal 
vagy külföldi hatalommal nem létesíthetnek megállapodást 
vagy szerződést, nem folytathatnak háborút, kivéve a tény- 
leges megtámadtatás vagy olyan fenyegető veszély esetét, 
amely nem tűri a késlekedést. 


II. CIKKELY 


1. SZAKASZ (1) A végrehajtó hatalom az Amerikai Egyesült 
Államok Elnökét illeti meg. Az Elnök a hivatalát négy éven át 
tölti be. Az ugyanilyen időtartamra választott Alelnökkel 
együtt az Elnököt az alábbi módon kell megválasztani. 

(2) Minden állam a törvényhozó testülete által előírt módon 
annyi elektort jelöl ki, ahány szenátort és képviselőt küld az 
állam a Kongresszusba összesen. Szenátort, képviselőt, 
valamint az Egyesült Államok fennhatósága alá tartozó bizal- 
mi vagy hasznot hajtó hivatalt betöltő személyt nem lehet 
elektorként kijelölni. 

(3) Az elektorok saját államukban gyűlnek össze, és titkos 
szavazással két személyre szavaznak, akik közül legalább az 

egyik nem lehet annak az államnak a lakosa. Jegyzéket 
készítenek minden olyan személyről, aki szavazatof kapott, 
valamint az egyes személyekre leadott szavazatok számáról. A 
listákat aláírják és hitelesítik, és lepecsételve eljuttatják az 
Egyesült Államok Kormányzatának székhelyére a Szenátus 
elnökéhez. A Szenátus elnöke a Szenátus és a Képviselőház 
jelenlétében valamennyi okiratot kinyitja, majd megszám- 
lálják a szavazatokat. Az a személy lesz az Elnök, aki a 
legtöbb szavazatot kapta, ha ez a szavazatszám a kijelölt elek- 
torok összlétszámának a többsége. Ha egynél több személy 
szerzett ilyen többséget, és egyforma számú szavazattal ren- 
delkeznek, akkor a Képviselőház egyiküket titkos szavazással 
haladéktalanul Elnökké választja. Ha egyetlen személy sem 
kapott többséget, akkor a Képviselőház hasonló módon 
választja meg az Elnököt a jegyzékben szereplő öt legma- 
gasabb szavazatot elért személy közül. Az Elnök megválasz- 
tásakor azonban a szavazatokat államonként számlálják, és 
minden állam képviseletének egy szavazata van. A határozat- 
képességet ez esetben az államok kétharmadát képviselő tag 
vagy tagok alkotják, a megválasztáshoz pedig az államok 
többségének szavazata kell. Az Elnök megválasztása után 
minden esetben a legtöbb elektori szavazatot elnyert személy 
az Alelnök. Ha két vagy több személy kapott egyenlő számú 
szavazatot, a Szenátus ezek közül titkos szavazással választja 
meg az Alelnököt. 

(4) A Kongresszus megállapíthatja az elektorok megvá- 
lasztásának idejét és a szavazataik leadásának a napját. Ez a 
nap az Egyesült Államok egész területén azonos. 

, (5) Elnökké csak olyan személy választható, aki az Egyesült 

Allamok polgáraként született, vagy a jelen Alkotmány elfo- 
gadása idején az Egyesült Államok polgára. Az elnöki tiszt- 
ségre csak olyan személy választható, aki harmincötödik 
életévét betöltötte, és tizennégy év óta az Egyesült Államok- 
ban van a lakóhelye. 

(6) Abban az esetben, ha az Elnököt hivatalából elmozdítják, 
vagy elhalálozik, hivataláról lemond, vagy nem képes ellátni 
az elnöki hivatallal járó hatáskört és kötelezettségeket, azok az 
Alelnökre szállnak. A Kongresszus törvényben rendelkezhet 
mind az Elnök, mind az Alelnök hivatalból történő elmoz- 
dítása, elhalálozása, lemondása vagy hivatalviselési képtelen- 
sége esetén, meghatározva azt is, hogy melyik tisztségviselő 
látja el az elnöki tisztet, aki addig marad e hivatalban, amíg a 
gátló körülmény megszűnik, illetve, amíg az Elnököt meg- 
választják. 

(7) Az Elnök szolgálataiért meghatározott időpontokban 
díjazásban részesül, amelyet sem felemelni, sem csökkenteni 
nem lehet az alatt az idő alatt, amelyre megválasztották. 
Ugyanezen idő alatt sem az Egyesült Államoktól, sem az 
egyes államoktól nem fogadhat el más anyagi juttatást. 

(8) Hivatalba lépése előtt az Elnök az alábbi esküt vagy 
fogadalmat teszi: — , Én, ünnepélyesen esküszöm (vagy fo- 
gadom), hogy az Egyesült Államok Elnökének tisztét híven 

gyakorlom, és legjobb képességeim szerint megtartom, óvom 
és megvédem az Egyesült Államok Alkotmányát." 

2. SZAKASZ (1) Az Elnök a főparancsnoka az Egyesült 
Államok szárazföldi haderejének és hajóhadának, valamint az 
egyes államok milíciájának, amikor az utóbbiakat az Egyesült 
Államok tényleges szolgálatában alkalmazzák. Az Elnök írás- 
ban felhívhatja a végrehajtó hatalom bármely ágának veze- 
tőjét, hogy nyilvánítson véleményt az adott hivatal kötele- 
zettségeivel összefüggő bármely kérdésben; és — a közjogi 
felelősségre vonás esetét kivéve — joga van az Egyesült 
Államok ellen elkövetett bűncselekményekért kirótt büntetés 
végrehajtásának felfüggesztésére és a kegyelmezésre. 

(2) Az Elnöknek joga van hozzá, hogy a Szenátus útmu- 
tatásával és hozzájárulásával nemzetközi szerződéseket 
kössön, feltéve, ha a jelen lévő szenátorok kétharmada azzal 
egyetért. Kijelöli és a Szenátus útmutatása és hozzájárulása 

alapján kinevezi a nagyköveteket, más diplomatákat és konzu- 
lokat, a Legfelsőbb Bíróság bíráit és az Egyesült Államok más 
olyan tisztviselőit, akiknek kinevezése tekirítetében az 
Alkotmány nem tartalmaz eltérő rendelkezéseket, és akiknek 
hivatalát törvényben hozták létre. A Kongresszus azonban, ha 
úgy találja helyesnek, az alsóbb hivatalok tisztviselőinek kine- 
vezését törvényben egyedül az Elnökre, a bíróságokra vagy a 
végrehajtó ágazatok vezetőire ruházhatja át. 

(3) Az Elnöknek joga van a megüresedett hivatalok betöl- 
tésére, amikor a Szenátus nem ülésezik, olyan megbízások 
adományozásával, amelyek a legközelebbi ülésszak végén 
lejárnak. 

3. SZAKASZ Az Elnök időről időre tájékoztatja a Kong- 
resszust az Unió helyzetéről, és olyan intézkedéseket ajánl 
megfontolásra, amelyeket szükségesnek és hasznosnak ítél. 
Rendkívüli alkalmakkor összehívhatja mindkét Házat, illetve 
az egyik Házat. Ha a két Ház nem tud megállapodni az 
elnapolás ideje tekintetében, mindkettőt annyi időre napolhat- 
ja el, amennyit megfelelőnek ítél. Fogadja a nagyköveteket és 
más diplomatákat. Gondot fordít arra, hogy a törvényeket 
híven hajtsák végre, és kiadja az Egyesült Államok összes 
tisztségviselői számára a kinevezési okmányokat. 

4. SZAKASZ Az Egyesült Államok Elnökét, Alelnökét és 
valamennyi polgári tisztségviselőjét a közjogi felelősségre 
vonás során el kell mozdítani hivatalából, ha hazaárulásban, 
vesztegetésben vagy egyéb súlyos bűncselekményben és vét- 
ségben marasztalják el. 


III. CIKKELY 


1. SZAKASZ Az Egyesült Államok bírói hatalma a Legfelsőbb 
Bíróságot és a Kongresszus által időről időre elrendelt és létre- 
hozott alsóbb bíróságokat illeti. Mind a legfelsőbb, mind az 
alsóbb bíróságok bírái hivatalukat addig gyakorolják, amíg azt 

megfelelően látják el. Szolgálataikért meghatározott időkö- 
zönként díjazásban részesülnek, amelyet a hivatalviselésük 
ideje alatt nem lehet csökkenteni. 

2. SZAKASZ (1) A bírói hatalom kiterjed a jog és méltá- 
nyosság alapján minden olyan ügyre, amely a jelen Alkot- 
mány, az Egyesült Államok törvényei és az Egyesült Államok 
nevében megkötött vagy megkötésre kerülő nemzetközi 
szerződések hatálya alatt keletkezett; nagyköveteket, más 
diplomatákat és konzulokat érintő minden ügyre; a tengeri 
hajózást érintő és tengeri joghatóságú ügyekre; olyan jog- 
vitákra, amelyekben az egyik fél az Egyesült Államok; két 
vagy több állam közötti jogvitákra; az egyik állam polgárai és 
egy másik állam közötti jogvitákra; a különböző államok pol- 
gárai közötti jogvitákra; ugyanazon állam polgárai közötti 
olyan jogvitákra, amelyek különböző államok által enged- 
ményezett földterület igénylése kapcsán keletkeztek; és egy 
állam, illetve annak polgárai, valamint külföldi államok pol- 
gárai vagy alattvalói közötti jogvitákra. 

(2) A nagyköveteket, más diplomatákat és konzulokat érin- 
tő, valamint az olyan ügyekben, amelyekben az egyik fél 
valamelyik állam, a Legfelsőbb Bíróság eredeti joghatósággal 
bír. Az előbb említett egyéb ügyekben a Legfelsőbb Bíróság 
fellebbviteli joghatósággal bír, mind a jogkérdések, mind a 
tények tekintetében. A kivételeket és a részletes szabályokat a 
Kongresszus állapítja meg. 

(3) A közjogi felelősségre vonás eseteit kivéve esküdtszék 
jár el minden bűnügyben. Az ilyen tárgyalást abban az állam- 
ban kell tartani, ahol a bűncselekményt elkövették. Ha a bűn- 
cselekményt nem egy államon belül követték el, a tárgyalást a 
Kongresszus által törvényben megállapított helyen vagy 
helyeken kell lefolytatni. 

3. SZAKASZ (1) Az Egyesült Államokkal szemben árulást 
csak az államok elleni háború indításával vagy az államok 
ellenségéhez való csatlakozással, az ellenség tanáccsal és tet- 

tel történt megsegítésével lehet elkövetni. Senkit nem lehet 
árulás miatt elítélni anélkül, hogy két tanú a feltárt cselek- 
ményről vallomást tenne, vagy az illető nyilvános tárgyaláson 
tett beismerő vallomása nélkül. 

(2) A Kongresszus hatáskörébe tartozik az árulás bünte- 
tésének megállapítása, de az árulás miatti elítélés nem jelent- 
heti az örökösök kizárását az öröklésből, és a vagyonelkobzás 
is csak az elítélt személy életére terjedhet ki. 


IV. CIKKELY 


1. SZAKASZ Bármely államban végrehajtott hivatalos cselek- 
mények, kiadott okmányok és bírói eljárások teljes hiteles- 
séggel és hatállyal bírnak a többi államban. A Kongresszus 
általános érvénnyel szabályozhatja az ilyen cselekmények, 
okmányok és eljárások valódisága bizonyításának módját és a 
joghatályukat. 

2. SZAKASZ (1) Az egyes államok polgárait megilletik az összes 
többi állam polgárainak nyújtott kiváltságok és mentességek. 

(2) Azt a személyt, akit egy államban árulás, főbenjáró vagy 
egyéb bűncselekmény miatt vád alá helyeztek és az igazság- 
szolgáltatás elől elmenekült, és egy másik állam területén talál- 
ható, ki kell adni amaz állam végrehajtó hatóságának a kérésére, 
amelyből elmenekült, és abba az államba kell szállítani, amely 
a bűncselekmény tekintetében hatáskörrel rendelkezik. 

(3) Azt a személyt, aki egy államban, annak törvényei 
értelmében katonai szolgálatra vagy munkára köteles, és más 
államba menekül, nem lehet ez utóbbi állam törvényei vagy 
szabályai alapján a katonai szolgálat vagy a munka alól fel- 
menteni, hanem ki kell adni annak a félnek a kérelmére, akit a 
katonai szolgálat vagy a munka megillet. 

3. SZAKASZ (1) A Kongresszus új államokat vehet fel az 
Unióba, de nem lehet új államot kialakítani vagy létesíteni egy 

másik állam fennhatósága alá tartozó területen; nem lehet új 
államot alakítani két vagy több állam, illetve államok 
részeinek egyesítése útján az érintett államok törvényhozó 
testülete és a Kongresszus hozzájárulása nélkül. ; 

(2) A Kongresszus hatáskörébe tartozik az Egyesült Álla- 
mokhoz tartozó területekre és egyéb tulajdonra vonatkozó 
minden szükséges rendelkezés és szabály megállapítása. A 
jelen Alkotmány rendelkezéseit nem lehet úgy értelmezni, 
hogy azok az Egyesült Államok vagy bármelyik állam 
igényeit csorbítják. 

4. SZAKASZ Az Egyesült Államok az Unió minden állama 
számára biztosítja a köztársasági kormányformát, minden 
államot védelmez ellenséges támadással szemben, és az állam 
törvényhozó testületének, illetve (ha a törvényhozó testület 
összehívása nem lehetséges) az állam végrehajtó szervének 
kérelmére védelmet nyújt a belső erőszak ellen. 


V. CIKKELY 


A Kongresszus, ha a két Ház kétharmada szükségesnek talál- 
ja, a jelen Alkotmány módosítását javasolja, illetve az összes 
állam kétharmad része törvényhozó testületeinek kérelmére a 
módosítások előterjesztése céljából konvenciót hív össze. A 
módosítások mindkét esetben, minden tekintetben, a jelen 
Alkotmány hatályos részét képezik, ha azokat az államok 
háromnegyed részének törvényhozó testülete, illetve az álla- 
mok háromnegyed részének konvenciója megerősítette, attól 
függően, hogy a Kongresszus a megerősítésnek melyik mód- 
ját javasolja. Az 1808. év előtt tett módosítás azonban semmi- 
lyen tekintetben sem érintheti az I. cikkely 9. szakaszának 1. 
és 4. bekezdését. Továbbá egy államot sem lehet hozzájárulása 
nélkül a Szenátusban az egyenlő szavazati jogától megfosz- 
tant. 

VI. CIKKELY 


(1) A jelen Alkotmány elfogadása előtt fennálló tartozások és 
kötelezettségek az Egyesült Államokra nézve, a jelen Alkot- 
mány értelmében, ugyanúgy érvényesek, mint a Konföderáció 
értelmében. 

(2) A jelen Alkotmány és az alapján alkotott törvények, 
valamint az Egyesült Államok hatáskörében kötött és kötendő 
nemzetközi szerződések az ország legfőbb törvényei. E tör- 
vények minden államban minden bíró számára kötelezőek, 
tekintet nélkül az egyes államok alkotmányában vagy 
törvényeiben foglalt ellenkező rendelkezésekre. 

(3) A fent említett szenátorokat és képviselőket, az egyes 
államok törvényhozó testületének tagjait, az Egyesült Alla- 
mok és az egyes államok végrehajtó szervének és igazságszol- 
gáltatásának tisztségviselőit eskü vagy fogadalom kötelezi a 
jelen Alkotmány megtartására. Vallási hovatartozást azonban 
nem lehet megkövetelni az Egyesült Államok fennhatósága 
alá tartozó hivatali tisztség vagy megbízás betöltéséhez. 


VII. CIKKELY 


A jelen Alkotmány hatályba lépéséhez elegendő, ha kilenc 
állam konvenciója megerősíti, s emez államok vonatkozá- 
sában válik hatályossá. 


AZ AMERIKAI EGYESÜLT ÁLLAMOK ALKOTMÁNYÁT 
KIEGÉSZÍTŐ ÉS MÓDOSÍTÓ CIKKELYEK, AMELYEKET A KONG- 
RESSZUS JAVASOLT ÉS AZ ÁLLAMOK TÖRVÉNYHOZÁSA 
ERŐSÍTETT MEG, AZ ALKOTMÁNY V. CIKKELYÉBEN FOGLAL- 
TAKNAK MEGFELELŐEN: 

AZ ELSŐ ALKOTMÁNYMÓDOSÍTÁS (1791)! 


A Kongresszus nem alkothat olyan törvényt, amely vallást 
alapít vagy vallás szabad gyakorlását tiltja, amely korlátozza a 
szólás- és a sajtószabadságot, a nép jogát a békés gyüle- 
kezéshez, amely akadályozza, hogy a nép panaszainak orvos- 
lása érdekében kérvényeket juttasson el a Kormányhoz. 


A MÁSODIK ALKOTMÁNYMÓDOSÍTÁS (1791) 


Egy szabad állam biztonságához nélkülözhetetlen a jól szer- 
vezett milícia; ezért a népnek azt a jogát, hogy fegyvereket 
tartson és viseljen, nem lehet korlátozni. 


A HARMADIK ALKOTMÁNYMÓDOSÍTÁS (1791) 


Katonát béke idején csak a tulajdonos hozzájárulásával, há- 
ború idején pedig a törvényben megállapított módon lehet egy 
házba beszállásolni. 


A NEGYEDIK ALKOTMÁNYMÓDOSÍTÁS (1791) 


A népnek azt a jogát, hogy személyük, lakhelyük, irataik és 
ingóságaik az indokolatlan házkutatások és foglalások ellen 
védve legyenek, nem lehet megsérteni. Ilyen parancsokat csak 
esküvel vagy esküpótló nyilatkozattal alátámasztott alapos 
gyanú esetén lehet kiadni, pontosan megjelölve a kutatás 
helyét, a lefoglalandó dolgokat vagy a letartóztatandó szemé- 
lyeket. 


! Az első tíz alkotmánymódosítást (tulajdonképpen: kiegészítést) Bill of 
Rightsnak nevezik. 

AZ ÖTÖDIK ALKOTMÁNYMÓDOSÍTÁS (1791) 


Senkit nem lehet felelősségre vonni főbenjáró vagy más 
becstelen bűncselekmény miatt a Nagy Esküdtszék vádindít- 
ványa vagy vádemelési határozata nélkül, kivéve háború vagy 
közveszély idején a szárazföldi vagy a tengeri haderőnél vagy 
a milíciánál tényleges szolgálatot teljesítők ügyeiben. Senki 
ellen nem lehet ugyanazon bűncselekményért kétszer életét 
vagy testi épségét fenyegető eljárást indítani. Senkit nem lehet 
arra kényszeríteni, hogy bármely büntetőügyben önmaga ellen 
tanúskodjék, megfelelő törvényes eljárás nélkül senkit nem 
lehet megfosztani életétől, szabadságától vagy tulajdonától. 
Magántulajdont közcélokra csak igazságos kártalanítás elle- 
nében lehet igénybe venni. 


A HATODIK ALKOTMÁNYMÓDOSÍTÁS (1791) 


Minden büntetőügyben joga van a vádlottnak a gyors és 
nyilvános tárgyalásra annak az államnak és kerületnek a pár- 
tatlan esküdtszéke előtt, ahol a bűncselekményt elkövették. 
Ezt a kerületet előzőleg törvényben kell rögzíteni. A vádlot- 
tnak joga van ahhoz, hogy a vád természetéről és okáról tájé- 
koztassák, szembesítsék az ellene tanúskodó személyekkel, 
kötelező bírói eljárás keretében mellette tanúskodó szemé- 
lyeket is megidézzenek, és hogy védelmét ügyvéd lássa el. 


A HETEDIK ALKOTMÁNYMÓDOSÍTÁS (1791) 


A common law-n alapuló perekben, ha a vitatott érték 
meghaladja a húsz dollárt, az ügyet esküdtszéknek kell tár- 
gyalnia, és az esküdtszék által megvizsgált tényeket az 
Egyesült "Ilamok bármely bírósága csak a common law 
szabályai szerint vizsgálhatja felül. 

A NYOLCADIK ALKOTMÁNYMÓDOSÍTÁS (1791) 


Nem lehet túl magas óvadékot követelni, túl magas 
pénzbírságot kiszabni, sem kegyetlen vagy szokatlan büntetést 
alkalmazni. 


A KILENCEDIK ALKOTMÁNYMÓDOSÍTÁS (1791) 


Az Alkotmányban felsorolt meghatározott jogokat nem 
lehet úgy értelmezni, hogy azok elvonják vagy csökkentik a 
nép által élvezett egyéb jogokat. 


A TIZEDIK ALKOTMÁNYMÓDOSÍTÁS (1791) 


Azok a hatáskörök, amelyeknek gyakorlását az Alkotmány 
nem ruházta rá az Egyesült "Ilamokra és nem tiltotta meg az 
államoknak, az államokat és a népet illetik meg. 


A TIZENEGYEDIK ALKOTMÁNYMÓDOSÍTÁS (1795) 


Az Egyesült Államok igazságszolgáltatásának hatásköre 
nem terjed ki olyan perekre, akár a jog, akár a méltányosság 
alapján, amelyeket az Egyesült Államok egyik államának pol- 
gárai vagy bármely külföldi állam polgárai, illetve alattvalói 
kezdeményeznek vagy foganatosítanak az Egyesült Államok 
egy másik állama ellen. 


A TIZENKETTEDIK ALKOTMÁNYMÓDOSÍTÁS (1804) 


Az elektorok saját államukban gyűlnek össze, és titkos 
szavazással szavaznak az Elnök és az Alelnök személyére, 
akik közül legalább az egyik nem lehet annak az államnak a 
lakosa. Külön szavazólapokon kell megnevezni azt a sze- 
mélyt, akire mint Elnökre, és azt, akire mint Alelnökre szavaz- 

nak. Külön-külön jegyzéket készítenek azokról, akik 
Elnökként, és azokról, akik Alelnökként szavazatot kaptak, 
valamint az egyes személyekre adott szavazatok számáról. A 
listákat aláírják és hitelesítik, és lepecsételve eljuttatják az 
Egyesült Allamok Kormányzatának székhelyére a Szenátus 
elnökéhez. A Szenátus elnöke a Szenátus és a Képviselőház 
jelenlétében valamennyi okiratot kinyitja, majd megszám- 
lálják a szavazatokat. Az a személy lesz az Elnök, aki az elnö- 
ki posztra a legtöbb szavazatot kapta, ha ez a szavazatszám a 
kijelölt elektorok összlétszámának a többsége. Ha ezt a több- 
séget egyetlen személy sem éri el, a Képviselőház a három 
legtöbb elnöki szavazatot kapott személy közül azonnali titkos 
szavazással megválasztja az Elnököt. Az Elnök megválasz- 
tásakor azonban a szavazatokat államonként számlálják, és 
minden állam képviseletének egy szavazata van. A hatá- 
rozatképességet ez esetben az államok kétharmadát képviselő 
tag vagy tagok alkotják, a megválasztáshoz pedig az államok 
többségének szavazata kell. Ha a Képviselőház, bár a vá- 
lasztás jogát reá ruházták, a következő március hó negyedik 
napjáig sem választja meg az Elnököt, az Alelnök veszi át az 
Elnök jogkörét, éppen úgy, mint amikor halál esetén vagy más 
alkotmányos okból az Elnök nem tud kötelezettségeinek meg- 
felelni. Az a személy lesz az Alelnök, aki a kijelölt elektorok 
száma szerinti legtöbb alelnöki szavazatot kapja, ha a sza- 
vazatszám a kijelölt elektorok összlétszámának a többsége. Ha 
ezt a többséget senki nem szerzi meg, a Szenátus a listán 
szereplő két legtöbb szavazatot kapott személy közül fogja 
megválasztani az Alelnököt. A határozatképességhez a szená- 
torok számának kétharmada, a megválasztáshoz pedig a 
szavazatok többsége szükséges. Az a személy, aki alkotmá- 
nyos szempontból nem választható meg az elnöki hivatalra, 
nem választható meg az Egyesült Államok Alelnökének sem. 

A TIZENHARMADIK ALKOTMÁNYMÓDOSÍTÁS (1865) 


1. SZAKASZ Az Egyesült Államokban vagy a fennhatósága 
alá tartozó területen sem rabszolgaság, sem kényszerű szol- 
gaság nem fordulhat elő, kivéve a bűncselekmény elköve- 
téséért törvényes eljárás alapján kiszabott büntetést. 

2. SZAKASZ E cikkely rendelkezéseit a Kongresszus tör- 
vényalkotás útján érvényesíti. 


A TIZENNEGYEDIK ALKOTMÁNYMÓDOSÍTÁS (1868) 


1. SZAKASZ Valamennyi, az Egyesült Államokban született 
vagy később ott állampolgárságot kapott személy, aki ennek 
következtében az Egyesült Államok fennhatósága alá tartozik, 
az Egyesült Államok és a lakóhelye szerinti állam polgára. 
Egyetlen állam sem hozhat vagy alkalmazhat olyan törvényt, 
amely korlátozza az Egyesült Államok polgárait megillető 
előjogokat vagy mentességeket. Egyetlen állam sem foszthat 
meg valakit életétől, szabadságától vagy tulajdonától megfe- 
lelő törvényes eljárás nélkül. Jogszolgáltatásuk során az álla- 
mok senkitől sem tagadhatják meg a törvények nyújtotta 
egyenlő védelmet. 

2. SZAKASZ A képviselők számát az egyes államok között 
népességük arányában osztják fel. Ennek során figyelembe 
veszik az állam összes lakosainak számát, kivéve az adót nem 
fizető indiánokat. Ha az állam valamely férfi lakosától, aki 
huszonegyedik életévét betöltötte és az Egyesült Államok pol- 
gára, a szavazati jogot megvonják, akár az Egyesült Államok 
Elnökének és Alelnökének megválasztásához kijelölendő 
elektorokra, akár a Kongresszus képviselőire vagy az adott 
állam végrehajtó és igazságszolgáltatási szerveinek tisztség- 
viselőire, illetve a törvényhozó testületre való szavazásnál, 
vagy ezt a jogot bármely módon korlátozzák, kivéve a láza- 
dásban való részvétel vagy más bűncselekmény elkövetését, a 

képviselet alapját képező számot abban az arányban kell 
csökkenteni, ahogy az ilyen férfi polgárok száma az adott 
államban a huszonegyedik életévét betöltött férfi polgárok 
számához aránylik. 

3. SZAKASZ Egyetlen személy sem lehet szenátor vagy 
képviselő a Kongresszusban, az Elnök és az Alelnök megvá- 
lasztásához kijelölt elektor, illetve nem tölthet be az Egyesült 
Államokban vagy annak valamelyik államában polgári vagy 
katonai jellegű hivatalt, aki a Kongresszus tagjaként, illetve 
mint az Egyesült Államok egyik tisztségviselője vagy bármely 
állam törvényhozásának tagja vagy végrehajtó, illetve igaz- 
ságszolgáltatási szervének tisztségviselője már esküt tett az 
Egyesült Államok Alkotmányára, és ezután az Egyesült 
Államok ellen irányuló felkelésben vagy lázadásban vett részt, 
vagy az államok ellenségének támogatást vagy segítséget 
nyújtott. A Kongresszus azonban mindkét Házának kétharma- 
dos szavazati többségével mentesítést adhat az ilyen kizáró ok 
alól. 

4. SZAKASZ Az Egyesült Államok törvénnyel jóváhagyott 
pénzügyi kötelezettségeinek érvényessége, közöttük a zen- 
dülések vagy lázadások elfojtásában nyújtott szolgálatokért 
kifizetett nyugdíjak és jutalmak, nem képezhetik vita tárgyát. 
Azonban sem az Egyesült Államok, sem valamely állama nem 
ismer el olyan kötelezettséget vagy nem fizet ki olyan adóssá- 
got, amely az Egyesült Államok ellen irányuló zendülés vagy 
lázadás előmozdításával kapcsolatban keletkezett, illetve vala- 
mely rabszolga elvesztése vagy felszabadítása következtében 
merült fel. Minden ilyen adósságot vagy kötelezettséget, 
illetve igényt illegálisnak és semmisnek kell tekinteni. 

5. SZAKASZ E cikkely rendelkezéseit a Kongresszus 
törvényalkotás útján érvényesíti. 

A TIZENÖTÖDIK ALKOTMÁNYMÓDOSÍTÁS (1870) 


1. SZAKASZ Az Egyesült Államok polgárainak szavazati 
jogát sem az Egyesült Államok, sem annak egyik állama nem 
vonhatja meg vagy korlátozhatja fajra, színre vagy korábbi 
szolgaságra való hivatkozással. 

2. SZAKASZ E cikkely rendelkezéseit a Kongresszus tör- 
vényalkotás útján érvényesíti. 


A TIZENHATODIK ALKOTMÁNYMÓDOSÍTÁS (1913) 


A Kongresszusnak jogában áll bármilyen eredetű jövede- 
lemre jövedelemadót kivetni és behajtani, anélkül, hogy azt az 
államok között arányosan felosztanák, tekintet nélkül a nép- 
számlálás vagy bármely számbavétel adataira. 


A TIZENHETEDIK ALKOTMÁNYMÓDOSÍTÁS (1913) 


(1) Az Egyesült Államok Szenátusa államonként két-két 
szenátorból áll, akiket az állam népe hat évre választ. Minden 
szenátornak egy szavazata van. A választóknak minden állam- 
ban meg kell felelni azoknak a kívánalmaknak, amelyek a leg- 
népesebb állami törvényhozó testület megválasztásához szük- 
ségesek. 

(2) Ha a Szenátusban bármely állam képviseletében üre- 
sedés következik be, az állam végrehajtó szerve az üresedés 
betöltésére választásokat ír ki, feltéve, hogy az állam törvény- 
hozása felhatalmazza a végrehajtó hatalmat az átmeneti kine- 
vezések megtételére addig, amíg a nép a törvényhozás 
irányítása szerinti választással be nem tölti a megüresedett 
helyeket. 

(8) Ez az alkotmánymódosítás nem befolyásolja a hatály- 
balépése előtt megválasztott szenátorok választását vagy 
hivatali idejét. 

A TIZENNYOLCADIK ALKOTMÁNYMÓDOSÍTÁS (1919) 


1. SZAKASZ E cikkely ratifikálása után egy évvel az Egye- 
sült Allamokban és a fennhatósága alá eső területeken a sze- 
szes italok gyártása, eladása vagy szállítása, importja vagy 
exportja fogyasztási célból tilos. 

2. SZAKASZ A cikkelyt a Kongresszus és az államok tör- 
vényalkotásuk útján érvényesítik. 

3. SZAKASZ Ez a cikkely addig nem lép hatályba, amíg az 
államok törvényhozása az Alkotmány előírása szerint alkot- 
mánymódosításként nem ratifikálta. Ennek hét éven belül meg 
kell történnie azután, hogy ezt a cikkelyt a Kongresszus az 
államoknak benyújtotta. 


A TIZENKILENCEDIK ALKOTMÁNYMÓDOSÍTÁS (1920) 


(1) Az Egyesült Államok állampolgárainak szavazati jogát 
nemre való hivatkozással sem az Egyesült Allamok, sem 
annak valamelyik állama nem korlátozhatja vagy tagadhatja 
meg. 

(2) Ezt a cikkelyt a Kongresszus törvényalkotás útján érvé- 
nyesíti. 


A HUSZADIK ALKOTMÁNYMÓDOSÍTÁS (1933) 


1. SZAKASZ Az Elnök és az Alelnök hivatali ideje január 20- 
án, a szenátoroké és képviselőké január 30-án, déli 12 órakor 
jár le, abban az évben, amikor e cikkely ratifikálása nélkül 
különben lejárna, és az őket hivatalban követők hivatali ideje 
ekkor kezdődik. 

2. SZAKASZ A Kongresszusnak évenként legalább egyszer, 
január 3-án, déli 12 órai kezdettel össze kell ülnie, hacsak 
törvény útján más napot nem jelölnek ki. 

3. SZAKASZ Ha a megválasztott Elnök a hivatali idejének 

kijelölt kezdetére meghalna, a megválasztott Alelnök lesz az 
Elnök. Ha a kijelölt hivatali idő kezdetéig nem választották 
volna meg az Elnököt, vagy a megválasztott Elnök valamilyen 
ok miatt nem töltheti be hivatalát, a megválasztott Alelnök 
látja el az elnöki jogkört mindaddig, amíg az Elnök a hivatalá- 
ba nem léphet. Ha valamilyen okból sem a megválasztott 
Elnök, sem a megválasztott Alelnök nem veheti át a hivatalát, 
a Kongresszus törvény útján rendelkezhet az elnöki hivatal 
betöltéséről, vagy meghatározhatja azt a módot, amellyel az 
elnöki hivatalt ellátó személyt megválasztják, amíg az Elnök 
vagy az Alelnök hivatalba nem léphet. 

4. SZAKASZ Amikor az Elnök, illetve az Alelnök megválasz- 
tásának joga a Képviselőházra, illetve a Szenátusra száll, a 
Kongresszus törvény útján rendelkezhet arra az esetre, ha a 
Képviselőház által Elnöknek, illetve a Szenátus által Alelnök- 
nek megválasztható személyek közül bármelyik meghalna. 

5. SZAKASZ Az első és a második szakasz e cikkely rati- 
fikálását követő október hónap 15. napján lép hatályba. 

6. SZAKASZ Ez a cikkely nem lép hatályba, ha az államok 
háromnegyedének törvényhozása a benyújtástól számított hét 
éven belül alkotmánymódosításként nem ratifikálja. 


A HUSZONEGYEDIK ALKOTMÁNYMÓDOSÍTÁS (1933) 


1. SZAKASZ Az Egyesült Államok Alkotmányának 18. mó- 
dosítása ezennel hatályát veszti. 

2. SZAKASZ Tilos a szeszes italok szállítása vagy bevitele az 
Egyesült Államok valamely államába vagy tartományába, bir- 
tokára, belföldi szállítás vagy felhasználás céljából, ha ezzel a 
helyi törvényeket megsértik. 

3. SZAKASZ Ez a cikkely nem lép hatályba, ha az államok 
konvenciói alkotmánymódosításként a benyújtástól számított 
hét éven belül az Alkotmány előírásainak megfelelően nem 
ratifikálják. 

A HUSZONKETTEDIK ALKOTMÁNYMÓDOSÍTÁS (1951) 


1. SZAKASZ Egyetlen személy sem választható meg az elnö- 
ki hivatalra több mint kétszer, és egyetlen olyan személy sem 
választható meg egynél több esetben, aki már egyszer az elnö- 
ki hivatalt betöltötte, illetve két évnél hosszabb ideig valaki 
más helyett elnöki jogkörrel rendelkezett. Ez a cikkely azon- 
ban nem vonatkozik arra, aki az elnöki hivatalt éppen akkor 
töltötte be, amikor a Kongresszus a cikkelyt előterjesztette, és 
hatályba lépésekor nem akadályozhatja meg, hogy az elnöki 
hivatalt vagy az Elnök jogkörét az erre máskülönben jogosult 
személy átvegye, illetve a már átvett hivatalt hivatali idejének 
végéig megtartsa. 

2. SZAKASZ Ez a cikkely nem lép hatályba, ha az államok 
háromnegyedének törvényhozása alkotmánymódosításként 
hét éven belül nem ratifikálja attól számítva, hogy a Kong- 
resszus az államoknak benyújtotta. 


A HUSZONHARMADIK ALKOTMÁNYMÓDOSÍTÁS (1961) 


1. SZAKASZ Az Egyesült Államok Kormányzatának székhe- 
lyéül szolgáló Kerület a Kongresszus irányításával a követ- 
kezőképpen jelöl: az Elnököt és az Alelnököt választó elek- 
torok számának meg kell egyeznie a Kerületet a Kong- 
resszusban képviselő szenátoroknak és képviselőknek azzal az 
összlétszámával, amelyre a Kerület államként jogosult lenne, 
ez azonban soha nem lehet több, mint a legkisebb népességű 
államot megillető létszám. Az államok által kijelölt elek- 
torokon felül ezek további elektori létszámot jelentenek, az 
Elnök- és Alelnök-választás céljára azonban állam által 
kijelölt elektoroknak tekintendők. Az elektoroknak a 
Kerületben kell összegyűlniük a XII. alkotmánymódosításban 
meghatározott feladataik ellátására. 

2. SZAKASZ Ezt a cikkelyt a Kongresszus törvényalkotás 
útján érvényesíti. 


A HUSZONNEGYEDIK ALKOTMÁNYMÓDOSÍTÁS (1964) 


1. SZAKASZ Az Egyesült Államok állampolgárainak Elnököt 
vagy Alelnököt választó elektorokra, illetve a Kongresszusba 
küldött szenátorokra és képviselőkre vonatkozó szavazati jogát 
sem az Egyesült Államok, sem annak egyik állama nem vonhat- 
ja meg vagy korlátozhatja a fejadó vagy más adókötelezettség 
elmulasztására való hivatkozással. 

2. SZAKASZ Ezt a cikkelyt a Kongresszus törvényalkotás 
útján érvényesíti. 


A HUSZONÖTÖDIK ALKOTMÁNYMÓDOSÍTÁS (1967) 


1. SZAKASZ Abban az esetben, ha az Elnököt elmozdítják 
hivatalából, elhalálozott vagy lemond, az elnöki hivatalt az 
Alelnök veszi át. 

2. SZAKASZ Ha az alelnöki hivatal nincs betöltve, az Elnök 
jelöl ki Alelnököt, aki akkor veszi át hivatalát, ha a Kong- 
resszus mindkét háza többségi szavazattal ezt megerősíti. 

3. SZAKASZ Ha az Elnök a Szenátus ideiglenes elnökének és 
a Képviselőház elnökének írásos nyilatkozatot juttat el arról, 
hogy hivatali jogkörét és kötelezettségeit nem tudja ellátni, 
ameddig ennek ellenkezőjéről írásos nyilatkoztatot nem tesz, 
az elnöki jogokat és kötelezettségeket ügyvezető elnökként az 
Alelnök látja el. 

4. SZAKASZ Ha az Alelnök vagy a végrehajtó szervek, illetve 
a Kongresszus által törvényben meghatározott más hasonló 
testület vezető tisztségviselőinek többsége írásos nyilatkozatot 
juttat el a Szenátus ideiglenes elnökéhez és a Képviselőház 
elnökéhez arról, hogy az Elnök nem képes jogkörét és hivatali 

kötelezettségeit ellátni, az Alelnök ügyvezető elnökként azon- 
nal átveszi a hivatalt. 

Miután a Szenátus ideiglenes elnökének és a Képviselőház 
elnökének eljuttatta írásos nyilatkozatát arról, hogy az őt 
hivatalában akadályozó körülmények elhárultak, az Elnök 
ismét átveszi jogkörét és hivatali kötelezettségeit, hacsak az 
Alelnök és a végrehajtó szervek, illetve a Kongresszus által 
törvényben meghatározott más hasonló testület vezető tiszt- 
ségviselőinek többsége négy napon belül nem juttatja el a 
Szenátus ideiglenes elnökéhez és a Képviselőház elnökéhez 
írásos nyilatkozatát arról, hogy az Elnök nem képes ellátni 
hivatali jogkörét és kötelezettségeit. Ekkor a Kongresszus, ha 
nem ülésezik, negyvennyolc órán belül összeül, hogy döntsön 
e kérdésben. Ha a Kongresszus az utóbbi írásos nyilatkozat 
átvétele után huszonegy napon belül, illetve ha éppen nem 
ülésezik, az összehívását követő huszonegy napon belül mind- 
két Ház kétharmados szavazati arányával úgy dönt, hogy az 
Elnök nem képes hivatali jogkörét és kötelezettségeit ellátni, 
ügyvezető elnökként az Alelnök veszi át a hivatalt. Máskü- 
lönben az Elnök ismét átveszi hivatali jogkörét és köte- 
lezettségeit. 


A HUSZONHATODIK ALKOTMÁNYMÓDOSÍTÁS (1971) 


1. SZAKASZ Az Egyesült Államok tizennyolc éves vagy 
annál idősebb állampolgárainak szavazati jogát sem az 
Egyesült Államok, sem annak egyik állama nem vonhatja meg 
vagy korlátozhatja életkorra való hivatkozással. 

2. SZAKASZ Ezt a cikkelyt a Kongresszus törvényalkotás 
útján érvényesíti. 

Az Amerikai Egyesült Államok alkotmánya kemény küz- 
delmek és viták közepette született meg. Az Alkotmányozó 
Konvenció 1787 májusától szeptemberig dolgozott a meg- 
szövegezésén, de a neheze még csak ezután következett. Mi- 
vel nyilvánvaló volt, hogy az alkotmány ratifikálása a kon- 
föderáció számos államában nagy nehézségekbe fog ütközni, 
Alexander Hamilton, a fiatal New York-i jogász (az USA 
későbbi pézügyminisztere) azt indítványozta az alkotmányo- 
zás folyamatában nagy tudásával és érvelőképességével kitű- 
nő James Madisonnak (később az USA 4. elnökének) és John 
Jaynek ( a Legfelsőbb Bíróság későbbi elnökének), hogy írja- 
nak cikksorozatot az alkotmány védelmében. Az esszék 
1787-88-ban különböző New York-i újságokban láttak 
napvilágot, majd 1788-ban könyv alakban is. Ezek a brilián- 
san érvelő, nagy hatású írások mindmáig az amerikai poli- 
tikaelmélet és alkotmányjog alappillérei, és különös érdek- 
lődésre tarthatnak számot egy olyan alakulófélben levő és új 
alkotmányra váró demokráciában, mint amilyen a magyar. 


